
Pratarmė 


Tiems, kurie studijuoja tarptautinius santykius, atėjo sudėtingas, įdomus 
ir reikšmingas laikotarpis. Tikimės, jog šis straipsnių rinkinys, kuriame 
nagrinėjamos pamatinės teorinės šiandienos tarptautinių santykių pro- 
blemos, leis skaitytojui pajusti intelektinę šios srities fermentaciją ir jos 
ryšį su aktualiausiomis šiuolaikinės pasaulinės politikos problemomis. 
Rengdami šią knygą pradėjome nuo to, kad nustatėme įdomiausias 
problemas priešakinėse tarptautinių santykių teorijos fronto linijose: kaip 
suvokiame pačios tarptautinių santykių teorijos pobūdį, kaip įsivaizduo- 
jame teorinės raidos ir pasaulinės politikos kaitos sąveiką ir kokį statusą 
teikiame tarptautinių santykių teorijai? Nustarę problemas pradėjome ieš- 
koti žmonių, kurie galėtų parašyti minųį žadinančius esė apie atitinkamų 
tyrimų būklę ir kartu savo individualiu būdu juose pasistūmėtų priekin. 
Mūsų pasirinktų autorių ankstesni darbai gali būti priskiriami vienai (ar 
keletui) skirtingų tarptautinių santykių disciplinos metodologijų arba sri- 
čių. Iš mūsų autorių kai kurie save apibūdintų, inter alia, kaip neorea- 
listus, kaip kritinės teorijos atstovus, kaip postmodernistus arba kaip tarp- 
tautinės politinės ekonomijos, tarptautinės visuomenės problematikos ar 
kaip lyčių santykių specialistus — yra ir keletas tokių, kuriuos sunku 
įsprausti į kurią nors vieną kategoriją. Tikimės, jog mums pavyko api- 
brežu aktualią tematiką ir jos analizei pritraukti puikių autorių grupę. 
Teorinė politikos analizė tradiciškai koncentruojama trijose — vidaus 
politikos, tarptautinių santykių ir globalinės politikos — srityse. Žinoma, 
vidaus politikai nuo seno skiriamas didžiausias dėmesys, nepaisant Kanto 
tikinimo prieš 200 metų, kad pirmaeilės svarbos uždavinys yra tarptau- 
tiniai santykiai, nes taikaus gyvenimo šalies viduje neįmanoma pasiekti 
tol, kol pasaulis neišsivaduos nuo tarptautinių konfliktų. Nors akademi- 
ne tradicija ir inercija vis dar skiria šias tris teorinės spekuliacijos sritis, 

mūsų įsitikinimu, toks erdvinis sričių atskyrimas tampa vis labiau nepa- 
grindžiamas. Teoretizavimą politikos klausimais veikiau turėtume laikyti 
palimpsesto analogu: konkrečios problemos atveju viena ar kita iš trijų 
teorinių sričių gali teikti įdomiausius atsakymus, tačiau ir visai kitokių 
sričių įžvalgos — kitokie naratyvai — visada turės didesnės ar mažesnės 
reikšmės. Skirtingi politinės teorijos tekstai pasirodo tame pačiame pus- 
lapyje, — ne tik skirtingose knygose. Kiekvienas aiškinimas, arba naraty- 
vas — „vidaus , „tarptautinės“, „pasaulinės“ politikos — priklauso nuo kon- 
teksto, kurį iš dalies formuoja kiti kontekstai. Vidaus politikos teorija 
negali išsiversti be nuorodos į tarptautinių santykių ir pasaulinės politi- 
kos tendencijų kontekstą. O tarpvalstybinių santykių — tradicinės „tarp- 
tautinės politikos“ — teorijai tenka vis labiau pripažinti (net dalies teori- 
nio dėmesio atitraukimo nuo savęs sąskaita), kad ji negali išlikti uždara 
ir nepriklausoma disciplina. Kaip toliau aiškinama, kuo labiau ji tai pri- 
pažįsta, tuo daugiau — pasinaudodama savo globaline perspektyva — turi 
galimybių tapti socialinių mokslų disciplinų disciplina. 

Knyga skiriama visų lygmenų tarptautinių santykių tyrinėtojams, stu- 
dentams ir profesoriams; tikime, jog visų rašinių turinys toks, kad kiek- 
vienas galės iš jų šį tą gauti, nors, žinoma, jie bus naudingiausi vyresnių 
kursų studentams ir doktorantams. Kiekvieną autorių prašėme pateikti 
suprantamą, bet nesupaprastintą teorinių savo srities laimėjimų aprašy- 
mą. Tikimės, kad perskaitęs šią knygą skaitytojas ne tik kai ką sužinos 
apie empirinę pasaulio padetį, bet, svarbiausia, geriau suvoks problemas, 
kurios iškyla teoriškai svarstant tarptautinius santykius pasaulio politi- 
koje. 

Rengdami šią knygą įsiskolinome daugeliui žmonių. Daugiausia sko- 
lingi esame Anthony Giddensui, kuris mums pirmiausia ir pasiūlė pa- 
rengti darbą iš tarptautinių santykių teorijos. Dėkojame Donai Griffin ir 
Elaine Lowe, kurios greitai ir kokybiškai surinko tekstą; taip pat mūsų 
autoriams, kurių entuziazmas ir paslaugumas knygos redagavimą padarė 
lengva ir malonia užduotimi. 


Ken Booth ir Steve Smith 

Disciplinos savivoka: 
tarptautinių santykių 
teorijos genealogija 


Steve Smith 


Šio įvadinio skyriaus tikslas - pateikti kontekstą, kuris bus reikalingas 
skaitant atskirus knygos skyrius. Mėginsiu išaiškinti svarbiausias tarptau- 
tinių santykių teorijos distinkcijas, taip pat nušviesti įdomesnes ir dažnai 
prieštaringas tarptautinių santykių teorijos kategorizacijas, kurios jau ta- 
po įprastos. Žodžiu, šiame skyriuje mėginama apžvalgti, kaip tarptauti- 
nių santykių teorija aprašoma ir kategorizuojama. Tačiau siekiama dar ir 
kito, problemiškesnio tikslo — parodyti, kaip tarptautinių santykių teori- 
jos istorija bei specifiniai šios teorijos kategorizavimo būdai sukūrė pri- 
vilegijuotas, arba pirmines ir vyraujančias, koncepcijas bei interpretaci- 
jas. Kitaip sakant, mus domins tai, kaip tarptautinių santykių disciplina 
suvokia savo teorijas bei jų tarpusavio skirtumus — disciplinos savivokos 
būdai ir tai, ką jie implikuoja. 


TEORIJA IR PRAKTIKA 


Noriu paaiškinti toliau pateikiamų rašinių kontekstą remdamasis dviejų 
autorių darbais. Šiam skyriui įtakos turėjo pirmiausia Žygmunto Bauma- 
no knyga Modernybė ir bolokaustas (1989). Šiame svarbiame veikale Bau- 
manas įrodinėja, jog sociologija stebėtinai mažai dėmesio skiria holo- 
kaustui, traktuodama jį kaip išimt, kuri gali būti paaiškinta nebent kaip 
paskutinis ikimoderniojo barbarizmo proveržis. Baumano įsitikinimu, 
priešingai, holokaustas buvo viena iš moderniosios politikos, „proto“ ir 
„racionalumo“ apraiškų. Kaip jis sako, holokaustas „buvo teisėtas moder- 


14 Steve Smith 


nybės namų gyventojas; tiesą sakant, jis nesijaustų savas jokiuose kituose 
namuose“ (p. 17). Sprendimų racionalizavimas, naudojimasis technolo- 
gija, rėmimasis ištobulinta biurokratine mašina holokaustą daro gana ti- 
pišku Vakarų „proto“ produktu. Šiuo požiūriu Baumanas kartoja Maxo 
Horkheimerio ir Theodoro Adorno argumentus, išdėstytus jų 1944 me- 
tų knygoje Švietimo dialektika (1979), kur jie aiškino, jog klaidinga Švie- 
timą traktuoti vien kaip pažangos epochą, — būtina suvokti ir tamsiąją jo 
pusę, kurią aiškiai paliudijo nacistinis Vokietijos istorijos periodas. Tai 
ginčytinas požiūris. Daugelio įsitikinimu, holokaustas veikiau turėtų būti 
aiškinamas kaip Vokietijos istorijos ir kultūros, o ne kaip Švietimo per 
se reiškinys; kai kurie kiti mano, jog Švietimas tik suteikė priemonių 
ikišvietėjiškam mąstymui. Čia nesiruošiu aptarinėti būdingų Baumano 
teiginių apie holokaustą, nes tai mus atitrauktų nuo bendresnės idėjos, 
kurią jis kelia galios ir pažinimo santykio klausimu; noriu specialiai pa- 
brėžu, kad disciplinos nurylimi dalykai dažnai yra patys reikšmingiausi 
jos bruožai. Nurylėjimai dažnai yra iškalbingiausi. 

Iš pirmo žvilgsnio neatrodo, kad Baumano komentarai apie tai, kodėl 
sociologija tyli holokausto klausimu, gali būti reikšmingi tarptautinių 
santykių teorijai. Todėl mėginsiu parodyti, kad tai, ką Baumanas, Ador- 
no ir Horkheimeris teigia apie Švietimą ir protą, siejasi su teorizavimu 
tarptautinių santykių disciplinoje. Tas sąsajas sąlygoja faktas, jog būdai, 
kuriais kategorizuojama tarptautinių santykių teorija bei joje vykstantys 
ginčai, neleidžia suvokti socialinės praktikos ryšio su socialinio pažinimo 
konstrukcijomis. Tarptautinių santykių teorijoje paprastai kalbama apie 
tarptautinių santykių praktiką taip, tarsi teorinio supratimo „racionalu- 
mas“ gali būti atskirtas nuo tarptautinių santykių anarchijos „neraciona- 
lumo“ arba „iracionalumo': disciplinoje tik komentuojama, stebima arba 
vertinama tam tikra empirinė sritis; ji disciplinoje nekuriama. Vis delto 
panašiai kaip sociologijoje tylima apie holokaustą, taip ir tarptautinių 
santykių teorijoje tylima apie ištisas tarptautinės realybės sritis traktuo- 
jant jas kaip ikimoderniojo barbarizmo arba kaip temporalinės bei erd- 
vinės izoliacijos valdas, neturinčias savo kultūrinės tapatybės, tad ir ne- 
galimas interpretuoti. Joje kalbama apie vieną sritį, kurią apibrėžia tam 
tikra praktika ir kuri tam tikru atžvilgiu yra transistorinė, totalizuojanti 
ir duota. Tai atskira tyrimų sritis, kurioje elgsenos reguliarumai suvokia- 
mi kaip patvirtinimas būtent to jos išskirtinumo, kuris turėtų būti kves- 
tionuojamas. Taigi, kas nutylima tarptautinių santykių teorijoje 1r koks 
ryšys sieja tarptautinių santykių studijas su specifiniu požiūriu į tai, kas 
laikytina tarptautinių santykių praktika? 

Dalykas, kuris tarptautinių santykių teorijoje retai pripažįstamas, nors 
jos istorijoje būta svarbių ir visada marginalizuotų išimčių (pavyzdžiui, 
taikos studijose arba tarpukario darbuose tarpvalstybinių santykių gerini- 
mo klausimais), yra tai, kad tarprautinių santykių konceptualizavimo bū- 
dai konstituoja pačią jų praktiką. Tas pats „protas“, kuris valdo mūsų 
mąstymą, taip pat padeda kurti tarptautinę praktiką. Tarprautinių san- 
tykių teorija yra implikuota tarptautinėje praktikoje jau dėl to, kad joje 
paprastai atskiriama etika nuo politikos ir siekiama „protu“ besiremian- 
čio supratimo, nepriklausomo nuo etinių arba moralinių dalykų. Yra šios 
bendros tendencijos išimčių, ypač kai kuriuose darbuose, parašytuose dar 
prieš atsirandant tarptautinių santykių disciplinai. Toms išimtims taip 
pat priklauso daugelis tradicinių realistų, tokių kaip Niebuhras, Wolfer- 
sas ir Carras. Tačiau vyraujančioje disciplinos sampratoje šių normatyvi- 
nių ir etinių elementų paprastai mažai paisoma arba jie yra laikomi spe- 
cifiškai realistinės interpretacijos bruožu. Mano nuomone, vyrauja tokia 
tarptautinių santykių teorijos samprata, kuri etiką traktuoja kaip taiky- 
tiną tokiai visuomenei, kuria negali būti tarptautinė visuomene. Todėl 
kalbėdama švietimo ir pažinimo vardu tarptautinė teorija turi tendenciją 
virsti diskursu, kuris pats dalyvauja produkuojant ir reprodukuojant to- 
kią tarptautinę praktiką, kuri kelia grėsmę, kuri disciplinuoja ir prievar- 
tauja kitus. Branduolinio ginklavimosi strategija ir ypač požiūris į ginkla- 
vimosi varžybas kaip į natūralų reiškinį tera akivaizdžiausias šios tenden- 
cijos pavyzdys; ją patvirtina ir kitos tarptautinių santykių teorijos sritys. 
Būtent „protas yra implikuotas toje tarptautinėje dominavimo ir subor- 
dinavimo praktikoje, kurią atkuriant ir įtvirtinant apibrėžiama kitų tapa- 
tybė. 

Antra ir dar svarbesnė šio skyriaus tikslams figūra yra Michaelis Fou- 
cault. Naudosiuos jo pažinimo archeologijos ir genealogijos darbais siek- 
damas nušviesti naratyvus, kuriais apibūdinama tarptautinių santykių te- 
orija. Mane labiau domina Foucault vėlesni darbai apie pažinimo gene- 
alogiją negu jo ankstesni darbai apie pažinimo archeologiją, ir pats jų 
skirtumas neblogai iliustruoja tai, ką noriu padaryti šiame skyriuje. 

Tokiuose darbuose, kaip Beprotybė ir civilizacija (1967, pirmas leidi- 
mas 1961), Klinikos gimimas (1975, pirmas leidimas 1963), Daiktų tvar- 
ka (1970, pirmas leidimas 1966) ir Pažinimo archeologija (1972, pirmas 
leidimas 1971), Foucault archeologiškai tiria diskursus valdančias taisyk- 
les. Jis naudoja mokslinio distancijavimosi nuo tiriamo dalyko metodą 
siekdamas parodyt, kaip diskursyvinės praktikos veikė istorijoje. Tačiau 
tai nėra vien idėjų istorijos versija, nes Foucault nemato jokios nuosek- 

lios idėjų evoliucijos, o veikiau pastebi plyšius, trūkinėjimus ir drastiškus 
pokyčius. Kaip sako Smartas (1985, p. 54), „tokioje analizėje praeities 
reikšmės, įsitikinimai bei tiesos atsiskleidžia veikiau kaip interpretacijos, 
o ne kaip nuoseklus artėjimas prie pačių daiktų tikrovės.“ 

Tuo tarpu vėlesniuose Foucault darbuose, ypač knygose apie bausmę 
(Disciplinuoti ir bausti, 1977, pirmas leidimas 1975) ir seksualumą Sek- 
sualumo istorija, t. 1, 2 1 3, 1979, 1987 (pirmas leidimas 1984 ir 1988), 
daugiau dėmesio skiriama genealogijai, kitaip sakant, ryšiui tarp sociali- 
nės praktikos ir diskurso. Šiuose vėlesniuose darbuose Foucault diskursus 
traktuoja kaip socialinės galios įsikūnijimą ir, konkrečiau, kritiškai pa- 
žvelgia į daugelį dalykų, kurie socialiniuose moksluose traktuojami kaip 
duotybės. Nors abu etapus neabejotinai sieja glaudus ryšys (atmetu anks- 
tyvojo ir vėlyvojo Foucault dichotomiją), akivaizdu, kad išryškėja, kas 
pabrėžiama, ir, atrodo, būtent genealogija daugiausia gali duoti tarprau- 
tinių santykių teorijai. 

Savo genealoginį metodą Foucault aiškiausiai dėsto 1971 m. straips- 
nyje (1986, pirmas leidimas anglų kalba 1977). Pats straipsnio pavadi- 
nimas: „Nietzsche, genealogija, istorija“ labai aiškiai rodo, kad Foucault 
naudojosi Nietzsches darbais genealogijos tema. Genealogiją reikia skirti 
nuo esmiškai žmogiškos elgsenos kilmės analizės. Veikiau priešingai, ge- 
nealogas „atranda, kad daiktuose slypi „kažkas visiškai kita“ — ne belaikės 
esmės paslaptis, bet nurylimas faktas, kad daiktai neturi jokios esmės 
arba kad jų esmė buvo sufabrikuota iš atskirų ir tarpusavyje nesusijusių 
dalių. Tyrinėdamas proto istoriją jis sužino, jog protas gimė išties „racio- 
naliai' — atsitiktinumo dėka“ (1986, p. 78). Lemiamos reikšmės proce- 
sas — tai viešpatavimo ir pavaldumo procesas. Šiuo požiūriu istorija yra 
viešpatavimo sistemų kaitos istorija, o diskursai yra pagrindinis šių vieš- 
patavimo sistemų įsitvirtinimo mechanizmas. Kadangi nėra jokių univer- 
salių tiesų ar esmių, diskursų susidūrimas — tai konfrontacijos vieta, 


„ne-vieta“, grynoji distancija, liudijanti, jog priešininkai neturi jokio bendro 
pagrindo sutarti... Tam tkru atžvilgiu šioje „ne-vietoje“ vaidinama tik viena 
drama — nuolat atsikartojanti kovos dėl viešpatavimo drama... Žmonija neprog- 
resuoja nuo kovų prie visuotinės santarvės, kai teisės viršenybė galiausiai pakei- 
čia karo būklę; žmonija veikiau tik įtvirtina taisyklių sistemoje nesibaigiančius 
prievartos aktus judėdama nuo vienos viešpatavimo sistemos prie kitos... Istorinė 
sėkmė lydi tuos, kurie sugeba pasinaudoti šiomis taisyklėmis. (1986, p. 85 — 86) 


Puiki Jameso Der Deriano diplomaijos istorijos studija labai aiškiai 
iliustruoja genealoginio aiškinimo pobūdį. Jis taip jį komentuoja: 

turi būti vadovaujamasi įtarimu, kurį patvirtina istoriniai tyrimai, jog diploma- 
tijos ištakas apibrėžia veikiau dabartinis diplomatijos statusas bei jos poreikiai, 
o ne jos ankstenieji principai ar ankstesnė praktika... Tai tikrai nereiškia, jog 
bus atkuriamas tradicinių diplomatijos istorikų, kurie į diplomatiją žvelgia kaip 
į sklandžią dabartį kuriančios praeities istoriją, požiūris...; tačiau projektuoti 
dabartį į praeitį, išradinėti pažangos dėsnius, teigti esant kokią nors nuoseklią 
raidą vieningojo telos link reiškia tyčiotis iš istorijos. (1987, p. 3) 


Jo studija parodo, kaip diplomatinė praktika buvo kuriama ir palai- 
koma diskursyvinės diplomatijos praktikos, ir šį faktą atspindi daugelis 
tų rašinių tarptautinių santykių temomis, kurie buvo parašyti iki susi- 
klostant atskirai tarptautinių santykių disciplinai. 

Ką implikuoja genealoginis požiūris į tarptautinių santykių teoriją? 
Richardas Ashley atkreipia dėmesį į ketvertą tarpusavyje susijusių gene- 
aloginio požiūrio aspektų. Pirma, toks požiūris implikuoja dėmesio po- 
slinkį nuo istorinių struktūrų paieškos prie „tų istorinės praktikos judė- 
jimų ir susidūrimų, kurie kyla primetant tam tikras struktūras arba prie- 
šinantis tam tikrai struktūrai... Įvykus šiam poslinkiui ... socialinė analizė 
vis labiau tampa suinteresuota kelti klausimus „kaip“, o ne klausimus 
„kas“ (1987, p. 409). Antra, visa istorija traktuojama kaip skirtingų valių 
susidūrimo vieta, ir net toji istorija, kuri generuoja tvarką. Taigi diskur- 
syvinės praktikos „turi savyje savo pačių pavyzdinės ir reprodukuojamas 
strategijas bei technologijas, kurios istorinės praktikos įvairovę sutvarko 
taip, kad būtų atkuriami istoriškai apibrėžti viešpatavimo būdai“ (p. 409). 
Trečia, vadovaujantis genealoginiu požiūriu ypač daug dėmesio skiriama 
tam, kaip klostosi ir kaip yra disciplinuojamos diskursyvinės praktikos. 
Problemiškiausiomis laikomos disciplinų ribos, taip pat jų vieningumo, 
tapatumo ir autonomiškumo pretenzijos. Žodžiu, akademinės discipli- 
nos traktuojamos kaip istorinis įvairialypės praktikos padarinys, o ne 
kaip autonominis, natūralus ar duotas dalykas. Jos yra tarpusavyje besi- 
varžančių interpretacijų mūšio laukas. „Tad srities „autonomija“ ir „ta- 
patybė“ yra skirtingų elementų kovos darinys. Kniet ieškoti strategijų ... 
kuriomis naudojantis kitokios temos ... nustumiamos į šalį, nutildomos, 
išskaidomos ... ir taip kai kurie elementai privilegijuojami kitų sąskaita, 
primetamos ribos ir visa praktika disciplinuojama taip, kad būtų palai- 
komas būtent toks normalizuotas praktinės erdvės suskirstymas“ (p. 410). 
Ketvirta, nėra jokių transcendentinių dalykinių teorijos sričių, egzistuo- 
jančių be praktikos. Dalykinės sritys veikiau „susiklosto sąvokų, temų ir 
praktikos modusų kovoje dėl viešpatavimo. Šiuo atžvilgiu pati dalykinė 


18 Steve Smith 


sritis tėra jėgos poliukos mūšio laukas“ (p. 410). Galiausiai pati akade- 
minė nuostata, kuria pretenduojama į universalias tiesas, į daiktų esmės, 
giluminių struktūrų ar moralinių imperatyvų įžvalgą, yra traktuojama 
kaip „politinė praktika, kuo glaudžiausiai susijusi su tam tikros primeta- 
mos tvarkos, tam tikro viešpatavimo moduso interpretavimo, produkavimo 
ir normalizavimo tikslais. Ji traktuojama kaip būdas, kuriuo istorijoje dis- 
ciplinuojama praktika ir įtvirtinamas viešpatavimas“ (p. 410—411). 

Tad genealoginėje analizėje svarbi kilmė ir atsiradimas. Kaip pažymi 
Smartas (1985, p. 56-60), kilmės analizėje abejojama vieningumo ir ta- 
patumo sąvokomis ir puolama istorijos nepertraukiamumo prielaida. Is- 
torinės formos joje traktuojamos vien kaip pereinamosios viešpatavimo 
ir pavaldumo apraiškos. Tarptautinių santykių teorijos atžvilgiu tai reiš- 
kia, jog abejojama tais disciplinos savivokos vaizdiniais, kuriuose ji vaiz- 
duojama kaip nuosekliai besivystanti diskursyvinė sritis su aiškiomis ri- 
bomis ir transcendentiniais tikslais. Genealoginiu atžvilgiu ši teorija toli 
gražu nėra „natūrali“ ar „autonomiška“ disciplina, nuoseklios diskusijos 
būdu vis labiau artėjanti prie tikrovės paaiškinimo tikslo, — veikiau ji tėra 
konfliktuojančių interpretacijų sekos istorinė apraiška, kurios vieningu- 
mas ir tapatumas yra pergalės šiame susidūrime produktas. Svarbiausia, 
genealoginė analizė atkreipia mūsų dėmesį į tai, kaip disciplina įsivaiz- 
duoja pati save. Kas yra toji tarptautinių santykių teorijos vizija, kuri 
dominuoja ginčuose ir kuri studentams dėstoma kaip tarptautinių san- 
tykių istorija? Kokias prielaidas slepia pars būdas, kuriuo pateikiama šios 
disciplinos istorija? Kurie balsai nutildomi ir sumenkinami tarptautinių 
santykių teorijos kanone? Galiausiai, kokia politinio viešpatavimo prak- 
tika formuoja teorijos savivoką? 


DEŠIMT TARPTAUTINIŲ SANTYKIŲ TEORIJOS 
SAVIVOKOS BŪDŲ 


Dabar panagrinėsiu tai, kaip tarptautinių santykių teorijos atstovai kalba 
apie savo sritį. Man bus svarbu išsiaiškint, kaip jie apibūdina joje vyks- 
tančius ginčus ir ypač tai, kaip jie charakterizuoja svarbiausius ginčus bei 
pagrindinių jų dalyvių užimamas pozicijas. Iš dešimties toliau apžvelgia- 
mų kategorizacijų kai kurios yra akivaizdžiai įprastesnės nei kitos, tačiau 
visos jos buvo naudojamos kaip disciplinos tipologizavimo būdas, kaip 
būdas apibrėžti tai, kas yra „pagrindiniai“ ginčai ir kas yra jų pusės. 

Kiekvienu atveju mane labiau domins tai, kas nutylima arba skelbiama 
netinkama, nei kartojimas to, kas specifinėse kategorizacijose teigiama 
atvirai. 


Tarptautinių santykių teorija prieš politinę teoriją 


Ši teorijos konceptualizacija būdingiausia tiems, kurie paprastai, nors ir 
nevisiškai tiksliai, priskiriami „anglų mokyklai“ (išsamiai apie tai žr. Bull, 
1977). Jos idėją geriausiai išreiškia Martinas Wrightas savo svarbiame 
1966 m. straipsnyje, kur tarptautinių santykių teoriją jis nusako kaip 
„spekuliacijų apie valstybių visuomenę, tautų šeimą, arba tarptautinę ben- 
driją, tradiciją“ (1966, p. 18), supriešindamas ją su politine teorija, kuri 
užsiima „spekuliacijomis apie valstybę“ (p. 18). Jis teigia ne tai, kad 
negali būti tarptautinių santykių teorijos, o veikiau tai, kad nėra sistemi- 
nės tarptautinių santykių teorijos, prilygstančios politinei teorijai. Iki pat 
XX a. ne tik nebuvo tarptautinių santykių teorijos, galinčios konkuruoti 
su didžiųjų politikos teoretikų darbais, bet ir tie jos pradmenys, kurie 
egzistavo, buvo „skurdūs intelektiniu ir moraliniu požiūriu“ (p. 20). Jo 
manymu, tai paaiškinama valstybės sąvokos dominavimu, kuris apsunki- 
na perėjimą nuo valstybės prie pasaulio bendruomenės sąvokos ar prie 
individų, turinčių teises nepriklausomai nuo valstybės idėjos. Be to, tarp- 
tautinių santykių teorija ne itin tiko epochai, kurioje dominavo pažangos 
idėjos. Tačiau svarbiausia, anot Wrighto, buvo tai, kad kalbant apie tarp- 
tautinius santykius teko naudotis valstybės vidaus politikos kalba, o ji yra 
netinkama sričiai, kurioje išlikimas yra svarbiausiasis interesas. Wrighto 
įsitikinimu, nėra tarptautinių santykių teorijos, kuri skirtųsi nuo istorijos 
filosofijos; būtent istorikai gali geriausiai paaiškinti „užsienio politikos 
prigimtį ir tarptautinės sistemos funkcionavimą“ (p. 32). 

Šios koncepcijos problemiškumą lemia tai, kad joje remiamasi klai- 
dinga politinės teorijos ir tarptautinių santykių teorijos dichotomija, ku- 
ri yra aiškiai nepalanki pastarajai. Kaip pažymėjo Roy Jonesas, Wrighto 
teiginys, kad tarptautinių santykių teorija negalima, turėtų būti perfra- 
zuotas taip: „anglų mokyklos tarptautinių santykių teorija negalima, nes 
anglų mokykla save izoliavo nuo šios klasikinės politinės minties temos 
(1981, p. 2). Chriso Browno požiūriu, problema yra tai, kad Wrightas 
naudojasi siauru, į valstybę sufokusuotu politinės teorijos apibrėžimu; 
toks apibrėžimas tarptautinių santykių teorijai aksiomiškai teikia antra- 
eilį vaidmenį, nes ji negali spręsti tokių klausimų, kokius kelia politinė 
teorija. Tačiau yra ir kitokių politinės teorijos apibrėžimų. Jie neteikia 

valstybei tokio išskirtinio vaidmens ir rodo, jog esama reikšmingų sąlyčio 
taškų tarp politinės ir tarptautinės teorijos, tad kiekviena iš jų sprendžia 
labai panašias problemas. Kaip rašo Brownas: „Tarptautinių santykių te- 
orija nėra seniai pamestas ir tik dabar naujai atrastas politinės teorijos 
dvynys, ji veikiau yra esminė pastarojo diskurso dalis. Wrightas ne tiek 
klaidingai interpretuoja tarptautinių santykių teoriją, kiek klaidingai api- 
būdina politinę teoriją ..-Wrighto pateikiamas politinės teorijos apibreži- 
mas labai ginčytinas“ (1992, p. 6-7). Brownas toliau pažymi, jog Plato- 
nui politinės teorijos apibrėžimas turėtų apimti teisingumo sąvokas, ir 
toks apibrėžimas suvienytų politinę ir tarptautinių santykių teoriją; kiek- 
vienai iš jų rūpi atskiri teisingumo problematikos aspektai. Tad Wrighto 
išeities pozicija, kurios pagrindu jis neigia tarptautinių santykių teorijos 
egzistavimą, nėra tokia „natūrali“ ar „neutrali“, kaip jis įsivaizduoja. Šis 
požiūris priklauso nuo labai specifinės politinės teorijos interpretacijos, 
todėl jis negali būti paprasčiausiai postuluojamas. Veikiau jis remiasi api- 
brėžimu, kuris implikuoja istoriškai specifinę politikos sampratą. Priešin- 
gu požiūriu politinė teorija ir tarptautinių santykių teorija užsiima tais 
pačiais rūpesčiais, vadovaujasi tais pačiais imperatyvais ir yra sudedamo- 
sios dalys tų pačių teorinių pastangų suprasti skirtingus politinio pasau- 
lio aspektus. Tiesą sakant, galima iškelti net radikalesnę tezę — radikales- 
nę bent jau tarptautinės politikos savivokos atžvilgiu, kad tarptautinių 
santykių teorija tėra vienas daug platesnės socialinės, politinės, etinės ir 
ekonominės teorijos aspektas ir jie visi yra tarptautinių santykių teorijos 
aspektai. Įprastos skiriamosios ribos, tarkime, tarp sociologijos ir politi- 
kos šiuo požiūriu turi būti laikomos socialinėmis konstrukcijomis, o ne 
natūraliais dalykais. Kaip įukinamai parodė R. B. J. Walkeris (1993), 
nors politinės teorijos ir tarptautinių santykių teorijos diskursai pateikia- 
mi kaip skirtingi, jie suponuoja vienas kitą. 


Komunitarinė mintis prieš kosmopolitinę minų 


Šis kategorizavimas susijęs su ginčais, kurie buvo ypač reikšmingi vadi- 
namosios normatyvinės teorijos raidai. Tai gana netikslus terminas, nes 
implikuoja, jog egzistuoja toks dalykas kaip nenormatyvinė teorija. Pa- 
grindinis skirtumas gana paprastas: komunitarinės teorijos teigia, jog 
tarptautinėje visuomenėje teisių ir pareigų subjektai yra politinės ben- 
druomenės; kosmopolitinės teorijos teigia, kad moraliniais argumentais 
turi būti apeliuojama ne į bendruomenes, bet į žmoniją kaip visumą arba 
į individus (žr. diskusiją tarp Browno ir Hoffmano kn. Brown, 1987, 
1988; Hoffman, 1988). Šių dviejų pozicijų atstovų ginčas nemažai prisi- 

dėjo plėtojant normatyvinę tarptautinių santykių teoriją ir susiejant ją su 
panašiomis diskusijomis kitose disciplinose, ypač moralės filosofijoje ir 
socialinėje bei politinėje teorijoje. Tai yra akivaizdžiausia Browno (1992), 
Beitzo (1979), Nardino (1983) ir Frosto (1986) darbuose, kur eksplicitiškai 
apeliuojama į kosmopolitizmo ir komunitarizmo ginčą siejant tarptautinių 
santykių teoriją su platesne filosofine ir sociologine literatūra, pirmiausia su 
Walzerio (1980), Barry (1989) ir Rawlso (1971) darbais. 

Šios kategorizacijos problemiškumą lemia pirmiausia tai, kad daugu- 
ma tarptautinių santykių teorijos darbų rašomi taip, tarsi ši kategori- 
zacija išvis neegzistuotų. Pagrindinis disciplinos siekis nuo pat jos atsi- 
radimo po Pirmojo pasaulinio karo buvo sukurti autonominę tarptauti- 
nės politikos teoriją. O tam tarptautinę srių reikėjo atskirti nuo kitų 
socialinės bei politinės teorijos referentinių sričių ir ypač nuo painių 
ginčų šiuolaikinės moralės filosofijos srityje. Šią tendenciją skatino ir 
vyravęs realizmas, kuris pabrėžia praktinių ir mokslinių žinių svarbą ir 
atitinkamai menkina normatyvinės teorijos reikšmę. Realistams tarprtau- 
tinės politikos sfera — tai nepermaldaujamos būtinybės, dėsningumo ir 
pavojų sritis, kurioje moralės filosofui nėra vietos. Moralizuoti dera iš 
sakyklų, bet ne studentų auditorijose ar valdžios koridoriuose. Rimtai 
traktuoti normatyvinės problemas geriausiu atveju reikštų klaidinti stu- 
dentus nuslepiant tikrąją tarptautinių santykių esmę; blogiausiu atveju 
tai grėstų katastrofa šaliai. Šis požiūris abejotinas dėl trejeto priežasčių: 
pirma, jis remiasi implicitine prielaida, kad galima nenormatyvinė teori- 
ja; antra, jis postuluoja, kad „politinis“ ir „tarptautinis“ yra natūralios 
kategorijos, o ne mūsų konstruktai, kuriais naudojamės mėgindami su- 
sivokti socialiniame pasaulyje; galiausiai jis vadovaujasi prielaida, kad re- 
alizmas nesiremia, bent jau implicitiškai, moraliniais principais. Pastaro- 
sios prielaidos atžvilgiu verta pažymėti, jog kai kurie klasikinio realizmo 
atstovai, tokie kaip Kennanas, Morgenthau ir Niebuhras, kartais kalbė- 
davo apie moralinės argumentacijos tinkamumą tarptautinėje arenoje, 
nors jie taip pat kalbėdavo ir apie pranašesnį jėgos politikos argumentų 
svorį bei apie moralistinės užsienio politikos pavojus. Tiesa, nors ši prak- 
tinio realizmo srovė buvo reikšminga, ją nustelbė technokratiškiau orien- 
tuotas realizmas, kuris nepalieka menkiausios vietos normatyviniams ar- 
gumentams. Tokie autoriai kaip Morgenthau skirtinguose savo darbuose 
keičia savo poziciją, nors, kaip atrodo, jų analizė galiausiai remiasi tech- 
nokratinio realizmo nuostata. Tik neseniai ši vyraujanti nuostata tapo 
sisteminės kritikos objektu, pirmiausia Chriso Browno darbuose (1992). 

Vis dėlto kosmopolitizmo/komunitarizmo ginčas yra problemiškas del 
to, kad moraliniai ir etiniai klausimai jame iškeliami į analizės centrą. 

Tai yra problemiška dėl to, kad pati disciplina savo metodologiją orien- 
tuoja į mokslą, kuris nesprendžia privalomybės klausimų. Tai yra proble- 
miška dar ir dėl to, kad dėmesys telkiamas į politiškai aktualius klausi- 
mus. Kokioje padėtyje atsidurtų tarptautinių santykių teorija, jeigu ana- 
lirikams tektų spręsti šiandienos problemas ir siūlyti politiškai rizikingus 
sprendimus? Susirūpinimą kelia tai, kad kosmopolitizmo/komunitariz- 
mo ginčas marginalizuoja tarptautinių santykių teoriją. Dar didesnį su- 
sirūpinimą kelia tai, kad pats ginčas yra gana siauras, nes tik mėgdžioja 
ginčus filosofijoje bei politinėje teorijoje, kuriais vis labiau abejojama dėl 
to, kad už savo akiračio ribų palieka daugybę svarbių klausimų. Šiuo 
atžvilgiu kosmopolitizmo/komunitarizmo ginčas tėra problemų kitose 
disciplinose atspindys; jame neatsižvelgiama į šiuose privilegijuotuose na- 
ratyvuose naudojamų kategorijų bei sąvokų dirbtinumą; kitaip sakant, 
tarptautinių santykių problematika apibrėžiama ir gvildenama naudojant 
politinės teorijos sąvokas. Antai (nors tai nėra griežtai užprogramuota) 
ginčai normatyvinės tarptautinių santykių teorijos srityje dažnai atrodo 
taip, tarsi juose būtų sprendžiamos Vakarų baltųjų, pasiturinčiųjų, vyriš- 
kosios lyties individų problemos. Naudojant kitokius teisių apibrėžimus 
arba keičiant referentines grupes tos kategorijos netenka joms priskiria- 
mos analitinės galios. Būtent dėl to sutarimas tarp komunitarų ir kosmo- 
politų yra sunkiai pasiekiamas arba išvis nepasiekiamas, nes nėra nepri- 
klausomo standarto, kurio pagrindu galima būtų spręsti jų nesutarimus. 
Galiausiai akivaizdu, kad kiekvienoje iš šių stovyklų esama didžiulių vi- 
dinių nesutarimų, bylojančių apie silpnąsias jų vietas. O svarbiausia, pats 
ginčas formuluojamas pasitelkiant terminus, kurie yra socialiai sukonst- 
ruoti ir todel gali tapti kriukos objektu. Tačiau pats šis faktas liudija 
vieną šio pobūdžio darbų privalumą — mano supratimu, visa, kas tarp- 
tautinių santykių teoriją sieja su filosofijos bei kitų socialinių mokslų raida, 
yra sveikintinas dalykas. Problema yra tai, kad ši tarptautinių santykių te- 
orijos kategorizacija susijusi tik su labai nedidele šios teorijos dalimi ir dėl 
to kyla normatyvinės teorijos didėjančios marginalizacijos rizika. 


Trys R 


Martino Wighto pasiūlyta trejopa kategorizacija buvo ypač svarbi „anglų 
mokyklos“ tarptautinių santykių teorijos raidoje. Pirmąkart išdėstytos pa- 
skaitose Londono ekonomikos mokykloje 1950-aisiais ir išspausdintos 
tik daugeliui metų praėjus po autoriaus mirties (Wight, 1991), Wighto 
tarptautinių santykių teorijos padalijimas į tris tradicijas išliko dominuo- 

janti kategorizacija tiems, kurie dirba tarptautinių santykių politikos ir 
politinės teorijos sankirtoje ir kurie, kaip ir Wightas, mėgina kurti tokią 
tarptautinių santykių teoriją, kokios, kaip pažymėjome, iki šiol nebuvo. 
Wighto palikimas yra stebėtinai didelis, ypač turint omeny, kad per savo 
gyvenimą jis taip mažai skelbėsi, nors rašė labai daug (Hedley Bull, 1976, 
p. 101). Tas palikimas akivaizdžiausias tiems, kurie lankė jo paskaitas ir 
vėliau dirbo kartu su juo Britanijos tarptautinės politikos teorijos komitete. 

Anot Wighto, tarptautinių santykių teoretikai gali būti suklasifikuoti 
į trijų tradicijų atstovus — į realistus, racionalistus ir revoliucionierius 
(RRR) — į Machiavelli'o, Grotiuso ir Kanto šalininkus. Pirmoji grupė 
tarptautinę politiką suvokia kaip anarchijos viešpatiją, potencialiai ke- 
liančią karo visų prieš visus pavojų; antroji ją suvokia kaip nepibrėžtą 
erdvę tiek konfliktams, tiek ir bendradarbiavimui, kurioje jau egzistuoja 
valstybių bendrija, besilaikanti tam tikrų elgesio taisyklių; trečioji grupė 
tarptautinę politiką įsivaizduoja kaip žmonijos civitas maxima siekį, kurį 
realizuojant turės būti įveiktas valstybių atskirumas. 

Ši kategorizacija kelia trejetą problemų. Pirma, yra ir kitokių tarprau- 
tinės politikos problemų kategorizavimo būdų: Michaelas Donelanas 
(1990) kalba apie penketą tradicijų (prigimtinė teisė, realizmas, fideiz- 
mas, racionalizmas, istoricizmas), o Nardinas ir Mapelis (1992) siūlo net 
dvylika tarptautinių santykių konceptualizavimo būdų. Tai nėra vien se- 
mantiniai skirtumai, o faktiškai egzistuojančių pozicijų skirtumai. 

Antroji problema yra tai, kad daugelis akademinių tyrinėtojų ir, ži- 
noma, dauguma polinių mąstytojų nesijaučia priklausą tik kuriai nors 
vienai iš šių tradicijų. Tad ši kategorizacija konstruoja tariamą vieningu- 
mą, prarandant visus niuansus bei subtilumus. Žinoma, su šia problema 
susiduria bet kokia kategorizacija; tačiau ji yra ypač ryški Wighto atveju, 
ir ją dar labiau pabrėžė naujieji senųjų politinių mąstytojų vertinimai, pa- 
teikti nuo tų laikų, kai Wightas skaitė savo paskaitas. Anot Hedley Bullo 
(1976, p. 111), Wighto kategorijos neatlaiko spaudimo, kurį privalo atlai- 
kyti. Timothy Dunne'as (1993, p. 312-313), priešingai, pažymi, jog Wigh- 
tas puikiai suvokė mąstytojams iškylančią kategorizavimo problemą ir su- 
prato, „jog didieji tarptautinių santykių teorijos atstovai peržengdavo atski- 
ras tradicijas skiriančias ribas“ (1991, p. 259). Ir vis delto abejotina, ar 
tarptautinės politikos kontroversijos visos gali būti redukuotos į ginčus tarp 
šių trijų tradicijų: „Visada pasiekiamas ginčų taškas, kur Wighto kategorijos 
nustoja galios aiškinant tikrąją padėtį ir tampa vien jo vaizduotės dalyku; 
nuo šios ribos jo darbai rodo ne idėjų istoriją, o veikiau jo įsivaizduo- 
jamos filosofinės diskusijos tąsą“ (1976, p. 111). Problema yra ne tai, 
kad įsivaizduojami filosofiniai pašnekesiai būtų nenaudingi —- Michaelis 

Donelanas neseniai savo darbe (1990) parodė, jog jie gali būti itin nau- 
dingi; veikiau problema yra tai, jog Wightui, kad susidorotų su daugeliu 
svarbių tarptautinių santykių teorijos problemų, tenka mąstytojams pri- 
skirti pažiūras, kurių šie nesilaikė. 

Galiausiai kyla abejonių, ar šių trijų tradicijų ginčas gali būti išspręs- 
tas ir ar pati kategorizacija nera iš esmės reliatyvi. Dunne'as mano, kad 
tos kategorijos teikiamos kaip reliatyvios istoriniu, o ne etiniu atžvilgiu, 
kitaip sakant, kad kiekviena iš jų vyravo skirtingais istorijos laikotarpiais; 
tačiau vis vien išlieka problema, kaip ir komunitarizmo/kosmopolitizmo 
atveju, jog vertinant šias tradicijas nėra tokio pagrindo, kuris būtų išoriš- 
kas kiekvienos jų, bet ne visų jų atžvilgiu. Turiu omeny tai, kad kiek- 
viena tradicija turi savo pačios būdingus vertinimo kriterijus ir kad nėra 
visoms trims tradicijoms bendrų kriterijų; tad nėra jokio nepriklausomo 
kriterijaus, kuriuo remiantis galima būtų spręsti apie teiginių, priklau- 
sančių šioms tradicijoms, pagrįstumą. Pats Wightas save priskiria Gro- 
tiuso, arba racionalistinei, tradicijai, nors Alanas Jamesas (1982, p. 118) 
nedvejodamas jį priskiria Machiavelli'o, arba realistinei, tradicijai. Tačiau 
Wightas taip pat pripažįsta, jog norint suprasti tarptautinių santykių pri- 
gimų būtina atsižvelgti į visas tris tradicijas, — ne tiek siekiant įrodyti 
savo pozicijos pagrįstumą, kiek siekiant suprasti jų tarpusavio ginčų svar- 
bą. Tiesa nera kurios nors vienos iš tradicijų požymis, o veikiau jų dia- 
logo atributas. Tačiau akivaizdžiai kyla klausimai: „Kurio dialogo?“ ir 
„Ar tinka bet kuris jų dialogas?“ Padėties problemiškumą lemia, žinoma, 
tai, kad kiekvienos tradicijos argumentų konkrečiu klausimu atranka pri- 
klauso, nesant išorinio kriterijaus, nuo atrankos autoriaus vertybių ir 
įsitikinimų. Pavyzdžiui, Wighto atveju kilo ginčai, ar jo krikščioniški 
įsitikinimai nesąlygoja jo nusistatymo prieš Kanto, arba revoliucinę, tra- 
diciją. Tad šis trejetas tradicijų mums palieka daugybę teorijų, iš kurių 
analitikas gali atsirinkti jį tenkinantį derinį. Problema komplikuojasi, 
jeigu tradicijos netiksliai atspindi nurodytų autorių idėjas; tada kyla tau- 
tologiškumo pavojus. Tačiau svarbiausias klausimas yra ne tai, ar mąsty- 
tojas X be išlygų priklauso tradicijai Y, bet tai, kaip atsirenkame iš visų 
tų skirtingų tradicijų, kuriomis remiasi tarptautinių santykių teorija. 


Trys bangos arba „didieji ginčai“ 
Daug platesnis, palyginti su ankstesniuoju, tarptautinių santykių teorijos 


raidos apibūdinimas yra grindžiamas chronologine tos raidos interpreta- 
cija (paprastai siejama su vienokia ar kitokia pažangos idėja). Šiuo atžvil- 

giu disciplinos istorija paprastai skirstoma į fazes, kuriose dominuoja 
specifinės teorinės nuostatos ir kur pereinamuosius periodus, kai vieną 
hegemoninį balsą keičia kitas, žymi „didieji ginčai“. 

Remiantis prielaida, jog tarptautinių santykių tema kaip teorinė dis- 
ciplina atsirado 1919 m. Davidui Davies įkūrus Woodrowo Wilsono 
katedrą Aberistvite, šioje koncepcijoje paprastai išskiriamos trys pagrin- 
dinės tarptautinių santykių teorijos raidos fazės. Johno Vasguezo formu- 
luotėje: „XX amžiaus tarptautinių santykių istorija su tam tikromis išly- 
gomis gali būti padalyta į trejetą fazių: idealistinę fazę, realistinės tradi- 
cijos fazę ir „bihevioristinio (behavioral)“ maišto fazę“ (1983, p. 13). 
Hedley Bullas plačiai cituojamoje istorinėje tarptautinių santykių teori- 
jos apžvalgoje naudoja šią klasifikaciją nužymėdamas apytikres tų peri- 
odų datas: „Paranku kalbėti apie tris viena kitą keitusias teorinio akty- 
vumo bangas: „idealistinių“ arba pažangos doktrinų, vyravusių trečiaja- 
me dešimtmetyje ir ketvirtojo dešimtmečio pradžioje; „realistinių“ arba 
konservatyviųjų teorijų, kilusių kaip reakcija į jas, vyravusių ketvirtajame 
ir penktajame dešimtmetyje; ir bangą „socialinio mokslo“ teorijų šeštojo 
dešimtmečio pabaigoje ir septintajame dešimtmetyje, atsiradusių dėl ne- 
pasitenkinimo metodologijomis, kuriomis rėmėsi ankstesnės teorijos“ 
(1972, p. 33). 

Jeigu disciplinoje vienas po kito vyravo idealizmas, realizmas ir bihe- 
viorizmas (behaviouralism), tai suprantama, jog daugiausia dėmesio ski- 
riama pereinamiesiems periodams; atitinkamai literatūroje gausu nuoro- 
dų į du „didžiuosius ginčus“. Pirmasis buvo idealizmo ir realizmo ginčas 
ketvirtojo dešimtmečio pabaigoje ir penktojo pradžioje; antrasis — realiz- 
mo ir biheviorizmo ginčas šeštojo dešimtmečio pabaigoje ir septintajame 
dešimtmetyje. Kai kurie dabartiniai autoriai kalba apie trečiąjį „didįjį 
ginčą“, tačiau nesutaria del to, ką laikyti šio ginčo iniciatoriais. Magh- 
rooris ir Rambergas (1982) priima čia išdėstytą chronologinę disciplinos 
raidos interpretaciją ir mato prasidedant trečiąjį ginčą tarp etatistinių 
realistų ir transnacionalistų, kurie (tarp jų idealistai ir bihevioristai) į 
tarptautinės poliukos areną įveda naujus aktorius. Kita vertus, Yosephas 
Lapidas (1989) trečiąjį ginčą apibūdina kaip vykstantį tarp pozityvizmo 
(būdingo visoms anksčiau vyravusioms teorijoms) ir postpozityvizmo — 
ištisos daugybės skirtingų pažiūrų, kuriose atmetamos pagrindinės pozi- 
tyvizmo prielaidos. 

Anot Arendo Lijpharto (1974a ir 1974b), pirmosios trys teorijų ban- 
gos ir du jų „didieji ginčai“ geriausiai gali būti suprantami kaip Ihomaso 
Kuhno paradigmos kaitos pavyzdžiai socialiniuose moksluose. Lijpharto 

įsitikinimu, antrasis „didysis ginčas" buvo daug svarbesnis už pirmąjį, 
nes buvo susijęs su esmingesniu nesutarimu nei realizmo ir idealizmo 
nesutarimas. Anot jo, tiek realizmas, tiek idealizmas buvo dalys tradici- 
nės paradigmos, prieš kurią antrojo ginčo metu sukilo mokslinė paradig- 
ma (1974a, p. 20). Atitinkamai chronologiniai periodai, kai pirma vyra- 
vo idealizmas, po to realizmas ir dar vėliau biheviorizmas, buvo Kuhno 
normalaus mokslo periodai, o „didieji ginčai“ išreiškė paradigmų krizių 
momentus (1974b, p. 54-59). 

Šis tarptautinių santykių teorijos raidos apibūdinimas gana proble- 
miškas. Pirmiausia abejonių kelia pats naudojimasis Kuhno paradigmų 
teorija, nors, kaip matysime kitame skirsnyje, tapo įprasta į ją apeliuoti 
kalbant apie tarptautinių santykių teoriją. Mano abejonės dėl paradig- 
mos sąvokos naudojimo tarptautinių santykių teorijoje galioja, žinoma, 
ir kitokių jos taikymų atžvilgiu. Tačiau iš pradžių verta pažvelgti į Lij- 
pharto koncepciją, nes joje atvirai remiamasi Kuhno „normalaus moks- 
lo“, paradigmų krizės ir jų kaitos idėjomis (Kuhn, 1970a). Didžiausia 
problema yra tai, kad Kuhno pateikta mokslo raidos interpretacija yra 
atkaklių ginčų mokslo filosofijoje objektas, nors tarptautinių santykių 
teorijoje ji paprastai traktuojama kaip neginčijamas dalykas. Atkreipkime 
dėmesį pirmiausia į šitai: Kuhnas niekur griežtai neapibrėžia, ką jis turi 
omeny vartodamas paradigmos terminą. Kaip pažymi Margaret Master- 
man (1970, p. 61-65), šį terminą Kuhnas vartoja daugiau nei dvidešim- 
čia skirtingų prasmių. Reikia atkreipti dėmesį ir į tai, kad vyksta dideli 
ginčai del Kuhno pateikto mokslinės veiklos vaizdinio (gerą šios proble- 
matikos apžvalgą pateikia Lakatos ir Musgrave, 1970). Antroji problema 
yra ta, kad Kuhnas savo koncepciją taiko tik „brandžių“ mokslų atžvil- 
giu, nieko nekalbėdamas apie „proto mokslus“, menus ar socialinius 
mokslus. Trečia, viena esminė Kuhno argumentacijos problema su socia- 
liniais mokslais susijusi labiau nei kiti mokslai: ar Kuhnas yra reliatyvis- 
tas, kitaip sakant, ką Kuhnas turi omeny kalbėdamas apie „tikrovę“. Čia 
nėra vietos šį klausimą nagrinėti plačiau; galima tik pažymėti, jog Kuh- 
nas užima labai neaiškią poziciją, kuri, viena vertus, implikuoja reliaty- 
vizmą (1970b, p. 259-266) ir, kita vertus, priešingą nuostatą, kai jis 
kalba apie realybę, kurios atžvilgiu gali būti tikrinamos skirtingos para- 
digmos (1970a, p. 205-207). 

Pažvelkime į šiuos du teiginius — kurie iliustruoja pozicijos prieštarin- 
gumą: „Dauguma mįslių, su kuriomis susiduria normalus mokslas, yra 
jam tiesiogiai pateikiamos gamtos ... Mano supratimu, mokslo raida, 
kaip ir biologinė evoliucija, vyksta viena nekintama kryptimi“ (Kuhn, 

1970b, p. 263—264); „Man atrodo, jog nėra teoriškai neutralaus būdo 
rekonstruoti tokias frazes kaip „kas iš tikrųjų egzistuoja“, o ir pati idėja, 
kad turi būti atitikimas tarp teorijos ontologijos ir jos „realaus“ atitik- 
mens gamtoje, dabar man atrodo iš principo klaidinga ... Teorijų kaitos 
raidoje ... neįžvelgiu nuoseklios ontologinės pažangos“ (Kuhn, 1970a, 
p. 206). Kad ir kokias problemas ši nuostata keltų gamtos moksluose, 
tos problemos bus akivaizdžiai didesnės tarptautinių santykių teorijoje, 
kur „realybė“ gali būti interpretuojama kokybiškai skirtingais terminais. 
Jeigu realybė yra problema gamtos moksluose, tai pagalvokime, ką im- 
plikuoja socialiai konstruojamos realybės sąvokos įvedimas. Pagalvokime, 
pavyzdžiui, apie tokių terminų kaip visuomenė, šeima ar vyriškumas pras- 
mę. Žodžiu, Kuhnas siekia išvengti reliatyvizmo apeliuodamas į tam tik- 
rą realybę, tiesą, mūsų teorijų skirtingai konceptualizuojamą, o susidu- 
riant su tokia realybe, kurią mūsų teorijos konstituoja, problema dar 
labiau komplikuojasi; iš čia kyla Kuhno įsitikinimas, jog jo argumentai 
taikytini tik gamtos mokslams, arba, jo žodžiais, brandiems mokslams. 

Be problemų, susijusių su Kuhno idėjų panaudojimu, kyla ir kitokių 
sunkumų mėginant discipliną interpretuoti Bullo/Vasąuezo/Lijpharto bū- 
du. Pirmiausia procesas vaizduojamas kliniškai apibrėžtesnis nei jis buvo 
realiai. Siūloma chronologija yra patraukli, tačiau kartu ir klaidinanu. 
Tarptautinių santykių teorija neperėjo trejeto savo fazių taip sklandžiai 
tarsi automobilis perjungiant bėgius. Tokia įvykių versija nutildo skirtin- 
gų interpretacijų tarpusavio ginčus ir kontliktus ir faktiškai suteikia nu- 
galėtojo laurus garsiausiam balsui. Chronologinė įvykių versija supapras- 
tina padėtį ir nupiešia pernelyg tvarkingą teorinės raidos vaizdą, tarsi visi 
realistai staiga susivokė klydę, pripažino savo nuodėmes ir iškart atsivertė 
į naują teoriją. 

Antroji problema yra tai, kad tos paradigmos nėra tokios vieningos, 
kaip ši raidos versija implikuoja. Idealistinė arba realistinė stovykla vie- 
nija pačias įvairiausias teorines pozicijas, kurios negali būti įspraustos į 
bendrų pažiūrų ir prielaidų kerteles. Pabrėžiant bendras temas į šalį nu- 
stumiami skirtumai. Sukuriamas supaprastintas ar net naivus teorinės 
raidos vaizdas su tvarkingai sužymėtais posūkiais ir bendrais manifestais. 
Jis neatitinka realios teorinės raidos ir primeta įvykiams logiką, kuria 
vadovaujasi stebėtojas, o ne įvykių dalyviai. Problemiška ir tai, kad chro- 
nologija implikuoja teorinę pažangą, tarsi teorijos čia keistų viena kitą 
taip, kaip Einsteino teorija pakeitė Newtono teoriją. Tai yra paprasčiau- 
siai klaidinga, jeigu kalbame apie tarptautinių santykių teoriją. Tai, kas 
vadinama idealistine nuostata, vis dar turi didelę įtaką šiuolaikiniuose 

teoriniuose ginčuose, o realizmas veikiausiai vis dar dominuoja discipli- 
nos dėstymo srityje. Minties srovės, kurios išskirtos šioje įvykių versijoje, 
turėtų būti traktuojamos veikiau kaip konkuruojančios tarptautinės rea- 
lybės koncepcijos, iš kurių nė viena neįveikia kitų visam laikui. 

Be to, verta paklausti, į ką šitaip apibūdinant tarptautinių santykių 
teoriją neatsižvelgiama. Idealizmo, realizmo ir biheviorizmo progresija 
yra pernelyg siaura ir politizuota teorijos interpretacija. Kur joje atsispin- 
di, pavyzdžiui, klasinė, etninė ar lyčių problemauka? Kur šis kanonas 
deda ekonomiškai silpnų šalių problematiką? Faktiškai jis išreiškia vaka- 
rietiškąjį, baltosios rasės, vyriškąjį, konservatyvųjį požiūrį į tarptautinių 
santykių teoriją. 

Galiausiai, „didieji ginčai“ šioje versijoje pernelyg sureikšminami. Nė 
vienas iš tų „ginčų“ iš tikrųjų nevyko kaip ginčas; veikiau tai buvo tik 
įsitikinimų deklaravimo serijos, o politiniai bei sociologiniai veiksniai 
lėmė, kuris iš visų šių balsų buvo girdimas. Nemanau, kad realizmas 
„įveikė“ idealizmą ginčuose; taip pat nemanau, kad daug naudos davė 
tradicionalistų ir bihevioristų ginčas. Tiesą sakant, pastarasis „ginčas“ pa- 
rodo šios tarptautinių santykių koncepcijos ribotumą. Kaip pažymėjo 
Johnas Vasguezas (1983), tas ginčas iš tikrųjų vyko ne teoriniais, o tik 
kai kuriais metodologiniais klausimais. Pagrindiniai jo dalyviai, tokie kaip 
Bullas ir Kaplanas, laikėsi vienodų pažiūrų į tarptautinių santykių pasaulį 
ir panašiai jį aiškino, tiesa, naudodami skirtingus metodus. Jie išpažino 
vienodą tarptautinių santykių ontologiją ir vienodai suprato tarpvalsty- 
binių santykių mechanizmą. Tačiau Bullas savo analizėje naudojosi va- 
dinamaisiais tradiciniais metodais, tuo tarpu Kaplanas prie labai panašių 
išvadų priėjo naudodamasis „moksliškesne“ kalba. Ontologinis jų teorijų 
pagrindas buvo iš esmės tas pats. Šiuo atžvilgiu visiškai neteisus Lijphar- 
tas teigdamas, esą antrasis „dydysis ginčas“ buvo fundamentalesnis už 
pirmąjį; manau, priešingai, fundamentalesnis buvo pirmasis, nes jame 
buvo paliesti esminiai klausimai dėl socialinės realybės prigimties. 


Tarpparadigminiai ginčai 


Ši tarptautinių santykių teorijos kategorizacija tapo svarbi nuo devintojo 
dešimtmečio vidurio; ji teikė pagrindinę tekstų organizavimo schemą 
(Little and Smith, 1991; Olson and Groom, 1991; McGrew and Lewis, 
1992; Viotti and Kauppi, 1993) ir buvo išeities taškas daugeliui darbų 


apie šiuolaikinius tarptautinius santykius (žr., pavyzdžiui, Holsu, 1985; 

Hoffman, 1987; Whitworth, 1989). Pirmasis ją priėmė Michaelas Bank- 
sas (žr. 1984, 1985), kur kalbama apie padėtį tarptautinių santykių stu- 
dijose po bihevioristinės „revoliucijos“. Šiuo terminu buvo apibūdinta 
tarptautinių santykių teorijos padėtis nuo devintojo dešimtmečio pra- 
džios, ir tai tapo daugumos tarptautinių santykių teoretikų pripažinta 
idėja. Pagrindinė jos tezė visai paprasta. Tradiciškai tarprautinių santykių 
teorijoje paeiliui dominavo trejetas paradigmų (idealizmas, realizmas, bi- 
heviorizmas), o pradedant devintuoju dešimtmečiu jokia atskira paradig- 
ma literatūroje jau nevyrauja. Vietoj to egzistuoja trys alternatyvios kon- 
cepcijos, kiekvienoje iš kurių pateikiamas santykinai nuoseklus ir logiškas 
tarptautinės politikos (nors ir ne tos pačios tarptautinės politikos) paaiš- 
kinimas. Tos trys svarbiausios paradigmos — realizmas/neorealizmas, li- 
beralizmas/globalizmas/pliuralizmas ir neomarksizmas/struktūralizmas. 
Patys pavadinimai, žinoma, kelia tam tikrų abejonių, nes neorealizmas 
dažnai vadinamas ir struktūriniu realizmu, o pasaulinės visuomenės (Bur- 
ton, 1972) ir globalizavimo (Scholte, 1993) koncepcijos nepatogiai įter- 
piamos tarp pliuralizmo ir neomarksizmo; tiesą sakant, Holsti (1985, 
p. 11-12) realizmo alternatyvomis laiko pasaulinės visuomenės ir ne- 
omarksizmo koncepcijas. 

Tačiau apskritai požiūris į tarptautinių santykių teoriją kaip į discip- 
liną, aprėpiančią tris pagrindines konkuruojančias paradigmas, atrodo įti- 
kinamas, ir jis ypač parankus pradedančiuosius supažindinant su discip- 
linos teorijų įvairove. Kiekviena paradigma gali būti reziumuojama atsa- 
kymais į tokius klausimus: „Kas yra pagrindiniai tarptautinės politikos 
agentai?“, „Kokios yra pagrindinės tarptautinės politikos problemos?'. 
„Kokie svarbiausi procesai vyksta tarptautinėje bendruomenėje?“ ir „Ko- 
kie svarbiausi jų padariniai?“. Be abejo, kiekviena paradigma teikia skir- 
tingus atsakymus į šiuos klausimus, tad studentas gauna tris skirtingas 
tarptautinės politikos interpretacijas. Čia iškyla du esminiai klausimai. 
Pirma, ar šios paradigmos suderinamos tarpusavyje? Antra, kuri iš jų yra 
teisinga? Knieti pasakyti, jog kiekviena iš jų teikia skirtingo tarptautinės 
politikos aspekto vaizdą: realizmui rūpi karo ir taikos problematika; li- 
beralizmui — tarptautiniai režimai, kuriuose dalyvauja ir valstybės, ir ne- 
valstybės; marksizmui — daugiausia globalinė skurdo ir vystymosi proble- 
matika. Tad klausimas, kuri iš jų teisinga, tokiu atveju nekyla, nes kiek- 
viena „teisinga“ atžvilgiu to tarptautinės politikos aspekto, kuris jai Ia- 
biausiai rūpi. Michaelui Banksui ir kitiems, kurie naudojasi tarpparadig- 
minių ginčų sąvoka, pagrindinis jos privalumas yra tas, kad ji teikia tris 
tarptautinių santykių interpretacijas ir kviečia dėl jų diskutuoti. 

Šis dabar vyraujantis tarptautinių santykių teorijos savivokos įvaizdis 
vis dėlto yra problemiškas. Pirmiausia, žinoma, abejotinas trijų paradig- 
mų išskyrimas. Tos trys koncepcijos nėra tokios apibrėžtos, kaip tai im- 
plikuoja jų kategorizacija. Panašiai pačiose kategorijose esama kur kas 
daugiau įvairovės nei implikuoja pats paradigmos pavadinimas. Tiesa, su 
tuo susiduria kiekvienas mėginimas išdistiliuoti susisiekiančių argumentų 
loginius branduolius, tad problema turi būti traktuojama pirmiausia kaip 
skirtingų pozicijų tikslios reprezentacijos problema. 

Antroji problema yra tai, kad tarprautinių santykių teorijos suskirsty- 
mas į tris paradigmas rodo specifinį požiūrį į tai, kas sudaro tą teoriją. 
Vadinasi, didelė tarptautinės politinės ir ekonominės veiklos dalis lieka 
už šių paradigmų ginčų ribų. Anot Holsti, paradigminei tarptautinių 
santykių teorijai turi rūpėti trejetas dalykų: karų priežastys („visos srities 
raison d Ztre“); svarbiausi veikėjai; pasaulinės sistemos/valstybių bendruo- 
menės įvaizdžiai (1985, p. 7-8). Akivaizdu, kad tokiu atveju daugelis 
tarptautinės politikos dalykų lieka už teorijos akiračio ribų, ir visas tarp- 
paradigminis ginčas tampa realizmui palankia dirva, nes būtent ši teorija 
tradiciškai telkia savo dėmesį į karo problematiką. Taigi disciplinos su- 
skaidymas į šias tris paradigmas iš tikrųjų susiaurina tarptautinių santy- 
kių teorijos apimtį ir išstumia iš jos daugelį kitų interpretacijų. Svarbiau- 
sia, kad šis susiskaidymas susiaurina bet kurios paradigmos galimybes 
mesti iššūkį Holsti nurodytiems kriterijams ir visų pirma kriterijui, pagal 
kurį karo problematika laikytina disciplinos raison dzrre. 

Trečioji problema yra tai, kad tarpparadigminio ginčo sąvoka klaidi- 
namai implikuoja, jog tos trys paradigmos gali tarpusavyje konfrontuoti 
tarptautinių santykių aiškinimo klausimais. Tačiau iš tikrųjų tarp tų po- 
zicijų ginčų būta labai nedaug. Veikiau kiekviena jų turi savo šalininkų, 
kurie remiasi vieni kitais, dalyvauja vieni kirų konferencijose, naudojasi 
vieni kitų darbais. Labai retai mėginama rengti paradigmų ginčus (apie 
vieną tokį mėginimą žr. Tooze, 1992). Tos paradigmos panašesnės į 
tyrimų programas, kurias vykdo identifikuojamos grupės. 

Del to kyla ketvirtoji problema. Jeigu realiai nevyksta jokių rimtų 
ginčų, tai apibūdinti šį „ginčą“ kaip skiriamąjį tarprautinių santykių te- 
orijos bruožą yra labai ribota ir konservatyvu. Faktiškai kiekvienoje pa- 
radigmoje užsiimama savo pačios darbotvarkės tyrimais nekreipiant dė- 
mesio į kitas. Tai yra efektyvus būdas sumenkinti disidentinius balsus. 
Net pliuralistų ir struktūralistų metamas iššūkis realizmui gali būti užda- 
rytas į savotišką getą ir realistų ignoruojamas, nors neorealistų ir neoli- 

beralių institucionalistų ginčas yra išties rimtas priešingų aiškinimųjų 
koncepcijų ginčas. Tačiau, kaip toliau matysime, šis ginčas vyksta labai 
griežtai apibrežtomis sąlygomis, kurios leidžia neorealizmui diktuoti gin- 
čo eigą. Tad apskritai alternatyvioms realybės versijoms paliekama ne- 
daug galimybių įsitraukti į ginčus. Ir tai, žinoma, natūralu, jeigu iš anks- 
to tendencingai postuluojama, kad bet kuri paradigma turi laikytis rea- 
listinės paradigmos nustatytos darbotvarkės. 

Penktoji problema yra tai, kad tarpparadigminio ginčo idėja nuslepia 
tą mastą, kuriuo tarptautinių santykių teorijoje vyrauja realizmas. Kelia 
susirūpinimą, kad teorinio pliuralizmo priedangoje vyksta tai, ką Marcu- 
se vadino represyvine tolerancija; turiu omeny, kad nors disciplina atro- 
do liberali, tolerantiška ir atvira, visi radikalūs balsai yra paprasčiausiai 
kooptuojami dirbti pagal realistinę darbotvarkę ir šitaip veiksmingai su- 
menkinami, kadangi tos darbotvarkės klausimų jie negali išmanyti (žino- 
ma, ir nenori) taip gerai kaip realizmas. Alkeris ir Bierstekeris savo 
1984 m. straipsnyje parodė, kad didžioji dalis rašinių tarptautinės poli- 
tikos temomis, nepaisant visų jų metodologinių skirtumų, priklausė re- 
alistinei paradigmai; beveik 70 proc. darbų, kuriuos jie nurodo JAV tarp- 
tautinių santykių tyrimo institutų rekomenduojamos literatūros apžval- 
goje, priklause realistinei arba neeorealistinei paradigmai ir uk 6 proc. — 
neomarksistinei tradicijai (1984, p. 129-130). 

Galiausiai kyla klausimas, ar tarpparadigminių ginčų paradigmos nu- 
sako tris skirtingus vieno ir to paties pasaulio aspektus, ar jos teikia trijų 
skirtingų pasaulių vaizdus. Tarpparadigminio ginčo idėja implikuoja, kad 
visos trys koncepcijos aiškina vieną ir tą paųį pasaulį, su kuriuo studentas 
gali palyginti siūlomas koncepcijas ir atsirinkti „geriausią“. Jeigu ginčai 
vyksta tokiomis sąlygomis, juos neišvengiamai laimės realizmas. Tačiau 
kyla įtarimas, kad kiekviena iš trijų paradigmų mato kitokį pasaulį ir kad 
todėl jos yra iš esmės nebendramatės. Jeigu taip, tai realizmo alternaty- 
vos gali būti traktuojamos kaip periferinių problemų sprendimo pastan- 
gos. Studentui kils pagunda vadovauus „atsirinkimo ir kombinavimo“ 
metodu, naudojant kiekvieną paradigmą ten, kur aiškinant tam tikrą sriųį 
ji atrodo stipriausia, ir nesuvokiant, kad tos paradigmos negali būti pa- 
prasčiausiai sudedamos siekiant susidaryti bendrą tarptautinės politikos 
vaizdą, nes jos yra grindžiamos nesuderinamomis prielaidomis. Žodžiu, 
nepaisant šio tarptautinių santykių teorijos vaizdinio masinančio papras- 
tumo, čia susiduriame su labai sudėtingomis problemomis. 

Etatocentrizmas prieš transnacionalizmą 


Šią kategorizaciją jau minėjome kalbėdami apie chronologines koncepci- 
jas, kurias teikia Bullas, Vasguezas, Maghroori ir Rambergas, ir Lijphar- 
tas. Anot Maghroori ir Rambergo, ginčai tarp etatocentristų, kurie svar- 
biausią vaidmenį skiria valstybei, ir transnacionalistų buvo trečiasis „di- 
dysis ginčas“ tarptautinių santykių teorijoje. Kalbant paprasčiau, ginčas 
vyksta tarp valstybininkų (kurie daugiausia buvo taip pat realistai pirma- 
jame ginče ir tradicionalistai antrajame) ir globalistų, arba transnaciona- 
listų (kurie paprastai būdavo idealistai ir bihevioristai ankstesniuose gin- 
"čuose), dėl valstybės vaidmens tarptautinėje politikoje. Suprantama, kad 
pasaulio vaizdiniai, kuriuos teikia alternatyvios koncepcijos, yra labai skir- 
tingi. Maghroori ir Rambertas taikliai pažymi, kad nė vienas iš ankstes- 
niųjų „didžiųjų ginčų“ nekėlė klausimo, kas yra tarptautinės politikos 
agentai; kaip tai aiškiai parodė Vasguezas savo biheviorizmo studijoje 
(1983), buvo visada preziumuojama, kad tie agentai yra valstybės (1992). 
Tuo atžvilgiu trečiasis ginčas yra fundamentaliausias ginčas tarptautinių 
santykių teorijos istorijoje. 

Šis požiūris į tarptautinių santykių teoriją susijęs su specifiniu laiko- 
tarpiu ir geografine bei politine vieta. Jis susiformavo aštuntajame de- 
šimtmetyje ir atspindi JAV politikos rūpesčius detanto laikais. Svarbu 
pabrėžu, jog daugeliu aspektų šis požiūris yra devintojo dešimtmečio 
pliuralistinės paradigmos ir mūsų dešimtmečio neoliberalios institucio- 
nalistinės paradigmos pirmtakas, nors vis dėlto ryšium su juo inicijuoti 
teoriniai ginčai buvo gana siauri. Tai matyti iš to, kaip jie rutuliojosi per 
pastaruosius du dešimtmečius, teoretikų dėmesiui vis labiau krypstant į 
režimus bei institucinę agentų aplinką, neapsiribojant vien klausimu, ar 
tie agentai yra valstybės. 

Silpniausioji šios katregorizacijos vieta yra tai, kad ji skatino telkti 
dėmesį vien į kvantifikuojamus agentų veiklos aspektus. Del to paprastai 
buvo sumenkinamas valstybės vaidmuo, ją traktuojant tik kaip vieną iš 
daugelio agentų. Geriausiu atveju (žr. Mansbach and Vasguez, 1981) ji 
padėjo pagrindą pereiti nuo jėgos politikos analizės prie rafinuotesnės 
problemiškai orientuotos politikos analizės. Tačiau apskritai šios para- 
digmos darbuose veikla painiojama su įtaka, kai kiekvieno agento elgse- 
na, nepaisant jos turinio, analizuojama kvantitatyviniu būdu siekiant pa- 
rodyti, jog valstybės nėra tokie dominuojantys tarprautinių sąveikų sub- 
jektai, kaip buvo manoma anksčiau (žr., pavyzdžiui, Mansbach, Fergu- 

son ir Lampert, 1976). Tačiau kai devintojo dešimtmečio pradžioje tarp- 
tautiniuose santykiuose vėl buvo grįžta prie šaltojo karo padėties, trans- 
nacionalizmas nedaug ką galėjo pasakyti apie pagrindines problemas, su 
kuriomis susidūrė tarptautinių santykių teoretikai. Be to, devintajame 
dešimtmetyje smarkiai padidėjo valstybės vaidmuo tarptautinėje ekono- 
minėje veikloje, o tai akivaizdžiai griovė transnacionalistinę koncepciją. 

Panašiai problemiška yra ir toji specifinė nuostata, kurią transnacio- 
nalistinė literatūra užima politinės ekonomijos atžvilgiu. Kaip parodė 
Robertas Gilpinas (1987, p. 25-64), yra bent trys pagrindiniai tarptau- 
tinės politinės ekonomijos interpretavimo būdai. Transnacionalistai lai- 
kėsi liberaliosios interpretacijos. Problema, žinoma, yra tai, kad kitos dvi 
interpretacijos (nacionalistinė, kuri sutampa su politiniu realizmu, ir 
marksistinė, kuri susijusi su struktūralizmu) griežtai kritikuoja liberaliąją 
politinės ekonomijos koncepciją. Šiuo atžvilgiu transnacionalistai atsidū- 
rė tarp dviejų galingų sistemų, kurių kiekviena pabrėžia tam tikros struk- 
tūros svarbą (valstybinės galios nacionalizmo atveju ir klasių galios mark- 
sizmo atveju), tačiau patys neturėjo aiškios tarptautinių struktūrų vaid- 
mens idėjos, ir ši padėtis pasikeitė tik šiame dešimtmetyje, iškilus neoli- 
beralizmui. 


Neorealizmas ir neoliberalizmas 


Kaip jau buvo pažymėta, šis tarptautinių santykių teorijos apibūdinimas 
yra paskutinis vykstančių ginčų kėlinys. Jo atsiradimą lėmė etatocentristų 
ir transnacionalistų ginčas, nors savo turiniu jis labiau sietinas su devin- 
tojo dešimtmečio ginčais tarp pliuralistinės ir neorealistinės paradigmos 
(klasikinę neorealizmo versiją dėsto Waltz, 1979; Gilpin, 1981; Keoha- 
ne, 1986; rafinuočiausią interpretaciją pateikia Buzan, Jones and Little, 
1993). Pliuralizmui atstovauja Keohane and Nye, 1977; Krasner, 1983; 
Keohane, 1984). Daugeliu požiūrių šis ginčas dabar yra reikšmingiausias 
JAV vyraujančioje tarptautinių santykių teorijos mokykloje ir jis neabe- 
jotinai dominuoja viename iš įtakingiausių JAV žurnalų /nternational 
Organization. Davidas Baldwinas (1993) įvade į straipsnių rinkinį, kuria- 
me pateikiami svarbiausieji ginčo pusių argumentai, kalba apie šešias 
problemas, del kurių ginčijasi šios dvi mokyklos (p. 4-8). 

Pirmoji problema susijusi su anarchija ir jos padariniais; čia neorea- 
listai individo fizinį saugumą laiko svarbesniu valstybės aktyvumo mo- 

tyvaciniu veiksniu nei neoliberalai. Antra, neorealistų supratimu, tarp- 
tautinis bendradarbiavimas yra sunkiau pasiekiamas, nei tai įsivaizduoja 
neoliberalai. Trečia, neorealistai pabrėžia santykinę tarptautinio bendra- 
darbiavimo naudą, tuo tarpu neoliberalai kalba apie absoliučią jo naudą. 
Ketvirta, neorealistams labiausiai rūpi nacionalinio saugumo dalykai, tuo 
tarpu neoliberalai daugiau dėmesio skiria politinei ekonomijai; dėl to 
kiekviena besiginčijančiųjų pusė skirtingai įsivaizduoja bendradarbiavimo 
galimybes. Penkta, neorealistai kreipia dėmesį pirmiausia į išgales, o ne 
į ketinimus, tuo tarpu neoliberalai daugiau reikšmės skiria ketinimams ir 
įsitikinimams. Galiausiai neoliberalai įsitikinę, kad tarptautinės instituci- 
jos yra pajėgios įveikti tarptautinę anarchiją; neorealistai tuo abejoja. 

Suprantama, kad tai svarbus ginčas, kuris tampa dar aktualesnis šal- 
tojo karo baigties sąlygomis, kai naujai iškyla tarptautinių institucijų pa- 
jėgumo dorotis su anarchija klausimas. Daugeliui teoretikų Europos ben- 
dradarbiavimo pastangų ateitis suteiks galimybę patikrinti šias dvi kon- 
cepcijas (žr. Baldwin, 1993, p. 5; Keohane, Nye ir Hoffmann, 1993). Ir 
vis dėlto šis požiūris į dabartinę tarptautinių santykių teorijos būklę yra 
iš esmės ribotas. 

Šį riborumą pirmiausia lemia tai, kad labai susiaurinama tarptautinių 
santykių teorijos tematika. Jeigu šis šiuolaikinės tarptautinių santykių 
teorijos ginčas išties yra pamatinis, tai jis byloja apie stebėtiną teorijos 
trumparegiškumą ir etnocentrizmą. Žinoma, svarbu žinoti, ar valstybės 
siekia santykinės ar absoliučios naudos; 0 tarptautinių institucijų vaid- 
muo yra gyvybiškai svarbus ir praktiškai, ir teoriškai; tačiau teigti dabar- 
tiniame pavojų ir smurto kupiname pasaulyje, kad šios problemos yra 
pagrindinės tarptautinių santykių teorijos problemos, atrodo tiesiog ne- 
dora. Be abejo, svarbu išsiaiškinti, ar valstybės pajėgios sukurti bendro 
saugumo politiką pasaulyje, kur sukaupra daugybė pavojingų ginklų; ta- 
čiau tai labai ribotas pasaulyje vykstančios prievartos apibrėžimas ir, svar- 
biausia, — pernelyg siauras tarptautinių santykių teorijos pagrindinių pro- 
blemų ir temų apibrėžimas. Pats ginčas yra Vakarų arba Šiaurės Atlanto 
ginčas. Jame beveik neminimi žmonijos daugumos rūpesčiai, ir jis efek- 
tyviai šalina visus tuos potencialius savo dalyvius, kurie neįsikomponuoja 
į JAV dominuojančią tarptautinių santykių teorijos objekto sampratą. 

Kartu kyla mintis, jog abi koncepcijos labai panašios; atkreipkime 
dėmesį, kokios panašios jų pozicijos Baldwino anksčiau pasiūlytų šešių 
problemų atžvilgiu. Iš esmės tėra tam tikro specifinio požiūrio į tarptau- 
tinę politiką aspektai, o ne alternatyvios pozicijos, apibrėžiančios visą 

erdvę, kurioje gali vykti tarptautinių santykių teorijos ginčai. Jeigu 
rimčiausia teorinė veikla vyksta šioje erdvėje, tai ji vyksta labai siauroje 
erdvėje. 


Postpozityvistinis ginčas 


Per pastaruosius keletą metų realizmui rimtą iššūkį metė keletas autorių, 
priklausančių difuzinei pozicijų grupei. Yosefas Lapidas (1989) visas jas 
apibūdina kaip postpozityvistinį iššūkį realizmo viešpatavimui tarptauti- 
nių santykių teorijoje. Tą grupę sudaro keturi pagrindiniai pogrupiai. 
Pirmasis kildintinas iš kritinės teorijos ir yra grindžiamas Roberto Coxo 
(1981, 1987), Marko Hoffmano (1987) ir Andrew Linklaterio (1982, 
1990, 1992) darbais. Kritinės teorijos atstovų įsitikinimu, kuris grindžia- 
mas Frankfurto mokyklos ir pirmiausia Jurgeno Habermaso darbais, tik- 
rovės pažinimas turi būti visada suvokiamas interesų kontekste. Priešin- 
gai negu įsitikinę pozityvistai, pažinimas nėra neutralus. Anot kritinės 
teorijos atstovų, orientaciją pozityvistiškai spręsti problemas turi pakeisti 
kritinė teorija, kurioje suvokiama, kokiems politiniams interesams ji at- 
stovauja, ir kuria siekiama emancipacinių tikslų. 

Antrasis pogrupis kilo toje sociologijos ir tarptautinių santykių teori- 
jos sandūroje, kuri paprastai vadinama istorine sociologija. Tai gana plati 
srovė, apimanti, pavyzdžiui, detalius istorinius Michaelo Manno (1986, 
1993) ir Charleso Tilly (1975, 1990) tyrimus ir labai specifinę Thedos 
Skocpol (1979) socialinių revoliucijų analizę. Istorinės sociologijos atsto- 
vai parodo, jog valstybė, daugeliu atvejų atsirandanti kaip karo padari- 
nys, yra tam tikros sąveikos tarp vidaus jėgų ir išorinės padėties produk- 
tas. Ši idėja griauna realistų ir ypač neorealistų koncepcijas apie determi- 
nuojantį išorinės aplinkos poveikį valstybių elgsenai ir apie funkcinį vals- 
tybių lygiavertuiškumą, nepriklausantį nuo jų vidinės sąrangos ir jų vietos 
laike ir erdvėje. Tačiau daugeliu kitų požiūrių iš keturių pogrupių šis yra 
mažiausiai postpozityvus, nes naudojasi tais pačiais metodais ir remiasi 
tomis pačiomis prielaidomis, kuriomis remėsi, pavyzdžiui, tarpparadig- 
minis ginčas. Ir vis dėlto antrojo pogrupio atradimai suduoda rimtą smū- 
g; neorealizmui. 

Trečiajam pogrupiui priklauso feminizmo autoriai. Tai tokia plati 
kategorija, kad sunku surasti daug jiems bendrų temų ar prielaidų; tačiau 
vienas iš pagrindinių feminizmo autorių rūpesčių — tai socialinis lyties 
konstravimas. Feministų darbai tarptautinių santykių srityje nagrinėja 
plarų klausimų spektrą, pradedant moterų problematika, vyriškosios ly- 
ties dominavimo struktūrų analize ir baigiant asmens tapatybės ir lyties 

moterų padėtį tarptautiniuose santykiuose aiškindamasi, kaip socialiai 
konstruojamos vyriškumo ir moteriškumo sąvokos padeda funkcionuoti 
tarptautinės politikos mechanizmui. Jean Elshtain (1987) analizuoja tas 
vyriškumo ir moteriškumo prielaidas, kuriomis remiasi samprotavimai ir 
rašiniai apie karą. Spike Peterson ir Anne Sisson Runyan (1993) tiria 
globalines lyčių nelygybės apraiškas. Turbūt dar radikaliau Christine Syl- 
vester (1994) piešia feministinį postmoderniosios eros vaizdą. Kiekviena 
iš šių autorių iš esmės ginčija tariamą tarptautinių santykių teorijos neut- 
ralumą lyčių atžvilgiu parodydamos, kad tarptautinių santykių teorija 
priima daugybę išankstinių prielaidų apie lyčių vaidmenį. Tarptautinių 
santykių teorija yra ne neutrali, o veikiau akla lyčių nelygybės atžvilgiu. 

Galiausiai yra autorių, siekiančių išrutulioti postmoderniąją tarptau- 
tinių santykių interpretaciją. Semdamiesi įkvėpimo iš tokių autorių kaip 
Foucault, Derrida, Nietsche, Heideggeris ir Virilio postmodernieji tarp- 
tautinių santykių teoretikai puola realybės, tiesos, struktūros, tapatumo 
sąvokas, t. y. sąvokas, kurios yra pagrindinės tiek tarptautinių santykių 
teorijoje, tiek ir kituose socialiniuose moksluose. Nors suvokiu, jog visa 
tarptautinių santykių literatūra yra kupina niuansų ir rafinuotų skirtumų, ir 
manau, kad, pavyzdžiui, realizmas dažnai tampa supaprastintų interpretaci- 
jų auka (kai pabrėžiami pirmiausia techniniai, o ne praktiniai realizmo teks- 
tų aspektai), postmodernizmo atveju šis pavojus yra daug aktualesnis. Šios 
literatūros apskritai neįmanoma apibendrinti nesigriebiant šiurkštaus supap- 
rastinimo; vis dėlto reprezentaciniai darbai būtų R. B. J. Walkerio pateiktoji 
politinės teorijos ir tarptautinių santykių teorijos reinterpretacija (1993), 
Jameso Der Deriano „antidiplomatijos“ tyrimas (1992) ir Davido Camp- 
bello JAV užsienio politikos interpretacija( 1992). 

Šias keturias tekstų grupes vienija bendra nuostata plėtoti tarprauti- 
nių santykių teoriją atmetant pagrindines pozityvizmo ir realizmo prie- 
laidas. Šiuo ažvilgiu visi tekstai yra postpozityvistiniai, nors labai skiriasi 
tarpusavyje tuo, ką siūlo jų vietoje. Parankiausia skirti fundamentalisti- 
nes ir antifundamentalistines nuostatas, nes, kaip matysime vėliau, šis 
skirtumas tampa pamatine takoskyra šiuolaikinėje tarptautinių santykių 
teorijoje. Dalyką supaprastinant, galima sakyti, jog kritinė teorija, isto- 
rinė sociologija ir daugelis feministinių moksleivių tyrimų tvirtai laikosi 
fundamentalistinės nuostatos ir aiškiai priklauso tam, ką galima pavadin- 
ti Švietimo tradicija. Kai kurie feministiniai ir visi postmodernistiniai 
autoriai nesiskelbia esą antifundamentalistai, veikiau jie abejoja funda- 
mentalizmo teiginių pagrįstumu. 

Tad pagrindinė šios kategorizacijos problema yra tai, kad minėtosios 
koncepcijos yra tokios skirtingos, jog negali būti grupuojamos su viena 
rubrika. Šiuo atžvilgiu jas vienija ne tai, dėl ko jos sutaria, o tai, kam jos 
nepritaria. Kiekviena koncepcija turi savo problemų, tačiau čia nėra ga- 
limybių gilintis į atitinkamos literatūros masę (tiesa, tai nesulaiko dau- 
gelio disciplinos atstovų nuo kritikos visų šių naujų balsų joje atžvilgiu). 
Tai yra išties sudėtinga literatūra, ypač feministinių ir postmodernistinių 
koncepcijų atveju, ir kiekviena jų kritika turėtų labiau nei įprasta atsi- 
žvelgti į jų teiginių niuansus. Vienas dalykas, kurį norėčiau pabrėžti, yra 
tai, kad jos nesudaro vieningos postpozityvistinės tarptautinių santykių 
teorijos alternatyvos; dažnai jos nėra suderinamos tarpusavyje ar bent jau 
sunkiai siejamos tarpusavyje. Jas vienija vien neigiamas nusistatymas prieš 
tą supaprastintą mokslo filosofiją, kuria paparastai remiasi pozityvistinės 
tarptautinių santykių teorijos. Tad iš kurios nors jų reikalauti, kad pa- 
teiktų bendrą argumentą prieš teorinę realizmo darbotvarkę, reikštų kelti 
reikalavimą, tendencingai nukreiptą prieš visus postpozityvistinius argu- 
mentus. Reikalauti iš postmodernisto, kad jis pateiktų politinių siūlymų, 
kaip spręsti Bosnijos krizę, reiškia efektyviausiai naudotis tam tikros po- 
zicijos vyravimo disciplinoje galia. 


Konstitutyvinė teorija prieš aiškinamąją teoriją 


Mano įsitikinimu, būtent ši metateorinė problema šiandieną turi didžiau- 
sią reikšmę tarptautinių santykių teorijai. Disciplinoje kyla esminių ne- 
sutarimų tarp teorijų, kurios siūlo tarptautinių santykių realybės aiškini- 
mus, ir teorijų, kurios pačią teoriją laiko konstituryviniu tos realybės 
pagrindu. O tai byloja apie esminį nesutarimą dėl socialinės tikrovės 
prigimties: ar ji turi būti traktuojama taip, kaip gamtamokslininkas trak- 
tuoja „natūralųjį pasaulį, kaip tai, kas egzistuoja nepriklausomai nuo 
mūsų teorijų, ar socialinė tikrovė tėra tai, ką mes patys sukuriame? Ra- 
dikaliai skirtingos teorijos turėtų teikti atsakymus į šiuos klausimus, ir 
jos negalėtų būti suderintos taip, kad gautume visa apimančią socialinės 
tikrovės teoriją. Būta daug mėginimų įveikti šių dviejų teorinių modelių 
nesutarimą, iš kurių žinomiausi yra Bhaskaro mokslinis realizmas ir Gid- 
denso struktūravimo teorija. Tačiau, mano įsitikinimu, visiems šiems 
mėginimams lemta žlugti. Reikia pasakyti, jog mano čia pateikiama šio 
susiskirstymo socialinėje teorijoje interpretacija yra atkakliai ginčijama 
tų, kurie tikisi konstitutyvinę teoriją redukuoti į aiškinamąją (Bhaskar), 
arba priešingai (Giddensas). Kitaip sakant, Giddensas mano, jog konsti- 

tutyvinė teorija yra pajėgi aprėpti tuos struktūrinius bei išorinius veiks- 
nius, kuriais operuoja aiškinamoji teorija, tuo tarpu Bhaskaro nuomone, 
aiškinamoji teorija yra pajėgi dorotis su reikšmėmis bei supratimu. Mano 
interpretaciją ginčys ir tie, kurie atmeta pačią šią dichotomiją teigdami, 
pavyzdžiui, kad ji klaidina ir rodo specifinį požiūrį į socialinės tikrovės 
epistemologiją ir ontologiją. Šiai kritikų grupei priklausytų dauguma 
postmodernizmo autorių, kurie apskritai abejoja fundamentalizmo tezių 
vaisingumu. Ir vis dėlto manau, kad ši dichotomija yra išties esminė 
takoskyra socialinėje teorijoje, teikianti erdvės mėginimams teoriją grįsti 
hermeneutinėmis arba, priešingai, funkcinėmis bei struktūrinėmis sąvo- 
komis. (Mano nuostatos šiuo klausimu raidą iliustruoja Hollis ir Smith, 
1986, 1990, 1991, 1992, 1994; ir Smith, 1994.) 

Tačiau tarptautinių santykių teorijoje ginčas tarp aiškinamosios ir 
konstitutyvinės teorijos atrodo esąs pagrindinis, net jeigu, kaip matysime 
toliau, pačių konstitutyvistų nuomonės dėl priimtinos konstitutyvinės 
teorijos galiausiai išskiskiria. Dauguma postmodernistinių ir kritinės te- 
orijos atstovų darbų, taip pat kai kurios feminizmo studijos priklauso šiai 
plačiai konstitutyvinės teorijos kategorijai. Alexanderio Wendto (1987, 
1991, 1992a, 1992b; Wendc ir Duvall, 1989), Johno Ruggie (1983, 
1993), Nicholaso Onufo (1989) ir Walterio Carlsnaeso (1992, 1994) 
darbai yra ryškiausi mėginimų kurti šios rūšies tarptautinių santykių te- 
oriją pavyzdžiai. Priešingai stovyklai priklauso beveik visi darbai iš devin- 
tajame dešimtmetyje dominavusių paradigmų — realizmo, pliuralizmo ir 
neomarksizmo. Robertas Keohane'as 1988 m. savo prezidentiniame pra- 
nešime Tarptautinių studijų asociacijoje pažymėjo, jog viena svarbiausių 
tarptautinių santykių teoretikų užduočių — išnagrinėti aiškinamųjų ir 
konstitutyvinių, arba, kaip jis jas vadina, racionalistinių ir reflektyvisti- 
nių, teorijų santykinius privalumus (Keohane, 1988; žr. taip pat Gold- 
stein ir Keohane, 1993). 

Šių stovyklų kontrastas labai aiškiai nubrėžiamas Jimo George'o, kai 
aptardamas Waltzo neorealizmą jis teigia, jog Waltzo pozityvizmas veda 
prie teorijos, kuri yra „banali“, „neistorinė“ ir „depoliuzuota“ (p. 210). 
Kaip jis sako, „Mano požiūriu, [Waltzo] Tarptautinės politikos teorija ir 
(kiek mažiau) Žmogus, valstybė ir karas yra svarus įkaltis prieš visą tarp- 
tautinių santykių teoretikų bendriją, kuri arsirverdama nuo kritinės re- 
Heksijos taip ilgai teikė tokį aukštą statusą tokios menkos vertės dar- 
bams“ (p. 207). 


Tačiau jau pats tarptautinių santykių teorijos konceptualizavimas kon- 

stitutyvinių ir aiškinamųjų teorijų dichotomijos terminais leidžia rafi- 
nuočiau mąstyti apie realizmą. Taip yra todėl, kad tarptautinių santykių 
teorijoje esama reikšmingų sąsajų tarp šiuolaikinės konstitutyvinės teori- 
jos ir kai kurių „anglų mokyklos“ (ypač Bullo) bei kai kurių realistinių 
(bet ne neorealistinių) mąstytojų (ypač Niebuhro ir Carro) darbų. Pa- 
grindinis ginčas kiekvienoje iš šių kategorijų iš esmės yra vienas ir tas 
pats. „Anglų mokykloje“ diskuruojamas klausimas, ar tarptautinės ben- 
druomenės interpretacijos yra jos atžvilgiu konstitutyvios, ar jos tėra 
struktūrinių jėgų epifenomenas. Realizmo atveju pagrindinė takoskyra 
skiria praktinį ir techninį realizmą, kurie nesutaria tuo pačiu klausimu. 
Kiekvienoje iš šių mokyklų esama būtent tokių pozicijų, kurios apibrėžia 
aiškinamosios ir konstitutyvinės teorijos ginčo esmę. 


Fundamentalistinė ir antifundamentalistinė 
tarptautinių santykių teorija 


Ankstesnioji takoskyra yra svarbiausia aukščiausiame teoriniame tarptau- 
tinių santykių teorijos lygmenyje, o, mano supratimu, įdomiausia teori- 
nė diskusija konstitutyvinės teorijos viduje yra toji, kuri vyksta tarp dvie- 
jų labai skirtingų epistemologijų. Anot Marko Hoffmano ir Nicko Reng- 
gerio, faktiškai egzistuoja du skirtingi postpozityvistinės tarptautinių san- 
tykių teorijos tipai. Iš pradžių nesutarę del kritinės tarptautinių santykių 
teorijos pobūdžio (Rengger, 1988; Hoffman, 1988b), galiausiai šie du 
autoriai priėjo prie bendros nuomonės kartu paskelbdami straipsnį, ku- 
riame pateikiama paranki dviejų tipų teorijų distinkcija (Rengger ir Hof- 
fman, 1992, p. 132-134). Straipsnyje jie skiria kritinę interpretacinę 
teoriją ir radikalųjį interpretatyvizmą. Kritinės interpretacijos teorija ap- 
ima anksčiau mūsų aptartus darbus, kurie, anot Renggerio ir Hoffmano, 
implikuoja „minimalų fundamentalizmą“. Tai reiškia, jog juose vadovau- 
jamasi prielaida, kad egzistuoja nepriklausomas konkuruojančių teorijų 
verifikavimo pagrindas. Šiuo pagrindu laikoma Habermaso komunikaci- 
nės kompetencijos ir idealios kalbinės situacijos idėja. Būtent šiuo pa- 
grindu galima kritiškai vertinu skirtingose teorijose implikuotus „pažini- 
mą konstituojančius interesus“. Pagal kritinę interpretacinę teoriją pa- 
grindinis kriterijus vertinant teorijų pagrįstumą yra tai, ar jos atlieka 
emancipacinę funkciją nesiorientuodamos vien į problemų sprendimą. 
Pirmojo tipo teorijose mėginama gerinti Žmogaus situaciją, tuo tarpu 

pastarosiose tikrovė priimama tokia, kokia ji yra, ir dirbama jos konteks- 
te nemėginant to konteksto keisti. Į problemų sprendimą orientuotos 
teorijos laikomos pozityvistinėmis, tuo tarpu kritinė interpretacinė teori- 
ja laikoma emancipacine. Kita vertus, radikalusis interpretatyvizmas, kar- 
tu su kritine interpretacine teorija atmesdamas pozityvizmą, nepripažįsta 
ir pastarosios minimalaus fundamentalizmo. Vietoj to jis postuluoja tokį 
galios-pažinimo santykį, kuris leidžia suabejoti net kritinės interpretaci- 
nės teorijos emancipacinėmis pretenzijomis. Pagal išgarsėjusį Lyotardo 
posakį radikalioji interpretacinė teorija yra „nepasitikėjimo metanaraty- 
vais“ išraiška (1986, p. xxiv). Turima omeny, jog nėra nuo tam tikros 
teorijos nepriklausomo pagrindo, kuris galėtų teikti neutralų konkuruo- 
jančių koncepcijų atrankos kriterijų. Radikaliųjų interpretatyvistų požiū- 
riu, kritinė interpretacinė teorija tėra dar vienas mėginimas pateikti tokį 
metanaratyvą. Juk apie kieno emancipaciją joje kalbama? Kritinės teori- 
jos atstovams emancipacija reiškia visai ką kita nei daugeliui radikaliųjų 
feministų. Žodžiu, kritinės teorijos atstovai pripažįsta minimalų funda- 
mentalizmą, tuo tarpu radikalieji interpretatyvistai jį atmeta kaip tokią 
pat iliuziją, kaip pozityvistų idėją apie tiesą kaip atitikimą (t.y. idėja, kad 
teorijos gali būti vertinamos pagal tai, ar jos atitinka „tikrovę ). 

Čia negaliu spręsti, kuriai iš šių dviejų nuostatų reikėtų teikti pirme- 
nybę, nes nėra visuotinai pripažintų standartų, kuriais vadovaujantis tokį 
sprendimą galima būtų padaryti. Mano tikslas nėra išsakyti savo požiūrį 
į tai, kuri iš šių teorinių nuostatų geresnė ar juo labiau „teisingesnė ; 
noriu tik pabrėžti, jog, mano supratimu, būtent ši diskusija nusako es- 
minę dabartinės konstitutyvinės tarptautinių santykių teorijos problema- 
tiką. Šiuo požiūriu ji yra daug fundamentalesnė už tarpparadigminius 
ginčus arba už neorealistų ir neoliberalių institucionalistų nesutarimus. 
Ši problematika ypač įdomi ir svarbi dėl to, kad tarptautinių santykių 
teoriją pastūmėja link svarbiausių ginčų, vykstančių kituose socialiniuose 
moksluose. Šiuo atžvilgiu ji griauna labai klaidinančią tarptautinių san- 
tykių teorijos interpretaciją, kuri ją traktuoja kaip autonominę nepri- 
klausomą discipliną, — interpretaciją, kuria grindžiama beveik visa aprar- 
toji tos disciplinos savivoka. Taigi iš tarptautinių santykių teorijos ji 
reikalauja atsisakyti savo uždarumo ir išskirtinumo. Šį ginčą aptariu pas- 
kutinėje vietoje, nes jaučiu, kad jis bus svarbiausias būsimoje tarprauti- 
nių santykių teorijos raidoje. Jau per ilgai, tūnodama pozityvizmo šešė- 
lyje, tarpiautinių santykių srityje dominuoja aiškinamoji teorija, kuri re- 
miasi pasenusiu ir iš esmės ginčijamu požiūriu į tarptautinių santykių 

teorijos turinį ir apskritai į socialinių mokslų prigimtį. Fundamentalistų 
ir antifundamentalistų ginčas tarptautinių santykių teoriją grąžina į kuk- 
lesnę, bet kartu ir svarbesnę vietą tarp humanitarinių mokslų. 


PABAIGA 


Čia išnagrinėtos kategorizacijos parodo dešimt tarptautinių santykių te- 
orijos savivokos vaizdinių. Mano įvadiniai komentarai Baumano ir Fou- 
cault atžvilgiu aiškiai rodo mano simpatijas; tačiau noriu pažymėti, jog 
prieš atsidurdamas šioje pozicijoje nuėjau ilgą pozityvisto kelią. Tarprau- 
tinių santykių teorijoje mane šiandieną domina tai, kad šis jos interpre- 
tacijų dešimtukas teikia skirtingas jos objekto ir jos tikslų interpretacijas. 
Kaip rodo pateikti komentarai, man įdomiausi du paskutinieji jos savi- 
vokos vaizdiniai, nes juose telkiamas dėmesys į tuos klausimus, kurie 
iškilo aptariant Baumaną ir Foucault šio skyriaus pradžioje. Tačiau, ži- 
noma, pačios šios kategorizacijos tėra dalinės ir jos akivaizdžiai išreiškia 
tam tikrus politinius ir teorinius interesus. Tad pagrindinė šio skyriaus 
tezė yra ta, kad vis: savivokos mėginimai kyla iš normatyvinių nuostatų. 
Nėra normatyvistiškiau orientuoto teoretiko už tą, kuris giriasi, esą jis 
arba ji paprasčiausiai nagrinėja „faktus“. Tačiau kuriuos „faktus“? Svar- 
biausia yra tai, kad telkiant dėmesį į aiškinamųjų ir konstitutyvinių te- 
orijų, į fundamentalistinių ir antiftundamentalistinių nuostatų kontrastą 
mums atsiskleidžia, kaip glaudžiai tarptautinių santykių teorija siejasi su 
kitais socialiniais mokslais. Gyvybiškai svarbu, kad tarptautinių santykių 
teoretikai atsisakytų prielaidos, jog tarptautinių santykių teorija yra iš- 
skirtinė tyrimų sritis. Vietoj to ji turi būti traktuojama kaip viena iš 
daugelio sričių, kuriose vyksta aiškinamųjų ir konstitutyvinių teorijų, ftun- 
damentalizmo ir antifundamentalizmo ginčai. 

Tai pasakęs turiu pabrėžti, jog šios knygos bendraautoriai užima labai 
skirtingas pozicijas šiose savivokos pastangose ir neišpažįsta jokios ben- 
dros ortodoksijos. Tačiau juos vienija ne tik domėjimasis disciplinos, 
kurioje jie dirba, savivokos ir konceptualizacijos reikalais, bet ir siekis į 
tarptautinių santykių teoriją pažvelgti plačiau nei tik kaip į atskirą dis- 
cipliną. Kiekvienas iš jų nagrinėja aktualiausias disciplinos problemas, 
kurias skaitytojas turi suvokti pateiktų jos savivokos įvaizdžių kontekste. 
Mano tikslas buvo suteikti skaitytojui didinamuosius stiklus, per kuriuos 
žiūrėdamas jis ne tik geriau suprastų, kas jam pateikiama ir kam teikiama 
privilegija būti išklausytam, bet ir suvoktų, kieno balsų neklausoma. Pa- 

lieku pačiam skaitytojui spręsti, ar šis didinamasis stiklas duoda tikrąjį 
atsakymą, ar siekiant susivokti tarptautinių santykių srityje reikalingi dar 
ir kitokie didinamieji stiklai, ir ar skirtingi didinamieji stiklai gali būti 
suderinami tarpusavyje. Pamatinis klausimas skaitytojui yra tai, ar visuo- 
se šiuose disciplinos savivokos būduose bei ginčuose kalbama apie vieną 
ir tą pačią realybę, ar juose kalbama apie skirtingas realybes. Šis klausi- 
mas dar kartą tarptautinių santykių teoriją grąžina prie fundamentaliau- 
sių socialinių mokslų ginčų. 

Galiausiai, jeigu pagrindinė Foucault genealoginio metodo idėja yra 
raginimas gilintis į tai, kaip tam tikros kategorizacijos užima dominuo- 
jančią padėtį kitų kategorizacijų atžvilgiu, skaitytojui vertėtų pagalvot, 
ką tarptautinių santykių teorijos atstovų savivokos būdai mums pasako 
apie tarptautinių santykių diskursą. Kurios kategorizacijos jame domina- 
vo ir kodėP Kurie balsai dominuoja? Kuri „realybė“ yra dominuojanti? 
Baumanas mus verčia susimąstyti apie tai, kas nutylima, o skaitytojui 
galbūt verta pagalvoti, kaip pagrindinis Baumano wvirtinimas apie socio- 
logijos ir holokausto ryšį gali būti išverstas į tvirtinimą apie tarptautinių 
santykių teorijos ir tarptautinių santykių praktikos ryšį: „Holokaustas 
daug daugiau gali pasakyti apie sociologiją, negu sociologija jos dabarti- 
niu pavidalu gali mums ką nors pasakyti apie holokaustą“. (1989, p. 3) 
Ką tarptautinių santykių teorijos savivokos būdai mums sako apie ją 
pačią? Kas yra tie nutylėjimai, tos tapatybės ir tos distinkcijos, kurias 
stumia į šalį dominuojantys tarptautinių santykių teorijos diskursai? Ar 
tarptautinių santykių politika mums pasako daugiau apie jų teoriją, nei 
svarbiausi ginčai tarptautinėje teorijoje gali pasakyti apie tarptautinę po- 
litiką? Baumano ir Foucault darbai turi mus priversti susimąstyti apie 
teorijos ir praktikos ryšį. Ką teorijos savivoka mums sako apie tarptau- 
tinių santykių teorijos socialinę praktiką? Kieno interesams atstovauja 
tarptautinių santykių teorija? Kieno interesai ir pats egzistavimas yra ig- 
noruojamas, slopinamas ir daromas nereikšmingas? Ir svarbiausia - kam 
reikalinga tarptautinių santykių teorija? 


Pastaba 
Noriu išreikšti padeką Kenui Boorhui, Timui Dunne'ui, Richardui Wyn 


Jonesui, Nickui Wheeleriui ir Marysiai Zalewski už jų labai naudingus 

Šaltojo karo pabaiga ir 

tarptautiniai santykiai: 

kai kurios analitinės ir 
teorinės išvados 


Fred Halliday 


ĮVADAS: REALYBĖS IŠŠŪKIS 


Šaltojo karo pabaiga meta ypatingą trejopą iššūkį tarptautinių santykių 
teorijai: pirmieji du jo komponentai akivaizdūs, mažiau akivaizdus tre- 
čiasis. Viena vertus, šaltojo karo pabaiga kelia ištisą aibę empirinių ir 
analitinių klausimų dėl to, kas įvyko, kodėl tai įvyko ir kokias ilgalaikes 
implikacijas tai gali turėti tarptautinių santykių raidai. Kita vertus, ji 
kelia teorinį iššūkį - būtinybę įvertinu, kokiu mastu pastarųjų kelerių 
metų raida bei platesnė XX amžiaus istorinių tendencijų sampratos re- 
vizija, kurią padaryti ji skatina, verčia ieškoti silpnų vietų, arba, Kuhno 
terminais, anomalijų egzistuojančiose tarptautinių santykių teorijose, taip 
pat rodo, kuriomis kryptimis turėtų vykti tolesnis teorinis darbas. Tarp- 
tautinių santykių mokslinių tyrimų garbei reikia pripažinti, jog pastarai- 
siais metais joje nustojo dominuoti vienintelė paradigma, atsirado sveiko 
pliuralizmo, net jeigu kartais jis skatino madų (tokių, kaip postmo- 
dernizmas) vaikymąsi, o ne dalykines teorines diskusijas; ir vis delto šal- 
tojo karo pabaiga gali tapti iššūkiu daugybei įsitvirtinusių teorijų. 
Tačiau bet koks mėginimas dorotis su šiais klausimais reiškia atsaky- 
mą į trečiąjį klausimą — atsakymą, kuriuo remiasi daugelis tarptautinių 
santykių teorijos darbų, bet kuris yra toks opus, kad labai retai keliamas 
pats savaime — būtent, kaip tarptautinių santykių tyrinėjimai, kaip teori- 
nė ir analitinė akademinė disciplina, siejasi su išoriniais įvykiais, su va- 
dinamuoju „realiu“ pasauliu. Jeigu visos socialinių mokslų šakos rutulio- 

josi kaip atsakas į „realybės“ įvykius bei iššūkius ir jeigu visos jos laiko 
savo profesinės garbės ir am20ur propre reikalu turėti tradicinę, neideolo- 
gizuotą sąsają su „realybe“, tai turbūt savo santykių su ta „realybe“ atžvil- 
giu nėra jautresnės disciplinos nei tarptautinių santykių studijos. Pakan- 
ka tik prabilti apie tas praktinės veiklos sritis, kurių labiausiai bodimasi 
tarptautinių santykių teorijoje — apie tarptautinių santykių istorijos pa- 
gundą, apie „dabartizmo“ virusą, apie korumpuotus „einamosios politi- 
kos“ reikalus - kad taptų aišku, kaip giliai joje yra įsišaknijęs išorinio 
užkrato baiminimasis. Apie šį baiminimąsi byloja nuolatinis tikinimas, 
būdingiausias realizmui, esą tarptautinių santykių srityje negali būti nie- 
ko nauja ir kad visa, ką reikia žinoti, jau yra išsakyta niūriose klasikų — 
Tukidido, Hobbeso, Machiavelli'o — sentencijose arba glaustose ir laikui 
atspariose Waltzo neorealizmo maksimose. 

Vienas iš slėpiningiausių tarptautinių santykių teorijos paradoksų yra 
tas, kad nors būtent ji legitimizavo viešpataujančią pokarinę tarptautinės 
politikos praktiką — šaltojo karo ir valstybinių bei kitokių išteklių mobi- 
lizavimo praktiką — pats šaltasis karas liko teoriškai beveik neišanalizuo- 
tas, nes buvo vadovaujamasi nuostata, kad jis nėra kažkas itin nauja. Dar 
labiau stebina toji afazija, kuri ištinka tarptautinių santykių teoriją jai 
susiduriant su lemiamu paskutiniųjų penkerių šimtmečių tarptautiniu 
procesu — su kapitalizmo raida (apie tai žr. Rosenberg, 1994). Skandina- 
ma „tarptautinės bendruomenės“, o vėliau ir „tarpusavio priklausomy- 
bės“ terminais ši tyla yra keisčiausia iš visų disciplinos nutylėjimų. Tarp- 
tautinių santykių teorija nėra vieniša savo teoriniu aklumu: ekonomikos 
nesugebėjimas sukurti teorijos, kuri paaiškintų interesų grupių veiklą ar- 
ba iracionalią elgseną, politikos nepajėgumas atrasti socioekonomines, o 
ne vien konstitucines ir procedūrines demokratijos sąlygas, arba sociolo- 
gijos nepajėgumas iki pat aštuntojo dešimtmečio kaip nors paaiškinti 
nacionalizmą yra analogiški atvejai. Tad natūralu, kad tariamai griežčiau- 
sia ir todel teorijai patogiausia reakcija į pastarųjų kelerių metų įvykius — 
neigti, jog jie turi arba gali turėti įtakos tarptautinių santykių disciplinos 
raidai. 

Tokia atsiribojimo nuostata yra ne tik ydinga pati savaime, bet ir 
žalinga, nes vengiama aiškintis, kaip socialinis mokslas turi reaguoti į 
išorinį pasaulį. Žinoma, „dabartizmo“ ir einamųjų reikalų pavojai yra 
visiškai realūs, ypač tarptautinių santykių srityje. Disciplinos istorija ku- 
pina darbų, kuriuos gadina priklausomybė nuo trumpalaikių pereinamų- 
jų įtakų. Juose procesai įsivaizduojami kaip šiuolaikiniai, o iš tikrųjų jie 
egzistuoja nuo seno ir dažnai jau turi klasikinių paaiškinimų — šalių tar- 

pusavio priklausomybės yra akivaizdžiausias pavyzdys. Anglosaksų pasau- 
lio epizodiniai procesai pernelyg lengvai globalizuojami. Tačiau tas esmi- 
nis pasaulio istorijos vingis, apie kurį byloja pastarųjų metų įvykiai, nu- 
sipelno daugiau nei kanoninio teorijos atsako. Pirmasis pasaulinis karas 
sukūrė akademinę tarptautinių santykių discipliną ir atvėrė teorinio dar- 
bo sritį ne visada pagrįstai niekinamam „utopizmui“, vyravusiam tarpu- 
kario laikais. Antrasis pasaulinis karas ir po to šaltasis karas iškėlė į dis- 
ciplinoje dominuojančią padėtį realizmą, nepaisant daugybės jo konku- 
rentų priešinimosi. Carro, Niebuhro ir Morgenthau darbai atsirado ne 
vien kaip kabinetinio mąstymo produktas. Tad natūralu, kad Sovietų 
bloko žlugimas 1989 m. — turbūt trečiasis didysis XX amžiaus katakliz- 
mas — taip pat gali iškelti naujų teorinių klausimų tarptautinių santykių 
teorijai. Turime aiškintis, kokias esmines problemas kelia praeitis ir ko- 
kie dabarties procesai nusipelno mūsų analitinio ir teorinio dėmesio. Ga- 
lime klysti juos aiškindami, kaip kadaise neabejotinai klydo „utopizmas“ 
ir „realizmas“, tačiau tai nėra pagrindas vengti iššūkio, kurį mums meta 
šaltojo karo baigus. 


SOVIETŲ BLOKO ŽLUGIMAS 


Devintojo dešimtmečio pabaigos įvykių istorinius bruožus bei jų origi- 
nalumą galima nusakyti glaustai. Žlugo politinė sistema valstybių bloko, 
kuriame dominavo Sovietų Sąjunga ir kuris nuo 1940-ųjų galynėjosi su 
Vakarais ir pačios Sovietų Sąjungos pavidalu kėlė grėsmę Vakarų pasau- 
liui nuo pat 1917 m. (Blackburn, 1991). Būtina pabrėžtu šio žlugimo 
originalumą: jis įvyko be tarpvalstybinio karo, per labai trumpą laiko 
tarpsnį, nesant organizuotos politinės opozicijos ir be didelio kraujo pra- 
liejimo. Negana to, priešingai kitoms revoliucijoms, įvykusioms po 
1789 m., kurios daugiau ar mažiau laužė tarptautines normas arba siekė 
kažko „nauja“, tie, kurie šiame kontekste siekė pokyčių, norėjo ne kurti 
kaip anksčiau kažką „nauja“, kažkokią alternatyvą esamai tvarkai, — jie 
veikiau norėjo išlaikyti tą tvarką kuo sparčiau ir neskausmingiau įjung- 
dami ją į vyraujančią pasaulinę tvarką, į „civilizaciją“, „demokratiją“, „Va- 
karus“ ar „modernybę“: iš čia Habermaso (1991) terminas die nachbbolen- 
de Revolution, „besivejanti revoliucija“. 

Čia būtina padaryti keletą svarbių išlygų: dauguma žmonių, kuriuos 
1988 m. valdė komunistų partijos (1,7 milijardo), vis dar yra jų valdžioje 
(1,4 milijardai); neaišku, kokio pobūdžio valdžia susikurs buvusioje So- 

vietų Sąjungoje ar jos buvusiose satelitinėse šalyse; būsimoji Rusijos už- 
sienio politika skendi tamsoje. Ir vis dėlto yra įvykęs didžiulis katakliz- 
mas, kuris reiškia ne tik šaltojo karo ir bolševikinės grėsmės baigtį, bet 
viso tarptautinės istorijos periodo, kai kapitalizmo hegemonijai buvo 
mestas iššūkis, baigtų. Rizikuojant padaryti „megalodabartizmo“ klaidą, 
galima teigti, jog 1989 metrais baigėsi tas istorijos periodas, kuris prasi- 
dėjo nuo 1789 metų Prancūzijos revoliucijos. Šiuo atžvilgiu gana įtiki- 
nama yra Fukuyamos (1992) tezė, jog šiuolaikinės situacijos naujumą 
apibrėžia tai, kad pasaulio mastu dabar pripažįstami tik vieno tipo atsa- 
kymai. Pirmiausia būtent tai lemia istorinę 1989 metų svarbą (Halliday, 
1991, 1992a). 

Šiuo atžvilgiu „šaltojo karo pabaiga“ yra sudėtinis reiškinys, atspin- 
dintis keturias bendras istorines tendencijas, iš kurių kiekvienai prireiks 
tam tikro laiko visiškai atsiskleisti ir kiekviena iš kurių gali turėti speci- 
finių teorinių implikacijų. 


Santykių tarp didžiųjų valstybių pasikeitimas 


Šaltojo karo pabaiga žymi tarpvalstybinio konflikto, vyravusio pasaulyje 
nuo 1945 m., ir Sovietų Sąjungos ir JAV branduolinės priešpriešos pa- 
baigą. Akivaizdžiai kyla du klausimai: ar tai reiškia didžiųjų karinių ga- 
lybių konfrontavimo pabaigą - bent vienos žmonių kartos gyvenimo lai- 
kotarpiu; ir ar nesusikurs nauja tarptautinių blokų bei hegemonijos struk- 
tūra senosios vietoje? Teigiamą atsakymą į pirmąjį klausimą aiškiai perša 
istorijos faktai — visą šimtmetį nuo Kinijos-Japonijos 1894 m. karo di- 
džiosios valstybės buvo tarpusavio karinės konfrontacijos būklėje arba 
prie tokios konfrontacijos slenksčio, o dabar visa ši era pasibaigė. Kon- 
frontacijos pasikartojimo tikimybė dabar akivaizdžiai sumažėjo, ir nors 
yra tokių, kurie ateityje numato naujus didžiųjų galybių konfliktus, at- 
rodo, jog šio šimtmečio įvykių schema jau yra sulaužyta. O dėl hegemo- 
nijos, tai situacija dabar tokia, kad mažai tikimybių, jog atsirastų valsty- 
bių blokas, pajėgiantis varžytis su JAV, o pačios JAV, kaip atrodo, vengia 
prisiimti vienvaldės „Romos“ vaidmenį, nors Sovietų Sąjungos žlugimas 
tokią galimybę joms teikia. Argumentas, jog karas tarp liberalių demo- 
ratinių valstybių beveik neįmanomas, yra gana įtikinamas, ir jeigu taip 
yra iš tikrųjų, tai mūsų dėmesys turi būti telkiamas į tuos padarinius, 
kuriuos sukeltų situacija, jeigu kai kurios iš galingiausių valstybių, saky- 
sim, Rusija arba Japonija, laikui bėgant nutoltų nuo šio demokratinio 

modelio (žr. Doyle, 1983a, 1983b, 1986, kur pateikiama klasikinė šio 
požiūrio formuluotė, bet taip pat žr. toliau dėstomas išlygas). Šios padė- 
ties implikacijos tarptautinės sistemos atžvilgiu bus nagrinėjamos toliau, 
priešpaskutiniame šio skyriaus skirsnyje. 


Komunizmo pabaiga 


Antrasis šaltojo karo baigties matmuo yra komunizmo kaip politinės jė- 
gos nunykimas. Jau buvo sakyta, kad šis reiškinys kol kas apsiriboja Eu- 
ropa, tačiau tendencijos Kinijoje liudija apie judėjimą kapitalizmo ar net 
liberalizmo link, o ir likusios komunistinės šalys (Kuba, Vietnamas, Šiau- 
rės Korėja) nėra pajėgios pateikti globalinės alternatyvos. Čia kyla du 
svarbiausi klausimai. Pirma, ar ateityje galima kokia nors alternatyva ka- 
pitalizmui, jeigu tokios apskritai esama? Antra, kokią istorinę reikšmę 
turi visas komunistinis eksperimentas? Atsakant į pirmąjį klausimą, atro- 
do, kad joks politinis kairiųjų iššūkis liberaliajam kapitalizmui jau negali 
turėti rimtos paramos; komunistinė revoliucinio iššūkio galia išsisėmė. 
Lieka tik socialdemokratinio prisitaikymo prie kapitalizmo variantai, ku- 
riuos vis labiau riboja tiek tarptautinės sąlygos, tiek ir besikeičianti po- 
litinė konfigūracija atskirose šalyse. Įprasta manyti, jog dabartinės socia- 
linės demokratijos nesėkmės iš dalies yra komunizmo žlugimo padarinys: 
tačiau iš tikrųjų gali būti priešingai — socialinės demokratijos bei jos ek- 
vivalentų dinamika išsikvėpė daugumoje išsivysčiusių šalių (Didžiojoje 
Britanijoje, JAV, Australijoje, Vokietijoje) jau aštuntajame dešimtmety- 
je, o įtikinamo vidurio arba trečiojo kelio nebuvimas reiškė, kad komu- 
nistinių reformatorių pasirinkimo galimybės devintojo dešimtmečio pa- 
baigoje buvo labai ribotos. 

Klausimas, kas buvo komunizmas — o komunizmas vis dar lieka per- 
nelyg artimas laike, kad būtų galima pažvelgti į jį iš perspektyvos — pa- 
skatino keletą skirtingų aiškinimų: tai buvęs padarinys diktatūrinės ten- 
dencijos, kai revoliucinis elitas įgyja visuomenės kontrolės galią; nepavy- 
kęs darbininkų klasės emancipavimosi sąjūdis; mesianizmo atvejis; rytie- 
tiškojo despotizmo apraiška; nevykęs mėginimas modernizuotis. Vienas 
autorius neseniai iškėlė idėją, kad komunizmą galima lyginti su jėzuitų 
eksperimentu Paragvajuje, kur buvo mėginama dalį pasaulio izoliuoti 
nuo tarptautinių įtakų ir žengti alternatyvaus vystymosi keliu — keliu, 
kurį tuo metu idealizavo intelektualai, bet kuris galiausiai dingo beveik 
nepalikdamas pėdsakų (Anderson, 1992). Galbūt įmanomas koks nors 

bendras paaiškinimas, aprėpiantis kai kuriuos šių aiškinimų elementus; 
tačiau keisčiausia yra tai, kad šis mėginimas pasukti į šalį nuo įprastos 
kapitalistinės raidos, kuris tam tikrą laiką atrodė nepaprastai sekmingas, 
bent jau savo ideologine ir karine grėsme Vakarams, galiausiai buvo pri- 
verstas kapituliuoti, ir kapituliuoti beveik be pasipriešinimo. Net jeigu 
dabar tai atrodo kaip neišvengiamas dalykas, ištisus dešimtmečius tokia 
komunistinio eksperimento atomazga toli gražu neatrodė akivaizdi: tie, 
kurie jį palaikė, ir tie, kurie jo baiminosi, tikėjo socialistinės valstybės 
intervencionizmo efektyvumu, kurį vėlesnė įvykių eiga paneigė. Kiekvie- 
nu atveju komunizmo žlugimą verta kruopščiai išanalizuoti visiems, 
dedantiems viltis į valstybės diktuojamą socialinę ir ekonominę pažangą, 
arba „totalitarizmą“. 


Politinio žemėlapio pokyčiai 


Trečiasis šaltojo karo baigties elementas yra Sovietų Sąjungos ir jos sa- 
telitų sistemos žlugimas. Dar toli gražu neaišku, ar procesas yra pasibai- 
gęs — ne tik Rytų Europoje, bet pačioje Rusijoje: Rusijos Federacijoje 
veikia galingos išcentrinės jėgos ir ji dar gali skilti veikiama uek išorinių, 
tiek vidinių jėgų. Ir net jeigu fragmentacijos procesas jau pasibaigė, jis 
atvėrė didžiules pokyčių tarptautinėje arenoje galimybes. Viena vertus, 
šis procesas sukūrė situaciją, kurioje atsirado nauji regioniniai aljansai ir 
nauji potencialūs hegemonai: Europoje - Vokietija; Kaukazo, Juodosios 
jūros ir Centrines Azijos regione - Turkija. Tolimuosiuose Rytuose po- 
kyčiai ne tokie ryškūs, nes ten Sovietų įtaka buvo silpnesnė, tačiau jie 
sutapo su Kinijos ir Japonijos galios didėjimu; Sovietams pasitraukus iš 
Kampučijos ir Viernamo, didėja ir jų įtaka Indokinijai, taip pat šiaurės 
rytų Azijos regionui. Kai kurie iš šių regioninių pokyčių reiškė grįžimą 
prie situacijos, buvusios iki 1914 m. — tai, pavyzdžiui, Balkanų ir Baltijos 
aljansai. Kiti pokyčiai yra nauji, o Turkijos-Irano konfliktas Centrinėje 
Azijoje tera ankstesniųjų konfliktų paveldas. 

Kitas strateginis komunizmo žlugimo padarinys yra tai, kad sužlugo 
„režimas“, kuris nuo Antrojo pasaulinio karo pabaigos palaikė esamą pa- 
saulio pasidalijimo žemėlapį - kad ir koks neteisingas ir savavališkas jis 
buvo. Stebėtina, kad nuo 1945 iki 1989 m.,nepaisant secesionistinių ir 
unifikacinių pokario šūkių, tas žemelapis beveik nepakito. Atsirasdavo 
naujų nepriklausomų valstybių, kai kurios valstybės netekdavo dalies sa- 

vo teritorijos, tačiau maždaug 170 valstybių skaičius išliko daugmaž stabi- 
lus. Unifikacija arba susijungimas įvykdavo tik jėga ir tik dekolonizavi- 
mo sukeltais netikrumo momentais (Palestina, Vakarų Sachara, Timoras 
ir galbūt Tibetas). Secesija pavyko tik Bangladešo atveju 1971 m., tačiau 
ši šalis geografiškai jau buvo atskirta nuo likusio Pakistano. 

Nuo 1989 m. unifikacijos ir secesijos problemos grįžo į politinę dar- 
borvarkę: po Jemenų ir Vokietijų susijungimo veikiausiai seks Korėjų ir 
galbūt vienokia ar kitokia forma — (trijų) Kinijų susijungimas. Kita ver- 
tus, skilimas tapo buvusių daugianacionalinių buvusios komunistinės sis- 
temos valstybių lemtimi (Sovietų Sąjunga, Jugoslavija, Etiopija, ČCekos- 
lovakija); dėl to per dvejetą metų atsirado daugiau nei dvidešimt naujų 
valstybių. Niekas negali pasakyti, kokie bus ilgalaikiai šio proceso pada- 
riniai, tačiau beveik neabejotina, kad pokarinio režimo žlugimas daugelį 
paskatins manyti, jog jie taip pat pajėgūs turėti atskirą valstybę. Kai 
kurias pasaulio dalis tai paveiks daugiau nei kitas; tačiau atskiri Europos 
ir Afrikos, taip pat Indijos regionai patirs didėjančias įtampas dabar, kai 
jiems buvo pademonstruota, jog secesicnizmas toleruojamas. 


„Demokratijos“ pletra 


Daugelio įsitikinimu, komunizmo žlugimas ir liberalių demokratinių 
formų paplitimas daugelyje postkomunistinių bei trečiojo pasaulio šalių 
reiškia naujos globalinės demokratijos epochos pradžią. Iš esmės būtent 
tokią išvadą, nors ir atsargiai, daro Fukuyama, skirdamas teiginį, kad 
toms formoms nera gyvybingų alternatyvų, nuo teiginio, kad šio mode- 
lio sustiprėjimas visose šalyse yra galimas ar net neišvengiamas (Halliday, 
1992b). Tam tikru požiūriu ši išvada yra teisinga, ir komunizmo žlugi- 
mas, nors jo azijinis blokas išliko, išties parodė, jog senasis alternatyvus 
revoliucinės politinės raidos kelias nėra nei gyvybingas, nei patrauklus. 

Vis dėlto čia reikia padaryti kelias esmines išlygas. Pirma, demokra- 
tinės sistemos įtvirtinimas nėra spartus, vienkartiniu veiksmu pasiekia- 
mas rezultatas, jis reikalauja ilgo pereinamojo periodo. Didžioji Britanija 
ir JAV tapo visiškai demokratinės — principo „vienas asmuo — vienas bal- 
sas“ atžvilgiu — tik septintajame dešimtmetyje, po kelių šimtmečių rai- 
dos. Daugelyje kitų šalių prie šio rezultato pamažu artėjama per įvairias 
pusiau demokratinės evoliucijos formas - pavyzdžiais gali būti Meksika 


ir Egiptas (Therborn, 1977). Antra, niekas negali būti tikras, kad demo- 

kratinė tvarka išliks bent vienos kartos gyvenimo laikotarpį: Veimaro 
Respublikos ir daugybės trečiojo pasaulio demokratijų (Libano, Liberi- 
jos, Ceilono) — kurios septintajame dešimtmetyje atrodė visiškai įtvirtin- 
tos — lemtis tai aiškiai patvirtina. Politinė įtampa daugelyje tų šalių, ku- 
rios pripažino pliuralizmą, rodo, jog padėtis jose gali keistis nenumato- 
momis kryptimis. Trečia, nors kairuoliškas autoritarinis modelis yra dis- 
kredituotas, kapitalistinės valstybės toli gražu nesutaria del to, kuris iš 
Amerikos ar Europos demokratijos modelių yra priimtiniausias. Antai 
Tolimuosiuose Rytuose yra valstybių, kur vyrauja ne pačios brutaliau- 
sios, bet vis dėlto autoritarinės kapitalizmo formos; ir jos gali tapti pa- 
trauklesniu modeliu buvusioms komunistinėms šalims, pirmiausia Kini- 
jai ir Rusijai. Galiausiai ir liberaliųjų kapitalistinių šalių stabilumas nėra 
garantuotas, nes didėjančios socioekonominės įtampos ir mažėjantis žmo- 
nių dalyvavimas politiniame procese kelia grėsmę įtvirtintoms, kad ir 
netobuloms, normoms. Yra ir kitokių išsivysčiusių pramoninių visuome- 
nių tendencijų, kurios veikiau siaurina negu plečia demokratiją: naujos 
elektroninės manipuliavimo ir priežiūros galimybės, rinkiminio aktyvu- 
mo mažėjimas, socialinis susvetimėjimas, žlugimas darbininkų klasės ju- 
dėjimų, kurie tris XX amžiaus ketvirčius garantavo tam tikrą politinį bei 
socialinį tų visuomenių kompromisą. 

Šio demokratijos trapumo implikacijos tarprautiniams santykiams yra 
dvejopos. Pirmiausia, jeigu išvis egzistuoja koks nors ryšys tarp liberalio- 
sios demokratijos ir taikos, tai demokratizavimo peripetijos turės didelės 
įtakos būsimiems tarpvalstybiniams santykiams. Demokratijos konsoli- 
davimasis pasauliniu mastu yra pasaulinės taikos sąlyga; būtent į šį pro- 
cesą, O ne į tarptautinės teisės įsivyravimą, didžiausias viltis dėjo Wood- 
row Wilsonas skelbdamas savo tariamai „utopinę“ tarptautinės politikos 
viziją. Antra, pats demokratizavimo procesas ir tas mastas, kuriuo viso 
pasaulio valstybės yra verčiamos prie jo taikytis, liudija, kaip tarptautinės 
normos bei tokie mechanizmai kaip tarptautinė parama bei tarptautinės 
prekybos sąlygos dabar visas šalis stumia prie vieningos vidaus ir ekono- 
minės praktikos. Kitaip sakant, kyla klausimas, kurį taip pat kelia komu- 
nizmo žlugimas, kokiu mastu, net nepripažindamos tam tikrų tarptauti- 
nių normų, atskiros šalys gali būti priverstos savo vidaus politikoje tai- 
kytis prie bendros sistemos arba kokią kainą jos turi mokėti to nedary- 
damos. Tai visada buvo viena iš esminių tarptautinių santykių teorijos 
problematikų, kurią naujai išryškina dabarties įvykiai (Halliday, 1992c, 
1992d). 

ŠALTOJO KARO PABAIGOS AIŠKINIMAI 


Kol kas aiškinomės šaltojo karo baigties reikšmę tarptautinei sistemai ir 
keturių skirtingų procesų, kurie čia vyksta, padarinius. Tačiau 1989 me- 
tų implikacijos tarptautiniams santykiams tuo neapsiriboja; kyla klausi- 
mas, kodėl apskritai šaltasis karas baigėsi ir kas iš tikrųjų buvo tas šaltasis 
karas. Šis klausimas savo ruožtu suponuoja tam tikrą požiūrį į tai, kokios 
buvo šio konflikto pusės („kapitalizmas“ ir „komunizmas“) ir kaip kiek- 
viena pusė siekė įveikti kitą. Nors čia esame beveik nepažįstamoje teri- 
torijoje, ši problematika iškelia bent keletą įdomių klausimų tarptautinių 
santykių teorijai. 

Netrūksta aiškinimų, kodėl šaltasis karas baigėsi; populiariausi iš jų — 
tai ginklavimosi varžybos, demokratiniai sąjūdžiai, ekonominis komuniz- 
mo išsisėmimas, ypač SSRS atveju. Vis dėlto į tai turbūt vertėtų labiau 
įsigilinti, nes pats šis reiškinys, kaip jau sakyta, yra išskirtinis — spartus, 
beveik be pasipriešinimo įvykęs pasidavimas elito, kuris iki tol demonst- 
ravo stebėtiną atkaklumą ir išradingumą varžybose su Vakarais. Ginkla- 
vimosi varžybos negali būti pakankamas paaiškinimas, nes net jeigu daug 
išteklių buvo naudojama ginkluotei, lieka nepaaiškintas likusios ekono- 
mikos neefektyvumas. Apačių priešinimasis egzistavo, tačiau jis buvo ste- 
bėtinai menkas, išskyrus Lenkijos atvejį. Be abejo, sistema veikė neefek- 
tyviai, palyginti su Vakarais, tačiau vertinant vidiniais kriterijais ji vis 
delto pasiekė nemažai — per vienos kartos gyvenimo laikotarpį Sovietų 
Sąjungoje dvigubai pakilo pragyvenimo lygis. 

Šaltojo karo baigtį lėmė ne tai, ką Leninas vadino valdomųjų nenoru 
būti valdomiems, bet tai, ką jis vadino valdančiųjų nepajėgumu valdyti 
senuoju būdu. Ir būtent šitai turi būti paaiškinta. Jeigu pagrindinis aiš- 
kintinas dalykas yra tai, kodėl Sovietų Sąjungos valdžia prarado ryžtą ir 
griebėsi nesėkmei pasmerktos reformos perestroikos, tai čia esminį vaid- 
menį, matyt, suvaidino trejetas tarpusavyje susijusių priežasčių: šalies ne- 
pajėgumas konkuruoti su JAV karinės pramonės srityje trečiosios pramo- 
ninės revoliucijos sąlygomis; ryškėjantis komandinės ekonomikos nepa- 
jėgumas skatinti novacijas ar net išlaikyti buvusį augimo lygį; taip pat vis 
didesnis elito susivokimas, jog Vakarai pirmauja ne tik politinėje bei 
karinėje, bet ir ekonominėje, ypač apsirūpinimo vartojamosiomis gėry- 
bėmis srityje (Halliday, 1992a). 

Pirmoji iš šių priežasčių yra gana akivaizdi, ir jos formuluotė tiksliau 
išreiškia ginklavimosi varžybų poveikį nei bendras teiginys apie nebepa- 
keliamas išlaidas ir konkurencinę nelygybę. Antroji priežastis vis labiau 

aiškėjo septintajame ir aštuntajame dešimtmetyje, ir ją tik pastiprino — 
po Čekoslovakijos invazijos - suvokimas, jog sistema negali keistis ir ku- 
ria nors politine kryptimi. Trečioji yra svarbiausioji priežastis — O tarp- 
tautinių santykių teorijos požiūriu ir įdomiausioji, nes atkreipia mūsų 
dėmesį į specifinę tarptautinės konkurencijos ir sąveikos formą, kuri ski- 
riasi nuo valstybių konkurencijos ir nuo nevalstybinių agentų, tokių kaip 
verslo kompanijos ir bankai, konkurencijos. Nors šiedu agentai buvo 
labai reikšmingi Vakarams priimant komunizmo iššūkį, pati savaime jų 
reikšmė vis delto nebuvo lemiama. Svarbiausias dalykas, kuris laukia is- 
torinio ir teorinio paaiškinimo, yra tas mechanizmas, kuriam veikiant 
pati regima sėkme palaužė Sovietų elito ryžtą tęsti savo politiką. Kaip esu 
rašęs kitur, ne raketos, bet džinsai palaužė komunistinės sistemos prie- 
šinimąsi globaliniam kapitalizmui (Halliday, 1992a). 

Su tuo, žinoma, glaudžiai siejasi klausimas, dėl ko vyko pats šaltasis 
karas. Šį klausimą nagrinėjau kitoje vietoje, tad čia pateiksiu tik glaustą 
savo atsakymo santrauką (Halliday, 1991, 1992c). Būta keturių šaltojo 
karo aiškinimo mokyklų: realistinis, kuris šio karo neskyrė nuo kitokių 
didžiųjų valstybių konflikto formų; kritinė „internalistinė“ mokykla, ku- 
riai tai apskritai buvo ne konfliktas, o veikiau mechanizmas, kuriuo nau- 
dodamosi dominuojančios kiekvieno bloko grupės galėjo efektyviau kon- 
troliuoti savo gyventojus; „nesusipratimo“ mokykla, šaltąjį karą laikanti 
nesusipratimu, o ideologinius bei tarptautinius nesutarimus — tarpusavio 
nesusikalbėjimo padariniu; ir „intersisteminė“ mokykla, šaltąjį karą trak- 
tuojanti kaip dviejų priešingų socialinių sistemų, kurių kiekviena atkak- 
liai, tačiau — esant branduoliniam ginklui — ir apdairiai mėgino įveikti 
kitą. 

Šis požiūris - kad šaltasis karas bent iš dalies buvo „ideologinis“ — 
akademinėje literatūroje nebuvo populiarus, iš dalies dėl to, kad atrodė 
artimas šaltojo karo stereotipams, nes rimtai traktavo priešingų pusių 
politinius teiginius, ir iš dalies del to, kad implikavo vidaus politinės bei 
socialinės santvarkos svarbą tarptautiniams santykiams. „Intersisteminės“ 
teorijos požiūriu šaltasis karas vyko ne tik dėl „tarptautinės bendruome- 
nės“ išpažįstamų bendrų tarpvalstybinės elgsenos normų, bet dėl speci- 
fiškesnių visuomenėms bei valstybėms privalomų normų. Šaltasis karas 
baigėsi pirmiausia dėl to, kad spaudimas Sovietų sistemai siekiant ją pri- 
versti paklusti šioms normoms po septyniasdešimties metų tapo neatlai- 
komas. 

Intersisteminio konflikto teorija aiškino, jog šaltasis karas, kad ir pa- 
sižymėdamas didžiųjų galybių konflikto bruožais, buvo daugiau nei toks 

konfliktas. Ji taip pat neigė, jog šaltojo karo priežastis buvo tik nesusi- 
pratimas. Ji pripažino endogeninių faktorių svarbą, tačiau kartu pabrėžė, 
kad kiekviena pusė kovoja dėl tam tikrų bendrų principų ir kad šaltasis 
karas gali baigtis tik vienai pusei įveikus kitą. Būtent taip ir atsitiko. 
Sovietų lyderių valią palaužė ne absoliutus sistemos fiasko, ne masių 
sukilimas, o lyginamasis istorinis sprendimas, jog jų visuomenės nepana- 
šios į Vakarų visuomenes ir nerodo jokių supanašėjimo ženklų — neatro- 
do, kad Rytuose prasidėtų radikalus ekonominis kilimas ar kad žlugtų 
Vakarų kapitalistinė sistema. Kai tai tapo akivaizdu, Gorbačiovas ir jo 
bendražygiai suorganizavo tai, kas faktiškai buvo besąlygiškas pasidavi- 
mas: taip baigėsi šaltasis karas. 


TEORINĖS PROBLEMOS 


Ši analizė kelia bent keturias bendras, tarpusavyje susijusias problemas. 
Pirmoji — tai „tarptautinės bendruomenės“ homogeniškumo problema: 
kokiu mastu tarptautinė sistema priklauso ne tik nuo bendrai pripažįs- 
tamų tarpvalstybinių santykių normų, bet ir nuo bendrai pripažįstamų 
vidaus gyvenimo normų; antroji — santykių tarp kapitalistinių visuome- 
nių mechanizmai ir tai, kaip kapitalistinės globalizacijos dinamika įveikia 
korporatyvizmą ir tokios raidos blokavimą; trečia, galios ir jėgos mecha- 
nizmai šiuolaikinėje visuomenėje: karinės, ekonominės ir ideologinės ga- 
lios santykis; ketvirta, jėgų pusiausvyros pobūdis epochoje, kai nesama es- 
minių didžiųjų valstybių konfliktų. Tai išties plačios temos; tad teks tenkin- 
tis bendromis pastabomis, plėtojant kai kurias anksčiau išsakytas mintis. 


Homogeniškumas: radikalesnis 
„tarptautinės bendruomenės" variantas 


Homogeniškumo reiškinys, t.y. būtinybė visuomenėms laikytis bendrų 
vidaus politukos normų, nėra reikiamai išanalizuotas tarptautinių santy- 
kių teorijoje veikiausiai dėl tariamo tokių mėginimų „redukcionizmo“, 
kurį taip smerkė Waltzas. Ten, kur jis buvo analizuojamas, būtent šalių 
tarpusavio priklausomybės tyrimuose, jis paprastai buvo traktuojamas 
kaip naujas reiškinys. Tačiau yra pagrindo manyti, jog šis reiškinys eg- 
zistavo per visą tarptautinės sistemos istoriją, ir jis paaiškina, kodėl nu- 
krypimai nuo įprastų vidaus politikos normų yra tokie grėsmingi tarp- 

tautiniams santykiams. Daugelio konfliktų tarptautinėje sistemoje mįslė 
yra tai, kad nors revoliucijos — tai tam tikras iššūkis tarptautinei tvarkai, 
šis iššūkis yra gana ribotas, o paskata tarpvalstybinėms kontrrevoliuci- 
joms gana silpna. Tačiau jeigu paliečiami homogeniškumo dalykai, tokio 
konflikto pagrindas tampa akivaizdesnis. Aiškiausiai tai suvokė Burke'as 
(1852), savo „Laiškuose apie regicidinę taiką“ padėjęs pagrindus radika- 
liai homogeniškumo teorijai, kuri grindžiama teze, kad: socialinė ir po- 
litinė taika atskiroje valstybėje galima tik tuo atveju, jeigu ir kitos vals- 
tybės laikosi daugmaž tokių pačių normų; kad valstybes neišvengiamai 
veikia pokyčiai kaimynų vidaus tvarkoje, net jeigu tarptautiniuose san- 
tykiuose jie nėra joms pavojingi; ir kad galingiausios valstybės privalo 
slopinti nukrypimus nuo šių tarptautinių normų ir užkirsti kelią desta- 
bilizavimo plėtrai. Burke'as net sugestionuoja, jog „tarptautinė bendruo- 
menė“ egzistuoja visiškai realiai tuo atžvilgiu, kad ją sudaro socialiniai 
junginiai, išpažįstantys tas pačias vertybes, ir kad būtent tų vertybių gy- 
nimas turi būti tarpvalstybinių santykių pamatas (žr. Halliday, 1992c, 
1992d, kur dalykas dėstomas išsamiau). Istorinių sociologų darbai 
(Mann, 1986, 1988, kur remiamasi Hintze, Skocpol ir Tilly, 1975; juos 
aptaria Halliday, 1989) sugestionuoja paralelinę tyrimų liniją, nes juose 
parodoma, kaip tariamai atskiri, izoliuoti šalių evoliucijos ir valstybių for- 
mavimosi procesai faktiškai verčiami taikytis prie vyraujančių tarptautinių 
tendencijų ir konkurenciškai imituoti vienas kitą. Tad tarptautinė konku- 
rencija veikia kaip homogenizuojanti jėga, todel ir valstybinių struktūrų bei 
politinių formų raida per dešimtmečius įgyja konvergencijos pobūdį. 

Yra du akivaizdūs argumentai prieš šią homogenizacijos tezę. Pirma, 
per visą ilgą moderniosios istorijos periodą nebuvo tokios raidos požy- 
mių; antai šiame šimtmetyje išsivysčiusiose, bet vis dar pusiau periferi- 
nėse šalyse vyko nukrypimai į dešinę (XX a. viduryje — Vokietijoje, Ja- 
ponijoje, Italijoje, Ispanijoje ir Portugalijoje ir — švelnesne forma — Airi- 
joje; pridėkime aštuntojo dešimtmečio „biurokratinius-autoritarinius“ Či- 
lės, Argentinos, Brazilijos ir Urugvajaus režimus) ir į kairę (Rusija bei 
kitos komunistinės valstybės). Būta taip pat mėginimų eiti labiau autar- 
chiniu keliu (Perono Argentina ir Whitlamo Australija). Tačiau galiausiai 
abu keliai buvo uždaryti — kai kurie pasaulinių karų būdu, kiti - transna- 
cionalinės erozijos bei inkorporacijos būdu. Tai, ką Antrasis pasaulinis 
karas padare Vokietijai, Italijai ir Japonijai, buvo tai, ką Europos Sąjunga 
su jos akivaizdžia ekonomine sėkme padarė su Ispanija, Portugalija, Ai- 
rija ir galiausiausiai su Sovietų Sąjunga. Lotynų Amerikos šalių atveju 
autoritarizmo idėjos išsisėmimas viduje ir tarptautinių normų kaita išorė- 

je kartu sąlygojo viso žemyno redemokratizavimąsi devintojo dešimtme- 
čio pabaigoje. Periferizmo bei deviacijos pagunda vis dar išlieka stipri, 
tačiau inkorporavimosi mechanizmai ilgainiui tampa dar stipresni. Ne- 
pajėgiant jų įveikti, tenka prie jų taikyus. 

Antras argumentas prieš homogenizacijos tezę yra tai, kad, nepaisant 
kapitalizmo plėtros per pastaruosius penkis šimtus metų ir ypač per šį 
šimtmetį, šalių turtinė nelygybė ir politinių formų skirtumas tarp išsivys- 
čiusių ir besivystančių šalių padidėjo ir net gali padidėti dar labiau. Mė- 
ginant šį faktą paaiškinti reikia pažvelgti į kai kuriuos kapitalizmo siste- 
mos dinamikos aspektus. 


Kapitalizmo dinamika 


Jau pastebėjome, kad tarptautinių santykių teorija keistai drovisi kapita- 
lizmo sąvokos, nors ja naudojasi ne vien marksizmas, bet ir kiti sociali- 
niai mokslai, tokie kaip sociologija. Tai neigiamai atsiliepia ne tik ben- 
dram pastarųjų penkių šimtmečių tarptautinės sistemos raidos suvoki- 
mui, bet ir naujausių tarptautinių konfliktų supratimui — pradedant im- 
perialistinėmis varžybomis, kurios bent jau netiesiogiai turi ryšį su kapi- 
talizmu, ir baigiant šaltojo karo analize, nes svarbus konfliktų aspektas 
lieka už analitiko dėmesio ribų (Hobsbawn, 1987, pateikia imperializmo 
ir kapitalizmo santykių vaizdą po 1870 metų). Postuluojama viena iš 
dviejų: arba kad kapitalizmas nėra globalinė tendencija, nors to tikrai 
nepatvirtina pastarųjų dviejų šimtmečių raida, arba sugestionuojama, kad 
nors kapitalizmas siekia pasaulinio viešpatavimo, jam taip pat reikalingas 
„priešas“: toks priešas buvo komunizmas, jį dabar praradęs kapitalizmas 
paskubomis ieško kito, tokio kaip islamas. Tačiau būtent globalistinė 
kapitalizmo dinamika paaiškina visos tarptautinių santykių sistemos rai- 
dą nuo pat tų laikų, kai Kolumbas 1492 m. išplaukė į savo kelionę, ir 
ji paaiškina, kaip ir kodėl šaltajame kare Vakarai įveikė komunistinį pa- 
saulį: būdamas nepavykęs paspartinto vystymosi projektas, komunizmas 
socialiniu, ideologiniu bei tarptautiniu atžvilgiu buvo pačios kapitalisti- 
nės visuomenės prieštaravimų padarinys ir galiausiai jos pačios buvo su- 
naikintas. 

Tačiau šios globalinės dinamikos pripažinimas dar nėra visas atsaky- 
mas, nes dar lieka bent trys svarbūs klausimai. Pirma, jeigu kapitalizmas 
yra globalinė tendencija, tai kodėl jo plėtra buvo ir tebėra tokia netolygi? 
Antra, jeigu klostosi globalinė ekonomika, tai kam reikalingos atskiros 

valstybės, kurių ypač daugėja šiuo metu ir kurios, kaip atrodo, numato- 
moje ateityje išliks pagrindiniai politinės galios centrai? Trečia, kas yra 
konkretūs kapitalizmo ekspansijos mechanizmai? Industrializacijos ir de- 
mokratijos, jos politinės palydovės, plėtros netolygumo problema gana 
kebli. Daugiau nei šimtmetį buvo įprasta manyti, jog šio Vakarų mode- 
lio universalizavimo procesas, kad ir netolygus, galiausiai visuotinai įsi- 
viešpataus. Tuo buvo įsitikinę dauguma Vakarų liberalų ir radikalų, tarp 
jų ir Maras, o šiuolaikiniu pavidalu jį išreiškia Fukuyama: kategoriškoji 
frazė, kurią jis pasiskolino iš Kojeve'o, skelbia, jog dabar beliko „sutvar- 
kyti provincijas“. Tačiau, nepaisant kapitalizmo globalizacijos fakto ir 
politiniais bei etiniais požiūriais sveikintinos demokratijos plėtros, fakti- 
nis procesas vyko toli gražu ne pagal šį scenarijų. Tiesą sakant, per pas- 
tarąjį šimtmetį, ypač po karo, pragyvenimo lygis pamažu kilo visame 
pasaulyje, tačiau atotrūkis tarp turtingųjų ir netutingųjų vis labiau didė- 
jo. 

Velyvojo marksizmo autoriai šį procesą apibendrino priklausomybės 
teorijose, kurios, net būdamos dažnai pernelyg kategoriškos ir statiškos, 
vis dėlto išliko svarbios, nes paaiškino globalinės nelygybės išlikimą ir 
didėjimą. Neseniai šią idėją iš naujo suformulavo Giovanni Arrighi 
(1991) iškeldamas „oligarchinio turtėjimo“ koncepciją: esą turtingųjų tur- 
tai susikraunami daugumos kitų subordinavimo ir santykinio nuskurdi- 
nimo sąskaita. Esą globalinės ekonominės plėtros ekologinių ribų suvo- 
kimas procesą tik sustiprino. Ir vis dėlto koncepcija išlieka gana silpna: 
pirma, kas lemia oligarchinio turtėjimo būtinybę, argi kurie nors kapi- 
talizmo principai reikalauja tokių globalinės gerovės lygio skirtumų |a- 
biau nei lyčių ar rasių nelygybės? Antra, faktai, jeigu jais laikome neseną 
praeitį ir numatomą ateitį, gali patvirtinti dvi priešingas išvadas. Tie, 
kurie septintajame dešimtmetyje kalbėjo apie kapitalizmo nepajėgumą 
trečiajame pasaulyje pasiekti tų tikslų, kurių jis pasiekė išsivysčiusiame 
pasaulyje, bent iš dalies klydo: standartiniame sąraše tikslų, kurių kapi- 
talizmas „negalėjo“ garantuoti, paprastai figūravo industrializavimas, že- 
mės reforma, nepriklausomybė ir politinė demokratija. O ir pats atotrū- 
kio tarp Šiaurės ir Pierų didėjimas bei skirtinga Pietų šalių raida liudija, 
jog kaip nors paprastai paaiškinti reiškinį neįmanoma. (Klasikinę pri- 
klausomybės teorijos kritiką marksistiniame teoriniame kontekste patei- 
kia Warren, 1980.) 

Atskirų valstybių egzistavimas nuo seno yra mįslė tarptautinių santy- 
kių sistemos analitikams: remdamiesi labai skirtingais argumentais jie 
paprastai pabrėžia šios sistemos pirmenybę atskirų valstybių atžvilgiu. Šią 

nuostatą tik sustiprina įprastas, bet akivaizdžiai netikęs atskirų valstybių 
egzistavimo aiškinimas: esą jos tik atspindi kokį nors išankstinį pasaulio 
susiskirstymą į tautas ar kokį nors ankstesnį protodemokratinį bendruo- 
menių susiformavimą („visuomeninis kontraktas“). Istorinė sociologija, 
ypač Tilly darbai, mums primena, kokia žiauri ir savavališka buvo vals- 
tybių pradžia. Tarptautinės sistemos reikšmės per didelio vertinimo ten- 
dencija ypač ryški pastaraisiais dviem dešimtmečiais tiek šalių tarpusavio 
priklausomybės teorijoje, tiek sociologinėse kultūrinės bei socialinės glo- 
balizacijos koncepcijose. 

Nors internacionalizacijos formos neabejotinai keitėsi ir keisis, iš da- 
lies galbūt ir dėl ekologinės situacijos pokyčių, valstybių vaidmuo ne tik 
nesumažės, bet daugeliu atžvilgių veikiausiai padidės: antai būtent vals- 
tybių sutarimu remiasi Europos Sąjunga, sprendimai, kurie priimami do- 
rojantis su globalinio atšilimo padariniais, arba tarptautinės prekybos 
konfliktų sprendimai. Madingasis anglosaksų mitas (istoriškai niekada 
nepatvirtintas), esą tik „rinka“ garantuoja ekonominį augimą, buvo pa- 
neigtas Rytų Azijos šalių patirties ir jų ideologijos (ankstesnį rinkos ha- 
giografijos paneigimą teikia Polanyi, 1944; žr. taip pat vėlesnes korekty- 
vas: Sen, 1984; Wade, 1991). Ginčai, kylantys išsivysčiusiame pasaulyje 
dėl tokių dalykų, kaip socialinė rūpyba, švietimas ar migracija liudija 
esamą ir ateityje išliksiančią valstybės galią. Nacionalizmo plitimas išsi- 
vysčiusiose ir naujai atsiradusiose valstybėse rodo, jog valstybių išteklių 
kontrolės klausimas ir su juo susijusios tapatybės problemos kaip visada 
išlieka aktualios. Hobsbawnas (1990) parodė, jog nacionalinė valstybė, 
t.y. politinio ir etninio vieneto tapatybė, tampa vis mažiau funkcionali 
šiuolaikinėje globalinėje sistemoje; tačiau iš to dar neišplaukia, jog vals- 
tybė su visomis savo besikeičiančiomis funkcijomis praranda pagrindinį 
vaidmenį. 

Tai nereiškia, jog turi būti pripažintas tradicinis realizmo požiūris, 
kad tarptautiniai santykiai — tai pirmiausia santykiai tarp valstybių. Tai 
taip pat nereiškia, jog turi būti pripažinta liberalioji koncepcija, pagal 
kurią tarpvalstybiniai santykiai dominavo iki pokario epochos, tačiau esą 
dabar padėtis pasikeite (keista, kad šio mito laikosi ir Fukuyama). Ga- 
lima iškelti alternatyvų argumentą, būtent, kad tarpvalstybiniai santykiai 
niekada nebuvo pirminiai tuo atžvilgiu, kuriuo jie paprastai įsivaizduo- 
jami. Šiuolaikinės valstybių sistemos klostymasis daugeliu požiūrių pri- 
klausė nuo transnacionalinių ekonominių procesų bei nuo transnaciona- 
linių kultūrinių, religinių bei politinių bendruomenių egzistavimo. Ne- 
tiesa, kad iš pradžių egzistavo valstybės, kurios po to pradėjo santykiauti, 

kaip tai sugestionuoja realistinis naratyvas; veikiau priešingai, toji valsty- 
bių sistema, kurią pažįstame, galėjo atsirasti tik remdamasi jau esama ben- 
dra rinka ir bendra kultūra. Procesai, kuriuos stebime šiandieną, yra to- 
lesnė šio ekonominio ir kultūrinio transnacionalizmo raida, sukelianti daug 
netikėtų ir prieštaringų padarinių: jų pavyzdžiais gali būti komunistinės 
autarchijos erozija Europoje ir Azijoje, globalinės kultūros formų plėtra, 
naujų daugiataučių ir daugiakultūrių urbanistinių bendruomenių atsiradi- 
mas (Los Andželas, Niujorkas, Paryžius, Londonas, Berlynas, Sidnėjus). 
Globalinė dinamika yra ir visada buvo visų trijų tarptautinės sąveikos 
lygmenų — politinio, ekonominio ir kultūrinio — darinys. Nėra pagrindo 
manyti, kad dabartinis tos dinamikos intensyvumas neigia valstybės vaid- 
menį ar kad ji yra kažkas fundamentaliai nauja. Tai, ką dabar stebime, yra 
tarptautinės sistemos, veikiančios jau penketą šimtmečių, dinamika. 


Galia šiuolaikiniame pasaulyje 


Tarptautinės sistemos analizė remiasi vienokia ar kitokia galios, ypač ka- 
rinės, samprata. Diskusijoje, kuri neseniai vyko šia tema, buvo keliami 
trys pagrindiniai klausimai: dėl tradicinės (karinės) galios santykio su po- 
litine, ekonomine, kultūrine bei ideologine galia; dėl valstybių galios „ki- 
limo ir smukimo“ ciklų bei jų interpretacijų; ir dėl atskirų sistemos vie- 
netų — valstybių/visuomenių - galios santykio su kitais transnacionaliniais 
junginiais, tokiais kaip valstybių aljansai, tarpvalstybiniai susivienijimai 
(pirmiausia Europos Bendrija) arba „išvalstybintos struktūros“, kaip šį ter- 
miną vartoja Susan Strange (1988). Sovietų Sąjungos krizė ir jos žlugimas 
turėtų kelti ketvirtą, iš dalies jau suformuluotrą klausimą: kokiu mastu 
tarptautinė galia remiasi globaliai dominuojančia vidaus socioekonomine 
santvarka? 

Galime tik labai glaustai pakomentuoti šiuos klausimus. Galios pri- 
gimties problemą ypač išryškino šaltojo karo pabaiga, nes susikūrė pasau- 
lis, kur santykiuose tarp labiausiai išsivysčiusių šalių karinė galia, kaip 
atrodo, pradeda vaidinti vis mažesnį vaidmenį. Kokią reikšmę karinė galia 
turės EBPO (Ekonominio bendradarbiavimo ir plėtros organizacijos) ša- 
lių tarpusavio santykiuose, išryškės ateityje, tačiau akivaizdu, kad ji jau 
sumažėjo ir veikiausiai sumažės labiau nei kada nors per visą šiuolaikinę 
istoriją. (Įuikinamą, nors jau senstelėjusią šio dalyko analizę pateikia Nye, 
1990.) Tam ukrą vaidmenį karinė galia vis dėlto turės, iš dalies dėl vidaus 
ekonominių bei technologinių priežasčių, iš dalies kaip galios simbolis, 

bet svarbiausia dėl to, kad saugumo situacija už EBPO ribų nerodo jokių 
demilitarizacijos požymių. Karinė galia niekada nebuvo vienintelė tarp- 
tautinės galios forma — tai, pavyzdžiui, liudija Olandijos galia XVII am- 
žiuje — bet ji išliks reikšminga. Tačiau kinta, tiesa, sunkiai nusakomu 
būdu, karinės galios santykis su kitomis galios formomis. 

Viena vertus, prievartos potencialas tarptautinės politikos srityje išlai- 
kys savo pamatinę funkciją, iš esmės analogišką jos funkcijai vidaus po- 
litikos srityje; kaip pasakė Gramsci kalbėdamas apie vidaus politiką (An- 
derson, 1976), prievarta visada bus tas auksas, kuriuo dengiami popie- 
riniai nekarinės prievartos pinigai. Remiantis daugiausia Gramsci, buvo 
iškelta daugybė spekuliacinių hipotezių apie „hegemonijos“ formas tarp- 
tautiniuose santykiuose (ekonominės politikos klausimai nagrinėjami kn. 
Gill, 1993), tačiau iki šiol nebuvo sisteminių mėginimų jo ideologinės 
ir kultūrinės galios teoriją taikyti tarptautinių santykių analizei nagrinė- 
jant jos ryšį su karine ir ekonomine galia. Kita vertus, tos valstybės (Ja- 
ponija ir Vokietija), kurios ypatingomis pokarinio pasaulio sąlygomis 
pakilo į tarptautinės arenos centrą neturėdamos atitinkamos karinės ga- 
lios, pradės įgyti didesnį karinį potencialą, tiesa, jau pasikeitusioje tarp- 
tautinėje aplinkoje. Joms derėtų tai daryti skaidriame daugiašalės atsako- 
mybės kontekste; alternatyva būtų išsižadėti net nedidelio karinių veiks- 
mų užsienyje potencialo ir laikytis vienpusio nusiginklavimo politikos, 
tačiau tokia politika anksčiau ar vėliau neišvengiamai baigtųsi pavėluotu 
ir vienpusiu ginklavimusi. 

Įdomiausias klausimas Japonijos galios atveju yra ne tai, ar ši galia 
gali būtu išlaikyta be karinės galios atiuukmens — be jos ji negali ir niekada 
negalėjo būti išlaikyta, tačiau per pastaruosius keturis dešimtmečius Ja- 
ponijai ją atstojo JAV galia, o ši padėtis ilgainiui keisis. Sudėtingesnis 
klausimas — ar ekonominė galia gali būti išlaikoma ir plečiama be kultū- 
rinės galios. Visos ankstesnių imperijų, nuo romėnų ir arabų iki ameri- 
kiečių ir rusų, imperinės pastangos reiškėsi kultūrine ir pirmiausia ling- 
vistine ekspansija. Dabartinė JAV hegemonija glaudžiai siejasi su kultū- 
rinės bei informacinės hegemonijos formomis. Tačiau Japonija nesiekia, 
netgi vengia skleisti savo kalbą ir apskritai nekelia klausimo, ar potencia- 
liai ji turi hegemoninę kultūrą. Galbūt, kaip daugelis kitų imperijų, savo 
kultūrinę hegemoniją ji įgis išnaudodama kitų kultūrinius laimėjimus: 
arabai daugelį dalykų pasisavino iš bizantiečių, britai neišrado krikščio- 
nybės, amerikiečiai neišrado savo kalbos. Gali būti, jog panašiai, kaip 
teritorija nustojo lemti hegemoniją, ją gali nustoti lemti kultūra; ir vis 
delto tarptautinės kultūrinės galios asimetrija tarp JAV ir Japonijos yra 

ne mažiau stebėtina negu ekonominė JAV ir Sovietų Sąjungos asimetrija 
šaltojo karo metu. Daugelis japonų tvirtina, jog jie neturi kultūrinio 
kapitalo: tačiau šventovių alėjos, gėlių puošyba ir karaokė neadekvačiai 
atspindi Japonijos kultūrinį potencialą, ir jų ištekliais vargiai ar galima 
paremti hegemoninį projektą. 

Ši galios problematika turi akivaizdžių implikacijų ateičiai, taip pat ir 
jėgų pusiausvyros ateičiai. Šaltojo karo pabaiga reiškė pabaigą daugiau 
nei šimtmečio trukmės periodo, kai santykiuose tarp galingiausių valsty- 
bių vyravo karinio konflikto grėsmė. Prasidėjęs - dvejetą dešimtmečių 
prieš Pirmąjį pasaulinį karą - Tolimuosiuose Rytuose (Kinijos-Japonijos, 
Rusijos-Japonijos karai), o vėliau apėmęs ir Europą, šis konfliktų amžius 
iš pradžių buvo imperialistinių valstybių su daugmaž panašia vidaus san- 
tvarka varžybų, vėliau demokratinių ir diktatoriškų kapitalistinių valsty- 
bių konflikto arena ir galiausiai ideologiškai suformuoto šaltojo karo val- 
da, kur didžiųjų valstybių konkurenciją stelbė socialinis-ekonominis he- 
terogeniškumas. Atrodo, jog pirmą kartą po 1894 metų nebėra didžiųjų 
valstybių karinio konflikto grėsmės. 

Galima argumentuoti, kad ši padėtis išliks neilgam ir kad tarptautinė 
sistema, dėl savo anarchinės prigimties per artimiausius dešimtmečius 
sugrįš prie didžiųjų valstybių karinių arba nekarinių varžybų tradicijos. 
Jėgų pusiausvyros teoretikai seniai laikosi įsitikinimo, jog žlugus Sovietų 
Sąjungai gali atsirasti kokia nors nauja tarptautinė koalicija, atsverianti 
tai, kas šiaip jau būtų JAV dominavimas. Kai kurie iš šių autorių, pavyz- 
džiui, Rosecrance'as (1992) numato grįžimą prie tokių varžybų, jeigu 
nebus imtasi skubių pastangų sukurti centrinę tam tikrais formaliais prin- 
cipais grindžiamą koaliciją. Rosecrance'o tezė grindžiama argumentu, kad 
tradicinė jėgų pusiausvyros koncepcija negarantavo taikos net tais peri- 
odais, kuriuos jos atstovai laikė savo tezės patvirtinimu, ir kad branduo- 
linis atgrasinimas, kurio jis netapatina su jėgų pusiausvyra, yra kur kas 
mažiau patikima strategija nei buvo manoma anksčiau. Kitų įsitikinimu, 
ekonominė konkurencija, kuri dabar vyksta tarp JAV, Japonijos ir Eu- 
ropos Sąjungos, sukurs tris pagrindinius prekybinius blokus ir lems ati- 
tinkamų politinių-karinių formacijų atsiradimą; šia tema daug speku- 
liuojama Jungtinėse Valstijose. Dar kiti siūlo atkurti jėgų pusiausvyrą 
regionuose, kad būtų galima atsispirti prieš potencialius hegemonus: Ja- 
poniją Tolimuosiuose Rytuose, Vokietiją Europoje. Visos šios koncepci- 
jos remiasi praeities raidos ekstrapoliacijomis į ateitį. 

Tačiau galima svarstyti ir taikesnės tarptautinių santykių ateities pro- 
jektą, grindžiamą idėja, jog esame tų santykių raidos istorinio lūžio si- 

tuacijoje. Ekonominė galia dabar yra pagrindinė galios forma tarprauti- 
nėje arenoje ir nebūtinai reiškia didėjančią konfrontaciją: abipusės nau- 
dos ir geros diplomatijos derinys gali duoti kitokį rezultatą. Potencialus 
kandidatas į pasaulinio hegemono vaidmenį Jungtinės Valstijos akivaiz- 
džiai nesiekia tokio vaidmens, nepaisant galimos jo naudos ir jo sąnaudų: 
ne tik Bushas, bet ir tokie jo kritikai kaip Chomsky nesuvokia Persų 
įlankos karo prasmės — tas karas neįtvirtino naujos tvarkos, kuriai esant 
JAV užimtų dominuojančią padėtį, o veikiau buvo kompensacija už JAV 
įtakos mažėjimą, ir šiuo atžvilgiu jis buvo bendros tarptautinių santykių 
tendencijos išimtis. Jeigu jėgų pusiausvyra bus atkurta, ji bus atkurta ne 
todėl, kad atsiras naujas hegemonas, savo galia prilygstantis JAV, bet 
todėl, kad JAV siekiai bei poreikiai tarptautinėje arenoje sumažės ir pri- 
lygs kitų didžiųjų valstybių siekiams bei poreikiams. 


IŠVADA 


Net jeigu neįmanoma žinoti, kaip ateinančiais dešimtmečiais klostysis 
santykiai tarp didžiųjų valstybių, vis dėlto atrodo tikra, kad esamos te- 
orijos, besiremiančios didžiųjų valstybių tarpusavio kovos arba karinių 
varžybų būtinybės prielaidomis, rampa vis abejotinesnės pasauliui bai- 
giant didžiųjų interhegemoninių karų šimtmeų. Tad gali prireikti naujų 
teorinių tarptautinių santykių konstrukcijų mėginant suvokti tai, kas gali 
tapti ilgalaikiu intrahegemoninės taikos periodu. Tačiau daug kas pri- 
klausys nuo to, kaip bus įtvirtinti pamatiniai šio naujojo periodo bruožai 
(tarptautinė ekonominės gerovės plėtra, liberaliosios demokratijos kon- 
solidavimasis svarbiausiose valstybėse, Šiaurės ir Pietų įrampos mažėji- 
mas). 

Krizė bet kuriuo iš šių aspektų rimtai pakenktų naujai tarprautinei 
sistemai, ir visais šiais aspektais esama pagrindo nuogąstavimams. Poka- 
rinio dviejų dešimtmečių ekonominio kilimo periodą sekė dviejų dešimt- 
mečių trukmės recesija, o paskui spartus atsigavimas, negatyvius proceso 
padarinius patiriant pačioms išsivysčiusioms šalims. Niekas negali būti 
tikras, kad socialinės sąlygos taikai valstybėse bei jų tarpusavio santykiuo- 
se gali būti išsaugotos. Atrodo, jog liberalioji demokrarija įsitvirtino maž- 
daug dviejuose tuzinuose pasaulio valstybių, tačiau kitur ji įleido tik 
labai silpnas šaknis; nei jos plėtra, nei pars jos išlikimas kartą ją įvedus 
nėra garantuoti dalykai — Rusiją gali ištikti paspartintas Veimaro Res- 
publikos likimas. Be to, net tariamai stabiliose valstybėse esama tenden- 

cijų, kurios gali, jeigu tęsis, nuvesti prie autoritarinių ar net klasikinių 
fašistinių valdymo formų; klausimas, kuria linkme juda Japonija ir kokiu 
mastu ji teikia pagrindą specifiniam Tolimųjų Rytų politiniam modeliui, 
rūpi ne vien jos kaimynėms. 

Šiaurės ir Pietų santykiai, aprėpdami visą aibę ekonominių, politinių 
ir strateginių įtampų, matyt, bus daugelio konfliktų ateinančiais dešimt- 
mečiais šaltinis; pakanka priminti naftos ir migracijos problemas. Dau- 
gelyje trečiojo pasaulio šalių modernizacijos įtampa sukėlė naujus poli- 
tinius bei socialinius protrūkius — pavyzdžiui, islamo sąjūdžius, valstybių 
skilimus, Pietų Azijos šovinizmą. Kol kapitalizmo raida didžiajai pasaulio 
gyventojų masei neparūpins tų ekonominių bei politinių gėrybių, kurias 
parūpino labiau išsivysčiusioms šalims, ar bent jau nesuteiks jų pasieki- 
mo perspektyvų, politinės ir socialinės įtampos židinių trečiajame pasau- 
lyje nesumažės. Stiprėjant EBPO valstybių politikos tendencija veikiau 
atsitverti nuo trečiojo pasaulio, užuot mėginus jį inkorporuoti tradici- 
niais dominavimo būdais, gali suteikti pagrindo ekspedicinėms, o ne 
aneksacinėms hegemonijos formoms. Tačiau kaip vis aiškiau rodo ana- 
lizė, toks izoliavimasis neįmanomas, nes visa tarptautinė sistema susidu- 
ria su problemomis, kurias sprendžiant valstybėms teks imtis jungtinių 
pastangų. O kai kurios pesimistinės krizių prognozės - demografinėje, 
ekologinėje bei technologinėje srityse - apskritai nepalieka vietos opti- 
mizmui (Kennedy, 1993). 

Svarbiausia užduotis, nebaigtas darbas, paveldėtas iš šaltojo karo, iš 
hegemoninių karų šimtmečio, o tiesą sakant, iš pusės tūkstantmečio truk- 
mės sistemos evoliucijos, — tai tarptautinės visuomenės formavimasis, — 
ne kaip valstybių klubo su bendromis taisyklėmis, bet kaip politinių vie- 
netų, siejamų ekonominio bei kitokio transnacionalinio ryšio ir išpažįs- 
tančių vienodas politines bei socialines vertybes - formavimasis. Šaltasis 
karas buvo tik vienas iš tos sistemos evoliucijos epizodų, viena fazė kon- 
flikto, kilusio, kai grupė valstybių, savo alternatyvia ideologija metusi 
iššūkį vyraujantiems politinės ir ekonominės raidos modeliams, mėgino 
žengti kitu keliu ir todel įsitraukė į tarptautinį konfliktą su dominuojan- 
čiomis Vakarų galybėmis. Su tuo iššūkiu dabar susidorota, ir, kaip atro- 
do, neliko jokios globaliai reikšmingos alternatyvos. Kyla klausimas, ar 
gali būti sukurtas tarptautinės visuomenės griežtesniąja šio termino pras- 
me potencialas, įveikiantis ne tik valstybių, bet ir rinkos bei etninę anar- 
chiją (apie skirtingas „anarchijos“ koncepcijas tarptautinėje arenoje žr. 
Rosenberg, 1994), taip pat padedantis mums susidoroti su naujomis glo- 
balinėmis ekologinėmis bei demografinėmis problemomis. Būtent šitai 

yra šaltojo karo, tiesą sakant, tarptautinių santykių apskritai nebaigtas 
darbas ir reikalavimas įvykdyti senąją darbotvarkę naujų tarptautinių pa- 
vojų bei įtampų kontekste. 


Pastaba 


Šis skyrius grindžiamas pranešimu, kuris buvo skaitytas 1992 m. liepą 
Australijos nacionalinio universiteto (Kanbera) konferencijoje. Ankstes- 
nis jo variantas buvo paskelbtas kn. Richard Leaver and James L. Ri- 
chardson (eds.), Charting the Post-Cold Order: Diagnoses and Prognoses, 
Allen 8 Unwin, Australia, Westview Press, Boulder Co, 1993. Dėkoju 
Richardui Leaveriui, Andy Mackui, Jamesui Richardsonui ir kitiems kon- 
ferencijos dalyviams už jų vertingas pastabas. 


Nuorodos 


Anderson, P. 1976: The antinomies of Antonio Gramsci. New Left Review, 100 (Nov. — 
Dec.), 5-79. 

Anderson, P. 1992: A Zone of Engagement. London: Verso. 

Arrighi, G. 1991: World income inegualities and the future of socialism. New Left Re- 
view, 189 (Sept.-Ocr.), 39-65. 

Blackburn, R. (ed.) 1991: After rbe Fall, The Fall of Communism and the Future of 
Socialism. London: Verso. 

Burke, E. 1852: Letters on a regicide peace. In The Works and Correspondence of 
Edmund Burke, vol. 5. London: Francis and John Rivington. 

Doyle, M. 1983a: Kant, liberal legacies and foreign affairs. Philosophy and Public Af- 
fairs, 12(3), 205-235. 

Doyle M. 1983b: Kanr, Izberal legacies and foreign affairs, parc 2. Philosophy and Public 
Affairs, 12(4), 323—-353. 

Doyle, M. 1986: Liberalism and world politics. American Political Science Review, 
80(4), 1151-1169. 

Fukuyama, F. 1992: The End of History and the Last Man. London: Hamish Hamilton. 

Gill, S. (ed.) 1993: Gramsci, Historical Materialism and International Relations. Camb- 
ridge: Cambridge University Press. 

Habermas, J. 1991: Whbar does socialism mean today? The revolutions of recuperation 
and the need for a new thinking. In Blackburn (191), 25-46. 

Halliday, F. 1989: Stare and society in international relations. In H. Dyer and L. Man- 
gassarian (eds), Internacional Relations, the Stare of che Art. Houndmills, Basings- 
toke: Macmillan (and in Halliday (1994), 74-93). 

Halliday, F. 1991: The ends of Cold War. In Blackburn (1991), 78-99. 

Halliday, F. 1992a: A singular collapse: tbe Soviet Union, market pressure and inter-state 
competition. Contention, 2(1), 121-141 (and in Halliday (1994), 191-215). 


Saltojo karo pabaiga ir tarptautiniai santykiai 69 


Halliday, F. 1992b: An encounter with Fukuyama. New Left Review, 193 (May-June). 

Halliday, F. 1992c: The Cold War as inter-systemic conflicts — initial theses. In M. Bow- 
ker and R. Brown (eds.), From Cold War to Collapse: Theory and World Politics in 
the 1980s. Cambridge: Cambridge University Press, 21-34 (and in Halliday, 
(1994), 190-215). 

Halliday, F. 1992d: International society as bomogeneity: Burke, Marx, Fukuyama. Mil- 
leniium, Journal of International Studies, 21(3), 435—461 (and in Halliday (1994), 
94—123). 

Halliday, F. 1994: Rerbinking International Relations. Houndsmills, Basingstoke: Mac- 
millan. 

Hobsbawm, E. 1987: The Age of Empire: 1875-1914. London: Weidenfeld and Ni- 
colson. 

Hobsbawm, E. 1990: Nationalism and Self-Preservation. Cambridge: Cambridge Uni- 
versity Press. 

Kennedy, P. 1993: Preparing for the Twenty-First Century. London: Harper Collins. 

Mann, M. 1986: The Sources of Social Power, vol. 1: A History of Power from the 
Beginning to A.D. 1760. Cambridge: Cambridge University Press. 

Mann, M. 1988: States, War and Capitalism. Oxford: Basil Blackwell. 

Nye, J. 1990: Bound to Lead. New York: Basic Books. 

Polanyi, K. 1944: The Great Transformation: The Politcal and Economic Origins of Our 
Time. Boston: Beacon Press. 

Rosecrance, R. 1992: A new concert of powers. Foreign Affairs, 71(2), 64-82. 

Rosenberg, J. 1994: The Empire of Civil Society: a Critigue of tbe Realist Theory of 
International Relations. London: Verso. 

Sen, G. 1984: The Military Origins of Industrialisation and International Trade Rivalr). 
London: Frances Pinter. 

Strange, S. 1988: States and Markess: an Introduction to International Political Economy. 
London: Frances Pinter. 

Therborn, G. 1977: The rule of capital and the rise of democracy. New left Review, 103 
(May-June), 3- 41. 

Tilly, C. 1975: The Formation of National States in Europe. Princeton: Princeton Uni- 
versity Press. 

Wade, R. 1991: Governing the Market. Princeton: Princeton University Press. 

Warren, B. 1980: /mperialism, Pioneer of Capitalism. London: Verso. 


J 
Tarptautiniai santykiai ir 
kapitalizmo triumfas 


Ricbard Little 


Po Sovietų Sąjungos žlugimo dažnai skelbiama, kad Vakarai ne tik lai- 
mėjo šaltąjį karą, bet kad ir kapitalizmo šalininkų idėjos galiausiai pasi- 
tvirtino. Anot Kumaro (1992), per visą politinį spektrą plačiai pripažįs- 
tama, jog jokia alternatyvi utopija neturi ateities. Atrodo, jog kapitaliz- 
mas visiškai triumfuoja. Ir nors šiuo teiginiu galima suabejoti, jis turi 
svarbių padarinių tarptautinių santykių studijoms ir privalo būti rimtai 
išanalizuotas disciplinos teoretikų. Net jeigu dauguma vyraujančios tarp- 
tautinių santykių teorijos atstovų šios temos vengia, gretutinėse discip- 
linose esama mėginimų apmąstyti galimybę, kad kapitalizmas tapo visuo- 
tinai pripažintu politinės ir ekonominės organizacijos būdu. 

Šiame skyriuje panagrinėsime dviejų teoretikų - Eukuyamos ir Wal- 
lersteino — darbus, kuriuose remiamasi būtent šiuo teiginiu. Išdėstysime 
jų alternatyvias teorines nuostatas ir mėginsime nustatyti, kokias impli- 
kacijas šios nuostatos turi tarptautinių santykių studijoms. Šiedu teore- 
tikai užima diametraliai priešingas politinio spektro pozicijas ir labai skir- 
tingai suvokia kapitalizmą. Tačiau abu rimtai siekia išsiaiškinti tas impli- 
kacijas, kurios išplaukia iš kapitalizmo globalinio triumfo prielaidos. 
Francisas Fukuyama savo knygoje Istorijos baigtis ir paskutinis žmogus 
(The End of History and the Last Man) (1992) sveikina kapitalizmo glo- 
balizavimąsi ir jame įžvelgia istorinio vyksmo racionalią kulminaciją. Wal- 
lersteinas, priešingai, įžvelgia išnaudotojišką dominuojančios sistemos po- 
būdį ir siekia surasti antisisteminių jėgų, kurios padėtų pasauliui per- 
žengti kapitalizmo fazę. Fukuyamos pažiūros buvo išdėstytos viename 
tekste, o Wallersteino idėjos dėstomos ištisos „pasaulinių sistemų anali- 
zės' mokyklos ir skleidžiamos gausiose publikacijose. 

Kad ir vadovaudamiesi radikaliai skirtingomis perspektyvomis, abu 
teoretikai meta iššūkį vyraujančiai tarptautinių santykių minties srovei. 

Tad pagrindinis šio skyriaus uždavinys — apibūdinti jų pozicijas ir įver- 
tinti, kaip rimtai jų iššūkis turi būti traktuojamas vyraujančios teorinės 
srovės atstovų. Tačiau prieš dėstant jų pažiūras būtina išsiaiškint, kaip 
kapitalizmas suprantamas vyraujančioje tarptautinių santykių teorijoje. 


KAPITALIZMAS IR ŠALTOJO KARO PABAIGA 
TARPTAUTINIŲ SANTYKIŲ TEORIJOJE 


Keturias dešimtis metų po Antrojo pasaulinio karo pabaigos vyravo įsi- 
tikinimas, jog tarptautinę politiką formuoja ideologinė kapitalizmo ir 
komunizmo kova. Ši samprata atliko svarbiausią vaidmenį politiniame 
šaltojo karo diskurse. Vakarų lyderiai smerkė komunizmą, Rytų Europos 
režimų vadai atakavo kapitalizmą. Šioje priešpriešoje sąvokos dažnai virs- 
davo retoriniais šūkiais. Tačiau ir tie šūkiai bylojo apie realius ir esminius 
nesutarimus. Ir vis dėlto Vakarų tarptautinių santykių studijose nedaug 
dėmesio buvo skiriama konkuruojančioms ideologijoms, veikusioms abi- 
pus geležinės uždangos. Nors ideologinė takoskyra visada pripažinta, be- 
veik visuotinai laikytasi nuostatos, jog šaltasis karas aiškintinas kaip ga- 
lingiausių konkuruojančių blokų priešprieša, kurią galima interpretuoti 
karinės galios pusiausvyros terminais. Dažnai buvo įžvelgiama panašu- 
mų, pavyzdžiui, su Atėnų ir Spartos arba Romos ir Kartaginos tarpusavio 
kova. Tačiau šaltajam karui nesibaigiant, priešingai negu seniesiems ka- 
riniams konfliktams, kurie baigdavosi vienos pusės galutine pergale, pra- 
dera vis atkakliau kelti tezę, jog karinė Sovietų Sąjungos ir Jungtinių 
Valstijų pusiausvyra tokia stabili, kad susiklosčiusios dvipolės struktūros 
išliks jeigu ne amžiams, tai bent labai ilgam ateities periodui (DePorte, 
1986; Gaddis, 1987). 

Dvipolių struktūrų iširimo sparta šaltajam karui pasibaigus ir subyrė- 
jus Sovietų Sąjungai buvo visiškai netikėta daugumai, o gal ir visiems 
Vakaruose vyraujančios tarptautinių santykių doktrinos atstovams. Ta- 
čiau jų nesugebėjimas numatyti šios transformacijos gali būti paaiškintas 
ir suprastas, jeigu pripažinsime, kad tos struktūros, kurios palaikė dvipo- 
liškumą, žlugo ne dėl karinio pralaimėjimo, bet del ideologinės krizės, 
įvykusios Rytų Europoje ir Sovietų Sąjungoje. Tikėjimas komunizmo 
idėja paprasčiausiai išblėso, entuziastingai pripažįstant pagrindinius kapi- 
talizmo principus. Net tie Kremliaus žinovai, kurie nuolat stebėjo Sovie- 
tų lyderių ideologinės retorikos pokyčius, buvo užklupti netikėtumo, nes 
ir jie vadovavosi prielaida, kad karinė Sovietų Sąjungos galia šiuos lyde- 
rius darė nepažeidžiamus. 

Nepaisant pokyčių, lydėjusių Sovietų Sąjungos žlugimą, stebėtino 
greičio ir masto, vyraujančios teorijos atstovai nesunkiai priderino savo 
koncepcijas prie naujos situacijos, nors jie vis dar nesutaria dėl struktūrų, 
atsirasiančių dvipoliškumo baigties sąlygomis. Analitikai, kurie šaltojo 
karo metu įsitikinę kalbėjo apie Sovietų Sąjungos ir JAV dvipoliškumo 
tvarumą, dabar karštai ginčijasi dėl to, ar tą dvipoliškumą pakeis naujas 
daugiapolis pasaulis, kuriame Europa, Jungtinės Valstijos ir Japonija bus 
centriniai taškai, ar vien JAV užpildys vakuumą, likusį po Sovietų Sąjun- 
gos žlugimo, ir sukurs vienpolį pasaulį, kuriame JAV disponuos hegemo- 
nine galia. Diskusija pasirodė tokia įdomi, kad tiems analitikams pritrū- 
ko laiko atvirai pripažinti savo fiasko — nesugebėjimą numaryti šaltojo 
karo struktūrų žlugimo. 

Tačiau jų kritikai neleido šios nesėkmės nutylėti teigdami, jog ją lėmė 
disciplinoje viešpatavęs realizmas (Kratochwil, 1993). Ypač daug dėme- 
sio skiriama Waltzo (1979) darbams, kurie laikomi autoritetingiausia 
šiuolaikinio realizmo, arba neorealizmo, išraiška. Iš dalies toji kritika yra 
nepagrįsta, nes Waltzas eksplicitiškai neigia savo teorijos pajėgumą aiš- 
kinti kaitą. Jo įsiukinimu, sisteminė analizė gali paaiškint tik nenutrūks- 
tamai funkcionuojančią tarptautinę sistemą. Siekiant suprasti struktūrinę 
kaitą turi būti ieškoma redukcionistinio paaiškinimo — analizuojant vals- 
tybių vidaus dinamiką. 

Tačiau nors realizmas palieka vietos kaitos aiškinimui, vis dėlto tiesa, 
kad teoretikai, kurie dirbo remdamiesi Waltzo neorealizmo paradigma, 
šaltojo karo metais užsiėmė beveik vien sistemine analize. Ideologija ir 
daugelis kitų „redukcionistinių kintamųjų“, kalbant Waltzo terminais, 
buvo nustumti į šalį; taip susiklostė nesąmoninga nuostata neigti arba 
ignoruoti kaitos potencialą. Beje, verta pažymėti, jog sovietiniai tarptau- 
tinių santykių specialistai, priešingai, buvo įpratę ieškoti struktūrinės kai- 
tos tarptautinėje sistemoje požymių. Beveik per visą šaltojo karo laiko- 
tarpį jie kritikavo karinių jėgų pusiausvyros idėją laikydami ją mechanis- 
tine konstrukcija, kuri neatskleidžia tarptautinės sistemos kaitos esmės. 
Jie teikė pirmenybę vadinamajam „jėgų koreliacijos“ modeliui, tarprau- 
tinės politikos analizėje daugiausia dėmesio skirdami socioekonominiams 
veiksniams. Tačiau devintajame dešimtmetyje, ir galbūt tai reikšminga, 
komunistiniams režimams vis menkiau pajėgiant konkuruoti su kapita- 
lizmu socioekonominėse srityse ir jų teisėtumo aurai vis labiau blėstant, 
pradeta akcentuoti karinės pusiausvyros idėją pripažįstant, kad ši pusiau- 
svyra yra pagrindinis tarptautinės sistemos stabilumo šaltinis. 

Realizmas neabejotinai vaidino svarbų vaidmenį tarptautinėse studi- 

jose nuo pat Antrojo pasaulinio karo pabaigos, tačiau tezė, kad šioje 
disciplinoje jis viešpatavo ir kūrė staušką tarptautinės sistemos vaizdą 
atitraukdamas dėmesį nuo kapitalizmo reikšmės, kelia rimtų abejonių. 
Beveik per visą šaltąjį karą nuolatinį dėmesį transnacionalizmo, integra- 
vimosi bei tarpusavio priklausomybės reiškiniams tarptautinėje arenoje 
skyrė grupė teoretikų, kurie paprastai vadinami pliuralistais. Net jeigu ne 
visada eksplicitiškai, tai praktuškai šie teoretikai mėgino aiškinti kapita- 
lizmo poveikį tarptautiniams santykiams. Realistai pabrėždavo veiksnius, 
kurie valstybei padeda išlaikyti nepriklausomybę ir autonomiją, o pliu- 
ralistai aiškiau suvokė tuos kapitalizmo evoliucijos veiksnius, kurie tą 
nepriklausomybę griauna. Šių dviejų mokyklų santykių įtampą tik iš da- 
lies švelnino faktinis darbo pasidalijimas tarptautinių santykių disciplino- 
je —- tarp realistų, kurie kuravo Rytų-Vakarų santykius, ir pliuralistų, 
kurie savo demes; telkė į kapitalizmo raidą Vakarų pasaulyje. 

Nors šaltojo karo pabaiga ir Sovietų Sąjungos suirimas Vakaruose 
dažnai traktuojami kaip simboliniai įvykiai, bylojantys komunizmo sau- 
lėlydį ir kapitalizmo triumfą, nematyti požymių, kad šis realistų ir pliu- 
ralistų darbo pasidalijimas nustoja galios. Jis išlieka, nes ir realistai, ir 
pliuralistai paprastai laikosi įsitikinimo, jog net išnykus dvipoliškumui 
ideologiniai skirtumai tebėra svarbus tarptautinės sistemos bruožas. Jie 
nemato jokių ženklų, liudijančių, kad artimiausioje ateityje galėtų susi- 
kurti pasaulis be ideologinių nesutarimų. 

Tačiau šalia šių dviejų tradicinių srovių galima pastebėti dvejetą labai 
skirtingomis teorinėmis ir ideologinėmis prielaidomis besiremiančių kon- 
kuruojančių mokyklų, kurios mėgina įsivaizduoti, kaip atrodys pasaulis, 
vienijamas bendros ideologinės bazės. Abi mokyklos yra atvirai ir sąmo- 
ningai poleminės ir būtent šia savo nuostata jos ryškiai skiriasi nuo te- 
oretikų, užimančių tradicines pozicijas. Coxas (1981) šį skirtumą apibrė- 
žia tuo, kad kritinius teoretikus atskiria nuo teoretikų, kurie orientuojasi 
į problemų sprendimą. Kritiniai teoretikai remiasi tam tikra istorijos te- 
orija, kuri jiems leidžia egzistuojančią realybės struktūrą vertinti tarprtau- 
tinės sistemos istorinės evoliucijos požiūriu. Šie teoretikai siekia ne tik 
paaiškinti, bet ir pertvarkyti esamą pasaulį; tad jie mėgina užimti pozi- 
ciją, kuri jiems leistų transcenduoti egzistuojančią tvarką ir ieškoti jos 
transformavimo būdų. 

Coxo interpretacijoje standartiniai tarptautinių santykių teoretikai, 
pirmiausia neorealistai, visiškai įrelpa į problemiškai orientuotų teoretikų 
kategoriją. Neorealistai priima pasaulį tokį, kokį jį randa, ir siekia tuk 
sklandesnio jo funkcionavimo esamos struktūros rėmuose. Jie laikosi an- 

tiistorinės pozicijos postuluodami, jog egzistuoja visuotinė ir nekintama 
autonominių valstybių santykių tvarka anarchinėje tarptautinėje sistemo- 
je. Kita vertus, nors pliuralistai domisi šiuolaikinės tarptautinės sistemos 
kaitos procesu, jie taip pat neturi istorijos teorijos, kuri jiems leistų da- 
ryti transistorinius vertinimus. Priešingai, jie labai įtariai žvelgia į tokias 
teorijas. 

Palyginti su jais, Fukuyama ir Wallersteinas gali būti apibūdinti kaip 
kritiniai teoretikai, nes jų analizė grindžiama tam tikra istorijos teorija, 
kuria jie sąmoningai naudojasi darydami transistorinius vertinimus. Pir- 
miausia išsiaiškinsime jų teorines pozicijas, po to mėginsime įvertinti jų 
pozicijų reikšmę standartinėms, problemiškai orientuotoms tarptautinių 
santykių teorijoms. 


FUKUYAMA IR KAPITALIZMO TRIUMFAS 


Nors Fukuyamos tezė keliama ne tarptautinių santykių studijų pagrindu, 
skaitant jo knygą Istorijos pabaiga ir paskutinis žmogus aiškiai matytu, jog 
joje remiamasi tam tikru požiūriu, kuris turi svarbių implikacijų tarprau- 
tinių santykių teorijai. Jo aiškinimas, kodel kapitalizmas ir liberalioji de- 
mokratija yra būtini šiuolaikinio pasaulio bruožai ir kodėl šie bruožai 
galiausiai taps globaliniai, remiasi tam tikromis prielaidomis apie tarp- 
tautinius santykius ir tarptautinę sistemą. 

Tačiau prieš nagrinėjant Fukuyamos koncepcijos implikacijas tarp- 
tautinių santykių teorijai, būtina glaustai aptarti jo teorines ribas. Pir- 
miausia svarbu suprasti, jog kalbėdamas apie „istorijos pabaigą Fukuy- 
ama netapatina istorijos su praeities įvykių visuma. Jis mėgina atgaivinti 
Hegelio istorijos filosofijos idėją, kur postuluojama, jog galima atrasti 
įvykių srauto, kuris sudaro žmogiškąją istoriją, pavidalą ir krypų. XIX 
amžiuje vyravo optimistinė ir progresistinė istorijos filosofija. Karalienės 
Viktorijos laikų pasaulis atrodė nepaliaujamo tobulėjimo pasaulis. Ta- 
čiau, kaip pažymi Fukuyama, XX amžiuje pasaulinių karų ir genocido 
patirtis paskatino daug pesimistiškesnę istorijos filosofiją. Istorija joje 
traktuojama ne kaip nenutrūkstamas mūsų gyvenimo gerėjimo, o veikiau 
kaip neišvengiamo jo blogėjimo procesas. Tačiau kad ir koks įtaigus būtų 
šis pesimistų piešiamas vaizdas, jis, anot Fukuyamos, atitraukia dėmesį 
nuo realaus ir gilesnio istorijos proceso, kurį įžvelgė Hegelis ir kurį dar 
kartą atskleidė taikios, arba „aksominės“, revoliucijos, prasidėjusios Rytų 
Europoje 1989 metrais. Šios revoliucijos pademonstravo, anot Fukuya- 

mos, įtikinamąją liberalių idėjų galią. Fukuyama nėra toks naivus, kad 
manytų, jog pasaulis dabar tvarkomas pagal liberalizmo principus. „Per- 
galinga tampa ne tiek liberalioji praktika, kiek liberalioji idėja“ (1992, p. 
45). Dėl šio atskyrimo tampa labai sunku patikrinti Fukuyamos tezės 
pagrįstumą. Kaip galime žinoti, jog liberalioji idėja „rampa pergalinga“? 
Teiginys yra veikiau poleminis negu empirinis, ir jos autorius, kaip at- 
rodo, siekia ją padaryti savirealizuojančia prognoze (se/f-fulfilling pro- 
pbeo). 

Fukuyamos požiūriu, istorijos filosofijoje aprašoma skirtingų politi- 
nės, ekonominės ir socialinės tvarkos vizijų kova. Ir ši kova artėja prie 
pabaigos. Nors jis pripažįsta, jog liberaliosios demokratijos iki JAV atsi- 
radimo 1776 metais nebuvo, jo įsitikinimu, liberalioji politinės, ekono- 
minės ir socialinės tvarkos idėja pamažu, tačiau patikimai įsitvirtina vi- 
same pasaulyje. Jo apskaičiavimais dabar, po „velvetinių“ revoliucijų, li- 
beraliųjų demokratijų skaičius pasaulyje siekia 61. Kritikai iškart parodė, 
jog šis skaičius labai abejotinas. O ir visiškai demokratinių valstybių at- 
siradimas yra daug vėlesnis reiškinys, nei sugestionuoja Fukuyama. Kaip 
pažymi Jonesas (193, p. 202), 1776 metais vergovė tebebuvo svarbi JAV 
institucija. O daugelis amerikiečių neturėjo demokratinės balso teisės iki 
pat septintojo šio amžiaus dešimtmečio (Therborn, 1977). Stabilių libe- 
ralių demokratijų skaičius yra daug mažesnis nei mano Fukuyama. 

Net pripažįstant, kad Fukuyama pervertina liberalizmo sėkmę, sunku 
paneigti jo spekuliaryvią tezę, kad „jeigu dabar esame taške, iš kurio 
negalime įsivaizduoti visiškai kitokio pasaulio, leidžiančio ateityje radika- 
liai pagerinti dabar egzistuojančią tvarką, tai turime pripažinti galimybę, 
jog pati istorija pasibaigė“ (1992, p. 51). Ir išues, Fukuyamos įsitikini- 
mu, neįmanoma įsivaizduoti liberalios pasaulio tvarkos „radikalaus page- 
rinimo“. Savo tikėjimą liberaliąja demokratija jis grindžia dviejų lygme- 
nų argumentais, kurie visi remiasi idėja, jog egzistuoja visuotinė istorinio 
proceso kryptis. Pirmuoju lygmeniu visuotinumas ir kryptingumas sieja- 
mas su mokslo raida, kuri išties atrodo kryptinga ir kumuliatyvi. Mokslo 
vaidmuo suteikiant istorijai apibrėžtą kryptį įžvelgiamas dviejose labai 
skirtingose srityse. Pirma, yra tiesioginis ryšys tarp mokslo ir karinės 
technologijos. Fukuyamos įsitikinimu, net drąsa ir geri vadai galiausiai 
suklumpa prieš pranašesnę karinę technologiją. Tad nuolatinė ir visuo- 
tinė karo grėsmė yra „didžioji visuomenių racionalizavimo ir skirtingoms 
kultūroms bendrų socialinių struktūrų kūrimo skatinamoji jėga“ (p. 73). 
Karinė technologija suteikia visuotinę krypųį istorijai moksliniu, tad ir 
kariniu požiūriu labiausiai pažengusioms šalims atliekant pirmeivių funk- 

ciją. Ironiška, kad Fukuyama nesuvokia, jog šiuo argumentu grindžiama 
ir Waltzo realistinė pozicija (1979). 

Antroji sritis, kurioje mokslas nurodo kryptį istorijai, yra jo ryšys su 
ekonomine pažanga. Mokslas padeda užkariauti gamtą, ir vykstant šiam 
procesui vis geriau tenkinami materialūs žmonių poreikiai. Kadangi, anot 
Fukuyamos, neįmanoma pasukti atgal kylančių ekonominių lūkesčių ban- 
gos, kuri lydi ekonominės pažangos procesą, šis procesas taip pat stumia 
istoriją apibrėžta kryptimi. Paskutinioji šio proceso stadija yra visuotinis 
kapitalizmo — liberaliųjų principų taikymo ekonomikoje - pranašumo 
pripažinimas visų kitų alternatyvių ekonomikos tvarkymo formų atžvil- 
giu. 

Tačiau nei karinė technologija, nei ekonominė pažanga neįrodo ryšio 
tarp liberaliojo kapitalizmo ir istorijos pabaigos būtinumo. Vis dėlto Fu- 
kuyama mano, jog ekonominė raida galiausiai sukuria tokį ryšį, ir jis 
mėgina parodyti, jog Vakaruose atsiradusios nepaprastai sudėtingos eko- 
nominės postindustrinių visuomenių sistemos gali funkcionuoti tik to- 
kiomis decentralizuotos, rinka grindžiamos tvarkos sąlygomis, kurias pro- 
paguoja Liberalioji demokratija. Nors jis pripažįsta, kad centralizuotos ir 
biurokratizuotos Sovietų Sąjungos ir kitų Rytų Europos šalių sistemos 
sugebėjo įvykdyti daugmaž pavykusią industrinę revoliuciją, jis pabrėžia 
jų nepajėgumą užtikrinti tokią ekonominę pažangą, kad komunistinės 
valstybės galėtų realiai konkuruoti su postindustriniais Vakarais. Tam 
komunistinės valstybės turėtų būti transformuotos į liberalias demokra- 
tijas. 

Tačiau istoriją stumia į priekį ne tik mokslo pažanga. Pasiremiant 
Hegeliu gali būti pateiktas gilesnio lygmens istorijos kryptingumo paaiš- 
kinimas, kuris taip pat atskleidžia, kodėl liberaliosiosios demokratijos 
įsivyravimas byloja istorijos pabaigą. Anot Fukuyamos, per visą istoriją 
individai kovojo dėl to, ką jis vadina :4ymos, arba pripažinimu. Ši hege- 
liškoji idėja gali atrodyti keista šiuolaikinei auditorijai, tačiau, Fukuya- 
mos įsitikinimu, taip yra tik todėl, kad „per pastaruosius keturis šimtus 
metų įvyko mūsų mąstymo „ekonomizavimas“ (1992, p. 145). Turima 
omeny tai, kad žmonės dabar įsivaizduoja, jog gyvenimas gali būti api- 
brežiamas naudos ir sąnaudų terminais. Tačiau, kaip teigė Hegelis, žmo- 
giškosios būtybės išties tampa žmonėmis tik tarpusavio pripažinimo pro- 
cese. Praeityje individai siekdavo pripažinimo paversdami savo valdiniais 
kitus. Tačiau pagal patį jo apibrėžimą toks procesas neigia visuotinį tar- 
pusavio pripažinimo poreikį. Pasaulinis liberalizmo pripažinimas reiškia 
„Istorijos pabaigą“ todėl, kad visuomenėje, kuri vadovaujasi liberaliaisiais 

principais, „galioja piliečių tarpusavio susitarimas pripažinti vienas kitą“ 
(p. 200). 

Būtent šiame kontekste Fukuyama dėsto savo tarptautinių santykių 
koncepciją. Jis pradeda nuo prielaidos, kad nacionalinė valstybė dauge- 
liui žmonių veikiausiai dar ilgam išliks kaip pagrindinis jų tapatybės kri- 
terijus. Šią tezę jis grindžia nuorodomis į ekonominius bei kultūrinius 
ypatumus, kurie vis dar skiria atskirų valstybių gyventojus. Jo manymu, 
artimiausioje ateityje šie skirtumai neišnyks. Liberalusis kapitalizmas reiš- 
kiasi daugybe pavidalų, kurių įvairovę iliustruoja JAV ir Japonija. Fuku- 
yama atkreipia dėmesį į visame pasaulyje pasireiškiantį priešinimąsi ho- 
mogenizacijai ir net įžvelgia globalines kultūrinio separatizmo tendenci- 
jas. Plintantys visų tautų tapatybės pripažinimo reikalavimai „galiausiai 
tik stiprina barjerus, skiriančius tautas ir valstybes“ (p. 244). Tad jis 
nemato požymių, liudijančių judėjimą link visuotinės ir homogeninės 
valstybės. 

Tačiau, tęsiant jo mintį, jeigu istorija apskritai juda link padėties, kai 
visų valstybių žmonės pradės vadovautis liberaliaisiais principais, tai 
mums judant šia istorine trajektorija neišvengiamai turi rastis svarbių 
padarinių tarptautinių santykių srityje. Tarptautinių santykių specialistai 
dėl vyraujančio realizmo įtakos nepamatė ženklų, liudijančių istorinės 
trajektorijos krypų. Fukuyama mėgina parodyti, jog artėjame prie isto- 
rijos pabaigos, o realistai, priešingai, kaltinami dėl to, kad laikosi anti- 
istorinės nuostatos, kad „jie kalba taip, tarsi istorija neegzistuotų“ 
(p. 246). Tarptautiniai santykiai, jų įsivaizdavimu, vyksta griežtoje ir ne- 
sikeičiančioje anarchinėje tarptautinėje sistemoje. Pamatinė prielaida, ku- 
ria vadovaujasi visi realizmo teoretikai, yra „nesaugumas, kaip visuotinis 
ir amžinas tarptautinių santykių bruožas“ (p. 247). Anarchijos sąlygomis 
valstybių santykiai yra iš esmės priešiški, nes, realistų supratimu, vienin- 
telė racionali valstybės elgsenos strategija siekiant išlikti yra kliovimasis 
savo pačios jega. Net gynybiniai valstybės veiksmai kitų bus interpretuo- 
jami kaip potencialiai agresyvūs, tad jie skatins atsakomuosius veiksmus 
ir taip bus nuolat atkuriama baimės ir nepasitikėjimo atmosfera. 

Taigi realistai vadovaujasi tokia tarptautinės sistemos koncepcija, pa- 
gal kurią negalima jokia tos sistemos pažanga. Nėra jokių sistemos kaitos 
ar evoliucijos galimybių. Valstybės įsuktos į nesibaigiantį konfliktų ciklą. 
Karas ir imperializmas, saistomas tik besikeičiančios jėgų pusiausvyros, 
realistams yra skiriamasis tarptautinių santykių bruožais. Tačiau Fukuy- 
amnos įsitikinimu, realistai nėra tik objektyvūs tarptautinių santykių ste- 
bėtojai; po Antrojo pasaulinio karo jie daro didžiausią įtaką JAV užsienio 

politikai. Realizmas sukūrė „dominuojančią tarptautinių santykių aiški- 
nimo paradigmą ir jis faktiškai formuoja kiekvieno užsienio politikos 
profesionalo mąstyseną Jungtinėse Valstijose ir didžiojoje likusio pasau- 
lio dalyje“ (p. 246). Fukuyama neneigia, jog realizmas turi įtaigią ir net 
naudingą tarptautinių santykių viziją, ir jis pripažįsta, kad JAV pagrįstai 
vadovavosi šia vizija po 1945 metų, kai pasaulis buvo susiskaidęs į prie- 
šiškas ideologines stovyklas. Klaida daroma tuk tada, kai manoma, jog 
„realizmo principai išreiškia amžinas tiesas“ (p. 251). 

Realizmo trūkumus, anot Fukuyamos, akivaizdžiai atskleidžia keisti 
siūlymai, kuriuos realistai kėlė pasibaigus šaltojo karo erai. Antai Gaddi- 
sas 1990 m. siūlė imtis priemonių Varšuvos paktui išsaugoti — kad būtų 
palaikomas tas Europos stabilumas, kuris jai būdingas nuo 1945 metų. 
Fukuyamos įsitikinimu, toks siūlymas yra absurdiškas ir liudija realizmo 
dogmų silpnumą. Lemiama realistinės analizės yda esąs jos redukcionis- 
tinis pobūdis. Esą realistai argumentuoja, jog kadangi nekintanti tarp- 
tautinių santykių sistema determinuoja valstybių, sudarančių tą sistemą, 
elgseną, tai valstybės yra priverstos reprodukuoti kontliktinį elgsenos bū- 
dą. Redukcionizmas, apie kurį čia kalbama, neturi būti painiojamas su 
Waltzo vartojamu redukcionizmo terminu. Waltzas redukcionizmu vadi- 
na analizę, kuri aiškindama valstybių elgseną apeliuoja į vidines valstybių 
charakteristikas. Tuo tarpu Fukuyama redukcionizmą sieja su tendencija 
aiškinant tarptautinę valstybių elgseną telkti dėmesį tik į vieną kintamą- 
jį - Į tarptautinės sistemos struktūrą. Fukuyamos supratimu, toks reduk- 
cionizmas neatsižvelgia į sistemos agentų svarbą, kuri tampa akivaizdi 
pakeitus analizės lygmenį. Realistų daroma klaida — aiškinimo kontekstą 
apriboti sistemos struktūriniais bruožais jiems neleidžia suvokti tos sis- 
temos vienetų vidaus charakteristikų reikšmės. Fukuyama yra įsiukinęs, 
kad mėginant aiškinu valstybių elgseną kiekvienu atveju būtina atsižvelg- 
ti į šios sistemos vienetų vidaus charakteristikas. Realistai neatsižvelgia į 
šių vienetų galimybę evoliucionuoti ir del to keisti savo elgseną tarptau- 
tinėje arenoje. 

Tarptautinių santykių atžvilgiu Fukuyamos koncepcijos ašis yra jo 
tezė, jog liberaliosios valstybės yra „fundamentaliai nekaringos“. Šią jų 
savybę iliustruoją „nepaprastai taikingi jų tarpusavio santykiai“ (p. 262). 
Iš čia išplaukia, jog didėjant liberalių valstybių skaičiui tarptautinėje sis- 
temoje didėja ir taikių santykių arena. Kuo daugiau valstybių pripažins 
liberalizmo vertybes, tuo labiau pasaulis priartės prie „taikos viešpatijos“. 
Fukuyama nepretenduoja į originalumą. Jis pripažįsta, jog Kanto trakta- 
tas „Į amžinąją taiką“ yra pagrindinis šio argumento šaltinis. Tačiau Kan- 

tas jį kėlė remdamasis savo pamatiniais principais XVIII amžiaus pabai- 
goje, liberalių demokratinių valstybių priešaušryje, o dabar, EFukuyamos 
įsitikinimu, istorijos eiga patvirtina Kanto pirmykštes įžvalgas. Panašiai, 
kaip vadovavimasis liberaliais principais padėjo žmonijai pasiekti pažan- 
gos vidaus politikos lygiu, taip ši raida gerina padėtį tarptautinių santy- 
kių lygiu. Į tai atsižvelgiant matyt, jog klaidinga tarptautinę sistemą 
traktuoti, sekant realistais, kaip nelanksčią ir nekintančią struktūrą, kuri 
verčia valstybes laikytis konfliktinės politikos. Liberaliosios demokratijos 
gali įveikti ir įveiks struktūrines ydas, būdingas anarchinei tarptautinių 
santykių sistemai, ir pradėti funkcionuoti pagal taikos principus. Argu- 
mentas, žinoma, remiasi prielaida, kad liberaliųjų valstybių skaičius di- 
des. Kaip jau minėjome, ši prielaida yra ginčijama. Be to, kaip parodė 
Suganami (1990), net jeigu tiesa, kad praeityje nebuvo karų tarp libera- 
lių valstybių, tai norint pagrįstai teigti, jog jų nebus ir ateityje, reikia 
turėti teoriją, paaiškinančią, kodėl karas tarp liberalių valstybių negali- 
mas. Tačiau, anot Suganami, tokia teorija dar turi būti sukurta. 

Tad Fukuyama remiasi gana optimistine tarptautinių santykių ateities 
vizija. Tačiau čia verta pastebėti keistą ir ironišką jo minties vingį, kuris 
atsiskleidžia jam svarstant kapitalizmo galutinio triumfo padarinius po 
to, kai pasaulis bus „užpildytas“ liberalių demokratijų (1992, p. 330). 
Čia jis kalba apie tai, kokias vidaus bei išorės problemas ir prieštaravimus 
žada būsimoji padėtis. Viena vertus, jis baiminasi, kad postistorinėje ero- 
je Žmonės — „paskutinieji žmonės“ — gali degeneruoti ir tapti tarsi „pri- 
jaukintais šunimis“, visiškai patenkintais savo dalia. Paradoksas, bet, at- 
rodo, kad žmogiškosioms būtybėms „reikalingas neteisingumas, nes kova 
su neteisingumu leidžia pasireikšti kilniausioms Žmogiškosioms savy- 
bėms“ (p. 311). Kita vertus, jis baiminasi, kad „paskutinieji žmonės“ gali 
grįžti į „pirmųjų žmonių“ situaciją paskęsdami „kruvinose ir beprasmiš- 
kose kovose dėl presužo“ (p. 328). Jis rimtai svarsto Hegelio idėją, jog 
karai tęsis ir po „istorijos pabaigos“, nes žmogiškosios būtybės nebus 
patenkintos „taika ir gerove . Anot Fukuyamos, patirtis rodo, jog žmo- 
giškosios būtybės gali pradėti bodėtis tokiu pasauliu ir prieš jį sukilti, nes 
nepajėgia ištverti gyvenimo be kovos. Todel, „jeigu didžiojoje dalyje pa- 
saulio, kuriame jie gyvena, vyrautų taiki ir klestinti liberalioji demokra- 
tija, jie kovotų prieš taiką ir klestėjimą, ir prieš demokratiją“ (p. 330). 
Atrodo, jog Fukuyama čia pripažįsta žmones turint lemtingą ydą, kuri 
juos skatina priešintis racionalioms istorijos jėgoms ir neleidžia gyventi 
taikoje ir harmonijoje. Tradiciniai realistai, žinoma, pasišaipys iš tokios iš- 
vados, kuri taip aiškiai priartėja prie jų pačių analizės pradinės prielaidos. 

Nepajėgumas eliminuoti to, kas iš racionalaus istorinio proceso per- 
spektyvos atrodo kaip žmogaus iracionalumas, akivaizdžiai kelia nerimą 
Fukuyamai. Keista, kaip pabrėžia Halliday (1992), jog savo knygoje jis 
niekur nemini Freudo. Freudas didžiąją savo gyvenimo dalį paskyrė pa- 
stangoms suformuluoti teoriją, kuri paaiškintų regimai iracionalų ir neu- 
rotinį žmogiškųjų būtybių elgesį. Tačiau atidaręs šių problemų Pandoros 
skrynią Fukuyama greitai ją vėl uždaro apeliuodamas į patogų mitą, kuris 
populiarus Jungtinėse Valstijose. Apibendrindamas savo temą jis vaiz- 
duoja valstybes kaip vežimus vilkstinėje, judančioje į paskirties vietą Va- 
karuose. Vežimai dažnai atsiskiria, kai kurie apskritai prarandami, tačiau 
dauguma galiausiai pasiekia paskirties vietą „istorijos pabaigoje“. Ir vis 
dėlto paskutiniame sakinyje Fukuyama neatsispiria pagundai dar kartą 
atverti Pandoros skrynios dangtį ir iškelia klausimą, ar paskirties vieta 
išties bus patenkinama ir ar apsižvalgius vežimai nepajudės tolyn, „į nau- 


ją ir daug ilgesnę kelionę“ (1992, p. 339). 


WALLERSTEINAS IR KAPITALIZMO TRIUMFAS 


Nors Fukuyama pripažįsta, kad kapitalizmo triumfas praktiškai gali virsti 
tik eiline nesibaigiančios istorinės raidos faze, jis vis dėlto siekia įrodyti, 
jog liberalioji demokratija išties reiškia „istorijos pabaigą“, nes suteikia 
žmogiškosioms būtybėms optimalias gyvenimo sąlygas. Vežimams nebū- 
tina judėti toliau. Wallersteinas, priešingai, siekia parodyti, jog egzistuoja 
kita ir geresnė paskirties vieta nei toji, kurią žymi kapitalizmo triumfas. 
Tad teorinis Wallersteino ir Fukuyamos konfliktas neišvengiamas. 
Konfrontacija tarp Fukuyamos ir Wallersteino atspindi jų labai skir- 
tingas istorijos koncepcijas. Kai kurių istorijos filosofų Fukuyama buvo 
kaltinamas dėl „Amerikos išskirtinumo“ tezės — tendencijos įsivaizduoti 
JAV atliekant unikalų vaidmenį istorijoje. Tuo tarpu Wallersteinas api- 
būdinamas kaip pateikęs „reikšmingiausią koncepciją“, nukreiptą „prieš 
Amerikos išskirtinumą (Tyrrell, 1991, p. 1043). Fukuyamos siejimas su 
„Amerikos išskirtinumu“ grindžiamas tuo, kad jis esą propaguoja tokį 
JAV įvaizdį, kuris šią šalį vaizduoja kaip pradedančią gyventi „istorijos 
pabaigos“ sąlygomis ir rodančią kelią kitoms valstybėms į galutinės pa- 
skirties vietą. Wallersteino vertinimas visiškai kitoks, ir neatsitiktinai Fu- 
kuyama jį kaltina dėl „stebėtinai tendencingos istorijos interpretacijos“ 


(Fukuyama, 1992, p. 358). 

Tačiau ši kritika vargu ar sukels Wallersteino nerimą. Jo požiūriu, 
Fukuyamos tezė, nepaisant jos neįprastų sąsajų su Hegelio idėjomis, turi 
esminę ydą, būdingą visam Amerikos socialiniam mokslui. Tą ydą at- 
skleidžia vežimų vilkstinės metafora, atspindinti EFukuyamos įsitikinimą, 
jog valstybės gali būti traktuojamos kaip atskiri ir nepriklausomi agentai, 
galintys judėti visomis kryptimis priklausomai nuo savo gyventojų arba 
lyderių norų. Anot Wallersteino, remdamiesi šia ydinga prielaida moder- 
nizacijos teoretikai Jungtinėse Valstijose buvo įsitikinę, jog lygiai taip 
pat, kaip Europos ekonomika padarė „šuolį į priekį po Antrojo pasau- 
linio karo, tokį pat šuolį padarys Europos kolonijos, atsikračiusios met- 
ropolijų joms uždėtų pančių. Tačiau realiai buvusios kolonijos nepajėgė 
ekonomiškai pasivyti Vakarų pasaulio, nes, Wallersteino požiūriu, jos 
nėra savarankiški agentai, o tik sraigteliai tam tikroje pasaulinėje siste- 
moje; jos išliko priklausoma Vakarų sistemos periferija. 

Fukuyamai žinoma ši priešiškos argumentacijos linija, ir jis mano, 
kad ją lengvai atremia mažųjų Azijos drakonų — Taivano, Singapūro, o 
vėliau Pietų Korėjos ir Tailando - sėkmės faktas. Šios šalys, Fukuyamos 
supratimu, nebuvo įtrauktos į tą priklausomos elgsenos struktūrą, kuri 
jas verstų išlikti pasaulinės sistemos periferija. Priešingai, jos pertvarkė 
savo ekonomiką taip, kad galėjo efektyviai konkuruoti su išsivysčiusiomis 
Vakarų šalimis. Tačiau Wallersteinas nesutinka, jog šios šalys dabar jau 
priklauso šiai sistemai, teigdamas, kad valstybių sąrašas šioje sistemoje 
nesikeitė, nepaisant atskirų jos narių sėkmės kovoje dėl aukštesnės vietos 
sąraše, — išskyrus Japoniją, kuri per šimtą metų vienintelė buvo į ją pri- 
imta. Kritinė statistika, kurios turi būti paisoma, rodo, jog nors ekono- 
mika kilo ne vien centre, bet ir periferijoje, atotrūkis tarp turtingųjų ir 
neturtingų šalių laikui bėgant didėja. Tai nėra atsitiktinis reiškinys ar 
vien neefektyvios politikos, kurią vykdo periferinės šalys, padarinys; tai 
yra pačios kapitalizmo pasaulinės sistemos funkcionavimo rezultatas. 

Kadangi Wallersteinas pradeda nuo šio pradinio taško, jo išvados ka- 
pitalizmo triumfo atžvilgiu neišvengiamai labai skiriasi nuo Fukuyamos 
vertinimo. Tačiau jo išvados turėtų būti įdomesnės tarptautinių santykių 
teoretikams, nes jos daromos už jiems pažįstamos teritorijos ribų, kurias 
apibrėžia idealistų ir realistų ginčas. Wallersteinas yra vienas iš tų nedau- 
gelio teoretikų, kurie iškėlė labai specifinę tarptautinių santykių tyrimo 
ir aiškinimo paradigmą. Ši paradigma leidžia sukurti internacionalizuotą 
kapitalizmo vaizdą ir jo pagrindu specifiškai vertinti kapitalizmo triumfą. 

Žvelgiant į problematiką Wallersteino akimis, pirmiausia turi būti 
įrodyta, kad kapitalizmo triumfas nėra šiuolaikinis reiškinys, kaip tai su- 

gestionuoja Fukuyama. Kadangi Fukuyama mano, jog kapitalizmas gali 
apsiriboti atskiros valstybės sienomis, galutinis kapitalizmo triumfas gali 
įvykti tik visoms valstybėms priėmus kapitalistinį gamybos būdą. Tačiau 
Wallersteino perspektyva visiškai kitokia: kapitalizmą jis traktuoja kaip 
„visuotinę sistemą“ (Shannon, 1989, p. 23), arba kaip pasaulinę sistemą. 
Wallersteinas neteigia, jog kapitalizmas iš pat pradžių buvo globalinis 
savo mastais. Tačiau jis teigia, jog kapitalizmas buvo pirmoji ir vienintelė 
sistema, sugebėjusi per XIX amžių paplisti visame pasaulyje. Tad W/al- 
lersteino požiūriu, kapitalizmo triumfas turėtų būti datuojamas tuo lai- 
kotarpiu. Laikydamasis šios pozicijos Wallersteinas neišvengiamai žengia 
tokia analizės kryptimi, kuri meta iššūkį daugumai standartinių įsitikini- 
mų. Antai, nepaisant fakto, jog bolševikai 1917 m. atėjo į valdžią Ru- 
sijoje, o 1949 m. komunistai perėmė į savo rankas valdžią Kinijoje, šios 
valstybės išliko bendros kapitalistinės sistemos dalimi. Pagal Wallersteino 
koncepciją jos nepasitraukė iš sistemos, bet liko sudedamąja jos dalimi. 
Atitinkamai jis neigia, kad komunizmui žlugus Rytų Europoje ir Sovietų 
Sąjungoje ši teritorija staiga prisijungė prie kapitalizmo sistemos, nes, jo 
požiūriu, ji niekada nebuvo nuo jos atitrūkusi. Wallersteinas, žinoma, 
neneigia įvykių, susijusių su komunizmo pakilimu ir nuosmukiu Sovietų 
Sąjungoje, reikšmės. Jis pripažįsta jų svarbą. Tačiau jo teorinė sistema 
leidžia pateikti visai kitokią nei realistų ar Fukuyamos šių įvykių inter- 
pretaciją. Wallersteinui Sovietų Sąjungos žlugimas reiškia ne kapitalizmo 
triumfą, o grėsmingą iššūkį jo išlikimui. 

Tačiau norint suprasti Wallersteino teikiamą dabarties įvykių inter- 
pretaciją būtina geriau išsiaiškinti jo teorinę sistemą. Pirmiausia svarbu 
suvokti, jog Wallersteino pozicija verčia jį operuoti labai plačiomis isto- 
rinėmis kategorijomis. Tačiau, kitaip nei Fukuyamos atveju, Wallerstei- 
no istorijos filosofija neimplikuoja, jog istorija turi kokią nors būtinąją 
ar racionalią kryptį. Anot jo, „paprasčiausiai netiesa, kad kapitalizmo 
kaip istorinės sistemos atsiradimas reiškė pažangą atžvilgiu tų įvairių anks- 
tesnių istorinių sistemų, kurias jis sunaikino arba transformavo“ (1983, 
p. 98). Jis taip pat nesugestionuoja, jog istorija mus veda atžangos ir 
pražūties linkme. Tokia baigtis, žinoma, galima. Tačiau Wallersteinas 
mano, kad nors veikiame griežtų struktūrinių apribojimų sąlygomis, pa- 
saulinę sistemą iš principo galima stumti didesnio teisingumo linkme. 
Deja, kaip pažymi kritikai, Wallersteinas labai nedaug kalba apie tai, 
kaip naujoji sistema atrodytų ar kodėl turėtume manyti, jog ji būtų ge- 
resnė už esamą tvarką. 

Tačiau tuo tarpu kritiką atidėkime į šalį. Wallersteinas teigia, kad 

norėdami realizuoti sistemos kaitos potencialą turime suprasti, kaip funk- 
cionuoja pasaulinės sistemos, o tai reikalauja analizės pasaulio istorijos 
kontekste; tiesa, jis pats beveik visas savo pastangas skiria šiuolaikinės 
pasaulinės sistemos, kuri pagal jo koncepciją susiklostė per pastaruosius 
penkis šimtų metų, atsiradimo analizei. Todėl jo pateiktoji pasaulio is- 
torijos schema su jos trimis pagrindinėmis fazėmis apibūdinama tik labai 
bendrais bruožais. Tačiau prieš nagrinėjant tas fazes reikia išsiaiškinti jo 
svarbiausias teorines sąvokas. 

Wallersteinas vadovaujasi prielaida, jog pamatinis socialinio teoretiko 
analizės vienetas yra socialinė sistema. Šis sisteminis požiūris suponuoja, 
jog žmogiškosios būtybės gali išlikti tik darbo pasidalijimo sąlygomis, 
sukuriančiomis jų tarpusavio priklausomybės tinklą. Darbo pasidalijimas 
apibrėžia mažiausią socialinę ląstelę, kurioje gali būti tenkinami elemen- 
tariausi ją sudarančių narių poreikiai. Jeigu tenkindami savo išlikimo 
poreikius tokios ląstelės individai pradeda bendrauti su išoriniais agen- 
tais, darbo pasidalijimas plinta ir kartu plečiasi sistemos ribos. Per pir- 
mąją žmonijos istorijos fazę, laikotarpiu iki maždaug 10000 metų 
pr. Kr., darbo pasidalijimas niekada neišplisdavo už bendros kultūros 
ribų, už to, ką Wallersteinas vadina minisistemomis. Vėliau darbo pasi- 
dalijimas pradėjo vis dažniau apimti skirtingas kultūrines grupes ir taip 
minisistemos pamažu pradėjo užleisti vietą pasaulinėms sistemoms. 

Wallersteinas argumentuoja, jog iš principo galimos būti tik dviejų 
tipų pasaulinės sistemos: sistema su vieninga politine struktūra, kurią jis 
vadina imperija, ir sistema be tokios struktūros, arba pasaulio ekonomi- 
ka. Pasaulio imperijoje politinė galia koncentruojama sistemos centre ir 
ji naudojama kontroliuojant ir reguliuojant tiek ekonomiškai, tiek poli- 
tiškai skirtingas kultūrines grupes. Ekonominiame fronte duoklėmis ir 
mokesčiais iš periferijos gautos lėšos naudojamos politiniame fronte už- 
tikrinant tvarką ir saugumą visoje imperijoje. Todel pasaulinės imperijos 
ribas apibrėžia tai, kaip toli nuo centro siekia politinė galia. Per antrąją 
pasaulio istorijos fazę, kuri apima laikotarpį maždaug nuo 10 000 m. pr. 
Kr. iki 1500 m. po Kr., lygiagrečiai koegzistavo minisistemos, pasaulinės 
imperijos ir pasaulinė ekonomika. Tačiau vis dėlto dominuojanti ir sėk- 
mingiausiai veikianti šio periodo sistema buvo pasaulinė imperija. Šios 
fazės metu pasaulis, anot Wallersteino, buvo padalytas į keletą autono- 
minių pasaulinių sistemų. Jis pripažįsta, kad tarp šių sistemų būta tam 
tikrų kontaktų, tačiau mano, jog jie buvo tokie riboti, kad nedarė po- 
veikio šių nepriklausomų sistemų funkcionavimui. 

Trečioji pasaulio istorijos faze, kurioje veikiame mes patys, nusako tą 


84 Richard Little 


periodą, kai susiformavo kapitalistinė pasaulinė ekonomika, palaipsniui 
absorbuojanti visas kiras egzistuojančias pasaulines sistemas. „Pasaulinė 
ekonomika“ nėra itin vykęs terminas, nes kai kuriuos kritikus jis paska- 
tino apkaltinti Wallersteiną ekonominiu redukcionizmu, nors iš tikrųjų 
nagrinėjant jo koncepciją matyti, jog pradiniai jo teorinės analizės taškai 
yra kultūra ir politika. Tačiau tiesa, kad pasaulinėje ekonomikoje darbo 
pasidalijimas apibrežiamas tik ekonominiais terminais. Pasaulinės ekono- 
mikos ribas determinuoja ne tai, kaip toli siekia politinė galia, o tai, ar 
egzistuoja ribos prekybai esminėmis gėrybėmis. Anot Wallersteino, be- 
veik per visą pasaulio istoriją ekonominių ir politinių struktūrų prieš- 
prieša pasaulio ekonomines sistemas darė labai trapias; joms buvo būdin- 
ga dezintegracijos arba inkorporacijos į pasaulines imperijas tendencija. 
Per pastaruosius daugiau nei dvidešimtį metų jo pagrindinis siekis buvo 
mėginti suprasti, kodel pasaulinė ekonomika, atsiradusi šiaurės vakarų 
Europoje XVI amžiaus pradžioje, nuėjo visiškai kitokia ir ypatinga tra- 
jektorija. 

Šią pasaulinę ekonomiką Wallersteinas apibrėžia kaip kapitalistinę sa- 
vo forma. Tačiau fakuškai kapitalizmą ir pasaulinę ekonomiką jis laiko 
„dviem tos pačios monetos pusėmis“ (1979, p. 6). Iš čia išplaukia, kad 
pasaulinės ekonominės sistemos, egzistavusios ankstesnėse istorijos fazė- 
se, gali būti laikomos užuomazginėmis arba protokapitalistinėmis siste- 
momis. Be abejo, Wallersteinas puikiai suvokia, jog tik pasaulinės eko- 
nominės sistemos potencialiai gali virsti kapitalistinėmis. Analizuojant šį 
jo argumentą matyti, jog jis laikosi labai specifinės kapitalizmo sampra- 
tos. Jis, pavyzdžiui, nemano, kad kapitalizmas gali būti pirmiausia sieja- 
mas su industrializacija, su konkrečių klasių formavimusi ar su gamybos 
būdo ypatumais. W'allersteinui kapitalizmą iš esmės apibrėžia tai, kad 
gėrybės gaminamos parduoti rinkoje „siekiant gauti kuo didesnį pelną“ 
(1979, p. 15). Kapitalizmas siejamas su kapitalo kaupimo procesu. Wal- 
lersteinas neabejoja tuo, kad pelno siekianti prekyba egzistavo pasaulinė- 
se imperijose, tačiau jis pabrėžia, jog ji nebuvo dominuojantis arba ski- 
riamasis sistemos bruožas. Del tos pačios priežasties nutrūkdavo preky- 
biniai ryšiai ankstesnėse ekonominėse sistemose, nes pačios sistemos žlug- 
davo. Tik po 1500 m. po Kr. pelno maksimizavimas tapo stabiliu ir 
nuolatiniu prekybinių ryšių bruožu pasaulinėje sistemoje. Nuo tada ka- 
pitalizmas įsitvirtino kaip pasaulinė sistema ir tai sistemai plečiantis ga- 
lutinai triumfavo globaliu mastu XIX amžiuje. 

Tad, Wallersteino požiūriu, kapitalizmas negali būti apibrėžiamas eko- 
nominės organizacijos valstybės viduje terminais; jis yra iš esmės tarp- 

tautinis (nors Wallersteinas nemėgsta šio termino) reiškinys. Čia nejįma- 
noma išsamiai išdėstyti to, kaip Wallersteinas analizuoja šiuolaikinės pa- 
saulinės ekonomikos atsiradimo ir suklestėjimo raidą. Tačiau visa jo ana- 
lizė remiasi iš esmės realistine idėja, kad varžybos tarp stipriausiųjų vals- 
tybių sistemos branduolyje garantavo rinkos nepriklausomybės išlikimą 
ir taip užkirto kelią pasaulinei imperijai atsirasti. Ekonominės ir politinės 
struktūros, kurių priešprieša praeityje buvo silpnumo šaltinis, stiprino 
viena kitą ir taip konsolidavo sistemą. Stiprios nacionalinės valstybės bu- 
vo pajėgios garantuoti aukštas pelno normas tuo stiprindamos savo pačių 
galią ir kartu reprodukuodamos sistemą. 

Tačiau, kitaip nei realistai, Wallersteinas valstybių galią vertina ne 
karinio pajėgumo, bet gebėjimo kontroliuoti ir reguliuoti ekonominę 
rinką kriterijais. Šio požiūrio implikacijos tampa akivaizdžiausios, kai 
nagrinėjame šaltojo karo erą. Kitaip nei didžioji dauguma analitikų, Wal- 
lersteinas niekada neapibrėžė šios eros dvipoliais terminais. Jo supratimu, 
po 1945 m. Jungtinės Valstijos akivaizdžiai turėjo hegemoninę padėtį 
pasaulio ekonomikoje. Sovietų Sąjunga, priešingai, joje užėmė toli gražu 
ne centrinę padėtį. Wallersteinas nenukelia Sovietų Sąjungos į pasaulio 
ekonomikos periferiją, nes jos didžiuliai vidaus ištekliai ir karinis domi- 
navimas Rytų Europoje jai teikė tam tikrą autonomiją. Sovietų Sąjunga 
pagal jį atsiduria pusiau periferinėje pasaulio ekonomikos srityje. Tad 
Sovietų Sąjunga pasaulio ekonomikoje užėmė neapibrėžtą ir pažeidžiamą 
padėtį. Nors pati pusiau periferiškumo sąvoka šiek tiek miglota, Wallers- 
teinui ji leidžia pateikti JAV ir Sovietų Sąjungos santykių vertinimą, 
kuris labai skiriasi nuo jų dvipolinių interpretacijų tradiciniuose tarptau- 
tinių santykių tyrinėjimuose, bet vis dėlto yra ne mažiau įtikinamas. 

Tad pagal Wallersteiną komunizmo žlugimas negali būti interpretuo- 
jamas nei kaip kapitalizmo triumfo liudijimas, nei kaip dramatinis po- 
kytis pasaulinės ekonomikos struktūroje. Vis dėlto Wallersteinas pripa- 
žįsta, kad komunizmo žlugimas turės poveikio pasaulinei ekonomikai. 
Tačiau norint tą poveikį suprasti būtina atkreipti dėmesį į tris dinami- 
nius tos ekonomikos bruožus, kuriuos Wallersteinas išskiria savo teori- 
nėje koncepcijoje. Pirmiausia, anot Wallersteino, kapitalistinės pasaulio 
ekonomikos vystymasis — tai reguliarių kilimo ir smukimo ciklų istorija. 
Nors kai kurie pasaulinių sistemų teoretikai mano, jog Wallersteinas lai- 
kosi pernelyg mechanistinio požiūrio į šių ciklų reguliarumą (Abu-Lug- 
hod, 1989, p. 356), sunku paneigti tai, jog pasaulio ekonomika vystosi 


pereidama kilimo ir smukimo periodus, arba tai, kad šiuo metu sistema 

išgyvena smukimo periodą. Antra, Wallersteinas pažymi, jog ir„galios 
koncentracija vyksta cikliniu būdu, hegemonijos periodus keičiant dau- 
giapoliškumo periodams. Anot jo, Amerikos hegemonijos periodas pra- 
sidėjo po 1945 m. ir tęsėsi tik 1967 m., kai įžengėme į didėjančios 
konkurencijos tarp JAV, Japonijos ir Vakarų Europos fazę. Wallersteino 
įsitikinimu, konkurencija pasaulinės ekonomikos centre taps vis labiau 
nevaldoma dabar, kai jau negalima apeliuoti į kolektyvinį baiminimąsi 
dėl Sovietų Sąjungos grėsmės. Jis teigia, jog komunizmo žlugimas reiškia 
„geopolitinę katastrofą“ Jungtinėms Valstijoms, nes „panaikina vienintelį 
JAV ideologinį ginklą prieš Europos Bendriją ir Japoniją, kurių kiekvie- 
na siekia savų tikslų“. Negana to, Wallersteinas kelia klausimą, ar kapi- 
talistinio pasaulio ekonomika neįžengia į rimtos krizės periodą dėl to, 
kad komunizmo žlugimas panaikino priežastis, „pateisinančias status guo, 
nepateikdamas jų vieton kokio nors priimtino pakaito“ (1993, p. 4; 
1992b, 1992c). 

Šios krizės kontekste Wallersteinas ir jo bendraminčiai atranda tai, ką 
jie vadina „antisisteminiais sąjūdžiais“. Per visą istoriją vyko sporadinis 
priešinimasis priespaudai. Tačiau kaip teigia pasaulinių sistemų teoreti- 
kai, vienas iš prieštaravimų, kuriuos sukėlė kapitalistinės raidos „integra- 
cinės tendencijos“, buvo antisisteminių sąjūdžių „institucionalizavimas“ — 
procesas, kuris vyko XIX amžiuje (Arrighi, Hopkins and Wallerstein, 
1989, p. 30). Priešinimasis status guo padėčiai po to kristalizavosi insti- 
tucionalizuotų organizacijų, siekiančių politinės valdžios, pavidalu. So- 
cialdemokratinių grupių centre ir nacionalistinių judėjimų periferijoje 
spaudimas buvo išties „įspūdingas“, anot Arrighi ir jo kolegų (p. 33). 
Tačiau būtent šiame procese antisisteminės jėgos buvo kooptuotos į vals- 
tybės sistemą, taip sustiprinant hegemoninę liberaliosios ideologijos įtaką 
ir kartu susilpninant jų pajėgumą įvykdyti radikalius pokyčius. Todėl 
pasaulinės kapitalistinės ekonomikos centre ir periferijoje išlieka stiprus 
„neįgyvendintos revoliucijos pojūtis“ (p. 34). Atitinkamai antisisteminiai 
sąjūdžiai atsisakė kovos del valstybinės valdžios strategijos. Geopolitika 
užleido vietą tam, ką Wallersteinas vadina „geokultūra“. Jo manymu, 
„nusivylimas galimybe pakeisti pasaulį keičiant jo ekonomines ar politi- 
nes formas“ (1991, p. 11-12) naujus socialinius (antisisteminius) sąjū- 
džius skatina telkti savo dėmesį į kultūrą. Tai liudija rasizmo ir seksizmo 
sąvokų atsiradimas ir tas dėmesys, kuris šiems dalykams skiriamas. 

Savo polemiškesniuose rašiniuose Wallersteinas kelia mintį, jog ka- 
dangi dabar artėja „kapitalistinės pasaulinės ekonomikos dezintegracijos 
era (1992a, p. 107), kurioje „galutinai žlugs liberalizmas kaip hegemo- 

ninė ideologija“ (1992a, p. 104), atsiranda galimybių imtis priemonių 
daryt įtaką naujosios pasaulinės sistemos pobūdžiui. Keldamas šią mintį 
Wallersteinas remiasi Nobelio premijos laureato Iljos Prigogine'o dar- 
bais, kuriuose argumentuojama, jog dabar vykstanti mokslo revoliucija 
turės fundamentalių padarinių mūsų supratimui tiek apie gamtinį, tiek 
apie socialinį pasaulį. Anot Prigogine'o, šiuolaikinis mokslas sugriovė 
„klasikinės fizikos viziją“, kuri rėmėsi idėja, jog „ateitis yra determinuota 
dabarties, nes „gamtiniai dėsningumai negrįžtami“ (1980, p. 214). Da- 
bar pripažįstama, jog „negrįžtamų dėsningumų“ idėja tėra iliuzija. Wal- 
lersteinas su pasitenkinimu cituoja: 


Gamtos elgesys negali būti patikimai numatomas. Atsitiktinumo elementai ne- 
gali būti eliminuoti, ir jie turi kur kas didesnę reikšmę, nei tai įsivaizdavo pats 
Aristotelis. Net nedideli skirtumai, nežymūs svyravimai gali, esant palankioms 
aplinkybėms, pasklisti po visą sistemą pakeisdami visą jos funkcionavimo būdą. 
(Prigogine and Stengers, 1979, p. 271; cituojama pagal W'allerstein, 1991, 
p 230) 


Wallersteino įsitikinimu, pasiekėme tašką, kur atsirado „palankios ap- 
linkybės“ pakeisti pasaulinės sistemos funkcionavimo būdą. Problema yra 
tai, kad pasikeitimų šalininkai neturi efektyvios intervencinės strategijos, 
ir tokios strategijos sukūrimą jis laiko svarbiausia užduotimi tiems, kurie 
siekia egalitariškesnio pasaulio. 

Tad panašiai kaip Fukuyama Wallersteinas apdairiai vengia savo isto- 
rijos filosofiją formuluoti deterministiniais terminais. Socializmo sistema 
gali būti realizuota arba nerealizuota. Ateitis lieka atvira. Praeitis, kita 
vertus, yra uždara. Ir vis dėlto Wallersteino istorinė analizė ne mažiau 
ginčytina negu jo ateities vizijos. Pagrindinis kritikų taikinys — pati pa- 
saulinės sistemos sąvoka. Kritikai atkakliai neigia, kad pasaulis funkcio- 
nuoja taip, kaip nurodo Wallersteinas. Valstybės turi — ir visada turėjo — 
kur kas didesnę politinę ir ekonominę autonomiją, nei pripažįsta W/al- 
lersteinas. Valstybės nera struktūriniuose sistemos gniaužtuose. Grandio- 
zinis holistinis vaizdas, kurį piešia Wallersteinas, paprasčiausiai neleidžia 
įžvelgti lokalinių sąlygų sistemos viduje reikšmės ir jų determinuojančios 
įtakos (Skocpol, 1977; Stinchcombe, 1982). Sovietų imperijos žlugimo 
sparta gana akivaizdžiai liudija pastarojo požiūrio naudai. Tačiau palan- 
kesni kritikai vis dėlto pripažįsta, jog visuminės struktūros atlieka svarbų 
vaidmenį kompleksiniuose įvykiuose ir, vadinasi, padeda juos paaiškinti 
(Deudney ir Ikenberry, 1991). 

Standartinės teorijos atstovai lengvai pripažįsta, kad tarptautinėje siste- 
moje vyksta didžiuliai struktūriniai pokyčiai ir kad sąvokų įrankiai, ku- 
riais buvo naudojamasi analizuojant tarptautinę politiką dvipoliškumo 
eroje, „paseno“ (Blight ir Weiss (1992), p. 229). Nors ir nesutardami dėl 
struktūrų, kurios galiausiai pakeis dvipoliškumą, jie paprastai sutaria dėl 
to, kad šioje sistemoje išliks esmine struktūrinė diferenciacija. Vienas 
plačiai pripažįstamas modelis nubrėžia ideologinę takoskyrą tarp valsty- 
bių, išpažįstančių bendrą liberalaus kapitalizmo ideologiją, taikaus 
branduolio ir nestabilios ideologiškai svetimų valstybių periferijos (Buzan, 
1991; Goldgeier ir McFaul, 1992). Naudojant šį modelį esamas darbo pa- 
sidalijimas tarptautinių santykių tyrimuose gali išliku. Realistai ir toliau gali 
nagrinėti jėgų pusiausvyros svyravimus centre, konfliktus periferijoje ir po- 
tencialų jėgos vaidmenį santykiuose tarp centro ir periferijos. O pliuralistai 
tęsia savo analizę nagrinėdami tas kapitalizmo jėgas šiuolaikinio pasaulio 
centre ir periferijoje, kurios pamažu griauna valstybės nepriklausomybę. Ne- 
atrodo, kad del to atsirandanti įtampa tarp pliuralistų ir realistų išnyks. 

Fukuyamai ir Wallersteinui — tiesa, dėl skirtingų priežasčių — šis stan- 
dartinis modelis neatrodo nei įtikinantis, nei veiksmingas. Fukuyamos 
įsitikinimu, istorijos jėgos mus artina prie laikų, kai kapitalizmas ir libe- 
ralioji demokratija bus pripažinti visuotinai. Todėl svarbu ir aktualu iš- 
siaiškinu, kaip tarptautiniai santykiai atrodys liberaliųjų demokratinių 
valstybių pasaulyje. Wallersteinas, užimdamas dar radikalesnę poziciją, 
teigia, kad globalinės kapitalizmo jėgos formuoja lokalinio lygmens agen- 
tų veikimo būdą. Nors jis taip pat eksplicitiškai kalba apie centrą ir 
periferiją, šis skirtumas jam reiškia veikiau struktūrinę, o ne ideologinę 
takoskyrą pasaulinėje sistemoje, ir jis siekia sukurti teoriją, kuri padėtų 
nutraukti pasaulinį kapitalizmo dominavimą. 

Fukuyamos ir Wallersteino domėjimasis kryptimi, kuria vyks istorinis 
procesas, glaudžiai siejasi su jų noru paneigti standartinę teoriją ir paro- 
dyti disftunkcinį jos pobūdį. Kaip jau buvo pažymėra, Wallersteinas, pa- 
vyzdžiui, parodo, kaip modernizacijos teorija, besiremianti klaidingomis 
prielaidomis, turėjo didžiulį neigiamą poveikį trečiojo pasaulio ekonomi- 
kai. Panašiai Fukuyama teigia, jog realizmas formavo užsienio politikos 
veikėjų mąstymą ne tik JAV, bet visame pasaulyje. Taip tampa galimas 
savirealizuojantis pranašavimas (se/ffu/fžlling propbesy): užsienio politikos 
formuotojai vadovaujasi pasaulio priešiškumo prielaida ir po to veikia 
tokiu būdu, kuris patvirtina ir sustiprina tą prielaidą. 

Tad Wallersteinas 17 Fukuyama atsiriboja nuo standartinio teoretiza- 
vimo ir gali būti apibūdinami kaip kritiniai, o ne į problemų sprendimą 
orientuoti teoretikai. Jų požiūriu, vyraujančios teorijos atstovai mėgdžio- 
ja gamtos mokslų atstovus: stebi socialinį pasaulį ir po to formuluoja 
empirinės hipotezes, aiškinančias stebimus faktus. Kritiniai teoretikai lai- 
kosi nuostatos, kad teorizavimas nėra neutrali veikla, kad ji gali turėti 
labai rimtų socialinių padarinių. Nesuvokdami socialinių teorizavimo pa- 
darinių vyraujančios srovės mąstytojai nesąmoningai formuluoja teorijas, 
kurios padeda palaikyti status gw0. Ši problemų sprendimo teoretikų ir 
kritinių teoretikų takoskyra pastebima visuose socialiniuose moksluose 
(Bernstein, 1976). 

Kaip rimtai turi būti traktuojamas Fukuyamos ir Wallersteino mestas 
iššūkis? Iš dalies jis gali būti lengvai absorbuotas. Antai Fukuyama gali 
nesunkiai rasti vietą tradicinėje idealistų ir realistų priešpriešoje. Idealis- 
tai dažnai kildina save iš Kanto, tad sąsaja, kurią Fukuyama įžvelgia tarp 
liberaliųjų demokratijų pletros ir taikos viešpatijos susikūrimo, jiems ge- 
rai žinoma. Be to, Fukuyamos pozicija palyginti lengvai pažeidžiama tiek 
pliuralistų, tiek realistų kritikos. Pliuralistams Fukuyama atrodo kaip eta- 
tocentristas. Jis nesuvokia tų kompleksinių kapitalizmo sistemos veiks- 
nių, kurie, pliuralistų manymu, praktiškai griauna valstybės galią bei au- 
toritetą. Tad skųsdamasis, kad disciplinoje dominuoja realistai, Fuku- 
yama paprasčiausiai siekia išsisukti nuo kritinio pliuralistų žvilgsnio. 

Tačiau jo pozicija gali būti pažeidžiama ir realistų kritikos. Pirmiausia 
jie gali parodyti jo tezės vidinį prieštaringumą. Jo teiginys, kad užsienio 
politikos formuotojai yra realistai, prieštarauja teiginiui, kad liberaliosios 
demokratijos sugebėjo pasiekti taikingų tarpusavio santykių. Fukuyamos 
teorinėje sistemoje taip galėtų atsitikti, jeigu tik liberaliųjų šalių politikai 
realistai vadovautųsi idėjomis, kurias propaguoja pats Fukuyama. Dar 
svarbiau tai, kad tie vyraujančios mokyklos teoretikai, kurie analizavo 
taikos ir demokratijos sąryšio idėją, labai skeptiškai traktuoja faktus, ku- 
riais remdamasis Fukuyama ją kelia. Antai Cohenas (1994) atkreipia dė- 
mesį ne tik į stabilių demokratijų negausumą šiuolaikinėje tarptautinėje 
sistemoje, bet taip pat parodo, jog, pavyzdžiui, Pietų Amerika, kuri ne- 
gali būti apibūdinta kaip demokratinis regionas, sugebėjo sukurti vieną 
iš nedaugelio taikingų tarptautinės sistemos regionų. 

Žinoma, ir centro-periferijos modelis, kurį vyraujanti teorinė mo- 
kykla iškėlė mėgindama apibūdinti tai, kas vyksta po Sovietų Sąjungos 
žlugimo, gali tapti analogiškos kritikos objektu. Jame taip pat postu- 
luojama, jog demokratinių valstybių santykiai sistemos centre bus taikin- 

gi, tuo tarpu nedemokratinei periferijai priklausančių šalių santykiai bus 
nestabilūs ir potencialiai konfliktiški. Tačiau tai nepakeičia fakto, jog 
Fukuyamos pateiktas tarptautinių santykių teorijos vertinimas yra žino- 
mas ir nepripažįstamas vyraujančios mokyklos atstovų. Ir vis dėlto Fuku- 
yama jai smogia kelis skaudžius smūgius: argumentu, kad realizmo dok- 
trina yra neistoriška ir kad jos naudojama teorinė schema neleidžia su- 
vokti valstybių struktūros evoliucionavimo. Nors Fukuyama neanalizuoja 
pliuralizmo teoretikų darbų, remiantis jo požiūriu šiems galima prikišu, 
jog nesugeba kapitalizmo evoliucijos suvokti platesniame arba transisto- 
riniame konteksre. 

Wallersteiną su jo pasaulinių sistemų idėja sunkiau įtraukti tarp vy- 
raujančių teorijų. Būtent todėl jis tapo jų nuožmios kritikos taikiniu; 
jam priekaištaujama pirmiausia dėl to, kad jis tariamai nesuvokia, jog 
valstybės disponuoja politine galia, kuri joms leidžia veikti nepriklauso- 
mai nuo kapitalistinės pasaulinės ekonomikos struktūrų (Gourevitch, 
1977-1978; Zolberg, 1980-1981). Tačiau pasaulinių sistemų teoretikai 
gali atsikirsti gana įtikinamu argumentu, kad jų globalinės kapitalistinės 
sistemos koncepcija daug lengviau paaiškina šaltojo karo baigtį, nei tai 
gali padaryti realistų arba pliuralistų koncepcijos. Kaip jau sakyta, pasau- 
linių sistemų teoretikai niekada nekalbėjo apie šaltąjį karą dvipoliškumo 
terminais, o Sovietų Sąjungai Wallersteino modelyje buvo teikiama pe- 
riferinė vieta. Pasaulinių sistemų teoretikai galėtų argumentuoti, jog tai 
atspindi faktą, kad jų analizė istoriškai pagrįsta geriau nei realizmo ar 
pliuralizmo analizė. Kitaip nei Fukuyama, kuris operuoja pažįstamame 
anarchiniame nepriklausomų valstybių sąveikos kontekste, Wallersteinas 
pateikia originalią pasaulinės sistemos istorinės evoliucijos koncepciją. 
Tačiau kai kurie pasaulinių sistemų mokyklos nariai metra iššūkį pačiam 
Wallersteinui ir dabar vyksta intensyvūs ginčai dėl to, kaip iš tiesų klos- 
tėsi pasaulinė sistema (Abu-Lughod, 1989; Frank, 1990; Gills ir Frank, 
1992). Tuo tarpu vyraujančioje tarptautinių santykių doktrinoje analizė 
išlieka neistoriška ir europocentriška. 

Nors šios vyraujančios srovės teoretikai lengvai pripažįsta tarptautinės 
sistemos kaitą ir gali pagrįstai kritikuoti Fukuyamos ir Wallersteino iš- 
keltų teorijų detales, nei pliuralistai, nei realistai nėra pajėgūs interpre- 
tuoti tarptautinės sistemos raidos iš tokių transistorinių pozicijų, kurias 
siūlo Fukuyama ir Wallersteinas. Nors Fukuyama ir Wallersteinas gali 
būti krtikuojami, jie vis dėlto siūlo teorijas, kurios leidžia lokalizuoti 
kapitalizmą transistoriniame kontekste ir suvokti jo padarinius tarprau- 
tinei sistemai. O tai yra rimtas iššūkis disciplinoje vyraujančios srovės 

teoretikams. Žinant jų antipatiją istorijos filosofijai, mažai tikėtina, kad 
pliuralistai mėgins šį iššūkį atremti. O neorealistai, laikydamiesi neisto- 
rinės Waltzo nuostatos, paprasčiausiai neigia tokios perspektyvos būtiny- 
bę. Tiesa, struktūrinio realizmo atstovai jau pajudėjo šia kryptimi (Bu- 
zan, Jones ir Little, 1993; Buzan ir Little, 1994). Anarchijos arenoje 
sąveikaujančių autonominių politinių vienetų vaizdinys jau nera priima- 
mas kaip adekvatus būdas tarptautinei sistemai apibūdinti. Pabrėžiama, 
jog toks apibūdinimas galioja tik trumpą sistemos istorijos periodą. Po- 
litiniai vienetai ir sistema suvokiami abipusės priklausomybės terminais; 
todėl jeigu keičiasi vienetų pobūdis, keičiasi ir tarptautinės sistemos po- 
būdis. Priešingai nei Waltzas, kuris teigia, jog vienetai nesidiferencijavo 
per visą sistemos istoriją, struktūrinio realizmo atstovai nagrinėja, kokiu 
mastu jie diferencijavosi ir kokius padarinius tai turėjo tarptautinės sis- 
temos struktūrai. Neorealistų pabrėžiamas valstybių autonomiškumas ne- 
leidžia paaiškinti tarptautinių santykių pobūdžio, pavyzdžiui, feodalizmo 
periodu, kai Europos politiniai vienetai turėjo labai skirtingo laipsnio 
autonomiją. Šie autonomijos laipsnio skirtingumai atveria tam tikras sis- 
temos funkcinės diferenciacijos galimybes. Neorealistinė nediferencijuo- 
tų vienetų samprata taip pat neleidžia suvokti to vaidmens, kurį atliko 
klajoklių gentys, padariusios tokį dramatišką poveikį pasaulio istorijos 
raidai. Tad struktūrinio realizmo atstovai pripažįsta vienetų struktūrinės 
diferenciacijos paaiškinimo būtinybę. Fukuyamos ir Wallersteino darbai 
šiuo požiūriu yra suderinami su jų pastangomis. Tačiau šių dviejų auto- 
rių dėmesys tarptautiniams santykiams tėra šalutinis jų interesas, o struk- 
tūrinio realizmo atstovams įvykiai tarptautinėje sistemoje yra dėmesio 
centre. 

Tarptautinė politinė 
teorija ir pasaulio 
bendruomenės idėja 


Chris Brown 


Žodis „bendruomenė“ išreiškia sudėtingą ir painią sąvoką. Ją įtraukia į 
savo Pamatines sąvokas Raymondas Williamsas. Pažymėjęs jos asociacijas 
su bendrų interesų bei bendros tapatybės pojūčiu, taip pat atkreipęs dė- 
mesį į klasikinį jos kontrastą su „visuomene“, kurį Tė6nnies (1963) su- 
formulavo kaip Gemeinschbaft ir Gesellschaft priešpriešą, jis sako, jog api- 
būdinant žmonių santykius bendruomenė yra „šiltas ir įtaigus“ žodis: 
„Dar svarbiau turbūt tai, kad kitaip nei visi kiti socialinės organizacijos 
terminai (valstybė, tauta, visuomenė ir t.t.), šis žodis, atrodo, niekada 
nėra vartojamas negatyvia, smerkiamąja prasme ir neturi pozityvios pras- 
mės antonimų. Galbūt nevisiškai aišku, ką jis reiškia ar turi reikšti, tačiau 
akivaizdu, jog tie, kurie jį vartoja, mano, kad pasaulis būtų geresnis, 
jeigu galėtų būti apibūdinamas kaip bendruomenė. Panašiai kaip diplo- 
matinėje vartosenoje terminas „tarptautinė bendruomenė“ - giminingas, 
tačiau kitaip nei „pasaulio bendruomenė“ iš esmės etatocentristinis ter- 
minas — jis visada vartojamas įtaigavimo tikslais. 

Toks sutarimas atrodo įtartinas, ir iš tiesų įsigilinus matyti, jog ne 
visa yra taip, kaip atrodo. Pirma, vien pozityvios termino „bendruome- 
nė“ konotacijos politiniame diskurse įgyjamos jo turinio nuskurdinimo 
kaina. Net ta Britanijos vyriausybė, kuriai vadovaujanti Thatcher įsime- 
namai skelbė, jog nėra tokio dalyko kaip visuomenė, „bendruomenės“ 
terminą labai lengvai vartojo tokiuose junginiuose kaip „bendruomeni- 
niai mokesčiai“ (pagalvės mokesčiai) ir įžūliausiai „bendruomeninės rū- 
pybos“ programoje, pagal kurią iš psichiatrijos ligoninių būtų buvę pa- 
šalinti visi ligoniai, turėję bent menkiausių šansų išgyventi platesniame 
pasaulyje. Kaip laikraštyje Independent on Sunday pažymėjo žurnalistas, 

po vieno baisaus incidento, įvykusio įgyvendinant šią programą, ben- 
druomenė yra „mielas žodis“, žadinantis kaimynų rūpinimosi vienų ki- 
tais įvaizdį, tačiau šiame kontekste „bendruomenė“ realiai reiškė išsi- 
kraustyti kur nori, išskyrus ligoninę arba kalėjimą“ (Jones, 1993, p. 17). 

Kita vertus, priešingai negu apibendrino Williamsas, šiuolaikinėje po- 
litinėje teorijoje „bendruomenės“ terminas (ar bent jo vediniai) kartais 
yra vartojamas negatyvia prasme, ir jis ž7 pozityvios prasmės antonimų. 
Politinėje teorijoje „komunitarinės“ koncepcijos terminą įvedė Sandelas 
(1982), nors pati idėja, žinoma, daug senesnė — bendruomenę laiko pa- 
grindiniu ar net vieninteliu socialinio gyvenimo vertybių šaltiniu. Jos, 
žinoma, yra ginčijamos — pirmiausia tų, kurie laikosi „individualizmo“ 
arba „kosmopolitizmo“ nuostatų (Avineri ir de-Shalit, 1992; Brown, 
1992; Mulhall ir Swift, 1992). Kadangi „bendruomenė“ šiame kontekste 
sugestionuoja, jog vertybės neišvengiamai yra lokalinės, galima būtų da- 
ryti išvadą — nors iš pirmo žvilgsnio ji atrodo paradoksali - jog negalima 
„komunitarinė“ pasaulio bendruomenė arba, tiksliau, jeigu būtų vado- 
vaujamasi komunitarizmo principais, pasaulio bendruomenė apskritai ne- 
galėtų egzistuoti. Šio požiūrio išties laikosi komunitarizmo teoretikai. 
Hegelio skepticizmą pasaulio bendruomenės atžvilgiu liudija visi tie jo 
Teisės filosofijos (1991, p. 366-380) skirsniai, kur kalbama apie tarprau- 
tinę teisę ir pasaulinę istoriją; o vienas iš moderniųjų arba, tiksliau, post- 
moderniųjų komunitarizmo ideologų rašo, jog nėra nieko, „kieno santy- 
kiai su mano bendruomene prilygtų mano paties santykiui su ta ben- 
druomene ... [nėra] jokios platesnės „žmonijos“ bendruomenės, kuri pa- 
tenkintų šį esminį mano poreikį“ (Rorty, 1989, p. 59). Šias idėjas dar 
nagrinėsime, čia pakanka pažymėti, jog; visais tais atvejais, kai „pasaulio 
bendruomenės“ terminas vartojamas teigiant kokią nors turiningą idėją, 
jos atžvilgiu paprastai kyla nesutarimas ir priešinimasis. 

Turint visa tai omeny dabar galima eiti prie šio skyriaus temos — prie 
pasaulio bendruomenės susikūrimo perspektyvų kritinės analizės. Tokios 
bendruomenės egzistavimą turėtų liudyti ne tik bendrų globalinių inte- 
resų atsiradimas, bet ir pasaulinė bendrumo pajauta. Įvairios šiuolaikinio 
pasaulio jėgos idėjų arba technologijos plačiąja prasme srityje, taip pat 
socialinės bei politinės veiklos srityje veikia labai įvairiai — skatindamos 
arba slopindamos šią raidą; tačiau atrodo, jog paprastai vadovaujamasi 
prielaida, kad egzistuoja bendra tendencija, garantuojanti ar bent jau 
prisidedanti prie tokios bendruomenės šalininkų pergalės. Prielaidą, kad 
universalios normos bei vertybės įveiks tas, kurios grindžiamos konkre- 
čios vieros kontekstu, išpažįsta beveik visos šiuolaikinio liberalizmo at- 

mainos — Miltonas Gordonas ją netgi įvardija kaip „liberalųjį lūkesųį“ 
(cituojama pagal Moynihan, 1993, p. 27) - ją taip pat palaiko krikščio- 
niškoji, eschatologinėe, švietėjiškoji, marksistinė ir apskritai progresyvisti- 
nė Vakarų mintis. Postuluojama, jog pasaulis juda pasaulinės bendruo- 
menės link, tiesa, šlubčiodamas, nes jėgoms, atspindinčioms bendrus ar- 
ba universalius interesus, priešinasi jėgos, atstovaujančios senajai partikulia- 
ristinei tvarkai. Pirmiausia šias tezes išdėstysime plačiau, kartu pateikdami jų 
kritiką ir galiausiai iškeldami abejonę viso šio požiūrio pagrįstumu. 


PAMATINĖ TENDENCIJA 


Kuo remiantis galima teigti, jog vyksta bendrų interesų ir bendros tapa- 
tybės pojūčio ekspansija? Svarbu iškart nubrėžti skirtumą tarp bendruo- 
menės kūrimosi tendencijos ir tendencijų, kurios lemia „vieningo pasau- 
lio“ atsiradimą — nesugebėjimas šiuos dalykus skirti gadina daugelį pa- 
saulio bendruomenės koncepcijų. Šį skirtumą iliustruoja kai kurie tekstai 
apie globalinės ekonomikos atsiradimo XX amžiuje reikšmę. 

Skaitant, pavyzdžiui, radikaliųjų autorių rašinius apie pasaulinę eko- 
nomiką galima padaryti išvadą, jog „šiuolaikinė pasaulinė sistema“ (Wal- 
lersteino terminas, 1974, p. 3—11) dabar yra pasaulinė ne tik socialiniu, 
bet ir geografiniu atžvilgiu. Tačiau kaip pabrėžia Wallersteinas ir kiti 
struktūralistai, ši pasaulinė sistema grindžiama fundamentalia branduo- 
liui, periferijai ir pusiau periferijai priklausančių tautų interesų disbarmo- 
nija. Uad čia dar nėra jokios pasaulio bendruomenės. Tokią pat išvadą 
galima padaryti iš kai kurių ortodoksiškesnių marksistinių pasaulinės eko- 
nomikos atsiradimo aiškinimų, nors čia lengviau surasti tam tikrų tarp- 
tautinio klasinio solidarumo elementų (Brewer, 1980); taip pat iš neeko- 
nominių radikaliųjų pasaulio tvarkos studijų, tokių kaip „Pasaulio tvar- 
kos modelių projektas“ (PTMP) (World Order Models Project, WNOMP) 
(Falk, 1971, 1987; Mendlovitz, 1977). Kiekviena iš šių radikalių pozi- 
cijų prognozuoja būsimąjį pasaulinio masto bendruomenės atsiradimą, 
tačiau tik tada, kai įvyks vertybių revoliucija arba transformacija. Šių 
autorių požiūriu, „vieningas pasaulis“ taps „pasaulio bendruomene“ tik 
panaikinus esamą tvarką arba jai transcendavusis. 

Mažiau radikalūs politinių pasaulinės ekonomikos implikacijų tyrinė- 
tojai naudojasi pliuralistiniu „kompleksinės tarpusavio priklausomybės“ 
modeliu, pagal kurį valstybės ir nevalstybiniai ekonominiai bei socialiniai 
agentai kovoja dėl įtakos, režimų įtvirtinimo, politinės darbotvarkės įtei- 

sinimo ir t. t. (Keohane and Nye, 1977; Krasner, 1983); panašų modelį, 
labiau pabrėžiant nevalstybinių agentų ir neekonominių santykių reikš- 
mę, teikia „pasaulio visuomenės“ teoretikai (Burton, 1972; Banks, 1984). 
Kitaip nei radikaliųjų autorių pasaulinės ekonomikos koncepcijose, šiose 
teorijose nėra nieko, kas prieštarautų pasaulio bendruomenės egzistavi- 
mui, tačiau kartu nėra ir būtinybės, kad kompleksinė tautų tarpusavio 
priklausomybė jas stumtų šia linkme. Antai Beitzas (1979), nors savo 
kosmopolitinę realizmo kritiką bei tarptautinio paskirstomojo teisingu- 
mo principus grindė prielaida, kad šalių tarpusavio priklausomybė su- 
kurs bendruomenę, vėliau (1983) pripažino Barry (1982) ir Richardso 
(1982) pateiktą šios prielaidos kritiką. Atsižvelgiant į daugelio ekonomi- 
nių santykių vienpusiškumą, ypač pasiturinčių ir nepasiturinčių šalių san- 
tykiuose, negalima postuluoti, jog didėjančios šalių tarpusavio priklauso- 
mybės pagrindu savaime susikurs pasaulinė bendruomenė. 

Čia galima ir bendresnė pastaba. Kad pradėtų klostytis bendruomenė, 
turi atsirasti didėjantis bendrų interesų ir bendros tapatybės suvokimas; 
„vieningo pasaulio“ atsiradimas yra būtina, tačiau nepakankama pasaulio 
bendruomenės atsiradimo sąlyga. Tai akivaizdu kalbant apie globalinę 
ekonominę priklausomybę, tačiau tas pat pasakytina, nors nėra taip aki- 
vaizdu, apie kitas vienijančias jėgas: apie materialius veiksnius, tokius 
kaip vartotojiškų interesų bendrumas, ar apie tokius nematerialius veiks- 
nius kaip globalinis bendrų mokslo metodų ir galbūt net racionalumo 
standartų plitimas. Faktas, kad jauni žmonės visur geidžia tokių pat džin- 
sų, treniruoklių ar kompiuterinių žaidimų ar kad šiuolaikinė technologi- 
ja, kaip atrodo, yra efektyvesnė, jeigu grindžiama Vakarų mokslu, o ne, 
tarkime, šventomis induizmo knygomis, — visa tai, žinoma, kai ką sako 
apie pasaulį, tačiau reikia kažko daugiau, jeigu norime empirinės vis vie- 
ningesnio pasaulio interpretacijos pagrindu gauti iš esmės normatyvinį 
pasaulio bendruomenės atsiradimo paaiškinimą. 

Tad grįžkime prie pradžios: tas „kažkas daugiau“ yra moralinis impul- 
sas, sukuriantis bendrų interesų ir bendros tapatybės pojūtį. Šios apylan- 
kos mums prireikė tam, kad parodytume, jog bendruomenė negali atsi- 
rasti vien del to, kad individai ir tautos daugiau kontaktuoja, nes tokie 
kontaktai nebūtinai sukuria būtinąją moralinę bendros tapatybės sąmo- 
nę. Net priešingai, jie gali kelti tarpusavio nepasitikėjimą ar priešišku- 
mą — kaip, matyt, atsitiko europiečių ir actekų pirmųjų kontaktų atveju 
(Todorov, 1987). Tad ar yra pagrindo manyti, kad platėjantys ir gausė- 
jantys individų, grupių ir tautų kontaktai sužadino kokį nors bendrų 
interesų ir bendros tapatybės suvokimą? 

Iš pirmo žvilgsnio atsakymas turėtų būti teigiamas. Prima facie atro- 
do, kad vyko „bendrumo sferos“ plėtra (Singer, 1981) 1r kad politinių 
referentinių grupių ekspansija nuo giminės prie genties, nuo genties prie 
miesto, nuo miesto prie valstybės išties skatino atitinkamos moralinės 
bendrijos ekspansiją. Čia negalėdami šio teiginio įrodinėti, jį tik pailiust- 
ruosime: antai Periklio laikų graikai tapatino save su savo gimine, gen- 
timi ir su miestu, mažiau — su Elada, tačiau jokiu būdu nesitapatino su 
„barbarais“ — tais, kurie nekalbėjo graikų kalba. Romos mąstymas buvo 
politiškai universalistinis, tačiau moralės požiūriu orientuotas tik į ben- 
drapiliečius. Krikščionybė labai išplėtė moralinio pripažinimo sritį, ta- 
čiau ir ji aiškiai nepripažino tokio statuso slavams, saracėnams, žydams 
ir apskritai „kitokiems“. Tuo tarpu šiuolaikiniame pasaulyje modernio- 
sios nacionalinės valstybės vienija dešimtis, net šimtus milijonų žmonių, 
kurie laiko vienas kita, bent jau iš principo, bendrapiliečiais ir iš principo 
pripažįsta tam tikras pareigas vienas kito atžvilgiu — tai liudija, pavyz- 
džiui, perskirstomųjų mokesčių sistemos. Be to, tokių savanoriškų orga- 
nizacijų kaip Oxfam arba tokių žmogaus teisių gynimo grupių kaip Am- 
nesty International gausėjimas liudija, jog tam tikras rūpinimasis piliečių 
teisėmis kitose valstybėse yra gana plačiai pripažįstamas. Ši daugmaž api- 
brežta chronologinė linija - kuri galėtų atsikartoti ir kitose kultūrose — 
patvirtina požiūrį, jog apskritai platėjantis tarpusavio priklausomybės tin- 
klas — bent iki šiol - skauno tapatumo jausmą universalizuotis. Nera nejįti- 
kėtina, kad šis procesas tęsis tol, kol pasaulio bendrija taps realybe. 

Be abejo, tai, kad bendrumo sfera plėtėsi praeityje, dar nereiškia, kad 
ji plėsis ir ateityje. Neabejotina ir tai, kad šiuolaikiniame pasaulyje yra 
jėgų, veikiančių tiek tos sferos plėtimo, tiek jos siaurinimo linkme, ir gali 
būti, kad pastarosios jėgos pasirodys stipresnės už pirmąsias. Šiuos klau- 
simus nagrinėsime kitame šio skyriaus skirsnyje, tačiau prieš tai būtina 
atkreipti dėmesį į keletą pasaulio bendruomenės kūrimosi tendencijos 
interpretacijos būdų, kurie gali pakenkti pačiai idėjai. 

Pirma, reikia pabrėžti, jog pasaulinės tendencijos sąvoka implikuoja 
judėjimą tam tikra kryptimi, tačiau nebūtinai judėjimą tiesia, į šalis ne- 
nukrypstančia linija. Visada galimi ne tik pažangos, bet ir atžangos epi- 
zodai — tai, pavyzdžiui, liudija lotynų kalbos kaip visuotinės Europos 
elito susižinojimo priemonės praradimas iškilus vietos kalbų reikšmei be- 
sifomuojančiose platesnėse tautinėse bendruomenėse. Didieji istoriniai 
pokyčiai niekada nesireiškia taip, kad visi reikšmingi įvykiai visada bylo- 
tų apie judėjimą viena kryptimi. 

Dar svarbesnis dalykas — tai tarpusavyje konfliktuojantys skirtingų rū- 
šių bendruomenių reikalavimai. Atrodo, kai kurie kosmopolitinių pažiū- 
rų autoriai vadovaujasi neįtikinama prielaida, jog atsirasianti pasaulio 
bendruomenė iš jos narių reikalaus tokio lojalumo, kuris nusvers visas 
kitas jų pareigas. Antai Singeris, išpažindamas vieną iš utilitarizmo at- 
mainų, reikalauja, kad į poreikius būtų atsižvelgiama beasmeniškai ir be 
jokio ryšio su tokiais veiksniais kaip distancija ar tautybė. Todėl siekda- 
mi sumažinti skurdą ir nepriteklių turėtume pritarti didėjančiam turto ir 
pajamų perskirstymui iki pat taško, kai mūsų ribinis bet kurios papildo- 
mos piniginės sumos naudingumas prilygs jos naudingumui šelpiamajam 
(1985, p. 252). Tai neįtikimai aukštas reikalavimas, tačiau jis plaukia ne 
iš bendruomenės kaip tokios principų, o tik iš Singerio utilitarizmo at- 
mainos prielaidų; puikiausiai galima propaguoti pasaulio bendruomenės 
idėją nesivadovaujant tokia moralės reikalavimų samprata. 

Panašiai neįtikimas atrodo Beitzo (1983) priešinimasis „prioriteto 
principui“ — kai bendrapiliečių poreikiams atiduodama pirmenybė kitų 
piliečių poreikių atžvilgiu. Toks priešinimasis turi prasmę tik tada, kai 
vienintelė alternatyva yra arba absoliutus lojalumas bendrapiliečiams, ar- 
ba absoliutus abejingumas jiems. Tačiau realiame pasaulyje taip nėra ir 
nėra pagrindo manyti, jog taip turėtų būti. Praktikoje mes pripažįstame, 
ir visai racionaliai, skirtingus lojalumo laipsnius — šeimai, draugams, pa- 
žįstamiems, bendrapiliečiams ir t. t., ir jeigu tai neverčia mus žeisti in- 
teresus tų, kurių negalime laikyti amoraliais — net jeigu jie nepriklauso 
mūsų artimųjų ratui. Bendrapiliečiams teikiamas prioritetas tampa nesu- 
derinamas su pasaulio bendruomenės principais tik tuo atveju, jeigu jis 
reiškia ką nors daugiau nei visiškai priimtiną principą, jog didžiausią, 
nors Ir ne išimtinę, teisę į mūsų simpatijas turi mums artimiausi žmonės. 

Tad, laimei, tikėjimas pasaulio bendruomenės galimybe nereikalauja 
nei lengvabūdiško „visada pirmyn, visada aukštyn“ progresyvizmo, nei 
tikėjimo, kad žmonijoje įsivyraus ar turi įsivyrauti šventuoliškas pasiau- 
kojamas altruizmas. Būtinasis bendrumo pojūtis yra daug žemiškesnis ir 
praktiškesnis, ir jį tiksliau išreiškia Nagelio (1986) principas, kad netu- 
rime būti abejingi kitų kančioms, negu Singerio ar Beitzo principai, kad 
kitų interesams turime teikti tokią pat svarbą kaip saviems. Tačiau vis 
vien lieka rimtų abejonių, ar tas pojūtis — net šiuo nuosaikesniu pavida- 
lu — įsivyraus ar gali įsivyrauti. Būtent šį klausimą dabar panagrinėsime. 

Tarkime, jog egzistuoja pasaulio bendruomenės klostymosi tendencija, ir 
pamėginkime išsiaiškinti, kokios šiuolaikinio pasaulio jėgos skatina ir 
stiprina šią tendenciją ir kokios jėgos ją trikdo arba blokuoja? Ir ar įma- 
noma įvertinti santykinę šių jėgų galią? Kaip ir ankstesniojo skirsnio 
pradžioje, iškart reikia pabrėžti — o čia tai galima padaryti lengviau — kad 
jegos, kurios tik skatina arba trikdo sisteminę pasaulio integraciją, pačios 
savaime nėra lemiamos šiam įvertinimui. Svarbiausias dalykas yra globa- 
linio solidarumo jėgų konfliktas su partikuliaristinio lojalumo jėgomis — 
ir nors šios normatyvinės pozicijos gali būti siejamos su empirinėmis 
tendencijomis, jos aiškiai nuo jų skiriasi ir turi būti nuo jų skiriamos. 

Globalinio solidarumo jėgos konfliktuoja su partikuliaristiniu lojalu- 
mu daugelyje įvairių kontekstų, tačiau galiausiai kiekvienas toks konflik- 
tas yra individui taikomų skirtingų normatyvinių reikalavimų, dažnai 
paliečiančių net jo tapatybės pojūtį, susidūrimas. Ar moterys tose šalyse, 
kur galioja islamo įstatymas, turėtų save laikyti diskriminacijos auko- 
mis — kaip tai sugestionuoja tarptautiniai moterų sąjūdžiai — ar gyvos ir 
šventos kultūros dalyvėmis, kaip teigia jų religijos atstovai? Kaip Brazi- 
lijos aplinkosaugininkai gali suderinti šalies ekonominio vystymosi porei- 
kius su būtinybe saugoti bendrąjį žmonijos paveldą? Kokie mechanizmai 
lemia tai, kad žmonės, siekiantys socialinio teisingumo išsivysčiusiame 
pramoniniame pasaulyje, kreipia dėmesį į savo šalių neturtingųjų porei- 
kius, o ne į daug neturtingesnių, bet visada tolimesnių varguolių mažiau 
išsivysčiusiose šalyse poreikius? Kiekvienu atveju esminis klausimas yra 
ne tiek „Ką turėčiau daryti?“, kiek „Kas esu?“ — nes tai, ką darysiu, pri- 
klauso nuo to, kuo save laikau. 

Kaip rodo šie pavyzdžiai, konfliktas čia dažnai formuluojamas tarsi 
konfliktas tarp skirtingų moralinės tapatybės koncepcijų, kurias siūlo: 
„naujieji socialiniai sąjūdžiai“ (apie juos žr. Mendlovitz ir Walker, 1987, 
Scott, 1990, Pakulski, 1991, moterų judėjimas (apie jį žr. Enloe, 1989, 
Grant and Newland, 1991, Peterson, 1992 ir šiame kontekste ypač reikš- 
mingą Sylvester, 1993, universalistinės žmogaus teisių koncepcijos (tarp 
jų apie ekonomines teises žr. Shue, 1980, apie politines ir bendrojo 
pobūdžio teises žr. Donnely, 1985, 1989 ir Vincent, 1986, apie mėgi- 
nimus atrasti antropologiškai grindžiamas tarpkultūrines teises žr. Ren- 
teln, 1990, taip pat visiems jiems oponuojančios „tradicinės“ jėgos — re- 
liginės, etninės ir nacionalistinės (iš labai ilgo darbų sąrašo žr. Mayall, 
1989 ir Anderson, 1983 — apie nacionalizmą, Piscatori, 1986 ir Espozi- 

to, 1983, 1992 — apie islamą; apie etniškumą ir tapatybę žr. Smith, 1991, 
taip pat puikų, nors vietomis šiek tiek keistuolišką Moynihano, 1993, 
ese). Problema yra tai, kad toks klausimo formulavimas grindžiamas prie- 
laida, jog šie skirtingi idėjiniai paketai neturi vidinių prieštaravimų, ta- 
čiau iš tikrųjų taip nėra. 

Antai kai kurie iš naujų socialinių sąjūdžių turi tiek partikuliaristinių, 
tiek globalistinių implikacijų. Skirtingi feministinio judėjimo sparnai kar- 
tais nesutaria del to, ar lytis turėtų būti laikoma naujo pasaulio pasida- 
lijimo ar, priešingai, to pasidalijimo naikinimo ir pirmąkart kuriamo 
tikrai pasaulinio tapatumo kūrimo jėga (apie tai žr. Zalewski, 1993, kur 
pateikiama feminizmo idėjų klasifikacija; žr. taip pat anksčiau nurodytus 
darbus). Ši situacija savo struktūra bei bendromis implikacijomis yra pa- 
naši į situaciją, kurioje paprastai atsiduria visi marksizmo variantai - lytį, 
žinoma, pakeitus klase. Iš principo darbininkų klasės/moterų revoliuci- 
nio veiksmo tikslas yra sukurti pasaulį, t.y. tam tikrą globalinę bendriją, 
kurioje priklausymas klasei/lyčiai neturės reikšmės, tačiau per neatpirktą 
laikotarpį, kai vyksta kova dėl šio tikslo įgyvendinimo, šio pasaulinio 
konflikto padarinys yra žaizdų gilinimas, o ne jų gydymas; tiesą sakant, 
revoliucijos reikalui tik geriau, jeigu klasių/lyčių skirtumo žaizdos prade- 
da atrodyti nepagydomos esamos sistemos sąlygomis. Taigi net tarus, 
kad tokių naujųjų socialinių sąjūdžių kaip feminizmas galutiniai tikslai 
stiprintų globalinį solidarumą, jie tai daro netiesioginiu būdu — iš pra- 
džių didindami įtampą ir skatindami priešiškumo jausmus. 

Panašiu gana painiu būdu tam tikros jėgos, kurios, kaip gali pasiro- 
dyti, talkina partikuliaristiniam lojalumui, iš tikrųjų veikia tuo pagrindu, 
kurį galima laikyti alternatyvia globalinio solidarumo samprata. Tai pa- 
sakytina apie kai kurias, nors ne apie visas pasaulio religijas. Pavyzdžiui, 
pasikartojantys konfliktai tarp islamo ir Vakarų pasaulio (kuriam šiuo 
atveju dažnai atstovauja naujieji socialiniai sąjūdžiai arba žmogaus teisių 
gynimo grupės, tokios kaip Amnesty International) šių sąjūdžių ir grupių 
yra traktuojami kaip universalių švietimo, mokslo ir racionalumo verty- 
bių konfliktai su partikuliaristine, kultūriškai ribota pasaulio vizija. Ne- 
nuostabu, kad radikalusis islamizmas save traktuoja visiškai kitaip. Ši 
prozelitinė religija savo skelbiamą žinią teikia kaip visai žmonijai reikš- 
mingą žinią, ir jos tikslas yra pasaulio bendruomenė, kurioje visi supras 
ir pripažins šią žinią — šiuo požiūriu ji panaši į krikščionybę, kitaip nei 
induizmas, kur vienintelis būdas patekti į kastą yra gimti toje kastoje. 

Šių pastabų tikslas — parodyti, jog pasaulio bendruomenės problemų 
formulavimas globalizmo ir lokalizmo, solidarizmo 1r partikuliarizmo ter- 

minais gali būti kur kas mažiau naudingas nei iš pirmo žvilgsnio atrodo. 
Be abejo, 4ai kuriais atvejais toks požiūris į reiškinius atrodo realistiškas. 
Sekuliarisrai Indijoje, kurie priešinasi induistų „fundamentalizmui“, pa- 
grįstai gali save laikyti globalinio solidarumo atstovais, kovojančiais su 
vietiniu partikuliarizmu, tačiau, žinoma, ginčytina, ar tai jiems suteikia 
moralinio pranašumo. Nacionalizmas ir rasizmas neabejotinai išlieka la- 
bai stiprios šiuolaikinio pasaulio jėgos, ir tie, kurie savo pasipriešinimą 
joms reiškia universalių žmogiškųjų vertybių vardu, neapgaudinėja nei 
kitų, nei savęs — čia vyksta realus konfliktas. Ir vis dėlto kai kurie įdo- 
miausi šiuolaikiniai konfliktai 26ra šios formos: jie išreiškia ne lokalinių 
ir globalinių normų priešpriešą, o priešpriešą tarp skirtingų koncepcijų 
dėl to, kas laikytina universaliomis normomis. Tokiais atvejais keliamas 
ne klausimas, ar turi egzistuoti pasaulio bendruomenė, o veikiau klausi- 
mas, kuri iš galimų skirtingų pasaulio bendruomenių turi egzistuoti. 

Todėl mėginant įvertinti bendrumo sferos kūrimosi perspektyvas da- 
barties pasaulyje sunku ir galbūt net neįmanoma suvokti, kuria kryptimi 
pučia vėjas. Daugumoje pasaulio šalių tokios grynai lokalinės jėgos kaip 
nacionalizmas yra spaudžiamos į kampą, tačiau jos atkakliai priešinasi, ir 
bet kuriuo atveju jų oponentai patys yra susiskaidę ir įsivėlę į tokias pat 
atkaklias tarpusavio grumtynes. Ši kompleksinė, daugiamatė realybė ne- 
gali būti įsprausta į pasaulio bendruomenės šalininkų ir jos priešininkų 
konflikto kategoriją: atskiruose konkrečiuose kontekstuose tariamai par- 
tikuliaristiniai „nepajudinami objektai“ gali tapti „neįveikiamomis jėgo- 
mis“, besiremiančiomis universaliomis vertybėmis; pavyzdžiu gali būti 
islamas, užimantis antisekuliaristinę poziciją santykiuose su Vakarais, bet 
palaikantis sekuliarizmą Indijoje jo konfrontacijoje su induizmo partiku- 
liarizmu. 

Iš visų jėgų, stumiančių pasaulį universalių vertybių link, turbūt tik 
žaliųjų sąjūdžiai mažiausiai pasiduoda partikuliaristinei interpretacijai. 
Nors aplinkosaugos politika paprastai reiškiasi kaip globalinių ir lokali- 
nių interesų konfliktas (Hurrell and Kingsbury, 1992), aplinkosaugos 
etika yra daug universalesnė, - sunku suvokti, kaip lokalinė bendruome- 
nė galėtų racionaliai ir etiškai reikalauti sau teisės daryti nepataisomą 
ekologinę žalą pasauliui, kuriuo ji dalijasi su kitais. Pagrindinė aplinko- 
saugos etikos problematika susijusi ne su šio pobūdžio reikalavimais, o 
veikiau kolektyvinės atsakomybės už aplinkos niokojimą klausimu ir, 
konkrečiai, klausimu, ar pasaulio bendruomenė privalo valstybėms atly- 
ginti už susilaikymą nuo aplinką niokojančios veiklos tais atvejais, kai jos 
akivaizdžiai turi trumpalaikės naudos iš tokios veiklos — klausimą, kuris 

tikrai aktualus daugeliui besivystančių šalių (McCleary, 1991; Engel ir 
Engel, 1992). Šiuo atveju išties galima kalbėti apie globalinę jėgą, kuri 
neabejotinai grindžiama bendrais interesais ir kuri skatina bendrumo po- 
jūtį visų tų, kurie siekia, kad jie patys ir jų palikuonys išliktų gyvi šioje 
planetoje. 

Tačiau šį ekologinį judėjimą nuo kitų iš pirmo žvilgsnio panašių są- 
jūdžių skiria tas faktas, jog bendrumas, į kurį jis apeliuoja, grindžiamas 
biologiniais veiksniais, kurių interpretavimas kultūriniais, socialiniais ar 
politiniais terminais kelia rimtų problemų. Gali būtu, kad ilgainiui glo- 
balinė ekologinė kaita pareikalaus iš visų planetos gyventojų — ypač iš 
pramoninių šalių —- radikalių gyvensenos pokyčių, net jeigu šiuo metu šio 
pobūdžio reikalavimai, kuriuos kelia tokie „giluminės ekologijos“ atsto- 
vai kaip Arne Naessas (1992), neturi reikiamos politinės įtakos, kad ga- 
lėtų virsti išties universalistine politine praktika. 

Jeigu šios pastabos bent iš dalies nusako realią padėtį - o tokios ap- 
imties skyriuje, žinoma, tik to ir galima tikėtis — tai, atrodo, labai nedaug 
galima ką nors kategoriškai pasakyti apie tai, ar klostosi kokia nors pa- 
saulio bendruomenė: sudėtingos ir sąveikaujančios šiuolaikinio pasaulio 
jėgos negali būti lengvai surūšiuotos į tas, kurios tokią raidą palaiko, ir 
tas, kurios jai priešinasi. Toks neapibrėžtumas nėra neįprastas šiuolaiki- 
nei politinei teorijai, ir gali būti, kad šiuo klausimu išties nėra ką daugiau 
pridurti — hipotetinė pasaulio bendruomenės klostymosi tendencija lie- 
ka, taip sakant, pakibusi ore. Vis dėlto gali būti, jog pats šio klausimo 
neapibrėžtumas kelia pavojų idėjai, kad gali egzistuoti tokia tendencija — 
ir tai reikalauja iš naujo grįžti prie pačios bendruomenės sąvokos. 


BENDRUOMENĖS RIBOS 


Anksčiau kalbėjome apie tai, kad didėjančio bendrumo pojūų galima 
sieti su didesnių politinių vienetų atsiradimu ir kelti hipotezę, jog, ši 
tendencija tęsis - kad seką „giminė, gentis, miestas, valstybė“ galiausiai 
užbaigs „pasaulis“. Tačiau po to parodėme, jog šiuolaikinį pasaulį sunku 
interpretuoti pagal šią hipotezę — jo ženklai yra pernelyg painūs, kad 
būtų galima aiškiai suvokti, kuria kryptimi juda pasaulis. Gali būti, kad 
visa ši argumentacija klaidinga, ir yra bent dvejetas taškų, kur joje gali 
įsivelti klaida. 

Pirma, gali būti klaidinga pati istorinės tendencijos idėja. Idėja, kad 
istorijoje galima atrasti prasmingų struktūrų, turi labai senas šaknis Va- 

karų mąstysenoje — ir ne tik švietėjiškoje ir pošvietejiškoje eroje; — bib- 
lines ir krikščioniškąsias šios idėjos ištakas puikiai atskleidžia Karlas 
Lėwithas savo knygoje Prasme istorijoje (1949). Tačiau naujausiais laikais 
jos atžvilgiu buvo iškelta įvairių abejonių. Radikalioji idėjų istorijos mo- 
kykla, kuri siejama su Ouentino Skinnerio vardu (Tully, 1988), neigia, 
kad egzistuoja kokia nors bendra „politinių problemų“ aibė, išliekanti 
visais laikais skirtinguose kontekstuose; 0 tai neišvengiamai griauna idėją, 
kad gali būti atrastos kokios nors ilgalaikės tarpkultūrinės tendencijos. 
Postmodernistinis socialinės minties „posūkis“ reiškia dar radikalesnį 
skepticizmą „metanaratyvų“ atžvilgiu (Lyotard, 1986, p. xxiv), tarp jų ir 
„bendruomenės“ metanaratyvo atžvilgiu. O ir už akademinių ribų aki- 
vaizdus marksizmo-leninizmo žlugimas ir mažiau dramatiškos programi- 
nio liberalizmo, siejamo su Hayeku (1960), nesėkmės visuomenėje sukė- 
lė nusivylimo didžiosiomis politinėmis idėjomis nuotaikas, ir šios nuo- 
taikos, net nebūdamos aiškiai artikuliuotos, patvirtina postmodernistinį 
skepticizmą. 

Vis dėlto atidžiau pažvelgus tas skepticizmas atrodo perdėtas. Žino- 
ma, gerai, kad atsikratoma naivaus Viktorijos laikų progresyvizmo, kai į 
idėjų istoriją žvelgiama taip, tarsi mūsų pirmtakai nesėkmingai sprendė 
mūsų problemas, užuot dorojęsi su savosiomis; gerai ir tai, kad amžiaus 
dvasia nesileidžia suvaroma į jo supaprastintojų statomus gardus; tačiau 
šios sveikos tendencijos neturėtų atverti durų savižudiškam nihilizmui. 
Teiginiai, kad praeities politinės problemos neturi nieko bendra su šiuo- 
laikinėmis žmonijos problemomis ar kad visos ideologijos bei bendros 
gyvenimo vizijos tera iškreiptos sąmonės padarinys, rimtą teorinę pozi- 
ciją paverčia sveiko proto įžeidimu. Galima visiškai pagrįstai, nesibaimi- 
nant kaltinimų nepataisomu naivumu, ginti idėją, kad šiandieną išties jau- 
čiamės platesnės politinės bendruomenės nariais nei jautėsi mūsų protėviai. 
Be abejo, šiuolaikinės valstybės neišsprendė bendruomenės problemų, ta- 
čiau iš to neišplaukia, kad nebuvo padaryta didelės pažangos ar kad nega- 
lima pripažinti šiuolaikinių liberalių demokratinių valstybių privalumų. 

Tad nera įtikinamo apriorinio argumento, kuris neleistų teigti, jog 
seka „giminė, gentis, miestas, valstybė“ atspindi stiprėjantį bendruome- 
niškumo pojūtį. Tačiau sunkiau išsklaidyti abejones tuo, ar ši seka gali 
baigtis „pasauliu“. Gali būtu, kad bendrumo pojūtis reikalauja „kitų“ — 
tų, su kuriais nesitapatinama — egzistavimo. Tai gana įprastas ir įtaigus 
požiūris, kurį 1972 m. taikliai suformulavo Danielas Bellas: „Visada ga- 
lima daugybę žmonių susieti meilės ryšiais, jei tik lieka kitų žmonių, 
kuriems jie gali parodyti savo priešiškumą“ (cituojama pagal Moynihan, 


Tarptautinė politinė teorija ir pasaulio bendruomenės idėja 105 


1993, p. 61). Tačiau nepaisant įtaigumo šis argumentas galiausiai nėra 
įtikinamas — ne tik todėl, kad piešia tokį niūrų žmogiškosios prigimties 
vaizdą, bet ir todel, kad nepagrįstai neigia idėją, jog žmogaus prigimtis 
gali keistis. Įvikinamesni tie pliuralizmo argumentai, kurie paremti spe- 
cifine bendruomenės idėja, apibrėžta plačiau nei toji, kuria iki šiol rėmė- 
mis šiame skyriuje. Šios idėjos /ocus classicus yra komunitarinė tradicija, 
apie kurią užsiminėme šio skyriaus įvade, ir pirmiausia tokių šiuolaikinių 
hegelininkų kaip Charver (1981), Sandel (1982) ir Frost (1986) darbai. 

Norint suprasti šią poziciją būtina žengti šiek tiek atgal ir iškelti klau- 
simą, kodėl tą tarpusavio priklausomybės bei komunikacijos tinklo plėt- 
rą, kurią žymi aptartoji seka nuo giminystės grupės prie valstybės, lydėjo, 
kaip atrodo, didėjančio bendrumo pojūtis. Kai kurių koncepcijų požiū- 
riu tai nera labai įdomus klausimas. Jeigu, kaip tai postuluojama libera- 
lizmo tradicijoje, visuomenė yra žmonių „jungtinė pastanga siekiant tar- 
pusavio naudos“ (Rawls, 1971, p. 4), tai tam tikro interesų bendrumo 
faktas yra akivaizdus, ir nėra reikalo ieškoti gilesnių priežasčių aiškinant 
faktą, jog didėjant tokių jungtinių pastangų mastui veikiausiai didės jų 
dalyvių, suvokiančių savo interesų bendrumą, skaičius. Atitinkamai šiai 
jungtinei pastangai savo mastais tampant pasauline, galima tikėtis, kad 
atsiras pasaulinio bendrumo jausmas — iš čia kildintini Beitzo (1979) ir 
Pogge'o (1989) mėginimai taikyti Rawlso socialinio teisingumo idėjas 
apibrėžiant globalinės visuomenės sąvoką. 

Tačiau žvelgiant į problemą iš komunitarizmo pozicijų, šis visuome- 
nės ir bendruomenės atsiradimo aiškinimas yra labai klaidinantis, nes 
remiasi tipiška liberalia prielaida, esą individai, kurie imasi tų jungtinių 
pastangų, jau turi savo ikisocialinę būtų, ikisocialinius interesus bei ver- 
tybes. Komunitarizmo teoretikų požiūris, priešingai, suponuoja, jog žmo- 
giškosios būtybės, pirma, tampa „individais“ tik socialinės sąveikos būdu 
ir, antra, kad jie tampa tokie individai, kokius juos suformuoja atitinka- 
ma visuomenė. Todėl bendrumo pojūtis, kurį sukuria giminystė ar gen- 
tis, ne tik kiekybiškai, bet ir kokybiškai skiriasi nuo to, kurį formuoja 
šiuolaikinė valstybė. Suteikdama šeimai pilietinės visuomenės konteks- 
tą - kuriame individas išmokomas elgsenos pasaulyje būdų — o pilietinei 
visuomenei suteikdama konstitucinį kontekstą, kur teisė traktuojama ne 
kaip išorinė, svetima galia, o veikiau kaip pačių susikurtas mechanizmas, 
šiuolaikinė valstybė suteikia galimybių ugdyti individus, kurių potencia- 
las daug didesnis nei tų individų, kurių individualumą konstituoja visuo- 
menės, neturinčios šios institucinės diferenciacijos — bent jau taip padėtų 
įsivaizduoja hegeliškosios pakraipos komunitaristai. 

Šiuo aržvilgiu „giminės, genties, miesto, valstybės“ seka nėra vien di- 
dėjančių politinių ir socialinių vienetų kūrimosi seka, — ji yra veikiau vis 
labiau diferencijuotų vienetų sklaida, kurios kiekvienas etapas žmogiškų- 
jų būtybių konstituavimuisi suteikia kažką nauja. Šioje vietoje akivaiz- 
džiai kyla klausimas, ar pasaulio bendruomenė negalėtų tęsti šio proceso 
pasiūlydama ką nors nauja, ko negali pasiūlyti šiuolaikinė valstybė. Kla- 
sikinis komunitarizmo atsakymas, kurį, kaip matėme šio skyriaus įžango- 
je, teikia Hegelis ir Rorty ir kuris kartojamas daugelyje kitų šaltinių, yra 
neigiamas. Komunitarizmo požiūriu šiuolaikinė valstybė jau pajėgia su- 
teikti individui galimybę gyventi laisvėje ir bendrauti remiantis teisingu- 
mo principais su visais; tad nėra būtinybės žengti toliau siekiant tariamai 
aukštesnės bendrumo formos, net jeigu toks žingsnis būtų apskritai įma- 
nomas. Judėjimas pasaulio bendruomenės link negali būti laikomas 54- 
tinu, nes ji negalėtų suteikti kokių nors naujų išteklių ugdyti individu- 
alybę ir asmenybę, palyginti su tais, kuriuos jau teikia šiuolaikinė vals- 
tybė. Tačiau čia būtina pažymėti, jog faktas, kad tokie ištekliai egzistuo- 
ja, dar nereiškia, jog jie realiai naudojami, o mūsų nagrinėjamas požiūris 
neimplikuoja konservatyvaus taikstymosi su status guo; tiesą sakant, tas 
faktas, kad racionali etinė bendruomenė galima, nors ji niekur neegzis- 
tuoja, iš mūsų įsakmiai reikalauja keisti savo gyvenimo būdą. 

Tad šios hegeliškosios ir neohegeliškosios pakraipos komunitaristai 
gali nesunkiai paaiškinti globalinio solidarumo ir lokalinio partikuliariz- 
mo kovos neapibrėžtumo priežastį. Ši globalinė kova neturi jokio aiškaus 
pavidalo ir neveda į jokį aiškų tikslą, nes toji logika, kuri formuoja ben- 
druomenę „žemesnėse“ socialinės organizacijos pakopose, neveikia šiame 
lygmenyje. Lokalinės kovos ga/: būti interpretuojamos komunitariniais 
terminais, ir neohegelininkai išties mano, kad šiuolaikinė valstybė yra 
pranašesnė socialinės organizacijos forma už jos alternatyvas, tačiau net 
čia, be metafizinio pagrindo, kurį jų pirmtakai turėjo Geist idėjos pavi- 
dalu, negali būti garantijos, kad gera valia galiausiai išstums blogą valią. 
Kiekvienu atveju daugelis šiuolaikinių komunitarų mažiau nei neohege- 
lininkai yra linkę daryti šio pobūdžio palyginamuosius vertinimus, nes 
mano, kad skirtingoms bendruomenėms gali tikti skirtingos politinės 
formos (Walzer, 1983). 

Daugeliui ši komunitarizmo atmaina gali būti nepriimtina dėl to, kad 
ji, atrodo, krypsta į reliatyvizmą, atsisako reiškinius vertinti ir smerkti 
net tokiomis aplinkybėmis, kai vertinimas ir pasmerkimas atrodo įsak- 
miai būtinas, pavyzdžiui, kalbant apie tokių genocido vadų kaip Hitleris 

arba Pol Poras politiką. Šis priekaištas dėl reliaryvizmo turi tam tikro 
pagrindo, ir Walzeris mėgina jį atremti postuluodamas „minimalų uni- 
versalųjį moralinį kodeksą“ (1987, p. 24), kuris nors ir nebūdamas pa- 
kankamas visiems gyvenimo atvejams, yra pakankamai specifiškas, kad 
leistų pasakyti, jog tam tikri elgesio būdai — tokie kaip masinis žmonių 
naikinimas — akivaizdžiai žeidžia teisingumą. Tačiau net ir tuo atveju, kai 
reliatyvistas (pavyzdžiui, Rorty) nepriima tokių išlygų, jis nebūunai už- 
kerta sau kelią smerkti genocido maniakus. Reliatyvistų įsitikinimu, so- 
cialinė praktika negali būti nagrinėjama izoliuotai; jokios „gyvenimo for- 
mos“ kaip visumos negalima vertinti naudojant kriterijus, perimtus iš 
kitos gyvenimo formos ar remiantis kokiu nors universalistiniu „požiūriu 
iš niekur“ (Nagel, 1986; žr. taip pat diskusiją kn. Nussbaum ir Sen, 
1993, II dalis). Nėra pagrindo manyti, jog ši pozicija toleruoja, pavyz- 
džiui, raudonųjų kchmerų ar nacių veiklą, nes nėra pagrindo manyti, jog 
šios grupės autentiškai atstovavo savo kultūrai arba gyvenimo būdui. Pol 
Poras eksplicituiškai ar:metė Kampučijos praeitį, o toji Vokietijos istorijos 
versija, kurią skelbė Hitleris, daugiausia buvo fiktyvi. 

Žinoma, galimi atvejai, kai tam tikra socialinė praktika, autentiškai 
įtvirtinta tam tikra gyvenimo forma, žeidžia moralinius standartus, ku- 
riuos išpažįsta dauguma šiuolaikinių vakariečių — pavyzdžiu gali būti mo- 
terų traktavimas islamo visuomenėse. Čia iškyla rimta dilema komunita- 
rinio reliatyvizmo atstovui, kurio asmeninės vertybės bei simpatijos dau- 
giausia yra liberalios. Jis gali tk viltis, jog kadangi jokia sena kultūra nera 
monolitas, sudarytas iš institucijų, visada veikiančių viena kryptimi, so- 
cialinė kritika, ateinanti iš tos kultūros vidaus ir iškelianti vidinius jos 
prieštaravimus, galiausiai sugriaus nepageidaujamą instituciją. Pavyzdžiu 
gali būti tai, kaip Vakarų visuomenėse galiausiai buvo suvokta, jog ver- 
govė, o (daug veliau) ir diskriminacija nevakariečių atžvilgiu yra nesude- 
rinamos su Vakarų vertybėmis. Galima tik „viltis“, jog šis procesas vyks 
konkrečioje situacijoje, tačiau, komunitarinio reliatyvizmo požiūriu, mė- 
ginimas sukelti pokyčius intervencijos būdu reikštų kultūrinio imperia- 
lizmo aktą, kuris beveik visada būtų nepateisinamas. 

Šios galbūt kiek per ilgos digresijos tikslas buvo parodyti, jog egzis- 
tuoja įvairios komunitarizmo atmainos, apimančios Hegelio Geist „me- 
canaratyvą, Waltzerio kvazireliatyvizmą ir grynąjį Rorty postmo- 
dernizmą. Tačiau kiekviena iš jų kelia tą pačią tezę — nėra pakankamo 
pagrindo manyti, jog bendruomenių pasaulį pakeis ar gali pakeisti pasau- 
lio bendruomenė. 

IŠVADOS - TARPTAUTINĖ VISUOMENĖ 
IR TARPTAUTINĖ BENDRUOMENĖ 


Šis argumentas akivaizdžiai prieštarauja įprastai retorikai ir meta iššū- 
kį socialistų, komunistų ir (kai kurių) liberalų viltims, kad kada nors 
atsiras universali solidarumo bendrija, vienijanti visą žmoniją. Tačiau 
verta iškelti klausimą, ar vertybės, kurias artikuliuoja tokios viltys, nega- 
lėtų reikštis kitokiomis formomis; juk, tiesą sakant, atsisakius operuoti 
universalistinėmis sąvokomis atsiveria pliuralistinės pasaulio sampratos 
galimybė; skirtingumų pripažinimas ir jų toleravimas faktiškai reikštų 
praktiškesnį ir mažiau etnocentrinį žmogiškojo solidarumo supratimą nei 
tas, kuriuo paprastai vadovaujasi radikalai —- bent jau taip mano tokie 
vėlyvojo modernizmo teoretikai kaip Connolly (1991). 

Būtent čia iškyla sąvokos „tarptautinė visuomenė“ svarba, nes galima 
pagrįstai teigti, jog daugelis pozityvių bruožų, kuriais pasižymėtų įsivaiz- 
duojama pasaulio bendruomenė, gali būti įgyvendinti bendruomenių aso- 
ciacijoje, kuri grindžiama teisės viršenybės principu, bet nėra vienijama 
kokio nors globalinio projekto; tai būtų tarptautinė visuomenė kaip prak- 
tinė asociacija, kalbant Nardino (1983) terminais. Tokia asociacija galėtų 
pripažinti bendrą rūpybos pareigą ir šiuo atžvilgiu sankcionuotų tam 
tikrą pajamų ir turto perskirstymą, tačiau pamatinė jos prielaida būtų tai, 
kad socialinio teisingumo siekis ir gilesnis bendrumo pojūtis turi daugiau 
prasmės vietos lygiu, o ne globaliniu mastu — kad svarbiausiosios „teisin- 
gumo sferos“ yra tos, kurios priklauso konkrečioms visuomenėms, o ne 
tarpkultūrinei terpei (Walzer, 1983). Tikslas būtų socialiai teisingų ben- 
druomenių asociacija, kuri pati būtų konstruojama pagal socialinio tei- 
singumo principus. Kadangi ši idėja implikuoja pripažinimą standartų, 
kurie galėtų tapti politinės kaitos neidealiame pasaulyje gairėmis, ji yra 
toks pat „idealios teorijos“ (Beitz, 1979, p. 156) produktas, kaip ir pa- 
saulio bendruomenės su jos substanciniais tikslais idėja — tačiau daugybės 
moraliai autonomiškų, teisingumu grindžiamų bendruomenių, santykiau- 
jančių tarpusavyje pagal taikos ir teisingumo principus, idealas turbūt 
labiau negu jo alternatyva tinka šiandienos pasauliui. 

visuomenės teorija 


Robert H. Jackson 


TARPTAUTINĖS VISUOMENĖS IDĖJA 


Kai kurie tarptautinių santykių teoretikai nuo seno kelia idėją, jog tarp- 
tautiniai santykiai turi būti traktuojami kaip valstybių visuomenė. Sio 
požiūrio laikosi Martinas Wightas (1977) ir Hedley Bullas (1977a), ir 
būtent jų darbams čia skirsiu daugiausia dėmesio. Taip pat aptarsiu glau- 
džią sąsają tarp tarptautinės visuomenės idėjos ir valstybinio valdymo 
meno (statecraft) idėjos. Skyriaus pabaigoje trumpai pažvelgsiu į konflik- 
tus Persijos įlankoje, Somalyje ir Bosnijoje-Hercogovinoje siekdamas iš- 
siaiškinti, ką jie mums sako apie XX amžiaus pabaigos tarptautinę visuo- 
menę. 

Terminas „tarptautinė visuomenė“ turi būti paaiškintas keliais aspek- 
tais. Pirma, tokios visuomenės nariai yra tik suverenios valstybės. Šios 
padėties ištakos siekia tą Europos istorijos laikotarpį, kai suverenai buvo 
tam tikra asmenų klasė - valdovai — turintys vienas kito atžvilgiu lygias 
teises (suverenumą), ir tai juos skyrė nuo jų valdinių, neturėjusių tokio 
tarptautinio teisinio statuso. Suverenai galėjo turėti reikalų su sau lygiais 
ir šie jų santykiai buvo tarptautinės visuomenės užuomazga. Tas pats 
narystės principas išliko ir tada, kai suverenai virto valstybėmis, ir net 
tada, kai valstybės virto nacionalinėmis valstybėmis. Tad istoriškai tarp- 
tautinė visuomenė susidarė kaip valdovų visuomenė, kuri plintant nacio- 
nalizmui ir kylant demokratijai buvo transformuota į nacionalinių vals- 
tybių visuomenę. Savo narių skaičiumi tai ganėtinai maža visuomenė — 
turi mažiau nei du šimtus narių — bet ji aprėpia beveik visą žmoniją, 
visus pasaulio vyrus, moteris ir vaikus. Valstybių piliečiai yra tarptautinės 
visuomenės nariai tik netiesiogiai, būdami atstovaujami savo nacionali- 
nių valstybių; jie nėra tikrieji jos nariai. O ir visos kitos socialinės, eko- 

nominės bei politinės organizacijos nėra jos narės, arba, kalbant papras- 
čiau, visos šios organizacijos yra pavaldžios vienokiai ar kitokiai valstybei. 

Antra, tarptautinės visuomenės teoretikai kalba ir apie „pasaulinę vi- 
suomenę“, kurią traktuoja kaip alternatyvą tarptautinei visuomenei, arba 
valstybių visuomenei. Kiekvienas pasaulio gyventojas yra jos narys, turin- 
tis vienodas teises - žmogaus teises — kaip ir kiti jos nariai nepriklauso- 
mai nuo šalies, kurioje gyvena. Kita vertus, tarptautinės teisės teoretikai 
mato, jog dabartiniu metu šios teisės vis dar subordinuotos suverenių 
valstybių teisėms. Šiandieną žmogiškųjų būtybių statusas tarptautinėje 
teisėje, išreikštas Žmogaus teisių deklaracijoje, yra suverenių valstybių 
konstruktas, kurį bent jau iš principo jos gali išardyti. Tad pasaulinė 
visuomenė yra valstybių visuomenės klientė, o ne priešingai. 

Trečia, tie patys teoretikai „tarptautinę visuomenę“ skiria nuo „tarp- 
tautinės sistemos“: pirmoji implikuoja valstybių tarpusavio įsipareigoji- 
mus, tuo tarpu antroji — tik jų kontaktus ir sąveiką. Tad tarpvalstybinio 
visuomeniškumo laipsnis gali būti traktuojamas kaip kontinuumas - pra- 
dedant tik kontaktų galimybės suvokimu ir labai ribotais, epizodiniais 
praktiniais kontaktais ir baigiant plačia, nuolatine sąveika esant išvysty- 
tam instituciniam tarptautinių santykių tinklui. Kuo labiau tarptautiniai 
santykiai artėja prie pastarojo kontinuumo poliaus, tuo labiau artėjama 
prie tarptautinės visuomenės. Galiausiai „tarptautinės visuomenės“ idėja 
suponuoja asmenis, kurie veikia valstybių vardu: kalbama apie politinius 
veikėjus, apie prezidentus, kanclerius, premjerus, užsienio reikalų minist- 
rus, ambasadorius bei įvairius kitus nepriklausomų valstybių atstovus bei 
agentus. Jų elgsena yra tarptautinės visuomenės teorijos dėmesio centre, 
nors tai ne visada eksplicitiškai pripažįsta teoretikai, kurie paprastai kalba 
apie „valstybes“ net tada, kai turi omeny valstybių atstovus ir agentus — 
„valstybės veikėjus“. Šią pastabą išplėtosiu toliau šiame skyriuje, kai kal- 
bėsiu apie tuos tarptautinių santykių teoretikus, kurie nagrinėja valstybi- 
nės veiklos etiką. 

Tarptautinę visuomenę galima įsivaizduoti kaip tam tikrą struktūrą, 
egzistuojančią nepriklausomai nuo valstybės veikėjų elgsenos. Tačiau toks 
jos vaizdinys būtų klaidinantis. Dar labiau klaidina Bullo (1977a, p. 13— 
14) nubrėžtas „sistemos“ ir „visuomenės“ skirtumas, nes „sistema“ yra 
terminas, kuris asocijuojasi su pozityvistiniu tarptautinių santykių įvaiz- 
džiu, tarsi čia turėtume reikalą su kamuoliais biliardo lentoje ir „jėgų 
sąveikos“ mechanizmais. Dėmesys telkiamas į lentoje judančius ir susidu- 
riančius kamuolius, o jų judesiai ir susidūrimai aiškinami apeliuojant į 
sistemos, kuriai jie priklauso, prigimtį arba „struktūrą“ (Waltz, 1979). 

Nuošalyje lieka taisyklės, strategijos, scenarijai, aktoriai ir — svarbiausia — 
visa, kas vyksta valstybės veikėjų galvose (jų sumanymai, interesai, lūkes- 
čiai, išskaičiavimai, vertybės, įsitikinimai, nuostatos ir t.t) jiems svarstant 
kiekvieną savo užsienio politikos žingsnį. Tačiau būtent taip tarptautinės 
visuomenės teoretikai suvokia tarptautinius santykius. Tarptautinę vi- 
suomenę jie įsivaizduoja kaip valstybių asociaciją, kaip tam tikrą tikslingą 
darinį tų žmonių, kurie veikia politinių kolektyvų, suverenių valstybių 
vardu. Jie netraktuoja jos kaip mechaninės struktūros ar funkcinės siste- 
mos, egzistuojančios nepriklausomai nuo šių agentų. 

Šis kontrastas žymi teorinę takoskyrą, kuri tarptautinių studijų dis- 
ciplinoje skiria (normatyvinius) tarptautinės visuomenės teoretikus, to- 
kius kaip Martinas Wightas ir Hedley Bullas, nuo (pozityvistinių) tarp- 
tautinės sistemos teoretikų, tokių kaip Kennerhas Waltzas. Siekiant čia 
išvengti painiavos Bullo siūlomą sistemos ir visuomenės skirtumą turbūt 
geriausia atmesti. Kadangi visi žmogiškųjų būtybių — taip pat ir tų, ku- 
rios kalba bei veikia valstybių vardu — santykiai būtinai remiasi tarpusa- 
vio bendravimu bei supratimu, kad ir kokiu minimaliu, jie yra socialiniai 
bent jau minimaliu atžvilgiu. Skirti veikiau reikėtų du žmogiškojo elge- 
sio tipus: „instrumentinį“ ir „neinstrumentinį (Oakeshott, 1983). Pir- 
masis nusako maksimas, strategijas, taktikas bei kitokius pragmatinius 
motyvus, kuriais agentas vadovaujasi siekdamas deramai reaguoti į kitų 
agentų būsimus ar padarytus sprendimus ir veiksmus. Jeigu tas agentas 
yra valstybės veikėjas, tai tokiam siekiui realizuoti reikalingas specifinis 
politinis menas — jėgos politikos menas, arba tas valstybinės veiklos ele- 
mentas, kuris siejamas su nacionaliniais interesais ir galiausiai su nacio- 
naliniu saugumu ir išlikimu. „Neinstrumentinio“ elgesio tipui priklauso 
teisiniai bei moraliniai reikalavimai — normos, kurios nusako elgesio, de- 
rančio pripažintam, gerbiamam ir lygiateisiam kolektyvo nariui, idėją. 
Jeigu tas narys yra valstybė, atstovaujama valstybės veikėjo, tai deramas 
elgesys taip pat reikalauja specifiškesnio politinio meno — civilizuoto el- 
gesio meno, kitaip sakant, to valstybinės veiklos elemento, kuris siejamas 
su diplomatiniu dialogu, su tarptautine teise ir tarptautine etika. Abu šie 
elementai turi esminės reikšmės valstybės valdymo menui ir abu akivaiz- 
džiai pasireiškia faktinėje valstybių politikoje. Tad koncepcija, kuri re- 
miasi tarptautinės visuomenės idėja, aprepia jėgos politiką, tarptautinę 
teisę, civilizuorumą, universalią moralę ir visus kitus tarptautinių santy- 
kių aspektus, kurie šiuos santykius apibrėžia kaip specifinę žmogiškosios 
veiklos sritį. Šiuo atžvilgiu ji siekia sukurti holistinę ir pliuralistinę teori- 
ją, galinčią aprėpti žmogiškųjų santykių įvairovę tarptautinėje erdvėje. 

Šie samprotavimai tėra labai glaustas idėjos įvadas. Tikrasis teorinis už- 
davinys — tarptautinę visuomenę rekonstruoti ne vien kaip abstrakčią są- 
voką, bet ir kaip empirinę realybę - kaip realių žmonių, užsiimančių 
vadinamaisiais tarptautiniais santykiais, darinį. Spręsdamas šį uždavinį 
Martinas Wightas „normas ir vertybes“ atskyrė nuo „institucijų“, kurios 
leidžia reikštis tarptautinei visuomenei nepriklausomai nuo jos istorinės 
ar geografinės padėties (Bull, 1977a, p. 17). Todel jis pasinėrė į istori- 
nius ir lyginamuosius tyrinėjimus, aprėpiančius kultūras, religijas, kultus, 
orakulų pranašystes, ideologijas, politines filosofijas, etines idėjas, įstaty- 
mus, papročius, kalbos vartoseną, viešąją nuomonę, propagandą ir visa 
kita, kas formuoja žmonių nuostatas bei elgseną atžvilgiu dalykų, peržen- 
giančių jų šalies jurisdikcijos ribas. Šie tarptautinės visuomenės bruožai 
juose nagrinėjami ne abtrakčiai, kaip juos nagrinėjame čia, bet per dau- 
gybę istorinių detalių, atskleidžiant realųjį procesą. Daugeliu požiūrių jo 
koncepcija suartėjo su tarptautinių santykių antropologija. 

Hedley Bullo dėmesio centre — tvarka, kuri kyla iš „bendros elemen- 
tarių socialinio gyvenimo tikslų pajautos“, iš preskriptyvinių taisyklių, 
„kurios palaiko“šiuos tikslus“, ir iš „institucijų, kurios padeda šias taisyk- 
les įtvirtinti“ (1977a, p. 65). Jurisprudencinė prielaida, jog žmogiškoji 
elgsena grindžiama deramo elgesio taisyklėmis, yra esmine Bullo tarptau- 
tinėje politinėje teorijoje. Vėliau jis nagrinėjo tai, kokiu būdu klostėsi ir 
plito šiuolaikinė tarptautinė visuomenė (Bull and Watson, 1984). Jis 
taip pat nagrinėjo tarptautinės visuomenės alternatyvas — tokias kaip pa- 
saulinė visuomenė, kurioje suverenios valstybės turėtų mažiau reikšmės — 
aiškindamasis, ar šios alternatyvos gali būti istoriškai realizuotos (Bull, 
1977a, 1984). Šiais požiūriais jo koncepcija gali būti traktuojama kaip 
istoriškai grindžiama tarptautinė jurisprudencija. 

Anot Martino Wighto (1987, 1991), žmonių santykiai už valstybių 
sienų teoriškai gali būti aiškinami sąvokomis trijų konkuruojančių min- 
ties tradicijų — realizmo (arba makiavelizmo), racionalizmo (arba grocia- 
nizmo) arba revoliucionizmo (kantizmo). Šios tradicijos, Wighto požiū- 
riu, tarptautinės politinės minties istorijoje yra paradigminės. Visos šios 
„Mąstymo paradigmos“ remiasi fundamentaliai skirtingomis prielaidomis 
apie žmogiškųjų santykių prigimų. Realizmas vadovaujasi tarprautinės 
anarchijos prielaida — valstybės paiso vien savo interesų, o jų santykius 
galiausiai reguliuoja karas. Radikaliausias realizmas neigia tarptautinės 


116 Robertas H. Jacksonas 


visuomenės egzistavimą; realiai egzistuoja tik Hobbeso prigimtinė būklė. 
Vienintelė politinė visuomenė, taip pat ir moralinė bendruomenė yra 
valstybė; egzistuoja tik (vidaus) valstybės ir piliečių pareigų ryšiai; neeg- 
zistuoja (tarptautinių) pareigų ryšių tarp valstybių. Racionalizmas vado- 
vaujasi prielaida, kad pasaulis yra vieta, kur vyksta diplomatiniai ir ko- 
merciniai santykiai tarp nepriklausomų valstybių, kurias kaip juridinius 
asmenis sieja tarptautinės teisės ir civilizuotumo normos. Racionalizmas 
savo radikaliausiu pavidalu - jeigu apskritai galima radikalizuoti poziciją, 
kuri skelbia nuosaikumą — numato tobulą valstybių tarpusavio pagarbos, 
santarvės ir teisės viršenybės pasaulį. Revoliucionizmas įsivaizduoja tokią 
pasaulio visuomenę, kurioje valstybės, kad ir išlikdamos, yra saistomos 
tam tikrų moralinių pareigų žmogiškosioms būtybėms, nes svarbiausiu 
atžvilgiu šios būtybės yra pirmesnės už valstybę. Radikaliausias revoliu- 
cionizmas teigia, jog vienintelė reali visuomenė yra pasaulinė visuomenė, 
kurios nariai yra visos žmogiškosios būtybės, visa žmonija. 

Socialines bei politines idėjas Wightas traktuoja kaip mediumą, per 
kurį apibrėžiame save pačius ir savo santykius su kitais: viena iš tokių 
idėjų yra valstybė, kita — valstybių visuomenė, dar kitos — vardijant jas 
nesistemiškai — tai suverenumas, žmoniškumas, tarptautinis teisingumas, 
tautų teisė, jėgų balansas, karas ir taika, mainai ir komercija, revoliucija, 
imperializmas, kolonializmas ir t.t. Sisteminiai mąstytojai mėgina šias 
idėjas susieti į teorinę visumą, kuri leistų autentuškai ir nuodugniai in- 
terpretuoti žmogiškąjį pasaulį. Wighto išskirtos trys tradicijos yra trys 
alternatyvūs mėginimai sukurti tokią teorinę visumą. Nors savo pasku- 
tinės knygos (išleistos po mirties) pabaigoje Wightas (1991, p. 268) pri- 
sipažįsta, jog laikosi „racionalistinių prietarų“, kitur (1987, p. 227) jis 
taip pat sako, jog „kai pagalvoju apie savo paties mąstyseną, tai joje, man 
rodos, randu visų šių trijų minties srovių elementų . 

Prieš pat mirtį Hedley Bullas paskelbė paskaitų tarptautinio teisingu- 
mo tema kursą, kurį skaitė Vaterlo (Waterloo) universitete Kanadoje. 
Ten Bullas atkreipia dėmesį į tai, kad tarptautinių santykių teisingumo 
idėjos nuolat konfliktuoja su tvarkos reikalavimais. Martino Wighto dva- 
sia vis dar jaučiama tuose jo samprotavimuose, kur jis pabrėžia, kad 
(liberalieji) racionalistai „nenori pripažinti, jog tarptautinių santykių tvar- 
ka ir jų teisingumas — tai tarpusavyje nesuderinami dalykai“ ir kad „jie 
mano, jog tarptautinių santykių tvarką laiduoja teisingumo reikalavimų 
tenkinimas, o teisingumas geriausiai vykdomas tvarkos sąlygomis“. Ta- 
čiau jis baigia pripažindamas „gilesnę konservaryviųjų realistų ... ir re- 

voliucionistų įžvalgą, jog kartais tenka priimti baisius sprendimus“ (1984, 
p. 18). Šiuos teiginius galima interpretuoti kaip Bullo neapsisprendimo 
šiuo esminiu klausimu liudijimą. Tačiau tokia interpretacija būtų vei- 
kiausiai nepagrįsta, nes Bullas čia paprasčiausiai pripažįsta, jog užsienio 
politikos srityje valstybės veikėjams kartais tenka daryti sunkius norma- 
tyvinius sprendimus. 


ATSAKOMYBĖ IR TARPTAUTINIAI SANTYKIAI 


Wighto-Bullo pozicija reikalauja moralinio pasirinkimo ir moralinės at- 
sakomybės užsienio politikoje analizės, o tai tebėra menkai įdirbta tarp- 
tautinės visuomenės teorijos dalis. Galima nurodyti bent tris skirtingas 
atsakomybės koncepcijas, priklausančias Wighto išskirtoms trims tradici- 
joms — atsidavimas savo valstybei ir jos piliečių gerovei; pagarba teisė- 
tiems kitų valstybių interesams bei tarptautinės teisės laikymasis; pagarba 
Žmogaus teisėms bei įprastai moralei. Žinoma, gali būtų pridurti paskirs- 
tomojo teisingumo, globalinės aplinkosaugos etikos bei kitokie norma- 
tyviniai reikalavimai, tačiau čia apsiribosiu šiuo trejetu. 


Valstybės atsakomybė 


Pagal šią koncepciją vienintelis pamatinis kriterijus, kuriuo privalo vado- 
vautis valstybės veikėjas užsienio politikoje, yra nacionaliniai interesai ir 
pirmiausia nacionalinis saugumas — pastarasis yra svarbiausioji vertybė, 
kurią jis turi ginti. Šia normaryvine užsienio politikos samprata remiasi 
makiaveliškos maksimos: visada pirmiausia rūpinkis savo valstybe ir jos 
piliečiais; venk tokių veiksmų, kurie keltų grėsmę jų gerovei; bendradar- 
biauk su kitomis valstybėmis tik tuo atveju, jeigu tai naudinga arba bū- 
tina, tačiau mėgink išvengti nenaudingų užsienio ryšių; neįsivelk į karą, 
jei tai nėra absoliučiai būtina; nestumk savo kariuomenės į pavojus, jeigu 
tai nėra absoliučiai būtina; pasirūpink, prieš siųsdamas juos į mūšį, kad 
jie būtų gerai parengti ir gerai ginkluoti ir t.t. Tokie normatyviniai rei- 
kalavimai būdingi atskirų valstybių pasauliui, kur valstybės veikėjų parei- 
gas apibrėžia tik nacionaliniai interesai ir įsipareigojimai savo piliečiams. 

Griežtąja prasme šie dicta nesukuria tarptautinės etikos, nes čia nėra 
jokių išorinių pareigų — yra tik interesai, grėsmės ir konfliktai. Kokiu 

normatyviniu pagrindu remiasi tezė, jog valstybės veikėjai yra atsakingi 
tik savo valstybei? Atsakymą teikia gerai žinoma politinės pareigos teori- 
ja: valstybė — nesvarbu, ar ji atsirado visuomeninės sutarties, istorinės 
evoliucijos, užkariavimo ar kitokiu būdu — yra savarankiška politinė ben- 
drija ir yra pirmesnė už visas tarptautines asociacijas, prie kurių vėliau ji 
gali jungtis. Tarptautinė teisė ir tarptautinė organizacija tėra instrumen- 
tinių santykių išraiška. Žmogiškosios būtybės turi pozityvias teises — pi- 
lietines ir politines — tik kaip valstybių piliečiai: valstybės veikėjai atsako 
tik už savo valstybės, o ne už kitų valstybių piliečių saugumą. 


Tarptautinė atsakomybė 


Pagal šią koncepciją valstybės veikėjai turi išorinių pareigų, kurios išplau- 
kia iš jų valstybės narystės tarptautinėje visuomenėje; toji narystė duoda 
ne tik naudos; suteikdama teises ji uždeda ir pareigas, kurias apibrėžia 
įprastoji tarptautinė teisė, Jungtinių Tautų Chartija, taip pat tarptautinės 
valstybių sutartys. Pagal šį normatyvinį kriterijų užsienio politika turi 
vadovautis Grotiuso maksimomis: būk geras tarptautinės visuomenės pi- 
lietis; pripažink, kad kitų valstybių ir tavo valstybės teisės yra lygios, kad 
kitos valstybės turi teisėtų interesų, kuriuos dera gerbti, net jeigu jie 
kertasi su tavo valstybės interesais; elkis sąžiningai; laikykis tarptautinės 
teisės reikalavimų; bausk agresorius; laikykis karo teisės; būk kilniaširdis 
laimėjęs ir t.t. Tokie normatyviniai reikalavimai būdingi tokiai valstybių 
visuomenei, kur atsakomybę apibrėžia tarptautinė teisė ir ją pagrindžian- 
čios valstybių tarpusavio santykių draugiškumo, apibusiškumo bei dialo- 
go normos. 

Šis valstybinės veiklos atsakomybės kriterijus nusako bona fide tarp- 
tautinę etiką, kuri kildinama iš to, jog valstybės yra tarptautinės visuo- 
menės narės, turinčios atitinkamas teises ir pareigas. Kokiu normatyviniu 
pagrindu remiasi įsitikinimas, jog valstybės veikėjai turi specifinių parei- 
gų tarptautinės visuomenės ir jos narių atžvilgiu? Atsakymą teikia įpras- 
toji politinės pareigos teorija — valstybės turi pareigų kitų valstybių ir 
tarptautinės visuomenės kaip visumos atžvilgiu dėl savo narystės visuo- 
menėje, kurios pagrindu gali būti laikoma valstybių sutartis. Toji sutartis 
bei iš jos išplaukiančios pareigos nepriklauso nuo suvereno ir piliečių 
vidaus sutarčių, tad ji nepriklauso ir nuo valstybinių veikėjų įsipareigo- 

jimų vidaus politikoje. Žmogaus teisės egzistuoja, tačiau jas apibrėžia ir 
įtvirtina tarptautiniai suverenių valstybių susitarimai, tad narystė tarp- 
tautinėje visuomenėje reikalauja pagarbos žmogaus teisėms. 


Humanistinė atsakomybė 


Pagal šią koncepciją valstybes veikėjai - tai visų pirma žmogiškosios bū- 
tybės ir tokie būdami jie turi pamatinę pareigą ne tik gerbti, bet ir ginti 
žmogaus teises visame pasaulyje. Šiuo normatyviniu užsienio politikos 
vertinimo kriterijumi remiasi kantiškosios maksimos: visada prisimink, 
jog kitų šalių žmonės yra tokios pat žmogiškosios būtybės kaip tu pats; 
laikykis visuotinai pripažintos moralės; gerbk žmogaus teises; padėk 
tiems, kurie reikalingi materialios paramos, jeigu tą paramą gali suteikti 
nepatirdamas nuostolių; karo metu venk civilių aukų ir t.t. Tokie nor- 
matyviniai reikalavimai būdingi pasaulinei visuomenei, kur atsakomybę 
apibrėžia priklausomybė žmonių giminei ir, vadinasi, bendra moralė. 
Šis kosmopolitinis atsakingos valstybinės veiklos kriterijus numato 
daug didesnius reikalavimus nei tarptautinės atsakomybės reikalavimai. 
Tai lemia ne tik tai, kad valstybės veikėjai patys yra žmogiškosios būty- 
bės, bet ir tai, jog jie turi daugiau galimybių nei kas nors kitas pagelbėti arba 
pakenkti kitų šalių piliečiams. Koks įsitikinimo, jog valstybės veikėjai atsako 
už Žmogaus teises visame pasaulyje, normatyvinis pagrindas? Čia paprastai 
remiamasi politinės pareigos teorija: tiek valstybės veikėjai, tiek valstybės 
piliečiai yra pirmiausia žmogiškosios būtybės. O tai implikuoja tam tikras 
pamatinės pareigas, kurias privalo pripažinti kiekvienas. Asmens, kaip žmo- 
giškosios būtybės, pareigos tradiciškai nusakomos teigiant, kad egzistuoja 
prigimtinis dėsnis, visuotinis proto ir sąžinės dėsnis, taip pat prigimtinės 
teisės, kurias valstybės veikėjas, kaip ir kiekvienas kitas, privalo gerbti. 


Jeigu minėti kriterijai bei jais paremtos maksimos yra realiai veikian- 
čios normos, o ne vien akademinės spekuliacijos, tai šiuolaikiniuose tarp- 
tautiniuose santykiuose negalima išvengti normatyvinių dilemų ir kon- 
fliktų. Kiekvienoje normatyvinėje tarptautinių santykių analizėje būtina 
atsižvelgti bent į šiuos tris atsakomybės matmenis: atsižvelgiant tik į vie- 
ną ar dvejetą iš tų matmenų analizė geriausiu atveju bus neišsami arba, 
o tai blogiau — teiks šališką dalyko vaizdą, nes bus reikiamai neįvertintas 
normatyvinis tarptautinių santykių sudėtingumas, tad ir realūs sunkumai 
priimant normatyviai grindžiamus užsienio politikos sprendimus. Joks 

atskiras kriterijus negali būti lemiamas visomis galimomis aplinkybėmis. 
Normatyvinis pliuralizmas yra realybė, nuo kurios negali pabėgti valsty- 
bės veikėjas, kurios negali nepaisyti teoretikas, ir turbūt šią realybę turėjo 
omeny Martinas Wightas sakydamas, kad savo mąstysenoje aptinka visų 
trijų pozicijų elementų. 


ŠIUOLAIKINĖ TARPTAUTINĖ VISUOMENĖ: 
TREJETAS EPIZODŲ 


Vienas iš būdų patikrinti pateiktąsias atsakingos valstybinės veiklos kon- 
cepcijas — panagrinėti tai, ar jos padeda suprasti XX a. pabaigos tarptau- 
tinę visuomenę. Ar jomis galima pasinaudoti aiškinant, pavyzdžiui, kon- 
fliktus Persijos įlankoje, Afrikos iškyšulyje ir Balkanuose, - konfliktus, su 
kuriais valstybių veikėjams teko dorotis šio dešimtmečio pradžioje? Ne- 
galiu gilintis į šių konfliktų detales, juo labiau todėl, kad pastarieji du 
konfliktai tebesitęsia man rašant šiuos žodžius. Galiu pateikti tik kelias 
glaustas pastabas dėl kai kurių jų implikacijų tarptautinės visuomenės 
studijoms. 


Irakas-Kuveitas 


Daugelis žmonių veikiausiai pasakytų, jog Vakarų suinteresuotumas ne- 
nutrūkstamu Vidurio Rytų naftos tuekimu, kitaip sakant, nacionalinio 
saugumo sumetimai buvo svarbiausi 1991 metų sausį - kai prezidentas 
George'as Bushas ir kiu Vakarų lyderiai griebėsi karo veiksmų, siekdami 
išstumti Sadamo Huseino kariuomenę iš Kuveito. Tačiau ar tai išties 
paaiškina šiuo atveju jų prisiimtą atsakomybę? Beveik visuotinis Irako 
įvykdytos invazijos ir okupacijos pasmerkimas liudija, jog dauguma vals- 
tybės veikėjų dabar tikisi, jog kitų šalių valstybės veikėjai gerbia JT Char- 
tiją ir susilaiko nuo veiksmų, kurie keltų grėsmę tarptautinei taikai ir 
saugumui. Kitaip sakant, Irako atžvilgiu buvo pritaikyta tarptautinės at- 
sakomybės norma, kuri tokius veiksmus kvalifikuoja kaip agresiją, tad 
kaip Chartijos pažeidimą. 

Vertas dėmesio ir kitas šio epizodo aspektas, būtent tarptautinė ka- 
rinė intervencija į Šiaurės Iraką iškart po Persų įlankos karo, kurios tiks- 
las buvo sukurti „saugumo zonas“, ginančias kurdų mažumą nuo Irako 
kariuomenės. Buvo taip pat sukurtos „nęskraidymo zonos“ šiaurės ir pie- 
tų Irake. Šie veiksmai, kuriuos sankcionavo JT Saugumo Taryba, galėtų 

būti interpretuojami kaip humanistinės atsakomybės plėtros tarptauti- 
niuose santykiuose atvejis. Tačiau negalima nepastebėti vieno esminio 
šio epizodo bruožo: tai buvo veiksmai, kurių galima tikėtis iš karą laimė- 
jusios pusės — šiuo atveju JT Saugumo Tarybos ir jos vardu veikiančios 
valstybių „koalicijos“ — turinčios karo teisę vykdyti intervenciją pralaimė- 
jusios valstybės teritorijoje. Siekdama savo karinių ukslų „koalicija“ vyk- 
dė intervenciją ir kitur Irake. Irakas buvo laikomas agresoriumi, tad pra- 
laimėjęs karą jis neteko (bent laikinai) teisės kontroliuoti visą savo teri- 
toriją. Pagal šią interpretaciją intervencija Šiaurės Irake iš esmės nesiski- 
ria nuo humanitarinių akcijų, kurias sąjungininkai vykdė Vokietijoje Ant- 
rojo pasaulinio karo pabaigoje. Kita vertus, vėliau Saugumo Taryba ėmė- 
si priemonių, kad būrų kuriamos „saugumo zonos“ Bosnijoje-Hercogo- 
vinoje, tad šiuo požiūriu tas epizodas gali būti reikšmingas precedentas, 
ne tik vienkartinis įvykis. 


Somalis 


1991-1992 metais Somalio valstybė empiriškai nustojo egzistuoti, o visa 
politinė galia, kuri dar išliko šioje Rytų Afrikos šalyje, perėjo į besivai- 
dijančių karo vadų ir priešiškų klanų, į kuriuos pasidalijo šalis, rankas. 
Tuo pat metu šalį užklupo žiauri sausra. Tūkstančiai somaliečių mirė 
nuo bado, dar daugiau kentėjo nuo alkio ir būtų veikiausiai taip pat 
mirę, jeigu klanų karo anarchija ir prievarta būtų ir toliau trukdžiusi 
skirstyti savanoriškų paramos organizacijų įvežamą maistą. 1992 metų 
pabaigoje siekdama garantuoti maisto tiekimą badaujantiems somalie- 
čiams Saugumo Taryba sankcionavo tarptautinę karinę intervenciją į So- 
malį. JAV tam skyrė daugiausia karinių pajėgų, kitos Vakarų ir ne Va- 
karų šalys prisidėjo nedideliais kariniais kontingentais. Intervencija leido 
sutvarkyti maisto tiekimą ir didžiojoje šalies dalyje nutraukti badą. 1993 
metų pavasarį JT ėmėsi karinių veiksmų prieš vieną iš klanų vadeivų, kurio 
pajėgos buvo užpuolusios ir nužudžiusios keletą JT dalinio karių. Šios ak- 
cijos metu žuvo civilių somaliečių, todėl kilo abejonių del JT mandato ir 
ypač dėl to, ar jis sankcionuoja tiesioginį įsitraukimą į pilietinį karą. Tačiau 
tuo metu beveik visas Somalis jau buvo kontroliuojamas Jungtinių Tautų, 
ir nebuvo jokių požymių, kad Somalio valstybė greitai atsikurtų. 

Kaip pažymėjo komentatoriai, visais požiūriais, išskyrus formalųjį, So- 
malis tapo JT protektoratu. Tad Somalyje tarptautinė visuomenė ne tik 
įvykdė karinę intervenciją, bet ir prisiėmė atsakomybę už šalies valdymą 


122 Robertas H. Jacksonas 


iki susikuriant naujai Somalio valstybei vietoj tos, kurią sunaikino klanų 
tarpusavio vaidai. Šis Somalio valstybės internacionalizavimas primena 
kolonijinių laikų Tautų lygos mandatus, taip pat ankstesnius JT protek- 
toratus. Šis epizodas pasižymi ryškiais tarptautinio paternalizmo bruo- 
žais; galbūt jis net ženklina distancijavimąsi nuo postkolonijinės eros, kai 
tarptautinėje politikoje buvo griežtai draudžiamas intervencionizmas. In- 
tervencija į Somalį neįmanoma pagrįsti kokiais nors nacionalinio saugu- 
mo sumetimais: nebuvo nei naftos tiekimo problemos, nei kitokių pavo- 
jų, palygintinų su pavojais Irako—Kuveito atveju. Pagrindinis intervenci- 
jos tikslas buvo humanitarinis. 


Bosnija-Hercogovi "14 


Bene painiausias konfliktas, kilęs pasibaigus šaltajam karui — tai konflik- 
tas buvusios Jugoslavijos Bosnijos-Hercogovinos respublikoje. JT Saugu- 
mo Taryba, Europos Bendrija ir visos didžiosios valstybės vengė karinio 
įsikišimo apsiribodamos taikos palaikymo priemonemis. Bosnijos-Herco- 
govinos karai vyko buvusios Jugoslavijos valstybės teritorijoje. Tarptau- 
tinės visuomenės sutrikimą ir abejones del tiesioginės karinės interven- 
cijos Bosnijoje-Hercogovinoje iš dalies paaiškina tai, kad tie konfliktai 
paprastai buvo suvokiami kaip etninės nepriklausomybės kovos tarp mu- 
sulmonų, serbų ir kroatų bendruomenių, į kurias suskilo šalies gyvento- 
jai. Tam tikrą laiką pagrindinis argumentas prieš intervenciją buvo įsi- 
tikinimas, jog šalyje vyksta pilietinis karas. Kita vertus, tik del to, kad 
Bosniją-Hercogoviną pripažino Europos Bendrijos valstybės ir Jungtinės 
Tautos, ji tapo suverenia valstybe; tad už šią nepriklausomybę jos prisi- 
emė tam tikrą atsakomybę. Be to, tarptautinė visuomenė jau buvo įvyk- 
džiusi masinę intervenciją įvesdama ginklų embargą, kuris kariniu požiū- 
riu labai susilpnino tos šalies vyriausybę, nes serbų ir kroatų mažumas 
aprūpino ginklais joms giminiškos valstybės. Daugelio stebėtojų įsitiki- 
nimu, taip buvo leista serbų ir kroatų milicijoms užimti beveik visą šalį, 
o tai galiausiai ir nulėmė jos padalijimą. JT ir EB mėgino tam užkirsti 
kelią siūlydamos planą, pagal kurį vietos autonomija būtų suteikta de- 
šimčiai atskirų šalies regionų, nedalijant pačios šalies. Tačiau tas planas 
liko nerealizuotas. 

Nesibaigiantys ginčai dėl 1992-1993 metų karų Bosnijoje-Hercogo- 
vinoje liudija, jog nors šiuolaikiniams valstybės veikėjams rūpi žmogaus 
teisės, jie vengia karinio angažavimosi vien šiuo pagrindu, jeigu negali 
pasiremti akivaizdžiais nacionaliniais interesais, apeliuoti į akivaizdų 

tarptautinės taikos pažeidimą arba jeigu jų karinėms pajėgoms gresia rimti 
nuostoliai esant abejotinoms jų akcijų sekmės perspektyvoms. Tų ginčų 
trukmė, intensyvumas bei eigos nenuoseklumas liudijo ne humanitarinių 
intencijų stoką o veikiau daugumos valstybinių veikėjų abejones del ka- 
rinės intervencijos Bosnijoje-Hercogovinoje sėkmės; daugelis jų baimi- 
nosi, kad intervencija problemą tik pasunkins. Toks susirūpinimas dėl 
sėkmės tikimybės buvo moraliai pateisinamas. Taigi tarptautiniuose san- 
tykiuose atsargumas tam tikromis aplinkybėmis turi nusverti užuojautą. 
Iš esmės tai buvo apsisprendimo dalykas, ir abi ginčo pusės galėjo pasi- 
telkti svarių normatyvinių argumentų, kaip tai rodo JAV senatoriaus Da- 
nielo Patricko Moynihano komentaras interviu televizijai: „Pasaulis, ku- 
ris tik stebėjo, padarė sunkią nuodėmę . 


Ką šie trys epizodai mums sako apie dabartines tarptautines normas 
ir apie valstybės veikėjų etiką? Irako—Kuveito atvejis iliustruoja tokį nor- 
matyvinį tarptautinės intervencijos pagrindimo argumentą: jeigu moralės 
požiūriu intervencija akivaizdžiai privaloma ir gali būti sskmngai įvykdy- 
ta, tokia intervencija pateisinama. Tarkime, kad šiuo požiūriu karinė 
intervencija išties pateisinama — todėl valstybės veikėjai turi teisę jos 
griebtis. Tačiau pasirinkdami intervenciją arba nuo jos susilaikydami jie 
vis vien turi pakelti visą atsakomybės naštą. Priimant tokį sprendimą gali 
(ir turi) būti atsižvelgiama į pragmatinius sumetimus: ar verta pradėti 
karą su Iraku siekiant jį išstumti iš Kuveito, net jeigu tai pateisinama? 
Svarbiausioji valdžios pareiga - pasirūpinti savo pačios piliečiais. Tik po 
to ji gali mėginti pasirūpinti kitais. Akivaizdu, jog šiuo atveju buvo nu- 
spręsta, kad kilo rimta grėsmė pasauliniam naftos tiekimui, kad Irakas 
akivaizdžiai pažeidė tarptautinę teisę, kad intervencijos rizika nedidelė, o 
sėkmės tikimybė pakankamai didelė — ir kad todėl Jungtinių Valstijų ir 
kitų JT valstybių karinių pajėgų karinė akcija pateisinama. Tolesnė įvy- 
kių eiga patvirtino, kad šis sprendimas buvo racionalus, nors, supranta- 
ma, to nežinota priimant sprendimą. 

Koks normatyvinis argumentas galėjo būti naudojamas Somalio ir 
Bosnijos-Hercogovinos atvejais? Masinio žmonių kankinimo atvejais 
įprastoji moralė ir tarptautinė humanitarinė teisė iš mūsų reikalauja, at- 
sižvelgiant į galimybes, imtis veiksmų, kurie leistų tokią padėtį pakeisti. 
Akivaizdu, kad Somalio atveju buvo priimtas sprendimas, jog esant ne- 
didelėms intervencijos sąnaudoms humanitariniai tikslai pateisina JAV ir 
kitų JT šalių karinę intervenciją. Įvykiai iki 1993 metų sausio ir šįkart 
patvirtino, kad sprendimas buvo racionalus, nors ir čia tai nebuvo žino- 

ma jį priimant. Tačiau Bosnijos-Hercogovinos atveju dauguma valstybės 
veikėjų negalėjo nepripažinti, jog intervencijos sąnaudos būtų pernelyg 
didelės, o sekmės šansai pernelyg maži, kad intervencija būtų pateisina- 
ma, nors šiuo atveju buvo daugiau nei pakankamai humanitarinių tokios 
intervencijos motyvų. Įvykiai iki 1993 metų pavasario beveik nieko nesa- 
kė: buvo neįmanoma išsiaiškinti, ar politika, kuria buvo vadovaujamasi, 
padėjo išgelbėti gyvybių daugiau, negu jų buvo prarasta, ir ar ji sumažino, 
o ne padidino žmonių kančias. Šiedu atvejai rodo, jog šiuolaikinėje tarprau- 
tinėje visuomenėje humanitarinės intervencijos normos veikia tik esant tam 
tikroms sąlygoms: tas sąlygas paprastai apibrėžia tokie pragmatiniai sumeti- 
mai kaip karinės intervencijos sąnaudų dydis ir jos sėkmės tikimybė. 

Bosnijos-Hercogovinos atvejis iliustruoja, kokius sunkius moralinius 
sprendimus tenka daryti valstybės veikėjams pasaulyje, pasidalijusiame į 
nepriklausomas valstybes, kurių svarbiausia pareiga yra garantuoti savo 
šalies ir jos gyventojų gerovę, tačiau kartu ir tokiame pasaulyje, kur tarp- 
tautiniuose santykiuose jau peržengiamas grynojo suverenumo principas. 
Kitaip sakant, klostosi toks pasaulis, kur valstybės veikėjams tenka pakel- 
ti ne tik nacionalinės, bet ir tarptautinės bei humanistinės atsakomybės 
naštą. Šiomis sąlygomis politinė dorybė reiškia ne tik šios padidėjusios 
atsakomybės pripažinimą, bet ir gebėjimą priimti sprendimus, kuriuose 
deramai atsižvelgiama į visus šiuos reikalavimus. Tačiau už kiekvieną tokį 
sprendimą galiausiai tenka atsakyti nacionaliniu lygiu. Būtent su šia prak- 
tine dilema tarptautinėje visuomenėje susiduria atsakingas valstybės vei- 
kėjas, pripažįstantus tam tikromis sąlygomis humanitarinės intervencijos 
teisę, tačiau negalintis (ir neprivalanus) laikyti jos savo pareiga. 

Tad visais šiais atvejais lemiamas veiksnys yra atsakomybė už nacio- 
nalinius interesus. Tai gali būti interpretuojama taip, tarsi du kiti nor- 
matyviniai reikalavimai tėra kamutfliažas ir kad realiai veikianti tarprau- 
tinių santykių norma tėra nacionalinių interesų ir nacionalinio saugumo 
gynimas, žodžiu, — jėgos politika. Būtent tokia yra klasikinio realizmo 
pozicija. Alternatyvią koncepciją siūlo tarptautinės visuomenės teoreti- 
kai: valstybės veikėjai turi tarptautinių bei humanitarinių pareigų, kurias 
jie privalo vykdyti visais tais atvejais, kai tai netrukdo jiems atsakingai 
ginti nacionalinių interesų. Jeigu nacionaliniai interesai būtų vienintelis 
reikšmingas tarptautinių santykių veiksnys, tai Somalio ir Bosnijos-Her- 
cogovinos problemos būtų paliktos spręsti patiems tų šalių žmonėms. 
Glaustai: norint suprasti šiuos tris epizodus būtina tokia pozicija, kurios 
laikantis atsižvelgiama į visus atsakingos valstybinės veiklos aspektus. Re- 
alizmas yra būtinas, tačiau jis nėra pakankamas aiškinant normatyvinę 

dabartinių tarptautinių santykių įvairovę. Būtina taip pat atsižvelgti į 
racionalizma ir revoliucionizmą. 

Apibendrinkime. Kadangi tarptautinius santykius veikia skirtingi ir 
dažnai tarpusavyje nesuderinami moraliniai bei teisiniai reikalavimai, at- 
sakingiausias sprendimas, kuris turėtų būti priimtas konkrečiu atveju, 
negali būti nustatytas aprioriškai ir iš anksto. Neturime tokios moralės 
filosofijos, kuria galėtume pasiremti siekdami aiškaus ir vienareikšmio 
sprendimo. Kiekviena normatyvinė politinė tarptautinių santykių teorija 
turi pripažinti moralinių dilemų tikėtinumą, netgi jų neišvengiamumą, 
o tai reiškia, kad jos orientacija turi būti pliuralistinė. 


SITUACINĖ ETIKA 


Visos normatyvinės politinės teorijos galiausiai remiasi tam tikromis eti- 
nėmis prielaidomis. Politinė tarptautinės visuomenės teorija nėra išimtis, 
tačiau jos etiniai pamatai Martino Wighto ir Hedley Bullo rašiniuose 
nusakyti tik implicitiškai. Tik Arnoldas Wolfersas (1965) ir Stanley Hof- 
fmannas (1981) eksplicitiškai nagrinėjo šią temą. Jų darbai teikia pagrin- 
dą taikomajai valstybinės veiklos etikai, kuria rėmėmės savo analizėje. 

Taikomoji valstybinės veiklos etika yra gana painus dalykas. Teoreti- 
kai gali spėlioti, kokius normatyvinius sprendimus padarys valstybės vei- 
kėjai, arba vertinti jų padarytus sprendimus, kai išaiškėja, kokius pada- 
rinius tie sprendimai sukėlė. Tačiau tai nėra pačių tų sprendimų priėmi- 
mas. Turbūt daugiausia, ko gali siekti geriausias teoretikas, tai mėginti 
suvokti šiomis sąlygomis veikiančių žmonių padėtį bei jų vaidmenį — 
įsivaizduoti, ką reiškia būti prezidento arba premjero vietoje, kai kyla 
sprendimų priėmimo būtinybė. Kitaip sakant, siekdami suprasti norma- 
tyvinius sprendimus tarptautinių santykių srityje, turime mėginti įsivaiz- 
duoti save tų sprendimų autorių situacijoje — prieš griebdamiesi kokių 
nors jų elgesio vertinimų. Tik laikydamasis tokios nuostatos teoretikas 
nešališkai traktuoja žmones, kurių elgesį nagrinėja. Tai net gali būti pre- 
liminarus mokslinio tyrimo etikos apibrėžimas. Mokslininkams nedera 
žvelgti į valstybės veikėjus iš abstrakčios politinės ar moralinės filosofijos 
olimpinių viršūnių. Pritariu Stanley Hoffmanno (1981, p. 189) minčiai, 
jog tarptautinės etikos studijos priklauso „taikomosios etikos“ sričiai, ku- 
ri nėra „etikos filosofo valda“, bet veikiau priklauso tarprautinių santykių 
teoretikui, kuriam rūpi normatyviniai klausimai. 

Beveik pagal apibrėžimą valstybės veikėjai yra žmonės, turintys daryti 

sunkius sprendimus, kurių jie negali perstumti kitiems. Ši aplinkybė juos 
išskiria iš privačių piliečių, kuriems taip pat tenka daryti sunkius spren- 
dimus, tačiau tie jų sprendimai neturi tokio visuotinio poveikio: privati 
atsakomybė ir vieša atsakomybė yra skirtingi dalykai. Čia verta priminti 
De Gaulle'io apibrėžimą: valstybės veikėjas yra tas, kuris „prisiima riziką, 
taip pat ir moralinę riziką (Hoffmann, 1981, p. 18). Prezidentai ir 
premjerai turi savo rankose — kaip išlikimo savo postuose sąlygą — dau- 
gybės kitų žmonių gerovę, o kartais, kaip karo atveju, net jų gyvybę. 
Svarstydami užsienio politikos klausimus jie gali konsultuotis su kuo tik 
nori. Tačiau galiausiai tik jie patys turi priimti sprendimus. Galima pri- 
minti žinomą moto, kuris buvo įrašytas ant prezidento Trumano stalo 
Baltųjų rūmų Ovaliajame kabinete: „e buck stops here“ („čia prisiimame 
atsakomybę ). O priėmę sprendimą jie turi veikti, niekada nežinodami, ko- 
kie bus galutiniai tų veiksmų padariniai. Bene ryškiausias tokio sprendimo 
pavyzdys tarptautinių santykių istorijoje buvo Trumano sprendimas 1945 
metų rugpjūų numesti atomines bombas ant Hirosimos ir Nagasakio. 

Kadangi valstybės veikėjų sprendimai bei atitinkami veiksmai visada 
daromi konkrečiomis vietos ir laiko aplinkybėmis, mokslininkas, siekian- 
tis juos suprasti, turi priimti vienokią ar kitokią situacinės etikos versiją. 
Arnoldas Wolfersas (1965, p. 51) yra tarptautinių santykių teoretikas, 
kuris nuosekliai laikosi šios pozicijos; „geriausią moralinį sprendimą esa- 
momis sąlygomis“ jis laiko valstybės veikėjo etika: „neperfekcionistine 
etika“. Ši koncepcija gali būti atramos taškas nagrinėjant normatyvinių 
sprendimų problemaviką tarptautinių santykių srityje; deja, joje neranda- 
me vieno esminio elemento — pačių veikėjų ir veiksmų. Tačiau jeigu į 
koncepciją įtraukiame aplinkybes, tai turime į ją įtraukti veikėjus ir jų 
elgseną. Kokio elgesio galima pagrįstai laukti iš valstybės veikėjų bei kitų 
tarptautinių agentų tomis konkrečiomis užsienio reikalų aplinkybėmis, 
kuriose jie atsiduria? Į šį klausimą galima atsakyti tik turint realistinį ir 
racionalų jų elgesio vertinimo kriterijų. 

Mano įsitikinimu, siekiant deramai vertinti valstybės veikėjų elgesį 
tomis sudėtingomis aplinkybėmis, kuriose jie atsiduria, reikia grįžti prie 
klasikinės dorybių idėjos, konkrečiau, — prie pilietinės arba politinės do- 
rybės idėjos. „Dorybė“ čia reiškia tam tikrą nuostatą ir discipliną, kuri 
reikalinga priimant geriausią sprendimą konkrečiomis aplinkybėmis ar 
bent jau mažiausiai blogą sprendimą tais atvejais, kai visi sprendimai 
daugiau ar mažiau blogi. Tokia situacija nėra retenybė tarptautiniuose 
santykiuose, ypač karo metu. Kai žmogaus elgesį vertiname pagal dory- 
bės kriterijų, jį vertiname ne pagal kokią nors taisyklę ar veiklos pada- 
rinius. Veikiau jį vertiname pagal tai, ko konkrečiomis aplinkybėmis ga- 

lima pagrįstai tikėtis iš žmogaus, turinčio sveiką nuovoką ir tvirtą cha- 
rakterį. Elgtis dorai tokiomis aplinkybėmis reiškia neišsižadėti atsakomy- 
bės ir atlikti savo pareigą - nepaisant sunkumų ir pagundų pasielgti ki- 
taip. Tad iš atsakingų valstybės veikėjų tikimės, kad savo politiką jie grįs 
teisinga informacija ir ją vykdydami deramai atsižvelgs į konkrečias ap- 
linkybes. Būtent tai yra poliukos menas. Kitaip sakant, galime pagrįstai 
smerkti valstybės veikėją, jeigu jis veikia neapsirūpinęs reikiama informa- 
cija arba neatsižvelgdamas į konkrečias aplinkybes. 

Kadangi nuo valstybės veikėjų priklauso daugybės žmonių gerovė ir 
kadangi jie disponuoja didžiausia griaunamąja galia ir todėl turi pakelti 
didesnę atsakomybe nei kas nors kitas, būtina politinė dorybė yra išmin- 
tingas apdairumas (prudence), kuris įvardytas kaip visos sistemos funk- 
cionavimo „traukos centras“ (Beiner, 1992, p. 153). Taigi neapdairumas 
ir avantiūrizmas yra didžiausios politinės ydos. Nesunku išvardyti ir kitas 
politines dorybes: ištikimybė, sąžiningumas, ryžtingumas, drąsa, atjauta, 
nešališkumas ir, svarbiausia, teisingumas. Kiekvienos iš šių dorybių reikš- 
mė iš dalies priklauso nuo veiksmo situacijos. Churchillis (1953, p. vii) 
jas taip rikiuoja: „Kariaujant-— ryžtingumas; pralaimėjus — nesitaiksty- 
mas; laimėjus — kilniadvasiškumas; taikos sąlygomis — gera valia“. Mums 
čia svarbu ne tiek tiksliai surikiuoti politines dorybes, kiek pabrėžti tai, 
jog žvelgdami į tarptautinius santykius iš situacinės etikos perspektyvos 
turime laikytis pozicijos, kuri iškelia dorybių reikšmę. Kadangi šis taiko- 
mosios etikos požiūris į valstybės veiklą verčia gilintis į agentų elgesį jų 
konkrečioje situacijoje, jis, mano supratimu, yra vaisingesnis ir realistiš- 
kesnis už bet kurį kitą požiūrį. 


IŠVADA 


Hedley Bullas (1969, p. 20) kadaise gynė „klasikinę“ teoretizavimo nuo- 
statą, sietiną su „filosofija, istorija ir teise“, kuriai „pirmiausia būdingas 
eksplicitinis kliovimasis sprendimo galia“. Tai neblogai apibūdina ir po- 
litinę tarptautinės visuomenės teoriją. Politikas teoretikas, mėginantis su- 
prasti valstybės veikėjo elgesį ir suvokti jo specifinę moralinę situaciją, 
turi išmokti naudotis sprendimo galia. Šį akademinį įgūdį ugdo ne tiek 
abstrakti politinė bei moralinė filosofija, kiek istorijos veikalų skaitymas 
ir toks požiūris į dabarties įvykius, kai mėginama suvokti jų keliamas 
sudėtingas moralines dilemas. Čia, mano įsitikinimu, prieiname prie 
pamatinės politinės teorijos problemos, kuri siekia pačias jos ištakas: ko- 
kiomis moralinėmis savybėmis turi pasižymėti valstybės veikėjas? Šis se- 

nas klausimas yra esminė tarptautinės politinės teorijos problema. Ir, 
žinoma, neįmanoma pateikti atsakymo, kuris tenkintų visus. Tačiau pars 
klausimas yra svarbesnis už atsakymą, nes jis suponuoja fundamentalią 
tiesą: kad tie, kurie turi savo rankose valdžią ir daro poveikį daugybės 
kitų žmonių gyvenimui, turi pakelti didžiulę atsakomybės naštą — turbūt 
pačią sunkiausią naštą, kokią tik žmogus gali pakelti. 

6 
Tarptautinė politinė teorija ir 
globalinė aplinkosauga 


Andrew Hurrell 


Šioje knygoje mėginama apibrėžti tarptautinės politinės teorijos objektą, 
išskiriamos svarbiausios problemos, kurias turi spręsti šiuolaikinė tarp- 
tautinė politinė teorija, aiškinamasi, kokiais būdais geriausia konceptu- 
alizuoti pasaulinės politikos dinamiką. Tarptautinės visuomenės trapu- 
mas ir pažangos tarptautiniuose santykiuose netikrumas verčia laikytis 
plataus politinės teorijos objekto bei tikslų apibrėžimo ir reikalauti, kad 
normatyvinės šiuolaikinių ekologinių problemų sprendimo koncepcijos 
remtųsi realistiniu efektyvaus politinio veiksmo galimybių vertinimu. 
Kaip rašo Johnas Dunnas: 


Politinės teorijos tikslas - diagnozuoti praktines problemas ir parodyti, kaip 
geriausia su jomis dorotis. Tam ji turi mus išmokyti trijų santykinai skirtingų 
įgūdžių: pirma, gebėjimo suvokti socialines, politines bei ekonomines mūsų 
gyvenimo sąlygas ir suprasti, kodėl jos yra būtent tokios; antra, gebėjimo su- 
kurti nuoseklią ir pagrįstą geidžiamo pasaulio viziją; ir, trečia, gebėjimo įvertin- 
ti, kokiu mastu, kokiu būdu ir kokia kaina galėtume realųjį pasaulį pastūmėti 


mūsų geidžiamo pasaulio link. (1990, p. 193) 


EKOLOGIJOS PROBLEMA 


Kodėl apskritai turime nagrinėti ekologijos ir globalinės ekologinės kai- 
tos problemas? Atsakymą iš dalies lemia mūsų didėjantis susivokimas, 
kad egzistuoja materialios ribos tai vystymosi atmainai, į kurią buvo 
orientuota tradicinė Vakarų politinė teorija, taip pat, kad vyraujančios 
politinės organizacijos formos gali būtu nepakankamai tinkamos spren- 
džiant žmonijos santykio su natūraliąja aplinka problemas. Tarptautiniai 
politiniai ekologinių problemų aspektai labai išryškėjo per pastaruosius 

du dešimtmečius. Tai sąlygojo didėjantys aplinkos taršos tempai, aiškes- 
nis žmonijai iškylančių aplinkosaugos problemų supratimas bei išaugęs 
viešosios nuomonės susivokimas, kad problemos rimtos. Nors bendras 
problemos vaizdas dar nėra visiškai aiškus ir nors dažnai ginčijama tai, 
jog jau „peržengėme ribą“, vis daugiau faktų rodo, kad žmogaus socialinė 
bei ekonominė veikla daro vis didesnį spaudimą fiziniams ekosferos pa- 
jėgumams ir kad mes visai realiai baigiame užpildyti mums skirtą eko- 
loginę nišą (Daly and Cobb, 1990; Meadows, Meadows, and Randers, 
1992). O tai reiškia — pabrėžiame — jog politinei aplinkosaugos teorijai 
rūpi ne vien „gero gyvenimo“ idealai, bet ir priemonės, padedančios 
išlikti pačiai žmonijai; tad šiuo požiūriu įveikiamas vienas iš svarbiausių 
vidaus politikos ir tarptautinės politinės teorijos skirtumų (Wight, 1966). 

Kita atsakymo dalis - tai valstybių sienų nepripažįstantis, vis labiau 
globalinis šiuolaikinių ekologinių problemų pobūdis; dėl to jos tampa 
tiesioginiu tarptautinės politinės teorijos dėmesio objektu. Aplinkosau- 
gos problemos darosi globalinės bent trimis atžvilgiais. Pirma, žmonija 
dabar akivaizdžiai susiduria su daugybe ekologinių problemų, kurios yra 
globalinės tiesiogine šio žodžio prasme, nes susijusios su kiekvienu ir gali 
būti efektyviai sprendžiamos tik visų ar bent didžiosios daugumos vals- 
tybių bendradarbiavimo būdu: klimato kaitą bei šiltnamio efektą suke- 
liančių dujų išmetimo kontrolė; ozono sluoksnio apsauga; biologinės įvai- 
rovės palaikymas; specifinių regionų, tokių kaip Antarktika arba Amazo- 
nė, išsaugojimas; jūrų šelfo tvarkymas bei okeanų apsauga yra aiškiausi 
šių problemų pavyzdžiai. 

Antra, daugelis kadaise buvusių regioninių arba vietinių ekologinių 
problemų — miestų tarša, miškų nykimas, dykumų plėtimasis, rūgštiniai 
lietūs, vandens ar kuro išteklių išsekimas, dabar kelia tarptautinę grėsmę: 
nes griauna silpnesnių ir neturtingesnių valstybių ekonomiką bei socia- 
linę jų sąrangą, keldamos arba aitrindamos valstybių vidaus ir tarpvals- 
tybinius nesutarimus bei konfliktus, taip par skatindamos didėjančius 
migracijos srautus. Be to, nors daugelis šių problemų yra „lokalizuotos“ 
tuo atžvilgiu, kad jų padariniai jaučiami lokaliai, jų priežastys dažnai 
peržengia valstybių sienas, nes vietinės ekosistemos yra įtrauktos į tarp- 
tautines gamybos ir mainų struktūras. 

Tai padeda suvokti trečią, daugeliu požiūrių svarbiausią, globalizavi- 
mo aspektą — tą, kurį lemia sudėtingas, tačiau glaudus ryšys tarp ekolo- 
ginių problemų atsiradimo ir dabartinės, faktiškai jau globalinės, ekono- 
minės sistemos funkcionavimo. Viena vertus, daugybę ekologinių pro- 
blemų kelia tai, kiek industrializuotų šalių turtingumas buvo pasiektas 

alinant energetinius bei gamtinius išteklius, nustumiant į „ekononominį 
šešėlį“ kitas ekonominės sistemos dalis. Kita vertus, plačiai pripažįstamas 
skurdo, gyventojų skaičiaus augimo ir aplinkos taršos ryšys — ryšys, į kurį 
atkreipė dėmesį Brundtlando komisija 1987 m. ir kuris tapo pagrindine 
„Žemės viršūnių“ (Eart4 Summit) susitikime Brazilijoje 1992 m. birželį 
(World Commission on Environment and Development, 1987). Tvarus (su- 
stainable) vystymasis — tai iš esmės globalinė problema, tiek dėl to, kad 
šalis sieja ekonominė tarpusavio priklausomybė, tiek ir dėl to, kad toks 
vystymasis kelia esmines turto, išteklių ir galios pasiskirstymo tarp Šiau- 
rės ir Pietų problemas. 

Bene svarbiausias poslinkis, įvykęs per dvidešimt metų, skiriančių JT 
konferenciją „Žmogiškosios aplinkos“ rema Stokholme 1972 m. nuo JT 
konferencijos aplinkosaugos ir vystymosi tema („Žemės viršūnių susiti- 
kimo“) Rio de Žaneire 1992 m., yra tas, kad atsirado globalinės ekolo- 
ginės kaitos ir globalinės krizės pojūus. Ekologinių problemų supratimas 
pasistūmėjo priekin — nuo aštuntojo dešimtmečio diskusijų apie lokali- 
nės taršos padarinius bei gamtos išteklių ribotumą (Romos Klubo prog- 
nozės, „augimo ribų“ idėja, OPEC“o padidintų naftos kainų šokas ir t.t.) 
prie „globalinės ekologinės kaitos“ ir riboto planetos pajėgumo absor- 
buoti ekonominės veiklos taršą; žodžiu, įvyko poslinkis nuo „išteklių 
ribotumo“ idėjos prie „taršos absorbcijos ribotumo“ idėjos. Žinoma, „glo- 
bališkumo“ apibrėžimai konstruojami politiškai, tad jie yra politiškai gin- 
čijami. Kiek milijonų žmonių turi kentėti dėl vandens stygiaus, kad pro- 
blema galėtų būti įvardyta kaip globalinė? Be to, kalbant apie ekologiją 
kaip apie globalinę problemą, turima omeny ne tai, kad visos ekologinės 
problemos turi globalinių padarinių ar juo labiau kad jos visos turi būti 
sprendžiamos globaliniu lygiu. Pabrėžiama veikiau tai, kad materialūs 
tarptautinių santykių pamatai yra neišvengiamai ribojami planetos kaip 
visumos „keliamosios galios“ ir kad būdai, kuriais politika organizuojama 
globaliniu mastu, tampa kritiniu žmogiškųjų būtybių santykio su gam- 
tine aplinka veiksniu. 

Svarbiausia yra tai, kad naujų, precedento neturinčių ekologinių pro- 
blemų atsiradimas išryškino vieningos, integruotos, visomis savo dalimis 
glaudžiai susijusios ekosistemos neatitikimą globaliai vyraujančiai politi- 
nės organizacijos formai — suverenių valstybių sistemai, kur politiniai vie- 
netai normatyviai konstruojami abipusio suverenumo pripažinimo pa- 
grindu ir todėl susiklosto politiškai fragmentuota anarchinė sistema, ku- 
rioje bendradarbiavimas istoriškai visada buvo ribotas, o konfliktavimas 
ir karas — įprastas ar net esminis bruožas. 

Kaip tarptautinių santykių teorija reaguoja į globalinės ekologinės kai- 
tos keliamą problematiką? Kokius klausimus ji kelia? Kokius atsakymus 
ji gali pasiūlyti? Bendriausiu pavidalu čia galima išskirti dvi teorijų gru- 


pės. 


TARPTAUTINĖ POLITINĖ TEORIJA IR EKOLOGIJA: 
TRADICINĖ DARBOTVARKĖ 


Pirmoji teorijų grupė laikosi „tradicinių“ tarptautinių santykių teorijos 
nuostatų: kad valstybės vis dar yra pagrindiniai pasaulinės politikos agen- 
tai; kad tarptautiniai santykiai yra iš esmės autonominė politinės veiklos 
sritis; kad pagrindinis teorinės analizės objektas siekiant atrasti ir paaiš- 
kinti valstybių konfliktų ir bendradarbiavimo dėsningumus — tai anar- 
chinėje tarptautinėje politinėje arenoje konkuruojančių valstybių galia 
bei interesai. Žvelgiant šiuo aspektu ekologinės problematikos atsiradi- 
mas kelia daug aktualių, nors iš esmės jau žinomų klausimų, iš kurių 
svarbiausi yra šie trys. Pirma, kaip ekologinės problemos atsiliepia jėgų 
pusiausvyrai ir kokias paskatas naujoms koalicijoms ar antagonizmams 
atsirasti jos sukuria? Pavyzdžiui, kokiu mastu ekologinės problemos at- 
gaivino struktūrinį konfliktą tarp turtingų ir neturtingų šalių, tarp Šiau- 
rės ir Pietų? Antra, kokiu mastu ekologinės problemos kelia naujų ginkluotų 
konfliktų tarp valstybių pavojų? Ir, trečia, kaip tarptautinės visuomenės ins- 
titucijos ir egzistuojantys tarpvalstybinio bendradarbiavimo mechanizmai pa- 
deda (arba trukdo) atrasti ir spręsti aplinkosaugos problemas? 

Būtent pastarajam klausimui tarptautinių santykių teorija skyrė dau- 
giausia demesio. Devintajame dešimtmery, kai vyko ginčas tarp neorea- 
listų ir neoliberalių institucionalistų, buvo daug padaryta nagrinėjant 
tarpvalstybinį bendradarbiavimą ekologijos srityje, režimų formavimo po- 
lituiką, taip pat ieškant teorijos, geriausiai paaiškinančios, kaip ir kodėl 
toks bendradarbiavimas galimas. (Žr., pavyzdžiui, Young, 1989; Hurrell 
ir Kingsbury, 1992; Haas, Keohane ir Levy, 1993.) Teoretizuojant šiek 
tiek ankštose politikos mokslo (ypač JAV politikos mokslo) ribose dėme- 
sys buvo pirmiausia telkiamas į „tarptautinių režimų“ vaidmenį dorojan- 
tis su konfliktais ir sprendžiant kolektyvinio veiksmo problemas. Tačiau 
platesnės tarpvalstybinio ekologinio bendradarbiavimo studijos aprėpė ir 
daugelį darbų iš tarptautinės teisės srities — ne tik akademinės analizės, 
bet, kas labai svarbu, ir diplomatinės praktikos lygiu. (Žr., pavyzdžiui, 
Kiss ir Shelton, 1991; Birnie ir Boyle, 1993.) 

Šiuose darbuose sukurtas vertingas teorinis pagrindas analizuoti reži- 
mų formavimo politiką bei nustatyti svarbiausius kintamuosius, daran- 
čius poveikį šiam procesui. Tačiau kaip labai aiškiai rodo diskusijos aukš- 
čiausio lygio susitikime Brazilijoje, iš tikrųjų nesama sutarimo, kaip su- 
prasti ar vertinti tarptautinių ekologinių susitarimų, derybų bei institu- 
cijų gausą. Liberalai ir toliau yra linkę manyt, kad ekologinė šalių tar- 
pusavio priklausomybė kels problemas, kurios galės būti sprendžiamos 
tik kuriant naują ir vis platesnį šalių bendradarbiavimo mechanizmą. 
Radikali ekologinė planetos degradacija reikš nuostolius visiems, ir tai 
labiau nei ekonominės tarpusavio priklausomybės atveju valstybes įstums 
į padėų, iš kurios jos negalės ištrūkti vien savo jėgomis ir todėl bus 
priverstos bendradarbiauti. Be to, liberalų įsitikinimu, didėjantis moks- 
linis ekologinių problemų supratimas padės perorientuoti valstybių inte- 
resus ir palengvinti tarprautinį bendradarbiavimą. Šiuo optimistiniu po- 
žiūriu mes jau esame globalinės aplinkosauginės struktūros — naujų insi- 
tucijų ir naujų teisinių koncepcijų - kūrimosi liudininkai. Tiesą sakant, 
optimistų akimis, daugelio ekologinių režimų efektyvumą lemia ne tiek 
jų pačių galia, kiek tas mastas, kuriuo jie susieja valstybes nuolatiniu ir 
institucionalizuotu tarpuasavio derybų procesu: tuo paaiškinama svarba, 
kurią jie teikia reguliariems susitikimams ir informacijos gavimo bei pla- 
tinimo mechanizmams; taip pat jų požiūris į režimus kaip į tuos mecha- 
nizmus, kuriuos naudojant įmanoma efektyviai mobilizuoti spaudimą at- 
skiroms valstybėms. Remiantis šiomis idėjomis pozityviose 1992 metų 
aukščiausio lygio susitikimo Brazilijoje interpretacijose pabrėžiama jau 
sukurtų institucijų reikšmė (pirmiausia Tvaraus vystymosi komisijos 
(Commission for Sustainable Development, CSD) bei Globalinės aplinko- 
saugos agentūros (Globa! Environmental Facility (GEF), kurios vaidmuo 
padidėjo), taip pat faktas, jog jau veikiančios konvencijos del biologinės 
įvairovės išsaugojimo ir globalinės klimato kaitos teikia institucionali- 
zuotas procedūras tolesnėms deryboms. (Plačiau apie to susitikimo ver- 
tinimus žr. Grubb /7 A£., 1993.) 

Kita vertus, skeptikai (tarp kurių esama ir realistų, ir ekologistų) nu- 
rodo daugybę išliekančių kliūčių bendradarbiauti: nurodoma į daugelio 
tarptautinių institucijų silpnumą ir sankcijų taikymo galios stoką; į ne- 
regėtai išaugusį bendradarbiavimo bei politikos koordinavimo poreikį 
sprendžiant daugumą ekologinių problemų; į spaudimą, kurį patiria vals- 
tybės bei jų atstovai del reikalavimų paisyti pirmiausia tiesioginių trum- 
palaikių šalių vidaus interesų bei išlaikyti politinę autonomiją; į neatiti- 
kimą tarp politikų ir politinių procesų laiko horizonto ir daug platesnio 

laiko horizonto, kuris reikalingas suvokiant ir sprendžiant daugumą ap- 
linkosaugos problemų; į faktą, kad nėra tiesioginio ryšio tarp mokslinių 
žinių plėtros ir tarptautinio bendradarbiavimo plėtros, kad „tarpusavio 
priklausomybės“ retorika nuslepia daugybę problemų, nes specifinė pri- 
klausomybės struktūra kartais skatina bendradarbiavimą (pavyzdžiui, ozo- 
no sluoksnio problemos atveju), bet kartais yra jam priešinga (globalinio 
klimato atšilimo atveju); ir, galiausiai, į tą faktą, jog daugelį šių proble- 
mų tenka spręsti senų istorinių konfliktų tarp valstybių kontekste ir visos 
tarptautinės sistemos kultūrinio, politinio bei ekonominio heterogeniš- 
kumo sąlygomis. 

Šie tradiciniai klausimai yra ir išliks ateityje pamatiniais tarptautinės 
ekologinės politikos, tad ir pačios tarptautinės politinės teorijos klausi- 
mais. Kiekvienu atveju aplinkosaugos problemas teks spręsti atsižvelgiant 
į globalinę politinę situaciją, kai valstybės vis dar vaidina svarbų (nors 
jokiu būdu ne neginčijamą) vaidmenį. Be to, klausimas, kaip gali būti 
išsaugota biosfera esant fragmentuotai ir istoriškai santykinai nekoordi- 
nuotai tarptautinei politinei tvarkai, iškelia į pirmą planą specifinę tarp- 
tautinių santykių teorijos problematiką. Tarptautiniai santykiai dažnai 
traktuojami kaip antraeiliai politinės teorijos klausimai —- galbūt todel, 
kad politinei teorijai daugiausia rūpėjo gero gyvenimo kūrimo valstybėje 
idėja (vyraujanti Vakarų politinės teorijos nuostata), arba todėl, kad tarp- 
valstybinių santykių anarchija buvo laikoma toleruotinu ir neproblemiš- 
ku dalyku (Hobbeso ir Puffendorfo pozicija), arba todel, kad tarprauu- 
niai santykiai buvo laikomi nepavaldžiais kaitos bei pažangos procesams 
(realistų bei viltį praradusių liberalų, tokių kaip Rousseau, pozicija). Ta- 
čiau svarstant globalines aplinkosaugos problemas „atskiros šalies politi- 
nė teorija“ intelektiniu požiūriu jau nėra parenkinama alternatyva. Paju- 
dėjusi į scenos centrą tarptautinių santykių teorija neturi prarasti savo 
praeities įžvalgų. 

Kita vertus, sunku suprasti, kaip tarptautinių santykių teorija gali 
mums padėti susivokti dabartinėje ekologinėje problematikoje, jeigu ji 
išlieka savo tradicinių disciplininių valdų bei savo tradicinio diskurso 
ribose. Tradicinė teorinė jos darbotvarkė pernelyg siaurai konceptuali- 
zuoja ekologines problemas sukeliančius procesus, politines jėgas, daran- 
čias poveikį jų sprendimui, taip pat reikiamai neatsižvelgia į normatyvinį 
problemų matmenį. 

TARPTAUTINIŲ SANTYKIŲ TEORIJA IR APLINKOSAUGA: 
NAUJA DARBOTVARKĖ? 


. Antroje teorinių darbų grupėje globalinės ekologinės kaitos procesas pa- 
prastai traktuojamas platesniu ir dažnai radikalesniu aspektu, atrandant 
procesų, kurie meta iššūkį tradicinėms tarptautinės politinės teorijos kon- 
cepcijoms. Tikrai iš visų šiuolaikinių pretenzijų tradicinei politikos kon- 
ceptualizacijai globalinės ekologijos pretenzijos yra bene raiškiausios ir 
intuityviai įtikinamiausios. 

Svarbiausia jungiamoji visų šių pretenzijų grandis yra valstybės suve- 
reniteto empirinio ir normatyvinio pagrindo kvestionavimas - kritika pa- 
grindinės sąvokos, kurios pagrindu tradiciškai organizuojama tarptauti- 
nių santykių disciplina. Ekologinis iššūkis verčia naujai kelti klausimus 
del valstybių suverenumo prigimties bei jo ribų. Suverenumo siekius vis 
labiau atsveria ribotos atskirų valstybių galimybės dorotis su ekologinė- 
mis grėsmėmis (tiek lokaliai, tiek globaliai), naujų socialinių agentų mo- 
bilizavimasis ekologinių problemų pagrindu, taip par vis labiau tankėjan- 
tis tarptautinių aplinkosauginių susitarimų bei institucijų tinklas. Be to, 
kai kurių autorių požiūriu, didėjantis ekologijos problemų supratimas 
skatina naują planetos savivoką, kuri leidžia atsirasti naujiems, ne terito- 
riniu pagrindu apibrėžiamiems politiniams vienetams ir naujiems politi- 
nės organizacijos bei veiklos mechanizmams. Likusioje šio skyriaus dalyje 
panagrinėsime keturias grupes argumentų to, kaip turėtų būti plečiama, 
performuluojama arba transformuojama tarptautinė politinė teorija 
mums siekiant suprasti globalines ekologines problemas bei būdus, ku- 
riais jos galėtų arba turėtų būti sprendžiamos. 


Suverenumo erozija Iš viršaus 


Pirmoji argumentų grupė remiasi tradicine darborvarke, tačiau teigia, 
kad tankėjanus ir platėjantis juridinis bei institucinis ekologinių susita- 
rimų tinklas pats savaime meta iššūkį suverenumui bei įprastajai pasau- 
linės politikos sampratai. Šiuo specifiškai liberaliu požiūriu, globalinis 
ekologinis iššūkis, „instiruciškai susaistydamas“ valstybes, veda prie tarp- 
valstybinių santykių „anarchijos nunykimo“, prie valstybės „denacionali- 
zavimosi“ ir „internacionalizavimosi“. 


Valstybės iš esmės jau nebeturi savo tradicinės autonomijos, nes jos vis labiau 
įtraukiamos į formalių ir neformalių režimų tinklą, ir šis didėjančios jų tarpu- 

savio priklausomybės procesas veikiausiai tęsis (tiesa, trūkčiodamas) ateinantį 


šimtmetį. (Zacher, 1992, p. 60) 


Šiuo požiūriu būtinybė spręsti bendras problemas vis labiau integruo- 
tame pasaulyje didėjančią galią teikia viršvalstybinio lygmens instituci- 
joms. Todėl pastebime radikalius poslinkius pasiskirstant teises ir parei- 
gas tarp partikuliaristinių nominaliai suverenių valstybių reikalavimų ir 
tarptautinės visuomenės autoriteto. Tarptautiniai režimai ir tarptautinės 
institucijos tampa naujais autoriteto centrais, metančiais iššūkį naciona- 
linių valstybių autoritetui (Schachter, 1991; Held ir McGrew, 1993). 
Didėjantys institucionalizavimo mastai vis labiau riboja — praktiniais ir 
normatyviniais aspektais - valstybių suverenumą. Valstybes saisto vis la- 
biau tankėjantis tarptautinių principų, taisyklių, normų bei institucijų 
tinklas ir tas faktas, kad vis labiau integruotame pasaulyje net „galingieji“ 
turi remtis kolektyvinėmis institucijomis, kurios riboja jų galią ir leidžia 
turėti daugiau įtakos kitiems. 

Ir vis dėlto, nepaisant visų realizmo silpnybių aiškinant tarpvalstybinę 
aplinkosaugos politiką, jis teikia rimtų argumentų, kurie verčia abejoti, 
ar del šių procesų išties įvyko tokio masto valstybinio suvereniteto ero- 
zija. Žinoma, tiesa, kad ekologinių susitarimų skaičius labai padidėjo. 
Taip pat tiesa, kad požiūris į suverenitetą, ypač ekonomiškai silpnų šalių 
pasaulyje, labai pasikeitė po 1972 metų Stokholmo konferencijos. To- 
kios šalys kaip Indija arba Brazilija pamažu atsisako tos griežtos ekolo- 
ginių ir ekonominio vystymosi reikalavimų dichotomijos, kuri buvo ke- 
liama Stokholme. Vis daugiau reikšmės jos pradeda teikti aplinkosaugai 
bei ekologiniu požiūriu pagrįstesnei ekonominio vystymosi strategijai. 
Tad didėja sutarimas dėl to, kokiais būdais aplinkosauga gali prisidėti 
prie ekonomikos augimo. Taip pat labiau suvokiama, kokią grėsmę Pie- 
tums kelia nesaistoma aplinkos tarša. Tiesa, daugelio ekonomiškai silpnų 
pasaulio šalių ekonominis atsilikimas reiškia, jog Pietūs mažiau pajėgūs 
atitaisyti atitaisomą žalą aplinkai ir sunkiau gali prisitaikyti prie galimų 
globalinių ekologinių pokyčių. Be to, Pietūs taip pat pradėjo pripažinti, 
jog atskirų valstybių aplinkos taršos problemos yra išorinio pasaulio tei- 
sėtų interesų — tiek „tarptautinių“ (implikuojančių kitų valstybių teisę 
kelti tam tikrus reikalavimus), tiek ir „bendrųjų žmonijos“ — sritis. 

Tačiau siekis išlaikyti suverenumą vis dėlto išlieka esminiu veiksniu 
globalinėje ekologinėje politikoje tiek Šiaurėje, tiek Pietuose, o politinė 
suverenumo erozija yra kur kas mažiau akivaizdi, nei sugestionuoja pri- 
imamos deklaracijos. Tai gerai iliustravo aukščiausio lygio susitikimo Bra- 


Tarptautinė politinė teorija ir globalinė aplinkosauga 137 


zilijoje nesutarimai dėl siūlymų, kurie išties smarkiai apkarpytų suvere- 
nias valstybių prerogaryvas: beveik absoliutus Šiaurės atsisakymas pripa- 
žinti, kad ekologinis racionalumas gali iš jos pareikalauti keisti savo var- 
tojimo bei išteklių naudojimo struktūrą, arba atkaklus besivystančių vals- 
tybių priešinimasis deryboms dėl miškų apsaugos konvencijos. 

Idėja, kad esame anarchijos nunykimo liudininkai, taip par kelia abe- 
jonių prisimenant anksčiau minėtas nuolatines kliūtis tarptautiniam eko- 
loginiam bendradarbiavimui ir turint omeny ribotą daugelio egzistuojan- 
čių ekologinių susitarimų galią. Susitarimų skaičius išties gali būti įspū- 
dingas, tačiau sankcijos jų nesilaikymo atveju yra gana švelnios. Aiškiai 
pastebima tendencija teikti pirmenybę neįpareigojantiems programiniams 
(arba rekomendaciniams) susitarimams, kuriuos valstybės gali vykdyti 
laisvai pasirenkamais tempais nepriimdamos griežtų ir vienareikšmiškų 
įsipareigojimų. Ir išties Rio de Žaneiro susitarimai globalinės klimato 
kaitos ir biologinės įvairovės klausimais yra silpninami įvairiausių išlygų, 
išimčių bei dviprasmybių. Nė vienoje iš egzistuojančių aplinkosaugos su- 
tarčių nenumatoma valstybių teisės apeliuoti į griežtas trečiosios pusės 
procedūras sprendžiant tarpusavio ginčus. Valstybės ir toliau atkakliai 
siekia griežtai kontroliuoti visas informavimo, stebėjimo bei inspektavi- 
mo procedūras. Ir nors daug kalbama apie didėjanų valstybių norą ben- 
dradarbiauti su nevalstybinėmis organizacijomis (NVO), įdomu pažymė- 
ti, jog naujai sukurtos Tvaraus vystymosi komisijos (Commission on Su- 
stainable Development) nariai yra išimtinai valstybių atstovai (tiesa, ji su- 
teikė sau mandatą plėsti bendradarbiavimą su nevalstybinėmis organiza- 
cijomis ir sukūrė aukšto lygio patariamąją tarybą, į kurią bus įtraukti 
nevalstybinių organizacijų ekspertai). 

Galiausiai visos koncepcijos apie valstybių „internacionalizavimą“ yra 
klaidinančios, nes jose neatsižvelgiama į tai, jog globalinės problemos ir 
globaliniai procesai dažnai gali stiprinti valstybės vaidmenį. Antai tarp- 
tautinių ekologinių režimų plėtra gali būti suvokiama kaip valstybinės 
valdžios galių plėtros ir įtvirtinimo būdas naujų iššūkių akivaizdoje arba 
kaip būdas valstybėms iškeisti mažesnę savo veiksmų laisvę konkrečiu 
klausimu į didesnes galimybes praktiškai daryti įtaką kitų valstybių po- 
litikai bei bendriems problemų sprendimams. 

Visa tai, žinoma, nereiškia, kad niekas nepasikeitė ar kad realizmas 
yra pajėgus paaiškinti istoriškai išties įspūdingą aplinkosauginio tarptau- 
tinio bendradarbiavimo mastą. Labai svarbus poslinkis ir tai, kad pradėta 
vis daugiau reikšmės teikti ne atskirų valstybių teisėms, bet bendroms 
pareigoms. Matome itin reikšmingus tarptautinės visuomenės pobūdžio 

ir tikslų pokyčius: nuo minimalistinių koegzistencijos siekių prie bendros 
atsakomybės sampratą įkūnijančių taisyklių bei institucijų, kurios išties 
labai veikia valstybių vidaus organizaciją ir teikia papildomų teisių bei 
pareigų individams ir grupėms valstybių viduje, siekiančioms pagerinti 
globalinę situaciją. Ir vis dėlto akivaizdus ligšiolinis šių pastangų ribotu- 
mas (žinoma, ir aplinkosaugos srityje) griauna argumentą, esą didėjantis 
institucionalizavimas ir integravimasis mus privers visiškai išsižadėti tra- 
dicinių tarptautinės politinės teorijos koncepcijų. Tiesą sakant, daugelyje 
argumentų, kuriais įrodinėjama, jog peržengę „Vestfalijos epochą“ juda- 
me toliau, neatsižvelgiama į tai, kokiu mastu suverenumas visada buvo 
socialiai konstruojama teisė: ne kaip tai, ko galima reikalauti vien jėgos 
pagrindu, o kaip tam tikra kokybė, susiklosranti valstybių tarpusavio su- 
sitarimų pagrindu. 


„Vidaus“ ir „tarptautinių“ klausimų skirtumo erozija 


Dauguma svarbiausių tradicinių tarptautinių santykių koncepcijų rėmėsi 
prielaida, kad tarptautiniai santykiai yra atskira politinės veiklos sritis, 
kuri gali būti nagrinėjama atsietai nuo kitų sričių. Rėmimasis šia prielai- 
da ypač būdingas realizmui/neorealizmui. Tačiau ja taip pat remiasi kai 
kurios dabartinės neoliberalaus institucionalizmo atmainos, kurios (išsi- 
žadėdamos savo ankstesnių šalių tarpusavio priklausomybės bei transna- 
cionalizmo teorijų) mėgina tarpvalstybinį bendradarbiavimą aiškinti re- 
alizmo prielaidų pagrindu. Tas pat pasakytina apie tuos, kurie tarptau- 
tinius santykius mėgina aiškinti taip, tarsi egzistuotų tarptautinė visuo- 
menė — visuomenė, kuri savo mastu ir pobūdžiu skirtųsi nuo valstybėse 
egzistuojančių visuomenių. Antroji argumentų grupė atkreipia dėmesį į 
tai, kokiu mastu tarptautine ekologinė politika griauna analitinę šio skir- 
tumo vertę. 

Jau buvo pateiktas vienas pavyzdys, iliustruojantis ekologinės degra- 
dacijos ir smurtinio konflikto sąsają. Žinoma, tokį konfliktą galima aiš- 
kinti tradiciniais realizmo terminais — kaip valstybių „karą dėl išreklių“ 
(pavyzdžiui, dėl vandens išteklių Artimuosiuose Rytuose); arba kaip tarp- 
valstybinį konfliktą, kylanų del aplinkos degradavimo poveikio jėgų pu- 
siausvyrai arba del nesugebėjimo susitarti dėl kokios nors ypač svarbios 
ekologinės problemos sprendimo (Myers, 1989; Deudney, 1992). Ta- 
čiau žvelgiant į dalykus šiuo atžvilgiu rizikuojama nepastebėti esminių 
aplinkosaugos dimensijų: pavojaus (kuris jau darosi akivaizdus), kad 

aplinkos degradacija griaus silpnų valstybių socialinę struktūrą ir provo- 
kuos vidaus suirutę ir smurtą. Kitaip sakant, ekologinės saugos idėjos 
negali būti vaisingai konceptualizuojamos laikantis griežtos vidaus ir tarp- 
tautinių konfliktų dichotomijos arba karinių grėsmių ir kitokių nesaugu- 
mo formų dichotomijos. 

Kitas pavyzdys susijęs valstybės interesų idenufikavimu. Realizmo te- 
zė, kad tie interesai visų pirma kildintini iš valstybės santykinės padėties 
jėgų pusiausvyros sistemoje, visada buvo gana neįtikinama. O valstybių 
interesų ekologinių problemų atveju apskritai neįmanoma suvokti šiais 
terminais. Būtent del to ekologinės politikos analizėje paprastai labiau 
pabrėžiami mokslo ir politikos ryšiai; mokslo žinių vaidmuo formuojant 
valstybių interesus ir skatinant valstybių „ekologinio švietimosi“ proce- 
sus; taip pat vidaus jėgų bei vidaus vertybių vaidmuo apibrėžiant užsie- 
nio ekologinės politikos tikslus (Caldwell, 1992; Haas, 1990, 1992). 

Trečias pavyzdys, kuris susijęs su pačiais tradicinės darbotvarkės pa- 
matais, kalba apie tarptautinių ekologinių institucijų efektyvumą. Tradi- 
cinės darbotvarkės kontekste daug intelektinių pastangų buvo skiriama 
tarptautinių režimų formavimosi problemai, tų režimų santykiams su 
valstybėmis, taip pat veiksnių, paaiškinančių režimų tvarumą, analizei. 
Tų režimų įgyvendinimo klausimas ir klausimas, ar tie režimai veikia 
valstybių elgesį ir kaip veikia, buvo kur mažiau tiesiogiai nagrinėjamas. 
Tačiau silpniausioji grandis tarprautinio ekologinio bendradarbiavimo 
grandinėje gali būti ne sunkumai siekiant formalių susitarimų, bet vei- 
kiau šių susitarimų efektyvaus įgyvendinimo problema. Jau dabar gana 
akivaizdu, jog dauguma kliūčių ekologiškai racionaliai politikai kyla dėl 
valstybių ir valstybinių struktūrų silpnumo. Tad siekiant įtikinamesnio 
ekologinių režimų efektyvumo paaiškinimo daugiau dėmesio turi būti 
skiriama jų įgyvendinimo problemoms, o tai savo ruožtu verčia teoretiką 
nagrinėti įvairių vidaus veiksnių poveikį. 

Šie trys pavyzdžiai aiškiai rodo, jog tarptautinė politinė teorija turi 
daug daugiau dėmesio skirti valstybių vidaus ir tarptautinės politikos 
sąveikai. Tačiau jie taip pat teikia peno rimtesnei abejonei. Kokiu mastu 
valstybės yra pajėgios vykdyti efektyvią ekologinę politiką savo pačių te- 
ritorijoje? Kokiu mastu mažėjančios valstybių vidaus politikos galios liu- 
dija suverenumo eroziją iš apačios? Kokiu mastu pretenzijos į valstybin- 
gumo statusą, kurį kelia daugelis „kvazivalstybių“, praranda realią pras- 
mę — iš dalies dėl jų nepajegumo dorots su aplinkos degradacija, taip pat 
del jų chroniškų ekonominių nesėkmių bei politinės legitimacijos pra- 

radimo (Jackson, 1990)? Teigiamas atsakymas į šiuos klausimus neabe- 
jotinai pakirstų idėją, kad tarprautinė politinė teorija turi būti kuriama 
remiantis valdžios efektyvumo ir teisėtumo prielaida, kurią implikuoja 
suverenumo idėja. 

Žinoma, daugelį dalykų, kurie vyksta įvairiose pasaulio dalyse, galima 
ir toliau aiškinti būtent šiomis sąvokomis. Tradiciškai akivaizdus „tarp- 
tautinės anarchijos“ ir „valstybinės tvarkos“ skirtumas daugelyje šalių pra- 
rado savo akivaizdumą. Tačiau vis dėlto sunku nuspėti, kuria linkme 
pakryps valstybės erozijos iš apačios tendencijos. Jeigu, kaip dabar atro- 
do, jų poveikis bus tik dalinis ir nenuoseklus, įvyks ne poslinkis link 
neoviduamžių pasaulio, kur suverenumas nustotų būti pagrindiniu orga- 
nizaciniu principu. Veikiau jos tik pagilins tą nelygybę, kuri sukurdama 
naujų dominavimo ir priklausomybės struktūrų jau tapo svarbiausiu tarp- 
tautinės sistemos bruožu po šaltojo karo baigties. 


„Aplinka“ ir globalinė ekonomika 


Rimčiausia problema kalbant apie tarptautinės politinės teorijos santykį 
su aplinkosaugos klausimais kyla dėl negalimybės „aplinką“ traktuoti taip, 
tarsi ji būtų tik atskiras žmogiškosios būties aspektas. Kaip ne kartą buvo 
pažymėta, aplinka yra visur ir niekur, tad ji neturi jokių akivaizdžių ar 
neginčijamų ribų. 

Problemą galima iliustruoti nagrinėjant ginčus dėl ekologiškai pagrįs- 
to ekonominio vystymosi (sustainability). Ekologinio pagrindžiamumo 
kriterijai neišvengiamai siejami su žmogiškųjų būtybių ir gamtinio pa- 
saulio santykiu. Net jeigu iš pradžių jie gali būti paremti siauru to san- 
tykio supratimu (pavyzdžiui, noru išsaugoti tam tikras gamtinių išteklių 
rūšis), paprastai greitai virsta platesne visuomenės ir jos politinės bei 
ekonominės organizacijos analize mėginant rasti ekonominės raidos ir 
planetos „keliamosios galios“ pusiausvyrą. Todėl, daugelio supratimu, 
ekologiškai pagrįstas vystymasis yra daugiamatė sąvoka: siekiama tokios 
vystymosi struktūros, kuri leistų išsaugoti ilgalaikį biosferos integralumą, 
bet kartu būtų stabili ekonominiu, socialiniu bei politiniu požiūriu. Kaip 
formuluoja vienas autorius, tai tokia vystymosi sistema, kuri yra stabili 
sistemos biologinių tikslų (rūšių įvairovės, atsparumo, biologinio pro- 
duktyvumo), jos ekonominių tikslų (stabilios gamybos prekių bei paslau- 
gų, tenkinančių svarbiausius poreikius) ir socialinių tikslų (kultūrinės 


Tarptautinė politinė teorija ir globalinė aplinkosauga 141 
įvairovės, socialinio teisingumo, lyčių lygybės, politinių teisių lygybės) 
atžvilgiu (Holmberg, 1992). 

Ekologiškai pagrindžiamo vystymosi idėja išlieka labai ginčytina sąvo- 
ka tiek filosofiniu, tiek politiniu atžvilgiu, bet neturime galimybės gilin- 
tis į šiuos ginčus. Tačiau jau vien problemos formulavimo pakanka, kad 
būtų suvoktas labai glaudus įvairių struktūrų bei sistemų, sudarančių pasau- 
lio sistemą, sąryšis. Antai jokia tarptautinės politinės teorijos koncepcija, 
susijusi su aplinkosaugos problematika, negali išsiversti be tarptautinės eko- 
nominės sistemos analizės ar be tarptautinės politinės ekonomijos teorijos. 

Tradicinės darbotvarkės atžvilgiu tai reiškia, jog ekologijos ir tarptau- 
tinės politinės ekonomijos jau neįmanoma laikyti atskiromis sritimis. Pa- 
vyzdžiui, šiuo požiūriu turinčios reikšmės institucijos jau nėra tik tos, 
kurių pavadinime figūruoja žodis „ekologija“ (sakysim, JT ekologijos pro- 
grama), prie jų priklauso ir svarbiausiosios institucijos, kurios tvarko (ar- 
ba mėgina tvarkyti) pasaulio ekonomiką (Pasaulio bankas, Tarptautinis 
valiutos fondas, GATTas, Grupė 7). Be to, šis sąryšingumas daro vis 
didesnį spaudimą vyraujantiems tarptautinio ekologinio bendradarbiavi- 
mo būdams. Tarptautinė ekologinė reglamentacija (ypač teisinė) tradi- 
ciškai remiasi susitarimais dėl atskirų problemų sprendimo. Tačiau sie- 
kiant realių tarptautinio lygio poslinkių būtina atsižvelgti į pačių įvai- 
riausių ir labai politizuotų priklausomybių ekologines implikacijas (pa- 
vyzdžiui, į prekybos ir aplinkos, į valstybinio įsiskolinimo ir aplinkos, į 
karinių išlaidų ir aplinkos sąryšį). Nenuostabu, jog tarptautinei visuome- 
nei šis uždavinys pasirodė labai keblus, o rimčiausias mėginimas jį spręsti 
aukščiausio lygio susitikime Brazilijoje - programinis 800 puslapių do- 
kumentas (Agenda 21) - kupinas spragų ir prieštaravimų, jame vengiama 
aiškiai išdėstyti prioritetus ar nustatyti konkrečias sąsajas tarp aukštų as- 
piracijų ir efektyvaus veiksmo. 

Šių sąsajų analizė dar labiau sustiprina abejones dėl tradicinės darbo- 
tvarkės adekvatumo. Jeigu iš tiesų vis daugiau galios globalinėje ekono- 
mikoje įgyja nevalstybiniai agentai, tokie kaip transnacionalinės korpo- 
racijos, į valstybę orientuotų tarptautinės politinės ekologijos idėjų efek- 
tyvumas veikiausiai mažės. Dauguma svarbiausių ekologinės politikos 
„sprendimų“ yra daromi ne valstybių, bet atsiranda kaip galingiausių 
transnacionalinių kompanijų gamybinės, technologinės bei komercinės 
strategijos padarinys. Panašiai daugelio „vietos“ ekologinių problemų at- 
siradimą, taip pat valstybių pajėgumą dorotis su šiomis problemomis 
labai veikia globalinės pasaulio ekonomikos spaudimas (pavyzdžiu gali 

būti struktūrinės adaptacijos politikos arba, plačiau, rinkos skleidžiamo 
vakarietiško gyvenimo stiliaus, taip pat specifinės modernizavimo vizijos 
sąsajos su aplinkos niokojimu). 

Išvadas apie būtinąjį valstybių politikos koordinavimo bei globalinio 
ekologinio valdymo mastą didele dalimi sąlygoja skirtingi požiūriai į glo- 
balinės ekonomikos pobūdį bei į rinkos pajėgumą dorotis su aplinkosau- 
gos problemomis. Tiesą sakant, būtent abejonės del vis globališkesnio 
pasaulio ekonomikos suderinamumo su globaliniu ekologiniu racionalu- 
mu suteikė pagrindą radikaliai ekologinei pasaulinės ekonomikos kriti- 
kai. Tai turi svarbių implikacijų tarptautinei politinei teorijai. Ilgą laiką 
tarptautinių santykių moksliniuose darbuose buvo diskutuojama del pa- 
grįstumo „pasaulio sistemos“ koncepcijų, pabrėžiančių globalinio kapita- 
lizmo ir struktūrinės nelygybės ryšį,. Nežinia, ar pateisinamai, tačiau vi- 
sus radikalius tų diskusijų argumentus nustūmė į šalį rinkos liberalizmo 
idėjų įsivyravimas ir tariamas neoklasikinės ekonomikos triumfas. Nors 
ir aprepdama daugelį skirtingų srovių, ekologinė globalinės ekonomikos 
kritika kelia naujų ir rimtų klausimų, metančių iššūkį rinkos liberalizmo 
prielaidoms, kuriomis remiasi Šiaurės šalių politika bei jų viešoji nuomo- 
nė (Daly ir Cobb, 1990; de la Court, 1990; Goodland, Daly ir El Serafy, 
1991; Ekins, 1992). 

Ši kritika pirmiausia nukreipta prieš vyraujantį reformistinį liberaliz- 
mą, kuriuo paprastai vadovaujasi daugelis tarptautinių santykių teoretikų 
svarstydami ekologijos problemas — prieš idėją, kad globalinio ekonomi- 
nio augimo skatinimas (tiesa, labiau atsižvelgiant į aplinkosaugos reika- 
lavimus) yra pagrindinis būdas išvengti ekologinės katastrofos ateityje ir 
kartu realizuoti vienokios ar kitokios formos „globalinį sandėrį“. Tiems, 
kurie įžvelgia esminį prieštaravimą tarp šios augimo idėjos ir Žemės eko- 
sistemos „keliamosios galios“ ribotumo, distribucinių konfliktų — ypač 
tarp turtingų ir neturtingų šalių — tikimybė atrodo kur kas labiau reali, 
nei sugestionuoja patogi „brundlendizmo“ ar „ekologiškai pagrįsto vys- 
tymosi“ retorika. 

Antra, kritikų įsitikinimu, dabartinė globalinė ekonomika didina ap- 
linkos alinimą, griauna valstybių autoritetą ir žlugdo pastangas sukurti 
veiksmingą ekologinę reglamentaciją. Jų požiūriu, alternatyva yra išties 
radikali: arba turime griebtis „pasaulio ekonomikos kontrolės“ ir labiau 
centralizuotos politinės koordinacijos, arba mėginti pasukti atgal galin- 
gas šiuolaikines integravimosi bei globalizavimosi tendencijas, decentra- 
lizuoti ekonominę ir politinę galią ir kurti ekologiškai saugią ateitį pra- 
dėdami nuo vietos demokratijos ir remdamiesi vietos ekonominėmis 

struktūromis. Tiesą sakant, suverenumo ardymas, kaip viena iš radika- 
laus decentralizavimo priemonių, yra įtraukiamas į daugelio ekologinių 
projektų darbotvarkę. 


„Transnacionalinės pilietinės visuomenės“ atsiradimas 


Ketvirtąją grupę sudaro argumentai, kurie kiek kitokiu aspektu yra nu- 
kreipti prieš tradicinės tarptautinių santykių teorijos etatocentrizmą. Juo- 
se pabrėžiamas didėjantis transnacionalinių agentų bei nevalstybinių or- 
ganizacijų, priklausančių vadinamajam „ekologiniam sąjūdžiui“, vaidmuo. 
Jam priklauso tiek akademinės, tiek transnacionalinės ekologinės politi- 
nio spaudimo grupės, kurios siekia tokių tarpusavyje susijusių tikslų kaip 
ekologiškai pagrįstas vystymasis, vietos demokratijos plėtra, vietinių gy- 
ventojų išsaugojimas ir pan. Tokių grupių galia priklauso nuo jų gebė- 
jimo įgyti ir skleisti informaciją, išreikšti svarbias žmogiškąsias vertybes, 
apeliuojant į vis kosmopolitiškesnius moralinius jausmus ir pasinaudo- 
jant įvairiais, tiek vietiniais, tiek globaliniais, valstybinės sistemos silpnu- 
mais. Todėl dabar regime „susikuriant paralelinę politinės sąveikos tvar- 
ką ... decentralizuotiems vietos agentams mėginant sąmoningai konstruoti 
informacijos perdavimo bei praktinių veiksmų tinklus“ (Lipschutz, 1992, 
p. 390). Šios grupės argumentai siejasi su ankstesniąja teze, kad ekonominės 
globalizacijos procesas suteikia „infrastruktūrą“ didėjančiai socialinei komu- 
nikacijai - naujoms komunikacinėms technologijoms, kurios lengvina kei- 
timąsi vertinimais, žiniomis bei idėjomis ir sudaro galimybę bendraminčių 
grupėms burtis į organizacijas, peržengiančias valstybių sienas. 

Viena iš tyrimų krypčių būtų tokių grupių poveikio valstybių ekolo- 
ginei politikai analizė — analizė, neperžiangianti tradicinės darbotvarkės 
ribų, bet išplečianti jos tematikos sritį. Vienoje traktuotėje atkreipiamas 
dėmesys į specifinį vaidmenį, kurį atlieka tos bendruomenės, kurias Pe- 
teris Haasas vadina episteminėmis — tam tikri „dalijimosi informacija tin- 
klai, kurių dalyviai gali pretenduoti į politiškai reikšmingas žinias iš eks- 
pertinio išmanymo sričių“ (1992, p. 3). Čia „spręstinų problemų“ supra- 
timui bei valstybinių interesų apibrėžimui turi įtakos tai, jog egzistuoja 
transnacionalinės koalicijos, disponuojančios technine informacija, susi- 
jusia su konkrečia ekologine problema. 

Kitoje traktuotėje, vis dar iš esmės neperžengiančioje tradicinės dar- 
botvarkės ribų, nagrinėjamas ekologinių sąjūdžių poveikis tarptautiniam 
ekologiniam bendradarbiavimui. Daugelio tyrinėtojų požiūriu, nevalsty- 

binės ekologinės grupės atliko esminį vaidmenį atkreipiant visuomenės ir 
politikų dėmesį į ekologinę problematiką ir šią problematiką daugelyje 
šalių iškeliant į politinės darbotvarkės pradžią — skleisdamos visuomenėje 
žinias apie ekologinių problemų esmę ir jų svarbą; tarpininkaudamos, 
kad būtų išgarsinti mokslinių tyrimų rezultatai; organizuodamos spaudi- 
mą valstybėms, kompanijoms bei tarptautinėms organizacijoms; būda- 
mos vienu iš svarbiausių mechanizmų, padedančių efektyviai įgyvendinti 
tarptautinius susitarimus. Nevalstybinės ekologinės organizacijos sugebė- 
jo savo reikalui pasitelkti įspūdingus išteklius (finansinius, techninius, 
teisinius bei mokslinius), tad daugiau nei 1500 nevalstybinių ekologinių 
organizacijų vaidmuo buvo viena iš populiariausių temų aukščiausio ly- 
gio susitikime Brazilijoje. 

Tačiau „transnacionalinės pilietinės visuomenės“ atsiradimas taip pat 
gali būti traktuojamas kaip tradicinės darbotvarkės ardymas: metamas 
iššūkis valstybių hegemonijai pasaulio politikoje; kuriami neteritoriniai 
politiniai ryšiai (Ruggie, 1993); atsiranda naujos politinės organizacijos 
formos, ypač srityse, kur valstybės galia realiai nustojo veikti; ir - mūsų 
požiūriu — svarbiausia, konkrečiai įkūnijama globalinės moralinės ben- 
druomenės idėja. Skeptikai paprastai neigia globalinės bendruomenės idė- 
ją manydami, kad ji tėra teoretikų vaizduotės kūrinys. Mėginimuose to- 
kią bendruomenę rasti globalinės ekonomikos kontekste reikiamai ne- 
įvertinamas skirtumas tarp priklausomybės bendrajai (ir dažnai išnaudo- 
tojiškai) sistemai ir priklausomybės realiai bendruomenei (Beitz, 1979). 
Idėja, jog ekologinis sąjūdis gali suteiktu konkrečios politinės raiškos ga- 
limybių globalinei bendruomenei, yra išties gundanti. 

Žinoma, visos tokios spekuliacijos kelia daugybę klausimų ir siūlo 
naujų analizės temų. Tačiau viena iš problemų yra tai, kad empiriniai 
faktai, kuriais galėtų būti pagrįstos šios tezės, nėra pakankami. Literatūra 
apie ekologinius sąjūdžius - ypač apie tuos, kurie egzistuoja už pramo- 
ninio pasaulio ribų — yra ribota ir nevienodos vertės, dar mažiau darbų, 
kur nagrinėjamas specifinis transnacionalinis ekonominių sąjūdžių pobū- 
dis. Visa, ką žinome, yra tai, kad ekologinių grupių poveikis netolygus, 
kad apskritai imant jis veikiausiai padidėjo, bet taip pat, kad jis gali 
radikaliai sumažėti. Kita problema — jų vertinimo kriterijai. Ar pakanka 
atsižvelgti tik į jų sugebėjimą mobilizuoti konkrečius išteklius („išteklių 
mobilizavimo teorija“), ar veikiau turėtume mėginti aiškintis idėjų galią 
bei pastangų rekonstruoti ar naujai įsivaizduoti pasaulinę politiką prasmę? 

Galiausiai potencialus tokių sąjūdžių pajėgumas lemti naujus poslin- 
kius politikoje iš dalies yra romantizuotas: valstybės traukimasis, kuris 

pastebimas daugelyje pasaulio šalių, tiek valstybių viduje, tiek juo labiau 
tarptautiniu lygiu gali nuvesti į visos politinės tvarkos žlugimą. Tie, ku- 
rie šių sąjūdžių pletroje įžvelgia naują neišnaudotojišką ir iš prigimties 
bendruomeninę ekologinių pastangų struktūrą, dar privalo konkrečiai 
išaiškinti, kaip bus sprendžiami daugelis su ekologija susijusių konfliktų. 
Ar negali būtu, kad, pavyzdžiui, tie „globalinės demokratizacijos“ reika- 
lavimai, kuriuos nuolat kelia ekologiniai sąjūdžiai, faktiškai tik pagilins 
distribucinius konfliktus tarp industrializuoto ir neindustrializuoto pa- 
saulio? Ar suderinami, viena vertus, radikalaus decentralizavimo projek- 
tai ir, kita vertus, teisingesnio pasaulio išteklių paskirstymo reikalavimai? 
Žinant esamos globalinės nelygybės mastą, ar nekyla pavojus, kad decen- 
tralizavimas faktiškai sumažintų silpnesnių bendruomenių pajėgumą at- 
silaikyti prieš išorės spaudimą? (Apie potencialų naujų politinės veiklos 
formų transformacinį poveikį žr. Ekins, 1992, ypač 9 skyrių). 


Valstybių sistema kaip kliūtis globalinė: aplinkosaugai 


Kad ir kaip būtų sunku įrodyti, jog vyksta pamatinės teorinės suverenu- 
mo sąvokos erozija, vis dėlto gilėjančios ekologinės problemos, stiprėjan- 
tis globalinis ekologinis sąmoningumas bei daugybė kliūčių, trukdančių 
tautoms efektyviai bendradarbiauti, neabejotinai sustiprino argumentus 
tų, kurie mano, jog suverenumas turi būti ribojamas arba apskritai kves- 
tionuojamas. Kaip jau matėme, globalinės ekologinės problemos, kai ku- 
rių teoretikų požiūriu, griauna prielaidas, kuriomis tradiciškai grindžia- 
mos suverenumo ir nesikišimo idėjos. Valstybė yra kartu ir per didelė, 
ir per maža, kad pajėgtų susidoroti su dauguma rimčiausių ekologinių 
problemų — per didelė, nes ji nėra pajėgi sukurti ekologiškai pagrįstų 
vystymosi strategijų, kurios gali rastis tik iš apačios, ir per maža, nes nėra 
pajėgi efektyviai dorotis su globalinėmis problemomis, kurios reikalauja 
tolydžio vis platesnių tarptautinio bendradarbiavimo formų. Šiuo atžvil- 
giu fragmentuota suverenių valstybių sistema yra svarbiausia kliūtis, truk- 
danti integruotam pasauliui efektyviai ir teisingai tvarkytis apskritai, o 
konkrečiai — vykdyti globalinę aplinkosaugą. 

Abstraktesniu aspektu globalinių ekologinių problemų atsiradimas ir 
visuotinai sustiprėjusi globalinių aplinkosaugos ir žmonijos išlikimo in- 
teresų pajauta suteikė paskatų formuotis kosmopolitinei moralinei sąmo- 
nei. Pasaulio kaip bendrų namų idėja, globalinis gamtosaugos problemų 
pobūdis ir žmonijai prieinamų išteklių ribotumas, reikalaujantis raciona- 
liai juos paskirstyti ne tik vienoje žmonių kartoje, bet ir tarp žmonių 

kartų — visa tai kuria kontekstą, kuriame daug sunkiau, nei buvo praci- 
tyje, laikytis nuostatos, jog teisingumo apskritai ir ypač paskirstomojo 
teisingumo reikalavimai baigiasi prie valstybių sienų. Tad daugeliui žmo- 
nių globalinė ekologinė priklausomybė padarė įtikinamesnes kosmopoli- 
tinės globalinės bendruomenės vizijas arba tai, ką Locke'as kadaise vadi- 
no „didžiąja prigimtine žmonių giminės bendruomene . 

Šiais argumentais grindžiami dvejopi ekologiniai valstybės suverenu- 
mo ribojimo reikalavimai. Viena vertus, stiprėjantis globalinio bendru- 
mo pojūtis uždeda visoms valstybėms didesnę pareigą ginti individų ir 
grupių teises, taip pat garantuoti lygesnį turto paskirstymą kaip vieną iš 
tvaraus vystymosi sąlygų. Kita vertus, tie patys argumentai teikia pagrin- 
dą reikalavimams riboti valstybių suverenumą - siekiant garantuoti ben- 
drosios globalinės ekosistemos priežiūrą, pavyzdžiui, ribojant gamtinio 
kuro vartojimą, kontroliuojant ozono sluoksnį naikinančių medžiagų 
naudojimą arba ribojant tropinių miškų kirtimą. 

Trumpame skyriuje neįmanoma nuodugniai išnagrinėti visų šių argu- 
mentų. Tačiau svarbu atkreipti dėmesį į įtampas bei dilemas, su kurio- 
mis čia susiduria normatyvine politinė teorija. Visų pirma egzistuoja 
įtampa tarp centralizuotos galios, kuria tarptautinė bendruomenė naudo- 
jasi „iš viršaus“ diegdama ekologiškai pateisinamo vystymosi principus, ir 
didėjančio susivokimo, jog tie principai turi kilti „iš apačios“, t.y. vietos 
žinių, vietos vertybių bei vietos bendruomenių tiesioginių pastangų pa- 
grindu - įtampa tarp globalizmo ir provincializmo. Ši įtampa turi 5ą52jų 
su normatyvinėje teorijoje gerai žinoma kosmopolitizmo ir komunitariz- 
mo ginču (Brown, 1992). 

Kiekviena pusė gali vaizduotis, kad ekologinės dilemos patvirtina jos 
pozicijos pagrįstumą. Jau atkreipėme dėmesį į padidėjusį kosmopolitinių 
tezių aktualumą. Tačiau taip pat turime pripažinti, jog komunitaristinis 
argumentas pliuralizmo ir įvairovės naudai tampa ypač svarbus ekologi- 
jos srityje. Santykis su gamta ir gamtiniu pasauliu dažnai yra skiriamasis 
bendruomenių savivokos bruožas. Be to, negali būti universalaus ekolo- 
giškai pagrindžiamo vystymosi kriterijaus, kuris galėtų būti mechaniškai 
taikomas visoms pasaulio šalims. Ekologinė politika bei ekologiniai pri- 
oritetai neišvengiamai ir teisėtai įvairuoja priklausomai nuo valstybės (ar 
bendruomenės). Tai atspindi didžiulę fizinio pasaulio ekologinių proble- 
mų pobūdžio bei masto įvairovę, taip pat skirtingus požiūrius į aplinko- 
saugos problemas esant skirtingiems ekonominio išsivystymo lygiams. Iš 
dalies, be abejo, šie skirtingi tikslai bei prioritetai gali papildyti ir sustip- 
rinti vienas kitą. Tačiau ekologiškai pagrįstas vystymasis vis dėlto daž- 
niausiai reikalauja skausmingo pasirinkimo: maksimalios gamtinės aplin- 

kos apsaugos arba sparčių ekonominio vystymosi tempų; sparčios ekono- 
minės pažangos arba tradicinių kultūrų išsaugojimo ar socialinio teisin- 
gumo siekių; naujausios technologijos importo arba siekio išlaikyti tra- 
dicinius papročius bei kultūras. 

Panašiai skirtingos kultūrinės bei istorinės aplinkybės daro poveikį 
ekologinių vertybių prioritetams. Ekologiškai pagrįsto vystymosi kriteri- 
jai yra neatsiejami nuo to, kaip rikiuojamos vertybės, nuo to, kaip visuo- 
menėje pasiskirsto individams bei grupėms tenkanti nauda bei sąnaudos, 
ir ne tik per šios kartos gyvenimo laiką, bet ilgalaikėje perspektyvoje. 
Nors paprastai sutariama, jog aplinkos apsaugos nauda ir aplinkos alini- 
mo sąnaudos turi būti aiškiau apibrėžiamos ir internalizuojamos tiek rin- 
koje, tiek valstybinėje politikoje, nėra jokių „objektyvių“ ir universalių 
būdų šioms sąnaudoms ir šiai naudai nustatyti. Tai ypač akivaizdu tais 
atvėjais, kai kalbama apie savaiminę gamtinio pasaulio ir jo išsaugojimo 
vertę, t.y. apie tai, kad gamtos vertę žmogui lemia pats jos „gamtišku- 
mas“ ir nepakeičiamumas (Goodin, 1992). Sprendimų subjektyvumo bei 
jų kultūrinio sąlygorumo faktorius taip pat svarbus, nes tenka daryti 
prielaidas apie tai, kokie bus ateities kartų poreikiai bei norai. 

Antrasis įtampų šaltinis mus grąžina prie to požiūrio į politinę teori- 
ją, nuo kurio prasidėjo šis skyrius, prie tokio jos apibrėžimo, kur nusa- 
koma ne tik gero gyvenimo vizija, bet mėginama parodyti, bent iš prin- 
cipo, kaip tokia vizija galėtų būti įgyvendinta. Universalistų teiginiuose, 
€są suverenumo idėja atgyveno ir dabar tėra kliūtis, neatsižvelgiama į tai, 
koks dar silpnas yra naujasis moralinis kosmopolitizmas. Globalinės mo- 
ralinės bendruomenės idėja tebėra daugiausia retorinė figūra, ypač kai 
keliamas klausimas, kokios politinės institucijos galėtų globalinės ben- 
druomenės idėjai suteikti konkrečią ir praktinę išraišką. Globalinio tei- 
singumo principai tėra preliminarūs ir netikri — net teorijos lygiu, nekal- 
bant apie praktiką. Dar svarbiau — sąnaudų ir naudos balansą globalinės 
ekologijos ūkyje ir toliau lems ne teisingumo principai, bet nelygi dery- 
binė valstybių galia, taip pat globalinė rinka, kuriai galingiausios valsty- 
bės daro didžiulę įtaką. Ekologiniai susitarimai tokios globalinės nelygy- 
bės sąlygomis turės praktinį poveikį tiek sąnaudų ir naudos pasiskirsty- 
mui, tiek valstybių suverenumo arba autonomijos apribojimo mastams. 

Šiomis sąlygomis yra labai realus pavojus, kad siūlymai apriboti su- 
verenumą pagilins esamą ekologinių sąnaudų naštos nelygybę ir toliau 
išliekant turtingų ir neturtingų šalių santykių vienpusiškumui. Prievarti- 
nis suverenumo ribojimas gali tapti svertu, kuriuo naudosis Šiaurės valsty- 
bės reikalaudamos iš besivystančių šalių jų ekologinės politikos pokyčių, 
pačios išlikdamos nesaistomos analogiškų reikalavimų. Be to, tai gali tap- 

ti priemone pakeičiant ekologinių ginčų temą — nukreipiant dėmesį į 
problemas, kurios labiausiai rūpi Šiaurei (bioįvairovė, klimato kaita, tro- 
pikų deforesracija) arba kurios paliečia Šiaurės šalių piliečių emocijas, ir 
jį atitraukiant nuo tokių gyvybinių Pietų problemų kaip dykumų plėtra, 
vandens ir kuro stygius, higieniškai saugaus vandens stygius, grynas oras, 
elementari sanitarija, ir, svarbiausia, pirmaeilė ekonominio augimo būti- 
nybė. Taip gali būti nuslepiama tai, kad pramoniniam pasauliui būtina 
priimti tokius savo ekonominės plėtros standartus, kurie reikalautų ma- 
žinti gamtinių išteklių vartojimą, visiškai internalizuoti ekologinius eks- 
ternalitetus, imtis griežtų taršos mažinimo priemonių ir apskritai naudoti 
mažesnę Žemės išteklių dalį ir mažiau savo atliekų išmesti į pasaulinį „šiukš- 
lyną“. Galiausiai didėjanti tarptautinė įtaka valstybių vidaus prioritetams 
kelia dar vieną grėsmę — valdžios atskaitomybės ir atstovaujamojo jos pobū- 
džio praradimo grėsmę. Kaip valdžia gali būti atskaitinga už savo politiką 
ar prioritetus, jeigu jų atžvilgiu ji turi tik ribotą kontrolę ir galią? 

Globalinės ekologinės kaitos drama ir tas mastas, kuriuo ekologinės 
problemos kelia grėsmę esamų politinės bei ekonominės organizacijos 
formų išlikimui, gundo ieškoti naujų pasaulio organizavimo schemų - 
keliant tarpvalstybinių derybų ir bendradarbiavimo būdų reformavimo 
siūlymus; argumentuojant, kad ekologiškai pagrįsta ekonominė raida rei- 
kalauja radikalaus pasaulio išteklių perskirstymo ir naujų globalinės de- 
mokratijos formų. Tačiau nepaisant įtaigių principų, kuriais grindžiami 
tokie projektai, jie turi tik labai ribotos vertės, jeigu nėra susieti su re- 
aliais socialinės bei politinės kaitos procesais, kur jie galėtų būti realizuo- 
ti, taip pat su egzistuojančiomis tarptautinės visuomenės organizacijomis. 

Iššūkis, kurį metė Martinas Wightas savo radikaliame straipsnyje „Ko- 
dėl nėra tarptautinių santykių teorijos?“ (1966), nereiškia, kad mes esa- 
me pastatyti prieš plikos būtinybės ir mūsų bejėgiškumo sieną ar kad 
turime tenkintis introspektyvia ar partikuliaristine atsakomybės etika. 
Veikiau jis (ir visa prudencinės etikos tradicija, kuriai jis atstovauja) 
mums primena tarptautinės visuomenės trapumą ir ragina nesivadovauti 
perdėtai optimistiškais lūkesčiais. Galime suvoku, kaip mūsų turimos 
tvarkos bei teisingumo idėjos istoriškai susiklostė, kad ir netobulu pavi- 
dalu, valstybių viduje; tuo tarpu tarpvalstybinių santykių teorija negali 
nepripažinti fakto, jog tarptautinio bendradarbiavimo galimybė (nuo ku- 
rios priklauso daugelio ekologinių problemų sprendimas) niekada nebu- 
vo patikimai įtvirtinta. Tad keldami geros visuomenės idėjas mažų ma- 
žiausiai turime nurodyti tas socialines, politines bei ekonomines jėgas, 
kurios pažangą šioje srityje padarytų galimą. 

Šiame skyriuje mėginome apibrėžti skirtumą tarp dviejų požiūrių į tarp- 
tautinės politinės teorijos ir ekologinės problematikos santykį. Kaip pa- 
žymėjo Johnas Ruggie, tradicines ir netradicines koncepcijas skiria tikra 
praraja: 


Globalinė ekologinė krizė iš esmės reikalauja epochinio mąstymo, tačiau ana- 
litiškai informuoti empiriniai „ozono diplomatijos“ ar pastangų išgelbėti Vidur- 
žemio jūrą tyrimai visada koncentruoja savo dėmesį į derybų procesus bei į 
režimų konstravimo dinamiką, užuot nagrinėję valstybių sistemos fundamenta- 
lios institucinės transformacijos galimybę. (1993, p. 143) 


Nagrinėjome ketvertą argumentų, kurie sugestionuoja, jog tradicinė 
tarptautinės politinės teorijos objekto samprata neteikia reikiamo pagrin- 
do globalinės ekologinės kaitos problemoms suprastu, ir kurie skirtingais 
būdais ir nevienodu mastu pripažįsta „valstybių sistemos fundamentalios 
institucinės transformacijos galimybę“. Pagrindinis šio skyriaus argumen- 
tas — kad detali šių argumentų analizė yra būtina nušviečiant žiek „tradi- 
cinės“ tarptautinės politinės teorijos darbotvarkę, kuri vis dar išlieka la- 
bai svarbi, :i+4 mėginant išsiaiškinti, kaip ekologinės problemos ir eko- 
loginė politika gali pakeisti tą darbotvarkę arverdamos tarptautinei poli- 
tinei teorijai platesnę, nors ir miglotesnę, tyrimų sritį. Užuot šias nuo- 
statas traktavus kaip dviejų skirtingų programų atmainas veikiau reikia 
tikėtis, kad ateityje tarptautinė politinė teorija išsiaiškins, kaip santykiau- 
ja ir sąveikauja šios dvi darbotvarkės. 

/ 
Politinė ekonomija ir 
tarptautiniai santykiai 


Susan Strange 


Praėjo daugiau nei dvi dešimtys metų nuo tada, kai aš ir kiti pirmąkart 
iškelėme reikalavimą nutraukti ilgalaikį ir žalingą politikos ir ekonomi- 
kos atskyrimą pasaulio sistemos studijose (Strange, 1970, 1972; Kindle- 
berger, 1970; Baldwin, 1971; Keohane ir Nye, 1972; Morse, 1976). 
Vienu požiūriu tolesnė tarptautinės politinės ekonomijos, kaip akademi- 
nės disciplinos, raida buvo labai sėkminga. Daugelyje universitetų pradė- 
ta dėstyti šios disciplinos kursus. Buvo ginami daktaratai, kuriamos ir 
užimamos dėstytojų vietos. Disciplina sparčiai plėtėsi, ir nors dabar toji 
plėtra šiek tiek sulėtėjo, disciplina neabejotinai užima daug reikšminges- 
nę vietą tarptautinių santykių studijose nei aštuntojo dešimtmečio pra- 
džioje. 

Tačiau šią sėkmę — jei tai galima laikyti sėkme — lėmė ne koks nors 
intelektinis proveržis. Jai nedaug įtakos turėjo argumentai, kuriuos kė- 
liau aš pati ir kiti pirmeiviai, tokie kaip Robertas Gilpinas, Edas Mor- 
se'as, Davidas Baldwinas, Robertas Keohane'as ir Josephas Nye, kad tarp- 
tautinių santykių teorijoje per daug dėmesio skiriama tam, kas vyraujan- 
čioje realistinėje mokykloje vadinama „aukštąja politika“ — užsienio san- 
tykių, gynybos politikos, tarptautinės tvarkos ir saugumo problemoms — 
ir per mažai jo skiriama „žemajai politikai“ — tarptautinės ekonomikos 


problemacikai.! 


TARPTAUTINĖ POLITINĖ TEORIJA: ĮVYKIŲ AIDAS 


Tarptautinės politinės ekonomijos (TPE), kaip specializuotos srities, pa- 
kilimas atspindėjo ne idėjas, bet įvykius. Buvo grynas atsitiktinumas, kad 
praėjus tik aštuoniolikai mėnesių po to, kai aš savo straipsnyje žurnale 

International Affairs (Strange, 1970) iškėliau idėją, jog būtina nutraukti 
senąjį politikos ir ekonomikos atskyrimą, prezidentas Nixonas nusprendė 
vienašališkai atpalaiduoti dolerį nuo aukso ir taip faktiškai palaidoti pa- 
grindinių valiutų keitimo kurso taisykles, kurias nustatė Bretton Woods 
susitarimas. Šis jo veiksmas paakstino diskusiją apie tarptautinės mone- 
tarinės sistemos politinius ir ekonominius aspektus. Per kitus dvejus me- 
tus OPECo šalys pasinaudojo auksine proga — vartojimo gėrybių rinkos 
pakilimui, tad ir didžiulei naftos paklausai sutapus su 1973 metų Izraelio 
karu su arabais - keturgubai padidino savo naftos kainą. Jų sėkmė - tie- 
sa, trumpalaikė, nes dėl JAV vykstančios infliacijos greitai nuvertėjo reali 
naftos kaina - įkvėpė ekonomiškai silpnas šalis iš naujo kelti ekonominio 
teisingumo reikalavimus ir prekybos bei paramos srityse siekti sau palan- 
kesnės derybinės padėties pasiturinčių pramoninių šalių atžvilgiu. Visa 
tai buvo pradžia laikotarpio, kurio metu laikraščių pirmieji puslapiai ir 
politikų interesai pradėjo vis labiau krypti prie problemų, kurios iš pir- 
mo žvilgsnio yra ekonominės - būdamos realiai politinės tuo atžvilgiu, 
kad rezultatai yra ne tik pokyčių rinkoje, bet ir pokyčių politikoje pada- 
rinys. 

Užsitęsusi devintojo dešimtmečio įsiskolinimų krize buvo tik vienas 
iš daugelio pavyzdžių, parodžiusių, kaip politiniai sprendimai sukelia eko- 
nominius įvykius, kurie savo ruožtu sukelia politinius padarinius; tad 
skiriamosios linijos išsitrynė — tiek tos, kurios politiką skyrė nuo ekono- 
mikos, tiek tos, kurios vidaus politinę ekonomiją skyrė nuo tarptautinės 
politinės ekonomijos. Būtent JAV monetarinės politikos pasikeitimas 
1982 metais sukelė pasaulinį palūkanų normos didėjimą. Tai savo ruožtu 
padidino Meksikos, Lenkijos ir daugelio kitų ekonomiškai silpnų šalių 
įsiskolinimų naštą, šios šalys ėmė kreditus iš bankų ir po to bankams 
iškilo didžiulės blogų paskolų naštos grėsme. Atsirado dvi politinės pro- 
blemos: kreditorių problema ir skolininkų problema. Pirma, kaip — sie- 
kiant išsaugoti pasaulinės rinkos ekonomikos stabilumą - gelbėti didžiuo- 
sius tarptautinius bankus, neprotingai suteikusius tokias paskolas? Antra, 
kaip elgtis su šalimis skolininkėmis ir kaip jos gali realizuoti savo eko- 
nominio vystymosi planus, jeigu tie planai priklauso nuo nenutrūkstamų 
užsienio kapitalo įplaukų? Glaustai: buvo priimti politiniai sprendimai, 
leidžiantys didžiausiems bankams nurašyti tam tikrą savo nuostolių dalį, 
tačiau ne tokią didelę, kuri sužlugdytų visą bankų sistemą; tačiau nelei- 
džiantys valstybėms skolininkėms — kaip ir ketvirtajame dešimtmetyje — 
pasiskelbti nemokioms, taip verčiant jas ir toliau nešti įsiskolinimo naštą 
bei aukojant galimas investicijas į jų ekonomikos augimą. 

Visiškai natūralu, kad del šių ir kitų įvykių politikai, akademikai bei 
žiniasklaida pradėjo skirti daugiau dėmesio tarptautinei politinei ekono- 
mijai (TPE). Valstybes ir bankus spaudė įvykių eiga. Jie negalėjo išvengti 
sprendimų, turinčių poveikio naudos, sąnaudų ir rizikos pasiskirstymui 
ne tik valstybių viduje, bet ir tarptautiniu lygiu. Iškilo pavojus kapitalis- 
tinės gamybos bei paskirstymo sistemos stabilumui bei patikimumui. 
Taip pat iškilo klausimas, kam turėtų būti suteikta teisė kontroliuoti 
šiuos ekonominius padarinius. 

Tačiau nors buvo pradėta skirti daugiau dėmesio politiniams TPE 
aspektams, intelektinės sintezės problema liko neišspręsta. Tarptautinių 
santykių teoretikai studijavo ekonominius reiškinius ir naudojosi sąvoko- 
mis ar net argumentacijos metodais, perimtais iš ekonomikos. Ekonomi- 
kos teoretikai, priešingai, beveik nesidomėjo tarptautinių santykių litera- 
tūra. Jeigu jie ir įžengdavo į TPE srių, tai uk savo pačių nustatytomis 
sąlygomis ir izoliuodamiesi nuo visų kitų disciplinų arba — kartais — pra- 
dedavo nuo tarptautinės ekonomikos istorijos ir pasitelkdavo istorinius 
metodus savo išvadoms gauti. Pavyzdžiu gali būti Barry Eichengreeno 
(1992) darbas apie tarpukario monetarinius santykius bei aukso standar- 
tą ir kitos panašios istorinės studijos. Tie darbai tapo šiuolaikinės mone- 
tarinės politikos ir tos politikos koordinavimo problemų analizės pagrin- 
du. Tačiau paprastai ekonomistai vengė išsižadėti prielaidų bei pamati- 
nių teorijų, kuriomis remiasi neoklasikinė ekonomika, ar bent jas modi- 
fikuoti. Ekonomistų požiūriu, efektyvumas kuriant turtą, naudos mak- 
simizavimas ir sąnaudų minimizavimas — traktuojamas grynai ekonomi- 
niais terminais — vis dar yra svarbiausias geros politikos (tiek nacionali- 
nės, tiek globalinės) kriterijus. Tik tie į praktiką besiorientuojantys eko- 
nomistai, kurie imasi vadybos studijų — neišvengiamai susidurdami su 
tarptautinio verslo realybe — nustoja save riboti vieninteliu pelno maksi- 
mizavimo įmonės lygiu kriterijumi ir pajuda link pliuralistiškesnių „po- 
litinės ekonomijos“ analizės formų. Tai liudija, pavyzdžiui, tas dėmesys, 
kurį verslo mokyklos bei vadybos žurnalai šiandieną skiria etinėms kor- 
poracijų valdymo dilemoms. Tačiau ir tai iš esmės tera reakcija į įvy- 
kius - į protrūkį bylų, kur asmenys buvo apkaltinti finansiniais nusikal- 
timais; prisiminkime Maxwello, Nadiro, Milkeno, Trumpo bylas, jau 
nekalbant apie finansinius skandalus Italijoje ir Japonijoje. Tačiau didė- 
jantis vadybos ekonomikos teoretikų dėmesys moralės problematikai ne- 
turi atitikmens standartinės ekonominės teorijos atstovų darbuose. 

Del tarptautinių santykių teorijos ir tarptautinės ekonominės teorijos 
tarpusavio atsitvėrimo TPE studijose tvyro nesibaigianti sumaištis. Vy- 

rauja netikrumo nuotaika, ir ne tik nėra ėjimo į priekį gairių, nėra net 
aišku, kiek esame pažengę į priekį. 

Mano įsitikinimu, priežastis čia gilesnė nei toji, kurią sugestionuoja 
Murphy ir Tooze'as įvade į naują šios srities straipsnių rinkinį: „Tarp- 
tautinės politinės ekonomijos tyrimų srių apibrėžia veikiau tyrinėtojų 
sutarimas dėl tyrimo objekto, o ne dėl tyrimo metodų“ (1991, p. 1). 
Žinoma, negalima neigti, kad yra tam tikros bendros „tyrimo sritys“, 
kurios laikomos „priklausančiomis“ TPE valdoms. Atspindėdamos vals- 
tybių interesus tos sritys apima pasaulinės prekybos, valiutų keitimo kur- 
sų, užsienio skolų, užsienio investicijų ir, žinoma, tarpnacionalinių kor- 
poracijų problematiką. Šios temos sudaro tam tikrą branduolį, žemiausią 
bendrą teminį vardiklį, kurį atspindi gausėjanti literatūra bei temos, svars- 
tomos tarptautinių studijų konferencijose. 

Labiau ginčytina, mano požiūriu, tai, kad už šio branduolio ribų eg- 
zistuoja koks nors realus sutarimas dėl tyrimo krypčių — dėl to, kaip toli 
gali siekti TPE teisėtos valdos. Ar ji turi apsiriboti temomis, kurios ke- 
liamos į pirmuosius laikraščių puslapius ir atspindi „įvykius“, susijusius 
su valstybių konfliktavimo arba bendradarbiavimo santykiais? Ar veikiau 
ji turi siekti fundamentalaus supratimo, kaip įvairiausi pasaulinės rinkos 
ir socialinės galios vienetai paskirsto vertybes tarp klasių, kartų, lyčių ir 
kitų socialinių grupių? Kitaip sakant, ar jai nederėtų mėginti išversti į 
globalines sąvokas pirmykštę oikonomia prasmę — ūkio tvarkymo meno 
prasme — suvokiant, žinoma, kad gyvename ne graikų beveik šeimyninia- 
me ūkyje, bet tam tikrais požiūriais globaliniame ūkyje. Tačiau jeigu 
priimtume šį platesnį požiūrį, kokiais būdais turėtume analizuoti tokius 
platesnius klausimus? Netikrumas tvyro ne tik dėl disciplinos ribų, bet 
ir dėl metodų, kurie gali būti teisėtai naudojami. Nieko keista, kad nie- 
kada nepaaiškinima, kaip ir kodėl tyrinėtojas pasirenka vienokias, o ne 
kitokias analizės temas. Nieko keista, kad akivaizdžiai stokojama ne tik 
bendros teorijos, bet net bendros metodologijos. 


PAKRIKIMAS 


Panašiai kaip tarptautinės politinės ekonomijos tyrinėjimus pažadino įvy- 
kiai platesniame pasaulyje, o jos raidą palankiai lėmė minėtieji tolesni 
įvykiai, taip ir naujausi įvykiai realiame pasaulyje sukėlė netikrumą dėl 
disciplinos objekto bei tikslų. 


Vienas iš tokių įvykių buvo, žinoma, šaltojo karo pabaiga. Vienas iš 

TPE pionierių buvo Amerikos ekonomistas Richardas Cooperis. Jis rašė, 
kad Atlanto sąjungai, kurios paramos JAV siekė mėgindamos apsisaugoti 
nuo Sovietų Sąjungos keliamo pavojaus, pačiai iškils pavojus, jeigu ne- 
bus geriau koordinuojama šalių narių ekonominė politika (Cooper, 
1968). Pašalinus prekybos barjerus ir valiutų kursų kontrolę ekonominė 
integracija, arba šalių „tarpusavio priklausomybė“ — naudojant įtaigų eu- 
femizmą, vėliau tapusį įprastos vartosenos dalyku — reikalavo pozityvių 
veiksmų ne tik kariniame, bet ir ekonominiame fronte. Žodžiu, būtinybė 
kariauti šaltąjį karą pateisino intelektines investicijas tiek į prekybos bei 
pinigų diplomatiją, tiek į akademinę analizę sprendžiant ekonomines pro- 
blemas, gresiančias pasiturinčio kapitalistinio aljanso skilimu ir susilpnėji- 
mu. Tad TPE buvo tik vienas iš ginklų kapitalizmo ir socializmo kovoje. 

Kodėl dabar, šaltajam karui pasibaigus, europiečiams ar japonams — 
jau nekalbant apie neturtingus afrikiečius, azijiečius ar lotynų amerikie- 
čius — turėtų ir toliau rūpėti poliukos koordinavimo tikslai? Marina 
Whirman, taip pat amerikiečių ekonomistė, tarptautinės ekonominės 
tvarkos pobūdį šaltojo karo metu apibūdino kaip „implicitinį sandėrį“, 
pagal kurį pasiturintys sąjungininkai taikstėsi su hegemoniniu JAV vado- 
vavimu ar net vienašališkumu prekybos ir pinigų srityje —- mainais į sau- 
gumą po amerikiečių branduoliniu skėčiu (Whitman, 1984). 

Kad šioje implicitinio sandėrio idėjoje esama daug tiesos, rodo mo- 
netarinė septintojo dešimtmečio istorija. Vakarų Vokietijos — pasiturin- 
čios JAV sąjungininkės, kuriai labiausiai grėsė Sovietų pavojus — politikai 
turėjo susilaikyti nuo JAV vykdomos ekonominės bei fiskalinės politikos 
kritikos, nes jie nuolat prisimindavo (arba amerikiečiai jiems priminda- 
vo) savo saugumo priklausomybę nuo jų šalyje dislokuotos JAV kariuo- 
menės. Visiška šio jų susivaldymo priešybė buvo de Gaulle'io atviri iš- 
puoliai prieš sistemą, kuri teikė išskirtines privilegijas JAV doleriui. Aki- 
vaizdu, kad skirtingas prancūzų ir vokiečių reakcijas geriausiai paaiškina 
nevienoda jų priklausomybė nuo implicitinio sanderio su amerikiečiais, 
žodžiu, kariniai, o ne grynai monetariniai veiksniai. 

Aplinkybės keičia politines nuostatas. Pavyzdžiui, demokratinės vi- 
suomenės gali toleruoti žodžio ir spaudos laisvės suvaržymus karo metu, 
tačiau jos greit susigrąžina šias politines teises taikos metu. Panašiai Ame- 
rikos sąjungininkės gali susigrąžinti savo teisę vykdyti nuo JAV nepri- 
klausomą politiką, kai sugriuvus Berlyno sienai pamatys, jog pavojus jų 
saugumui sumažėjo. Pasibaigus globalinėms rinkos, arba kapitalistinės 
ekonomikos, varžyboms su valstybinio kapitalizmo ekonomika, prasidėjo 
sudėtingesnės varžybos tarp industrinių šalių. Net Jungtinėse Valstijose 

politinių ginčų dėmesys greitai persikėlė nuo to, kaip efektyviau primesti 
bendrus standartus šalims sąjungininkėms, prie to, kaip Amerikos eko- 
nomiką padaryti konkurencingesnę Japonijos atžvilgiu. 

JAV politinių interesų poslinkiai jau turi ir akademinių padarinių. 
Praeityje maksimalios Vakarų aljanso ekonominės tvarkos siekis teikė 
paskatų bei kryptį akademiniams tarptautinių režimų — jų formavimosi 
bei kaitos — tyrinėjimams. Galima net spėti, jog didžiojoje dalyje anali- 
tinių TPE darbų pagal Nye ir Keohane'o pavyzdį dėmesys koncentruotas 
į režimus — į prekybos režimą, valiutų kursų režimą, užsienio kreditavi- 
mo bei užsienio investicijų režimą, aplinkosaugos, oro ir jūrų susisiekimo 
reglamentavimo režimą ir t.t. Dabar, įvykus išoriniams pokyčiams sau- 
gumo struktūroje, politinis šio dėmesio režimams pamatas gerokai susil- 
pnėjo. Režimų studijoms visada buvo galima prikišti, jog jos vertybiškai 
tendencingos tuo atžvilgiu, kad tvarką iškelia virš teisingumo ir autono- 
mijos (Strange, 1983). Be to, ginčytinas buvo pats tvarkos apibrėžimas; 
amerikiečiams ji dažnai automatiškai sutapdavo su JAV interesais. „Sąži- 
ningas lošimas“ buvo tas, kuris tenkino JAV. 

Turbūt nė viena iš šių aplinkybių galutinai nenuslopins užkietėjusių 
neofunkcionalizmo teoretikų domėjimosi tarptautinių režimų studijomis. 
Jų darbą inspiravo ne JAV valdžia ar CŽV, bet jų pačių idealistinis ti- 
kėjimas tarptautinių institucijų pajėgumu sutramdyti neklusnų ir sava- 
naudišką nacionalinių valstybių elgesį. Ernstas Haasas buvo Davido Mit- 
rany sekėjas; Keohane'as, Ruggie ir kiu buvo jo studentai; jaunesnioji 
karta savo ruožtu seka paskui juos ne tik Amerikoje, bet ir Europoje.“ 

Noriu pasakyti tik tai, jog politinė banga, kuri teikė pagrindą daugu- 
mai šio tipo TPE darbų ir kurios dėka jie laikėsi finansiškai, jau slūgsta 
ir ateityje gali nuslūgti dar labiau. Daugiau perspektyvų atsiveria tada, 
kai dėmesys perkeliamas nuo režimų į sandėrius — vidaus ir tarptautinius, 
politinius ir ekonominius, korporacinius ir tarpvalstybinius — kuriais grin- 
džiami patys režimai. Išskirtinis dėmesys režimams yra suprantama tarp- 
tautinės organizacijos tyrinėtojų nuostata. Tačiau jos neišvengiamas ša- 
liškumas — tendencija tvarką iškelti aukščiau teisingumo ir kitų vertybių, 
taip pat tik tarpvalstybinių sandėrių tematizavimas, paliekant nuošalėje 
tuos, kurie sudaromi valstybių viduje arba kuriuos valstybės sudaro su 
verslo įmonėmis ar kitomis socialinėmis grupėmis. Režimų analizei taip 
pat būdingas tam tikras statiškumas, nes organizacijos gali išlikti ilgai po 
to, kai jas palaikantis sandėris suyra. Kadangi derybinių galių balansas 
ilgainiui gali keistis, taip pat gali keistis jų dalyvių tikslai, sandėrių ana- 
lizėje geriau nei režimų analizėje atsižvelgiama į dinaminius veiksnius. 

Be šaltojo karo baigties, dar vienas, ilgesnis, procesas prisidėjo prie 
dabartinio TPE pakrikimo — didėjanti nacionalinių ekonomikų integra- 
cija į pasaulinės rinkos ekonomiką. Šis procesas veikia valstybes, tačiau 
pars kyla ne valstybėje — visose keturiose pamatinėse tarptautinės ekono- 
mikos struktūrose, o ypač vis labiau integruotoje kreditų ir finansų struk- 
tūroje bei vis labiau transnacionalizuotoje gamybos struktūroje (Strange, 
1988; Stopford and Starange, 1991). Del to itin sumažėjo valstybės au- 
tonomija, ir šį rezultatą geriau suvokia kiti socialinių mokslų atstovai — 
antropologai, sociologai ir net geografai - negu ekonomistai ir dauguma 
politinės teorijos atstovų (Dicken, 1986; Mann, 1986; Giddens, 1990; 
Sklair, 1991; Corbridge ir Thrift, 1994). 

Tai neginčijamai patvirtina faktai. Jokia valstybė šiandieną jau negali 
pasitraukti iš pasaulinės rinkos ekonomikos. Vietoj Sovietų Sąjungos at- 
siradusios valstybės — Birma (dabar Mianmaras), Kinijos Liaudies Res- 
publika, Indija, Iranas, Vietnamas ir Pietų Africa — norom nenorom 
pripažįsta šį faktą ir atitinkamai veikia, kviesdamos užsienio įmones in- 
vestuoti į jų ekonomiką, atverdamos užsienio konkurencijai savo nacio- 
nalines rinkas ir leisdamos pasaulio rinkos kainoms teikti tikroviškus sig- 
nalus privačiam sektoriui. Tik laiko klausimas, kada pasiduos Kuba ir 
Šiaurės Korėja. Tačiau įsitraukimo į pasaulinę rinką ir jos principų pri- 
pažinimo padariniai yra fundamentalūs ir bent jau numatomoje ateityje 
neatšaukiami. Konkuruoti pasaulio rinkose tiekiant naftą, puslaidinin- 
kius ar oro transporto paslaugas reiškia pripažinti šių rinkų struktūras bei 
papročius. Konkuruoti del užsienio kapitalo reiškia pripažinti taisykles 
bei sąlygas, kurias nustato pagrindiniai finansiniai centrai, didieji tarp- 
tautiniai bankai, draudimo kompanijos bei juridinės firmos. Tai reiškia 
pripažinti konjunktūros svyravimus, tad ir riziką, kurią implikuoja iš 
esmės nenuspėjama ir ne visada labai racionali rinka. Tai reiškia pripa- 
žinti derybų su užsienio firmomis imperatyvą — firmomis, kurioms la- 
biau nei nacionalinėms valstybėms prieinamos svarbiausios pasaulio rin- 
kos, kurios valdo pažangiausias technologijas ir bendradarbiavimas su 
kuriomis taip pat gali padėti pritraukti užsienio žmogiškąjį bei finansinį 
kapitalą, būtiną ekonominiam vystymuisi bei mokėjimų balanso saugu- 
mui (Stopford and Strange, 1991, chaprer 2). Neliko daugumos tų po- 
litinių alternatyvų, kurios kadaise buvo laikomos atviromis suverenių vals- 
tybių pasirinkimo galimybėmis. 

Tad jeigu valstybė jau negali valdyti savo ekonomikos - nepaisant 
politikų vaizdavimosi, kad jų sprendimai turi reikšmės ekonominiam au- 
gimui, infliacijai ir užimtumui — ir neturi galimybės pasitraukti iš pasau- 

linės rinkos, kuri diktuoja savo reikalavimus, tai kažin ar tarptautinių 
santykių teoretikai gali ir toliau nedvejodami vadovautis prielaida, jog 
valstybė yra pirminis tarptautinės politikos analizės vienetas. Kad ji yra 
tam tikras vienetas ir kad valstybių sprendimai gali turėti poveikio eko- 
nominiams rezultatams — nėra ginčijama. Tačiau transnacionalinių struk- 
tūrų invazija į tų prerogatyvų sritį, kuri tradiciškai priklausė valstybei, 
reiškia, jog valstybės, kaip analizės vieneto, vaidmuo sulyginamas su ki- 
tų — kitų valstybių ir kitų nevalstybinių agentų - vaidmeniu. Ji gali turėti 
poveikio rezultatams — nors ir ši jos galia tampa vis asimetriškesnė — ta- 
čiau ji jau negali jų lemti, net savo pačios teritorijoje. 

Vienas iš gana įspūdingų pavyzdžių, iliustruojančių didėjančią valsty- 
bių priklausomybę nuo globalinių ekonominių struktūrų, yra pastarojo 
dešimtmečio Prancūzijos patirtis. Ši šalis septintajame ir net aštuntajame 
dešimtmetyje buvo aukštinama kaip demokratinio ekonominio planavi- 
mo ir valdymo modelis.? Ji net reiškė savo nepriklausomybę nuo r:ous- 
azimutbs gynybos politikos pasitraukdama iš NATO. Tačiau kai 1982 
metais ji išsirinko socialistą prezidentą, jam de/ rinkos spaudimo teko savo 
ekonominę politiką pasukti priešinga krypumi. O ir gynybos srityje dėl 
augančių ginkluotės gamybos sąnaudų Prancūzija buvo priversta eiti į vis 
didesnius kompromisus su NATO ir Vokietija. Golistinės pretenzijos į 
autonomiją galutinai išgaravo tada, kai 1992 metais franko, franc forr, 
vertė buvo išlaikyta tik vokiečių Bundesbank paramos dėka. 

Trečias svarbus akademinio pakrikimo ir netikrumo šaltinis buvo, 
mano supratimu, trečiojo pasaulio šalių koalicijos žlugimas. Didžiausioji 
TPE akademinės bendruomenės klientūros grupė net iki disciplinos pri- 
pažinimo turtingame pramoniniame pasaulyje buvo neveikiama nei libe- 
ralizmo bei laisvosios rinkos ideologijos, nei nacionalizmo idėjos. Rober- 
tas Gilpinas (1987, 2 skyrius) ją apibūdina kaip „marksistinę“. Tačiau iš 
tikrųjų nors kai kurios šios klientūros vertybės bei sąvokos savo kilme 
buvo marksistinės, jų įtaka neapsiribojo marksistais. Tai grupei priklausė 
visi tie, kuriems kapitalistinė rinkos ekonomika atrodė iš principo nesu- 
derinama su teisingumu ir todėl ydinga. Jai priklausė ne tik marksistai, 
kurie atmetė liberalų idėją, esą laisvosios rinkos nauda galiausiai nuo 
turtingųjų priartės prie neturtėlių, bet ir tie, kurie abejojo, ar vėliau į 
industrializacijos procesą įsitraukusios šalys galiausiai mėgausis tokiu pat 
pragyvenimo lygio padidėjimu, kuriuo mėgavosi industrializijos pirmei- 
viai, taip pat tie, kurie netikėjo, jog vieną gražią dieną kiekvienas pasieks 
skrydžio į ekonominį kilimą Walto Rostow atsispyrimo tašką. 

Šiai kritinei, arba struktūralistinei, grupei priklausė taip pat visi tie, 

kurie manė, jog kapitalistinės sistemos ydos gali būti ištaisytos globalinės 
arba nacionalinės politinės intervencijos būdu: esą sistemai būdinga gė- 
rybių pasiskirstymo asimetrija gali būti ištaisyta vykdant paramos bei 
prekybos palankumo politiką bei pakeičiant turtingose šalyse įsikūrusių 
transnacionalių korporacijų vaidmenį. Jai priklausė ne tik Lotynų Ame- 
rikos, Azijos ir Afrikos veikėjai, pripažinę Raulio Prebischo analizę bei 
rekomendacijas, bet ir daugelis europiečių, kurie džiaugsmingai sutiko 
Brandto raporto idėją. Būdamas JT Ekonominės plėtros komisijos Loty- 
nų Amerikai pirmininku Prebischas reikalavo palankesnių prekybos ir 
paramos ekonomiškai atsilikusioms šalims sąlygų. Panašūs siekiai inspi- 
ravo Willy Brandto nepriklausomą Ekonominio vystymosi komisiją, kuri 
kėlė idėją, jog europiniai globėjiškos valstybės idealai turi būti taikomi 
santykiams tarp turtingos Šiaurės ir neturtingų Pietų (Brandt, 1980). 
Tačiau Amerikoje, kur nėra tokios socialdemokratinės tradicijos, Brand- 
to raportas ir Prebischo rekomendacijos buvo sutiktos be entuziazmo. O 
šio dešimtmečio pradžioje visos kalbos apie naują tarptautinę ekonominę 
tvarką, apie integruotą vartojimo prekių rinkos stabilizavimo programą 
bei kitokias reformistines idėjas visiškai nuščiuvo. Brandto raportas buvo 
užmirštas. Net JT Tarptautinių korporacijų centras pakeitė savo toną. Jis 
užėmė bendradarbiavimo, konstruktyvių derybų su tarptautinėmis kor- 
poracijomis nuostatą, išsižadėdamas joms priešiškų, konfrontacinių arba 
nacionalizacinių ketinimų. 

Pasirodė, jog struktūralistinė analizė, kuri pranašavo visų ekonomiškai 
silpnų šalių chronišką atsilikimą joms integruojantis į pasaulinę rinką, 
yra klaidinga. „Pasaulio sistemos“ struktūralistai, tokie kaip Andre Gun- 
der Frankas, arba tokie neomarksistai kaip Samiras Aminas, o kartu su 
jais tie politikai, kurie suorganizavo Andų paktą arba kurie reikalavo 
suteikti didesnes galias JT Prekybos ir plėtros konferencijai, taip pat kur- 
ti naują tarptautinį prekybos ir paramos režimą, buvo netikėtai užklupti 
„naujai industrializuotų“ Rytų Azijos šalių sėkmės. Jeigu tose šalyse išti- 
sus dešimtmečius galėjo vykti 7—10 proc. metinis ekonomikos augimas, 
nepaisant kapitalistinės sistemos joms statomų kliūčių, tai, žinoma, ir 
kitos šalys gali pasiekti to paties. Koalicinę ekonomiškai silpnų šalių Gru- 
pės 77 — nors tokių šalių skaičius viršijo šimtą — strategiją pakeitė hob- 
siškos varžybos dėl naujų sąjungininkų kaimyninėse šalyse — kaip Pietry- 
čių Azijos šalių asociacijos (ASEAN) bei kitų regioninių blokų atveju — 
arba pritraukiant užsienio firmas, bankus bei konsultantus. Ir nors kai 
kurie teoretikai, suvokę šių pokyčių reikšmę, neatsiliko nuo savo meto, 

kai kurie kiti (daugiausia savo amžiumi vyresni) laikėsi savo ankstesnių 
pažiūrų argumentuodami, jog tik atsitiktinis aplinkybių sutapimas leido 
„Azijos tigrams“ pasekti Japonijos pavyzdžiu.“ 


SUVOKIMO SKIRTUMAI 


Daugeliui Amerikos skaitytojų veikiausiai kils abejonių dėl mano požiū- 
rio į dabartinę TPE padėtį - apie kokią sumaištį, apie kokį pakrikimą čia 
kalbama? Juk nėra jokių pakrikimo ženklų /nternational Organizations 
numeriuose — o šis žurnalas yra Amerikos TPE veliavnešys. 

Galimi du amerikiečių ir neamerikiečių suvokimo skirtumo paaiški- 
nimai. Vienas būtų tas, kad dauguma Amerikos teoretikų savo tyrimų 
sritį įsivaizduoja pagal populiarųjį Gilpino (1987) veikalą Tarp-tautinių 
santykių politinė ekonomija (mano brūkšnelis) ir ankstesnius Spero (1977) 
ir Blake and Walters (1976) tekstus (TTSPE). Jų supratimu, pagrindinė 
disciplinos problematika yra politiniai aspektai tų uždavinių, kurie figū- 
ruoja kaip ekonominiai nacionalinių valstybių darbotvarkėse. Ir išties 
daugelis universitetuose skaitomų kursų vis dar vadinami „tarptautinių 
ekonominių santykių politika“. Net tada, kai jie skelbia savo priklauso- 
mybę TPE sričiai, šią sritųį jie traktuoja siaurai, vos ne kaip užsienio 
politikos studijų atšaką — tačiau kaip tokią atšaką, kuri skiriasi nuo gy- 
nybos politikos ar dvišalių bei daugiašalių aljansų konstravimo politikos. 
Dabartinis Jungtinių Valstijų dėmesys „strateginei prekybos politikai“ — 
dažniausiai protekcionistinio gynimosi nuo konkurentų eufemizmas -— tė- 
ra siauros TPE sampratos atspindys. 

Kitas paaiškinimas tas, kad Junginėse Valstijose TPE tapo ekonomis- 
tų profesinio imperializmo auka. TPE buvo „užgrobra“ ekonomistų ar 
bent jau jų požiūrio į problemas, jų mėgstamiausių sąvokų bei metodo- 
logijų. Dauguma jaunesnių Amerikos akademikų įtikėjo tuo, kad tikrasis 
kelias į paaukštinimą tarnyboje, pagarbą ir sėkmę yra ekonomistų mėg- 
džiojimas — nusigriebiant lošimų teorijos sąvokų arba ekonomistų griež- 
tumo reikalavimų vardan išsižadant realizmo; tuo galima paaiškinti jų 
dažnai naudojamas ekstravagantiškas ir keistas prielaidas apie žmogiškojo 
elgesio motyvus bei tikslus (Cole, Cameron and Edwards, 1983; Hod- 
gson and Screpanti, 1991; Colander and Brenner, 1992). 

"Šiedu paaiškinimai nebūtinai prieštarauja vienas kitam. Ir juos abu 
gali patvirtinti akivaizdus amerikiečių pažiūrų intravertiškumas. Lygiai 
taip pat kaip JAV laikraščiai ar TV nereiškia domėjimosi kokiomis nors 
„užsienio“ žiniomis — nebent, žinoma, jeigu ten gali būti arba yra dislo- 

kuotos JAV karinės pajėgos — taip ir akademiniai daugumos Amerikos 
autorių rašiniai yra palaimintai akli 1r kurti visam tam, kas vyksta užsie- 
nio idėjų pasaulyje. Nesu vienintelė, pastebėjusi šį faktą, ir ne vienintelė 
apgailestauju dėl šio fakto; panašiai jį komentuoja Kal Holsti ir Richar- 
das Higgotras (Holsti, 1985; Higgott, 1991). 

Abejingumas išoriniam pasauliui - kas pramonėje vadinama INČ (iš- 
rasta ne čia) sindromu — nėra naujas reiškinys. Tačiau tendencija atkak- 
liai laikytis TTSPE pateiktojo TPE turinio apibrėžimo ir ekonomikos 
metodų joje vyravimas yra palyginti naujas reiškinys, turintis platesnių 
implikacijų disciplinos turiniui bei metodams. 

Kalbėdamas apie TTSPE apibrėžimo laikymąsi turiu omeny tai, kad 
pliuralistinė mokykla, kuri susikūrė Keohane ir Nye (1972) straipsnių 
rinkinio apie tarptautinius santykius pagrindu, nuėjo tik dalį kelio į ra- 
dikaliai naują pasaulinės visuomenės ir ekonomikos politinę ekonomiją. 
Tiesa, šalia valstybių jie iškėlė naujų agentų, o šalia taikos ir karo — naujų 
problemų. Tačiau ši mokykla vis dar neatsikratė tendencijos „struktūrą“ 
konceptualizuoti vien politiniais terminais, t.y. valstybių jėgų pusiausvy- 
ros, supervalstybių hierarchijos, didžiųjų ir vidutinių galybių ir pan. ter- 
minais. Iš čia jos susirūpinimas dėl JAV galios mažėjimo. Pagal šią TPE 
koncepciją padarinius sukelia jėgų geometrija — dvipolė, daigiapolė arba 
hegemoninė. Būtent ji lemia sistemos funkcijas bei disfunkcijas. Ekono- 
miniai procesai įsivaizduojami kaip tai, kas vyksta politinėje struktūroje.? 
Koncepcijoje nepripažįstama atvirkštinio proceso - kad ekonominėje 
struktūroje gali vykti politiniai procesai. Nematoma, kad ekonominės ir 
socialinės struktūros gali koegzistuoti su politine struktūra, su tarptauti- 
ne teritorinių valstybių sistema. Neįsivaizduojama, kad ekonominės 
struktūros gali generuoti ir faktiškai generuoja galios struktūras. Gidden- 
sas, kuris naudodamasis „struktūracijos“ idėja kelia būtent šią tezę, yra 
visiškai ignoruojamas. Neigdama šių paralelių struktūrų egzistavimą 
TTSPE pozicija savo atsakymus į klausimą „Kas ką gauna?“ pasaulinėje 
sistemoje apriboja valstybių arba nacionalinių ekonomikų sąveikos distri- 
butyviniais padariniais. Del to analizė paprasčiausiai virsta nacionalinės 
viešosios politikos analize. Kaip turėtų elgtis JAV (ar bet kuri kita šalis) 
gindama savo interesus situacijoje X arba Y? Kokios politikos turėtų lai- 
kytis Vašingtonas, Bona ar Maskva? 

Šis trūkumas buvo pagrindinis mano kritikos objektas toje analitinėje 
koncepcijoje, kurią išdėsčiau knygoje Valstybės ir rinkos (Starange, 1988). 
Ten kėliau mintį, jog analizės pagrindu turi būti tai, kaip veikia visa 
sistema, o ne jos komponentai, ir kokie distributyviniai jos padariniai 

įvairioms socialinėms grupėms bei individams. Šie padariniai atspindi 
įvairias struktūrines galias; galia daryti įtaką tiems padariniams kildintina 
ne iš vieno, o iš visų keturių pirminių globalinės politinės ekonomijos 
struktūrų: saugumo struktūros, gamybos struktūros, finansinės struktū- 
ros ir žinių struktūros. Kiekvienoje iš jų procesus determinuoja rinkos ir 
valstybės. Nors kai kurios valstybės galėjo formuoti, o vėliau keisti būdą, 
kuriuo funkcionuoja tam tikra rinka — javų, naftos ar kreditų, tačiau 
kartą sukurta rinka kelia savo reikalavimus, atneša naudos ar užkrauna 
sąnaudas visiems tiems, kurie į ją įsitraukia. Net saugumo struktūroje, 
kurioje valstybės (turėdamos teisėto jėgos naudojimo monopolį), kaip 
atrodė, dominuoja, rinkos struktūra pradeda daryti vis didesnę įtaką sau- 
gumo rezultatams. Branduolinių ginklų ir branduolių technologijų pri- 
einamumas rinkai buvo bent iš dalies apribotas. Tačiau technologiškai 
pažangiausi „įprasti“ ginklai buvo jai prieinami, ir valstybių palaikomos 
įmonės įnirtingai grūmėsi dėl vietos rinkoje; o paprastesnė ginkluotė 
praktiškai buvo nereguliuojama. Šios rinkos struktūros rezultatai dabar 
aiškiai atsiskleidė - žmonių mesaugumu Šiaurės Airijoje, JAV didžiuo- 
siuose miestuose, Bosnijoje ar Bombėjuje. Ir jie negali būti paaiškinti 
apeliuojant vien į galios struktūrą tarpvalstybinėje politinėje sistemoje. 
Tas par pasakytina apie finansinę struktūrą, per kurią ateina kreditai, 
arba apie gamybos struktūrą, kuri determinuoja žaliavų, gaminių ir pa- 
slaugų pobūdį, jų lokalizavimą bei tiekimą — ją lemia daugiausia įmonių 
vadovų, o ne valstybių ministrų sprendimai. Tas pat pasakytina ir apie 
žinių struktūrą, kurios pagrindu nustatoma, kokio pobūdžio žinios pri- 
pažįstamos, kokiais būdais jos renkamos, kaupiamos ir perduodamos. 
Nors valstybė, kaip pagrindinė teisėto valdymo institucija visuomenėje, 
daro svarbių sprendimų kiekvienoje iš šių sričių, susikūrusios struktūros 
po to įgyja savo pačių dinamiką ir logiką, prie kurios turi taikytis valdžia, 
verslo įmonės, socialiniai sąjūdžiai, socialinės grupes, lytys ir kartos. Ar- 
gumentas, kurį iškėlėme kartu su Johnu Stopfordu knygoje Konkuruo- 
jančios valstybės, konkuruojančios firmos (1991), buvo grindžiamas šia pa- 
matine prielaida. Pokyčiai gamybos struktūroje, kuriuos sukelia didėjanti 
technologinės kaitos sparta, verčia valstybes derėtis su užsienio firmomis, 
o ne stumti jas lauk ar jas bausti. Tad diplomatija tapo trišalė — santy- 
kiuose tarp valstybių ir firmų, tarp firmų tarpusavyje ir tarp valstybių. 
Tačiau tai buvo ne kokių nors pokyčių toje struktūroje, kurią TTSPE 
autoriai vadina politine, rezultatas. 

Pastarąjį dešimtmetį JAV leidžiamoje TPE literatūroje labai išryškėjo ten- 
dencija skolintis liberaliosios arba neoklasikinės ekonomikos metodus bei 
sąvokas. Antai Rosenau (1990) tarptautinių santykių analizei taiko iš 
ekonomikos perimtą mikro ir makro lygmens teorijų distinkciją (t.y. 
individų elgesio lygmens ir sisteminės sąveikos lygmens teorijų distink- 
ciją). Keohane'as, vedamas savo domėjimosi institucijomis (ir tikėjimu 
jomis), išpopuliarino lošimų teoriją aiškindamas nesėkmingus valstybių 
mėginimus bendradarbiauti vykdant politiką, kurią jos skelbiasi išpažįs- 
tančios (Keohane, 1984; Axelrod, 1981). Juo pasekė kiti, o kadangi tai 
sutapo su lošimų teorijos populiarėjimu vidaus politikos analizėje, poli- 
tinių mokslų departamentai galėjo kurti jungtines katedras bei bendrus 
tarptautinės ir vidaus politikos studijų kursus. 

Mano asmeniniu įsitikinimu, šis kelias yra klaidingas ir ilgainiui TPE 
teoretikus jis neišvengiamai nuves į akligatvį, kai jie bus izoliuoti — kaip 
dabar jau yra izoliuoti daugelis ekonomistų — nuo atvirumo įžvalgoms, 
kurias teikia istorikai, sociologai, demografai, geografai, psichologai ir 
daugelis kitų. Tačiau trumpam laikui šis ekonomikos mėgdžiojimas TPE 
studijoms suteikė tariamo griežtumo nužymėdamas siauresnes, bet daug 
aiškesnes jos ribas. Žinoma, tai tenkino akademikus, kuriems patogu 
dirbti aiškiai apibrėžtoje srityje. Saugiai įsitaisius už šių ribų lengviau 
nekreipti dėmesio į nepatogius realaus pasaulio verslo ar valdymo proce- 
sus ir nepaisyti kritinių kitų disciplinų teoretikų pastebėjimų. Kaip mo- 
kymo priemonė, skatinanti loginį mąstymą, lošimų teorija yra neabejo- 
tinai naudinga. Tačiau kaip tyrimo metodas ji, remdamasi riboto racio- 
nalumo sąvoka, turi rimtų trūkumų. Šią sąvoką šeštajame dešimtmetyje 
sukūrė ekonomistas Herbertas Simonas. Ją perėmė kiti ekonomistai bei 
tarptautinių santykių teoretikai bihevioristai. Simonas iš esmės pasiūlė 
klasikinę ekonominę maksimizuojančio arba optimizuojančio elgesio sąvo- 
ką pakeisti tenkinančio (satisficing) elgesio sąvoka. Turima omeny tai, 
kad sprendimų priėmėjai gali arba stengiasi pasirinkti tokią politiką, kuri 
leistų pasiekti arba patenkinti ne vieną, bet keletą tikslų, atitinkančių 
tam tikrus priimtinumo standartus. Tačiau ši prielaida reiškia, jog spren- 
dimai priimami statiniame pasaulyje. Tačiau tikrovėje valstybinių minis- 
terijų vadovai, kaip ir transnacionalinių korporacijų vadovai, vienu metu 
veikia ne vienoje, bet (mažiausiai) keturiose galios struktūrose — kurios 
pačios niekada nėra statinės; tad jie yra priversti vienu metu lošti keletą 
lošimų; ir, svarbiausia, kad jų pačių preferencijos ir kitų lošimo dalyvių 

preferencijos nuolat keičiasi. Kadangi dėl to realiame gyvenime šie spren- 
dimų priėmimo autoriai yra priversti griebtis įvairiausių priemonių, pa- 
dedančių mažinti netikrumą bei transakcijų sąnaudas, operacinis lošimų 
teorijos, kaip realaus pasaulio tyrimų metodo, potencialas turi būti labai 
ribotas. 

Ekonomikos patrauklumas politinės ekonomijos teoretikams paaiški- 
namas, žinoma, ne vien jos socialiniu prestižu, jos kaip (tariamai) ma- 
žiausiai nemokslinės iš visų socialinių mokslų disciplinos įvaizdžiu, ir ne 
vien tuo, kad ji reiškia didžiausias pretenzijas (iki šiol menkai patvirtin- 
tas) į pajėgumą nustatyti elgesio reguliarumus, tad jį numatyti bei prog- 
nozuoti. Tas patrauklumas paaiškinamas ir jos pretenzijomis į tai, kad 
jos pagrindu buvo sukurtos įvairios bendrosios teorijos: bendroji ekono- 
minio vystymosi teorija, valiutų kursų, infliacijos, nedarbo, investicijų 
bei kitos teorijos. Siekis prilygti tariamiems ekonomikos mokslo laimė- 
jimams skatina perimti jos metodus. Taip kai kurie akademikai mėgina 
įgyti dalį ekonomistų socialinio ir politinio prestižo ir, žinoma, gauti 
didesnį finansavimą. 

Tačiau įtariu, jog tie TPE teoretikai, kurie mėgdžioja ekonomistus — 
kaip paprastai atsitinka mėgdžiotojams — bus palikti užpakalyje, patiems 
ekonomistams žengiant naujų idėjų, naujų metodų, naujų diskursų ke- 
liu. Jau dabar organizacijų ekonomikos populiarumas kai kuriuos ekono- 
mistus stumia link ekonominės istorijos — disciplinos, kuri, mano požiū- 
riu, visada teikė daug patikimesnį pagrindą TRE studijoms. Tokių isto- 
rikų kaip Braudelis, Cipolla arba Polanyi darbai atskleidžia sudėtingą 
struktūrinių bei santykinių veiksnių, lemiančių socialinius padarinius, 
pynę. Ir toji pynė kažin ar gali būti suprasta atkakliai besilaikant kokios 
nors riboto ar neriboto racionalumo sąvokos. 


TAD KAS TOLIAU? 


Pirmoji tarptautinės politinės ekonomijos studijų pažangos sąlyga yra 
naujas politinių studijų apibrėžimas. Jau per ilgai politikos teoretikai 
vaizduojasi, jog politika yra tai, ką daro valstybės, kaip jos funkcionuoja 
ir kaip elgiasi viena kitos atžvilgiu. Kaip kažkas pasakė, valstybė „kolo- 
nizavo“ politikos studijas. Todėl dabar turime paskaitų kursus, kur nag- 
rinėjama Amerikos (Britanijos, Prancūzijos ar Japonijos) politika, savi- 
valda, lyginamoji politika, pasaulinė politika. Valstybė yra visų šių kursų 
centre. Tačiau kaip prieš keliolika metų pažymėjo prancūzų teoretikas 

Bertrandas de Jouvenelis (1954), žmonės griebiasi politikos tada, kai in- 
dividui arba grupei reikalinga kitų parama norint pasiekti savo tikslų. 

Šis principas mums leidžia visai kitaip pažvelgti į politikos prigimtį. 
Politika neapsiriboja valstybe, valstybinio valdymo funkcija. Net firmos 
vadovai vykdo politiką, kai siekia, kad jų personalas ir darbininkai ben- 
dradarbiautų arba kad jų tiekėjai laikytųsi kokybės standartų ar kad jų 
akcininkai bei kreditoriai jais pasitikėtų. Vadovavimas verslovei - kaip 
žino kiekvienas, bandęs tai daryti — nėra tik racionalių ekonominių mai- 
nų serija. Konfliktuojantys interesai turi būti suderinti, pavaldumo gran- 
dinės apibrėžtos. Atsakomybės ribos turi būti nustatytos, nesutarimai 
nešališkai sprendžiami. Svarbiausia, žmonėms reikia pajusti lyderio ran- 
ką, turėti tikslo ir tikrumo pojūtį. 

Politika, vykdoma už valdžios ribų, nebūtinai yra plačių mastų. Lab- 
daros organizatoriai užsiima politika. Žmonėms, mėginantiems surinkti 
pinigų kolektyvinėms paslaugoms ar labdarai, yra būtinas kitų žmonių 
talkinimas ir parama. Tie tikslai gali atrodyti trivialūs — teniso klubo 
steigimas, bendros automobilių parkavimo aikštės įrengimas ar vaikų tar- 
pusavio priežiūros organizavimas. Tačiau pats procesas yra vis vien po- 
litinis, ir jis reikalauja veikiau politikos meno nei ekonominio raciona- 
lumo, su kuo sutiks kiekvienas, mėginęs tokių tikslų pasiekti. Universi- 
tetų fakultetų vadovai taip par atlieka politinį vaidmenį ir šiame vaidme- 
nyje jie gali pasirodyti gerai arba prastai, visiškai nepriklausomai nuo to, 
kaip jie pasireiškia dėstytojų arba tyrinėtojų vaidmenyje. 

Pripažinus šį faktą tampa aišku, jog politikos ir ekonomikos pasauliai 
nėra ir negali būti atskirti vienas nuo kito. Jeigu ekonominių mainų 
dalyviai kartu yra ir politikos dalyviai, o tie, kurie siekia politinių susi- 
tarimų — pavyzdžiui, formuodami koaliciją — kartu sprendžia ir jos finan- 
savimo klausimą, abu procesai turi būti nagrinėjami ir analizuojami kar- 
tu atsižvelgiant į struktūras, kuriuose šie procesai vyksta. 

Antra, taip pat turi būti radikaliai išplėsta valdžios ir galios savoka. 
Politiniai teoretikai ir sociologai padarė gerą pradžią išplėsdami šią savo- 
ką toliau išteklių kontrolės ir tiesioginės prievartos savokų ribų. Luh- 
mannas pabrėžė negatyvių sankcijų taikymo galią, nors neaišku, kodėl jis 
teikė mažiau reikšmės pozityvioms sankcijoms — juk patronažo sistemos 
yra tokios pat senos, kaip pati politika. Plačiai pripažįstama Lukeso 
(1974) idėja apie tris galios lygmenis. Tiesioginės prievartinės jėgos ga- 
lios sąvoką jis išplečia į tai, ką aš vadinu struktūrine galia — ne tik galią 
nustatyti darbotvarkes, bet ir galią formuoti institucijas — ir į idėjų galią: 
ją aš vadinu žinių struktūra, kurioje apibrėžiamas autoriteto teisėtumas 

ir jo pagrindu kai kurie argumentacijos bei analizės būdai pripažįstami, 
o kiti atmetami. 

Neaišku, ar trečiasis lygmuo apima — nors manau, kad turi apimti — 
galią, kuria disponuojama nesąmoningai, be užsibrėžto tikslo. Nesąmo- 
ninga galia ypač būdinga rinkos galiai - ką daugelis žmonių vadina eko- 
nomine galia - nors, pabrėžiu, neįmanoma nubrėžti griežto skirtumo tarp 
politinės ir ekonominės galios, nes kiekvienoje jų esama kitos elementų. 
Tie, kurie politiką suvokia siaurai, sunkiai įsivaizduoja, kuria prasme 
galią turi toks beasmenis dalykas kaip rinka. Tačiau realiame gyvenime 
rinkos dalyvio galią dažnai sunku atskirti nuo rinkos organizavimo būdo. 
Pagalvokime, pavyzdžiui, apie tą galią, kuria disponuoja De Beers kom- 
panija deimantų pirkėjų ir pardavėjų atžvilgiu. Deimantų rinkos struk- 
tūra beveik per šimtmetį buvo formuojama kompanijos De Beers — sutin- 
kant ir net talkinant Pietų Afrikos vyriausybėms. Tad neįmanoma De 
Beers, kaip rinkos dalyvės galios, atskirti nuo deimantų rinkos, kurioje 
kompanija veikia, galios: panašiai kaip tarptautinės visuomenės struktū- 
ra, kurioje kiekvienos valstybės suinteresuotumas savo išlikimu palaiko 
visą aibę konvencijų, kurias galima reziumuoti pararle „varnas varnui 
akies nekerta“. Tad pati sistema suteikia ją sudarančioms valstybėms ga- 
lios, panašiai kaip pasaulio rinkos struktūros suteikia galios rinkos daly- 
viams nepriklausomai nuo to, ar jie patys tokios galios siekia. 

Tai neprieštarauja analizei, kurią pateikia Robertas Coxas savo kny- 
goje Gamyba, galia ir pasaulio tvarka (1987), nors jis ypač pabrėžia tarp- 
tautinę politinę sistemą kaip tarpinį kintamąjį tarp socialinių jėgų ir jų 
padarinių, tuo tarpu aš atskiriu saugumo struktūrą, palaikomą valstybių 
sistemos, nuo finansinių, gamybinių bei informacinių struktūrų. 

Tad remdamasi šiais argumentais teigiu, jog tiek realizmas bei neore- 
alizmas tarptautinių santykių studijose, tiek liberalizmas ir neoklasikinė 
pusiausvyros koncepcija ekonomikos studijose veda į akligarvį, tad jie 
turi būti atmesti. TPE tikslų atžvilgiu abu šie keliai yra strade senza 
uscita, aklini, nepravažiuojami keliai. Anksčiau ar vėliau teks grįžti atgal 
ir pradėti nuo pradžių, jeigu norime pasiekti tikrą politinės ir ekonomi- 
nės veiklos sintezę. 

Mūsų tikslas turi būti aiški globalinio ūkio padarinių ir juos sąlygo- 
jančių veiksnių analizė. „Padariniai“ apima tiek distributyvius padari- 
nius - kas ką gauna — tiek ir tuos, kurie liečia sistemos kaip visumos 
vertybių hierarchiją. Ar tas būdas, kuriuo funkcionuoja tarptautinė po- 
litinė ekonomija, ir toliau teikia pirmenybę turto kūrimui, o ne teisin- 
gumo vykdymui? Kokią erdvę ji palieka autonomijos siekiams arba pa- 

sirinkimo laisvei? Kokį stabilumo ir saugumo laipsnį ji garantuoja ilga- 
laikėje ir trumpalaikėje perspektyvoje? Ir kiekvienos iš šių vertybių atžvil- 
giu kyla distribucijos klausimas: kam ji atitenka? Kurioms socialinėms, 
ekonominėms, etninėms ar religinėms grupėms sistema teikia daugiausia 
turto, daugiausia saugumo, daugiausia teisingumo ar daugiausia pasirin- 
kimo laisvės? 

Pradėti nuo pradžių, mano įsitikinimu, reiškia pradėti nuo to, kas 
kadaise buvo vadinama moraline filosofija. Iš to, kaip ją suprantu, spren- 
džiu, kad moralinės filosofijos atstovams rūpėjo pamatinės vertybės — 
kaip jos gali atsispindėti žmogiškosios visuomenės sąrangoje ir kaip jų 
konfliktai gali būti sprendžiami. Jiems rūpėjo — o kai kuriems vis dar 
rūpi — tiek jų visuomenėje pripažįstamų vertybių hierarchija, tiek jų pa- 
skirstymas. Vienintelis mūsų padėties skirtumas yra tai, kad dabar turi- 
me, bent jau tam tikru atžvilgiu, globalinę visuomenę ir ją palaikančią 
jau faktiškai pasaulinę politinę ekonomiją. Moralinės filosofijos, kaip ir 
kitų socialinių mokslų, horizontai jau nesibaigia prie valstybių sienų. 
Todėl pradėdami nuo moralinės filosofijos gauname tvirtą atsvarą nacio- 
nalistiniam ar kitokiam tendencingumui analizuojant TPE problemas. 
Kaip toli galime žengti nuo analizės prie normatyvinių vertinimų, yra 
gana subjektyvus klausimas. Atskiri teoretikai gali būti įkvėpti normaty- 
vinių motyvų — propaguodami kitokį vertybių sąrašą ir kitokį distribu- 
cinį atskirų vertybių pasiskirstymą. Kiuems gali rūpėti tik objektyvi ir 
tiksli institucijų, gamybos, finansų, saugumo ir žinių struktūrų analizė ir 
jų atsiradimo priežastys. Kaip Ibn Khaldunas, Machiavelli'io bendraam- 
žis Šiaurės Afrikoje, jie siekia paprasčiausiai išsiaiškinti, „kaip ir kodėl yra 
taip, o ne kitaip“ (Lacoste , 1984, p. 177). Tukididas istoriją laikė menu, 
o Khaldunas mėgino ją padaryti mokslu ieškodamas giluminių politinių 
socialinės ir ekonominės kaitos priežasčių Šiaurės Afrikoje. Kontrastas su 
Machiavelli'u, realizmo koncepcijos tarptautiniuose santykiuose pradi- 
ninku, yra akivaizdus. Machiavelli siekė patarti valdovui, kaip išlaikyti 
savo valdžią valstybėje ir jos santykiuose su kitais. Čia jau turėtų būti 
aišku, kodel, mano įsitikinimu, tarptautinės politinės ekonomijos studi- 
joms šiandieną reikėtų daugiau Ibn Khaldunų negu Machiavelli'ų. 

Glaustai išvertus šias minus į praktinę dėstymo bei tyrimo kalbą, 
iškyla dvejetas imperatyvų. Pirmasis — taikytinas paskaitų kursams arba 
tyrimų projektams — išplėsti disciplinos akiratį nustojant telkti dėmesį 
vien į valstybę. Tyrimų pagrindinis objektas turi būti sistema su jos ver- 
tybėmis. Pirmasis klausimas turi būtu: „Kokiems politiniams ir ekonomi- 
niams procesams vykstant, kokioms politunėms bei ekonominėms struk- 

tūroms veikiant susikūrė būtent šis rezultatas?“ Po priežasčių eina pada- 
riniai: Kas turėjo iš to naudos? Kas pakelė sąnaudas? Kas padidino riziką? 
Kas pasinaudojo naujomis galimybėmis? 

Antrasis imperatyvas reikalauja praktiškai taikyti dvejetą anksčiau ap- 
tartų idėjų: išplėsti politikos ribas ir išplėsti galios sąvoką taip, kad ji 
apimtų struktūrinę bei santykinę galią, galią daryti poveikį kitų įsitikini- 
mams, kitų prieinamumui prie kreditų, kitų saugumui, kitų, kaip gamin- 
tojų ir vartotojų, šansams. Šie du pokyčiai reikštų, kad ieškodami prie- 
žasčių žvelgtume toliau valstybės, į rinką ir rinkos dalyvius bei į jų pri- 
pažįstamus nevalstybinius autoritetus. O žvelgdami į padarinius velgi tu- 
rėtume žvelgti toliau valstybės, ir ne vien į „tautas“, bet ir į kitokias 
žmonių asociacijas: į klases, kartas, lytis, net į pačią žmonijos giminę. 


Išnašos 


1 Kindlebergeris buvo, mano žiniomis, šios srities pirmeivis (Kindle- 
berger, 1970), tačiau jis gana sąmoningai vengė teorinės sintezės pro- 
blemos. 

2 Pažymėtinas pavyzdys - profesorius Rittbergeris ir teoretikų grupė, 
kurią jis subūrė Tūbingeno universitete. 

3 Pavyzdžiui, Andre Shonfieldas knygoje Šiuolaikinis kapitalizmas 
(1965) — savo geriausioje knygoje; tačiau jos išvados dabar atrodo 
beviltiškai pasenusios ir perdėtai optimistinės. 

4 Dianos Tussie straipsnis „Trading in Fear? US Hegemony and che 
Open World Economy“ kn. Murphy and Tooze (1991) rodo, kad 
atsiranda nauja Lotynų Amerikos TPE tyrinėtojų karta. Tą patį liu- 
dija šiuolaikinės Afrikos literatūros apžvalga, kurią pateikia W. Ofu- 
atey-Kodjoe. Pasaulinio banko 1993 metais atliktas „Azijos stebuklo“ 
tyrimas taip pat iškelia rimtų abejonių dėl kai kurių vyraujančių eko- 
nominių idėjų. 

5 Iš čia kyla dviprasmybių bei nesusipratimų dėl žodžių „struktūra“ ir 
„struktūralizmas“ vartojimo. 

Saugumo re-vizijos 


J. Ann Tickner 


Tik pasibaigus Antrajam pasauliniam karui E. H. Carras (1945, 2 sky- 
rius) rašė, jog karinės technologijos pažanga XX amžiaus pirmoje pusėje 
valstybę paverčia anachronizmu: ji nebegali savo piliečiams garantuoti 
nei karinio saugumo, nei ekonominės gerovės. Ieškodamas šios dilernos 
sprendimo Carras pasiūlė tarptautinį saugumą atsieti nuo jo sąsajų su 
nacionalinėmis sienomis ir nacionaliniu suverenumu: reikia siekti „jung- 
tinio“ arba „bendro“ saugumo kuriant vienokią ar kitokią pasaulinę sau- 
gumo organizaciją su reguliariomis tarptautinėmis karinėmis pajėgomis. 
Jis siūlė daugiatikslių susisiekiančių saugumo vienetų sistemą, organizuo- 
tą pagal funkcinius, o ne nacionalinius principus. Tačiau nacionaliniai 
vienetai turėtų išlikti, nes jie tenkina žmonių tapatybės poreikį ir šiuo 
atžvilgiu, jo manymu, atspindi konstruktyviąją nacionalizmo pusę. 
Carro Nacionalizmas praeityje ir dabar (Nationalism and After) (1945) 
buvo parašytas karo pabaigoje, padidėjusio jautrumo nesaugumui sąlygo- 
mis, kai naujų tarptautinio saugumo modelių paieškos paprastai tampa 
labai intensyvios. Daugeliu požiūrių Carro vizija buvo gana panaši į šiuo- 
laikinę „bendrojo saugumo“ sampratą, nors Carro siūlyta pasaulinė sau- 
gumo organizacija turėjo daugiau centralizuotų galių, nei jai suteiktų 
šiuolaikiniai bendrojo saugumo idėjos šalininkai. Tačiau ši vizija greit 
buvo nustumta į šalį, nes tarp didžiųjų valstybių kilęs šaltasis karas pa- 
reikalavo, kaip atrode, laikytis „realistinių“ aljansų kūrimo nuostatų. Na- 
cionalinio saugumo sistemos ribortumų analizės užduotis buvo atidėta; 
kolektyvinis saugumas, kaip žingsnis link Carro pasaulinės saugumo orga- 
nizacijos, buvo atmestas kaip „nerealistinis“ tik savo interesų paisančių eks- 
pansinių valstybių pasaulyje. Realistinei paradigmai pokario laikotarpiu vis 
labiau įsivyraujant realistų buvo pradėtos kelti tezės, esą būtent utopinių 
kolektyvinio saugumo idėjų žlugimas ir Vakarų poliukų nenoras reikiamai 

paisyti savo nacionalinių saugumo interesų ketvirtajame dešimtmetyje tapo 
Antrojo pasaulinio karo priežastimi (Morgenthau, 1973, skyrius 24). 


REALISTINĖS NACIONALINIO SAUGUMO KONCEPCIJOS 


Realizmo paradigmos viešpatavimas keletą dešimtmečių nustūmė į šešėlį 
Carro dėstytas postnacionalinio saugumo idėjas: ironiška, kad Carro 
ankstesnioji knyga, Dvidešimties metų krizė (Twenty Years' Crisis), dažnai 
cituojama kaip realizmo pasaulėžiūros išraiška. Realistai saugumo sąvoką 
subordinuoja galios sąvokai. Saugumas tapatinamas su valstybės saugu- 
mu nuo išorės pavojų, ir jo siekiama didinant valstybės karinę galią. Šis 
į valstybę orientuotas — etatocentristinis - saugumo apibrėžimas kildin- 
tinas iš realistinių prielaidų, nubrėžiančių griežtą ribą tarp valstybės vi- 
daus „tvarkos“ ir tarpvalstybinės „anarchijos“, arba „prigimtinės būklės“, 
kur karas yra nuolat tvyranti grėsmė (Waltz, 1979, p. 102). Nesant tarp- 
tautinės valdžios, pajėgiančios sutvardyti atskiras agresyvias ambicijas, 
siekdamos saugumo valstybės turi kliautis savo pačių jėgomis. Tačiau 
kaip realistai pripažino, sistema dažnai sukuria vadinamąją „saugumo di- 
lemą': tai, ką valstybė laiko pateisinamomis savigynos stiprinimo prie- 
monėmis, kitų gali būti traktuojama kaip grėsmingas ginklavimasis (Smo- 
ke, 1975). O tai gali paskatinti destabilizuojančias ginklavimosi varžybas, 
kurios mažina bendrąjį sistemos ir jai priklausančių atskirų valstybių sau- 
gumą. Realistų požiūriu, bet koks stabilumas, kuris egzistuoja tokiame 
pasaulyje, egzistuoja tik jėgų pusiausvyros dėka. 

Šios prielaidos apie tarptautinės sistemos pobūdį ir savo saugumo 
siekiančių valstybių elgesį realistų buvo pasitelkiamos analizuojant di- 
džiųjų valstybių elgseną laikotarpiu po Antrojo pasaulinio karo. Ginkla- 
vimosi varžybų tarp JAV ir Sovietų Sąjungos eskalacija gali būti traktuo- 
jama kaip klasikinis saugumo dilemos atvejis; tačiau griežtas dvipolišku- 
mas sukūrė jėgų pusiausvyrą, kuri, Kennetho Waltzo ir kitų realistų po- 
žiūriu, garantavo gana aukštą saugumo laipsnį (Waltz, 1964). Šaltojo 
karo įtampa, paskatinusi „neregėtų prievartos technologijų“ (Beck and 
Berkowitz, 1966, p. 122) atsiradimą, sukūrė naują tarptautinių santykių 
specializaciją — nacionalinio saugumo sritį, kuri dar labiau įtvirtino sau- 
gumo konceptualizaciją etatistinėmis, karinėmis sąvokomis. Išpažindama 
realistinę pasaulėžiūrą ir patirdama smarkią JAV strateginių nuostatų įta- 
ką branduolinio ginklo ir JAV bei jos sąjungininkių NATO aljanse sau- 
gumo atžvilgiu, visa nacionalinio saugumo sritis buvo grindžiama prie- 
laida, jog kadangi branduolinis karas per daug pavojingas, kad jį galima 

būtų pradėti, saugumas yra tapatus branduolinei atgrasai ir branduolinių 
Jėgų pusiausvyrai. 

Nors šaltojo karo ideologija atitiko realizmą, tarptautinio saugumo 
tapatinimas su strateginiais didžiųjų valstybių santykiais nebuvo visiškai 
neginčijamas net šaltojo karo metu (Wolfers, 1952). Hedley Bullas 
(1965) pabrėžė vyraujančių saugumo koncepcijų etnocentrizmą, nes tarp- 
tautinių santykių studijų apsiribojimas JAV-Sovietų Sąjungos santykiais 
reiškia, kad jų saugumas tapatinamas su tarptautinės sistemos kaip visu- 
mos saugumu. Telkiant beveik visą dėmesį politinei-karinei problemati- 
kai, tie teoriniai darbai, kuriuose buvo keliami valstybių ekonominių 
santykių klausimai, buvo priskiriami „žemosios politikos“ sričiai. 

Nors dvipoliškumas pradėjo aižėti daug anksčiau už šaltojo karo pa- 
baigą, o ekonominiai klausimai atsirado saugumo darbotvarkėje po aš- 
tuntojo dešimtmečio naftos šoko, rimtos diskusijos saugumo prasmės 
klausimu prasidėjo tik devintojo dešimtmečio pradžioje. Šaltojo karo su- 
intensyvėjimas, žadindamas baiminimąsi dėl galimo branduolinio karo, 
vertė susimąstyti, ar ginklavimosi varžybų eskalacija suderinama su sau- 
gumo stiprinimo poreikiu. Diskusijose dėl branduolinės atgrasos dau- 
giausia dėmesio buvo skiriama tam, kiek yra patikimas JAV pažadas ga- 
rantuoti Vakarų Europos saugumą. Devintojo dešimtmečio pradžioje 
branduoliniai ginklai, dislokuoti šalyse tariamo jų nacionalinio saugumo 
sumetimais, kai kuriuos žmones privertė pasijusti labai nesaugiai: para- 
doksalu tai, kad nacionalinio saugumo koncepcijos tapo įrakingiausios 
tuo metu, kai Reagano administracijos Strateginė gynybos iniciatyva aiš- 
kiai atskleidė tai, jog valstybė jau negali garantuoti piliečių saugumo savo 
pačios teritorijoje. Tiems, kurie kritiškai vertino realistų strategines kon- 
cepcijas, karinis valstybės saugumas reiškė nesaugumą individų, paverstų 
branduolinės atgrasos strategijos įkaitais. 

Kai devintojo dešimtmečio pradžioje konfliktas tarp didžiųjų valsty- 
bių sparčiai deeskalavosi ir pasaulis pasirodė stovįs ant kitokios tarptau- 
tinės tvarkos slenksčio, atsirado galimybė praplėsti saugumo tematiką, 
įtraukiant į ją temas, kurias taip pranašiškai kėlė Carras 1945 metais. 
Šiandieną, kitaip nei prieš penkiasdešimų metų, tarptautinių santykių 
srityje vyrauja sumaištis: dabartinių teorinių priešpriešų realizmo para- 
digmai įvairovė garantuoja, kad siūlomi nauji saugumo apibrėžimai bei 
nauji keliai jam pasiekti bus ginčijami labiau nei senieji. Prasidėjęs dia- 
logas saugumo temomis jau rodo, jog vyksta esminė idėjinė revizija, 
susijusi ne tik su tais teoriniais pagrindais, kuriais rėmėsi tradicinė sau- 
gumo samprata, bet ir bendresniais visos šios srities epistemologiniais 


pagrindais. 

Dabartinės pastangos reviduoti saugumo sąvoką kildintinos iš labai 
skirtingų šaltinių — iš Vakarų politikų bei akademikų, iš „naujojo mąs- 
tymo“ atstovų Sovietų Sąjungoje, iš teoretikų, užsiimančių Pietų saugu- 
mo problematika. Be to, ankstesnes realistines saugumo koncepcijas pra- 
dėjo naujai permąstyti patys realistai, ne vien realizmo tradicijos kritikai. 
Susidūrę su staigiu vienos iš supergalybių atsisakymu tęsti branduolinio 
ginklavimosi varžybas, net strategai pradėjo diskutuoti dėl branduolinės 
atgrasos strategijos adekvatumo ir moralumo, dėl teorijos fokusavimosi 
vien į didžiųjų valstybių santykius, dėl paties karo prasmės (Booth, 1993). 
Kvestionuojamas tas išskirtinis dėmesys kariniam didžiųjų valstybių sau- 
gumo aspektui, kuris buvo būdingas šaltojo karo periodui, nes saugumo 
sąvoka vis labiau plečiama - į ją įtraukiant ekonominius bei ekologinius 
saugumo aspektus. Suvokiant silpną ekonominę Pietų poziciją ir matant, 
kad Šiaurės valstybės savo saugumą vis labiau sieja su savo ekonominiais 
interesais, diskusijos dėl naujos tarptautinės tvarkos aprėpia plačią pro- 
blematiką, pradedant nuo ekonominio, karinio ir ekologinio saugumo 
santykinės svarbos ir baigiant pasaulinės ekonomikos nestabilumo tiki- 
mybe mažėjant JAV hegemoniniam vaidmeniui. 

Turbūt neatsitiktinai ši saugumo problematikos revizija vyksta tuo 
pat metu kaip ir tarptautinių santykių „trečiasis ginčas“, kur bendresniu 
pavidalu kvestionuojami pačios disciplinos teoriniai pagrindai (Lapid, 
1989). Pagal šiuos kritinius požiūrius saugumo koncepcijos, labiau ati- 
tinkančios dabarties pasaulį, kūrimas reikalauja pamatinės realistinės ana- 
lizės prielaidų revizijos: realizmo kritikų įsitikinimu, vis labiau integruo- 
tame pasaulyje, susiduriančiame su įvairialypiais pavojais savo saugumui, 
etatistinė saugumo analizė, telkianti dėmesį vien į politinius/karinius sau- 
gumo aspektus, jau negali mūsų tenkinti. 


NACIONALINIO SAUGUMO SĄVOKOS PLĖTRA 


Išskirtinis realistų dėmesys tarpvalstybiams konfliktams ir karinei galiai, 
apibrėžiamai pagal didžiųjų valstybių interesų bei saugumo kriterijus, 
susilaukia vis daugiau kritikos iš tų, kurie mano, jog realizmo pasaulė- 
žiūra neatitinka šių dienų realybės. Net Luardas (1988) pripažįsta, jog 
karo tarp didžiųjų valstybių tikimybė mažėja ir iš tikrųjų vyksta karinės 
galios, kaip nacionalinio saugumo garanto, erozija. Tačiau, kaip rodo 
Luardo studija, naujų saugumo koncepcijų autoriai, kurie savo idėjas 
grindžia karinių konfliktų grėsmės mažėjimo prielaida, gali būti apkaltin- 
ti tuo pačiu etnocentrizmu, kuriuo nuo seno kaltinamos saugumo stu- 

dijos (Nye and Lynn-Jones, 1988). Džiaugianus dėl karo padėties tarp 
didžiųjų valstybių baigties užmirštama tai, kad nuo 1945 metų buvo 127 
karai, ir visi jie, išskyrus du, įvyko Pietuose (Luard, 1988, p. 61). 


Žvilgsnis 15 Pietų 


Tais atvejais, kai remiantis įprastąja nacionalinio saugumo samprata bu- 
vo mėginama analizuoti Pietų saugumo problemas, dažniausiai tai buvo 
daroma didžiųjų valstybių saugumo interesų požiūriu: turbūt vienas iš 
paradoksaliųjų šaltojo karo laikų padarinių yra tai, kad karinių konfliktų 
stūmimas į tarptautinės sistemos periferiją siekiant sistemos saugumo 
faktiškai padidino nesaugumą Pietuose (Ayoob, 1991). Pietų požiūriu, 
Šiaurės vartojamas saugumo apibrėžimas tereiškia JAV hegemonijos, Va- 
karų saugumo bei tarptautinio kapitalizmo interesų gynimą (Luckman, 
1983, p. 204). 

Pietuose kariniai konfliktai dažniausiai yra ne tarpvalstybinių konflik- 
tų, bet vidaus opozicijos priešinimosi politiniams režimams, neretai pa- 
laikomiems užsienio kišimosi, padarinys. Išskyrus karus Artimuosiuose 
Rytuose, grėsmė saugumui dažniausiai kyla ne dėl užsienio agresijos, o 
dėl nesugebėjimo skirtingas socialines grupes integruoti į politinį proce- 
są. Atgrasos priemonės prieš išorės agresiją nėra pakankamos garantuoti 
saugumą, jeigu didžiausią grėsmę kelia vidaus nesaugumas: be to, kaip 
parodo Nocole Ball (1988, p. 40), net pats terminas „vidaus nesaugu- 
mas“ klaidina, nes iš tikrųjų jis dažniausiai reiškia ne pavojų visų piliečių 
saugumui, o veikiau pavojų valdančiojo elito išlikimui valdžioje - dažnai 
daugumos gyventojų interesų sąskaita. 

Nors karinio konflikto grėsmė buvo ir veikiausiai išliks vienas iš ne- 
saugumo šaltinių Pietuose, daugelio teoretikų įsitikinimu, saugumas ne- 
turi būti apibrėžiamas vien karinių grėsmių terminais. Peržengdami re- 
alizmo koncepcijų ribas Edwardas Azaras ir Chung-i1n Moonas (1988) 
nesaugumą apibrėžia plačiau, — kaip įvairias grėsmes vertybėms bei tapa- 
tybei, kurių pobūdis kinta priklausomai nuo laiko bei vietos aplinkybių. 
Daugeliui Pietų regionų aktualesnės ekonominės, o ne karinės grėsmės 
ir, kaip pažymi Nicole Ball, ten, kur jos egzistuoja vienu metu, jos pa- 
prastai stiprina viena kitą. Remdamasi šios priklausomybės faktu Ball 
siūlo platesnį saugumo apibrėžimą: vidaus kariniai konfliktai dažnai kyla 
dėl to, kad elitas nenori keisti išnaudotojiškų socialinių bei ekonominių 
santykių ir jų interesams tarnaujančios politinės sistemos. Ball taip pat 
atkreipia dėmesį į atvirkštinę karinio ir ekonominio saugumo priklau- 

somybę, kai ištekliai atitraukiami nuo ekonominio vystymosi tikslų ir 
skiriami kariniams tikslams. Jos įsitikinimu, karinės išlaidos neigimai at- 
siliepia ekonominiam augimui (1988, p. 163—167): technologija, kuri 
reikalinga karinei galiai stiprinti, mažai naudinga tenkinant materialius 
daugumos žmonių poreikius. 

Caroline Thomas (1987) taip pat pabrėžia ekonominį nacionalinio 
saugumo aspektą apibrėždama saugumą ne vien valstybės vidaus saugu- 
mo, bet ir apsirūpinimo maistu, sveikatos apsaugos, pinigų bei prekybos 
sistemų saugumo terminais. Jos požiūriu, elementarių žmogaus poreikių 
tenkinimas yra nacionalinio saugumo aspektas; kaip ir Ball, ji pabrėžia 
karinio ir ekonominio saugumo tarpusavio priklausomybę — kai nesuge- 
bėjimas patenkinti elementarius žmonių poreikius kelia režimo vidaus 
saugumo problemas ir verčia jį ginkluotis vidaus neramumams malšinti. 
Thomas taip pat pabrėžia silpnų valstybių bejėgiškumą išorės atžvilgiu 
joms funkcionuojant tokioje tarptautinėje ekonominėje sistemoje, kur 
viešpatauja galingieji, nustatantys ir lošimo taisykles, ir patys vykdantys 
jų priežiūrą. 

Tad saugumo problemą permąstant Pietų kontekste atsiskleidžia šiuo- 
laikinių realistinių koncepcijų, orientuotų į didžiųjų valstybių jėgos po- 
liuikos analizę, ribotumas. Pietų ginklavimasis šiuolaikine ginkluote, kuri 
paprastai tiekiama didžiųjų valstybių ir kuri pirmiausia naudojama vi- 
daus tikslams, patvirtina branduolinės atgrasos kritikų teiginį, jog pats 
militarizavimasis tampa didžiausiu pavojumi saugumui. Vidaus konfliktų 
atveju kyla klausimas, kieno saugumas ginamas, o tai sugestionuoja, kad 
adekvatus saugumo supratimas reikalauja analizės tiek individo, tiek vals- 
tybės lygmeniu. Kai kurie teoretikai net kėlė idėją, jog pats terminas 
„valstybė“, kaip jis vartojamas Vakarų kontekste, netaikytinas kai kuriuo- 
se Pietų regionuose, kur „kvazivalstybėms“ teisėtumo suteikia tarptautinė 
sistema, 0 ne jų pačių gyventojų parama (Jackson and Rosberg, 1982). 
Tokioje tarptautinėje sistemoje, kuri kai kur Pietuose prilygsta vidaus 
anarchijai išliekant tarptautinių sienų stabilumui, dažnai palaikomam di- 
džiųjų valstybių intervencijos, realistinė prielaida apie anarchijos ir tvar- 
kos santykį apsiverčia aukštyn kojomis. 


Zvilgsnis iš Siaurės 


Šiaurėje klostosi dvi labai skirtingos saugumo konceptualizacijos kryptys. 
Vienai iš jų priklauso „bendrosios“ arba „visa apimančios“ saugumo sis- 
temos šalininkai, kurių įsitikinimu nacionalinio saugumo koncepcijos, 

iškeliančios į pirmą vietą karinę galią, yra iš esmės ydingos šiuolaikinia- 
me šalių tarpusavio priklausomybės pasaulyje, susiduriančiame su įvairia- 
lypėmis grėsmėmis, kur neveikia tradiciniai realistiniai sprendimai. Kita 
kryptis mėgina gaivinti tradiciškesnę nacionalinio saugumo koncepciją, 
keldama naują ir modifikuotą Pax Americana idėją: Sovietų grėsmei pa- 
sibaigus JAV su savo išliekančia karine galia, talkinamos jos sąjunginin- 
kių šaltajame kare, turi galimybių tapti globalinio saugumo garantu ir 
atlikti vaidmenį, kuris dabar būtų mažiau pretenzingas ir pavojingas nei 
jis buvo dvipolės šaltojo karo priešpriešos laikotarpiu. 

Kaip ir tie autoriai, kurie į problemą žvelgia iš Pietų pozicijos, „ben- 
drojo saugumo“ šalininkai priima daugiamatį saugumo apibrėžimą, pa- 
brėžiantį šalių saugumo tarpusavio priklausomybę, o ne tą saugumo kaip 
nulinės sumos lošimo idėją, kuri būdingesnė nacionalinio saugumo kon- 
cepcijoms. Šiuolaikinis „bendrojo saugumo“ apibrėžimas politiškai pir- 
mąkart buvo suformuluotas Nepriklausomos nusiginklavimo ir saugumo 
komisijos raporte (1982), kur teigiama, jog branduolinio ginklavimosi 
paradoksas — faktas, kad valstybių saugumas priklauso nuo jų piliečių 
nesaugumo - tradicinę saugumo sąvoką daro beprasmišką. Bendrojo sau- 
gumo koncepcija remiasi prielaida, jog esama globalinių pavojų, kurie 
kelia grėsmę visai sistemai ir su kuriais neįmanoma dorotis neperžengiant 
valstybių sienų; pabrėždama bendrus pavojus koncepcija kalba apie ko- 
lektyvinių veiksmų būtinumą jį grįsdama ne apeliacijomis į altruizmą, 
bet į kolektyvinius visų šalių interesus. 

Devintajame dešimtmetyje mąstymo bendrojo saugumo sąvokomis 
elementų atsirado kai kuriuose politiniuose Šiaurės sluoksniuose. 1980 m. 
Japonijos premjerui įteiktame raporte visa apimančio nacionalinio sau- 
gumo klausimu saugumas apibrėžiamas kaip žmonių gyvybės apsauga 
nuo įvairių — tiek vidaus, tiek išorės - pavojų. Pasak šio raporto, nesau- 
gumas apima ekonominį nesaugumą, ekologinius bei stichinių nelaimių 
pavojus (Barnett, 1984). Devintojo dešimtmečio viduryje Michailas Gor- 
bačiovas pasiūlė visa apimančią tarptautinio saugumo sistemą, kurioje 
buvo numatomas nusiginklavimas, taip pat globalinės ekonominio ir eko- 
loginio saugumo priemones. Gorbačiovas siūlė didinti JT kaip globalinio 
saugumo garanto vaidmenį; faktiškai šio vaidmens didėjimą atspindi pla- 
tėjančios JT taikos palaikymo funkcijos, taip pat JT įsitraukimas į huma- 
nitarinės pagalbos teikimą Somalyje bei buvusioje Jugoslavijoje. 

Kai kurie Šiaurės teoretikai saugumą taip pat pradėjo konceptualizuo- 
ti kaip daugiamatę kategoriją. Richardas Ullmanas (1983) nacionalinį 
saugumą apibrėžia kaip pastangą apsisaugoti nuo tokių grėsmių, kurios 

gali pabloginti valstybės gyventojų gyvenimo kokybę: tarp jų jis mini 


valstybės nepajėgumą garantuoti būtiniausių poreikių tenkinimo, dorotis 
su aplinkos alinimu ir stichinėmis nelaimėmis. Neorealistas Barry Buzan 
(1991) išplėtė tradicinio realizmo akiratį, šalia karinių saugumo aspektų 
pabrėždamas jo ekonominius bei ekologinius aspektus. Jessica Mathews 
(1991) teigia, jog į saugumo apibrėžimą turi būti įtraukti aplinkosaugos, 
išteklių naudojimo bei demografijos aspektai; išteklių alinimas ir tarša 
didėjant gyventojų skaičiui daro žalą, dėl kurios žmonėms tampa vis 
sunkiau tenkinti savo būtiniausius poreikius. 

Dėmesys saugumo daugiamatiškumui — kariniams, ekonominiams bei 
ekologiniams jo aspektams ir šių aspektų tarpusavio priklausomybei — 
esminis bendrojo saugumo koncepcijų bruožas. Būtent pabrėždama eko- 
nominio ir ekologinio saugumo sąryšį Pasaulinė aplinkosaugos ir vysty- 
mosi komisija (1987) iškėlė „ekologiškai pagrįsto vystymosi“ (sustainable 
development) idėją - rekomenduodama tokį ekonominio vystymosi tipą, 
kuris būtų suderinamas su ateities kartoms išliekančia sveika aplinka; ji 
taip pat pabrėžė žmogaus pagrindinių poreikių tenkinimą kaip svarbų 
ekologiškai pagrįstos ekonominės plėtros aspektą. Dėmesys individams 
bei gamtinei aplinkai, kurį reiškia visi bendrojo saugumo šalininkai, liu- 
dija, jog abejojama valstybės kaip saugumo garantės statusu: Nepriklau- 
soma nusiginklavimo ir saugumo komisija savo ataskaitoje (1982) iškėlė 
tezę, jog branduolinio ginklo amžiuje jokia valstybė negali atskirai nuo 
kitų susikurti savo saugumo. Remdamiesi skandinavų taikos studijų tra- 
dicija bendrojo saugumo šalininkai kelia saugumo koncepcijas, metan- 
čias iššūkį tradiciniams įsitikinimams bei institucijoms, kurių kontekste 
formuojamas mūsų įprastas saugumo supratimas. 

Kitaip negu šiose globalistinėse koncepcijose, naujojo Pax Americana 
skelbėjai saugumą konceptualizuoja daugmaž taip pat, kaip jį suvokė 
pokario realistai, nors su pasitenkinimu pripažįsta, jog baigėsi toji ilgai 
trukusi JAV hegemonijos ir branduolinio dvipoliškumo priešprieša, ku- 
riai tiek daug dėmesio skyrė ankstesnieji nacionalinio saugumo teoreti- 
kai. Charlesas Krauthammeris (1992) pastebi ženklų, liudijančių „vien- 
poliškumo“ tendenciją, kai „siekdama saugumo ir tvarkos ideologiškai 
nusiraminusi Šiaurė savo užsienio politiką derins prie JAV užsienio po- 
litikos'. Pabrėždamas, jog „JT nieko negarantuoja“, Krauthameris toliau 
tvirtina, kad įžengiame į „pseudomultilateralizmo“ erą, kai efektyvų sau- 
gumą galės garantuoti tik JAV karinė galia. Pasak jo, daugumos pavojų 
šaltinis yra Pietūs, kur mažos atsilikusios valstybės kelia grėsmę regioni- 
niam ir globaliniam saugumui. Nors šio pasaulėvaizdžio atstovai ir toliau 


Saugumo re-vizijos 179 


daugiausia dėmesio skiria problemoms, susijusioms su kariniu saugumu, 
kai kurie jų pripažįsta, jog JAV karinį pajėgumą kartais atstoja jų eko- 
nominė galia. 

Akivaizdu, kad Pax Americana idėja, pabrėžiant karinę ir policinę 
JAV viršenybę, tėra ankstesnių etnocentrinių nacionalinio saugumo kon- 
cepcijų atmaina, ir nuo jų skiriasi tik tuo, kad Rytų-Vakarų priešpriešą 
pakeičia Šiaurės-Pietų priešprieša. Nors yra ir tokių teoretikų, kurie ma- 
to išliekančių karo grėsmių dabartinėje Europoje (Mearsheimer, 1990), 
daugumos naujų saugumo koncepcijų dėmesys pakrypo į Šiaurės-Pietų 
saugumo problemų matmenį, o tai iš principo gali tuk sustiprinti pavo- 
jingą Šiaurės-Pietų poliarizacijos tendenciją. Nepaisant išliekančių JAV ir 
Rusijos branduolinio nusiginklavimo problemų, šaltojo karo pabaiga dis- 
kusijas ginklų kontrolės klausimais pakreipė į Pietų ginklavimosi proble- 
matiką; nors nuolatinis Šiaurės ginklavimasis moderniausia ginkluote — 
galimam jos panaudojimui prieš nepriimtinus Pietų režimus — pačioje 
Šiaurėje kartais suvokiamas kaip ne mažesnė grėsmė saugumui negu vi- 
daus konfliktai. Net Pietums simpatizuojantys balsai kartais palaiko šį 
naują požiūrį, pagal kurį visas nesaugumas — karų, ekonominio atsiliki- 
mo, gyventojų pertekliaus, žmogaus teisių pažeidinėjimo ar aplinkos ali- 
nimo pavidalu - lokalizuotas tik Pietuose. Nemenkindama šiame regione 
egzistuojančių grėsmių saugumui, saugumo revizija vis dėlto turėtų prie- 
šintis naujų skiriamųjų linijų kūrimui, nes jos tik nuslepia globalines 
nelygybės struktūras, kurios vienodai didina tam tikrų individų bei gru- 
pių nesaugumą tiek Šiaurėje, tiek Pietuose. Siekdami revizuoti saugumą 
turėtume vengti tradicinio mąstymo dichotomijų. Dabar panagrinėkime, 
kaip realizmas ir kai kurie šiuolaikiniai jo kritikai įsivaizduoja šią reviziją. 


SAUGUMO RE-VIZIJOS 
Realizmo performulavimas 


Realistinė saugumo revizija vyksta dviem skirtingomis kryptimis, analo- 
giškomis anksčiau nagrinėtoms etatocentristinių ir bendrojo saugumo 
koncepcijų kryptims. Pirma, yra realistų, kurie saugumą analizuoja po- 
karinio realizmo sąvokomis, tačiau jas adaptuoja šaltojo karo baigties 
pasauliui. Jų siūlomas saugumo apibrėžimas, postuluodamas, kad valsty- 
bė yra vientisas agentas, teikia pirmenybę modifikuotai Pax Americana 
tipo tarptautinės tvarkos bei stabilumo versijai, kurioje numatoma kurti 

didžiųjų valstybių kolektyvinio saugumo struktūras. Pripažindamas, kad 
JAV dominavimas negali būti amažinas ir kad JAV jau negali veikti vie- 
na, Henry Kissingeris (1992) saugumą sieja su Šiaurės valstybių sandoros 
atkūrimu; Šiaurės valstybės taip pat turi palaikyti pastangas kurti valsty- 
binius regioninius blokus tokiuose nestabiliuose Pietų rajonuose kaip 
Artimieji Rytai. Panašiai Charlesas ir Cliffordas Kupchan (1992) siūlo 
naują galingiausių valstybių kolektyvinio saugumo versiją, analogišką XIX 
amžiaus Europos sandorai (Concert of Europe). Saugumą apibrėždami 
sistemos stabilumo terminais jie teigia, kad universalios kolektyvinio sau- 
gumo organizacijos yra pasmerktos žlugti, nes jos reikalauja išsižadėti 
nepriimtinai daug suverenumo ir neatspindi realios valstybių galios; vie- 
na iš funkcijų, kurias gali atlikti karinių galybių kolektyvinio saugumo 
grupė - garantavimas, kad periferiniai konfliktai (kurių pavyzdžiai imami 
vien iš Pietų) bus „izoliuojami arba išsprendžiami“. Williamas Odonas 
(1992) saugumą tapatina su nauja Pax Americana sistema, kur JAV ka- 
rinis dominavimas strateginiuose regionuose padeda išlaikyti taiką. Jis 
ragina JAV didinti savo karinį pajėgumą vykdyti žaibiškas intervencijas 
Pietuose. 

Laikydamiesi realizmo tradicijos visi šie autoriai saugumą tapatina su 
tarptautinės sistemos ir tarptautinių sienų saugumu ir mano, jog jis gali 
būti garantuotas tik išlaikant hierarchizuotą tarptautinę sistemą, kurioje 
didžiosios valstybės veikia kaip pasaulio žandarai. Ši nauja realistinė ana- 
lizė neperžengia ankstesnių nacionalinio saugumo studijų etnocentrizmo. 
Siekdama tvarkos, apibrėžiamos karinių konfliktų sprendimo terminais, 
ji visiškai neliečia ekonominio neteisingumo ar ekologinės degradacijos 
problemų; tuo tarpu tie, kurie siūlo šį platesnį saugumo apibrėžimą, 
teigia, jog karinės galios didinimas, dėl kurio atitraukiamas išteklius nuo 
civilinio gyvenimo bei švaresnės aplinkos kūrimo poreikių, gali tapti eko- 
nominio ir ekologinio nesaugumo veiksniu. Jų įsitikinimu, šiuolaikinė 
karinė technologija brangi ne tik piniginiu, bet ir ekologiniu atžvilgiu, 
nes alina gamtos išteklius ir masiškai teršia aplinką. 

Svarbiausią saugumo sąvokos reviziją, atliktą iš neorealizmo pozicijų 
ir mėginančią pasistūmėti toliau šios militarinės ir etatocentristinės nuo- 
statos, pateikia Barry Buzanas savo knygoje Žmonės, valstybės ir baimė 
(1991). Vadindamas save „liberaliu realistu“ Buzanas į saugumo sritį 
įtraukia problemas, kurias kelia bendrojo saugumo idėjos šalininkai. Sau- 
gumo sąvoką išplėsdamas taip, kad ji reikštų laisvę nuo karinių, politi- 
nių, socialinių, ekonominių bei ekologinių grėsmių, Buzanas ragina kurti 

naują tarptautinio saugumo studijų sriųų, kurioje, kitaip nei tradicinėse 
nacionalinio saugumo studijose, būtų remiamasi šiuo daugiamačiu sau- 
gumo apibrėžimu. 

Nors saugumą Buzanas nagrinėja individo, valstybės ir tarptautinės 
sistemos lygmenimis, jo įsitikinimu, būtent suvereni valstybė išliks svar- 
biausiu ir efektyviausiu saugumo garantu. Atremdamas tezę, kurią kelia 
Pietų analitikai, jog valstybė gali būti veikiau grėsmės, o ne saugumo 
šaltinis, Buzanas argumentuoja, jog evoliucija „stiprių valstybių“ link, 
kuri būdingesne Vakarams, individui garantuoja didesnį saugumą. O dėl 
tarptautinės sistemos, tai Buzanas nėra įsitikinęs tuo, kad anarchijos pa- 
naikinimas čia išties reikštų saugumo dilemos sprendimą. Vis dėlto iš 
principo pripažindamas realizmo nubrėžtą valstybės vidaus tvarkos ir 
tarpvalstybinių santykių anarchijos distinkciją, jis prognozuoja, jog siste- 
mai pamažu judant link „brandžios anarchijos“, t.y. link stabilesnės tarp- 
tautinių santykių anarchijos formos, kartu vykstant valstybių stiprėjimo 
procesui, tarptautinis saugumas tvirtės. Buzanas taip pat mano, jog glo- 
balinės integracinės rinkos jėgos vis labiau skatina šį judėjimą „brandžios 
anarchijos“, tad ir didėjančio tarptautinio saugumo link. 

Pripažindamas stiprių ir silpnų valstybių skirtumą Buzanas žengia to- 
liau už realistinės analizės tradicijos, kuri postuluoja, jog nacionalinio 
saugumo srityje valstybė yra vieningas, vientisas ir neproblemiškas agen- 
tas. Tačiau jo teiginys, kad stiprios valstybės, kurias jis tapatina su Va- 
karų demokratijomis, gali garantuoti savo piliečiams saugumą, kritikų 
yra ginčijama (Smith, 1991). Šiai jo tezei prieštarauja marginalizuotų 
grupių, tokių kaip moterys bei įvairios mažumos, padėtis - ekonominiu 
požiūriu ji dažnai blogėja, kai prioritetas teikiamas karinio saugumo in- 
teresams. Nacionalinių interesų sąvoką, kurios pagrindu formuojama na- 
cionalinio saugumo politika, paprastai apibrėžia politinis bei karinis eli- 
tas; tad net stiprios valstybės šiuo požiūriu gali vykdyti abejotiną, demo- 
krauškai nepagrindžiamą politiką. 

Nors Buzanas gali būti teisus savo tezę apie brandžią anarchiją grįs- 
damas nuoroda į faktą, jog Vakarų liberalios demokratinės valstybės ven- 
gia tarpusavio karinių konfliktų, nėra garantijos, kad jos nesigriebtų ka- 
rinės intervencijos į silpnas kitų regionų valstybes, jeigu būtų paliesti jų 
saugumo interesai. Periferinės valstybės veikiausiai nepripažintų ir libe- 
ralios Buzano prielaidos, jog jų ekonominis saugumas padidėtų joms 
labiau atsiveriant pasaulinei rinkai. Be to, ekologinis saugumas — Buzano 
mažiausiai nagrinėjamas saugumo aspektas — gali būti nesuderinamas su 
valstybių ekonominio vystymosi imperatyvais bei su tuo atvirumu pasau- 


182 J. Ann Tickner 


linei rinkai, kuris būtinas žengiant brandžios anarchijos link (Dalby, 
1992). 

Nors Buzanas išplečia saugumo sąvoką, jis akivaizdžiai išlieka sampra- 
tos, kuri Šiaurei teikia globalinio saugumo garanto vaidmenį, ribose. Bu- 
zanas tikisi karinių konfliktų grėsmės sumažėjimo sistemai progresuojant 
link brandžios anarchijos ir didėjančios ekonominės gerovės tolydžio at- 
viresnėje pasaulinėje rinkoje, o Pietūs baiminasi dėl grėsmės saugumui, 
kurią jiems kelia Šiaurės ginklavimasis aukštų technologijų ginkluote, 
skirta intervenciniams tikslams, Šiaurės vykdoma labai netolygiai išsivys- 
čiusios pasaulio ekonomikos kontrolė, taip pat Šiaurės rajumas gamtinių 
išteklių atžvilgiu, turintis neigiamų padarinių globalinei aplinkai. Buzano 
kritikai nesutiktų su jo liberalia prielaida, kad pažangos vaisiai gali būti 
prieinami visiems: politinė hierarchija ir netolygus pasaulinės kapitalisti- 
nės ekonomikos vystymasis iškelia struktūrinių kliūčių neturtingiausių 
valstybių ir individų saugumui. Nors ne taip aiškiai kaip tradicinis rea- 
lizmas, reformuotasis realizmas ir toliau teikia pirmenybę valstybės sau- 
gumui, o patį saugumą sieja su tarptautine sistema, kurioje dominuoja 


didžiosios valstybės. 


Kritinės perspektyvos 


Daugumoje koncepcijų, kuriose kritiškai žvelgiama į realizmo ir neore- 
alizmo perspektyvas, saugumo analizę mėginama pastūmėti į platesnę, 
mažiau etatocentristinę problematiką. Realizmo kritikai atmeta dichoto- 
minį, nulinės sumos lošimo sąvokomis grindžiamą diskursą, kuriuo, jų 
manymu, remiasi tradicinės nacionalinio saugumo koncepcijos. Jie taip 
pat abejoja, ar valstybė gali išlikti patikimas saugumo garantas, jeigu į 
saugumo sąvoką šalia karinių aspektų bus įtraukti ekonominiai bei eko- 
loginiai aspektai. 

Šiuolaikiniuose taikos ir konfliktų tyrimuose (peace and conflict rese- 
arch) į saugumą pradėta žvelgti kaip į daugiamatę kelių lygmenų proble- 
mą (Dunn, 1991). Naudojant tą paųį saugumo apibrėžimą, kurį teikia 
„bendrojo saugumo“ koncepcijos atstovai, taikos tyrimuose septintojo 
dešimtmečio pabaigoje buvo pirmąkart įvesta struktūrinės prievartos są- 
voka: ši sąvoka išplečia prievartos kaip fizinio smurto prasmę, todėl tais 
atvejais, kai neteisingos ekonominės bei politinės struktūros, neleisda- 
mos individams patenkinti savo pagrindinių materialių poreikių, trum- 
pina jų gyvenimą, galima kalbėti apie netiesioginę prievartą (Galtung, 

1971; Wallensteen, 1988). Daugelis taikos studijų atstovų neapsiriboja 
karinių konfliktų problemomis, o nagrinėja platesnį jų kontekstą, at- 
kreipdami dėmesį, pavyzdžiui, į karinių operacijų ir aplinkos taršos ryšį 
arba į atvirkštinę karinių ir socialinių išlaidų priklausomybę. Kai kurie iš 
jų propaguoja nepuolamąją gynybą ir branduolinį nusiginklavimą kaip 
būdą apriboti karines išlaidas ir sumažinti globalinio karo tikimybę. 
Panašiai kaip E. H. Carras, kai kurie taikos studijų atstovai abejoja, 
ar dabartinė valstybių sistema gali išlikti veiksmingu saugumo garantu; 
vis labiau integruotame pasaulyje, kur masinio naikinimo ginklai kelia 
vienodą grėsmę tiek nugalėtojui, tiek nugalėtajam, valstybių kliovimasis 
tik savo pačių jėgomis nėra efektyvus būdas saugumui garantuoti. Todel 
būtina didesnio saugumo sąlyga daugelis taikos studijų teoretikų laiko 
naują, radikaliai reformuotą pasaulio tvarką; šiame rekonstruotame pa- 
saulyje individų saugumui teikiama pirmenybė prieš valstybės saugumą. 
Įvade straipsnių rinkiniui pasaulinio saugumo tema Michaelas Kla- 
re'as ir Danielas Thomasas (1991), vengdami etatistinės terminologijos 
saugumo tikslą apibūdina kaip pastangą apsaugoti žmogiškųjų būtybių 
sveikatą bei gerovę mažinant jų kančias. Tame pačiame rinkinyje Richar- 
das Falkas savąją „pasaulinės tvarkos“ koncepciją atskiria nuo realizmo 
koncepcijų. Jo įsitikinimu, naujos grėsmės saugumui, kurios peržengia 
valstybių sienas ir kurios negali būti išspręstos atskirų valstybių pastan- 
gomis, verčia abejoti realistine savikliovos prielaida ir ieškoti naujų kon- 
cepcijų, kuriose saugumo problema būtų traktuojama iš platesnės per- 
spektyvos. Daugiau dėmesio turi būti skiriama demokratinėms tarpna- 
cionalinėms jėgoms, kurios skatina didėjančią valstybės vidaus ir tarprau- 
tinių veiksnių sąveiką ir taip meta rimtą iššūkį realizmo prielaidoms. 
Žengdami šį konceptualų žingsnį nuo nacionalinio prie globalinio sau- 
gumo, „pasaulinės tvarkos“ perspektyvos šalininkai kartu į žmogiškosios 
nimo, jog tokias pasaulinės tvarkos vertybes kaip taika, ekonominė ge- 
rovė, žmogaus teisės, ekologinė pusiausvyra veiksmingiausiai gali apginti 
ne valstybinės, bet tarptautinės arba tarpnacionalinės institucijos. 
Panašiai ir Kenas Boothas (1991) mano, jog individai, o ne valstybės 
turi būti pamatinis saugumo referentas. Boothas kritikuoja „bevaises di- 
chotomijas“, kuriomis remiasi tarptautinės politikos moksliniai darbai. 
Pasak Bootho, pati kalba, kuria formuluojamos saugumo problemos, yra 
konstruojama takoskyrų bei priešpriešų kategorijomis; neatsikračius šių 
senų įvaizdžių ir nepradėjus mąstyti savarankiškai mūsų kuriami ateities 
įvaizdžiai tik atkartos senuosius. Jis ragina į saugumo problemą žvelgti iš 

holistinės perspektyvos, neapsiribojant ta, kuri teikia išskirtinę reikšmę 
valstybei ir karinei galiai. Vadindamas save „utopiniu realistu“ jis mėgina 
geriausius realizmo tradicijos elementus integruoti į emancipacinės poli- 
tikos viziją, kur siekiama demokratinių, ne kitų sąskaita realizuojamų 
žmogiškojo saugumo formų. 

Dauguma realizmo kritikų sutiktų su Bootho teze, kad emancipacinė 
politika, galinti garantuoti individo saugumą, reikalauja radikalios tų ka- 
tegorijų, kuriomis remiasi tradicinė saugumo samprata, peržiūros. R. B. 
J. Walkeris (1988), kaip ir Boothas, kritikuoja realizmui būdingą dicho- 
tomistinę mąstyseną: anot jo, prielaida, jog saugumas gali būti garantuo- 
tas tik valstybių viduje, tėra valstybių elito interesų išraiška — gilindama 
„mūsų“ ir „jų“, draugų ir priešų, piliečių ir užsieniečių priešpriešas ji 
kliudo įgyvendinti pasaulinio saugumo siekius. Šios dichotomijos, išreiš- 
kiančios įprastąją politinės erdvės konceptualizaciją, yra reikalingos na- 
cionalinio saugumo sąvokai legitimizuoti, tačiau jos nėra suderinamos 
nei su pasaulinio saugumo, nei su individo saugumo siekiais. 

Kai nacionalinis saugumas apibrėžiamas negatyviai - kaip saugumas 
nuo išorės karinių grėsmių — išorės grėsmės pojūtį sustiprina valstybinio 
suverenumo doktrina, pabrėžianti takoskyrą tarp saugios vidaus bendruo- 
menės ir pavojingos išorinės aplinkos. Todel daugelio realizmo kritikų 
požiūriu, saugumą siejant su individo saugumu šio saugumo tapatinimas 
su valstybės saugumu turi būti nutrauktas. E. H. Carras valstybės išliki- 
mą teisino tuo, kad ji tenkina žmonių tapatybės poreikį; tuo tarpu eta- 
tocentristinės analizės kritikai atkreipia dėmesį į pavojus, kuriuos kelia 
priešpriešų pagrindu konstruojama politinė tapatybė. Dabartinėje tarp- 
tautinėje sistemoje saugumas siejamas su nacionalistine politine tapaty- 
be, kuri konstruojama „kitokių“ atskyrimo, tad ir jų pavojingumo sąvo- 
komis (Walker, 1990). Davido Campbello (1992) manymu, kad šios 
etatistinės tapatybės išliktų, būtina išorinė „grėsmė“: pagal įprastą mąs- 
tyseną visi pavojai saugumui kyla iš išorės pasaulio. Anot Campbello, 
valstybei reikalingas grėsmių ir pavojų diskursas tam, kad ji galėtų užsi- 
tikrinti savo pačios legitimaciją savo piliečiams žadėdama saugumą. Pi- 
lietiškumas tada sutapatinamas su lojalumu ir priešiškumu visam, kas 
svetima. Analizuodamas piliečių ir žmonių priešpriešą, kuria vadovaujasi 
šios dichotomistinės koncepcijos, Walkeris daro išvadą, jog tik tada, kai 
svarbiausiais saugumo paslaugos gavėjais taps žmonės, o ne piliečiai, ga- 
lės susikurti išties visuotinis saugumas. 

Vis delto, kaip pažymi Falkas (1992b) ir Walkeris (1990), tarprautinė 


valstybių sistema dar niekada nebuvo tokia stipri kaip dabar. Ekonomi- 

nio vystymosi netolygumas, kurį sąlygoja hierarchizuota tarptautinė vals- 
tybių sistema ir globalinė kapitalizmo ekonomika, prisideda prie to, kad 
klostosi reiškinys, kurį Falkas (1992b) ir kiti vadina „globaliniu apartei- 
du“ - pagal analogiją su rasinės diskriminacijos ir ekonominės nelygybės 
sąsaja Pietų Afrikoje (Schelling, 1992). Falkas kelia klausimą, kodėl Pie- 
tų Afrikos aparteidas buvo netoleruojamas, jeigu yra pripažįstama ir to- 
leruojama situacija, kuriai esant turtingieji ir galingieji yra įsikūrę Šiaurės 
valstybėse jose vyraujant baltaodžiams gyventojams, o neturtingieji ir sil- 
pnieji — Pietų valstybėse, kur vyrauja spalvotieji gyventojai. Kapitalo glo- 
balizavimasis, taip pat politika, neleidžianti žmonių migracijos į Šiaurę, 
šią situaciją tik aitrina — didėjant turtingųjų saugumui neturtingųjų sau- 
gumas mažėja. 

Tačiau Falkas ir kiti įžvelgia gilumines jėgas, kurios kvestionuoja ri- 
bas, skiriančias stipriuosius nuo silpnųjų, turtinguosius nuo neturtingų- 
jų - tas ribas, kurias sukūrė valstybių sistema ir globalinis kapitalizmas. 
Jų įsitikinimu, performuluojant saugumą mažiau diskriminaciniais ter- 
minais kūrybinės energijos gali suteikti tie socialiniai sąjūdžiai, kurie ne- 
paiso valstybių sienų ir siekia žmogiškojo saugumo tikslų, apibrėžiamų 
ekonominiais ir ekologiniais, o ne vien politiniais ir kariniais terminais 
(Walker, 1988; Reus-Smit, 1992). Jų požiūriu, šie socialiniai sąjūdžiai 
atmeta tradicines politinės erdvės padalijimo sąvokas, gresiančias didė- 
jančiu nesaugumu silpniausiems; performuluojant saugumo kategoriją tų, 
kurie labiausiai pažeidžiami, interesų terminais, saugumas tampa proce- 
su, kuris kyla iš apačios. Iš apačios kylantys pacifistiniai, ekologiniai, 
demokratijos ir žmogaus teisių gynimo bei feministiniai socialiniai sąjū- 
džiai yra potencialiai pajėgūs išardyti vyraujančią sistemą ir suteikti glo- 
balinio saugumo viziją, kurioje garantuojamas visų individų saugumas 
(Falk, 1992b). Pasak Falko, vienas iš tokių sąjūdžių, mėginančių artiku- 
liuoti humanistinę saugumo viziją, yra feminizmas, ir nors feministinės 
perspektyvos retai komentuojamos saugumui skirtoje literatūroje, kuriant 
naują saugumo viziją jų įnašas svarus. 


Feministinės perspektyvos 


Skirtingų teorinių bei disciplininių sričių feministams būdingas bendras 
siekis išplėsti pažinimo horizontą taip, kad jame atsispindėtų moterų 
patirtis ir kad į analizę būtų įtraukiama lyties kategorija. Lyčių nelygybės 
atskleidimas ir moterų patirties įtraukimas į saugumo analizę gali padėti 

sukurti tą universalesnę saugumo koncepciją, kurios siekia daugelis šiuo- 
laikinių realizmo kritikų (Tickner, 1992). Kadangi valstybės karinės bei 
nacionalinio saugumo funkcijos buvo visada laikomos „vyriškomis“, sau- 
gumo temoms skirtoje literatūroje retai buvo atsižvelgiama į moterų eg- 
zistavimą; tačiau pačios moterys šiomis temomis rašė bent jau nuo šio 
šimtmečio pradžios, kai Jane Addams pasisakė už naują internacionaliz- 
mą, galintį pakeisti savižudišką nacionalizmą, kuris, jos įsitikinimu, buvo 
viena iš Pirmojo pasaulinio karo priežasčių (Addams, Balch and Hamil- 
ton, 1916). Moterys saugumą paprastai apibrėždavo daugiamačiais ter- 
minais, įtraukdamos į šią sąvoką saugumą tiek nuo fizinės, tiek ir nuo 
struktūrinės prievartos (Falk, Kim ir Mendlovitz, 1991, p. 392—402). 
JAV nacionalinės moterų organizacijos 1990 metų rezoliucijoje „Mo- 
terys kare“ skelbiama, jog 80-90 proc. aukų konfliktuose, įvykusiuose 
po Antrojo pasaulinio karo, buvo civiliai, kurių daugumą sudarė moterys 
ir vaikai. Moterų prievartavimo strategija, naudota Bosnijos kare, atvėrė 
pasaulio akis į tą žiaurumą, kuris visada buvo vykdomas karų metu, nors 
paprastai nebūdavo viešinamas. Moterys ir vaikai sudaro 80 proc. globa- 
linės pabėgėlių populiacijos, o pats šis reiškinys paprastai sietinas su ka- 
riniais konfliktais; visose visuomenėse moterys taip pat yra dažniausios 
smurto šeimose aukos, tačiau šis faktas, nors jis būdingas visiems pasau- 
lio regionams, kultūroms bei klasėms, niekada nėra adekvačiai nušviečia- 
mas (United Nations, 1991). Smurtas moterų atžvilgiu dažnesnis mili- 
tarizuotose visuomenėse ir kariškių šeimose. Tokie faktai verčia manyti, 
jog moterys yra ypač pažeidžiamos militarizmo bei karo situacijose, kad 
mitas, pasak kurio vyrai kariūnai gina moteris ir vaikus - mitas, kuris 
gyvuoja per visą istoriją - turi būti demitologizuotas (Stiehm, 1983). 
Saugumo apibrėžimą išplečiant į ekonominius bei ekologinius aspek- 
tus taip pat išryškėja moterų pažeidžiamumas. JT Moterų padėties ko- 
miteto 1981 metų ataskaitoje teigiama, jog nors moterys sudaro pusę 
pasaulio gyventojų ir trečdalį apmokamos darbo jėgos, taip pat atsako už 
du trečdalius viso darbo laiko, jos gauna tik dešimtadalį pasaulinių pa- 
jamų ir turi nuosavybės teisę į mažiau nei 1 proc. pasaulio turto (Jaggar, 
1983, p. 138). Šie duomenys rodo, jog visose visuomenėse moterys pa- 
kelia didžiausią ekonominę naštą. Moterų darbas nėra reikiamai įvertina- 
mas todėl, kad jis dažnai atliekamas už rinkos ribų - namudinio žemės 
ūkio sektoriuje Pietuose arba apskritai namų ūkyje. O kai moterys įsi- 
traukia į darbo rinką, visose visuomenėse jos uždirba mažiau nei vyrai — 
todel, kad neproporcingai gausiai telkiamos menkai atlyginamiems dar- 
bams arba todėl, kad joms mažiau mokama už tokį pat darbą (United 

Nations, 1991, p. 81-114). Pietų moterys teikia menkai atlyginamas 
darbo paslaugas Šiaurės tarpnacionalinėms korporacijoms ir tarnauda- 
mos Šiaurės namų ūkiuose. Ekonominių recesijų metu, kai valstybinių 
paslaugų mastas sumažėja, būtent moterims tenka pagrindinė našta glo- 
bojant senus ir ligotus žmones. Pietuose sunkių padarinių moterims turi 
struktūrinės adaptacijos politika, kai joms tenka prisiimti papildomą glo- 
bojimo naštą valstybėms mažinant savo socialines išlaidas. Moterys taip 
pat labiausiai nukenčia dėl ekologinės degradacijos: antai kai kuriuose 
Afrikos ir Azijos regionuose joms tenka kasdien pėsčiomis įveikti iki 10 
kilometrų apsirūpinant kuru arba vandeniu. Moterų prokreacinė sistema 
ypač jautri toksinių atliekų bei pramoninių avarijų poveikiui. 

Šie faktai, liudijantys apie daugiamatį moterų nesaugumą visame pa- 
saulyje, gali paskatinti kurti į žmogų orientuotą, valstybių ir regionų 
ribas peržengiančio saugumo sampratą. Jie patvirtina realizmo kritikų 
teiginį, jog valstybė jos dabartiniu pavidalu nėra pakankamas saugumo 
garantas visiems savo piliečiams. Be to, realistų naudojamas valstybės 
kaip vieningo agento modelis nuslepia tai, kokiu mastu individų nesau- 
gumą lemia rasė, klasė ir lytis, t.y. kategorijos, nepaisančios valstybių ir 
regionų sienų. 

Feministinis požiūris taip pat iškelia naujų klausimų politinės tapaty- 
bės ir politinių ribų atžvilgiu — atžvilgiu dalykų, kuriuos kai kurie realiz- 
mo kritikai laiko kliūtimi visuotiniam, nediskriminaciniam saugumui. 
Kaip pažymi Davidas Campbellas, diskursas, kuris esančių šiapus ribos — 
„mūsų“ — tapatybę apibrėžia per sąsają su grėsmėmis, kurias kelia esantys 
anapus — „jie“, dažnai konstruojamas seksistinėmis sąvokomis. Pavyz- 
džiui, XIX amžiaus JAV autoriai Japonijos bei Lotynų Amerikos gyven- 
tojus dažnai vaizdavo kaip nepatikimus, nebrandžius, nepastovios psichi- 
kos sumoteriškėjusius žmones; šio seksistinio įvaizdžio reliktai pasireiškia 
ir dabartiniame JAV užsienio politikos diskurse (Campbell, 1992, p. 238; 
Hunt, 1987). Šaltojo karo pradžioje kairuoliškos arba socialistinės idėjos 
buvo vadinamos „rausvomis“, turint omeny kontrastą su griežtais nacio- 
nalinio saugumo imperatyvais, su vyrišku pasiryžimu atremti komuniz- 
mo pavojų (Campbell, 1992, p. 186-177). Daugelyje valstybių pilietiš- 
kumas siejamas su vienokia ar kitokia militarizuoto patriotizmo versija, 
su asmens pasirengimu paaukoti gyvybę del savo tėvynės. Kadangi beveik 
visose visuomenėse moterys buvo nušalintos nuo karo reikalų, jos buvo 
traktuojamos kaip antrarūšiai piliečiai arba kaip bejegės būtybės, negalin- 
čios pasirūpinti savo saugumu. Kvestionuojant šį globėjų/globotinių san- 
tykį ir susivokiant, kaip lyčių nelygybės pagrindu konstruojamos politi- 

nės žmonių kategorijos, lengviau suprasti ir tai, kokiu būdu šie bei ki- 
tokie socialinio dominavimo santykiai gali būti kliūtimi siekiant visuo- 
tinesnio saugumo apibrėžimo. 

Feministinis požiūris taip pat gali padėti reviduoti tas ribas, kurios 
tradicinę saugumo analizę įspraudžia į etatistinę paradigmą. Pabrežiant, 
kad fizinė prievarta pasklidusi visais visuomenės lygiais, pradedant kari- 
niais konfliktais ir baigiant prievarta šeimoje - o ši prievarta, kaip ir 
tarptautiniai konfliktai, vyksta teisės nepakankamai kontroliuojamoje ap- 
linkoje — feministinėse studijose kvestionuojamas saugumo tapatinimas 
su valstybių sienomis. Globalinis skurdo feminizavimas verčia kritiškiau 
pažvelgti į koncepcijas, kurios pabrėžia ekonominę Šiaurės ir Pietų tako- 
skyrą ir kurios vis labiau įsivyrauja naujoje saugumo literatūroje. Panašiai 
kaip skurdžiai ir benamiai Šiaurės valstybėse byloja Pietus egzistuojant 
Šiaurėje, taip ir negatyvi Šiaurės įtaka juntama Pietuose, kai jų politinis 
bei ekonominis elitas šliejasi prie Šiaurės valstybių ir globalinio kapitalo 
žeisdamas savo gyventojų interesus. Kadangi skurdo feminizavimą lemia 
tai, jog moterys dirba neproporcingai daug nemokamų arba menkai ap- 
mokamų darbų, moterų gyvenimo analize teikia svertą aiškinant struk- 
tūrinės šių reiškinių sąsajas (Mies, 1986). 

Taigi, anot feministų, moterų nesaugumo faktai liudija, jog valstybė 
ir globalinė rinka nėra neutralus mechanizmas, visiems vienodai teikian- 
tis saugumą. Tiesą sakant, saugumo analizei, kuri atliekama remiantis 
šiuo feministiniu požiūriu, rūpi ne vien moterų nesaugumo problemos; 
jai veikiau rūpi parodyti, kokiu būdu nelygiateisiai socialiniai santykiai 
didina visų nesaugumą. Suvokus moterų visame pasaulyje patirtį, gali 
būti lengviau įveikti žmonių susiskirstymą į piliečius ir nepiliečius, į sa- 
vus ir svetimus, — susiskirstymą, kurį kai kurie realizmo kritikai laiko 
kliūtimi kelyje į visuotinį saugumą. Daugelio feministų įsitikinimu, tik- 
rasis saugumas gali būti pasiektas tik tada, kai šie hierarchiniai socialiniai 
santykiai bei skiriamosios linijos bus suvoktos ir radikaliai pakeistos, kai 
visi individai turės balsą priimant sprendimus, susijusius su jų pačių sau- 
gumu. 


IŠVADA 
Panašiai kaip Carras savo knygą Nacionalizmas praeityje ir dabar (1945) 


parašė tarptautinės sistemos istorinio posūkio metu, ši naujesniųjų sau- 
gumo koncepcijų apžvalga sugestionuoja, jog šiandien esame tokiame 

pat posūkio taške. Šaltojo karo pabaiga, paženklinta staigaus vienos iš 
supergalybių žlugimo ir tebesitęsiančių konfliktų tarptautinės sistemos 
periferijose, reikalauja naujų teorinių saugumo vizijų. Įvairios grėsmės, 
kurios nesileidžia būti pašalinamos karinėmis priemonėmis, privertė kai 
kuriuos realistus, taip pat daugelį jų kritikų, ieškoti platesnio saugumo 
apibrėžimo, kuris apimtų ne tik laisvę nuo fizinės prievartos, bet ir ma- 
terialinę individų gerovę bei ekologinę visos planetos pusiausvyrą. Nors 
šaltojo karo pabaiga nebūtinai ženklina taikingesnį ateities pasaulį ar tokį 
pasaulį, kur karinės problemos neužgoš visos saugumo problematikos, 
tie, kurie siūlo šį platesnį apibrėžimą, jį siūlo atsižvelgdami į padidėjusią 
visų šios problematikos aspektų tarpusavio priklausomybę. Sovietų Są- 
jungos žlugimas ir didėjantis kai kurių regionų Pietuose militarizavimasis 
parode atvirkštinę priklausomybę tarp modernios masinio naikinimo gin- 
kluotės kaštų ir individų ekonominės gerovės. 1991 metų Persų įlankos 
konfliktas parodė, jog šiuolaikinis karas kelia rimtą grėsmę ekosistemai. 
Tad daugelis šiuolaikinių teoretikų ir net kai kurie politikai baiminasi, 
jog ruošimasis karui tampa ne tik pernelyg brangiu užsiėmimu, - jis pats 
gali tapti grėsme nacionaliniam saugumui; todėl net tie, kurie daugiausia 
teikia reikšmės kariniams problemos aspektams, dažnai propaguoja ko- 
lektyvinius, o ne vienašališkus saugumo problemos sprendimus. 

Jeigu pripažįstame visų šiame skyriuje aptartų nesaugumo atmainų 
tarpusavio priklausomybę, tai turime ieškoti tokios saugumo vizijos, kuri 
padėtų išsaugoti gyvybingą ekosistemą ir kartu nurodytų kelius, kuriais 
žengiant būtų galima eliminuoti tiek fizinę, tiek struktūrinę prievartą. O 
tam būtina suvokti šių prievartos formų sąsajas ir suprasti, jog jų šalini- 
mas reikalauja ardyti hierarchines vyrų ir moterų, turtingųjų ir neturtin- 
gųjų, savųjų ir svetimųjų atsiskyrimo ribas, kurias postulavo priešpriešo- 
mis grindžiama saugumo samprata. Tikrasis visų žmonių saugumas rei- 
kalauja mažiau militaristinio požiūrio į pilietiškumą, — tokio, kuris aukš- 
tintų kitokias veiklos rūšis ir leistų moterims ir vyrams lygiomis teisėmis 
dalyvauti kuriant valstybės institucijas, tenkinančias ne tik savo piliečių, 
bet ir kitų šalių žmonių saugumo poreikius. Taip pertvarkytos valstybės 
tenkintų žmonių norą išlaikyti savąją tapatybę — kaip tai pabrėžė E. H. 
Carras — ir kartu teiktų tokią saugumo paslaugą, kurios kaina nebūtų 
kitų nesaugumas. Kad ši humanistinė saugumo vizija, kurią prieš pus- 
šimtų metų iškėle Carras, taptų tolimos ateities realybe, būtinas mūsų 
pasiryžimas įveikti tas dichotomines priešpriešas, kurių pagrindu forma- 
vosi mūsų tradicinė saugumo samprata. 

Analizės lygmenų 
problema tarptautinių 
santykių teorijoje 


Barry Buzan 


Šiame skyriuje nagrinėsime analizės lygmenų problemą tarptautinių san- 
tykių teorijoje. Aiškinsimės, kaip ji atsirado, kaip buvo mėginama ją 
spręsti, kodėl dėl jos buvo nesutariama, kokia jos dabartinė padėtis ir 
kokia kryptimi turėtų būti telkiamos pastangos ją spręsti. Naudosime 
intelektualinės istorijos metodą, nes jis, kaip atrodo, leidžia aiškiausiai ir 
glausčiausiai išdėstyti mums rūpimą problematiką. Parodysime, jog nors 
analizės lygmenų sąvoka padėjo sugriežtinti teorinį mąstymą tarptautinių 
santykių srityje, jai pačiai buvo skiriama per mažai dėmesio. Pagrindinė 
painiava vartojant „lygmens“ sąvoką kyla dėl to, kad aiškinimo šaltiniai 
dažnai suplakami su analizės objektais. 


„ANALIZĖS LYGMENS PROBLEMA“ IR KAIP JI ATSIRADO 
TARPTAUTINIŲ SANTYKIŲ TEORIJOJE 


Socialinio pasaulio įvykiai dažnai turi daugiau nei vieną priežastį, 0 pa- 
čios tos priežastys gali būti skirtingų tipų. Pavyzdžiui, galima rasti tokių 
aiškinimų: „Antrąjį pasaulinį karą sukėlė prancūzų gynybinis silpnumas, 
vokiečių revanšizmas ir jėgų pusiausvyros mechanizmo sutrikimas“. Ši 
priežasčių gausa gali atspindėti aiškinimus, priklausančius tam pačiam 
aiškinimų tipui. Pateiktame pavyzdyje prancūzų silpnumas ir vokiečių 
revanšizmas priklauso tam pačiam priežasčių tipui, nes nusako valstybių 
elgseną bei motyvus. Tačiau sutrikusi jėgų pusiausvyra yra tarptautinės 
sistemos kaip visumos bruožas, tad ji nusako kitokį karo priežasčių aiš- 
kinimo tipą nei tas, kuris apeliuoja į atskirų valstybių elgesį. Tezė, kad 

karą sukėlė Hitleris, būtų trečias aiškinimo tipas, kitoks negu tie, kuriuo- 
se kalbama apie valstybes arba apie tarptautinę sistemą; šiam tipui taip 
pat priklausytų tokie aiškinimai: „Antrąjį pasaulinį karą sukėlė Chamber- 
lainas (Stalinas ar Rooseveltas)“. „Analizės lygmens problema“ — tai pro- 
blema, kuri iškyla mėginant diferencijuoti empirinių reiškinių aiškinimo 
šaltinių tipus. 

Tarptautinių santykių teorijoje analizės lygmens problematika iškilo 
šeštajame dešimtmetyje, platesnio bihevioristinio sąjūdžio metu, kai so- 
cialiniuose moksluose buvo mėginama diegti griežtesnę gamtos mokslų 
metodologiją. Svarbiausias to sąjūdžio tikslas buvo skatinti pozytyvesnę, 
moksliškesnę disciplinos nuostatą, pabrėžiant empirinių duomenų, kie- 
kybinių rodiklių, verifikuojamų hipotezių bei teorijos kumuliatyvinės 
plėtros svarbą. Todėl buvo reikalaujama, kad teoretikas nurodytų ir di- 
ferencijuotų savo aiškinimų šaltinius. Turėjo įtakos ir bendroji sistemų 
teorija, teikianti vieningą labai skirtingų fizinių bei socialinių reiškinių 
konceptualizacijos būdą. Tarptautinių santykių teorijos nuostatas tradi- 
ciškai formavo daugiausia istorija ir teisė, o ne gamtos mokslai, tad tuo 
metu tik nedaugelis disciplinos analitikų ką nors išmanė apie gamtos 
mokslų metodus. Be to, ne kiekvienas buvo (arba dabar yra) įsitikinęs, 
jog gamtamokslinius metodus galima teisėtai taikyti socialiniuose moks- 
luose. Tačiau bihevioristams tarptautinių santykių aiškinimai atrodė me- 
todologiškai nenuoseklūs ir negriežti. Analizuojant tuos santykius buvo 
įprasta suplakti į vieną krūvą skirtingus aiškinimo tipus ir šaltinius, o tai 
trukdė kurti bendresnio pobūdžio aiškinimus (teorijas) ir trikdė kumu- 
liatyvinę disciplinos plėtrą. Karštos bihevioristų ir tradicionalistų disku- 
sijos galiausiai aprimo visiems dalyviams nepatogioje padėtyje, tačiau bi- 
hevioristams vis dėlto pavyko socialinius teoretikus įtikinti tuo, kad ne- 
paisant jų požiūrių skirtingumo jiems visiems būtina pasirūpinti meto- 
dologiniais, ontologiniais bei epistemologiniais savo darbo aspektais. Pa- 
grindinis šio ginčo padarinys tarptautinių santykių disciplinai buvo tai, 
kad joje iškilo analizės lygmenų problema. 

„Behevioristinė revoliucija“ įtelpa į socialiniuose moksluose nuo seno 
vykstantį epistemologinį atomizmo ir bolizmo — dviejų pagrindinių socia- 
linių reiškinių aiškinimo sampratų — ginčo kontekstą. Tarptautinių san- 
tykių teorijoje šis ginčas geriau žinomas kaip redukcionistinės ir sisteminės 
analizės priešprieša, kurią suformulavo Kennethas Waltzas (1979, 2-4 
skyrius). Atomizmas/redukcionizmas, kuris reikalauja tyrimo objektą skai- 
dyti į sudedamąsias dalis, yra labai efektyvi gamtos mokslų metodologija. 
Redukcionistų požiūriu, reiškiniai tampa tuo suprantamesni, kuo labiau 


13. 2759 


194 Barry Buzanas 


juos sugebame išskaidyti į lengviau paaiškinamas sudedamąsias jų dalis, 
kaip XX amžiuje tai pademonstravo stulbinanti fizikos, chemijos, astro- 
nomijos ir biologijos pažanga. Holistinis/sisteminis požiūris remiasi prie- 
laida, kad tam tikra visuma nėra tik jos sudedamųjų dalių suma, kad 
dalių elgseną ir net jų sandarą lemia ir formuoja sistemoje įkūnytos struk- 
tūros. Ten, kur struktūros poveikis yra lemiamas, redukcionistinis me- 
todas nepakankamas; būtent šiuo pagrindu holizmas tarėsi įteisinęs spe- 
cifinę socialinių mokslų metodologiją. 

Redukcionistų ir holistų ginčas tebevyksta socialinių mokslų filosoti- 
joje: holistų pretenzijas atmeta „metodologiniai individualistai“, kurių 
požiūriu visi struktūralistiniai aiškinimai galiausiai turi būti grindžiami 
individų elgsenos aiškinimais. Viena iš naujų „struktūralistinių“ koncep- 
cijų mėgina šias pozicijas suderinti pateikdama sudėtingą argumentą, ku- 
riuo siekiama įrodyti, jog struktūras ir jų sudedamuosius elementus sieja 
abipusės priklausomybės santykiai (Giddens, 1984). Tačiau tarptautinių 
santykių tyrimuose analizės lygmenų problemos atžvilgiu tebevyrauja 
pragmatinė nuostata; išskyrus keletą entuziastų, šis filosofinis ginčas (ne- 
paisant jo svarbos) vyksta tik jos periferijoje. Vyrauja nuostata, kad re- 
dukcionistiniai ir holistiniai metodai gali ir turi būti vienodai naudojami 
aiškinant tarptautinius santykius. Tad skirtingų lygmenų analizė čia at- 
spindi eklektinę, multikauzalinę poziciją redukcionizmo/holizmo alter- 
natyvos atžvilgiu. 

Analizės lygmenų problema paveikė tarptautinių santykių tyrimus jau 
vien todėl, kad tokių lygmenų idėja atitiko tų tyrimų kerteles: individai, 
valstybės, sistema. Trejeto JAV teoretikų - Kennetho N. Waltzo, Mor- 
tono A. Kaplano ir J. Davido Singerio pastangomis - analizės lygmenų 
problema buvo įtraukta į pagrindinę tarptautinių santykių teorijos dar- 
borvarkę (Hollis ir Smith, 1990, p. 97-100). Waltzas padarė didžiausią 
įtaką „lygmeninio“ požiūrio galią pademonstravęs iki šiol plačiai skaito- 
moje klasikinėje 1959 metų knygoje Žmogus, valstybė ir karas (parašytoje 
1954 metų daktarinės disertacijos pagrindu). Toje knygoje Waltzas ana- 
lizuoja klasikinę literatūrą apie karą parodydamas, kad ji visa gali būti 
sugrupuota aplink tris skirtingus „vaizdinius“, atspindinčius skirtingus 
aiškinimo tipus bei šaltinius. Kai kurie autoriai karą aiškina apeliuodami 
į Žmogaus prigimų, kiti - į valstybių prigimtį, treti — į tarptautinės sis- 
temos prigimtį. Waltzo schemoje išskiriama tarptautinė sistema, ypač 
anarchinė jos struktūra, kaip atskiras aiškinimo šaltinis; būtent ši idėja 
labiau nei bet kuri kita formavo disciplinos idėjų plėtotę analizės lygme- 
nų klausimu. 

Mortonas Kaplanas ja rėmėsi knygoje Sistema ir procesas tarptautinėje 
politikoje (1957), kuri naudojimąsi sistemų teorijos sąvokomis padarė 
madingą. Toji mada reiškėsi daugiausia tuo, kad tarptautinių sistemų 
tipologijas buvo mėginama konstruoti remiantis jėgų pasiskirstymo ir/ 
arba aljansų struktūromis ir jų pagrindu daryti hipotetines išvadas apie 
elgseną. Waltzas teikė pirmenybę sisteminiam lygmeniui ir laikė jį svar- 
biausiu aiškinimo šaltiniu, o Kaplanas labiau pabrėžė valstybinio lygmens 
svarbą; dėl to kilo diskusija, kuri tęsiasi iki šių dienų. Vienas iš šio su- 
sidomėjimo lygmenimis padarinių buvo tai, kad buvo imtasi pastangų 
teoriškai susivokti, kas yra „tarptautinė sistema“. Jos ontologinė prasmė 
gana aiški (dalių ir jų sąveikų visuma), tačiau tik tuo atveju, jei galima 
nurodyti kažką daugiau nei dalių sumą — sistemos struktūrą arba esmę — 
ji gali būti naudojama kaip tarptautinių santykių aiškinimo pagrindas. 
Sisteminis lygmuo buvo patrauklus dar ir dėl to, kad didino tarptautinių 
santykių, kaip tyrimų srities, specifiškumą ir teikė vilties, kad jis gali 
tapti savarankiškos disciplinos objektu. Singerio indelis buvo kuklesnis, 
tačiau jo 1960 m. recenzija Waltzo knygai ir 1961 m. straipsnis „Ana- 
lizės lygmens problema tarptautinių santykių teorijoje“ turėjo didelės 
reikšmės pastūmėjant „analizės lygmenų“ problemą į disciplinos teorinių 
diskusijų centrą. 

Šie trys autoriai pradėjo diskusijas „analizės lygmenų“ klausimu, bet 
jie, žinoma, jų neužbaigė. Kai buvo suvokta analizės lygmenų problemos 
svarba, kiekvienai nuosekliai tarprautinių santykių koncepcijai iškilo du 
klausimai: 


1 Kiek ir kokius analizės lygmenis turi pripažinti tarptautinių santykių 
teorija? 
2 Kokiu būdu šie lygmenys gali būti apibrėžtu ir atskirti vienas nuo kito? 


Ne vienu iš šių klausimų diskusijoje nebuvo prieita sutarimo. Trečioji 
problema — tarus, kad ši lygmenų schema priimama - kaip po to juos 
susieti, kad būtų gautas suprantamas bendras vaizdas. Diskusijos šiuo 
klausimu tik prasideda. 


KIEK IR KOKIŲ LYGMENŲ REIKIA? 


Ankstyvose lygmenų problemos analizės stadijose vyravo supaprastinta 
pačios idėjos interpretacija. Skirtingų analizės lygmenų atitikimas na- 
tūraliam individų, valstybių ir tarptautinės sistemos skirtumui, matyt, 

neskatino rimtai gilintis į pačią analizės lygmenų idėją. Disciplinos lite- 
ratūra, specialiai skirta lygmenų problemai, yra labai negausi, ir tai gana 
keista, turint omeny poveikį, kurį ši problema padarė tarptautinių san- 
tykių tyrimų pobūdžiui. Pavyzdžiui, nėra aišku, ar analizės lygmenys yra 
epistemologiniai konstruktai (nusakantys skirtingas pažinimo interpreta- 
cijas), ar ontologiniai konstruktai (nusakantys realių tarptautinės siste- 
mos esybių skaičių bei jų pobūdį). Nėra aišku, pagal kokius kriterijus 
išskiriamas tam tikras lygmuo arba kodel tam tikri reiškiniai nepriskiria- 
mi tam lygmeniui. Atitinkamai nesutariama dėl to, kiek ir kokių analizės 
lygmenų yra (arba gali būti) tarptautinių santykių tyrimuose. 

Faktiškai disciplina žengė labai pragmatišku ir tiesmuku keliu, per 
daug nesigilindama į fundamentalias problemas ir nenutoldama nuo star- 
to pozicijos. Analizės lygmenų sąvoka buvo glaudžiai siejama su sistemos 
idėja, sistemą apibrėžiant kaip „visumą vienetų, sąveikaujančių tam tik- 
roje struktūroje“. Šiuo požiūriu akivaizdžiai galimi du atskiri lygmenys: 
vienetai (elementai) ir sistemos struktūra. Waltzo pirminėje formuluotė- 
je išskiriamas trejetas lygmenų: individualus asmuo, vienetas, t.y. valsty- 
bė, ir anarchinė šių vienetų sistema. Singeris iš pradžių kėlė dviejų lyg- 
menų — sistemos ir valstybės — idėją, tačiau vėliau ją modifikavo pabrėž- 
damas, jog „nagrinėjome tik dvejetą įprastų tyrimo orientyrų, nors ga- 
limi ir kitokie, galbūt net vaisingesni teoriniai orientyrai už tuos, kuriuos 
pasirinkome“ (1961, p. 90). Waltzas savo vėlesniuose darbuose priartėja 
prie pirminės Singerio pozicijos, tiesa, vadovaudamasis kitokiais moty- 
vais. Remdamasis redukcionistinių ir holistinių teorijų dichotomija Walt- 
zas į vieną grupę jungia visas „tarptautinės politikos teorijas, kuriose 
dėmesys telkiamas į individo arba valstybės lygmens priežastinius veiks- 
nius“, ir jas vadina „redukcionistinėmis“. Teorijas, kuriose ieškoma tarp- 
tautinio lygmens aiškinamųjų priežasčių, jis vadina „sisteminėmis“ (1979, 
p. 18). Logikos atžvilgiu tokioje nuostatoje pirmenybė teikiama episte- 
mologiniams, o ne ontologiniams aspektams, tačiau praktiškai joje pa- 
prasčiausiai nekreipiama dėmesio į šį skirtumą: sistema ir vienetas (ele- 
mentas) galėjo būti (ir buvo) traktuojami ir kaip analizės objektas, ir 
kaip aiškinimo šaltinis. 

Įkandin Waltzo ir Singerio dauguma tarptautinių santykių teoretikų 
pripažįsta bent tris analizės lygmenis: individo (dažniausiai politinių 
sprendimų subjekto), politinio vieneto (dažniausiai valstybės, bet poten- 
cialiai bet kurios žmonių grupės, galinčios veikti kaip atskiras agentas) ir 
sistemos. Anot Yurdusevo, ši bazinė klasifikacija yra išsami, nors ji gali 

Kai kurie autoriai tarp individo ir politinio vieneto įterpia biurokratijos 
lygmenį (Jervis, 1976, p. 15; Hollis ir Smith, 1990, p. 7-9). Kiti tarp 
politinio vieneto ir sistemos įterpia „proceso“ lygmenį, mėgindami nu- 
sakyti skirtumą tarp aiškinimų, kur apeliuojama į vieneto prigimtį, ir 
aiškinimų, grindžiamų vienetų sąveikos dinamikos ypatumais (Gold- 
mann, 1979, p. 1-2; Buzan, Jones ir Little, 1993, ch. 5); dar kiti mano, 
jog sisteminis lygmuo turėtų būti skaidomas į du atskirus lygmenis — 
struktūros ir „sąveikavimo pajėgumo“ (pastarasis lygmuo nusako siste- 
mos komunikacines, transportines bei organizacines galias) (Buzan, Jo- 
nes ir Little, 1993, ch. 4) arba, kitaip sakant, į „tarptautinį“ ir „pasau- 
linį“ lygmenį (Goldstein, pagal Yurdusev, 1993, p. 82). Kai kurie auto- 
riai turi savas lygmenų schemas, neįtelpančias į standartines klasifikacijas; 
antai Rosenau išskiria penketą lygmenų - idiosinkretinį, vaidmeninį, vals- 
tybinį, visuomeninį ir sisteminį (1966, p. 43). 

Šios painiavos daugeliu atvejų galima išvengti suvokus, jog, visi šie 
siūlymai byloja apie neišspręstą nesutarimą tarp dviejų (iš dalies sutam- 
pančių) schemų, nusakančių, -ką reiškia „lygmenys“. Viena iš jų (ontolo- 
ginė) lygmenis traktuoja kaip „skirtingus analizės vienetus“, kita (episte- 
mologinė) juos suvokia kaip „kintamųjų, kurių pagrindu aiškinama vie- 
netų elgsena, tipus“ (Moul, 1973, p. 495). Yurdusevas siūlo metodolo- 
gijoje (filosofinėje, teorinėje bei empirinėje) analizės vienetus skirti nuo 
„abstakcijos lygmenų“ (1993, p. 78-79, 87), tačiau, mano įsitikinimu, 
Moulo požiūris yra vaisingesnis mėginant dorotis su painiava analizės 
lygmenų atžvilgiu. 

Pirmoje, paprastesnėje, schemoje lygmenys yra analizės vienetai, or- 
ganizuojami pagal erdvinio masto principą (nuo mažų prie didelių, nuo 
individų prie sistemos). Terminas „lygmuo“ sugestionuoja tam tikrą erd- 
vinių mastų arba „aukščių“ eilę. Šiuo atžvilgiu lygmenys yra tos vietos, 
kur gali būti lokalizuojami tiek padariniai, tiek jų aiškinimo šaltiniai. 
Patys savaime jie yra veikiau ontologiniai objektai, o ne aiškinimo šalti- 
niai. Analizės lygmenų idėja, kurią į tarptautinių santykių teoriją įvedė 
Waltzas, Singeris ir Kaplanas, galėjo būti suvokta šiais terminais, o ir 
ginčai del analizės lygmenų de facto vyko daugiausia šiuose sąvokiniuose 
rėmuose. Taigi lygmenys išsirikiuoja tam tikra tvarka — nuo individo, per 
biurokratiją ir valstybę, prie regiono (posistemės) ir sistemos. 

Tokia lygmenų konceptualizacija turi tam tikrų privalumų. Neseniai 
išleistoje knygoje Hollisas ir Smithas (1990) siūlo išradingą schemą, ku- 
ri, kaip atrodo, išlaiko pamatinės dichotomijos — sistemos ir vieneto — 

paprastumą ir kartu leidžia išskirti daugiau lygmenų. Jie teigia (čia gali- 
ma prisiminti redukcionizmo/holizmo ginčą), jog „sistemos ir vieneto 
priešprieša tėra formali, ją galima užpildyti įvairiu turiniu priklausomai 
nuo to, kas laikoma sistema ir kas — atitinkamu vienetu“. Toliau jie siūlo 
ketvertą aiškinimo lygmenų (tarptautinė sistema, nacionalinė valstybe, 
biurokratija ir individas) ir juos grupuoja į tris diadines sistemos-vieneto 
poras: sistema-valstybė, valstybė-biurokrarija, biurokratija-individas (kiek- 
vienoje poroje kairysis narys nusako sistemą, kurioje funkcionuoja deši- 
niojo nario nusakomas vienetas: individualiems vienetams toji sistema 
yra biurokratija, biurokratiniams vienetams — toji sistema yra valstybė ir 
t.t.). Kiekvienos iš šių diadų atveju nesutariama del to, ar aiškinimas 
vyksta nuo viršaus į apačią (nuo sistemos prie elementų, kaip postuluoja 
sisteminio lygmens teorijos), ar nuo apačios į viršų (nuo elementų prie 
sistemos, kaip postuluoja vienetų lygmens teorijos) (1990, p. 7-9). Tie- 
sa, jie nenagrinėja regioninio lygmens, nors, kaip atrodo, logiškai jis 
priklauso bet kuriai ontologinei lygmenų sistemai. 

Antroje schemoje lygmenys traktuojami kaip skirtingi stebimų reiški- 
nių aiškinimo tipai arba šaltiniai. Iš principo bet kuris atskiras aiškinimo 
šaltinis galėtų būti traktuojamas kaip atskiras aiškinimo lygmuo. Tačiau 
faktiškai tarptautinių santykių teorijoje daugiausia ginčų susilaukė treje- 
tas idėjų: 


1 Sąveikavimo pajėgumas, kuris paprastai apibrėžiamas kaip sistemos 
transportacine, komunikacinė bei organizacinė galia. Sąveikavimo pa- 
jegumai nusako analizuojamo vieneto/posistemės/sistemos sąveikavi- 
mo tipus bei intensyvumą — tai, kiek gėrybių ar informacijos gali būti 
perduodama, kokiais atstumais, kokiu greičiu ir kokiom sąnaudom. 

2 Struktūra, kuri paprastai apibrėžiama kaip vienetų organizavimo sis- 
temoje principas. Struktūra nusako tai, kaip vienetai diferencijuoja- 
mi, kaip jie komponuojami į sistemą ir kaip jie santykiauja tarpusa- 
vyje. 

3 Procesas, kuris paprastai apibrėžiamas kaip elementų sąveika, ypač to- 
kia, kuri pasižymi tvariais arba pasikartojančiais tos sąveikos bruožais. 
Procesas nusako, kokiu būdu elementai faktiškai sąveikauja esant kon- 
krečiai sąveikavimo pajėgumo bei struktūrinei situacijai, pabrėžiant 
tvarius arba pasikartojančius sąveikos dinamikos bruožus. 


Kiekvienas iš šių šaltinių savo ruožtu gali būti skaidomas į specifiškes- 
nes kategorijas vadovaujantis Waltzo trinarės struktūros idėja. 

Šiuo atžvilgiu lygmenys patys savaime nėra analizės vienetai. Abi šios 
schemos gali būti integruotos į matricą, kurioje kiekvienas analizės lyg- 
muo iš principo apima visus aiškinimo šaltinius arba tipus. Tad struk- 
tūra, procesas ir saveikavimo pajėgumas gali funkcionuoti kaip aiškinimo 
šaltinis individų, valstybių ir tarptautinės sistemos atžvilgiu. Analizės vie- 
netų ir aiškinimo šaltinių diferenciavimas išsklaido daug painiavos, kuri 
kyla sprendžiant analizės lygmenų kiekio bei jų pobūdžio klausimą. 

Turint omeny analizės lygmenų problemos svarbą tarptautinių santy- 
kių teorijai, sunku suprasti, kodėl šis gana akivaizdus ir esminis analizės 
vienetų ir aiškinimo šaltinių skirtumas nebuvo pastebėtas ankstesniame 
teoriniame disciplinos diskurse. Vienas iš galimų paaiškinimų yra tai, 
kad jie buvo suplakti į viena krūvą — ištrinant sistemos ir struktūros 
skirtumą — reikšmingame Waltzo darbe (Buzan, Jones ir Little, 1993, 
p. 22-28). Kitas paaiškinimas — tai gana menkas tarptautinių santykių 
teoretikų susivokimas socialinių mokslų filosofijoje. Kaip matysime to- 
liau, ginčai dėl analizės lygmenų daugiausia susiję su pradine sistemos/ 
struktūros ir vieneto/valstybės lygmenų diferenciacija; sistema buvo pai- 
niojama su struktūra, o vienetų lygmenyje aiškinimo objektas buvo pai- 
niojamas su jo šaltiniu. 


WALTZAS: STRUKTŪRA PRIEŠ STRUKTŪRINĮ VIENETĄ 


Norėdami suprasti, kodėl fundamentalios analizės lygmenų problemos 
tarptautinių santykių teorijoje lieka neišspręstos arba nesprendžiamos, 
turime atsižvelgti į intelektinę istoriją. Daugelį šių spragų galima paaiš- 
kinti prisiminus tai, kokios problemos disciplinos ginčuose vyravo nuo 
aštuntojo dešimtmečio pabaigos. Jų centre buvo Kennetho N. Waltzo 
1979 metų knyga Zarptautines politikos teorija ir reakcijos į ją, tiek tei- 
giamos, tiek neigiamos. Waltzo-Singerio diadinė lygmenų analizė, kurio- 
se dėmesys telkiamas į sistemos/struktūros ir vieneto/valstybės dichoto- 
miją, vis dar dominuoja tarptautinių santykių teorijoje, nepaisant dažnai 
reiškiamo nepasitenkinimo tuo, kad šioje analizėje požiūris į problemą 
supaprastintas. Keista, kad nebuvo rimtų mėginimų vadovautis Singerio 
išlyga, kad „galimi ir kitokie, galbūt net vaisingesni [lygmenys] už tuos, 
kuriuos pasirinkome“. 

Daugiausia pastangų buvo padėta mėginant atskirti (kolektyvinio) vie- 
neto ir sistemos analizės lygmenis. Savo ankstyvuose darbuose nei Walt- 
zas, nei Singeris nekėlė sau ypatingų griežtumo reikalavimų. Individo ir 

valstybės lygmenys jiems atrodė akivaizdūs, o sistemos lygmenį Singeris 
apibrėžė gana miglotai, kaip „visumą sąveikų, kurios vyksta sistemoje ir 
jos aplinkoje“. Vėlesniame darbe Waltzas pirmiausia siekė aiškiai api- 
brežti šiuos du lygmenis ir atitinkamai nustatyti juos skiriančią ribą: 


Struktūra, kaip ir jos vienetai, turi būti nagrinėjama atskirai. Siekiant sistemi- 
nės analizės ir sisteminės teorijos būtina vadovautis griežtais sistemos ir jos 
vienetų lygmenų apibrėžimais. Struktūros neskiriant nuo vienetų bei procesų 
neįmanoma diferencijuoti skirtingų tipų priežasčių, neįmanoma net priežasčių 
atskirti nuo padarinių. Manau, kad skirtingų sistemos lygmenų painiojimas 
buvo didžiausias stabdys tarptautinės politikos teorijų pažangai. (1970, p. 78) 


Waltzas sistemą apibrėžė kaip „struktūros ir sąveikaujančių vienetų 
junginį“. Laikydamasis savo ankstesnio teorijų suskirstymo į redukcio- 
nistines ir sisteminės, sistemos vienetų lygmenį jis apibrėžė kaip „jos 
dalių atributus bei sąveikas“, sisteminį lygmenį apibrėždamas kaip „sis- 
temos dalių komponavimo principą“ (1979, p. 18, 79, 80). Telkdamas 
savo dėmesį į sisteminį lygmenį jis siekė „paaiškinu, kodel skirtingi jos 
vienetai elgiasi panašiai ... Politinė struktūra generuoja proceso ir elgse- 
nos panašumą — kol ji išlieka“ (p. 72, 87). Po to jis gana detaliai dėsto 
savo trijų pakopų struktūros koncepciją (5 skyrius). Pamatinė pakopa yra 
vienetų komponavimo principas; šiuo atžvilgiu politinėje srityje egzis- 
tuoja anarchijos ir hierarchijos alternatyva (atitinkamai, centrinės val- 
džios neegzistavimas arba egzistavimas). Kita pakopa nusako funkcinę 
elementų diferenciaciją; tačiau šios temos Waltzas neplėtoja, manyda- 
mas, jog anarchijos sąlygomis valstybės visada veikia „kaip vienetai“. Tai 
yra ginčytina tezė, tačiau šiame skyriuje neturime galimybės į ją gilintis 
(Ruggie, 1986, p. 148; Buzan, Jones ir Little, 1993, p. 37—47). Trečioji 
pakopa nusako galios pasiskirstymą tarp vienetų. Čia visų pirma kalbama 
apie poliariškumą — kiek didžiųjų (valstybinių) galybių veikia sistemoje? 
Būtent ši struktūros samprata įsivyravo tarptautinių santykių disciplino- 
je. Nors ji ir turi kritikų, bet neturi rimtų konkurentų. Įdomu, kad 
niekas neiškėlė abejonių dėl Waltzo naujovės — lygmens padalijimo į tre- 
jetą pakopų — niekas neiškėlė klausimo, kodėl kiekviena iš tų pakopų 
negali būti laikoma lygmeniu. 

Waltzui pirmiausia rūpėjo apibrėžti sistemos struktūrą. Tad jo sche- 
moje kalbama apie specifinį vienetą (sistemą) ir specifinį jos aiškinimo 
šaltinį (struktūrą), nors visoje vėlesnėje diskusijoje vyravo įsitikinimas, 
jog šiedu dalykai priklauso ram pačiam lygmeniui. Waltzas telkė dėmesį 
į šį lygmenį del suprantamų priežasčių: jis manė, (1) kad šis lygmuo yra 

svarbiausias aiškinant bendriausius tarptautinių santykių bruožus ir (2) 
kad pačioje disciplinoje sistema ir struktūra buvo kur kas mažiau supran- 
tamos negu vienetai, tad buvo reikalingas išsamesnis jų paaiškinimas. 
Tačiau kadangi knyga tapo tokia įtakinga, šis vienpusiškas dėmesys struk- 
tūrai diskusiją dėl analizės lygmenų nukreipė įvairiais nevaisingais keliais. 
Vienas iš būdų suprasti jos eigą - pažvelgti į ją kaip į rezultatą painiavos, 
kuri atsirado dėl to, kad gilesnis filosofinis ginčas redukcionistinės ir 
holistinės metodologijos klausimu buvo suplaktas su pragmatiškesne ana- 
lizės lygmenų problematika. Iš tikro Waltzas savo argumentą pateikė 
kaip, kad šiedu dalykai tapo neatskiriami. Dėl to diskusija ne tik apsi- 
ribojo dviejų skirtingų tipų lygmenų (struktūros ir vieneto) problemati- 
ka, bet ir traktavo ją kaip visiškai išsamią. Tokia formuluotė užkirto kelią 
kitokių lygmenų paieškai ir net apskritai teorinei jų galimybei. 

Iš dalies problema atsirado dėl Waltzo pasirinktų terminų. Kadangi 
jo argumentacijoje redukcionistinės ir sisteminės metodologijos prieš- 
prieša glaudžiai siejama su specifiniu analizės lygmenų (struktūrinio ir 
vieneto) pasirinkimu, terminus „sisteminis lygmuo“ ir „struktūra“ Walt- 
zas vartojo kaip sinonimus. Šis sąvokų suplakimas liko beveik nepaste- 
bėras, tad buvo užkirstas kelias kitokių sisteminių savybių (tokių kaip 
sąveikos pajėgumai) konceptualizavimui, kitokių analizės lygmenų paieš- 
kai. Kitaip sakant, Waltzo pabrėžtinai taupus struktūros apibrėžimas fak- 
tiškai aprėpė tiek holizmo poziciją, tiek termino „sisteminis lygmuo“ 
objektą. Vadovaudamasis redukcionizmo ir holizmo ginčo logika Walt- 
zas tada visa, kas nėra struktūra, apibrėžė kaip vienetų lygmens dalykus 
(t.y. redukcionistiškai): „struktūrai priklauso tik tai, kas reikalinga aiški- 
nant sistemos vienetų išsidėstymą ir tvarką; visa kita jai nepriklauso“ 
(1979, p. 82). Kadangi struktūrą jis apibrėžė labai siaurai (kartu nejučio- 
mis apribodamas jos taikymą sisteminio lygmens sritims), jis buvo 
priverstas visą aibę priežasčių bei padarinių nustumti žemyn į vienetų lyg- 
menį, kuris tada aprėpia visus kitus analizės vienetus bei aiškinimo šaltinius. 

Tai, kad Waltzas diskusiją dėl analizės lygmenų apribojo redukcioniz- 
mo/holizmo tema, turėjo trejetą neigiamų padarinių. Pirma, visa disku- 
sija dėl lygmenų buvo įsprausta į netinkamą diadą, aprėpiančią tik du 
lygmenis ir suteikdama šių lygmenų santykiui tarpusavio opozicijos ele- 
mentų, siejamų su redukcionizmo ir holizmo ginču. Antra, susikūrė labai 
siaura holizmo/sistemos samprata, apsiribojanti Waltzo politinės struktū- 
ros apibrėžimu. Trečia, susikūrė išpūstas ir nenuoseklus „vienetų“ lyg- 
muo, kuriam Waltzas skyrė santykinai nedaug dėmesio. 

Nors daugelis tarptautinių santykių teorijos atstovų pripažįsta, jog 

Waltzo idėjos apie struktūrą buvo reikšmingos teorijos plėtotei, nedau- 
gelį tenkina jo išvada, kad visa kita turi būti nustumta į vienetų lygmenį. 
Anot Keohane'o ir Nye, „vienetų lygmenį paversti atliekų duobe visiems 
nepaaiškintiems reiškiniams reiškia stabdyti teorijos pažangą (1987, 
p. 746). Tačiau kadangi Waltzo dviejų lygmenų schema nesusilaukė de- 
ramo atkirčio, nuolat kildavo mėginimų grąžinti į struktūrinį lygmenį 
tai, ką Waltzas laikė vienetų lygmens veiksniais. Waltzas pripažino, jog 
„sunku nuosekliai išlaikyti sistemos lygmenų skirtumą“ (1986, p. 328), 
tačiau jis be išlygų gynė savo nubrėžtą griežtą ribą. Šioje kovoje dėl ribų 
liko nepastebėta viena galimybė — kad Waltzo klaida buvo ne tai, jog ne 
toje vietoje buvo nubrėžta riba tarp struktūros ir vienetų lygmens, bet 
veikiau tai, kad diskusija buvo apribota tik dviem lygmenimis, kad buvo 
ištrintas analizės vienetų ir aiškinimo šaltinių skirtumas ir kad buvo va- 
dovaujamasi prielaida, esą struktūra yra vienintelis paaiškinimo šaltinis 
sistemos lygmenyje. 

Nesutarimai del ribos, skiriančios sistemos lygmenį nuo vienetų lyg- 
mens (tad ir dėl jų turinio), aiškiai matomi atsiliepimuose į Tarptautinių 
santykių politiką, pavyzdžiui, rinkinyje Neorealizmas ir jo kritikai (1986). 
Viena iš pagrindinių kritikos linijų yra tai, kad Waltzo teorija pernelyg 
siaura — viena vertus, del to, kad apsiriboja tarptautinės politikos sritimi 
ir, kita vertus, net šiose ribose naudojasi pernelyg siauru struktūros api- 
brežimu. Dėl to ji atmeta arba marginalizuoja visą aibę veiksnių, kurie 
kitų autorių požiūriu yra (1) „struktūriniai“, (2) turi reikšmės politi- 
niams padariniams ir/arba (3) reiškiasi už politinės srities griežtąja pras- 
me ribų, bet aukštesniame lygmenyje nei vienetų griežtąja prasme lyg- 
muo. Diskusijos del šių lygmenų apibrėžimo virsta diskusijomis dėl to, 
kas apskritai laikytina lygmeniu. Ruggie atkreipia dėmesį į „dinamikos 
tankį ', kurį apibrėžia kaip „visuomenėje vykstančių sąveikų kiekį, greitį 
ir įvairovę (1986, p. 148). Keohane'as panašiai traktuoja informaciją, 
taisykles bei institucijas (1986, p. 190—-197). Keohane'as ir Nye nagrinė- 
ja valstybių sąveikos procesus bei elgsenos reguliarumus, pabrėždami „ne- 
struktūrines valstybių elgsenos paskatas“ ir „valstybių sugebėjimą komu- 
nikuoti ir bendradarbiauti“ (1987, p. 746). Ruggie ir Coxas taip pat 
mėgina analizėje atsižvelgti į socioekonominius veiksnius: Ruggie pabrė- 
žia nuosavybės teisių, kapitalizmo ir politinio suverenumo sąsajas, Coxas 
kalba apie gamybos organizavimo formų sukuriamas socialines jėgas 
(Ruggie, 1986, p. 141-148; Cox, 1986, p. 220). 


Visi Waltzo kriukai mano, tiesa, remdamiesi skirtingais argumentais, 

kad holistinis/sisteminis požiūris turi aprėpti ne tik Waltzo struktūrą. 
Tokie jų nurodomi veiksniai, kaip „dinamikos tankis“, informaciniai bei 
komunikaciniai pajėgumai ir pan. neįtelpa į Waltzo struktūros arba vie- 
netų lygmenį. Žinoma, jie ir negali į juos įtilpti, nes, kaip matėme, pati 
ši diada yra prieštaringa. Problemos ištakos siekia pamatinį sistemos api- 
brežimą vienetų, sąveikų ir struktūros sąvokomis. Kadangi Waltzas vado- 
vaujasi epistemologine redukcionizmo/holizmo dichotomija, sąveikas jis 
priskiria vienetų (redukcionistiniam) lygmeniui ir jų įvairovę aiškina kaip 
vienetų, kuriuos veikia struktūrinis spaudimas, nuostatų bei galių pada- 
rinį. Daugelis jo kritikų mano, jog sąveikos komponentas turi užimti 
aukštesnę vietą teorijoje, tačiau jų pastangas blokuoja tai, kad Waltzas 
jau nusavino struktūrą kaip vienintelį neorealistinės teorijos sisteminio 
lygmens komponentą, sulydydamas į viena analizės vienetus ir aiškinimo 
lygmenis ir apribodamas diskusijas dviejų analizės lygmenų problema- 
tika. 

Daugelį šių problemų galima išspręsti atskiriant analizės vienetus nuo 
aiškinimo šaltinių ir suvokiant jas pagal anksčiau nurodytą matricą. Šioje 
matricoje visi analizės vienetai, pradedant individu ir baigiant sistema, 
gerai žinomi ir aiškūs. Waltzo dėka dabar taip pat yra žinoma struktūra, 
kaip vienas iš aiškinimo šaltinių. Nors jis ją aiškina tik sistemos lygme- 
nyje, jos taikymo galimybės kitiems lygmenims (kur kiekvienas vienetas 
gali būti apibrėžiamas kaip sistema 4 /2 Hollis ir Smith), gana akivaizdi. 
Tačiau sąveikavimo pajėgumų ir proceso kategorijos dar nėra aiškiai su- 
formuluotos visiems suprantama kalba. 

Sąveikavimo pajėgumų sąvoka nusako technologines galimybes, vei- 
kiančias normas, organizacijas, nuo kurių priklauso sąveikų sistemoje ar- 
ba jos vienetų viduje pobūdis bei intensyvumas. Šie dalykai aiškiai ne- 
atitinka struktūros, ir jie teikia nuo struktūros nepriklausomą aiškinimo 
šaltinį. Plintant naujoms komunikacijos bei transportavimo technologi- 
joms keičiasi visos sistemos vienetų sąveikų kokybė bei pobūdis. Pripa- 
žinti bendras normas bei vertybes yra būtina sąlyga steigiant organizaci- 
jas; tačiau kartą įsteigtos tokios organizacijos labai palengvina ir net ska- 
tina tas sąveikas, kurias pripažintos normos bei vertybės daro galimas. 
Politinė komunikacija atskiros sistemos ar vieneto viduje, kur nesama 
tokių bendrų normų ar institucijų, savo mastu ir pobūdžiu labai skirsis 
nuo tos komunikacijos, kur jų esama. Sąveikavimo pajėgumų sąvoka ap- 
ima tiek techninius, tiek socialinius sistemos arba vieneto galios aspek- 
tus. Šie pajėgumai nusako visų analizės vienetų charakteristikas ir yra 

atskiras judinančiųjų bei formuojančiųjų jėgų šaltinis greta struktūrinio 
lygmens jėgų. 

Sąveikavimo pajėgumų, kaip atskiro aiškinimų šaltinio, statusą liudija 
visa struktūrinė neorealizmo logika. Kaip rodo pats sistemos apibrėži- 
mas, tam tikra sąveikavimo pajėgumų kokybė yra būtina sistemos egzis- 
tavimo sąlyga. Kiek ir kokio tipo sąveikų turi būti, kad galima būtų 
teigti, jog egzistuoja tarptautinė sistema? Neorealizmas šio klausimo ne- 
kėlė. Tačiau sąveikavimo pajėgumai turi esminės reikšmės, nes nenuro- 
džius jų lygmens bei tipo neįmanoma pasakyti, ar veiks struktūrinė lo- 
gika. Istorinėje perspektyvoje žemo intensyvumo sąveikavimo ryšys su 
anarchijos logika tampa labai aiškus: sąveikavimo kintamasis esmingai 
veikia sistemos turinį bei jos sandarą. Esant menkiems sąveikavimo pa- 
jėgumams abejotina, ar apskritai galima prasmingai kalbėti apie tarprau- 
tinės sistemos egzistavimą. Tokiomis sąlygomis struktūrinė logika negali 
pasireikšti. Walrzas paprasčiausiai postuluoja, kad reikiamo tipo ir inten- 
syvumo (strateginės) sąveikos visada egzistuoja ir todėl visada veikia struk- 
tūrinė logika; tačiau faktiškai to nebuvo per didžiąją istorijos dalį. Sąvei- 
kavimo pajėgumai yra kintamasis, o ne konstanta (Buzan, Jones ir Little, 
1993, sk. 4). 

Panašiai ir procesas yra atskiras aiškinimo šaltinis, galiojantis visiems 
analizės vienetams. Žvelgiant iš apačios į viršų, aiškinimuose, apeliuojan- 
čiuose į vienetų sąveikas arba į sąveikas vienetų viduje, mėginama elgseną 
bei jos padarinius suvokti (bet kurio lygmens) vienetų reagavimo į vienas 
kito atributus bei elgseną kategorijomis. Žvelgiant iš viršaus į apačią, 
procesas nusako sistemos arba vieneto dinamiką. Visi tokie aiškinimai 
yra iš esmės veiksmo ir atoveiksmio teorijos, kurių pamatinis elementas 
yra dirgiklių ir reakcijų dinamika. Tarptautinių santykių srityje — tiek 
sistemos, tiek posistemių lygmenyje - atrasta daug šio pobūdžio dinami- 
nių struktūrų, tokių kaip karai, aljansai, jėgų pusiausvyra, ginklavimosi 
varžybos bei saugumo dilema, taip pat visa aibė tarptautinės politinės 
ekonomijos struktūrų, atsirandančių dėl protekcionistinės arba liberalios 
prekybinės bei monetarinės politikos. Tokios sąvokos kaip tarptautinė 
visuomenė ar tarptautinis režimas taip pat priklauso procesinių sąvokų 
kategorijai. Procesų dinamika gali būti pastebėta visų tipų kolektyvinėse 
organizacijose, taip pat ir individualių žmogiškųjų būtybių veikloje. 

Apibendrinant galima pateikti tokią preliminarią tarptautinių santy- 
kių teorijos analizės lygmenų apibrėžimų bei diferenciacijų versiją (9.1 
lentelė): 

Analizės Aiškinimo šaltiniai 

vienetai Sąveikos pajėgumai Struktūra Procesas 
Sistema 

Posistemė 

Vienetas 


Biurokratija 


Individas 


9.1 lentelė. Analizės lygmenys tarprautinių santykių teorijoje 


TARIAMAS KONFLIKTAS TARP STRUKTŪRALIZMO IR 
VIENETO LYGMENS ANALIZĖS 


Vienas iš negatyvių padarinių, atsiradusių dėl to, kad epistemologinis 
holizmo/redukcionizmo ginčas buvo supainiotas su diskusija dėl analizės 
lygmenų, yra tai, kad kilo nereikalinga konfrontacija tarp struktūralistų 
ir užsienio politikos analitikų. Buvo iškeltas klausimas, ar struktūriniai 
aiškinimai laikytini deterministiniais. Jeigu jie yra deterministiniai, tai 
užsienio politikos analizė, kaip pagrindinė tarptautinių santykių studijų 
kryptis, radikaliai nuvertėja. Daugelis Waltzą laikė struktūriniu determi- 
nistu ir jo Tarptautinės politikos teoriją interpretavo kaip redukcionisti- 
nės analizės neigimą. Tačiau Waltzas aiškiai suvokė, jog struktūrinės prie- 
žastys visada teikia tik dalinį tarptautinių reiškinių paaiškinimą, tad svar- 
bu „palikti atvirą teoriškai įdomų ir praktiškai svarbų klausimą, kokią 
santykinę priežastinę įtaką skirtingose sistemose gali turėti vieneto lyg- 
mens ir sistemų lygmens veiksniai. Jis tai teigia daugelyje savo darbų, 
ir, žinoma, tai nėra struktūrinio determinizmo atstovo teiginiai (1979, 
p. 48—49, 78, 87, 123; 1986, p. 328-329, 343; 1990, p. 34). 

Čia vėl analizės lygmenų problema akivaizdžiai painiojama su episte- 
mologiniu holizmo/redukcionizmo ginču. Sisteminės arba redukcionisti- 
nės metodologijos pasirinkimo klausimas — tai platesnės ir vis dar neiš- 
spręstos epistemologinės problemos dalis. Nebūtina šios priešpriešos per- 
kelti į diskusijas dėl analizės lygmenų. Tarptautinių santykių teorijai svar- 
biausia išsiaiškinti, kurie analizės vienetai ir kokie aiškinimo šaltiniai lei- 
džia geriausiai suprasti tam tikrą įvykį ar reiškinį. Aiškinant tarptautinius 

įvykius joks atskiras analizės vienetas ar aiškinimo šaltinis nėra visada 
dominuojantis. 

Laikantis šio požiūrio atsikratoma daugybės neesminių klausimų apie 
tai, kas laimi ginčą, ar atgimsta vieneto lygmens analizė ir ar ne laikas 
„susigrąžinti valstybę“. Kadangi struktūrinė logika buvo naujas ir įtikina- 
mai argumentuojamas teorinės raidos žingsnis, devintajame dešimtmety- 
je ji įsivyravo tarptautinių santykių teorijoje. Jai taip pat talkino šaltasis 
karas, nes dėmesys poliariškumui (didžiųjų galybių skaičiaus sistemoje 
struktūriniams padariniams) apskritai ir konkrečiai Waltzo tezė, kad dvi- 
poliškumas yra pageidautina struktūra, harmonizavosi su pasaulio įvy- 
kiais. Madingieji Fukuyamos rašiniai apie liberaliosios valstybės triumfą 
ir „istorijos pabaigą kyla iš vieneto lygmens analizės ir yra grindžiami 
anksčiau iškeltu Gourevitcho argumentu, kad galingosios valstybės savo 
vidaus bruožus ekstrapoliuoja į tarptautinę sistemą (Gourevitch, 1978; 
Fukuyama, 1992). Argumentai režimų bei tarptautinės visuomenės at- 
žvilgiu grindžiami sistemos ir posistemės lygmens procesų analize, o dau- 
guma tezių apie integracijos procesus atspindi sisteminius sąveikos pajė- 
gumų kaitos padarinius. 

Šiuo atžvilgiu klausimas, kuris analizės lygmuo laimi (ar pralaimi), 
nera labai įdomus, nebent jis kyla konkretaus aiškintino reiškinio atve- 
ju. Tarptautinių santykių srityje turi reikšmės visi lygmenys. Svarbus 
yra šis teorinis klausimas: jeigu vienu metu veikia du arba daugiau vie- 
netų arba aiškinimo šaltinių, kokiu būdu skirtingą jų analizę galima 
susieti į bendrą vaizdą? Į šį klausimą dar neturime aiškaus atsakymo. 
Waltzo pozicija, kurią veikiausiai pripažįsta daugelis, sugestionuoja, jog 
skirtingų lygmenų analizės rezultatai gali būti sumuojami suteikiant 
jiems santykinę vertę konkretaus reiškinio analizės atžvilgiu. Tačiau ne- 
aišku, kaip toji vertė galėtų būti pasveriama ir ar apskritai toks svėrimas 
metodologiškai priimtinas (Moul, 1973, p. 499; Hollis ir Smith, 1990, 
p. 6-7). Tos struktūros, apie kurias kalba Waltzas, kitaip nei kai kurios 
kitos struktūros, priklauso nuo savo sudedamųjų. Šio tipo struktūra 
negali būti pirminė jos sudedamųjų atžvilgiu, ji gali klostytis tik kartu 
su jais. Todėl galima teigti, jog vienetai ir struktūros yra vienas kito 
atžvilgiu konstitutyvūs: valstybės kuria struktūrą, o struktūra kuria vals- 
tybes. Pradėjus mąstyti šia linkme visa analizės vienetų diferenciacija 
tampa abejotina. Šis visuminio vaizdo kontravimo būdas yra daug su- 
dėtingesnis už tą, kurį sugestionuoja Waltzas, ir jos implikacijos analizės 

lygmenų koncepcijai tarptautinių santykių studijose dar nėra aiškios. Ar 
įmanoma tuos lygmenis susieti į vieną visumą, nepaneigiant jų pirminio 
atskyrimo prasmės? 


IŠVADOS 


Neabejotina, kad analizės lygmenų idėja padarė didžiulį poveikį tarprau- 
tinių santykių studijoms. Ji privertė analitikus savo aiškinimus teikti sis- 
temiškesniu pavidalu. Ji formavo pagrindinių teorinių ginčų pobūdį ir 
suteikė priemonių klasifikuoti plačią ir painią tarptautinių santykių te- 
orijos sritį. Ji paskatino domėjimąsi pačios sąvokos „tarptautiniai santy- 
kiai“ prasme. Ji atkreipė disciplinos dėmesį į epistemologinių ir ontolo- 
ginių problemų svarbą. Kas disciplinoje laikytina žiniomis ir kas laiky- 
tina teisėtais aiškinimo metodais? Koks santykis tarp analitinių konstruk- 
tų ir „realių“ išorinio pasaulio esybių? Ji padėjo sugriežtinti visos srities 
analizę ir atverė teorinės plėtros galimybes, kurios šiaip jau būtų sunkiai 
atrastos. Kai kuriose srityse buvo padaryta reikšmingos pažangos, ir pir- 
miausia tai pasakytina apie Waltzo struktūros koncepciją. 

Tačiau daug kas liko nepadaryta, daugelis esminių problemų bei są- 
vokų tebėra menkai suprantamos, o daugelis rimtų klausimų lieka neat- 
sakyti arba neiškelti. Tarptautinių santykių teorija tebėra kūdikystės am- 
žiuje, ir neįmanoma nuslėpti fakto, jog teoriškai ji tebėra gana primityvi. 
Tik nedaugelis gilinosi į tai, kokiu būdu analizės lygmenys siejasi su 
tarptautinių santykių klasifikacija pagal politinį, ekonominį, karinį bei 
socialinį matmenį. Diskusija del analizės lygmenų vis dar apsiriboja dau- 
giausia politiniu ir kariniu sektoriumi, o tai trukdo jos ryšiams su tais vis 
didesnę reikšmę įgyjančiais tarptautinių santykių teorijos darbais (tarp- 
tautine politine ekonomija, istorine sociologija), kuriuose nagrinėjami 
ekonominiai bei socialiniai sektoriai. 

Vis dėlto mąstymas analizės lygmenų kategorijomis jau įsitvirtino 
tarptautinių santykių teorijoje. Jis tapo svarbiu disciplinos teorinės plėt- 
ros veiksniu, nors pati lygmenų sąvoka dar nėra reikiamai suvokta. Ana- 
lizės lygmenų idėja buvo toji gairė, į kurią keletą dešimtmečių orienta- 
vosi teorinis tarptautinių santykių disciplinos mąstymas. Formuodama 
kelių kartų teoretikų mąstyseną ji dabar pati tapo esminiu pačios discip- 
linos teorinio diskurso komponentu. Tačiau kaip ir daugelis kitų tarp- 
tautinių santykių teorijos konstrukcijų, ji tebėra nebaigtas statinys, prie 


kurio dar teks daug padirbėti. 

Postpozityvistinis ginčas: 
mokslinio tyrimo ir 
tarptautinių santykių 

teorijos rekonstrukcija 


Jobn A. Vasguez 


Jau daugiau nei dvejetą dešimtmečių per socialinius mokslus ritasi pozi- 
tyvizmo kritikos — pagrįstos ir nepagrįstos —- banga. Tarptautinių santy- 
kių teorija šiuo požiūriu nėra išimtis, tačiau čia toji kritika prasidėjo 
santykinai vėlai. Esama dviejų jos atmainų — viena iš jų, naujausioji ir 
radikaliausioji, yra postmodernistinė kritika. Pažįstamesnė kritika, kurią 
vadinsiu postempiristine, remiasi kritiniais mokslo filosofijos darbais, kur 
kalbama apie vertybiškai neįsipareigojusio, neutralaus ir objektyvaus 
mokslo negalimybę, apie archimediškojo atramos taško negalimybę, apie 
nepriklausomos duomenų bazės neegzistavimą ir t.t. Postempiristų ir 
postmodernistų pastangomis socialiniai mokslai perėjo į postpozityvisti- 
nę epochą. Šiame skyriuje mėginsiu įvertinti postmodernizmo ir postem- 
pirizmo indėlį nagrinėdamas jų idėjų poveikį moksliniam tyrimui apskri- 
tai ir tarptautinių santykių teorijai konkrečiai. Meginsiu rekonstruoti, 
bent apytiksliai, jų filosofinius pagrindus. Skyriaus pabaigoje glaustai ap- 
tarsiu šių metateorinių problemų reikšmę tarpparadigminei diskusijai. 

Postpozityvistinis ginčas kartais vadinamas „trečiuoju ginču“ (žr. La- 
pid, 1989) ir dėl to neretai painiojamas su tarpparadigminiu ginču (žr. 
Banks, 1985). Tačiau tai skirtingi ginčai, nes vienas susijęs su mokslo 
taikymo pasaulinės poliukos studijose problema, o kitame aiškinamasi, 
ar realizmo paradigma yra adekvati alternatyviai paradigmai, ar pranašes- 
nė už ją. Šiuos ginčus svarbu atskirti, nes neaišku, kokiu būdu postpo- 
zityvistinis ginčas pats savaime galėtų teigiamai vertinti ar palaikyti vieną 
iš tarptautinių santykių teorijos paradigmų, nors, žinoma, jis formuoja 
tokio vertinimo kriterijus, jeigu jie apskritai galimi. 


Postpozityvistinis ginčas 211 
POSTMODERNIZMO PAŽADAI IR PAVOJAI 


Būdamas veikiau nuostata, 0 ne pozicija, postmodernizmas skirtingose 
srityse reiškia skirtingus dalykus. Tarptautinių santykių teorijoje jis dar 
nera įsitvirtinęs ir dar prieš įsitvirtindamas gali būti nustumtas į šalį 
kriuškesnio poststruktūralizmo. Nors tarp poststruktūralizmo ir postmo- 
dernizmo esama daug formalių skirtumų, mums svarbiausias skirtumas 
susijęs su reliatyvizmo klausimu. Poststruktūralistai, ypač tie, kurie se- 
miasi įkvėpimo iš Foucault, tik flirtuoja su reliatyvizmu, tai postmo- 
dernistai, tokie kaip Lyotardas ir Baudrillardas, jį priima. Tai labai pa- 
stebima tarptautinių santykių teorijos srityje, kur daugelis tų, kurie rašo 
poststruktūralistine maniera, yra patyrę stiprią kritinės teorijos įtaką ir 
atmeta kaltinimus reliatyvizmu. Nepaisant šių skirtumų tiek postmo- 
dernizmas, tiek poststruktūralizmas žada padaryti reikšmingą įnašą į so- 
cialinę teoriją ir konkrečiai į tarptautinių santykių teoriją. 

Mano supratimu, yra penketas įžvalgų, kuriomis grindžiamas šis post- 
modernizmo pažadas. Visos jos vienaip ar kitaip mums padeda vaduotis 
iš savo sąvokinių kalėjimų. Ir tai yra sveikintinas dalykas. Vadinamasis 
„trečiasis ginčas“ (Lapid, 1989) nėra atsidūręs akligatvyje. Dabar pats 
laikas į jį įsiklausyti, nedarant skubotų išvadų ir vengiant atsainios kri- 
tikos. Vadovaudamiesi tokia nuostata galime ne tik daugiau sužinot, bet 
ir pakvėpuoti grynu oru. 

Tačiau šiose įžvalgose taip pat esama potencialių pavojų. Todel nors 
čia jas pateiksiu kaip darbines hipotezes, kurias taikant tarptautinių san- 
tykių teorijoje galima gauti svarbių rezultatų, tai dar nereiškia, kad jas 
visas pripažįstu be išlygų — o kai kuriais atvejais, kaip matysime kitame 
skirsnyje, tos išlygos bus labai rimtos. Reikia pažymėti, jog vienas rim- 
čiausių pavojų yra tai, kad kai kurios iš šių žvalgų, jeigu jos traktuoja- 
mos kaip visuotinai galiojantys teiginiai, yra paprasčiausiai klaidingos. 
Teiginys, jog tikrovė yra socialinis konstruktas, yra bene ryškiausias tokio 
nepamatuoto apibendrinimo pavyzdys. Po šių įžanginių pastabų dabar mė- 
ginsiu nusakyti tas postmodernizmo idejas, kurios yra aktualiausios tarptau- 
tinių santykių teorijai bei mokslinei pasaulinės politikos analizei. 


Modernybės savavališkumas 


Pirmoji postmodernizmo įžvalga — toji, kuria mėginama smogti mirtiną 
smūgį Švietimui, iškelia aikštėn savivališką modernybės pobūdį. Švieti- 
mo epochos palikuonims modernybė yra pažangos kelias, vedantis galbūt 

net į žmogaus tobulumą. Būti moderniam reiškia būti laisvam nuo prie- 
tarų, tamsumo, nuo institucijų bei idėjų, kurios lemia žmogaus dalią nuo 
pat gimimo. Net ir šiandien modernizacijos idėja kartu su ją lydinčiomis 
ekonominio bei politinio vystymosi idėjomis remiasi šiais sentimentais. 
Visi šie sentimentai kyla iš įsitikinimo, kad egzistuoja optimalus, galbūt 
net vienintelis pažangos kelias, ir kad protas, mokslas bei technologija 
nurodo tą kelią. 

Postmodernizmas atmeta Švietimą dėl dviejų priežasčių. Pirma, jis 
atmeta istorinės pažangos sąvoką, vietoj jos keldamas istorijos nutrūks- 
tamumo idėją. Tai yra viena pagrindinių Foucault (1972) įžvalgų. Isto- 
rija nejuda nei į priekį, nei atgal. Joje nėra nei teleologijos, nei evoliu- 
cijos. Antra, postmodernizmas atmeta ne tik pažangos sąvoką, bet ir 
idėją, kad Švietimo, modernybės tikslas yra istorijos pabaiga, žmogaus 
tobulybė ar apskritai koks nors tikslas. Postmodernistui nėra jokio op- 
timalaus kelio. Yra daugybė kelių, ir nė vienas iš jų nėra būtinai geresnis 
už kitus. Nera ir jokios vienos tiesos (arba Tiesos), veikiau yra daug 
tiesų. Postmodernizmas siekia nuplėšti moksliškumo kaukę nuo kapita- 
lizmo nepripažindamas šiuolaikinių ekonomistų idėjos, jog egzistuoja tik 
vienas apsirūpinimo maistu ir pastoge būdas ir kad kitokie ekonomikos 
organizavimo būdai būtų mažiau efektyvūs arba apskritai „neveiktų“. Ta- 
čiau jis taip pat atmeta marksistines tezes, esą tam tikri gamybos būdai 
atitinka tam tikras istorines sąlygas. Postmodernistui dar „niekas nesura- 
šyta“. 

Tai reiškia, jog modernybė su visomis savo pretenzijomis nėra būti- 
nasis istorijos produktas, net jeigu faktiškai ji yra Vakarų Europos isto- 
rijos produktas. Modernybė nėra visuotinis modelis, ji tėra atskiras atve- 
jis. Modernybė nebuvo neišvengiama, nebuvo būtina. Ji buvo viena iš 
daugelio galimybių. Vietoj jos galėjo rastis kas nors kita. Modernybė yra 
savivalės vaisius, tad jos vertė gali būti didesnė arba mažesnė už kitus 
savivalės produktus. Net svarbesnės už šią įžvalgą yra tos implikacijos, 
kurios iš jos išplaukia. Postmodernizmas teigia ne tik tai, kad modernybė 
tera tam tikro projekto realizavimas, jis taip pat neigia tai, kad ji savo 
pobūdžiu nepiktybinė. Jis priešinasi tam homogenizavimo gaivalui, kurį 
modernizacija sukelia tiek valstybių viduje, tiek tarpvalstybinėje erdvėje. 
Didžiausią nerimą jam kelia biurokratinis/visažinis/mokslo duomenimis 
besiremiantis/liberaliosios socialinės inžinerijos idėjas išpažįstantis/tech- 
nologijos priemonėmis disponuojantis pasaulio reformatorius, kuris su- 
vienodins visus ir visas kultūras paskandins vienoje globalinėje kultūroje. 

Postmodernizmas gina kitokumą, kiramaniškumą, nesitaikomumą. Post- 
modernizmui ekonominio ir politinio vystymosi idėjos tėra modernistinio 
išpuikimo liudijimas, epizodas iš tos puikavimosi savimi litanijos, kuri 
giedama silpniesiems ir nugalėtiesiems. Modernybė nėra pažanga. Ji nėra 
optimali. Ji nėra pranašiausia. Kultūriniu ir etiniu požiūriu ji yra saviva- 
lės produktas. 

Išsklaidžius Švietimo iliuzijas modernybės era turi baigtis ir užleisti 
vietą postmodernybės erai. Tad postmodernizmo terminas nusako ne tik 
naują filosofinę poziciją, bet ir istorinę erą, į kurią esą jau įžengėme. Del 
termino nevienareikšmiškumo poststruktūralistai dažnai rašo postmo- 
dernistiniu stiliumi, net jeigu ne visada pripažįsta postmodernizmą kaip 
visumą (žr., pavyzdžiui, Der Deriano ir Shapiro (1989) Pratarmė). 


Pasirinkimas, besivaizduojantis esąs tiesa 


Antroji postmodernizmo įžvalga — tai idėja, jog visa, kas pasaulyje egzis- 
tuoja, yra rezultatas pasirinkimo, kuris vaizduojasi esąs tiesa. Ši idėja 
natūraliai išplaukia iš pirmosios: jeigu išties nėra jokio būtinumo (jeigu 
nei istoricistinės sąlygos, nei pozityvistinės priežastys nedeterminuoja įvy- 
kių eigos), tai visa egzistuojanti tvarka tėra sąmoningos arba nesąmonin- 
gos žmogiškųjų būtybių kūrybos rezultatas. Visos tvarkos institucijos at- 
spindi faktiškai padarytus sprendimus. Klausimas, ar tai buvo laisvi spren- 
dimai, yra istorinio tyrimo dalykas, tačiau tai buvo laisvi sprendimai tuo 
atžvilgiu, kad per istorijos kovas visada buvo galimi kitokie sprendimai. 

Deja, žmogiškosioms būtybėms nepatinka, kad šie rezultatai traktuo- 
jami kaip subjektyvių preferencijų, tendencingų kultūrinių nuostatų ar 
politinių kovų padarinys. Todėl mėginama juos vaizduoti kaip metafizi- 
nių veiksnių — Dievo, Proto arba Istorijos - padarinius. Užuot pripažinę 
esamą padėtį kaip savivališkų sprendimų, kuriuos lėmė jėga ir interesai, 
rezultatą, nugalėtojai savo sprendimus teisino apeliacijomis į dieviškąją 
teisę, į prigimtines teises arba į mokslinės analizės autoritetą. Net tais 
atvejais, kai pasirinkimo faktas pripažįstamas, konkretus pasirinkimas tei- 
sinamas visas kitas pasirinkimo galimybes traktuojant kaip nuodėmingas, 
nesuderinamas su prigimtimi, neprotingas arba nemoksliškas. Švietėjiš- 
kame tikėjimo pažanga kontekste tokios pretenzijos įgyja papildomos 
galios. Postmodernistas atmeta visą šį kontekstą ir visas šio pobūdžio 
pretenzijas. 

Realybė kaip socialinis konstruktas 


Trečioji įžvalga, natūraliai išplaukianti iš antrosios, yra tai, kad realybė 
yra socialinis konstruktas. Jeigu visa, kas egzistuoja, yra savivalės ir žmo- 
giškojo pasirinkimo (kurio nors lygmens) produktas, tai visa, kas egzis- 
tuoja, yra socialinis konstruktas. Realybė kuriama ir konstruojama įsiti- 
kinimų bei veiksmų pagrindu. Struktūros išties formuoja įsitikinimus bei 
elgseną, kaip teigia kai kurie pozityvistai, kartu šios struktūros tėra žmo- 
giškojo veiksmo produktas. Realybė nėra Dievo ar Gamtos duota, bet 
žmogaus primesta. 

Foucault (1972) daugiausia prisidėjo plėtojant šią idėją, tačiau jo mąs- 
tysena šiuo požiūriu visiškai atitiko kitas intelektines sroves hermeneu- 
tikoje, antropologijoje ir sociologijoje (žr. ypač Berger ir Luckmann, 
1966). Tad šiuo klausimu vyrauja bendras sutarimas, nors prie šios po- 
zicijos mąstytojai ateina iš labai skirtingų pradinių pozicijų. Tačiau kas 
gali likti iš pozityvistinio socialinio mokslo, jeigu ši idėja priimama be 
išlygų? 

Bandydami suprasti, kaip įsitikinimai ir konkrečiai pats socialinis 
mokslas padeda konstruoti realybę, pasiekiame ketvirtąją įžvalgą. 


Konstitutyvus kalbos ir sąvokinių sistemų vaidmuo 


Kai tam tikros idėjos paplinta, t.y. kai žmonės jomis įtiki ir pradeda 
jomis vadovautis savo veikloje, pasaulio fragmentas, kurį tos idėjos vaiz- 
duoja, tampa realybe. Kai paplinta tam tikros taisyklės ir normos, t.y. kai 
jos institucionalizuojamos ir įtvirtinamos per įvairius socialinės kontrolės 
mechanizmus, susikuria tam tikra kultūrinė realybė. Kadangi žmonės pa- 
prastai prisiderina prie tokios kultūros, tampa galimas socialinis mokslas, 
toks kaip ekonomika, kuris, kaip atrodo, sugeba tiksliai numatyti ir pa- 
aiškinti elgsenos reguliarumus. 

Iš čia išplaukia, jog socialinis mokslas negali būti vertybiškai visiškai 
neangažuotas ir neutralus. Žinoma, kai pozityvistai aukština vertybiškai 
neutralų ir objektyvų mokslą, jie turi omeny ne tai, kad vertybės neat- 
lieka jokio vaidmens motyvuojant tyrimus ar juo labiau kad mokslas 
neturi daryti poveikio žmonių gyvenimui. Jie turi omeny daug konkre- 
tesnį dalyką, būtent kad teorijų bei aiškinimų atrankos procese moksli- 
ninkas turi elgtis kaip nešališkas teisėjas, o ne kaip suinteresuotoji pusė. 

Ir vis dėlto mokslinis tyrimas šiuo požiūriu nėra visiškai neutralus, 

nes jis padeda konstruoti struktūras, kurios palaiko ir puoselėja tam tik- 
ras gyvenimo formas slopindamas ir naikindamas kitas. Mokslas nėra 
vien parankus įrankis, veikiau jis yra tam tikra praktika, kurianti speci- 
finį gyvenimo būdą ir sąmoningai naikinanti kitokius mąstymo ir gyve- 
nimo būdus. Antai šiuolaikinė ekonomika akivaizdžiai palaiko kapitaliz- 
mą ne tik tuo, kad kuria jo ideologinį fasadą, bet ir tuo, kad tiria bei 
sprendžia jo realias problemas. Žvelgiant šiuo aspektu, tarkime, į šiuo- 
laikinę racionalaus pasirinkimo teoriją, ji atrodo kaip modernistinės sa- 
vimanos, kaip pasirinkimo, kuris vaizduojasi esąs tiesa, pavyzdys. Kokiu 
mastu racionalaus pasirinkimo teorija taps griežtuoju mokslu, labai pri- 
klausys nuo to, kokiu mastu žmonės arba lyderiai pripažins jos taisykles 
ir jomis vadovausis savo veikloje. Tokiu būdu jie sukurs ne tik tam tikrą 
realybę, bet ir pačius žmones kaip „racionaliai maksimizuojančius indi- 
vidus“. Toks mokslas sėkmingai aiškins vis platesnę reiškinių įvairovę ne 
todėl, kad jis sugeba atskleisti elgesio „priežastis“, o todel, kad jis pats jas 
sukuria. 

Postmodernizmas atkreipia mūsų dėmesį į tai, kaip kalba, sąvokinės 
sistemos bei paradigmos formuoja patį pasaulį. Antai tarptautinių santy- 
kių srityje aiškinamasi, kaip realybę konstruoja jėgos politika ir realizmo 
paradigma (žr. Vasguez, 1993). Demokratinėse šalyse vertėtų išsiaiškinti, 
kaip realybę jose konstruoja liberalioji socialinė mintis. Objektyvumas, 
kuris paprastai traktuojamas kaip nešališka pozicija, postmodernisto lai- 
komas šališka, netgi radikaliai ydinga pozicija. Postmodernistinis impe- 
ratyvas, kad į reiškinius būtų žvelgiama iš dviejų ar kelerių perspektyvų, 
remiasi specifinėmis prielaidomis apie tiesos prigimtį, apie tai, kokiais 
būdais turi būti siekiama žinių, apie gyvenimo būdą ir t.t. 

Socialinio konstravimo idėjomis remiasi penktoji postmodernizmo 
įžvalga. 


Identifikavimo procesas ir tapatybės konstravimas kaip galios 
atmaina ir prievartos aktas 


Tapatybė yra vienas iš intymiausių socialinių konstruktų, primetamų in- 
dividams. Postmodernizmo požiūriu, tapatybė yra neabejotinai socialinio 
konstravimo produktas. Kodėl vienokia, o ne kitokia tapatybė? Kas ją 
nustato, kokie jos nustatymo padariniai? Kadangi žmonių tapatybė ne- 
retai tampa karų ir/arba persekiojimų priežastimi, jau nekalbant apie jos 
pagrindu teikiamas privilegijas ar vykdomą priespaudą, tapatybė indivi- 

dui gali turėti lemtingų padarinių. Kas kontroliuoja tapatybę, tas dispo- 
nuoja didžiule galia individo, grupės ar visuomenės atžvilgiu. Tad tokia 
kontrolė yra galios atmaina. Kadangi savo tapatybės individas paprastai 
negali pasirinkti (arba ją rinkdamasis turi mokėti skausmo ir kančių kai- 
ną), tapatybės primetimas riboja žmogaus laisvę. 

Šios penkios postmodernizmo įžvalgos turi reikšmės visoms socialinių 
tyrimų sritims; jų implikacijos jau padarė esminį ir kai kuriais atvejais 
ilgalaikį poveikį atskiroms disciplinoms, ypač literatūros kritikai. Tačiau 
tarptautinių santykių ir lyginamosios politikos srityje tos implikacijos 
dar nėra nuodugniai ištirtos. Potencialiai jų poveikis socialinei minčiai 
gali būti didžiulis, ypač modernizacijos ir naujosios homogenizuojančios 
pasaulinės tvarkos problematikos srityje. Jau dabar nedidelė grupė auto- 
rių, kurie save vadina poststruktūralistais, daro ryškų poveikį tarptauti- 
nių santykių teorijai. Tokie teoretikai kaip Ashley, Michaelas Shapiro, 
Der Derianas, R. B. J. Walkeris, Davidas Campbellas, Jimas George'as 
ir Bradley Kleinas, taip pat feministiniai autoriai, tokie kaip V. Spike 
Peterson ir Christine Sylvester, jau paveikė tarptautinių santykių teore- 
tikų mąstyseną ir pakeitė sąvokas, kuriomis įprasminamas ir apibrėžia- 
mas jos tikslas, taip pat ir tai, kaip suvokiama tarptautinių santykių te- 
orijos praeitis bei jos ateitis (žr. Der Derian ir Shapiro, 1989). 

Vis dėlto šalia šio pozityvaus indėlio slypi pavojus, į kurį atkreipia 
dėmesį, pavyzdžiui, Lapidas (1989) ir Pauline Rosenau (1992), būtent 
reliatyvizmo problema. Filosofiniuose Jean-Franėois Lyotardo ir Jeano 
Baudrillardo rašiniuose reliatyvizmas reiškiamas atvirai. Lyotardui (1984) 
didieji Švietimo suformuoti naratyvai — universalistinės tezės apie laisvę, 
racionalumą ir žmogaus teises — tėra pastanga įveiku ir nuslopinti skir- 
tingumą. Lyotardo supratimu, atskiros bendruomenės sukuria savo pras- 
mes ir tiesas, tad mėginimas jas vertinti pagal tariamai visuotinius krite- 
rijus yra prievartos aktas, kuriuo siekiama sunaikinti skirtingumą. Baud- 
rillardas (1990) apverčia tikrovės reprezentavimo, pavaizdavimo idėją ją 
pakeisdamas idėja, kad galimas tik tikrovės simuliavimas — nes nėra tik- 
rovės ar tiesos, kuri galėtų būti reprezentuojama arba pavaizduojama; 
tiesą sakant, ištrinama linija, skirianti tiesą nuo paklydimo.! 

Reliatyvizmo šmekla, prikelta postmodernistinės kritikos bei kon- 
struktyvizmo, kvestionuoja visos moderniosios pažinimo sampratos pa- 
grįstumą. Šiuo požiūriu teorija ir mokslas nėra tiesos įkūnijimas, o vei- 
kiau realybės konstruktai, kurie savavališkai primerami prievartine galia. 
Teoretiko vaidmuo, postmodernistų įsitikinimu, — tai ne naujų prasmių 

išradinėjimas bei primetinėjimas, bet jau egzistuojančių primestų kon- 
struktų demaskavimas bei dekonstravimas. Daugeliu požiūrių šio tipo 
postmodernizmas yra logiškas hermeneutinio projekto — pripažįstančio 
tik prasmių analizę - vedinys. Tuo tarpu tas mokslinis projektas, kurio 
dalyviai yra marksistai, kritinės teorijos atstovai ir pozityvistai, siekia dau- 
giau, nes mano, kad net jeigu prasmės gali būti primetamos savavališkai, 
analizuojant nebūtina apsiriboti prasmėmis, kurias žmonės suteikia savo 
patirčiai. 

Neatsitiktinai postmodernizmas padarė didžiausią poveikį literatūros 
teorijai. Literatūros teoretikui tenka susidurti su vaizduotės kūriniais, tad 
empirinės tiesos problema jiems paprastai neiškyla; jiems egzistuoja tik 
metafizinė tiesa arba prasmių konstrukcijos (t.y. tekstai). Nėra jokių iš 
anksto duotų tekstų. Nėra prigimties; nėra gyvuliškų instinktų paveldo; 
nera biologijos, chemijos ar genetikos, nėra net žmogaus smegenų — yra 
tik žmogaus proto ir vaizduotės kūriniai. Žmonija ir jos pasaulis jam yra 
plastinis - neautorinis - dalykas, kuriam kiekvienas skaitytojas gali su- 
teikti savą prasmę. 

Būtent ši pamatinė viso konstruktyvizmo prielaida byloja esminę post- 
modernizmo nuodėmę: jis teikia universalistinę žmogiškosios prigimties 
ir faktų interpretaciją, t.y. istorinį metanaratyvą. Tačiau tokiu atveju 
postmodernizmo koncepcija tampa prieštaringa, logiškai nenuosekli. Juk 
jeigu viskas tėra socialinė konstrukcija ir nera jokios nepriklausomos tie- 
sos, tai kodėl pats postmodernistinis požiūris į pasaulį ir jo istoriją kaip 
į konstrukcijų kaitos seką negali būti laikomas tik socialine konstrukcija? 
O jeigu jis tėra konstrukcija, kaip jis gali pretenduoti į tiesą? Išties, jeigu 
postmodernistinė žmogiškumo samprata yra pagrįsta, tai kaip postmo- 
dernistinė analizė gali būti teisinga? Ir kodėl postmodernistai siūlo į vi- 
suotinumą pretenduojančius žmogiškosios istorijos, pažinimo bei elgesio 
aiškinimus? Mano supratimu, pats pagrindas, į kurį apeliuoja postmo- 
dernizmas, faktiškai parazituoja alternatyvios epistemologijos, alternaty- 
vaus požiūrio į pasaulį sąskaita. Priekaištai dėl esencializmo, kuriais rem- 
damasis postmodernizmas filosofiškai atmeta visas pretenzijas į tiesą, gali 
būti nagrinėjami kaip empirinės problemos, į kurias atsakymą gali duoti 
veikiau empiriniai tyrimai, o ne filosofinė analizė. Ši atodanga leidžia 
rekonstruoti mokslinio tyrimo idėją, taip pat organizuoti gynybą prieš 
tam tikrus aspektus tos postempiricistinės kritikos, kuri pozityvistinę 
mokslo sampratą padarė tokią pažeidžiamą. 

MOKSLINIO TYRIMO REKONSTRUKCIJA: DOROJIMASIS 
SU POSTEMPIRISTINE KRITIKA 


Pamatinis klausimas, į kurį turi būtu atsakyta mėginant rekonstruoti 
mokslo idėją, yra tai, ar kiekviena koncepcija ir sąvokinė sistema laiky- 
tina vienodai vertinga, - kitaip sakant, ar apskritai egzistuoja nesavivališ- 
kas būdas koncepcijas skirstyti pagal tai, kas (moksluose) vadinama jų 
teisingumu ir klaidingumu. 

Empiriškai pasaulį pažįstame pakankamai gerai, kad suvoktume, jog 
jam negali būti primestas bet koks galimas naratyvas. Žmonės klysta ir 
savo klaidas suvokia kaip klaidas, o ne vien kaip įsiukinimų kaitą. Uto- 
pinių idėjų neįmanoma įgyvendinti, net jeigu utopijos autoriai dispo- 
nuoja didžiule galia. Šizofrenikai gyvena savo pačių susikurtame pasau- 
lyje, tačiau yra disfunkcionalūs realiame. Daugybė teorijų neveikia gam- 
tos moksluose ir socialiniame pasaulyje. Žodis „realybė“ nusako šį pasaulio 
priešinimąsi kai kuriems žmogaus susikurtiems jo vaizdiniams. Galime su- 
sikurti vienaragių vaizdinį, galime apie juos sukurti prasmingų ir neprieš- 
taringų tekstų. Tam tikru atžvilgiu yra realūs, tačiau egzistuoja ne pasau- 
lyje, o tik mūsų vaizduotėje. Panašiai galime susikurti raganų, velnių, 
angelų, vaiduoklių ir aitvarų pasaulius, tačiau žinome, kad realiame pa- 
saulyje jie neegzistuoja. Žmonės nuolat kuria socialinius pasaulius, tačiau 
tik kai kurie iš šių pasaulių geba atlaikyti griežtą jų patikrinimą. 

Tikslumo ir netikslumo, realumo ir fiktyvumo, teisingumo ir klaidin- 
gumo skirtumai išties konstruojami sąvokų priemonėmis. Sąvokomis bei 
žodžiais konstruojame mus supantį pasaulį; tačiau nebūtinai esame šio 
sąvokinio pasaulio kaliniai. Sąvokos gali būti atmetamos remiantis ne 
vien subjektyviais įgeidžiais. Ne visos sąvokos ar teorijos yra lygios; kai 
kurioms iš jų verta teikti pirmenybę prieš kitas. 

Iš įvairių postempiristinės kritikos argumentų (žr. jų apžvalgą kn. 
Hollis ir Smith, 1990, ir Nickolson, 1983, kur ginama empirizmo po- 
zicija) yra dvejetas tokių, kurie kvestionuoja koncepcijų arba teorijų 
mokslinio patvirtinimo arba paneigimo galimybę. Pirmasis telkia dėmesį 
į empirinį teorijų tikrinimo pagrindą ir teigia, jog nėra jokių nepriklau- 
somų faktų, duomenų bazių ar „realybės“, kuri leistų teorijas patikrinti. 
Antrasis telkia dėmesį į išvadų apie teorijų adekvarumą formavimo pro- 
cesą ir teigia, kad mokslas grindžiamas ne logika, o prievartine galia — 
primesdamas kultūrai savo tiesos kriterijus. 

Pirma, postempiristų įsitikinimu, mokslas dar nėra reikiamai rekonst- 
ruotas, nes vis dar laikosi „naivaus“ tikėjimo, jog egzistuoja „nepriklau- 

soma duomenų baze“. Postempiricistai pagrįstai įrodinėja, jog faktai nėra 
paprasčiausiai duoti, o yra veikiau vartojamų sąvokų, savo ruožtu pri- 
klausančių nuo teorijų arba teorinių prielaidų, produktas. Tad jie daro 
išvadą, jog faktai nėra nepriklausomi nuo teorijų ir todėl negali būti 
teorijų tikrinimo pagrindas. Kadangi teorijos kuria faktus, visada galima 
rasti teorijas patvirtinančių faktų. Nors šie postpozityvistiniai filosofiniai 
argumentai patys savaime nėra galutinai įrodyti, jie dažnai laikomi įro- 
dytais siekiant sumenkinti empirinių tyrimų svarbą. Iš pirmo žvilgsnio ši 
analize, kadangi ji yra gana rafinuota, atrodo įtikinama, tačiau atidžiau 
ją nagrinėjant aiškėja jos paradoksalumas. Nors tai, kaip suvokiame pa- 
saulį ir konstruojame faktus, išties priklauso nuo mūsų sąvokų, tai dar 
nereiškia, jog iki teorijos atsiradimo neegzistuoja jokių stebinių ar mįs- 
lių. Konstruojant teorijas bei sąvokas dažnai vadovaujamasi stebiniais 
siekiant suprasti jų reguliarumą. Teoretiką labiausiai domina ne „faktai“ 
per se, o jų tarpusavio santykiai (kintamieji ir t.t.). 

Tačiau, postpozityvistų įsitikinimu, kadangi sąvokos sukuria faktus, 
joks sąvokomis grindžiamas operacinis apibrėžimas negali sukurti nepri- 
klausomos duomenų bazės. Visi duomenys yra „teoriškai pakrauti“. Kiek- 
vienas rimtas socialinis teoretikas su tuo sutiktų, tačiau žodis „nepriklau- 
soma“ ginčo pusėms reiškia skirtingus dalykus. Postempiricistiniam kri- 
tikui jis, matyt, reiškia tai, kad duomenys bus palankūs teorijai, kurios 
pagrindu jie renkami. Kitaip sakant, duomenys visada teiks teoriją arba 
aiškinimą patvirtinančius, o ne falsifikuojančius faktus. Kaip rašo Haw- 
kesworthas: 


Jeigu tai, kas laikoma „pasauliu“, arba kas suvokiama kaip „gryni faktai“, yra 
teoriškai sukonstruoti dalykai (juo labiau tos pačios teorijos, kurią mėginama 
tikrinti), tai vargiai ar įmanomas galutinis teorijos falsifikavimas. Paprasčiausiai 
nėra nepriklausomų duomenų, kuriais falsifikavimo mėginimas galėtų pasirem- 
ti; o esami duomenys suformuoti tų pačių teorinių prielaidų, kuriais remiasi 


tikrinamoji mokslinė teorija. (1992, p. 16-17) 


Šio požiūrio laikosi daugelis politinių filosofų, tačiau drįstu teigti, jog 
tai gali būti paaiškinama tuo, kad jie niekada realiai nemėgino tikrinti 
(klaidingos) hipotezės. Jeigu šis požiūris būtų pagrįstas, tarptautinių san- 
tykių teorijoje turėtume tūkstančius svarbių atradimų. Tačiau faktiškai 
jų beveik neturime! Duomenys nėra nepriklausomi tuo atžvilgiu, kad 
neturi jokio ryšio su sąvokomis, tačiau jie yra nepriklausomi tuo atžvil- 
giu, kad negarantuoja teorijų patvirtinimo. Duomenų bazės gali būti 
laikomos nepriklausomomis, jeigu du tos pačios elgsenos (t.y. stebimų 

faktų) paaiškinimai turi vienodus falsifikavimo šansus. Žinome, jog pa- 
prastai taip ir būna, nes tarptautinių santykių teorijoje dažniausias atra- 
dimas — tai nulinis atradimas. 

Antrasis mokslinio tyrimo aspektas, kuris kai kurių postempiricistų 
įsitikinimu dar reikalauja rekonstrukcijos ir kur jų kritika atrodo įtikina- 
mesnė, — tai epistemologiniai mokslo pagrindai. Ankstyvieji loginio po- 
zityvizmo atstovai tikėjosi mokslą bei jo metodą sutvirtinti logikos pa- 
matais ir taip suteikti jo išvadoms būtinumo galią. Tokios logika grin- 
džiamos epistemologijos sukurti nepavyko. Naujausia šio pobūdžio pa- 
stanga, į kurią telkiama postempiristinė kritika, yra Popperio koncepcija 
(1959), kurioje mėginama koncepcijų mokslinio priimtinumo kriterijus 
grįsti falsifikacijos principu. 

Tačiau kaip daugelis pripažįsta, Popperio pastangos buvo bevaisės, 
nes falsifikacijos principas, kaip ir kiti standartiniai teorijų atmetimo 
kriterijai, išreiškia pasirinkimo aktą, arba normą, o ne loginę išvadą, ku- 
rią būtina pripažinti. Šiuo atžvilgiu mokslas tampa projektu, kuris leidžia 
atsirinkti koncepcijas pagal tam tikras gana griežtas taisykles, normas bei 
apibrėžimus. Sutarimo del tokių taisyklių paieška tampa postmo- 
dernistinės mokslo rekonstrukcijos pagrindu. 

Šios taisyklės bei normos neturi būti laikomos savavališkomis, nes jos 
grindžiamos racionaliais filosofiniais argumentais. Jos nėra savavališkos ir 
praktiškai, nes naudojamos vertinti griežtai apibrėžtais būdais, kurie ri- 
boja subjektyvių preferencijų įtaką. Tad mokslas gali veikti kaip saviko- 
reguojantis mechanizmas ir jis yra vienas iš nedaugelio priemonių, kurio- 
mis naudodamiesi žmonės gali apsisaugoti nuo klaidų. Nors mokslas yra 
kalbinis žaidimas šalia kitų kalbinių kultūros žaidimų, jis gali pretenduo- 
ti į pranašumą alternatyvių žaidimų atžvilgiu, nes yra savikoreguojantis 
mechanizmas, kuris - pripažinus jo procedūras - leidžia spręsti nesutari- 
mus dėl empirinių dalykų. Nors mokslas atsižvelgia į koherentinių ir 
korespondentinių tiesos teorijų aspektus, galiausiai jis remiasi pragmati- 
ne tiesos samprata. Tad ir tiems, kurie užsiima politiniais tyrimais, ne- 
dera lengvabūdiškai numoti ranka į idėjų tikrinimo bei duomenų, kuriais 
jos grindžiamos, analizės problemą. 

Ši mokslo samprata pripažįsta didžiąją dalį postempiricistinės kriti- 
kos, tačiau mokslo projektą ji rekonstruoja remdamasi tvirtesniais filoso- 
finiais pagrindais. Be to, ji geriau paaiškina tai, kokį vaidmenį mokslas 
gali atlikti visuomenėje. Mokslas nėra tik įrankis, nors jis gali būti pa- 
verstas tik įrankiu. Reikia pripažinti, jog moksliškumo dvasia implikuoja 
tam tikras vertybes bei tam tikrą elgesio būdą; tad ji apibrėžia ne tik tam 

tikrą mąstymo, bet ir gyvenimo būdą. Atsidavimas tiesai ir tiesos paieškai 
nera tik paprastos preferencijos, — šie dalykai išreiškia fundamentalią ver- 
tybinę orientaciją. Tiesa nėra tik semantikos sąvoka, o vertybė, kuri orien- 
tuoja tyrimą. Teigu, kad tiesa yra svarbiausia vertybė, reiškia teigti, kad 
teorijos ar įsitikinimai turi būti pripažįstami arba atmetami tik jų sude- 
rinamumo su duomenimis pagrindu, o ne dėl to, kad, tarkime, jų pri- 
pažinimas turi naudingų padarinių, tenkina kieno nors ekonominius ar 
politinius interesus, suderinamas su kokia nors apreikštąja doktrina ar 
suteikia visuomenei galią kontroliuojant žmones bei išteklius formuoti 
pasaulį. Visi šio pobūdžio motyvai, kurie dažnai lemia etinį, religinį ar 
politinį idėjų priimtinumą, prieštarauja moksliškumo dvasiai. Net tie, 
kurie mokslo filosofijoje laikosi instrumentalizmo pozicijos (ir yra linkę 
kalbėti veikiau apie teorijų adekvartumą ar naudingumą, o ne apie jų 
teisingumą), traktuoja tai, ką čia vadinu „tiesa“, pamatine vertybine 
mokslo orientacija. Mokslas reikalauja, kad sprendžiant empirinius klau- 
simus būtų vadovaujamasi vertybine orientacija į tiesos paiešką ir kad 
siekiant žinių mokslo metodams būtų teikiama pirmenybė. Neempirinių 
problemų atveju jis yra pasiruošęs užleisti vietą kitokiems metodams, t.y. 
jis pripažįsta papildomų ir kartais visiškai kitokių kriterijų teisėtumą 
sprendžiant neempirinių teiginių priimtinumo klausimą. 

Tad mokslas išties yra galios atmaina todel, kad primeta visuomenei 
tiesos klausimo sprendimo kriterijus. Mokslas iškilo kaip specifinis dis- 
kursas, konkrečiame Vakarų istorijos tarpsnyje mesdamas iššūkį kitiems 
diskursams, ir po ilgos kovos dėl viešpatavimo tam tikrose kalbėjimo bei 
mąstymo srityse, kuri atskiruose baruose vis dar tęsiasi, jis laimėjo mūšį. 
Ir nors tai buvo politinis mūšis, tai nereiškia, jog nebuvo rimto (episte- 
mologinio bei praktinio) pagrindo pasirinkti mokslinius tiesos kriterijus 
iš visų kitų galimų kriterijų sprendžiant klausimus, kuriuos mokslas įtrau- 
kia į savo valdas. 

Visa tai nereiškia, jog postmodernizmo įžvalgos Švietimo atžvilgiu 
tėra tariamos ir nepagrįstos. Jos galioja, ir jos turi mokslinį tyrimą pa- 
daryti kuklesnį, nuosaikesnį vertinant žmogaus mokslumo bei „pažan- 
gos“ galimybes, taip pat budresnį savivališkos galios atžvilgiu. Pripažinus 
postempiricistinę loginio pozityvizmo kritiką ir kuriant naujus raciona- 
lius mokslo pamatus galima išvengti reliatyvizmo pavojaus, net jeigu ten- 
ka pripažinti kritikų tezę, jog mokslas yra sprendimų priėmimo konven- 
cijų sistema, o ne Archimedo svertas, leidžiantis pasikelti į nepaneigiamų 
žinių aukštumas. 

RELIATYVIZMO ĮVEIKIMAS MOKSLINĖJE IR 
PRAKTINĖJE TEORIJOJE 


Pastangos įveikti reliatyvizmą paprastai sukasi aplink teorijų vertinimo 
kriterijų problematiką. Tarptautinių santykių teorijoje jį iškėlė į priekį 
tiek postpozityvistinis, tiek tarpparadigminis ginčas (Lapid, 1989). Net 
jeigu teorinis pliuralizmas yra sveikintinas dalykas, žinių įsigijimo idėja 
reikalauja kriterijų, pagal kuriuos būtų galima vertinti įsiukinimus, aiš- 
kinimus, teorijas bei paradigmas. Kitur (Vasguez, 1992, p. 840-844) esu 
pateikęs sąrašą reikalavimų, kuriuos turi tenkinti tiek empirinės, tiek nor- 
matyvinės tarptautinių santykių teorijos. 

Pateikiami mokslinės teorijos pagrįstumo kriterijai remiasi prielaida, 
kad gera teorija turi būti teisinga. Tad teorija, tyrimų programa ar pa- 
radigma, tenkinanti šiuos kriterijus, turi daugiau šansų būti teisinga negu 
toji, kuri jų netenkina. Jeigu nenorime pripažinti realistinės teorijų in- 
terpretacijos (žr. Nagel, 1961, p. 117-118, 141-152, 196), tada, kalbant 
labiau instrumentalistiniais terminais, galima sakyt, jog teorija, tenki- 
nanti šiuos kriterijus, bus efektyvesnė mums siekiant galutinio mokslo 
tikslo, t.y. žinių plėtros. 

Yra šešetas tokių kriterijų (visi jie gerai žinomi mokslo filosofijoje), 
kurie svarbūs ir tarptautinių santykių tyrimams. „Gera“ teorija turi būti: 


1 tiksli; 

2 falsifikuojama; 

3 pajėgi pademonstruoti didelę aiškinamąją galią; 

4 progresyvi, o ne regresyvi savo tyrimų programos (programų) atžvil- 
giu; 

suderinama su tuo, kas žinoma kitose srityse; 


“M 


6 reikiamu mastu taupi ir elegantiška. 


Šiuos reikalavimus atitinkamai vadinsiu tikslumo, falsifikuojamumo, 
aiškinamosios galios, progresyvumo, nuoseklumo ir taupumo kriterijais. 

Šie kriterijai nėra vienodai svarbūs. Esminiai yra du pirmieji; jeigu 
teorija nera tiksliai suformuluota arba negali būti falsifikuota (bent jau 
ta plačiąja prasme, kad joje nurodoma, kokio pobūdžio duomenys iš 
principo galėtų ją paneigti), ji yra nepriimtina, net jeigu tenkina kitus 
kriterijus. Didelė aiškinamoji galia, kuri čia apibrėžiama kaip teorijos 
pajegumas (teoriškai) išspręsti tas mįsles bei anomalijas, kurios iki tol 
buvo neišsprendžiamos, nedaug verta, jeigu tas aiškinimas netikslus arba 

nefalsifikuojamas. Panašiai tarptautinių santykių studijose dažnai per 
daug reikšmės teikiama teorinio taupumo kriterijui. Tačiau teorijos su- 
dėtingumo laipsnis, anot Craigo Murphy (asmeninė komunikacija, 
1993), turi priklausyti nuo jos pobūdžio. Teorija neprivalo aprėpti visų 
galimų kintamųjų nepriklausomai nuo jų santykinės reikšmės; tačiau jai 
neleistina siekiant paprastumo nepaisyti reikšmingų veiksnių. Svarbiausia 
teorija turi tenkinti patikrinamumo reikalavimą — pirmiausia iš principo, 
paskui ir faktiškai. 

Kriterijus, turintis didelės reikšmės tarpparadigminiam ginčui, — tai 
reikalavimas, kad tyrimo programos būtų progresyvios, o ne regresyvios. 
Tai pagrindinis kriterijus, kuriuo vadovavosi Lakatosas (1970) spręsda- 
mas Kuhno (1970) iškeltas vadinamąsias paradigmų nebendramatiškumo 
problemas (žr. Scheffler, 1967). Lakatosas parodo, jog nors logikos po- 
žiūriu teoriją gali falsifikuoti vienas vienintelis patikrinimo aktas, nėra 
jokio loginio pagrindo drausti teorijos performulavimą jai priimant vis 
naujų pagalbinių hipotezių. Tad nors atskira teorija arba aiškinimas gali 
būti falsifikuotas, labai sunku falsifikuoti visą tam tikra teorine perspek- 
tyva grindžiamą tyrimų programą, t.y. tai, ką Kuhnas vadintų paradig- 
ma. Čia pakanka pažymėti, kad tos paradigmos, kurios neįveikdamos 
empirinio patikrinimo apsistato 24 boc hipotezėmis, nuolat performu- 
luoja arba taiso savo teorijas, turi būti laikomos regresyviomis, o ne pro- 
gresyviomis. Galiausiai geros teorijos neturi prieštarauti tam, kas žinoma 
kitose pažinimo srityse. Antai tarptautinių santykių teorijos prielaidos 
apie agentų motyvaciją bei kognityvinės nuostatas turi būti suderinamos 
su tuo, kas žinoma (ne vien teoretizuojama), pavyzdžiui, psichologijoje. 

Nors šie kriterijai sugriežtina teorijos vertinimo procedūrą, svarbu ir 
tai, kad jie nebūtų taikomi ankstyvose teorijos plėtojimo stadijose, nes 
tokiu atveju būtų slopinama naujų tyrimo kelių paieška. Žodžiu, jie turi 
būti taikomi atsižvelgiant į siektinus tikslus ir griežtinami pastebint, kad 
teoretikai nepasistūmėja link tikslų, kuriems turi tarnauti jų teikiami 
aiškinimai. 

Beveik per visą tarptautinių santykių teorijos istoriją šalia empirinių 
tyrimų joje visada buvo svarbus normatyvinis komponentas, ir būtent 
šioje srityje galima tikėtis rimtų darbų dabar, kai intelektinis klimatas 
atšyla mums išsivaduojant nuo pozityvistinių prietarų. Nors postmo- 
dernizmas ir postempiricizmas tarptautinių santykių teorijoje išlaisvino 
vietos normatyvinei analizei, darbas šioje srityje vis dar nėra reikiamai 
griežtas; kad jis įgytų daugiau solidumo, jam taip pat turėtų galioti tam 
tikri vertinimo kriterijai. 

Kadangi praktinės teorijos paskirtis — teikti gaires praktinei veiklai, ji 
gali būti vertinama pagal tai, kokiu mastu tą funkciją atlieka, t.y. ar 
padeda orientuotis praktikams. Praktinę teoriją galima vertinti tiesio- 
giai — pagal tai, ar ji išties teikia informaciją, kuri praktikams reikalinga 
ir kuria jie gali pasinaudoti. Praktinė filosofija ir teorija gali būt tikri- 
nama pagal tai, kokiai politikai ir kokiems veiksmams ji atveria kelią. 
Tad praktinė teorija gali būti vertinama ir pagal jos vidines charakteris- 
tikas (pavyzdžiui, pagal jos teikamos informacijos pobūdį), ir pagal jos 
politinių preskripcijų kokybę. Pateikiu seprynetą tokios teorijos vertini- 
mo kriterijų; „gera“ praktinė teorija privalo: 


siekti gero tikslo ir turėti gerus padarinius; 

būti praktiškai įgyvendinama; 

teikti daugmaž išsamius ir tikslius siūlymus apie tai, kas darytina; 
būti aktuali sunkiausių politinių problemų atžvilgiu; 

numatyti sąnaudas (tarp jų ir moralines), kurias verta pakelti siekiant 
numatomos naudos; 


VV V ES ODNm- 


6 susilaukti sėkmės ir išvengti nesėkmės. 


Šiuos reikalavimus atitinkamai vadinsiu gerumo, praktiškumo, išsa- 
mumo, aktualumo, numatomo naudingumo ir sėkmingumo kriterijais 


(žr. Vasguez, 1992, p. 842-844). Juos galima papildyti septintuoju: 


7 praktinės teorijos implikuojama empirinė teorija turi būti moksliškai 
pagrindžiama. 


Šį reikalavimą vadinu empirinio pagrįstumo kriterijumi. Tiek, kiek 
praktinė teorija turi savo empirinę sritį, o ją turi beveik visos tokios 
teorijos, ji gali būti vertinama pagal kai kuriuos mokslo teorijos adekva- 
tumo kriterijus, pirmiausia pagal tikslumo kriterijų. Tačiau praktinei te- 
orijai reikalingi ir specifiniai kriterijai, nusakantys, ar ji deramai atlieka 
savo paskirtį, kuri skiriasi nuo mokslinės teorijos paskirties - nepaisant 
mažėjančio filosofinio atstumo tarp empirinės ir normatyvinės analizės. 

Gerumo kriterijus yra pamatinis ta prasme, kad juo remiasi visi kiti. 
Čia svarbiausia „gėrio“ apibrėžimas, kuris gali būti nustatomas (arba gin- 
čijamas) tik atžvilgiu platesnių etninių, religinių, profesinių ar organiza- 
cinių tikslų, kuriais vadovaujasi tam tikra grupė, arba, užsienio politikos 
atveju, — valstybės tikslų kontekste. Vienas iš postempiricizmo ir kritinės 
teorijos nuopelnų yra tai, kad šiomis temomis pradėta daugiau diskutuo- 
ti. Kokie yra ir kokie turėtų būti užsienio politikos tikslai; kokius pada- 

rinius sukelia vienokia ar kitokia politika; ar tie padariniai suderinami su 
etiniais ar kitokiais socialiniais standartais? Praktiškumo kriterijus kalba 
apie tai, kad gali būti daug patrauklių teorijų, tačiau jų patrauklumas 
gerokai išblėsta mėginant jas įgyvendinti, t.y. kai pasirodo, jog įdomiausi 
jų aspektai negali būti realizuoti. Panašiai išsamumo kriterijus nusako 
tai, kad kai kurios teorijos, pavyzdžiui, realistinė nacionalinių interesų 
koncepcija, teikia tam tikras bendras taisykles, tačiau neparodo, kaip jas 
taikyti konkrečioje situacijoje. Realizmas beveik nieko nepasako, pavyz- 
džiui, apie tai, kokie veiksmai pasitarnautų nacionaliniams interesams 
krizės atveju ar kokios priemonės būtų leidusios tokios krizės išvengti. 
Nors joks bendras receptas negali būti visiškai išsamus, analitikas turi 
disponuoti tam tikromis sąvokinėmis priemonėmis, kurios leistų siūlyti 
praktines rekomendacijas konkrečioje situacijoje; antraip teorija neturi 
praktinės vertės. Galiausiai praktinės teorijos įvertinamos pagal jų sėkmę 
arba nesėkmę. Dramatiškos nesėkmės, tokios kaip 1938 metų Miunche- 
no paktas, sužlugdo vykdomą politiką ir kartu diskredituoja su ja susi- 
jusią teoriją, net jeigu ši nėra dėl to kalta. Ir priešingai, praktinei teorijai 
kartą įsitvirtinus, tik dramatiška nesėkmė gali padėti jos atsikratyti, net 
jeigu ji netenkina visų kitų kriterijų. 

Iš šių dviejų sąrašų matyti, jog vienas pagrindinių skirtumų tarp nor- 
matyvinės ir empirinės analizės yra kriterijų, kurių pagrindu priimami 
arba atmetami teiginiai, skirtingumas. Be to, kadangi apibrėždama „ge- 
rumą normatyvinė analizė gali vadovautis įvairiomis vertybėmis, o moks- 
linė analizė aukščiausia vertybe laiko tiesą, praktinės teorijos kriterijai 
leidžia pripažinu adekvačiomis pačias įvairiausias pažiūras, nuostatas bei 
gyvenimo formas. Tai nėra būtinai blogai. Prasmių, interpretacijų bei 
gyvenimo būdų įvairovė gali būti savaiminė gėrybė, ir daugelis postmo- 
dernistų šią įvairovę laiko sveikintinu dalyku. Vis delto siūlomi kriterijai 
teikia tam tikrą pagrindą praktines alternatyvas vertinti racionaliai. Em- 
pirinėse srityse tiesos siekis iškelia griežtesnius kriterijus, ypač tikslumo 
reikalavimą, kurie leidžia teorijas lengviau paneigti. Nors tie kriterijai 
tiesą traktuoja veikiau kaip procesą, o ne galutinį rezultatą, pati tiesos 
idėja implikuoja ne aibę vienodai teisingų teorijų, o veikiau vieną tikslų 
galutinį paaiškinimą. 

Naudojantis šiais empiriniais kriterijais moksliniam tyrimui galima 
suteikti naują pagrindą, atsižvelgiant į svarbiausius kritinius postempiri- 
cizmo argumentus ir išvengiant postmodernistinio reliatyvizmo pavojų. 
Baigiamajame skirsnyje dabar aptarsiu postpozityvistinio ginčo implika- 
cijas tarpparadigminio ginčo ateičiai. 


+ TAN 

POSTPOZITYVIZMAS IR TARPTAUTINIŲ SANTYKIŲ 
TEORIJOS ATEITIS 


Postpozityvizmas sukėlė rimtą mokslinių tarptautinės politikos studijų 
krizę. Kai kuriems srities atstovams tai teikia piktdžiugiško džiaugsmo, 
nes jie mano, kad ateina galas to tipo analizei, kurios jie niekada nemėgo 
ir kuri jiems atrodė nuobodi ir sunki. Tačiau jie neįvertina, kokiu mastu 
grėsmė, iškilusi moksliniam tyrimui, gali tapti grėsme ir tiems dalykams, 
kuriais užsiima jie patys. Neabejotina, jog viso empiricizmo kritika, jau 
nekalbant apie viso Švietimo kritiką, gali turėti skaudžių padarinių įvai- 
rioms disciplinos koncepcijoms. 

Man atrodo, jog tikroji tarptautinių santykių tyrimų krizė yra tai, kad 
jos empirinėje ir normatyvinėje analizėje nesama rimtų, nuoseklių ir 
griežtų teorijų atrankos metodų. Postmodernizmas išryškina šią krizę. 
Tiek mokslo, tiek praktikos srityje nepajėgumas atsirinkti teorijas užker- 
ta kelią žinioms kumuliuoti bei tyrimų pažangai. Šis nepajėgumas paaiš- 
kinamas dvejopai: pirma, atrankos kriterijų stygiumi ir, antra, disciplinos 
stoka taikant net ir turimus kriterijus. Pirmiausia panagrinėkime, kaip ši 
padėtis paveikė tarpparadigminį ginčą. 

Kitaip nei Lapidui (1989), man neatrodo, kad mūsų disciplinoje eg- 
zistuoja daugybė konkuruojančių teorijų. Daugelis vadinamųjų skirtingų 
teorijų faktiškai išvis nėra teorijos, o tik sąvokinės schemos, susietos su 
keliais aiškinimo pavyzdžiais. Dauguma jų nėra konkuruojančios, nes 
megina aiškinti skirtingus reiškinius. Tokiu atveju kyla ne teorijų atran- 
kos, bet jų sintezavimo ir integravimo į nuoseklią visumą problema, t.y. 
turime ne teorijų vertinimo ir atrankos, bet teorijos konstravimo proble- 
mą. 

Panaši ir net rimtesnė teorijos konstravimo problema kyla tiems, ku- 
rie naudojasi duomenų analizės metodu. Šalia postempiricizmo metamų 
priekaištų jie susilaukia kaltinimų, kad moksliniai tarptautinės politikos 
darbai buvo tik lėšų ir energijos švaistymas ir kad juose nepadaryta jokių 
bent kiek reikšmingų atradimų (Ferguson ir Mansbah, 1988, p. 220, 
tačiau taip pat žr. jų išlygas kn. Ferguson ir Mansbach, 1991; Puchala, 
1991). Iš dalies dėl to kalti duomenų analizės teoretikai, neteikę reikia- 
mo dėmesio integruojantiems atradimams (žr. Dessler, 1991). Turint 
omeny naudojamų duomenų rinkimo metodikų įvairovę galima buvo 
laukti didesnės atradimų įvairovės. Tačiau kai kurie iš tų atradimų nėra 
tokie prieštaringi, kaip dažnai manoma, ir jie gali būti integruoti (žr. 


Vasguez, 1993). 

Puchalos (1991) teiginys, esą duomenų analizė mažiau produktyvi už 
teoretizavimą, sugestionuoja klaidingą dichotomiją. Teorijų konstravi- 
mas remiantis empiriniais duomenimis ar atradimais ir/arba pasiryžimas 
tikrinti teorinius teiginius tokių duomenų pagrindu yra mokslo pažangos 
sąlyga. Jo tezė, kad pagrindinis teorinis (išskirta jo) tokių bihevioristų 
kaip Kaplanas arba Deutschas indėlis buvo padarytas tada, kai jie mąstė 
metafiziškai, o ne pozityvistiškai (p. 40), klaidinančiai implikuoja, kad 
teorijos konstravimas nėra esminė mokslinio tyrimo proceso dalis. Teori- 
ja, kadangi ji sintezuoja visas žinias, visada atrodys vertinga, tačiau teori- 
ja, kuri nėra grindžiama tyrimais, tėra doktrina, ir kiekvienas, kuriam 
teko pažinti vienmatį realistinį šeštojo dešimtmečio mąstymą, turėtų su- 
prasti doktrinos pavojus. Atskiriant teoriją nuo mokslo ir pastarąjį vadi- 
nant pozityvizmu ar scientizmu, sukuriamos klaidinančios problemos. 
Mums reikia ne daugiau tradicionalistinio teoretizavimo, bet daugiau 
mokslinio teoretizavimo — tradicionalistams vertėtų daugiau dėmesio skir- 
ti savo teorijoms operacionalizuoti bei potencialiai jas falsifikuojantiems 
faktams identifikuoti; bihevioristams daugiau dėmesio vertėtų skirti savo 
konkretiems atradimams įvertinti bei juos sintezuoti į bendrą aiškinamą- 
ją teoriją. 

Mano požiūriu, pagrindinė kumuliacinės pažangos nebuvimo priežas- 
tis yra tai, kad dauguma tų teorinių prielaidų, kurias mėgino tikrinti 
moksliškai orientuoti teoretikai — prielaidų, apibrežiančių realizmą — vei- 
kiausiai yra klaidingos. Tiesą sakant, moksliniai tyrimai mums nuolat 
teikė duomenų, liudijančių, kad vyraujanti realistinė paradigma nėra la- 
bai produktyvus ar pažangus tyrimų orientyras (žr. Vasguez, 1983). Iš 
dalies griežtumo stoką disciplinoje paaiškina tai, kad joje pernelyg leng- 
vai atmetami metodai, o ne teorijos. Ši aplinkybė darosi gana rimta dėl 
to, kad pagrindiniai duomenų analizės oponentai yra susiję daugiausia su 
realizmu arba neorealizmu. Nors kai kurie tradicionistai nuo seno abe- 
joja mokslo pajėgumu tarptautinių santykių srityje atrasti ką nors dau- 
giau nei trivialybes, jiems nepavyko parodyti, kodėl tariamai ydingas me- 
todas buvo sėkmingiau taikomas tikrinant hipotezes, atitrūkstančias nuo 
realizmo programos, nei tikrinant pamatinės realizmo hipotezes (žr. Vas- 
guez, 1983, p. 183—194, 201). Tam, kad realistai ir neorealistai būtų 
traktuojami rimtai, jie turi aiškiai nurodyti, kokius galimus faktus jie 
pripažintų kaip savo teorijos paneigimą. Šio jų žingsnio laukiama perne- 
lyg ilgai. 

Realistai visada turėjo problemų su empiriniais duomenimis. Anksty- 
vieji realistai, tokie kaip Morgentau (1960), savo poziciją paprastai gin- 

davo pasitelkdami ją patvirtinančių istorinių pavyzdžių. Ši procedūra bu- 
vo, žinoma, labai nesistemiška, nes neteikė vienodos reikšmės pavyz- 
džiams, nesuderinamiems su ta pozicija. Tokia metodika pagrįstai buvo 
išjuokiama kaip „kapstymasis istorijoje“. 

Tačiau ir šiandien yra teoretikų — juos galima pavadinti neotradicio- 
nalistais — kurie atmeta visus darbus, grindžiamus duomenų analize, tarp- 
tautinių santykių teoriją suvokdami pirmiausia kaip loginės argumenta- 
cijos sritį. Pavojus, kurį kelia išskirtinis dėmesys argumentacijai, yra tai, 
kad dabar atsiranda vis daugiau autorių, aktyviai rašančių saugumo, karo 
ir taikos temomis, įsivaizduojančių, jog jie gali paaiškinti aljansų susida- 
rymą, krizių atsiradimą, karų priežastis ir taikos sąlygas nesiremdami jo- 
kiais kiekybinės analizės darbais šiomis temomis. Jie veikiausiau vado- 
vaujasi dviejomis prielaidomis. Pirma, jie mano, kad tokie darbai yra 
prieštaringi ir ne itin informatyvūs. Antra, jie mano, kad kiekybinė ana- 
lizė iš tikrųjų neteikia patikimų duomenų, kad galima iškelti abejonių 
dėl jos naudojamų matų, tyrimų metodikų bei teorinių prielaidų ir kad 
todėl į ją galima apskritai nekreipti dėmesio. 

Laikantis tokių įsitikinimų galiausiai prarandamas ryšys su empiri- 
niais duomenimis. Naudojimasis atsitiktiniais faktais ignoruojant ištisas 
tyrimų programas vargu ar gali būti pateisinamas. Šios nuostatos pada- 
rinius net įprastam diskursui, jau nekalbant apie tarpparadigminį ginčą, 
geriausiai atskleidžia konkretus pavyzdys. Vienas iš apmaudžiausių šiaip 
jau įdomaus Mearsheimerio (1990) straipsnio apie dvipoliškumą ir sta- 
bilumą šaltojo karo baigties sąlygomis bruožų buvo tai, kad jame nepai- 
soma (galbūt net nežinoma), kad šia tema atlikta labai reikšmingų em- 
pirinių tyrimų. Tie tyrimai rodo, jog jėgų dvipoliškumas koreliuoja su 
dažnais, tačiau nedideliais karais, tuo tarpu daugiapoliškumas koreliuoja 
su nedažnais, tačiau dideliais karais, tokiai kaip du pasauliniai šio šimt- 
mečio karai (žr. Bueno de Mesguita, 1978; Wayman, 1984). Šie duome- 
nys liudija, jog poliariškumas sietinas ne su karo ir taikos sąlygomis, o 
su skirtingais karo tipais(!) (Vasguez, 1993, p. 248-258). Šių duomenų 
analizė būtų atskleidusi, jog pats ginčas daugeliu požiūrių rėmėsi klaidin- 
gomis prielaidomis. Kartą Mearsheimeris (Hoffmannn, Keohane ir Me- 
arsheimer, 1990) komentuodamas Stanley Hoffmano rėmimąsi atsitikti- 
niais faktais pareiškė, jog klausimas, ar dvipoliškumas stabilesnis už dau- 
giapoliškumą, yra empirinis, bet šia tema nesama istorinių tyrimų. Ta- 
čiau, žinoma, pakaktų panagrinėti literatūros apžvalgas žurnaluose Jouwr- 
nal of Conflict Resolution arba Journal of Peace Research, kad būtų įsiti- 
kinta, jog šia tema esama sisteminių empirinių tyrimų, aprėpiančių 1815— 

1965 m. periodą. Jeigu tai būtų tik vieno asmens neapsižiūrėjimas, pro- 
blema nebūtų tokia aktuali. Taip pat reikšminga, jog Hoffmannas, vie- 
nas pirmųjų Amerikos socialinio mokslo kritikų, taip pat tenkinasi atsi- 
tiktiniais faktais (nurodydamas vienintelį Peloponeso karo atvejį), o ne 
sisteminiais duomenimis. Empirinis mokslas reikalauja, kad argumentai 
būtų grindžiami sistemiškai surinktais empiriniais duomenimis, o ne vien 
logika. 

Mano siūlomi kriterijai leistų pakeisti šią netikusią procedūrą, vyrau- 
jančią daugelyje tarptautinių santykių teorijos mokslinių darbų, griežtes- 
ne procedūra. Jeigu neotradicionalistams istorinių pavyzdžių analizė pa- 
tinka labiau už sisteminiais duomenimis grindžiamą darbą, jie gali ja 
užsiimti ir toliau; ir vis dėlto turi būti dedamos pastangos teorinius tei- 
ginius grįsti sistemine duomenų analize bei taikyti kitus adekvatumo 
kriterijus. Be to, jiems teks atsižvelgti į esamus kiekybines analizės duo- 
menis jau vien dėl nuoseklumo reikalavimo. Tačiau pastarasis kriterijus 
taikytinas abiem pusėms: kiekybinės analizės teoretikai turi atsižvelgti į 
lyginamąsias istorines studijas. Jeigu abi pusės vadovautųsi šiomis nuo- 
statomis, taptų galima tam tikra pažanga bei žinių kumuliavimas spren- 
džiant kai kurias problemas. 

Nors bendrąjį diskursą pagerintų net nedidelė griežtumo dozė, sie- 
kiant pajudėti į priekį tarpparadigminiame ginče reikėtų taikyti sistema- 
tiškesnius kriterijus. Lakatosas ir Kuhnas pabrėžia, kad paradigmos ne- 
gali būti falsifikuojamos taikant tai, ką čia vadinu tikslumo kriterijumi. 
Taip yra todel, kad bet kuri normali teorija, kuria turi disponuoti vyrau- 
janti paradigma tam, kad taptų vyraujanti, bus artikuliuojama ir plėto- 
jama įvairiomis kryptimis. Tačiau viena iš priežasčių, kodėl realizmas 
taip įvairiai artikuliuojamas, yra tai, kad jį tenka nuolat performuluoti 
susiduriant su anomalijomis bei su jam prieštaraujančiais faktais. Realiz- 
mo tendencija kelti nenuoseklias hipotezes (į jas įtraukiant tarpusavyje 
nesuderinamus teiginius ir tokiu būdu dažnai mėginant doktriną gelbėti 
nuo nepatogių faktų) žeidžia Popperio (1959) falsifikuojamumo kriteri- 
jų, taip pat ir Lakatoso (1970) reikalavimą vengti dauginti pagalbines 
hipotezes. Šio principo nesilaikymas paaiškina, kodėl realizmas išlieka 
gyvas nepaisant triuškinamos jo sąvokinių pagrindų kritikos, nepaisant 
istorinių anomalijų gausos bei patikimų empirinių paaiškinimų stygiaus. 
Sutinku su Hollisu ir Smithu (1990, p. 66), kad realizmo paradigmos 
sugebėjimas save nuolat performuluoti paaiškina jos išlikimą, tačiau, ki- 
taip nei jie, nemanau, kad tai yra pažangios tyrimų programos požymis. 
Priešingai, pataisų bei išlygų dauginimas atskleidžia regresyvinį realistinės 

tyrimų programos pobūdį. Jeigu būtų kitaip, tai ši tyrimų programa 
žengtų į priekį ne naudodamasi savo neapibrėžtumu ir teikdama kaskart 
naują formuluotę kaip „tikrąjį“ realizmą ar keldama naujas hipotezes, 
kaskart formuluojamas naujomis sąvokomis, bet sėkmingai išlaikydama 
empirinio tikrinimo testus. 

Tik sistemiškai taikant visus teorijos adekvatumo kriterijus ir tyri- 
muose atsižvelgiant į jos tikrinimo eigą, gali būti išspręstas tarpparadig- 
minis ginčas. Be to, telkiant dėmesį į tarpparadigminį ginčą galima būtų 
patraukti bendrai dirbti neotradicionalistus ir empiriškiau orientuotus 
teoretikus, nė vienai pusei neišsižadant savo skirtingų metodologinių nuo- 
statų. Ar taip įvyks, priklausys nuo to, ar nagrinėdami tarptautinių san- 
tykių teorijas mes visi sieksime šiek tiek daugiau griežtumo ir drausmės. 
Praktinės teorijos adekvatumo kriterijų taikymas taip pat galėtų norma- 
tyvinei teorijai suteikti naują griežtesnį pagrindą. Tad postpozityvistinis 
ginčas nebūtinai turi baigtis disciplinos skilimu ar dar neseniai joje vy- 
ravusios pozicijos slopinimu; jis gali paskatinti sąmoningesnę teorijų at- 
ranką, reiklesnį jų vertinimą, taip pat gali padėti grąžinti normatyvinę 
praktinę teoriją į jos teisėtą vietą tarptautinių santykių diskurse. 

Pabaigoje reikia pažymėti, jog nors „trečiasis ginčas“ pastūmėjo moks- 
linę tarptautinės politikos analizę į padėtį, kur jai tenka rekonstruoti 
savo filosofinius pagrindus, tai nebūtinai kelia pavojų joje egzistuojan- 
čioms tyrimų kryptims. Požiūris į mokslą kaip į autonominę sistemą su 
savo taisyklėmis bei normomis, grindžiamomis mokslinėmis konvencijo- 
mis bei sveiku protu, o ne vien nepaneigiamais logikos principais, moks- 
liniam tyrimui suteikia adekvatesnį epistemologinį pagrindą. Galiausiai, 
žinoma, postmodernistinė kritika paveiks daugumą minties srovių tarp- 
tautinių santykių teorijoje, ne vien kiekybinės analizės srovę. Toji kritika 
jau iš dalies ištaisė trumparegystę, sukeltą loginio pozityvizmo, ir sukūrė 
palankesnę terpę normatyvinėms bei teisinėms studijoms, taip pat ap- 
skritai teoriniam konstravimui. Postpozityvizmas ir postmodernizmas gali 
turėti naudingų padarinių, jeigu netaps naująja ortodoksija. Yra pavojus, 
kad kai kurie tradicionistai pasinaudos postpozityvizmu kaip ginklu iš 
naujo pradėti antrąjį ginčą (dėl tradicionalizmo ir mokslo priešpriešos) ir 
atmes arba igncruos empirinius tyrimus, užuot kritiškai juos vertinę te- 
oriniais bei dalykiniais aspektais. Tokia atomazga tik dar labiau suskai- 
dytų discipliną ir susilpnintų jos griežtumą tuo metu, kai labiausiai rei- 
kalingi lyginamieji skirtingų metodologijų rezultatų tyrimai ir griežtesni 
teorijų bei paradigmų vertinimo kriterijai. 

modernizmo srovei. Nors keletas iš jų eksplicitiškai svarstė reliaryviz- 
mo klausimą, galima sakyti, kad jų pozicija epistemologinės proble- 
matikos atžvilgiu tebeformuojamos. 


Nuorodos231 


Banks, M. 1985: The inter-paradigm debate. In M. Light and A. J. R. Groom (eds), 
International Relations: A Handbook of Current Theory, London: Frances Pinter, 7— 
26. 

Baudrillard, J. 1990: Seduction. New York: St Martin's Press. 

Berger, P. L. and Luckmann, T. 1966: The Social Construction of Reality. New York: 
Doubleday. 

Bueno de Mesguita, B. 1978: Systemic polarization and the occurrence and duration of 
war. Journal of Conflict Resolution, 22 (June), 241-267. 

Der Derian, J. and Shapiro, M. J. (eds) 1989: /nternationaVlntertextual Relations: Post- 
modern Readings of World Politics. Lexington: Lexingron Books. 

Dessler, D. 1991: Beyond correlations: toward a causal theory of war. International Stu- 
dies Ouarterly, 35, 337-355. 

Ferguson, Y. H. and Mansbach, R. W. 1988: The Elusive Ouest: Theory and Interna- 
tional Politics. Columbia, S. C.: University of South Carolina Press. 

Ferguson, Y. H. and Mansbach, R. W. 1991: Between celebration and despair: construc- 
tive suggestions for future international theory. International Relations Ouarterly, 35, 
363-386. 

Foucault, M. 1972: The Archbeology of Knowledge. New York: Panrheon. 

Hawkesworth, M. 1992: The science of politics and the politics of science. ln M. Haw- 
kesworth and M. Kogan (eds), Encyclopaedia of Government and Politics, London: 
Routledge, 5-39. 

Hoffmann, S., Keohane, R. O. and Mearsheimer, J. J. 1990: Correspondence: back to 
the future, part II. International Security, 15, 191-199. 

Hollis, M. and Smith, S. 1990: Explaining and Understanding International Relations. 
Oxford: Oxford University Press. 


232 John A. Vasguez 


Kuhn, T. S. 1970: The Structure of Scientific Revolutions, 2nd edn, enlarged. Chicago: 
University of Chicago Press. 

Lakatos, I. 1970: Falsification and the metbodology of scientific research programmes. In 
I. Lakaros and A. Musgrave (eds), Criticism and the Growtb of Knowledge, Camb- 
ridge: Cambridge University Press, 91-196. 

Lapid, Y. 1989: The third debate: on the prospects of international theory in a post- 
positivist era. International Studies Ouarterly, 33, 235-254. 

Lyorard, J. F. 1984: The Postmodern Condition. Minneapolis: University of Minnesora 
Press. 

Mearsheimer, J. 1990: Back to the future: instability in Europe afier tbe Cold War. 
International Security, 15, 5-56. 

Morgenthau, H. J. 1960: Politics Among Nations, 3rd edn. New York: Knopf. 

Nagel, E. 1961: The Structure of Science. New York: Harcourt, Brace 8 World. 

Nicholson, M. 1983: The Scientific Analysis of Social Behbavior: A Defence of Empiricism 
in Social Science. New York: St Martin's. 

Popper, K. 1959: The Logic of Scientific Discovery. London: Hutchinson. 

Puchala, D. J. 1991: Woe to the orphans of the scientific revolution. In R. Rorhstein 
(ed.), The Evolution of Theory in International Relations, Columbia, S. C.: Univer- 
sity of South Carolina Press, 39-60. 

Rosenau, P. M. 1992: Postmodernism and the Social Sciences. Princeton, N. J.: Prince- 
ton University Press. 

Scheffer, I. 1967: Science and Subjectivity. Indianapolis: Bobbs-Merrill. 

Vasguez, J. A. 1983: The Power of Power Politics: A Critigue. London: Frances Pinter. 

Vasguez, J. A. 1992: World politics theory. In M. Hawkesworth and M. Kogan (eds), 
Encyclopedia of Government and Politics, London: Routledge, 839-861. 

Vasguez, J. A. 1993: The War Puzzle. Cambridge: Cambridge University Press. 

Wayman, F. W. 1984: Bipolarity and war: the role of capability concentration and al- 
liance paterns among major powers, 1816-1965. Journal of Peace Research, 21(1), 
61-78. 


11 


Neorealizmas teorijoje ir 


praktikoje 


Andrew Linklater 


Idėja, jog neorealizmas yra ydingas teoriškai ir nevaisingas praktiškai, 
pastaraisiais metais plačiai diskutuojama kritiniuose sluoksniuose. Šio kri- 
tinio požiūrio atstovai mano, kad globalinės politinės struktūros nėra 
pastovios ir kad ateitis nebūtinai turi būti panaši į praeių. Taigi jie meta 
iššūkį dviem tezėms, kurias kėlė ir energingai gynė Kennethas Waltzas. 
Pirmoji yra ta, kad tarptautinė sistema, kuri išliko stebėtinai mažai pa- 
kitusi per ištisus tūkstanmečius, nesikeis ir ateityje. Antroji yra ta, kad 
anarchinė sistema sužlugdys, kaip sužlugdydavo iki šiol, visus jos refor- 
mavimo projektus. Neorealistai priduria, kad moraliniai argumentai, ku- 
riais grindžiamos kitokios tarptautinės tvarkos vizijos, neužkirs kelio se- 
nosioms elgsenos struktūroms — valstybinei nesantaikai ir karams — atsi- 
kartoti. 

Pasibaigus šaltojo karo erai skirtumas tarp neorealistinių ir kritinių 
tarptautinės politikos teorijų turėtų tapti dar reikšmingesnis. Neorealis- 
tinis Johno Mearsheimerio (1990) argumentas plėtoja Waltzo (1964) 
mintį, kad branduolinio dvipoliškumo susiklostymas buvo pagrindinė 
tarptautinio stabilumo po Antrojo pasaulinio karo priežastis. Mearshei- 
merio požiūriu, dvipoliškumui išnykus susikurs nauji grėsmių ir nestabi- 
lumo židiniai. Kritinė teorija dar neturi išplėtotos ilgalaikių tendencijų 
tarptautiniuose santykiuose koncepcijos, tačiau vienas toks mėginimas, 
kurį parodo Roberto Coxo darbai, kalba apie didėjančią mululateralizmo 
ir vidutinio galingumo valstybių reikšmę atsirandančioje postvestfalinėje 
pasaulio tvarkoje (Cox, 1989). Nors kritinė teorija ir neorealizmas turi 
labai skirtingas ateities galimybių vizijas, tarp jų beveik nevyksta ginčų 
dėl tikėtinos pasaulio raidos pasibaigus šaltajam karui ar dėl jų tarpusavio 
nesutarimų reikšmės tarptautinių santykių teorijos raidai. 

Šiame skyriuje susiesime ginčus dėl to, ar dvipoliškumui pasibaigus 

jau įgijo pagreitį ilgalaikiai kaitos procesai, su tebevykstančiu neorealistų 
ir kritinės teorijos atstovų ginču, kuriame viena pusė pabrėžia ciklinį 
tarptautinės istorijos pobūdį, o kita kreipia dėmesį į kaitos ir vystymosi 
galimybes. Skyrių sudaro keturios dalys. Pirmoje dalyje nagrinėjamas 
Waltzo argumentas, esą neorealizmas ne tik skiriasi nuo realizmo, bet ir 
pranoksta jį. Antroje ir trečioje dalyje lyginami neorealistiniai argumen- 
tai dėl dvipolio pasaulio stabilumo su kai kuriais naujesniais požiūriais į 
kintantį valstybių santykių pobūdį ir į atsirandančias jų glaudesnio ben- 
dradarbiavimo struktūras. Šių skirsnių tezė yra tai, kad neorealizmas rei- 
kiamai neįvertina valstybių santykių kaitos pobūdžio industrializuotoje 
pasaulio dalyje. Ketvirtoje dalyje išryškinamas trejetas aspektų, kuriais 
neorealizmą pranoksta kritinės tarptautinių santykių teorijos; parodoma, 
jog jos teikia geresnį santykio tarp vienetų ir tarptautinės sistemos paaiški- 
nimą, liudija geresnį kultūrinių pasaulinės politikos aspektų svarbos supra- 
timą ir aiškesnį suvokimą, jog pagrindinė problema suirus dvipoliam pasau- 
liui yra naujų politinės bendruomenės formų kūrimo problema. 


REALIZMAS IR NEOREALIZMAS: PIRMINIAI SKIRTUMAI 


Waltzas nuo seno skeptiškai vertino idėją, kad karų priežastys gali būti 
panaikintos apeliuojant į gerąsias žmogiškosios prigimties savybes arba 
kuriant teisingumu pagrįstas vidaus politines sistemas. Knygoje Žmogus, 
valstybė ir karas (1959) jis įrodinėja, kad tarptautinė sistema sužlugdė 
liberalų bei socialistų viltį, jog teisėtų režimų atsiradimas padės atsikra- 
tyti karų. Zarptautinės politikos teorijoje (1979) kriukuodamas redukcio- 
nistų įsitikinimą, jog tarptautinė sistema gali būti paaiškinta paaiškinus 
suverenias jos dalis, Waltzas įrodinėja, kad nekonformistiniai režimai ga- 
liausiai socializuojami, t.y. priverčiami prisitaikyti prie šioje anarchinėje 
sistemoje vyraujančios elgsenos. 

Waltzo požiūriu, redukcionizmas negali paaiškint, kodėl valstybės 
elgiasi labai panašiai, nepaisant jų skirtingų politinių sistemų ir priešingų 
ideologijų. Pagal neorealizmą šis reiškinys gali būti paaiškintas tik tuo 
atvėju, jei tarp valstybių ir jų užsienio politikos įterpiami sisteminiai 
veiksniai. Neorealistai siekia parodytu, jog būtent šios sisteminės jėgos 
lemia stebėtiną valstybių elgsenos panašumą užsienio politikoje. 

Redukcionizmo idėja remiasi klasikinių liberalų ir socialistų tarprau- 
tinių santykių koncepcijomis, tačiau, anot Waltzo, realistai taip pat daž- 
nai daro šią klaidą. Klasikinis realizmas suvokė anarchinės sistemos po- 

veikio svarbą, tačiau nesugebėjo pateikti įtikinamo jos struktūros paaiš- 
kinimo. Realistai dažnai koncentruodavo demesį į valstybių užsienio po- 
litiką manydami, kad būtent ji teikia raktą, leidžianų paaiškinti pasaulio 
nimo, jog tarptautinės politikos teorija negalima, nes ją formuoja labai 
skirtingos ekonominės, politinės ir ideologinės jėgos (Waltz, 1990, p. 
25). Realistų klaida buvo jų prielaida, kad ne;manoma nubrėžti griežto 
skirtumo tarp valstybių sistemos ir suverenių tos sistemos vienetų pri- 
gimties. Kaip matysime toliau, santykis tarp sistemos ir šių vienetų išlie- 
ka labai ginčytina Waltzo koncepcijos tema. 

Waltzas pripažįsta ekonomikos, politikos ir kultūros sąsają, tačiau pri- 
duria, kad tarptautinių santykių teorija gali būti plėtojama tarptautinę 
sistemą abstrahuojant nuo kitų sričių. Esą nesugebėdami tarptautinės 
sistemos atskirti nuo šių sąsajų tokie realistai kaip Aronas buvo priversti 
tenkintis atsitiktiniais užsienio politikos faktų apibendrinimais (Waltz, 
1990, p. 33). Tuo tarpu neorealizmas remiasi prielaida, kad tarptautinių 
santykių teorija ir užsienio politikos teorija nėra vienas ir tas pats da- 
lykas. 

Waltzo įsitikinimu, neorealizmas pranoksta realizmą taip, kaip fiziok- 
ratai pranoko ankstesnius teoretikus, aiškinusius šalių ekonominės gero- 
vės skirtingumus ir nevienodus jų vystymosi tempus. Fiziokratų prana- 
šumą ankstesniųjų ekonominių mąstytojų atžvilgiu nulėmė tai, kad jie 
išdrįso teoriškai izoliuoti ekonomiką nuo visuomenės ir politikos, nors 
realiai šių sričių neskyrė jokios griežtos ribos. Suvokę tokios abstrakcijos 
būtinybę fiziokratai pateikė pranašesnį pirminių ekonominio augimo de- 
terminančių paaiškinimą. Neorealistų žingsnis abstrahuojant tarptautinę 
sistemą nuo platesnio sociopolitinio konteksto panašiai iškreipia tikrovę, 
tačiau jis leidžia identifikuoti varomąsias tarptautinės politikos jėgas ir tiks- 
liau numatyti ateities raidą (1990, p. 22-31). 

Siekdamas paaiškinti vienodą per ištisus šimtmečius skirtingų nacio- 
nalinių valstybių elgesį ir tarptautinio politinio gyvenimo pastovumą, 
neorealizmas abstrahuojasi nuo daugelio veiksnių, kurie buvo svarbūs 
realizmui (Waltz, 1979, p. 66). Jis atsispiria pagundai, kuriai neatsispiria 
realistai, plūduriuoti atsitiktinių, laikinų, nenumatomų reiškinių jūroje 
(p. 5 ir 8). Neorealizmas vadovaujasi prielaida, kad tarptautinės politikos 
„reguliarumas bei atsikartojamumas“ atspindi tam tikrų giluminių struk- 
tūrų funkcionavimą. Didžiausias jo pranašumas realizmo atžvilgiu esąs 
tas, kad tarptautinę politiką jis ryžosi konceptualizuoti „kaip sistemą su 
griežtai apibrėžta struktūra (Waltz, 1990, p. 29-30). 

Kai kuriems analiukams realizmo ir neorealizmo panašumai atrodo 
svarbesni už jų skirtumus (Gilpin, 1984; Little, 1985). Jie teisingai nu- 
rodo to, kas pabrėžiama, skirtingumus. Neorealizmas pabrėžia užsienio 
politikos reguliarumus ir ilgalaikį anarchinės sistemos reprodukavimąsi, 
tačiau realizmas taip pat plėtojo šias temas, tad neverta pernelyg suprie- 
šinti Waltzą 1 Morgenthau. Ir vis dėlto skirtumai egzistuoja. Waltzo 
neorealizmas mėgina vadovautis mokslo filosofijos ir struktūralistiniais 
socialinių reiškinių aiškinimo modeliais, kas nėra būdinga klasikiniam 
realizmui. Šis metodologinis griežtumas yra esminis svarbiausiam neore- 
alizmo tikslui - nusakyti pagrindinius struktūrinius valstybių sistemos 
bruožus. 

Anot Waltzo, tarptautinės sistemos struktūra skiriasi nuo vidaus po- 
litinių sistemų struktūros trimis aspektais: sistemos tvarkos principu, vie- 
netų pobūdžiu ir jų galių pasiskirstymu. Vidaus politinėse sistemose tvar- 
kos principas yra hierarchija, tuo tarpu tarptautinės sistemos principas 
yra anarchija. Hierarchinėse vidaus sistemose vyrauja valdymo ir paval- 
dumo santykiai, o individai gali laisvai specializuotis sudėtingoje socia- 
linėje darbo pasidalijimo struktūroje; anarchinėse sistemose, kur nėra 
valdymo ir pavaldumo santykių, sudedamieji jos vienetai turi tendenciją 
funkciškai supanašėti. Individai hierarchinėse sistemose yra funkcionaliai 
panašūs ir nevienodi savo galia, tuo tarpu anarchijos valdose valstybės 
turi nevienodas galias atliekant tas pačias funkcijas. (Waltz, 1979, 
p. 104). 

Tarptautinių santykių tvarkos principas išlieka nesikeisdamas ištisus 
šimtmečius, ir valstybės kliaunasi tik savo pačių jėgomis susidurdamos su 
saugumo dilema, kuri neišvengiamai iškyla anarchijos sąlygomis (Waltz, 
1979, p. 187-188). Tos valstybės, kurios, kaip buvusioji Sovietų Sąjun- 
ga, įsivaizdavo, jog tarptautinių santykių struktūrai gali būti suteiktas bet 
koks pavidalas, nepajėgė pakeisti esamo jos pavidalo. Egzistuoja tam tik- 
ra ekonominė valstybių tarpusavio priklausomybė, tačiau ji yra menka, 
palyginti su tuo ekonominės bei socialinės integracijos lygiu, kuris egzis- 
tuoja valstybių viduje. Anarchijos sąlygomis kiekviena valstybė mėgina 
išvengti priklausomybės nuo kitų, ir kiekviena baiminasi dėl to, kad iš 
ekonominės tarpusavio priklausomybės teikiamos abipusės naudos gauna 
mažesniąją dalį (p. 105-106; Grieko, 1988). Organizuojantis tarprauti- 
nių santykių principas verčia valstybes funkcionuoti kaip nepriklausomus 
vienetus (Waltz, 1979, p. 93). 

Neorealizmas pabrėžia atsikartojamumą, tačiau jis neneigia kaitos ga- 
limybės. Pokyčiai tarptautinės sistemos viduje vyko dėl karinių galių kon- 

figūracijos pokyčių, tačiau nepasikeitė ją organizuojantis principas, ir ne- 
atrodo, kad šis pasikeitimas kada nors galėjo atrodyti tikėtinas ar neiš- 
vengiamas (Waltz, 1979, p. 100). Galbūt kada nors anarchija užleis vietą 
hierarchijai, tačiau Waltzo įsitikinimu, šiuo metu nesama jokios ekono- 
minės ar politinės tendencijos, kuri galėtų transformuoti esamos anarchi- 
jos sąlygas bei padarinius. Jėgų pusiausvyros pokyčiai, žinoma, vyks, ta- 
čiau jokie karinių galių konfigūracijos pasikeitimai negali pakeisti bazinės 
tarptautinių santykių struktūros ar radikaliai modifikuoti jos suverenių 
vienetų elgsenos. Ir vis dėlto dabartinė globalinė jėgų pusiausvyros re- 
konfigūracija neorealizmui turi kelti rūpesčių. 


DVIPOLIŠKUMAS, BRANDUOLINIAI GINKLAI IR 
TARPTAUTINIS STABILUMAS 


Waltzas rašė, jog branduolinėje epochoje tenka atsikratyti įprasto įsitiki- 
nimo, jog dvipoliškumas yra mažiau stabilus nei daugiapoliškumas: dvi- 
poliškumo pasaulis buvo stebėtinai stabilus (1988, p. 620). Kadangi kliū- 
tys siekiant įgyti supergalybės statusą niekada nebuvo tokios didelės, o 
Sovietų Sąjungos išlikimas atrodė neabejotinas, Waltzas darė išvadą, kad 
dvipolė sistema bus ne tik stabili, bet veikiausiai ir ilgalaikė (1979, p. 95 
ir 183). 

Tačiau dvipolis pasaulis pasirodė esąs kur kas trapesnis nei įsivaizdavo 
dauguma analitikų. Vis delto, kaip jau pažymėjome, Waltzas nemano, 
kad tam tikros jėgų pusiausvyros suirimas transformuoja visą tarptautinę 
sistemą. Jis prognozuoja „ne tai, kad pusiausvyra, kartą susiklosčiusi, bus 
išlaikoma, o tai, kad pusiausvyra, kartą sutrikdyta, bus atkuriama“ kito- 
kiais būdais (1979, p. 128). Po Sovietų Sąjungos žlugimo tokie neore- 
alistai kaip Johnas Mearsheimeris apie dvipoliškumo baigtį pradėjo kal- 
bėti veikiau kaip apie dingsų susirūpinti, o ne kaip apie dingsų džiū- 
gauti. 

Neorealistai iškėlė ketvertą argumentų, grindžiančių jų tezę, kad dvi- 
polis pasaulis būtų stabilesnis už jį pakeitusį daugiapolį pasaulį. 

Pirma, dvipolis pasaulis buvo išvaduotas nuo karų tarp didžiųjų ga- 
lybių, nes grėsmė jų pačių saugumui ir išlikimui buvo labai akivaizdi. 
Atsargumas užsienio politikoje ir jautrumas galimiems perdėtų reakcijų 
padariniams — štai kas garantavo ilgalaikę taiką. Tuo tarpu daugiapolėje 
sistemoje pavojai buvo mažiau ryškūs, o atsakomybės ir gyvybinių inte- 
resų ribos mažiau apibrėžtos (Waltz, 1964). Dėl to kildavo pavojus, kad 

valstybės klaidingai suvoks savo konkurentų galią arba neįvertins jų nuo- 
statos tvirtumo, ir dėl to savo veiksmais sukels įvykius, pasibaigiančius 
karu (Mearsheimer, 1990, p. 14). Daugiapolėse sistemose vyrauja ne- 
apibrėžtumas, nes čia sunku prieiti prie bendro sutarimo dėl valstybių 
teisių bei pareigų (p. 17). 

Antra, daugiapolėse sistemose šią tarpusavio nesupratimo riziką dar 
labiau didina tai, kad čia esama karinių aljansų, vienijančių apylygių 
galių valstybes. Daugiapoliame kontekste atskiros valstybės pasitraukda- 
mos iš aljanso iškart sukelia grėsmę likusiųjų saugumui. Šiuolaikiniame 
dvipoliame pasaulyje menkesnė partnerių karinė galia reiškė, kad super- 
valstybėms tokie išdavystės aktai didelės reikšmės neturėjo. Supervalsty- 
bės galėjo skirti savo pagrindinį dėmesį centrinei strateginei pusiausvyrai 
išsaugoti nesibaimindamos dėl „perbėgėlių“ (Mearsheimer, 1990, p. 14). 

Trečia, kadangi krizė galėjo sukelti supervalstybių karą, ilgalaikė taika 
išsilaikė ne vien dėl dvipoliškumo. Jeigu supervalstybės būtų ginkluotos 
įprastais ginklais, joms būtų galėjusi kilti pagunda, atsiradus karinės sėk- 
mės tikimybei, užpulti savo pagrindinę varžovę. Branduolinis ginklas bu- 
vo esminis stabilumo šaltinis dvipoliame pasaulyje, nes nė viena iš super- 
valstybių negalėjo tikėtis pergalės arba manyti, kad karinio pralaimėjimo 
sąnaudos būtų pakeliamos (Waltz, 1988, p. 624-627; Mearsheimer, 
1990, p. 19-20). 

Waltzas kėlė idėją, kad kontroliuojamas kitų valstybių ginklavimas 
branduoliniais ginklais galėjo padaryti stabilizuojantųį poveikį, tad šiuo 
atžvilgiu branduolinio ginklo platinimas būtų veikiau sveikintinas, o ne 
bauginantis dalykas (1981, p. 30). Mearsheimeris teigė, jog po šaltojo 
karo „ribotas ir kontroliuojamas“ branduolinio ginklo platinimas ir Vo- 
kietijos priėmimas į branduolinių valstybių šeimą padėtų išlaikyti stabi- 
lumą Europoje, nors ateitis būtų pavojingesnė nei praeitis (1990, p. 8). 
Tačiau čia neorealizmas susiduria su problema. Jeigu įvyktų sklandus 
perėjimas prie stabilaus branduolinio daugiapoliškumo, didžiųjų galybių 
skaičius taptų mažiau svarbus negu jų destrukcinė karinė galia ar noras 
bendradarbiauti. Ir jeigu gebėjimas veikti kolektyviai laikytinas svarbiu 
kintamuoju, tai Stanley Hoffmannas yra teisus neigdamas, kad anarchi- 
nis tarptautinės sistemos pobūdis turi didesnės reikšmės nei suverenių 
valstybių prigimtis nulemiant karo arba taikos padėtį (Mearsheimer, 
1990, p. 12; Hoffmann, 1990, p. 192). Tai yra esminė problema, prie 
kurios dar sugrįšime. 

Ketvirta, priklausomybės abipusiškumas, būdingasis daugiapolių sis- 
temų bruožas, verčia kiekvieną valstybę žvelgti į kitas įtariai (Waltz, 1979, 

p. 209). Esant didelei tarpusavio priklausomybei atsiranda didesnė kon- 
fliktų tarp valstybių tikimybė (Mearsheimer, 1990, p. 45). Neįprastai 
aukštas ekonominės autarchijos laipsnis po Antrojo pasaulinio karo su- 
mažino karo tarp supervalstybių tikimybę (Waltz, 1979, p. 138 ir 144). 

Neorealizmas išliks ilgalaikių tarptautinių santykių tendencijų anali- 
zės pagrindu, jeigu teisus Mearsheimeris (1990, p. 56) teigdamas, kad 
pastarųjų keturiasdešimt penkerių metų stabilumas vargiai ar išsilaikys 
per ateinančius kelis dešimtmečius. Tačiau sistemos ir jos vienetų santy- 
kis lieka neaiškus. Buvo iškelta tezė, kad realizmas mažiau efektyvus aiš- 
kinant tarptautinę politiką pramoninių šalių grupėje nei aiškinant peri- 
ferinių valstybių santykius, kuriuose tebevyrauja karinio pobūdžio kon- 
kurencija (Goldgeiger ir McFaul, 1992). Jeigu taip yra iš tikrųjų, tai 
pramoninio pasaulio valstybės gali atsispirti tai sistemos logikai, kurią 
neorealizmas laiko neišvengiamu anarchijos padariniu. Richardo Rose- 
crance'o (1986) įsitikinimu, gali kilu nestabilumas, jeigu greitai nesusi- 
kurs nauja didžiųjų valstybių sandora, tačiau jose įsitvirtinus liberalio- 
sioms demokratinėms vertybėms bei laisvosios rinkos idėjoms šis proce- 
sas gali palengvėti. Net Waltzas pritariamai linkčioja liberalizmo pusėn. 
Epochoje, prasidėjusioje po šaltojo karo, nerimą kelia neatsverta JAV 
galia, tačiau yra tiesos liberalizmo tezėje, kad liberalios demokratinės vi- 
suomenės paprastai sugyvena taikiai, tad liberaliosios demokratijos plėtra 
yra sveikintina tiek tarptautinės, tiek vidaus politikos požiūriu (Waltz, 
1991, p. 670). 

Anot Waltzo, santykinė vienetų ir sistemos reikšme laikui bėgant kin- 
ta. Dvipoliame pasaulyje „labiau tikėtinas tarptautinės sistemos domina- 
vimas“, tuo tarpu daugiapoliškumo sąlygomis valstybės turi didesnę ka- 
rinių blokų formavimo laisvę (1964, p. 901). Tačiau niekur neaptaria- 
ma, kaip valstybės gali demonstruoti savo laisvę ar galią kitokiais aspek- 
tais, pavyzdžiui, institucionalizuodamos didžiųjų valstybių taikingų tar- 
pusavio santykių normas. Visa neorealizmo dvasia priešinasi vienetų ini- 
cijuojamos kaitos analizei. Neorealizmas pabrėžia, kaip nekonformistinės 
valstybės, tokios kaip Sovietų Sąjunga, buvo priverstos prisitaikyti prie 
vyraujančių tarptautinės elgsenos stereotipų, ir sugestionuoja, kad toks 
pat likimas nonkonformistinius vienetus ištiks ir ateityje (Waltz, 1979, 
p. 128 ir 152). Waltzo įsitikinimu, Morgenthau tezė, esą supervalstybių 
detantas būtų tvirtesnis, jeigu remtųsi bendrai pripažįstamais moraliniais 
principais, pagrįsta redukcionizmo klaida, kai tariama, jog tarptautinių 
santykių kontūrus lemia valstybių vidaus politikos charakteristikos. Gre- 
tutine Morgenthau klaida buvo jo įsitikinimas, jog svarbu „kažką daryti 

keičiant svarbiausių tarptautinių agentų vidaus poliukos nuostatas“ 
(Waltz, 1979, p. 62). Paties Waltzo pastabos apie pozityvius, tiesa, su 
išlygomis konstatuojamus liberaliųjų demokratijų pasiekimus perša kito- 
kią ir mažiau keistą išvadą, nors neorealizmui ji iškelia naujų problemų. 
Jeigu niekas netrukdo liberaliosioms demokratijoms taikiai sugyventi tar- 
pusavyje, tai neorealizmo pabrėžiamas sistemos ir vieneto skirtumas, taip 
pat jo skepticizmas tarptautinės sistemos reformavimo galimybių atžvil- 
giu tampa įtartinas. Tarptautinis stabilumas gali pradėti priklausyti ne 
tiek nuo didžiųjų galybių skaičiaus ar nuo jų karinės galios, kiek nuo 
principų, kuriais jos vadovaujasi tarptautiniuose santykiuose, ir nuo mo- 
ralinių taisyklių, kurias jos išpažįsta. 


SMUNKANTI NEOREALIZMO ĮTAKA? 


Idėja, kad liberaliosios demokratijos plitimas galėtų padėti performuoti 
tarptautinę sistemą (Doyle, 1986), Waltzui tėra šalutinė, tačiau ji domi- 
nuoja kai kurių jo kritikų rašiniuose. Antai Fukuyama (1991) kalba apie 
giluminės globalinės kaitos sroves, del kurių santykiai tarp liberalių de- 
mokratinių pramoninių valstybių pradėjo remtis susitarimais, o ne jėga. 
Fukuyama'os teigimu, Michaelo Doyle'o tezę apie tai, kad liberalios de- 
mokratinės visuomenės sukuria unikalią taikos zoną, išgarsino ir patvir- 
tino demokratizavimo banga, transformavusi Sovietų Sąjungą ir Rytų 
Europą. Johnas Muelleris (1989) mano, jog karas pramoninei visuome- 
nei tampa tokiu pat pasibjaurėjimo objektu, kokiu tapo asmeninės dvi- 
kovos devynioliktojo amžiaus Europoje. Ray (1989) pažymi, jog pana- 
šiai, kaip moralės pažanga XIX amžiuje panaikino vergovę, taip šiuolai- 
kinė moralės pažanga diskredituoja jėgos naudojimą tarptautiniuose san- 
tykiuose. Ar šie autoriai yra teisūs manydami, kad kultūrinė kaita nacio- 
nalinių valstybių viduje jau sutramdė neorealistinę anarchijos logiką? Ar 
jie pagrįstai teigia, jog „anarchija yra tokia, kokią ją padaro valstybės“ 
(Wendr, 1992)? 

Nors neokantininkų tezė tebėra ginčytina, gana plačiai sutariama, jog 
liberaliosios demokratijos plėtra yra sveikintinas reiškinys, papildantis ki- 
tas pramoninio pasaulio kaitos tendencijas. Neabejotina, jog dabar galin- 
giausios valstybės, palyginti su jų pirmtakėmis, yra mažiau linkusios kliau- 
tis jėga sprendžiant tarpusavio politinius nesutarimus. Branduolinė revo- 
liucija ne tik padėjo išlaikyti taiką, bet ir nutraukė priklausomybę nuo 

„ginkluotų masių“, kurios buvo šiuolaikinio nacionalizmo galios atrama 
(Mearsheimer, 1990, p. 21). Del to pramoninėse visuomenėse susifor- 
mavo pacifiškesnė kultūra. Nors pasaulinėje politikoje kovos dėl terito- 
rijų tebesitęsia, ne viena iš didžiųjų valstybių nėra pagauta praeities laikų 
idėjos, kad įgyti naujų teritorijų yra būtina ekonominio augimo sąlyga 
(Gilpin, 1981, p. 138; Rosecrance, 1986). Šiuo požiūriu tai, ką Rosec- 
rance'as vadina komercinės valstybės iškilimu, žymi takoskyrą tarprauti- 
nės visuomenės raidoje. Didžiųjų valstybių santykiuose karinę konfron- 
taciją ne tik pakeitė ekonominė konkurencija, bet ir — priešingai realiz- 
mo postulatams — dėl to joms gali atsirasti paskatų atlikti specializuotus 
vaidmenis tarptautinėje ekonominės bei politinės atsakomybės sistemoje 
(Rosecrance, 1986, p. 24 ir 101). Plėtodamas gretimą temą Robertas 
Coxas (1989, p. 827-828) padarė išvadą, jog daugiašališkumo ir vidu- 
tinio galingumo valstybių bendradarbiavimo galimybės išsiplėtė susilpnė- 
jus JAV hegemonijai; tas pat pasakytina apie visą pasaulį dvipoliškumo 
baigties sąlygomis. 

Analogiškas argumentas susijęs su valstybių tarpusavio priklausomy- 
bės poveikiu suvereniai valstybei, jos norui bendradarbiauti su kitais ir 
taikytis prie tarptautinių organizacijų priimtų taisyklių. Robertas Keoha- 
ne'as (1989), pripažindamas neorealistinį valstybių racionalaus egoizmo 
postulatą ir naudodamasis lošimų teorijos idėjomis, aiškina, kokiu būdu 
valstybių savo naudos supratimas galėtų būti išplėstas joms tampant tarp- 
tautinių institucijų dalyvemis. Esama paralelių tarp šios požiūros ir „an- 
glų racionalistų“ nuostatos, nes jos abi anarchijos sąvokai pripažįsta tik 
labai ribotą aiškinamąją galią (Keohane, 1990). Tarptautinė sistema yra 
anarchinė, tačiau joje taip pat veikia tam tikri normatyviniai principai. 
Žvelgiant į dalyką iš šios perspektyvos, neorealizmas reikiamai neįvertina 
normatyvinių saitų reikšmės valstybių elgsenai praeityje bei tų saitų po- 
tencialo ateityje. 

Daugiapoliškumo pasauliui likus praeityje atsiranda daugiau galimy- 
bų klostytis daugiašalėms globalinės tvarkos formoms, tačiau, žinoma, 
valstybių galios ir valdžios perleidimas globalinėms institucijoms nėra 
vienintelis ateities rūpestis. Nacionalinė valstybė patiria spaudimą iš dvie- 
jų pusių: viena vertus, globalizavimas smarkiai susiaurina jos autonomi- 
nės veiklos galimybes, kita vertus, subnacionalinės grupės reikalauja di- 
desnio atstovavimo ir autonomijos. Kaip prieš daugelį metų pažymėjo 
Aronas (1968), nacionalizmas ir globalizmas veikia tandemo principu: 
pažangos netolygumas skaido žmonių giminę. Sparti dvipoliškumo baig- 
tis yra dramatiškiausias pastarųjų keturių dešimtmečių pasaulinės politi- 

kos poslinkis, tačiau valstybinio socializmo visuomenių žlugimas turi bū- 
ti suvokiamas platesniame šių dviejų kaitos procesų — subnacionalinio 
maišto ir globalizavimo - griaunančių vestfalinės sistemos pagrindus, 
kontekste. 

Šios perspektyvos skiriasi nuo neorealizmo bent keturiais svarbiais 
aspektais. Pirma, neorealistų įsitikinimu, strateginiai veiksniai vis dar le- 
mia didžiųjų valstybių santykių pobūdį. Strateginiai santykiai gali pasi- 
keisti, o pacifikacija gali pasirodyti esanti tik laikinas dalykas. Oponuo- 
jančių perspektyvų atstovai neigia, kad jėgų pusiausvyros pasikeitimas 
yra vienintelis reikšmingas pasaulinės politikos pokytis; jie teigia, kad 
didžiųjų valstybių santykių pacifikacija rodo dominuojančią šiuolaikinės 
pasaulinės politikos logiką (Richardson, 1992, 1993). Antra, neorealistai 
ir jų kritikai nesutaria dėl santykinės kultūrinių veiksnių reikšmės pasau- 
linėje politikoje. Waltzas teigia, jog sisteminėje atsikartojančių struktūrų 
analizėje reikia nekreipti dėmesio į įsitikinimus bei tradicijas (1979, 
p. 81-82). Kritikai kalba apie valstybinio valdymo revoliuciją, kurios sis- 
temininkai nemato ir nepaaiškina — apie vertybių transformaciją pasau- 
linėje politikoje (Morse, 1976). Trečia, kritikų įsitikinimu, neorealizmas 
teikia neadekvatų jėgų, vyraujančių pasaulinėje politikoje, vaizdą būtent 
todel, kad valstybių sistemą analizuoja atsietai nuo suverenių vienetų ir 
sudėtingų ekonominės bei kultūrinės kaitos procesų, kurie dabar vyksta 
valstybėse. Tarptautinė sistema dabar ne tik labiau priklauso nuo jos 
vienetų pobūdžio, kaip sugestionuoja Waltzas, bet valstybės turi galią 
inicijuoti radikalius pasaulinės politikos pokyčius. Ketvirta, neorealistų 
įsitikinimu, dėmesio centre turi išlikti jėgų pusiausvyros ir saugumo pro- 
blematika, nes idealistinės vizijos nedaro poveikio valstybių sistemai. Kri- 
tikai į tai atsako, kad realizmas pernelyg lengvai taikstosi su egzistuojan- 
čia realybe ir kad jam derėtų baigti šią status guo apologiją. Šie kritikai 
dažnai remiasi normatyvine alternatyvių istorinės raidos kelių, imanen- 
tiškai glūdinčių šiuolaikinėse globalinėse struktūrose, koncepcija. 


NEOREALIZMO ĮVEIKA 


Dabar panagrinėkime tai, ką aptartieji ginčai implikuoja būsimai tarp- 
tautinių santykių teorijos raidai aptardami trejetą neorealizmo kritikos 
krypčių. Pirma, neorealizmas kritikuojamas dėl to, kad jis nepateikia 
adekvataus vienetų ir sistemos santykio paaiškinimo ir sumenkina vals- 
tybių galią inicijuoti tarptautinius politinius pokyčius. Antra, atsiedamas 

valstybių sistemą nuo kultūrinės praktikos konteksto neorealizmas nesu- 
vokia šiuolaikinės moralinės ir kultūrinės kaitos reikšmingumo. Trečia, 
neorealizmas pernelyg žemai nuleidžia normatyvinę kartelę ir nuvertina 
kritinių teorijų įnašą į tarptautinių santykių tyrimus. 


- 


Alternatyvūs požiūriai į vienetą ir sistemą 


Waltzas teigia, jog realistams nepavyko reikiamai paaiškinti struktūros 
daromo poveikio. Neorealizmas skiriasi nuo realizmo tuo, kad parodo, 
kokiu būdu struktūrinės jėgos verčia valstybes funkcionaliai supanašėti, 
nors jis neneigia, kad „kai kurios tarptautinių reiškinių priežastys gali 
būti lokalizuojamos atskirų vienetų lygmenyje“ (Waltz, 1990, p. 34—36). 
Jis pateikia trejetą argumentų, kodėl vienetų lygmens reiškiniai turi būti 
traktuojami rimtai. 

Pirma, vienetų lygmens charakteristikos turi esminės reikšmės aiški- 
nant tai, „kodėl skirtingi vienetai elgiasi skirtingai nepaisant panašios jų 
padėties sistemoje“ (Waltz, 1979, p. 72). Antra, valstybės nėra bejėgės 
sistemos atžvilgiu; galioja abipusė priežastinė prikausomybė: nuo struk- 
tūrinio lygmens prie vienetų ir nuo vienetų atgal prie sistemos (Waltz, 
1990, p. 34). Trečia, vienetų lygmens analizė būtina todėl, kad „santy- 
kinis vienetų lygmens ir sistemos lygmens priežastinių veiksnių svoris“ 
laikui bėgui kinta (Waltz, 1979, p. 49). (Neorealistų teiginys, jog viene- 
tai turi daugiau įtakos daugiapolėje negu dvipolėje sistemoje, iliustruoja 
būtent šią mintį.) Tęsdamas šią temą Waltzas teigia, jog šiuo metu nėra 
teorijos, paaiškinančios vienetų lygmens ir sisteminio lygmens santykinės 
svarbos pokyčius atskirose epochose, nors ateityje ji gali būti sukurta. 
Tad iš teoriškai rafinuočiausios pozicijos tarptautinė sistema turi būti 
analizuojama atsietai nuo vienetų, nustatoma unikali jos struktūra ir pa- 
aiškinama, kaip dėl jos poveikio klostosi vienoda valstybių elgsena. 

Waltzo teigimu, sisteminė teorija gali nepaisyti vienetų vidaus cha- 
rakteristikų, nes nors tie vienetai gali turėti įtakos sistemai, jie negali jos 
pakeisti. Būtent šis santykio tarp vienetų ir sistemos vaizdinys yra neore- 
alistų ir jų kritikų ginčo objektas, nors kai kurie iš kritikų neigia, kad 
Waltzas laikosi nuoseklios ir nekintamos pozicijos aiškindamas šį santy- 
kį. Martinas Hollisas ir Steve'as Smithas (1990) teigia, kad Waltzas at- 
sakydamas kritikams savo sisteminį determinizmą švelnina. Savo atsaky- 
me Waltzas pripažįsta, kad „struktūrų formavimuisi bei jų kaitai gali būti 
sėkmingai priešinamasi“, pridurdamas, kad struktūrinės jėgos kartais gali 

būti įveikiamos pasitelkiant reikiamus „įgūdžius bei ryžtą“. Antai „vir- 
tuozai pranoksta savo instrumentų galimybes ir geba atsispirti toms sis- 
teminėms jėgoms, kurioms paklūsta žemesnio lygmens atlikėjai“ (1986, 
p. 343—344). 

Kokiu mastu tas virtuoziškumas suteikia vienetams daugiau įtakos nei 
toji jų įtaka, kurią Waltzas toleravo savo Tarptautinės politikos teorijoje? 
Waltzo apibrėžimas neduoda aiškaus atsakymo, tačiau jo komentaras, 
kad turi būti analizuojami vienetų lygmens procesai tais atvejais, kai 
„atsiranda nukrypimų nuo tikėtinos raidos“, suteikia aiškumo (1979, 
p. 71). Neorealistas virtuoziškumą gali apibrėžti kaip tokią išradingą sau- 
gumo bei užsienio politiką siekiant nacionalinių tikslų, kuriai strateginės 
sąlygos iš pirmo žvilgsnio nepalieka jokios erdvės. Jeigu būtent tai turi 
omeny Waltzas, tai jo pozicija liekia nepakitusi nuo Tarptautinės politi- 
kos teorijos publikacijos laikų. 

Tačiau Waltzo argumentas, jog vienetų lygmens reiškiniai negeneruo- 
ja reikšmingos sisteminės kaitos, užkerta kelią diskusijai svarbiausioje vie- 
toje. Kaip jau buvo pažymėta, Waltzas (1979, p. 62) kritikavo Morgent- 
hau idėją, kad būtinoji deranto sąlyga yra šalių vidaus politinės raidos 
tapsmas „tiesioginio tarptautinio intereso objektu“. Sistematikų tarptau- 
tinių santykių teorijai visiškai nerūpi, „ar valstybės yra revoliucinės ar 
teisėtos, autoritarinės ar demokratinės, ideologinės ar pragmatinės“ (p. 
99). Tačiau apsisprendimas nekreipti dėmesio į vienetų lygmens reiški- 
nius prieštarauja teiginiui, esą būtina „palikti atvirą teoriškai įdomų ir 
praktiškai reikšmingą klausimą“ apie tai, kaip istoriškai keičiasi vienetų 
lygmens ir sisteminio lygmens veiksnių įtaka (p. 48—49). Akivaizdu, jog 
dabartiniai Waltzo komentarai apie pozityvią liberaliosios demokratijos 
plitimo tarptautinę įtaką byloja, jog vienetų lygmens analizės reikšmė 
pripažįstama. Panašiai ir jo ankstesnės mintys apie tai, kad tarptautinės 
„elgsenos standartai“ dabar yra aukštesni nei tada, kai socialinis darviniz- 
mas skatino įsitikinimą, jog karinis pajėgumas teikia neginčijamą valsty- 
bės galios liudijimą (1979, p. 137). Mėginimas suprasti elgsenos standar- 
tų pokyčius neišvengiamai verčia kreipti dėmesį į socialines bei kultūri- 
nes jėgas, veikiančias tiek valstybių viduje, tiek tarpvalstybiniu lygmeniu. 

Tad Waltzo argumentas, esą jį domina tarptautinės politikos, o ne 
užsienio politikos teorija, yra įtartinas. Jo manymu, sisteminė teorija aiš- 
kina struktūrinių veiksnių poveikį valstybių elgsenai, bet ji neaiškina vi- 
sos užsienio politikos. Tačiau, viena vertus, Waltzas argumentuoja, jog 
vienetai gali transcenduoti sistemos poveikį, o kita vertus, jis priekaištau- 
ja Morgenthau dėl to, kad vienetų lygmens reiškinius anas traktuoja 

pernelyg rimtai ir teikia per daug reikšmės užsienio politikai. Šiedu ar- 
gumentai negali abu būti teisingi. Arba sistema determinuoja principi- 
nius valstybių žingsnius, ir tokiu atveju užsienio politikos analizė yra 
antraeilis uždavinys, arba valstybės gali daryti sistemai esminį poveikį, ir 
tokiu atveju redukcionistinės ir sisteminės teorijos turi vienodą statusą. 
Šios dvi skirtingos teorinės nuostatos turi skirtingų politinių implika- 
cijų, kurios ypač išryškėjo pasibaigus šaltajam karui, kai susverdėjo tra- 
dicinės prielaidos apie tai, kas įmanoma ir kas neįmanoma tarptautinių 
santykių srityje. Neorealistai, tokie kaip Mearsheimeris, mano, jog am- 
žinoji kova dėl tarptautinio stabilumo tęsis sudėtingesnėmis atsirandan- 
čio daugiapolio pasaulio sąlygomis. Jų kritikai, tokie kaip Resecrance'as, 
Fukuyama, Muelleris ir Coxas, mano, jog neorealizmas nesuvokia „di- 
džiulių pokyčių ... valstybių siekiuose bei vertybėse“ svarbos (Jervis, 1988, 
p. 343—344). Neorealizmas neįvertina komercinių bei vidutinio pajėgu- 
mo šalių iniciatyvų, pakeliant tarptautinių santykių standartų lygį, nors 
Waltzas pažymi, jog liberaliosios demokratijos plitimas šiuo požiūriu gali 
būti naudingas. Būtina žengti daug toliau ir pripažinti, kad tų standartų 
kėlimas šiuolaikinėmis sąlygomis reikalauja pastangų mėginant politinę 
bendruomenę pertvarkyti taip, kad subnacionalinės ir transnacionalinės 
tapatybės įgytų didesnės reikšmės. Šio pobūdžio kaitos inicijavimas rei- 
kalauja virtuoziškumo politinių idėjų ir kultūros, o ne strateginių išskai- 
čiavimų srityje. Šis aukštesniojo lygmens virtuoziškumas reikalauja suge- 
bėjimo nacionalines politines bendruomenes padaryti atviresnes. 


Struktūra, kultūra ir kaita 


Neorealistinis vienetų ir sistemos santykio konceptualizavimas nustumia 
į šešėlį vieną politinės kaitos formą, kuri skiriasi nuo jėgų pusiausvyros 
kaitos ir nuo visą sistemą organizuojančių principų kaitos. Trūkstamas 
matmuo — tai kultūrinė kaita, kurios svarbą pabrėžė Johnas Ruggie 
(1983) rašinyje, kuriame pirmąkart buvo pateikta rimta neorealizmo kri- 
tika. Ruggie požiūriu, neorealizmas neatsižvelgė į pasikeitimus, kurie įvy- 
ko viduramžių tarptautinei visuomenei tampant modernia valstybių sis- 
tema. Jie reiškė tarptautinės anarchinės sistemos tipo pasikeitimą — na- 
rystę platesnėje krikščioniškoje visuomenėje pakeitė antagonistiniai suve- 
renumo ir teritorinio apibrežtumo principai. Pasikeitė juridinės ir mora- 
linės teisės bei pareigos, kurių pagrindu buvo konstruojami nepriklauso- 
mi politiniai agentai ir kurios reguliavo jų tarpusavio santykius. Šį tarp- 

tautinės anarchijos tipo pasikeitimą Ruggie apibūdina kaip atskiriamumo 
(separability) principų metamorfozę. 

Šią mintį toliau plėtoja tie šiuolaikiniai neorealizmo kritikai, kurių 
manymu postuluodamas egoistinę valstybių motyvaciją Waltzas visiškai 
nesigilina į tai, kaip valstybės yra konstituojamos. Anot Richardo Ashley 
ir Alexanderio Wendto, neorealizmas nesupranta, kad suverenumo pras- 
mė ir svarba yra socialiai konstruojamas, tad ir istoriškai kintantis daly- 
kas (Ashley, 1984, p. 240-241; Wendt, 1992). Svarbiausia tai, kad vals- 
tybių egoizmas yra veikiau įgyjamas, o ne pačios anarchijos diktuojamas 
bruožas; valstybė ir politinė bendruomenė gali būti naujai konceptuali- 
zuojamos; anarchija gali išlikti, tačiau esant valstybių bendradarbiavimo 
galimybei jos egzistavimas nėra neatremiamas struktūrinis veiksnys (Lin- 
klater, 1990b, p. 28-32). 

Anksčiau nurodytas faktas, jog savo teritorijos plėtimo valstybės jau 
nelaiko esminiu savo ekonominės gerovės didėjimo veiksniu, paryškina 
šią valstybių konstravimo bei rekonstravimo idėją. Dažnai argumentuo- 
jama, jog moderniosios Europos atsiradimo pradžioje prievarta buvo ne- 
išvengiama jau vien dėl to, kad absoliutistinė valstybė rėmėsi prielaida, 
jog ekonominė gerovė pasiekiama tik karo ir užkariavimo būdu. Nepa- 
grįsti lūkesčiai, kad teritorinė ekspansija gali duoti ekonominės naudos, 
kartu su kitais įtampos židiniais tapo Pirmojo pasaulinio karo priežastimi 
(van Evera, 1989). Dvidešimtajame amžiuje iškilo komercinė valstybė, 
išsižadėjusi prievartos globalinės prekybos bei investavimo srityse. Tiek 
absoliutistinė, tiek komercinė valstybė priklauso anarchinei sistemai, ta- 
čiau jų elgesio kodeksas akivaizdžiai nėra toks pat, tad ir anarchijos po- 
būdis kiekvienu atveju yra kitoks. Neatsižvelgdamas į kintančią valstybi- 
nių struktūrų prigimtį neorealizmas negali suprasti, kaip galima taikinga 
anarchinė sistema, kuri būtų jautri ne tik subnacionaliniams interesams, 
bet ir kosmopolitiniams moraliniams sentimentams. Jis atmeta galimybę, 
kad šiuolaikinė valstybių sistema gali tapti pirmąja sistema, kurios kaita 
vyks taikiai, tad bus išsiveržta iš jėgų pusiausvyros karuselės, kurią galiau- 
siai sunaikina imperija. 

Stebetina, kiek mažai turime sociologinių darbų, kur būtų aiškinama- 
si, kokiu būdu valstybės konstruoja savo juridines arba moralines teises 
ir pareigas ir kaip šie kultūriniai dariniai kinta laikui bėgant. Toks socio- 
loginis projektas prieštaravo neorealizmo principams ir buvo stabdomas 
struktūralizmo bei antiistorizmo. Problema kildintina iš klasikinio Walt- 
zo veikalo Žmogus, valstybė ir karas, kur išskiriamos trys karo sampratos, 
lokalizuojančios jo priežastis žmogaus, vidaus režimo ir tarptautinės anar- 

chijos prigimtyje. Nebuvo mėginama paaiškinti, kokiu būdu valstybės 
konstruoja juridines ir moralines teises bei pareigas, kurios jas skiria nuo 
išorinio pasaulio ir kartu sieja su tuo pasauliu (Linklater, 1990a, 1992). 
Neorealizmas nenumato ketvirtos sampratos galimybės - sampratos, kuri 
telkia dėmesį į bendruomenės kontravimosi procesą ir į jo reformavimo 
galimybes siekiant jį padaryti jautresnį sistemiškai slopinamiems intere- 


sams (Linklater, 1990a). 


Bendruomenė tr kritika 


Nuo devintojo dešimtmečio pradžios neorealizmo kritikai daugiausia dė- 
mesio skyrė epistemologinei problematikai. Naudodamasis Habermaso 
idėja apie pažinimą konstituojančių interesų trichotomiją Richardas As- 
hley (1981) gynė kritinės teorijos alternatyvą prieš technokratiškai orien- 
tuotą Waltzo realizmą ir praktinį Morgenthau realizmą, orientuotą į di- 
plomatinį supratimą bei konsensusą. Vėliau neorealizmą jis apibūdina 
kaip „status guo apologetką“ (1984, p. 257). Anot Ashley, remdamasis 
prielaida, esą vyraujanti tvarka yra „natūrali“, neorealizmas savo dėmesį 
sutelkia į „kontrolės valdų ekspansiją“ vaizduodamasis, kad „galima ra- 
cionali galia, kuriai nebūtina pripažinti savo galios ribų“ (p. 228). Tuo 
pat metu Coxas (1981) nubrėžė skirtumą tarp neorealizmo, kaip proble- 
mų sprendimo teorijos, kuriai rūpi didžiųjų valstybių santykių proble- 
matika, ir kritinės teorijos su jos visiškai kita orientacija į globalinių 
pokyčių supratimą bei skatinimą. Anot Coxo, neorealizmas pripažįsta 
esamą sistemą ir kelia klausimą, kaip jos funkcionavimą padaryti sklan- 
desnį, tuo tarpu kritinė teorija klausia, kaip sistema atsirado ir ar ji ne- 
galėtų pasikeisti. Neorealizmas padeda legitimuoti tvarką, kurią palaiko 
galingieji, tuo tarpu kritinė teorija ieško imanentinių galimybių ją trans- 
formuoti taip, kad joje būtų atsižvelgiama į marginalizuojamus ir slopi- 
namus interesus. 

Šios kritikos atžvilgiu reikia padaryti trejetą pastabų. Pirma, teiginys, 
kad neorealizmas kalba vien apie kontrolės valdų ekspansiją, yra netiks- 
lus arba klaidingas. Waltzas pripažįsta, jog valstybė gali veikti prieš savo 
pačios interesus kurdama tokią savo karinę galią, kad kitoms valstybėms 
nelieka galimybės reaguoti kitaip, kaip tik agresyviai. Antra, neorealizmas 
abejoja tokia užsienio politika, kuri vaikydamasi miglotų ideologinių tiks- 
lų praranda blaivų gyvybinių savo saugumo ir realių nacionalinių intere- 
sų supratimą. Šiuo atžvilgiu neorealizmas veikia kaip atsvara pernelyg 

ideologizuotrai arba ksenofobiškai valstybių užsienio politikai, kliudančiai 
tarptautinio bendradarbiavimo plėtrai. 

Tačiau, trečia, neorealizmas nepadarė bent kiek reikšmingesnio pozi- 
tyvaus indėlio stiprinant tarptautinę valstybių ir žmonių bendriją. Kal- 
bant Ashley (1981) terminais, neorealizmo esmę nusako techninis mani- 
puliavimo ir kontrolės interesas, priešingai nei praktinis diplomatinio 
susitarimo bei supratimo interesas, apie kurį byloja tokių klasikinio re- 
alizmo atstovų, kaip Hansas Morgenthau, darbai. Žodžiu, neorealizmas 
negali įsivaizduoti tokios valstybinės politikos, kuri pakiltų aukščiau jė- 
gos politikos išskaičiavimų. Jis neteikia jokios reikšmės nei praktinėms 
valstybių pastangoms kurti naujas globalines normas, nei teoriniams mė- 
ginimams artikuliuoti naujas politinės bendruomenės bei užsienio poli- 
tikos koncepcijas, nuolat pabrėždamas beviltišką reformistinių projektų 
utopizmą. Tad reikšminga, jog tokie neorealistai kaip Mearsheimeris gąs- 
dina vigų istorijos interpretacijos šalininkus pavojais, kurie mūsų laukia 
ateityje, įrodinėja, kad jėgų pusiausvyra yra daugiausia, ko galima pasiek- 
ti, ir taip galbūt net nesąmoningai legitimuoja status guo (Cox, 1981, p. 
132). Dabartiniai teorijos ir praktikos poslinkiai sugestionuoja kitokio 
tipo analizės galimybę. Neorealistinį įsitikinimą, kad tarptautinių santy- 
kių teorija turi paaiškinti reguliarumą ir pasikartojimą, atmeta kritinės 
teorijos atstovai, kurie ragina analizuoti (ir ginti) imanentines tendenci- 
jas, veikiančias prieš vyraujančią sistemos logiką. Šią kritiką sustiprina 
naujausi moksliniai darbai, kuriose nagrinėjama pramoninio pasaulio 
valstybinių struktūrų kaita ir didžiųjų valstybių santykių pacifikacija. Šie 
teoriniai bei praktiniai poslinkiai sugestionuoja, jog neorealizmui derėtų 
užsiimti kuo nors daugiau nei tik įspėjimais apie pavojus, kurie gali iš- 
kilti dabar, dvipoliškumo amžiui pasibaigus. 

Pagrindinės postrealistinės šiuolaikinių ginčų pozicijos remiasi prie- 
laida, kad vienas iš pagrindinių tarptautinių santykių studijų tikslų — pa- 
dėti apginti marginalizuotų arba atstumtų grupių interesus. Kritinė 
Frankfurto mokyklos teorija, postmodernizmas ir feminizmas, kiekvienas 
savaip, konfrontuoja su klasikiniu valstybinio suvereniteto principu ir 
kelia naujų politinio bendrumo formų idėjas. Visi trys požiūriai neigia, 
kad tik vidaus politikoje galima vadovautis diskurso ir dialogo principu, 
o tarptautinei politikai lemta amžiams suktis jėgos ir prievartos rate. 
Visos trys kur kas labiau nei neorealizmas yra linkusios įžvelgti ir skatinti 
pozityvias pasaulinės politikos tendencijas. 

Kritinės teorijos atstovai neigia, kad „savųjų“ interesams turi būti 
teikiama pirmenybė „svetimųjų“ interesų atžvilgiu; jie atmeta prielaidą, 

kad esant konfliktui tarp pareigos bendrapiliečiams ir pareigos žmonijai 
pirmoji pareiga būtinai turi nusverti antrąją. Jie pabrėžia būtinybę plėsti 
politinę bendruomenę į ją įtraukiant „svetimus“, universalizuojant nor- 
mas ir realizuojant kosmopolitinę etiką (Linklater, 1990b). Šį kosmopo- 
litinį atsaką neorealizmui kvestionuoja postmodernistiniai autoriai, kurie 
panašiai kritikuoja valstybinio suvereniteto bei jėgos politikos ritualus, 
tačiau baiminasi, kad kosmopolitinė perspektyva nėra reikiamai jautri 
kultūrų skirtumams (Walker, 1988, 1993). Panašios temos keliamos fe- 
minizmo koncepcijose. Daugelis feministų mano, jog neorealizmo tei- 
kiama lyčių požiūriu šališka pasaulinės politikos interpretacija, nes nesu- 
vokiama, kad politinis pasaulis gali būti transformuojamas pasitelkiant 
tas konfliktų spendimo galias, kurios dažniau pasireiškia moterų gyveni- 
me. Tačiau kai kurie feministai įtariai žvelgia į kosmopolitinę etiką, ku- 
rioje siekiant sukurti visiems galiojančius moralinius principus nepaiso- 
ma asmeninių individų bruožų. Jų įsitikinimu, kosmopolitinis mąstymas 
dažnai sumenkina rūpinimosi specifiniais asmenimis etiką, kuri tradiciš- 
kai apibrėžė moters vaidmenį šeimoje (O'Neill, 1989, p. 443; Grant ir 
Newland, 1991). 

Nepaisant tarpusavio skirtumų šie trys požiūriai puoselėja naujų po- 
litinių bendruomenių vizijas —- bendruomenių, kurios būtų mažiau prie- 
šiškos „svetimiesiems“ ir jautresnės jų interesams bei poreikiams. Kriti- 
nėje teorijoje kalbama apie naujas politines struktūras, kurios labiau at- 
sižvelgtų į svetimųjų interesus; postmodernizmas rūpinasi interesais tų, 
kurie yra „kitokie“, tarp jų socialinių mažumų bei čiabuvių interesais; 
feministų įsitikinimu, moterų neprileidimas prie viešojo valdymo srities 
reiškė, kad tam tikri svarbūs etiniai įgūdžiai bei papročiai buvo apriboti 
privačiomis valdomis. Nepaisant savo skirtumų šie požiūriai papildo vie- 
nas kitą. Kaip pažymi postmodernistai, kosmopolitinė etika, neteikianti 
jokios vertės įvairovei, nėra patraukli; tačiau lygiai taip pat nepatrauklios 
pretenzijos į išskirtines kultūrines teises, del kurių nukenčia mažumų 
grupės ir kurios sąmoningai žeidžia svetimųjų interesus (O Neill, 1989). 
Tikroji problema — rasti deramą pusiausvyrą tarp visuotinumo ir įvairo- 
vės kuriant naujo pavidalo politinę bendruomenę, kuri išvengtų morali- 
nio provincializmo santykiuose su kitomis bendruomenėmis ir susilaiky- 
tų nuo savo pačios mažumų diskriminacijos. Tai, ką kitur vadinu ben- 
druomenės problema tarptautiniuose santykiuose (Linklater, 1990c), yra 
pamatinė problema, iškylanti dvipoliškumo atsikračiusiame pasaulyje, ta- 
čiau neorealizmas jos beveik nesuvokia. 

Tad atsižvelgdami į naujausius teorinius bei praktinius poslinkius iškel- 
kime klausimą, kokį indėlį į tarptautinių santykių teoriją padarė neore- 
alizmas ir kokią įtaką jis gali turėti būsimiems ginčams disciplinoje? Pir- 
miausia reikia pažymėti, jog neorealizmas suteikė daugiau teorinio rafi- 
nuotumo sričiai, kuri iki tol vengė teorijos ir šalinosi nuo pagrindinių 
teorinių ginčų kituose socialiniuose moksluose. Neabejotina, kad neore- 
alizmas pranoksta realizmą teoriniu griežtumu. Neorealizmas pateikė įtai- 
gų tarptautinės sistemos stabilumo, valstybių elgsenos panašumo, dvipo- 
liškumo naudos paaiškinimą. Tačiau jis moka didelę kainą už savo abst- 
raktumą. Tezė, kad tarptautinė sistema turi būti analizuojama atsietai 
nuo ją sudarančių valstybių prigimties, nėra žingsnis į priekį, palyginti su 
realizmu. Priešingai nei realizmas, neorealizmas pervertina struktūros 
reikšmę. Dar svarbiau tai, kad jis nesuvokia, jog konfliktiškumo tenden- 
cija nėra neišvengiamas anarchijos padarinys, o yra iš dalies nulemta to, 
kaip valstybės istoriškai formavosi. Nors neorealizmas pripažįsta, kad vals- 
tybės gali daryti poveikį tarptautinei sistemai, jis reikiamai neįvertina jų 
pajėgumo ją transformuoti. O svarbiausia tai, jog neorealizmas net ne- 
svarsto idėjos, kad nacionalines valstybes gali (ir turi) pakeisti kitokios 
politinės bendruomenės formos, kurios būtų jautresnės tradiciškai mar- 
ginalizuojamoms grupėms. 

Dvipolio pasaulio pabaiga teikia paskatų įvairioms naujoms tarptau- 
tinių santykių koncepcijoms, nes esama ženklų, kad ateitis nebūtinai kar- 
tos praeitį. Neorealistinio pesimizmo ir optimistinių ilgalaikės kaitos ten- 
dencijų interpretacijų priešprieša neabejotinai išliks, tačiau ji turės būti 
diskutuojama sistemiškiau. Naujausioji teorinė raida į šią diskusiją įneša 
naujų idėjų, kurios kėsinasi į pačius neorealizmo pagrindus. Šios idėjos 
sugestionuoja, kad reikalinga atidesnė politinių vienetų iniciatyvos galių 
analizė, kad turi būti skiriama daugiau dėmesio kultūriniams pasaulio 
politikos aspektams, taip pat normatyvinėms pastangoms, mėginant re- 
konstruoti idealistinį tarptautinių santykių projektą. Nors netikslu saky- 
ti, kad neorealizmas buvo tik dvipolio pasaulio mintinis atšvaitas, jis iš 
tiesų atspindėjo tą pasaulį ir jį legitimavo. Pastarąjį dešimtmetį svarbus 
uždavinys tiems, kurie imasi analizuoti ir ginti tarptautinę politinę kaitą, 
buvo neorealizmo hegemonijos įveika. Šis teorinis uždavinys yra atliktas; 
naujame teoriniame etape turime įgyti daugiau supratimo apie tai, ko- 
kios perspektyvos rekonstruojant politinę bendruomenę atsiveria šaltojo 
karo epochos pabaigoje. 

12 
Tarptautinė politika 1r 
politinė teorija 


Jean Betbke Elshbtain 


Mano tikslas šiame skyriuje — išsiaiškinti, ko besidomintieji tarptautine 
politika gali išmokti studijuodami politinę teoriją, taip pat klasikų vei- 
kalus, kuriais remiasi turtinga šio diskurso tradicija. Net sakydama, kad 
čia paliesiu tik problemų paviršių, pervertinčiau savo užmojus. Pradėsiu 
nuo to, kad glaustai aptarsiu, kodėl šios dvi tyrimų sritys taip atitolo 
viena nuo kitos, ir tai, kokią žalą šis atotrūkis padarė politinei nuovokai 
bei aiškinamosioms galioms kiekvienoje iš šių sričių. Po to parodysiu 
bent keletą būdų, kaip dabartinė tarptautinių santykių teorija galėtų pa- 
simokyti iš politinės teorijos tekstų ir kartu padėti mums plėsti ir gilinti 
politinės teorijos tekstų supratimą. Po to įrodinėju, kad svarbiausioji 
politinė mūsų laikotarpio aistra yra ir bus nacionalizmas ir kad tiek tarp- 
tautinių santykių analitikai, tiek politikos teoretikai turi „grįžti į mokyk- 
lą“ ir išmokti (arba prisiminti) istoriją, geografiją, kultūros studijas, o 
ypač perprasti religinių bei nacionalinių įsitikinimų bei priklausomybių 
galią — tam, kad jie išvis būtų pajėgūs pasakyti ką nors įdomaus ar su- 
prantamo apie ateinančio šimtmečio politiką. Remdamasi Raymondu 
Aronu pabaigoje mėginsiu parodyti, kokias klaidas padarė tarptautinių 
santykių teorija, kaip tos klaidos galėtų būti ištaisytos — bent jau žvel- 
giant iš to politinės teorijos taško, kuris man atrodo priimtiniausias. 


PRADŽIOJE 


Pradžioje (politikos pradžioje) graikai sukūrė po/isą ir pasaulį už poliso — 
kurį sudarė užsieniečiai arba svetimšaliai (barbaroi, barbarai), arba kiti 
graikai, potencialiai konkuruojantys su po/žso politine bendruomene. Ši 
naujai atsiradusi istorinė realybė nereiškė išvarymo iš rojaus. Ikipolisinis 

homeriškųjų karų pasaulis toli gražu nebuvo bukolikos pasaulis. Iš to, ką 
apie jį žinome, jis neatrodo buvęs harmonijos viešpatija, iš kurios vieną 
dieną žmonių giminė buvo negailestingai išvaryta. Kai kurie iš mūsų Čia 
prabyla apie pirmąją nuodėmę; kiti kalba apie patriarchijos triumfą prieš 
mitinį matriarchijos aukso amžių; dar kiti kalba apie pirmykštę prigim- 
tinę būklę, kartais taikingą, kartais karingą. Visa tai neturi reikšmės — 
nes, mano supratimu, tokios pradžios niekada nebuvo. Mes visada esame, 
taip sakant „imperijoje“ — pasaulyje, kurį formuoja ir performuoja jėga 
ir galia; pasaulyje, kuriame žmogiškoji išmonė turi grumtis su būtinybe, 
kuriame tokios sąvokos kaip teisingumas, laisvė, atjauta, autonomija, au- 
toritetas, teisėtumas, saugumas ir jėga formuoja, saisto ir kartu suteikia 
galių žmogiškosioms būtybėms bet kurioje jų tarpusavio sąveikos srityje. 
Graikai į visa tai įvedė tam tikrą tvarką nubrėždami skirtumą tarp taisyk- 
lių, kurios galioja poliso viduje, ir tų praktinių elgsenos standartų, kurie 
susiklosto santykiuose su išore ir kuriais vadovaujamasi santykiuose su 
„svetimšaliais“, su visais tais, kurie nėra poliso nariai. 

Kaip esu aiškinusi kitur, šios taisyklės buvo kartu ir paprastos, ir 
sudėtingos. Atėniečių įsitikinimu (o šiuo įsitikinimu grindžiamos kelios 
skirtingos diskursyvinės tradicijos) poliso viduje taisyklės — tiek eksplici- 
tinės, tiek implicitinės — apibrėžia deramą ir nederamą, teisingą ir netei- 
singą elgesį. Buvo nubrėžiama griežta skiriamoji vidaus/išorės riba. Tei- 
singumas valdo piliečių santykius poliso viduje; jėga vyrauja atėniečių 
santykiuose su „kitais“. Tai, kas būtų laikoma nusižengimu piliečio at- 
žvilgiu, vertinama visai kitaip, jeigu tai vyksta tarp visumos piliečių ir 
kokios nors išorinės grupės. Diplomatija arba tarpininkavimas gali švel- 
ninti santykius su išore, tačiau skiriančioji linija — jie/mes, kas neteisinga 
mūsų atžvilgiu, gali būti teisinga kitų atžvilgiu — išlieka (Elshtain, 1988, 
p. 443). Žinoma, ir polise teisingumas viešpatauja ne visur, konkrečiau, 
poliso teisingumas negalioja moterų ir vergų atžvilgiu. Kita vertus, kai 
kurie poliso teisingumo elementai kartais naudojami santykiuose su iš- 
ore — aštriems jėgos viešpatijos kampams nugludinti. 

Čia jau nužymėtos kai kurios pirminės priešpriešos: jie/mes, piliečiai/ 
užsieniečiai, teisingumo ir lygybės diskurso galiojimas viduje ir beveik 
beribė jėgos viešpatija išorėje. Bent jau taip ši istorija paprastai dėstoma, 
ir ji yra išties gana įtikinama. Ji atsikartoja akademiniame Amerikos „re- 
alistų“ diskurse: idealistų (kurie nera realistai) priešpriešoje su realistais 
(kurie yra ...). Idealistai yra tie, kurie siekia po/iso upo teisingumą įtvir- 
tinti visame pasaulyje. Realistai yra tie, kurie žino, kad to neįmanoma 
pasiekti ir kad meginant tai pasiekti viskas veikiausiai baigtųsi baisiu karu 

dėl hegemonijos, po kurio įsivyrautų imperijos „taika“. O tai, kaip atro- 
do, teikia pagrindą „realistiniam režimui“ ir kartu pagrindžia sisteminio 
realizmo „analizės lygmenų“ idėją, būtent, kad bet koks tarptautinių reiš- 
kinių aiškinimas, kuriuo apeliuojama į „žemesnius“ nei „valstybių siste- 
mos“ lygmenis, yra neišvengiamai nepakankamas ir silpnas. (Kaip žino 
visi tarptautinių santykių tyrinėtojai, analizės lygmenų doktrina kildin- 
tina pirmiausia iš Kennetho N. Waltzo klasikinės studijos Žmogus, vals- 
tybė ir karas, kurioje Waltzas išskiria tris karo priežasčių aiškinimo „lyg- 
menis': paties Žmogaus prigimtį, „vidaus“ sistemos pobūdį ir tarptauti- 
nės arenos, kurioje vyksta valstybių sąveika, ypatumus.) Pagal nutylėjimą 
ši doktrina vidaus politiką (teisingumo valdas) skiria politikos teoreti- 
kams, tarptautinę politiką perleisdama specialistams, išmanantiems „vals- 
tybių“ elgsenos ypatumus „sistemoje“. 

Pastebėkime, jog analizės lygmenų formulė postuluoja keletą griežtų 
antinomijų — turiu omeny ne tik pačių tų lygmenų priešpriešą, bet taip 
pat Žmonių ir visuomenės, visuomenės ir valstybės, valstybės ir tarptau- 
tinės anarchijos priešpriešas. Remiantis šiais kontrastais apibrėžiamos tiek 
šiuolaikinės tarptautinių santykių teorijos, tiek politinės teorijos užduo- 
tys. Tačiau atidi analizė gana lengvai ir, mano manymu, įtikinamai išmu- 
ša spragų šioje kategoriškų prielaidų tvirtovėje. Panagrinėsiu tik vieną 
pavyzdį — paimtą iš graikų, nuo kurių, kaip manoma, viskas prasidėjo — 
jį susiedama su keliomis kitomis gretutinėmis mano problemos temomis. 
Kitaip sakant, nagrinėdama tą pavyzdį susiduriu su kita mane dominan- 
čia problema: kokiu būdu tarptautinių santykių teorija gali pasiremti 
politine teorija mums siekiant pagilinti tekstų, kurie konstituoja Vakarų 
teoretizavimo tradiciją, supratimą. 


TEORIJOS UŽDUOČIŲ APSUNKINIMAS 


Viena iš problemų, kurias kelia mūsų paveldėtos dichotomijos, lygmenys 
bei teorinių įtakų sritys, yra tai, kad visas mūsų užduotis jos vaizduoja 
esant daug paprastesnes nei jos yra iš tikrųjų. Tačiau kaip mums primena 
Rousseau, nagrinėdami vyrų, moterų, tautų ir valstybių pasaulį neturime 
teisės nekreipti dėmesio į kai kuriuos baisius tikrovės faktus: 


Skaitau teisės ir etikos knygas, klausausi teoretikų ir teisės žinovų kalbų. Jų 
įtikintas baisiuosi prigimtinės būklės vargais, žaviuosi taika ir teisingumu, ku- 
riuos įtvirtina pilietinė visuomenė, didžiuojuosi viešųjų įstaigų išmintingumu ir 

guodžiu save dėl savo žmogiškumo galvodamas apie save kaip apie pilietį. Pui- 
kiai suvokęs savo pareigas ir teises užverčiu knygą, išeinu iš auditorijos ir pa- 
žvelgiu aplink. Matau nelaimingas tautas, surakintas geležiniais retežiais, žmo- 
nių giminę, pavergtą saujelės išnaudotojų, skausmą ir alkį kenčiančią badaujan- 
čią minią, kurios krauju ir ašaromis ramiai sotinasi turtuoliai, ir visur matau 
galinguosius, ginkluotus prieš beginklius baisiąja įstatymo galia ... Pakeliu akis 
ir pažvelgiu į tolį. Matau liepsnas ir gaisrus, apleistus kaimus, išgrobstytus mies- 
tus. Laukiniai, kur jūs tempiate šiuos nelaimingus žmones? Girdžiu baisų triukš- 
mą - kas ten vyksta? Einu arčiau, matau žudynių vaizdą — tūkstančius išskerstų 
žmonių, krūvomis suguldytus numirėlius; mirštančius, traiškomus žirgų kano- 
pų; regiu agonijos ir mirties siautulį. Štai kur tų taikos įstaigų vaisiai! Apmau- 
das ir pyktis suremia man širdį. Barbariškasis filosofe! Ateik ir paskaityk mums 
savo knygą mūšio lauke! (1991, p. 42-43) 


Rousseau čia atsiskleidžia visa savo pykčio didybe. Jeigu tai būtų tik 
įprasta rusoistinė tirada prieš filosofų veidmainystę susiduriant su civili- 
zacijos realybe ir jos vaisiais, ją perskaitę ir pripažinę jos retorinę įtaigą 
galėtume vėl užsiimti savo įprastais darbais. Tačiau Rousseau čia užčiuo- 
pia ir išreiškia paradoksą, kurio sprendimo jis nemato — nebent atsirastų 
tarsi deus ex machina visiškai nauja, doresnė pilietinė bendruomenė, pri- 
pažįstanti panašių kitų bendruomenių pilietinę laisvę. Būtent šį paradok- 
są paveldėjome iš graikų — tą patį paradoksą, kuris nubrėžia „vidaus tai- 
kos“ ir išorės priešiškumo skirtumą, taip pat nusako politinės teorijos, 
kuri savo objektu laiko pilietinę visuomenę, skirtumą nuo tarptautinių 
santykių teorijos, kurios objektu laikoma tai, kas vyksta jų paribiuose, 
erdvėje, sukurtoje visų tarpusavyje santykiaujančių „valstybių“. 

Galbūt verta trumpam žvilgtelėti į vieną iš pamatinių tarptautinės 
politikos tekstų — į Tukidido Peloponeso karą. Ar jame pateikiamas „vals- 
tybių elgsenos“ tam tikros jėgų pusiausvyros sąlygomis paaiškinimas? Ar 
jame veikiau aiškinama, kokiu būdu žodžiai ir veiksmai konstituoja kon- 
krečią pilietinę tapatybę, savo ruožtu toliau atskleidžiamą ir įtvirtinamą 
arba sužlugdomą žiaurių ir tragiškų įvykių raidos, kurios panoramą Tu- 
kididas piešia? Jeigu jis teikia pastarojo tipo aiškinimą, tai skiriamoji 
siena tarp to, kas vyksta „viduje“, ir to, kas vyksta „išorėje“, pradeda 
aižėti spaudžiama „realaus gyvenimo", jei šiais laikais man bus leista pa- 
sinaudoti tokiais žodžiais. Tai, kas vyksta viduje, prasiveržia į išorę ir 
lemia arba reikšmingai prisideda konstituojant tą kontekstą, kuriame 
vyksta politinių vienetų varžybos. Politinių teoretikų ir tarptautinių san- 
tykių tyrinėtojų uždaviniai yra labai artimi arba turėtų būti artimi, jeigu 
ir toliau galioja - o tuo esu įsitikinusi - Tukidido kontekstualistinė ir 

istorinė tragiškųjų įvykių raidos interpretacija. (Rousseau akivaizdžiai taip 
pat laikėsi šios nuostatos!) 

Klasikos tyrinėtojai čia gali mums padėti žengti į Tukidido aprašomą 
pasaulį - mus mokydami vengti supaprastintų interpretacijų bei teorijų 
ir ragindami neieškoti elgsenos dėsnių šiurkščiai preparuojant tankų jo 
pasakojimo audinį. Pavyzdžiui, Nichole Loraux puikioje studijoje Atėnų 
išradimas nagrinėja eulogijos, pagiriamosios laidojimo kalbos, reikšmę 
poliso konstituavimo procese: „pilietis-karys savyje atranda ... pilietišku- 
mo normą“, ir būtent šis savo paties gyvybės išsižadėjimas „per jį praby- 
lančio“ poliso labui įtvirtina po/žs'ą ir sukuria „pilietinio pasirinkimo mo- 
delį, kuriame laisva valia derinama su determinuotumu“ (1986, p. 102, 
104). Pro patria mori idealas čia įgyja įtaigiausią išraišką, o nuoroda į šį 
idealą yra būtina siekiant įtikinamai paaiškinti, kokiu būdu žmogiškosios 
būtybės ne tik įgyja pareigų, bet ir tarpusavyje susisieja pilietinės ištiki- 
mybės saitais. 

Problemos paradoksalumą lemia svarbus faktas: pilietinių bendruo- 
menių vidaus taika yra pakankama jų susipriešinimo su išorinėmis ben- 
druomenėmis sąlyga. Juk kartą susiklosčius tokiai žmonių bendruome- 
nei, vieni atsiranda viduje, o kiti išorėje — nebent vieno politinio vieneto 
„taika“ išplečiama taip, kad ji aprėpia kitų „taiką“. Tada turime reikalą 
su vadinamąja imperija, kurios pavyzdžiu gali būtu Pax Romana. „Vi- 
daus“ ir „tarptautinių“ santykių ryšys yra glaudus ir abipusis. 

Priešingai nei Hobbesas, Rousseau teigia, jog prigimtinė žmonijos 
būklė nėra karas. Veikiau pilietinė žmonijos būklė yra karas - papras- 
čiausiai dėl to, kad „pilietinių visuomenių egzistavimas ir jų elgsena veda 
prie karo ir karo padėties. Tad karas yra ne santykis tarp individų pri- 
gimtinės būklės sąlygomis, o santykis tarp valstybių, sukurtų žmonėms 
pereinant į pilietines visuomenes“ (1991, iš redaktoriaus įvado, p. xvii). 
Taigi, „karas ir karo padėtis yra pastangų įvesti į žmonių santykius pi- 
lietinės visuomenės tvarką ir teisingumą padarinys“ (p. xviii). Čia galima 
pastebėti sąšaukas su Hegeliu, kuris karą konstruoja kaip valstybės uni- 
versalizmo — pripažinimo siekio — išraišką. Šioje interpretacijoje karą su- 
kelia ne agresyvių žmogiškųjų polinkių protrūkiai, o politinė kova pasau- 
lyje, kuris toli gražu nėra anarchiškas, o veikiau yra griežtai poliarizuotas. 
Jeigu mūsų nesaistytų tarpusavio ištikimybės ryšiai, tai būtų kur kas ma- 
žiau dingsčių varžyboms, susilyginimo pastangoms, priešiškumui bei są- 
jungininkų paieškai nei dabar jų esama. 

ETIKOS SVARBA IR NACIONALIZMAS 


Dabar galiu žengti prie savo trečiosios temos. Tarptautinių santykių te- 
oretikai (drįstu juos vadinti politinės teorijos vynuogyno darbininkais) 
pasirodė gana bejėgiški, kai laikas pribrendo — kai jiems reikėjo pasakyti 
ką nors įtikinamo apie Sovietų imperijos subyrėjimą. Tačiau šis jų kon- 
fūzas tebuvo naujausioji nesėkmė ištisoje virtinėje santykinių nesėkmių, 
kurias iš dalies sąlygojo liūdnai išgarsėjęs etikos atskyrimo nuo politikos 
šūkis; jį dažnai kėlė tarptautinių santykių teoretikai vaizduodamiesi, kad 
turi reikalą su nepermaldoma realybe - ką prie jos gali pridurti etika? — 
o tai skatino kurtį supaprastintus modelius, koncepcijas, paradigmas ir 
prognozes. Moralė turi didžiulės reikšmės politikai — tiek vidaus, tiek 
tarptautinei. Šiedu pasauliai yra tarsi susisiekiantys indai; todėl nėra ga- 
limas (ir nėra reikalingas) joks griežtas polišo „teisingumo“ atskyrimas 
nuo tarpvalstybinės politikos. Pilietis - kaip tai puikiai suprato Rousse- 
au, o dar anksčiau šv. Augustinas ir daugelis kitų — yra prieštaravimų 
draskoma būtybė, atsidavusi savo bendruomenei, bet kartu siekianti ki- 
tokių idėjų bei idealų. Rousseau atveju šie „kitokie“ idealai išreiškia uni- 
versalesnį tautų santaikos siekį; Augustino atveju — universalesnio pado- 
rumo siekį, taip, taip pat ir visiško tarpusavio supratimo ir harmonijos 
siekį, kuris galėtų būti įgyvendintas tik istorijai pasibaigus. Deja, šie sie- 
kiai nėra suderinami tarpusavyje. Kitaip sakant, ištikimybė ir meilė savo 
politinei bendruomenei mus gali įklampinti į antagonistinę, net žiaurią 
konkurenciją arba kovą su kitais, kurie draskomi panašių prieštaravimų. 

Tačiau tikrasis vaizdas yra dar sudėtingesnis; tai suprato Augustinas, 
tai suprato ir dėl to sielojosi Rousseau. Prieštaravimų draskoma žmogaus 
prigimtis gali būti draskoma ne vienmačių, bet daugiamačių prieštaravi- 
mų. Kodėl? Todėl, kad asmens ištikimybė dažnai yra dalijama ne pagal 
paprastą vidaus/išorės dichotomiją, o veikiau pagal mitozės modelį. Tai 
nėra vien ištikimybės saviškiams ir universalistinių siekių priešprieša, bet 
pačios ištikimybės vidinė prieštara. Religinė tapatybė gali iškilti virš pi- 
lietinės ištikimybės: Augustinas tai suprato, Rousseau norėjo tai panai- 
kinti. Religinis tikėjimas pagal apibrėžimą yra universalistinis — tikėjimas 
mane vienija ne tik su kitais mano šalies piliečiais, bet ir su kitais tikin- 
čiaisiais už mano šalies ir galbūt net mano kultūros ribų. 

Politiniai teoretikai ir tarptautinių santykių tyrinėtojai nuolat neįver- 
tina religinių įsitikinimų galios ir jų vaidmens kaip apibrėžiančio, for- 
muojančio ir konstituojančio veiksnio pasaulio reikaluose. Tikėjimo stip- 
rybė yra galios atmaina; tad ji yra arba gali būti iškeičiama į kitokią galią. 

Įvykiai Vidurio Europoje yra tiesiog neįsivaizduojami neatsižvelgiant į 
Katalikų bažnyčios vaidmenį. Žinoma, katalikybės įtaka ne visur vieno- 
da. Vengrijoje bažnyčia turėjo mažiau reikšmės negu Lenkijoje, o Vokie- 
tijos Demokratinėje Respublikoje didžiausią politinį vaidmenį suvaidimo 
Protestantų bažnyčia. Tačiau čia noriu pabrėžti ne tik tą vaidmenį, kurį 
tikėjimas atlieka kaip individo veiklos ar grupinio solidarumo prieš rep- 
resinį režimą motyvas, o visų pirma tą bendrąją įtaką, kurią padarė Po- 
piežiaus Jono Pauliaus II Oszpolitik, pertormuodama jėgų pusiausvyrą 
visame regione. Bažnyčia yra seniausias Vakarų diplomatinio gyvenimo 
dalyvis, tačiau šio fakto jūs nesužinosite iš tų šiuolaikinių koncepcijų, 
kurios dėstomos tarptautinės politikos studentams. Galbūt tai paaiškina- 
ma tuo, kad Vakarų intelektualus glumina pati religija, ir šis suglumimas 
sąlygoja neadekvačias sąvokines bei teorines jos interpretacijas. Čia tur- 
būt tinka Freudo aforizmas: „Teorija yra gera, bet ji neužkerta kelio 
egzistuoti daiktams“. Islamas formuoja maždaug 800 milijonų žmonių 
gyvenimą. Stačiatikybė tvirtai laikosi Rusijoje. Evangelinis, fundamenta- 
listinis ir charizmatinis protestantizmas kyla Lotynų Amerikoje. Ar šie 
fundamentalūs reiškiniai ir toliau slys iš mūsų sąvokinių tinklų? Religinis 
tikėjimas neįtalpinamas į vidaus/tarptautinės politikos dichotomiją, tad 
ir mūsų analizei joje turėtų būti ankšta. 

Dabar norėčiau sutekti dėmesį į nacionalizmą. Jeigu politiniai ir tarp- 
tautinių santykių teoretikai ignoruoja religiją savo pačių nenaudai arba 
gindami savo pačių ortodoksiją, tai nacionalizmui šioks toks dėmesys vis 
delto skiriamas; tiesa, dažnai su tokia nuostata, kurią galima geriausiai 
apibūdinti kaip rypavimą (Nairn, 1993). Jos laikantis kažin ar įmanoma 
pateikti įtikinamą pasaulyje vykstančių gerų ar blogų dalykų paaiškini- 
mą. Yra keletas pamokų, kurias iki šiol jau turėjome išmokti. Viena iš 
jų yra tai, kad imperinis nacionalinio tapatumo slopinimas gali būti tik 
laikinai sėkmingas; be to, šiems nacionaliniams gaivalams pratrūkus jie 
dažnai pasireiškia karingomis formomis. Kodėl tai turėtų mus stebinti? 
Kaip pažymi seras Isaiah Berlinas, „Žmonėms nusibosta būti niekina- 
miems ir varinėjamiems aukštesnės tautos, aukštesnės klasės ar dar ko- 
kios nors vyresnybės. Anksčiau ar vėliau jie pradeda kelti nacionalistinius 
klausimus: „Kodėl mes turime jų klausyti?“, „Kokią jie turi teisę?“, „Kuo 
mes blogesni?“ „Kodel to paties negalima mums?““ (1991, p. 20). 

Liah Greentield svarbioje nacionalizmo studijoje pastebi: „Nacionali- 
nė tapatybė iš esmės yra orumo dalykas. Ji teikia žmonėms savigarbos 
pagrindą. Istoriškai žmonės - mūsų pačių pramotės ir protėviai — kovo- 
jo „ne dėl ko nors kito, o tik dėl jiems deramos pagarbos“ (1992, p. 

487—-488). Nacionalinės valstybės modelis istoriškai galbūt buvo Vakarų 


išradimas, įtvirtintas 1648 metų Vestfalijos sutartimi, tačiau šis modelis 
paplito visame pasaulyje. Nuskriaustosios tautos nesiekia atsikratyti na- 
cionalinės valstybės, suvereniteto ar nacionalinės autonomijos, jos siekia 
atsikratyti Vakarų kolonijinio, sovietinio ar kitokio išorės dominavimo 
jų konkrečios istorijos, kalbos, kultūros ir kolektyvinės tapatybės aržvil- 
giu. Kartą atsidūrusios nacionalinės valstybės pilietinės erdvės viduje, jos 
susiduria su valstybių tarpusavio konkurencija :š07eje. 


ISTORIJOS SVARBA IR INTERPRETACIJOS POREIKIS 


Kaip galime susivokti šiuose įvykiuose nerypaudami? Tik smulkmeniškai 
laikydamiesi istoriškumo, siekdami kuo subtilesnių interpretacijų ir ryž- 
tingai kratydamiesi tos bukinančios specializacijos, kurios daugelis laiko- 
si, nors ji trukdo jiems patiems ir mums visiems geriau suprasti tiek 
vidaus, tiek tarptautinę politiką. Kaip neseniai pažymėjo Sanjay Sethas, 
„tarptautinių santykių teorija nukentėjo ne todel, kad suklestėjo vidaus 
politikos teorija, bet veikiau ... abi jos patyrė didžiausių nesėkmių dėl to, 
kad nesugebėjo nei suvokti nacionalizmo implikacijų, nei sukurti teoriš- 
kai adekvačios nacionalizmo koncepcijos“ (1993, p. 76). Toliau jis tei- 
gia, jog nei šiuolaikinė politinė teorija, nei tarptautinių santykių teorija 
reikiamai nesuvokė būdvardžio „nacionaline“ reikšmės „nacionalinės vals- 
tybės“ kategorijoje, nepaisant to, kad skirsnis apie naciją, arba naciona- 
linę valstybę, tradiciškai priklauso standartiniams tarptautinių santykių 
teorijos vadovėliams. Nacionalizmas yra politinio partikuliarizmo atmai- 
na, kurianti ištikimybę savo tautai. Tačiau moderniajame nacionalizme 
taip pat glūdi aiškiai modernistiniai bei universalistiniai siekiai — pir- 
miausia Žmogaus teisės ir nacionalinio apsisprendimo teisė. Mums žūt- 
būtinai reikalingos nacionalinės valstybės teorijos, kurios sugebėtų suvie- 
nyti jos partikuliaristinius ir universalistinius imperatyvus. Tokia teorija 
atmestų reikalavimą, kad konstruojant paaiškinimą privalu laikytis vi- 
daus/užsienio dichotomijos. 

Pats savaime nacionalizmas nėra nei gėris, nei blogis; jis gali būti ir 
viena, ir kita. Tačiau jis įsismelkia visur ir jis pratrūksta bet kur. Tačiau, 
kaip atrodo, mes esame teoriškai visiškai nepasirengę dorotis su šiuo 
galingiausiu mūsų laikotarpio politiniu reiškiniu; - galbūt dėl to, kad 
nacionalinės priklausomybės poveikis žmonių širdims ir protams sunkiai 
suvokiamas, tad teoretikui paprasčiau apeliuoti į iracionalizmą arba ara- 

vizmą. Stanley Hoffmannas neseniai pabrėžė, jog „tvarkos problema tapo 
dar sudėtingesnė, nei ji buvo anksčiau. Viena iš priežasčių yra netikėtai 
padidėjęs nepriklausomų valstybių skaičius; dar prieš penketą metų nie- 
kas neprognozavo Sovietų imperijos Rytų Europoje baigties ar pačios 
Sovietų Sąjungos žlugimo“ (1992, p. 37). Timothy Garton Ashas at- 
skleidžia, su kokiais vargais susidūrė Vakarai (ypač Vakarų kairieji) mė- 
gindami, pavyzdžiui, paaiškinti Lenkijos Solidarumą, — dėl jo religinių ir 
nacionalinių aspiracijų, dėl jo sugebėjimo sukurti „neįprastą skirtingoms 
tradicijoms priklausančių idėjų mišinį — liberaliąją demokratiją, vietos 
savivaldą, kultūrinį konservatyvizmą, laisvąją rinką ir verslininkystę, pri- 
dedant kai kuriuos socialinės demokratijos aspektus bei nacionalizmą be 
nacionalistinio agresyvumo (1993, p. 338). 


TEORINIO KUKLUMO APOLOGIJA 


Šioje vietoje turbūt geriausia mesti pirštinę. Remdamasi tuo, ką jau tei- 
giau, čia darau išvadą, jog negali būti bendros, formalizuojamos, univer- 
salios tarptautinės politikos teorijos. Tiesą sakant, šią tezę norėčiau dar 
labiau sustiprinti: įtartinas yra pats visa apimančios bendros teorijos sie- 
kis. Pats teoretizavimo siekis, jeigu jis grindžiamas siekiu atrasti vienin- 
telę aiškinamąją schemą arba Archimedo atramos tašką, iš kurio teoreti- 
kas (istoriškai šio tipo nuostatos paprastai laikosi „jis“) vienu žvilgsniu 
galėtų aprėpti viską ir skelbti savo pranašystes, yra iš principo neįgyven- 
dinamas; geriausiu atveju jis teikia elegantiškas formuluotes, kurios mums 
beveik nieko nepasako apie neelegantišką, painų, tankų, istoriškai sąly- 
gotą tarptautinės politikos pasaulį. Tai yra pamoka, kurios išmokau dirb- 
dama nepretenzingos interpretacinės politinės teorijos srityje, ir tai yra 
toji pamoka, kurią visi mes, Geisteswissenschaften atstovai, jau turėjome 
būti išmokę. Net jeigu 1989 metai mūsų neišmokė nieko daugiau, jie 
turėjo mus išmokyti kuklumo. Žlugo imperija, o daugelis, jeigu ne dau- 
guma, tarptautinių santykių tyrinėtojų tam buvo visiškai nepasiruošę. 
Atrodo, jog būtent tada, kai tarptautinių santykių teorijos turėjo mums 
pasitarnauti daugiausia, jos patyrė akivaizdžiausią fiasko ir buvo, taip 
sakant, išstumtos pačios politikos. Šis prisipažinimas kyla ne iš pozityvis- 
tinės chimeros, esą numatymas yra vienintelis autentiškas teorijos vaisius, 
o iš to, kad mus suklaidino „teoretizavimo geismas“ — noras kurti abst- 
rakčias schemas, beveik nekreipiant dėmesio į istoriją, taip pat ir į jėgas, 
tokias kaip religija ir nacionalizmas, kurios daugumos akademikų įsivaiz- 

davimu jau turėjo būti likusios praeityje. Čia reiškiu ne abejones dėl 
tarptautinės politikos teorijų galimybes, o veikiau gilų skepticizmą „teore- 
tizavimo geismo“ atžvilgiu. Toliau paaiškės, ką tuo noriu pasakyti. 

Savo knygoje Priimtini pasauliai (Plausibleė Worlds) Geoffrey Haw- 
thornas teigia, kad 


tie apibendrinantys teiginiai, kuriuos paprastai laikome priežastinio aiškinimo 
atmaina, nustojo būti įtikinami. Pasirodo, jog priežastinės priklausomybės, ku- 
rias mums pavyko atrasti žmogiškosios veiklos srityje, turi būti formuluojamos 
taip abstrakčiai, kad tampa mažai informatyvios ir netenkina mūsų pažintinių 
interesų, arba turi būti apstatomos tokia daugybe išlygų, kad nustoja būti ben- 
dros, arba — tais atvejais, kai teikia patikrinamas prognozes — yra klaidingos. 
Kadangi, kaip matome, atsakymai į klausimus dėl socialinės kaitos turi būti 
apstatomi tokia daugybe išlygų, konkretaus pokyčio aiškinimas, jeigu deramai 
atsižvelgiama į tą konkretumą, pars turi būti santykinai konkretus ir atitinka- 
mai sudėtingas. Tačiau kuo sudėtingesnis jis tampa ... tuo daugiau alternatyvių 
aiškinimų jis sugestionuoja, o tai dažnai griauna ir tuos mūsų įsitikinimus apie 
patį konkretų atvejį, kuriuos laikėme patikimais. (1991, p. 160-161) 


Toliau Howthornas pateikia visą sąrašą klaidingų prognozių, kurias 
daugelį metų pasitikėdami savimi kėlė socialinės teorijos atstovai, tarp jų 
ir tarptautinių santykių teorijos atstovai. Viena iš prognozių, kuri ypač 
aktuali šios knygos kontekste, buvo jų įsitikinimas, jog pasaulis eina vi- 
suotinės sekuliarizacijos, universalesnių vertybių link — atsikratydamas 
provincialios ištikimybės saitų; tad teoretikas galėjo tai paprasčiausiai pos- 
tuluoti arba visai nekreipti į tai dėmesio ir užsiimti rea/iomis problemo- 
mis. O pačios šios „realios“ problemos šovė į padebesius, į sisteminio 
apibendrinamumo, „makrolygmens“ jėgų veikimo eterį, konceptualizuo- 
jamą pagal formalią analogiją su makroekonomika. Tokios nuostatos lai- 
kėsi daugelis tarptautinių santykių teoretikų. Įtikėjimas sistema, arba 
struktūra, kurios neapsunkina kultūrinės bei istorinės specifikos našta, 
pats tapo rimta problema tarptautinės politikos vynuogyno darbinin- 
kams. Per maža dėmesio buvo skiriama tam, kas dedasi „ant žemės“. 
Tarptautinių santykių teoretikai, vedami pozityvistinio optimizmo, ig- 
noravo verstehen ypatumus ir ribotumus. 

Iškart noriu pabrėžti vieną dalyką. Kritikuodama įsitikinimą, kad yra, 
turi būti arba gali būti vieningas teorinis arba sisteminis tarptautinės 
politikos paaiškinimas, savo taikiniu jokiu būdu nelaikau Hedley Bullo 
„tarptautinės visuomenės“ idėjos. Tarptautinių santykių pasaulis nėra ne- 
saistomos anarchijos pasaulis, o veikiau pasaulis, saistomas daugybės is- 
toriškai konstruojamų ir rekonstruojamų susitarimų, taisyklių bei idėjų 

apie tai, kas yra arba nėra aiškus (ne miglotas) pagrindas reakcijai ir 
atsakui, pradedant diplomatija ir baigiant boikotu ir karu. Tačiau šis 
pripažinimas ne paneigia, o tik patvirtina mano pradinį tvirtinimą, nes 
šie susitarimai, taisyklės bei idėjos gali būti pripažįstami arba paneigiami, 
persvarstomi arba įtvirtinami. 

Taip par ir tarptautinės politikos praktikai gali (ir privalo) šiuo po- 
žiūriu pasimokyti iš politinės teorijos. Kartais toji pamoka yra negatyvi, 
parodanti, pavyzdžiui, kodėl Platono valstybė niekada negali būti reali- 
zuota praktikoje; kartais ji pozityvi: parodanti, kad makiaveliškas diplo- 
matinio manevravimo, frakcinio susiskaidymo, veiksmų motyvavimo ga- 
limybių ribotumo pasaulis negali likti praeityje pasiekus kokią nors bū- 
simąją tobulą tvarką. Tarptautinė bendruomenė yra pernelyg marga, su- 
daryta iš labai skirtingų bendruomenių, ir toji realybė, kuri klostosi visų 
jų sąveikoje, yra per daug tanki, kad ją būtų galima įtikinamai įveikti 
kokia nors viena teorine pastanga. Į istorijos šiukšlyną reikėtų atiduoti 
veikiau šį siekį, negu tuos siekius, kurie išjudina pasaulio tautas: iš jų 
vitališkiausieji ir svarbiausieji yra religinis tikėjimas, nacionalinės arba 
nacionalistinės tapatybės bei pripažinimo siekiai. Būtent šiems dalykams 
suprasti mums reikalingos lanksčios ir neprieštaringos teorijos, kurių ne- 
galime turėti, jeigu apsiribojame vien tarptautinių santykių teorijos pa- 
sauliu. 


TEORIJOS DVIPRASMYBĖ IR BŪTINYBĖ 


1967 metų straipsnyje „Kas yra tarptautinių santykių teorija?“ Raymon- 
das Aronas pabrėžia, jog nedaug yra žodžių, kurie būtų miglotesni ir taip 
palaidai vartojami kaip žodis „teorija“. Tarptautinių santykių studijose, 
tęsia jis, net tokios banalybės kaip „neprisijungimo privalumai“ arba tai, 
kad „prioritetas, kurį ekonominiams interesams teikia šiuolaikinės visuo- 
menės, pasitarnauja taikai“, visos iškilmingai keliamos kaip „teorijos“ 
(1984, p. 166). Toliau jis pažymi, jog pirmine prasme graikams teorija 
reiškė kontempliatyvų pažinimą. Žinoma, tarptautinių santykių tyrinėto- 
jai siekia ne tokios teorijos; teoriją jie veikiau įsivaizduoja kaip hipote- 
tinę, dedukcinę sistemą, implikuojančią patikrinamas hipotezes. Tokie 
„teoretikai“ — žinoma, ne visi tarptautinių santykių teorijos atstovai pri- 
klauso šiam tipui, tačiau tie, kurie priklauso, diktuoja savo valią bei vi- 
zijas visiems kitiems — siekia įgyti numatymo ir pranašavimo galių: šis 
siekis stumia į šalį pastangas giliai suprasti, dėl jo vengiama to interpre- 

tacinio „versteben“ posūkio socialiniuose moksluose, kuris siejamas (bent 
jau anglosaksų pasaulyje) su Ludwigo Wittgensteino vėlyvaisiais darbais. 
Fizikiniai mokslai, kaip atrodė, teikė mokslinio numatymo „tobulą mo- 
delį ',- tęsia Aronas (p. 167). Deja, socialiniuose moksluose iškilo ne- 
sklandumų: iš ekonometrinių bei panašių modelių buvo dedukuojamos 
įvairios reikšmingos išvados, tačiau sudėtingi realaus politinio proceso 
faktai jų „neatitiko“, prasprūsdavo pro tinklus, kuriais juos mėgino pa- 
gauti ekonometrizmas tiek primityvaus empirizmo pavidalu, kai apiben- 
drinimai daromi „didelių skaičių“ pagrindu, tiek įtaigesniu („grynesniu“) 
makroekonominės teorijos pavidalu. Aronas nurodo tik keletą tokių ne- 
sklandumų — už kurių slypi ištisas jų spiečius. 

Pateikiu tik labai sutrumpintą sąrašą painių problemų, su kuriomis, 
anot Arono, neišvengiamai susiduria visi tarptautinės politikos - netgi 
visos politikos — tyrinėtojai. Politiką charakterizuoja doktrinų konfliktas. 
Politika lengvai pasiduoda vienvaldystės įtakai. Politikai daro įtaką žmo- 
nių — nesvarbu, valdinių ar piliečių — aistros, interesai bei „naudos išskai- 
čiavimai“. Politika vyksta konkrečios istorinės ir geografinės situacijos 
sąlygomis, jau egzistuojant valstybėms, tautoms, regionams, kurių kiek- 
vienas jau gyvena savo gyvenimą ir mena savo istoriją — ir ta istorija nėra 
tik tapatybės pyrago pluta, ji konstituoja tą tapatybę. Antai „anglišku- 
mas“, kaip parodė George'as Orwellas, didžiajai daugumai anglų nėra tik 
atsitiktinis ar mažareikšmis gyvenimo faktas; jis yra esminis jų gyvense- 
nos bruožas, apibrėžiantis tai, ką jie mąsto, ko tikisi ir ko baiminasi. 
Politika, kurią vykdo tokių priklausomybių saistomos būtybės, bus visa- 
da sudėtinga ir jai suprasti visada bus reikalinga interpretacija. Politinis 
veiksmas niekada nėra visiškai skaidrus. Jo imamasi įvykių įkarštyje; ne- 
gali būti vieningo dėsnio, paaiškinančio politinę žmonių elgseną, nes 
priklausomai nuo situacijos atskiras veiksnys gali nustelbu kitus ne ma- 
žiau svarbius, tačiau veiksmo momentu mažiau aktualius veiksnius. 

Anot Arono, Amerikos politikos teoretikai, kurie epochoje po Antro- 
jo pasaulinio karo ryžtingiausiai siekė padaryti „mokslinį posūkį, pasu- 
ko klaidingu arba - geriausiu atveju — ne itin vaisingu keliu. Jų požiūriu 
(Aronas kalba apie Hansą Morgenthau, tačiau savo tinklą meta toliau), 
teoretizuoti reiškia pradėti nuo bendrų sąvokų — nuo valdžios ir konflik- 
to — ir po to tarptautinę politiką dedukuoti kaip šios abstrakčios rūšies 
specifinį porūšį, „kaip specifinę universalių žmogiškųjų reiškinių iliustra- 
ciją ... postuluojant taip apibrėžtą valdžią kaip vienintelį 1r svarbiausiąjį 
individų, partijų ar valstybių siekį, kuriamą ne teorija moksline prasme, 


o veikiau tam tikra filosofija arba ideologija“ (1984, p. 170). Ideologija 

teikia teorijai stiprybės ir energijos, tačiau ji pati lieka nepripažinta ir 
represuota — neigiant jos grindžiamąjį vaidmenį pačios „teorijos“ atžvil- 
giu. 

Panašias išvadas padariau ir aš savo 1985 metų straipsnyje „Apmąs- 
tymai apie karą ir politinį diskursą: realizmas, teisingas karas ir feminiz- 
mas branduoliniame amžiuje“. Analizuodama Amerikos akademinėje ben- 
druomenėje vyraujantį „scientizuotą realizmą“ teigiau, jog ši perspektyva 
postuluoja tai, kas iš tikrųjų reikalauja paaiškinimo. „Teorija“ postu- 
luoja: „pasaulį, sudarytą iš suverenių valstybių, nepriklausomų ontologi- 
nių esybių, kurių kiekviena siekia padidinti arba išsaugoti savo galią. Tad 
valstybių suverenumas yra tas variklis, kuris išjudina realizmo sistemą ir 
teikia jai (beveik) nekintamą tikslą ... Karai vyks ir turi vykti, nes nėra 
nieko, kas galėtų užkirsti jiems kelią.“ Atkreipkime dėmesį, kad valsty- 
bės, 2e tautos ar nacionalinės valstybės čia laikomos subjektais, ir visos 
valstybės konceptualiai yra „panašios“ (Elshtain, 1985, p. 40). Toliau 
pabrėžiau, jog jokia atskira valstybė šioje bendroje sistemoje negali turėti 
vilčių, jog, imdamasi kokių nors veiksmų arba susilaikydama nuo veiks- 
mų, ji gali transformuoti platesnį kontekstą. 

Šioje schemoje — kur dominuoja „didingos kategorijos“ (pirmiausia 
valdžia ir galia, 1r saugumas kaip svarbiausias, netgi kaip vienintelis tei- 
sėtas interesas) — trūksta būtent to, ko mums reikia, anot Arono, siekiant 
„suvokti, kas šią sritį skiria nuo kitų socialinių sričių, kuo santykiai tarp 
politiškai organizuotų bendruomenių skiriasi nuo visų kitų socialinių san- 
tykių (1984, p. 170). Savo klasikiniame darbe Taika ir karas: tarptau- 
tinių santykių teorija, Aronas iš pradžių iškelia sau uždavinį išsiaiškinti 
„tarptautinių arba tarpvalstybinių santykių skiriamąjį bruožą“, ir daro 
išvadą, jog galiausiai tas bruožas yra karinės jėgos naudojimo teisėtumas 
arba legalumas, „nes tik tarptautinėje arenoje prievarta laikoma daugiau 
ar mažiau „normaliu“ dalyku.“ (p. 171). Teiginys, nepaisant jo glaustu- 
mo, verčia mus pažvelgti į dalyką, kurio dažnai nenorime matyti. Mėgin- 
siu tai paaiškinti. 

Nors ir kaip vertintume galutinę Arono poziciją (ji nesiskiria nuo 
pradinės jo pozicijos), ji bent jau turi tą privalumą, kad jos laikantis 
pripažįstama, jog politinės sistemos ir politiniai bei socialiniai įvykiai 
niekada negali būti išsamiai apibrėžti (taip sakant) /š šalies, neatsižvel- 
giant į istoriškai specifinius ir atsitiktinius bruožus, nes politiką žmogiš- 
kosios būtybės ne tik patiria, bet ir vykdo. Tarptautinė visuomenė yra 
tas pasaulis, kurį nusako faktas, jog jo nariai gali griebtis ir griebiasi — net 
pernelyg dažnai — jėgos. Be to, šis rėmimasis jėga, nors jis gali būti ri- 

bojamas derybų ir diplomatijos, tramdomas karinės galios, smerkiamas 
etikų ar aukštinamas ideologų, čia niekada negali būti išgyvendintas taip, 
kaip gali būti ir yra išgyvendinamas smurtas „viduje“. Niekur nematyti 
Kanto amžinosios taikos požymių. Istorija mums pateikia daug skaudžių 
pamokų, ir ši pamoka, žinoma, yra gana skaudi. Tačiau šis pripažinimas 
neturi teoretiką skatinti vaikytis chimerų ieškant griežtų ir aiškių skiria- 
mųjų ribų tarp „vidinių“ ir „išorinių“ jėgų ar veiksnių — kiekvienas toks 
veiksnys turi reikšmės visose valstybių ir tautų sąveikose. 

Bet kuri įtikinama tarptautinių santykių analizė turi būti „konkre“ — 
ji turi būti ir „sociologinė“, ir „istorinė“ (Aron, 1984, p. 178). Neįsi- 
klausant į skirtingų šalių istorijas, tad ir strategines kultūras, kurias jos 
teikia pasauliui, visas teorizavimas bus neišvengiamai lekštas. 

Kaip gana delikačiai pažymi Aronas, „senasis pasaulis“ turbūt tai su- 
vokia geriau negu šurmulingi, paaugliškai energingi naujojo pasaulio 
„sprendimų“, „prognozių“ ir „kontrolės“ entuziastai. Siekdami kiekvieną 
teiginį „operacionalizuoti“, pervertindami „politikos mokslo“ galimybes, 
jie iš tikrųjų vaikosi šmėklų, nes „politinis mokslas arba tarptautinių santy- 
kių mokslas nėra ir veikiausiai niekada nebus operacionalizuotas, bent jau 
tol, kol neišnyks politika per se, kol tęsis individų ir bendruomenės varžybos 
dėl teisės nustatyti, kas yra gėris pats savaime“ (1984, p. 181). 

Tačiau tai nereiškia, kad negalimos „praktinės doktrinos“ ir praktinės 
taisyklės. Geriausi diplomatai, prezidentai ir premjerai veikia tam tikrų 
silpnai struktūrizuotų koncepcijų pagrindu, tačiau, mūsų laimei, jiems 
nebūtina vadovautis griežtais „elgsenos“ dėsniais. Teoretikai turi suprasti 
tai, ką visada žinojo praktikai: jie turi „atsižvelgti į tikslų, kurių pagrindu 
veikiama tarptautinėje sistemoje, įvairovę“, ir kuo labiau jie į ją atsižvel- 
gia, „tuo mažiau jis [diplomatas] bus priklausomas nuo supaprastinto 
Homo diplomaticus vaizdinio ir tuo daugiau turės galimybių suprasti savo 
sąjungininkus ir savo priešus suprasdamas tą įvairovę motyvų, kuriais jie 
vadovaujasi“ (Aron, 1984, p. 184). 

Žinoma, jau laikas nustoti stebėtis, nusiminti ir nusivilti kiekvienu 
atveju, kai pasaulis nepaklūsta mūsų teorijoms. Galbūt tai kažką sako 
apie mūsų teorijas. Galbūt mums reikėtų labiau įsiklausyti į pasaulį. Gal- 
būt mums reikėtų savo darbais įsitraukti į tą nesibaigianų 4g0n'ą, vadi- 
namąją „politiką“ — grandiozinę ir kartais siaubingą žmogiškąją veiklą, 
kuri nuolat jaukia mūsų rūpestingai sukonstruotas kategorijas, sistemas 
bei prognozes ir vis dėlto šaukiasi mūsų supratimo. Kalbėdama apie su- 
pratimą turiu omeny daugiau nei tik atskirų įvykių prasmės pagavą, nors 
tai irgi svarbu; turiu omeny pirmiausia tokį teoretizavimo būdą, kuris 

leistų prasmingai aiškinti mums svetimas gyvenimo bei istorijos formas 
ir nevengtų, kaip dabar vengiame, brėžti ryškius kontrastus ar net daryti 
vertinimus. „Teoretizavimo geismo“ sutramdymas teoretikui užkrauna 
dar didesnę naštą. Nes jis arba ji turi savo siela pajusti tai, „kas realiai 
egzistuoja“ ir kas galima šios realybės sąlygomis. Tai nereiškia, kad reikia 
atsikratyti abstrakčių sąvokų — be jų mes negalime išsiversti jokioje teori- 
joje; noriu tik paraginti vengti to, ką vadinčiau „abstrahuotomis“ kate- 
gorijomis, kurios konstruojamos taip atsietai nuo aiškinamojo objekto, 
kad apskritai negali užčiuopti gyvybinių tiesų, kurios glūdi reiškinių de- 
talėse, jų įvairialypėje įvairovėje ir prigimtinėje tankmėje. 

Tapatybės problema 
tarptautinių santykių teorijoje 


Marysia Zalewski 17 Cynthia Enloe 


Ką reiškia „mes“ tarptautinių santykių kontekste? Kokie agentai laikomi 
svarbiais tarptautinės politikos įvykių dalyviais? Kieno tapatybė laikoma 
reikšminga ir kieno nereikšminga? Kokioms grupėms leidžiama pačioms 
save identifikuoti? Kokį vaidmenį šiuolaikinėje tarptautinių santykių te- 
orijoje ir praktikoje atlieka tapatybės politika? Tai tik keletas su tapaty- 
bės problema susijusių klausimų, kuriuos kelia tyrinėtojai, mėginantys 
suvokti tarptautinės politikos įvykių prasmę. 


TAPATYBĖS KLAUSIMAI 


Iširus Sovietų imperijai ir pasibaigus šaltojo karo poliarizacijai atsinauji- 
no arba naujai prasiveržė daugybė nacionalistinių konfliktų. Karas buvu- 
sioje Jugoslavijoje yra tik akivaizdžiausias jų pavyzdys. Žinoma, naciona- 
listinių konfliktų būta ir šaltojo karo metu, tačiau „naujoji pasaulio 
(ne)rvarka“, apie kurią dabar tiek daug kalbama, atvėrė tautoms galimy- 
bę naujai apsispręsti dėl savo tapatybės arba pareikšti teisę į savo tapa- 
tybę, dažnai kaip atsaką į juntamą grėsmę (Milic,1993). Šios teisės į 
tapatybę reikalavimai gali reikštis skirtingais pavidalais — jų tikslas gali 
būti vieta prie derybų stalo, teritorijos valdymas, mokyklose dėstoma 
kalba; jie taip pat gali reikštis karais, etniniais valymais, rasistiniais graf- 
fiti, įtampų kurstymu. Panašiai ir Vakarų Europos integracijos procesas 
atvėrė duris daugelio naujų tapatybės problemų atsiradimui (Waever et 
al., 1993, p. 3). Kai kurios Europos tautos, anksčiau buvusios į pašalius 
nustumtomis mažumomis (baskai, katalonai, velsiečiai, škotai, čigonai, 
Vokietijos turkai ir juodaodžiai britai) kovojo ir kovoja dėl teisės viešai 
reikšti savo balsą. Politiniame gyvenime už Vakarų Europos ribų taip pat 

vyksta pertvarka: aborigenai Autralijoje, sikhai Indijoje, tamilai Šri Lan- 
koje ir juodaodžiai Pietų Afrikoje prabyla kolektyviniu balsu atsisakyda- 
mi elgtis taip, tarsi jų tapatybės faktas būtų nereikšmingas arba atgyve- 
nęs. 

Ryškiausia yra etninės arba rasinės tapatybės problematika. Tačiau 
tapatybė turi kur kas daugiau aspektų. Kai arabas vyras vyko į Afganis- 
taną kovoti partizanų gretose su Sovietų kariuomene, jo motyvas galėjo 
būti tai, kad būdamas musulmonas jis padės apsiginti žmonėms, išpažįs- 
tantiems jo tikėjimą. Panašiai, kai meksikietė moteris dešimtmečiu vėliau 
vyko į Kanadą, siekdama suburti grupę, reikalaujančią nutraukti seksis- 
tines tarptautinės prekybos sutartis, jos motyvas buvo ne vien jos tautinė 
tapatybė, bet ir nauja politizuota priklausomybės moterų lyčiai pajauta. 

Šie pokyčiai neliko nepastebėti tyrinėtojų. Devintajame dešimtmetyje 
raida, vykstanti „ten, pas juos“, paskatino kai kuriuos tarptautinių san- 
tykių teoretikus pergalvoti savo metodologiją ir naujai įvertinti teorijas, 
kuriomis naudojosi aiškindami įvykius pasaulyje. Tema, kuri sušvito ne- 
ono šviesomis, yra „tapatybė“. Kaip žmonės suvokia savo tapatybę ir kaip 
ši savivoka formuoja ne tik lokalinius, bet ir globalinius veiksmus? Kaip 
savo tapatybę suvokė Yitzakas Rabinas (neryžtingai) paduodamas ranką 
Yasserui Arafatui Baltųjų rūmų Rožių sodelyje 1993 metų rugsėjį? Kuo 
esąs įsivaizdavo britų kareivis, tą patį mėnesį sužinojęs, kad jis siunčia- 
mas tarnauti į JT dalinius Bosnijoje? Kaip save suvokia vietnamietė svars- 
tydama, ar jai nesikreipus dėl įsidarbinimo naujame australiečių siuvimo 
fabrike? Kaip jaučiasi kroatė, kovos su moterų prievartavimu aktyvistė, 
jeigu vietos spauda ją vadina išdavike? Dar neseniai dauguma tarptauti- 
nių santykių teoretikų manė, kad tokie klausimai jiems neturi rūpėti. 
Šiandieną kai kurie iš mūsų jau suvokia, jog vengdami šių klausimų 
buvome intelektualiai naivūs. 

Dabartiniai disciplinoje vyraujančios srovės kritikai pabrėžia, jog ta- 
patybės klausimai negali būti paliekami vien sociologams ir psicholo- 
gams. Antai pirmiausia feminizmo teoretikai ragina visus tarptautinių 
santykių tyrinėtojus susidomėti tapatybės politika (Moghadam, 1993; 
Peterson, 1993). Kodėl? Kodėl būtent feministiniai tarptautinių santykių 
tyrinėtojai bei teoretikai atkakliausiai ragina savo kolegas atkreipti dėme- 
sį į tapatybės problematiką? Pirmiausia todėl, kad feministinė nuovoka 
verčia kiekvieną su įtarumu traktuoti „Prancūziją“ arba „Japoniją“ kaip 
natūralius tarptautinės arenos agentus, nes feminizmas atskleidė, kokią 
menką įtaką bet kurioje šalyje turi moterys formuojant vadinamąją „na- 
cionalinę“ politiką. Tad feministinė nuostata kiekvieną tarptautinių san- 

tykių tyrinėtoją skatina atidžiau pažvelgti į „nacionalinę valstybę“ iške- 
liant klausimą, kas iš tikrųjų kalba nacijos arba valstybės vardu ir kieno 
balsai marginalizuojami ir nutildomi. Antra, net tie feministai, kurie pa- 
tys nedalyvauja politiniuose sąjūdžiuose, iš aktyvistų išmoko, jog tarp- 
tautinius santykius veikiančios tapatybės yra kintančios ir daugiamatės. 
Jie, pavyzdžiui, suprato, jog Johno Majoro veiksmai Šiaurės Airijoje arba 
Honkonge negali būti adekvačiai paaiškinti, jeigu neišsiaiškiname, kada 
(kaip ir kodėl) jo vyriškumas, priklausomybė baltųjų rasei, jo karjerinis 
angliškumas daro įtaką jo sprendimams ir kada atskiri šios jo tapatybės 
aspektai lieka politiškai latentiniai. Tad feministiniai autoriai, prie kurių 
dabar prisideda kritinės teorijos atstovai ir postmodernistai, kelia klau- 
simą, kokiu būdu tapatybė konstruojama ir priskiriama, ir kokius pada- 
rinius šie kasdieniai procesai turi tam, kaip kuriami ir palaikomi aljansai, 
kokiais būdais vedami karai, kokiomis priemonėmis pritraukiamos inves- 
ticijos. Empirinių ir filosofinių tapatybės problemų atsiradimas liudija, 
jog mums, kaip tarptautinės politikos tyrinėtojams, būtina plėtoti siste- 
matiškesnį ir griežtesnį požiūrį į tapatybės problemas. 


KLAUSIMAI APIE TAPATYBĘ 


Kas mes esame, kokia mūsų tapatybe, kas mums ją apibrėžia? Atsakymai 
į šiuos klausimus turi toli siekiančių padarinių. Dabar jau žinome, kad 
kiekvienas iš toliau pateikiamų pavyzdžių padarė esminį poveikį ne tik 
lokalinei, bet ir globalinei politikai. Nacių Vokietijoje trečiajame ir ket- 
virtajame dešimtmetyje būti laikomam žydu reiškė, kad tokio žmogaus 
gyvybei gresia didžiausias pavojus, net jeigu pats jis save laiko vokiečiu. 
Tik supratus šią tapatybės politiką galima suprasti kai kuriuos dalykus, 
kurie dėjosi per Antrąjį pasaulinį karą. Būti laikomam komunistu makar- 
tizmo laikų Amerikoje reiškė, kad būsite sekamas ir kaltinamas antiame- 
rikietiškumu, net jeigu pats save apibrežiate kaip amerikieųį. 

O ir siekiant paaiškinti pasaulio įvykius po šaltojo karo, būtina su- 
prasti valstybių vykdomą tapatybės politiką. Štai trejetas pavyzdžių. Šiuo- 
laikineje Kinijoje būti moteriškos lyties embrionu reiškia turėti mažiau 
šansų išvysti pasaulį; kartu pats reiškinys tampa tarptautinių Žmogaus 
teisių gynėjų susirūpinimo objektu, susivokiant, jog plintant ikigimdyvi- 
nės diagnostikos technologijoms, moteriškos lyties vaisių žudymas pakei- 
čia moteriškos lyties kūdikių žudymą. Būti laikomam viduriniosios klasės 
atstovu šiandienos Britanijoje reiškia turėti daugiau šansų įsigyti univer- 

sitetinį išsilavinimą, o tai savo ruožtu didina tokio žmogaus šansus su- 
sirasti gerai atlyginamą darbą ir galbūt skatina jį palaikyti Europos Ben- 
drijos integraciją. Būti moterimi Saudo Arabijoje reiškia, kad negalima 
balsuoti ar vairuoti automobilį be palydovo, net jeigu moteris save laiko 
politiškai išprususia ar techniškai gabia. Be šių lokalinių padarinių, ši 
aplinkybė kelia Jungtinių Valstijų vyriausybės susirūpinimą dėl moterų 
aktyvumo, nes jis gali destabilizuoti JAV sąjungininko karaliaus Fahdo 
režimą. Kiekvienas iš šių politikos tapatybės procesų turi poveikį for- 
muojant tarptautinių įvykių panoramą ir, kaip mateme, kiekvienu iš šių 
trijų atvejų tapatybė, kuri dažnai lemia žmogaus likimą, diktuojama ne 
to asmens, kurį ji apibrėžia. Jo tapatybę formuoja ir konstruoja kiti — tie, 
kuriems naudinga konstruoti tam tikras socialines kategorijas ir sieku, 
kad jų būtų paisoma. Tačiau būtų klaida manyti, kad žmonės tėra lėlės, 
pasyvios marionetės, kurių tapatybės saitus laiko savo rankose visagaliai 
kiti. Tapatybės politiką veikiau reikėtų įsivaizduoti kaip procesą, kuria- 
me tiek asmuo, ieškantis atsakymo į klausimą „Kas esu?“, tiek kiti, kurie 
siekia paveikti tą atsakymą, stumia ir traukia vieni kitus, nors dažnai 
disponuoja nevienodomis galiomis. Kiek britų viduriniosios klasės moks- 
leivių save įsivaizduoja esant „natūraliais“ kandidatais stoti į universitetą 
ir todel nėra reikalingi išorinio postūmio, kad prisiimtų šią tapatybę? 
Kiek Saudo Arabijos moterų mano, jog užsitrauktų „negarbę“ sėsdamos 
už savo vyro Tojotos vairo — ir kurias papiktino, o ne padrąsino grupelės 
narsių moterų surengta „vairavimo protesto“ akcija Persų įlankos karo 
išvakarėse? 

Kas esame, kaip save identifikuojame, kaip esame identifikuojami ki- 
tų (tėvų, policijos, žiniasklaidos) — šie dalykai turi toli siekiančių pada- 
rinių. Tapatybė nusako, kaip su jumis bus elgiamasi, ko iš jūsų bus 
tikimasi, ko jūs pats galite tikėtis, kokie darbai jums bus prieinami, ko- 
kias pareigas jūs galėsite užimti, kokia bus jūsų sveikata, ar jums bus 
patikima svetimų vaikų priežiūra, ar jūs būsite laikomas priešu ar drau- 
gu. Analizuodami įprastąją tarptautinių santykių sampratą galime pradėti 
nagrinėti tapatybės politikos padarinius aiškindamiesi, kurios identifi- 
kuojamos grupės tampa pagrindiniais referentais. Kitaip sakant, į ką įpras- 
tas tarptautinių santykių tyrinėtojas kreipia dėmesį? Kodėl valstybes lai- 
kome pagrindiniu referentu? Kodėl ne vyrus? Arba moteris? Ir net tada, 
kai žvelgiame žemiau valstybės lygmens, kodėl daugiausia dėmesio skiria- 
me ekonominei klasei ir nacionalinei arba etninei tapatybei? Mus domi- 
na, pavyzdžiui, verslo sluoksnių ir profesinių sąjungų narių požiūris į 
Šiaurės Amerikos laisvosios prekybos sutartį (NAFTA) arba škotų bei 

prancūzų požiūris į Europos Bendriją. Tačiau mus, kaip tarptautinių 
santykių analitikus, turėtų ne mažiau dominti klausimas, kaip ir kodėl 
moterys traktuoja save kaip moterys, reaguodamos į NAFTĄ arba EB 
(Griffin Cohen, 1987; Duchen, 1993). 

Gali pasirodyti, jog atsakymas į klausimą, kodėl valstybes laikome 
pagrindiniais referentais, yra akivaizdus. Mus domina Kinija kaip valsty- 
bė tada, kai svarstome branduolinio ginklo platinimo problemą, nes bū- 
tent Kinijos valdžia, o ne visi kinų vyrai, ne kinų darbininkai priima 
sprendimus branduolinio ginklavimosi klausimais. Galbūt. O kas, jeigu 
taptume smalsesni: jeigu mėgintume išsiaiškinti, ar tie dabartiniai Kini- 
jos pareigūnai, kurie atsako už šalies branduolinę politiką, visi yra vyrai 
ir ar bent kai kurie iš jų sprendimų nėra diktuojami noro parodyti ru- 
sams ir amerikiečiams, kad jie taip pat yra „tikri vyrai tarptautinėje 
politikoje? Tačiau mes niekada nesužinosime, kokiu mastu šio pobūdžio 
veiksniai veikia tarptautinę branduolinę politiką, jeigu ir toliau supapras- 
tintai kalbėsime apie tai, ką nusprendė „Kinija“ arba „JAV“. 

Arba imkime kitą pavyzdį. Didžioji žiniasklaida siekia mus įtikinti, 
jog Bosnijos musulmonai savo priešais neišvengiamai laikytų serbus ir 
kroatus, nes į etniškumą ji žvelgia kaip į svarbiausią tapatybės pagrindą. 
Tačiau jeigu stabtelėsime ir pagalvosime apie kitas tapatybės formas, tai 
galbūt suprasime, jog daugybė Bosnijos musulmonų moterų jaučia, jog 
jos turi daugiau bendra su kroatų ir serbų moterimis, tapusioms masinio 
prievartavimo aukomis, negu su kai kuriais Bosnijos musulmonų vyrais. 
Kai mes, teoretikai, aiškintojai, savo tyrimuose teikiame pirmenybę et- 
niškumui, o ne lyčiai, mes vadovaujamės prielaida, jog moterų kaip mo- 
terų (arba vyrų kaip vyrų) tapatybė nieko nepaaiškina apie tai, kaip vyko 
karas Jugoslavijoje. Ar tikrai taip? Jeigu šio klausimo nesvarstysime, jeigu 
detaliai neišsiaiškinsime, kokiu būdu formuojasi ir fragmentuojasi etni- 
nės ir lyčių tapatybės buvusioje Jugoslavijoje, tai kažin ar galėsime dera- 
mai pasitarnauti tokioms tarptautinėms organizacijoms kaip JT karinių 
nusikaltimų tribunolas (Stiglmayer, 1994). 

Tad nors ištisos kartos tarptautinių santykių tyrinėtojų valstybę ir 
valdžią laikė pagrindiniu savo tyrimų referentu, šis pasirinkimas jau tam- 
pa ginčytinas (Tickner, 1992; Peterson, 1992a; Peterson ir Runyan, 
1993). Šaltojo karo pabaiga, Europos Bendrijos konsolidacija, privačių 
tarptautinių verslo gigantų atsiradimas, tarptautinio stabilumo priklauso- 
mybė nuo JT taikos palaikymo pajėgų — visa tai verčia net kai kuriuos 
vyraujančios tarptautinių santykių mokyklos teoretikus susimąstyti dėl 
savo prielaidos, kad valstybės yra pagrindiniai agentai tarptautinėje are- 

noje. Nors senoje ir vis dar plačiai naudojamoje saugumo darbotvarkėje 
kalbama apie valstybes ir jų suverenumą, pasireiškiantį daugiausia karinės 
galios didinimo pavidalu, naujoje saugumo darbotvarkėje, kaip ją įsivaiz- 
duoja kai kurie Vakarų teoretikai, kalbama apie visuomenes ir jų sudė- 
tingą, nuolat kintantį tapatybių tinklą. „Visuomenės pirmiausia spren- 
džia tapatybės problemą“, teigia Barry Buzanas, tapatybę apibrėždamas 
kaip tai, „kas leidžia grupei žmonių save nurodyti žodžiu „mes“ (Wa- 
ever et al., 1993, p. 5-6). Visuomenės siekis ir pajėgumas išlaikyti tra- 
dicines kalbos, kultūros, bendravimo, papročių struktūras, religinę bei 
tautinę tapatybę tampa pagrindinėmis naujosios saugumo darbotvarkės 
temomis ir problemomis. Referento pakeitimas keičia „mūsų“ įvaizdį, 
tad keičia ir tai, ką įsivaizduojame esant grėsmėmis „mums“. Anna Tic- 
kner ypač pabrėžia šią minų ragindama tarptautinių santykių teoretikus 
atsikratyti savo įprasto ir patogaus įsitikinimo, jog valstybės yra suvere- 
nūs veiksmų subjektai. Ši suverenumo prielaida įtartinai panaši į prielai- 
dą, kad vyrai, kaip tėvai ir sutuoktiniai, yra „šeimos galvos“ — būtent ši 
prielaida nuo seno grindžia naivų politikų įsitikinimą, jog „šeima“ veikia 
kaip vientisas darinys ir kad suaugęs vyras visada gali atstovauti visiems 
šeimos narių interesams. Taigi, pradėję nagrinėti tapatybės formavimąsi 
žemesniame nei valstybės lygmenyje ir atsisakydami supaprastintos prie- 
laidos apie suverenią valstybės valią, kitaip sakant, atsiliepdami į Tickner 
(1992) raginimą, galėtume realistiškiau apibūdinti ir aiškinti dabartinę 
tarptautinę sistemą. 

Be to, valstybę be išlygų traktuojant kaip veiksmų subjektą iškyla 
rimtų filosofinių implikacijų. Tada a:rodo, jog bet kuris valdžios parei- 
gūnas kalba visų žmonių, gyvenančių valstybės teritorijoje, vardu. O tai 
savo ruožtu implikuoja, jog dauguma pareigūnų pagrįstai vaizduojasi, 
kad jie atstovauja „tautai“, kad jų valstybė nėra tik valstybė, bet „nacio- 
nalinė valstybė“, t.y. politinė sistema, kurioje praktiškai visi žmonės ta- 
patinasi su valstybe ir jaučiasi atstovaujami jos pareigūnų. Pagalvokime 
apie tai, kokią kalbą vartoja pareigūnai bei daugelis stebėtojų teisindami 
„tautos labui“ atliktus veiksmus: „1986 m. Jungtinė Karalystė jautėsi 
privalanti leisti Jungtinėms Valstijoms naudotis Britanijos karinėmis ba- 
zemis bombarduojant Libiją“. Faktas, kad Britanijoje buvo 105 JAV ka- 
riniai objektai, kildintinas iš jos narystės NATO organizacijoje, kuri bu- 
vo įsteigta 1949 m. Jungtinių Valstijų, Kanados ir saujelės pokario Eu- 
ropos valstybių pareigūnų. Analitikui turėtų kelti nerimą šios iš pirmo 
žvilgsnio trivialios frazės: ar tikrai „Jungtinė Karalystė“ jautėsi privalanti 
padėti „Jungtinėms Valstijoms“? Ar taip buvo iš tikrųjų? Ne. Kalbant 

tiksliau, tad ir realistiškiau, reikėtų sakyti: „Britanijos saugumo pareigū- 
nų elitas, kurį sudaro išimtinai vyriškosios lyties atstovai valdant tiek 
konservatoriams, tiek leiboristams, nusprendė, kad karo reikaluose jie 
privalo talkinti savo kolegoms vyrams Jungtinėse Valstijose“. Žinoma, šis 
sakinys ilgesnis ir ne toks elegantiškas, tačiau jis atskleidžia, o ne kamuf- 
liuoja realią dinamiką. Jis skatina mus, skaitytojus, iškelti kai kuriuos 
būtinus klausimus: 


1 Ar ši saujelė britų vyrų neužmezgė kokių nors maskulinizuotų ryšių 
su JAV nacionalinio saugumo vyrais, kai jie slapta susitikdavo aptarti 
tokių maskulinizuotų temų kaip karo strategija? 

2 Ar visos Britanijos moterys, kurių vardu kalbėjo Jungtinės Karalystės 
pareigūnai, žinojo, kad jos laikomos tokios užsienio politikos šalinin- 
kėmis? 

3 Ką moterys kaip moterys, arba kaip motinos, arba kaip juodaodės 
britės, arba kaip feministės darytų, jeigu gautų atsakymą į šiuos klau- 
simus? 


Nepaisant jų glaustumo tiedu sakiniai turi daug svarbių implikacijų. 
Jie implikuoja egzistuojant tam tikrą abipusio protegavimo santykį; jie 
taip pat implikuoja tam tikrą demokratinį procesą. Tiesą sakant, abipu- 
siškumo principas yra sudedamoji NATO doktrinos dalis. Jeigu šaltojo 
karo metu britams būtų kilęs masinio sunaikinimo pavojus, „britiškoji“ 
tapatybė jiems būtų garantavusi didesnę JAV paramos tikimybę nei tuo 
atveju, jeigu jie turėtų, tarkime, „rytų vokiečių“ tapatybę. Paskutiniaja- 
me šio amžiaus dešimtmetyje NATO liko vienintelė reikšminga tarpvals- 
tybinė karinė sąjunga, tačiau toji europinė tapatybė, kuria ji rėmėsi anks- 
čiau, jau yra pažeista. Dėl masinių taikos sąjūdžių tokiose šalyse, kaip 
Britanija, Vokietija, Graikija ir Ispanija, poveikio NATO dabar neatrodo 
turinti tvirtą Europos gyventojų, save suvokiančių kaip demokratinių 
valstybių piliečius, paramą (Kaldor and Anderson, 1987; Liddington, 
1989). 


KAS YRA TAPATYBĖ:? 


Iki šiol tapatybės sąvoka naudojomės taip, tarsi ji būtų savaime supran- 
tama; deja, ji tokia nėra. Ar galite idenufikuoti save, pasakyti, kas jūs 
esate, kam priklausote? Kaip atrodo, galimybė pareikšti savo tapatybę 

neužsitraukiant persekiojimo ar diskriminacijos pavojaus laikoma didele 
vertybe, nors kartais ja neįmanoma pasinaudoti nesumokant didelės kai- 
nos. Akivaizdu, kad poreikis pareikšti savo tapatybę arba siekis ją susig- 
rąžinti atsiranda dėl esamos ar buvusios grėsmės tai tapatybei. Ši tiesa 
galioja daugeliu lygmenų. Prisiminkime patetišką afroamerikietės Sojour- 
ner Truth iššūkį baltiesiems 1851 metų rinkėjų kongrese. Jai teko reika- 
lauti, kad jos bendražygiai kovoje dėl lygių vyrų ir moterų rinkimų teisių 
ją pripažintų esant moterį, nepaisant jos „juodumo“ ir raumeningumo, 
atsiradusio dėl ilgamečio sunkaus darbo. Jai teko tiesiai klausti: „Ar aš 
nesu moteris?“ (žr. Adams, 1989, p. 23). Prisiminkime taip pat kreipi- 
mąsi, kuriame britų romanistė Radclyffe Hall 1928 m. prabilo apie bū- 
tinybę pripažinti moterų homoseksualizmą: „Pripažinkite mus, Dievo vai- 
kus, prieš visą pasaulį. Leiskite mums egzistuoti!“ (1956, p. 437). Aštun- 
tajame šio amžiaus dešimtmetyje daugelyje kultūrų lesbijietės ir homo- 
seksualistai „išėjo iš savo slėptuvių“. Kitaip sakant, jie išsireikalavo, kad 
tėvai, bendradarbiai ir valstybės pareigūnai pripažintų 7454 jų tapatybę, 
ne tik tą, kuri buvo suderinama su esama jų visuomenės arba tarptautine 
tvarka. Skelbdami savo tapatybę homoseksualistai ir lesbietės metė iššūkį 
Tarptautinei sveikatos organizacijai, valstybių karinėms vadovybėms, 
tarptautinių Žmogaus teisių teisininkams ir, žinoma, valstybių imigraci- 
jos tarnyboms (Tatchell, 1992). Šūkis „Leiskite mums egzistuoti!“, žino- 
ma, gali išreikšti visus kitus tapatybės pripažinimo reikalavimus. Kai ku- 
rie tarptautiniai ryšiai verčia slėptuvių duris laikyti tvirtai uždarytas; ta- 
čiau kai kurie kiti tas duris laužia. „Slėpruvės“ gali tapti internacionali- 
zuotomis atodangomis. 

Keliant tapatybės pripažinimo reikalavimus keliamas kolektyvinių įsi- 
tikinimų ar įpročių teisėtumo reikalavimas, persekiojimo ar diskrimina- 
cijos nutraukimo reikalavimas. Ir vis dėlto, kas apibrėžia, pavyzdžiui, 
velsiečio arba australiečio tapatybę? Ar velsiečius apibrėžia jų kalba, kurią 
supranta tik (maždaug) 20 proc. Velso gyventojų? Ar jų tapatybę lemia 
pasiryžimas išsaugoti Velso kultūrą, ir tada nemokantys kalbos gali save 
laikyti velsiečiais? Ką reiškia „mes“ Velso kontekste? O kaip paaiškinti 
australiečių tapatybę? Kai kurie autraliečiai siekia atsiriboti nuo britų 
manydami, kad tai jiems suteiks specifiškai australiškąją tapatybę. Kai 
kurie kiti skelbiasi tikraisiais australiečiais (Perrman, 1992). Galėtume 
hipotetiškai tarti, jog tapatybės problema yra „mūsų“ ir „jų“ apibrėžimo 
problema (Hall, 1993; Curthoys, 1993; Brah, 1993; Bhavani, 1993). 
Tačiau Spike Peterson (1993) parodo, jog problemiškas yra pars klausi- 

Anot Peterson, jau nepakanka remtis tomis įprastomis sąvokomis, 
kuriomis iki šiol tradiciškai apibrėžiama „mūsų“ tapatybė. Ji teigia, jog 
įprastosios kategorijos neteko savo buvusio akivaizdumo, pabrėždama, 
jog įprastas grupinio tapatumo apibrėžimas remiasi išskirtinumo ir prieš- 
priešos idėja: „mes prieš juos, saviškiai prieš svetimus, piliečiai prieš už- 
sieniečius, tačiau ši nuostata prieštarauja šiuolaikiniams tapatybės sude- 
rinamumo su globaliniu bendradarbiavimu reikalavimams“ (1993, p. 2). 
Taparybė, kuri konstruojama vadovaujantis priešpriešos principu, mus 
pririša prie anarchinės tarptautinės sistemos vizijos, kurią kamuoja neiš- 
vengiami ir nesibaigiantys konfliktai tarp nacionalinės tapatybės išsaugo- 
jimo siekių ir globalinio bendrumo - solidarumo ir politinės koegzisten- 
cijos — reikalavimų. Ar turime ir toliau taikstytis su tuo, kad tautinei 
tapatybei teikiamas prioritetas kitų subnacionalinių ir transnacionalinių 
tapatybių atžvilgiu (p. 11)? 

Peterson taip pat mus ragina kelti kitus, dar drąsesnius klausimus dėl 
tapatybės ir to, kas iš tikrųjų laikytina tarptautiškumu. Nepakanka ap- 
siriboti tariamai neįveikiama įtampa tarp nacionalinės, arba valstybinės, 
tapatybės ir vis labiau ryškėjančiais globalinės bendrijos siekiais. Arba 
tarti, kad tapatybė yra vieną kartą duotas ir nekintantis reiškinys (1993, 
p. 3). Arba kad galime turėti tik vienalypę, o ne daugialypę savo tapa- 
tybę. Intuityviai galbūt manome, jog tapatybės poreikis yra natūralus, 
universalus reiškinys. Teisė išlaikyti savo žemę, savo kalbą, savo kultūrą 
atrodo beveik instinktyviai mūsų visų geidžiama vertybė. Daugybei žmo- 
nių būdingas ryškus tautinės tapatybės pojūtis. Pakanka priminti futbolą 
arba kitokias sportines varžybas. Po 1993 metų taikos sutarties tarp Iz- 
raelio vyriausybės ir Palestinos išlaisvinimo organizacijos pasirašymo pa- 
lestiniečių spaudos pirmuosiuose puslapiuose figūravo futbolo rungtynės 
tarp vietos rinktinės ir prancūzų komandos. Matydami palestiniečių aist- 
ruolius (daugiausia vyrus?) mosuojančius savo vėliavomis ir entuziastin- 
gai palaikančius savo komandą žurnalistai tai suvokė kaip naujai susiklos- 
čiusios nacionalinės tapatybės liudijimą. Net klausimas, kur rengti būsi- 
mąsias Olimpines žaidynes, potencialiai gali sukelti didžiulį nacionalisti- 
nių ambicijų protrūkį, pažadinti tapatybės ir priklausomybės jausmus. 
Tačiau turime atsargiai vertinti visa tai, kas atrodo natūralu arba neišven- 
giama. Daugelis dalykų, kurie atrodė natūralūs ir neišvengiami, galiausiai 
atsiskleidė kaip sąmoningų manipuliacijų padariniai. Pagalvokime apie tą 
Vakarų valstybių politiką, kuria buvo siekiama užkirsti kelią „spalvotie- 
siems“ užimti aukštesnius postus karinėje tarnyboje, universitetuose, eli- 

tiniuose klubuose ar žvalgybos agentūrose. Oficialūs aiškinimai, kai kalba- 
ma apie „deramą“ moterų arba nacionalinių mažumų vietą, paprastai 
apeliuoja į tokios padėties natūralumą arba neišvengiamumą — būtent 
todėl, kad tokiu būdu jų autoriai išsivaduoja nuo galimos savo veiksmų 
kritikos (Harding, 1993). 

Subuilių analitinių studijų, nagrinėjančių tapatybės konstravimo pro- 
cesus, šiandien pateikia moterys feminizmo teoretikės iš buvusių koloni- 
jinių šalių arba postindustrinių visuomenių (Mohanty, 1988; Yuval-Da- 
vis ir Anthias, 1989; Anrhias ir Yuval-Davis, 1993). Tai nėra atsitiktinu- 
mas. Būtent šios teoretikės, atrodo, geriausiai suvokia, koks prieštaringas 
gali būti tapatybės konstravimo procesas ir kaip sunku su šiais prieštara- 
vimais susigyventi, su jais dorotis, juos rekonstruoti. Pagalvokime apie 
tai, kaip kai kurie tarptautiniai šio dešimtmečio įvykiai turėjo atrodyti 
moterims. Pavyzdžiui, moteris, kuri nuo pat savo vaikystės save suvokė 
kaip „moterį“, „musulmonę“ ir „kuveitietę“, po Persų įlankos karo pra- 
dėjo save matyti dar ir kaip „pilietę“ bei „potencialią rinkėją“. Tačiau 
jeigu ji nori būti „rinkėja“, kai kurie kuveitiečiai gali ją priversti išsižadėti 
„doros moters“ ar „ištikimos kuveitietės“ tapatybės (Tetreault, 1992). 
Pagalvokime taip pat apie moterį, gyvenančią Britanijoje, suvokiančią 
save kaip afrokaribietę, kaip britę ir kaip protestantę, kurią dabar atstu- 
mia jos bendruomenė del to, kad ji mėgina apibrėžti juodaodžių britų 
„bendruomenės“ sąvoką taip, kad į ją būtų įtraukta moters autonomijos 
idėja (Sahgal ir Yuval-Davis, 1992). Šios studijos tarptautinių santykių 
tyrinėtojus turėtų paskatinti susimąstyti del to, ar galima apsiriboti tik 
nacionalinės, valstybinės ir societalinės tapatybės analize. Ši triada faktiš- 
kai gali būti tik tapatybės ledkalnio viršūnė. 

Gali būti, kad tarptautinius santykius visada reikšmingai veikė kitos 
tapatybės, kurias iliustruoja visi anksčiau pateikti pavyzdžiai. Rasė, tau- 
tybė, klasė, lytis, religija, amžius, pajamos — kiekviena iš šių charakteris- 
tikų gali tapti tokio žmonių susitelkimo būdu, kuris daro poveikį tarp- 
tautinei politikai. Antai per pastaruosius du dešimtmečius buvo galima 
pastebėti, kaip tarptautinių santykių analitikams parūpo suprasti naujai 
mobilizuotą tarptautinį islamiškojo fundamentalizmo sąjūdį. Daugelis tų 
analitikų taip pat buvo užklupti nepasiruošę, kai nauja tarptautinė Mo- 
terų koalicija išsikovojo, kad JT žmogaus teisių agentūra perrašytų „žmo- 
gaus teisių apibrėžimą, į jį įtraukdama moters teisę į laisvę nuo policijos 
prievartos ir nuo smurto šeimoje (Defeis, 1991; Kerr, 1993; Tomasev- 


ski, 1993). 

Tapatybės konstravimas bei predikavimas atlieka reikšmingą vaidmenį 
tarptautinėje politikoje. Nuo devintojo dešimtmečio pradžios šioje tyri- 
mų srityje pasirodė išties naujoviškų darbų. Vienas iš pirmųjų buvo da- 
bar plačiai cituojamas (feministiniuose sluoksniuose) Carol Cohn straips- 
nis „Seksas ir mirtis racionaliame gynybos intelektualų pasaulyje“ (1987). 
Cohn metus dirbo su JAV gynybos intelektualais ir beveik tapo jų siauro 
rato nare. Šie gynybos intelektualai — tai civiliai, daugiausia vyrai, dir- 
bantys pagal labiausiai įslaptintus valstybinius kontraktus. Kai kurie jų 
eina pareigas administraciniame aparate, kiti dirba universitetuose arba 
nepriklausomuose institutuose. Cohn atrado, jog šie vyrai susikūrė savąją 
tapatybę ir atitinkamą savo bendrijos pojūtį pirmiausia todėl, kad nepai- 
sė projekto, prie kurio kas dieną dirbo, fatrališkumo. Anot Cohn, „jie 
formuluoja tai, ką jie vadina racionaliomis sistemomis, padedančiomis 
dorotis su branduolinio ginklo sukurtomis problemomis: kaip elgtis 
ginklavimosi varžybose; kokių atgrasos priemonių imtis siekiant užkirsti ke- 
lią branduolinio ginklo panaudojimui; kaip elgtis, šiai atgrasos taktikai ne- 
pavykus, branduolinio karo sąlygomis“ (p. 688). Ji mėgino suprasti, kaip jie 
mąsto ir kodėl jie taip mąsto - kuo grindžiama strateginė branduolinė jų 
mąstysena ir ypač toji specializuota kalba, kurią ji vadina „technostrategine“. 

Nors Cohn nieko tiesiogiai nesako apie tapatybės formavimąsi, mums 
čia verta atkrepti dėmesį į jos samprotavimus apie tai, kaip šių gynybos 
intelektualų kalba formuoja specifinę branduolinių ginklų ir branduoli- 
nio karo sampratą. Juk kalba išties dažnai laikoma pagrindiniu tapatybės 
rodikliu. Kalba nėra tik įvardijimo priemonė, ji taip pat yra kūrybos 
įrankis. Kalba gali kurti prasmes. Anot Cohn, kalba, kuri vartojama sam- 
protaujant apie branduolinį karą, yra išties savotiška, kupina įvairiausių 
eufemizmų bei abstrakcijų. „Švarus bombardavimas“, „chirurginiai smū- 
giai“, „šalutinė žala“ — visa tai yra frazės, kuriomis dangstoma žudymo ir 
naikinimo realybė, kaip ir kai kurios kitos frazės, kurių daugelis mūsų 
čia, Vakaruose, išmokome Persų įlankos karo metu. Ji taip pat aptaria 
„linksmesnius“ ir „seksualesnius“ technostrateginės kalbos vartojimo bū- 
dus. Buvo įprastas glaustas, žargoninis kalbėjimo stilius, dažnai minint 
„slick'ems“ (SLCM — submarine-launched cruise missiles), „glick'ems“ 
(GLCM - ground-launched cruise missiles) bei SRAMS (short-range at- 
tack missiles). Kaip pastebi Cohn, „šie žodžiai lengvai sprūsta nuo liežu- 
vio; jie yra trumpi, taiklūs, seksualūs. Per keletą sekundžių jūs galite 

Kalba, kurią vartoja šie gynybos intelektualai, veikiausiai atlieka esmi- 
nį vaidmenį konstruojant strateginę tapatybę. Būdami strategai jie neša 
didžiulę atsakomybę už JAV branduolinės gynybos politiką. Strateginės 
tapatybės konstrukcijos, draudžiančios minėti tokius dalykus kaip mirtis, 
skausmas ir naikinimas, padariniai bus neabejotinai reikšmingi. „Švarus 
bombardavimas“ ir „šalutinė žala“ beveik neleidžia įsivaizduoti septyn- 
mečio vaiko, kurio raumenys atitrūksta nuo kaulų, arba kūdikio, kurio 
visa oda susiraukšlėja į vieną gumulą (Cohn, 1993, p. 232). 

Savo vėlesniame straipsnyje Carol Cohn atpasakoja fiziko, vyriškio, 
baltojo, jai papasakotą istoriją: 


Kartu su keletu kolegų dirbau kurdamas atsakomojo puolimo modelius, mėgin- 
damas realistiškai apskaičiuoti galimų tiesioginių aukų skaičių kiekvieno mode- 
lio panaudojimo atveju. Kartą, naudodamiesi šiek tiek skirtingomis prielaido- 
mis, buvome sumodeliavę konkretų puolimą ir atradome, jog vietoje trisdešimt 
šešių milijonų būtų tik trisdešimt milijonų aukų. Visi posėdžio dalyviai prita- 
riamai kinkavo galvomis: „Taip, taip, puiku, tik trisdešimt milijonų“. Tada 
staiga išgirdau, kas buvo sakoma. Ir jau nesusilaikiau: „Palaukite, ką jūs sakote: 
Tik uisdešimt milijonų! Tik trisdešimt milijonų žmogiškųjų būtybių, nužudo- 
mų akimirksniu?“ Auditorija nuščiuvo. Niekas nepratarė nė žodžio. Jie net sten- 
gėsi į mane nežiūrėti. Tai buvo baisu. Pasijutau taip, tarsi būčiau moteris. 


(1993, p. 227) 


Cohn toliau rašo, jog jos pašnekovas sakė niekada daugiau neprasižio- 
siąs apie tuos dalykus. Ir ji teigia, jog diskursas, kurio kontekste kalbama 
strategine kalba, yra iš esmės seksistinis. Visa, kas šiame kontekste gali 
būti asocijuojama su moteriškumu - šiuo atveju emocingumas ir žodinis 
nesitvardymas — yra niekinama. Į elgseną, kalbėseną, mąstyseną — kurios 
bruožai gali būti siejami su moteriškumu (ir, atitinkamai, su jų turinio 
skirtingumu) — beveik neatsižvelgiama. Juk mėginant į juos atsižvelgti — 
baltojo, vyriškio, fiziko supratimu - reikštų pasijusti moterimi: baisu. Šia 
prasme lytis ir konkrečiai visa tai, kas laikoma moteriškumo bruožais, 
veikia kaip tam tikrų mąstymo, veiksmo ir kalbėsenos būdų priešprieša. 
Jeigu strateginės tapatybės konstrukcijos turi galią nustatyti, kas leistina 
sakyti ar mąstyti, tai jos išties turi didžiulę galią, kurios padariniai po- 
tencialialiai labai grėsmingi. 

Panašių išvadų galima prieiti nagrinėjant karinės tapatybės konstruk- 
cijas. Įvairūs autoriai (pvz., Holden ir Ardener, 1987; Isaakson, 1989; 
Cock, 1992) kelia tezę, jog lyčių tapatybės konstrukcija vaidina didžiulį 
vaidmenį daugelio visuomenių karinėje mąstysenoje bei ideologijoje. Ka- 
riškių mokymo ir lavinimo procese sistemiškai apeliuojama į tradicines 

vakarietiškas vyriškumo dorybes. Pašauktiniai mokomi, kad būti kariu 
reiškia būti vyru, o ne moterimi (Hartsock, 1989, p. 134). Pabrėžiama 
karinė drąsa ir vyriškumas, tą vyriškumą konstruojant ne silpnumo ar 
kaprizingumo, bet stiprumo ir klusnumo terminais. Nepaliekama beveik 
jokios erdvės tam, kas galėtų būti siejama su moteriškumu. Štai ką sako 
generolas Robertas H. Barrow, iki 1983 m. ėjęs JAV karinių jūrų pajėgų 
vado pareigas: 


Karas — tai vyro darbas; biologinė konvergencija mūšio lauke [jis turi omeny 
moterų dalyvavimą karo operacijose] būtų ne tik nepriimtina atsižvelgiant į 
menkesnes moters galias, bet ji taip pat reikštų didžiausią psichologinę netektį 
kiekvienam vyrui, nes jis nori manyti, jog kaunasi gindamas savo moterį toli 
užnugary, o ne tą moterį, kuri stovi gretimame apkase. Tai žlugdo vyriškąjį ego. 
Kai suvoksite šiuos dalykus, tapsite karo vyriškumo gynėjais. (Cituojama pagal 
Hartsock, 1989, p. 134) 


Šios konkrečios vyriškos tapatybės konstravimo padariniai dar labiau 
atsiskleidžia karo atveju. Johnas McNaughtonas, JAV gynybos sekreto- 
riaus padėjėjas 1965 metais, taip apibendrino JAV tikslus Viernamo ka- 
re: 10 proc. tų pastangų turi būti skirta vietnamiečių gyvenimui pagerin- 
ti, 20 proc. — išlaikyti šią teritoriją nepriklausomą nuo kinų ir 70 proc. — 
išvengti žeminančio pralaimėjimo (Hartsock, 1989, p. 147). JAV vyriš- 
kumo nesėkmės Vietname nuolat primenamos, kai įvyksta panašūs kon- 
Eliktai (Jeffords, 1989; Weber, spaudoje). Amerikietiškasis gyvenimo bū- 
das nenumato galimybės „žemintis prieš gaują siauraakių rytiečių juodo- 
mis pižamomis (Hutchinson, 1990, p. 58). 

Tačiau ne tik ši konkreti vyriškumo konstrukcija turi reikšmės tapa- 
tybei formuoti ir karui. Abouali Farmanfarmaiano įsitikinimu, seksisti- 
nių ir rasistinių tapatybių konstravimas buvo lemiamas Persų įlankos 
karo veiksnys. Farmanfarmaianas primena, jog prieš pat Persų įlankos 
karą, kai George'as Bushas ir Jungtinės Tautos sausio 15-3ją paskelbė 
kaip ultimatyvų terminą, daugelis amerikiečių dar netikėjo, kad karas iš 
tiesų įvyks. Tiek Kongrese, tiek už jo ribų jam buvo reiškiamas saikingas 
nepritarimas (1992, p. 113). Tačiau 1990 metų gruodžio pabaigoje pri- 
tarimas karui tapo beveik visuotinis. Anot Farmanfarmaiano, apeliacijos 
į JAV piliečius siekiant jų pritarimo karo veiksmams buvo grindžiamas 
daugiausia moraliniais, o ne pragmatiniais argumentais: „vaizduojant JAV 
kaip teisuolišką pasaulio gynėją, o Iraką kaip destruktyvią blogio jėgą, 
George'ui Bushui pavyko suformuoti kariniam smūgiui palankią viešąją 
nuomonę“ (p. 113). 

Farmanfarmaianas aiškina, jog Irako demonizavimo kampanija pradė- 
jo telkti dėmesį į Irako vykdomus žiaurumus ir ypač į seksualinio pobū- 
džio žiaurumus. Mėnesį prieš ultimatumo terminą žiniasklaidoje smar- 
kiai padaugėjo medžiagos apie tebesitęsianųį „Kuveito suverenumo pažei- 
dinėjimą“, jį vis labiau siejant su seksualiniais irakiečių nusikaltimais. 
Vaikų žudymas, moterų prievartavimas ir kankinimas tapo pagrindiniu 
dėmesio objektu. Sugestionuodamas, kad Irako kareivių prigimtis sadis- 
tinė, nacionalinės televizijos laidoje George'as Bushas įtūžęs mojavo ra- 
šiniu, kuriame buvo aprašytas epizodas, kaip irakiečiai kareiviai išnešę 
kūdikius iš inkubatoriaus stebėjo jų mirties agoniją (p. 114). Vėliau pa- 
sirodė, jog toji istorija buvo netiesa. 

Paplito Kuveito „išprievartavimo“ sąvoka. New York Times pirmaja- 
me puslapyje paskelbė reportažą, kuriame stambiu šriftu išskirta, jog 
„daugiau nei ketvertą mėnesių po Irako invazijos kuveitiečiai plėšiami, 
kankinami, jų moterys prievartaujamos“. Laikraštis taip pat citavo „ne- 
įvardytą aukštą JAV pareigūną“, kuris Artimųjų Rytų kultūrą apibūdino 
kaip „Žaginimo kultūrą“. Farmanfarmaianas neteigia, jog prievartos ir 
kankinimų nebūta, jis veikiau siekia parodyti, „kaip lengvai ir natūraliai tam 
tikri konstruktai gali būti suformuoti ir įdiegti į žmonių sąmonę“ (p. 114). 
Jo įsitikinimu, panika del irakiečių vykdomo masinio moterų prievartavimo 
ir kūdikių žudymo pačią karo problemą atitraukė nuo realių ir konkrečių 
grėsmių ją susiedama su Amerikos sąmonei būdingais vaizdiniais bei baimė- 
mis. „Grėsmingojo Kito vaizdinys ir ribos, apibrėžtos aplink Kitą, ginant 
Savus — karas vyko šio įvaizdžio pagrindu, kariaujama buvo su šiuo Irako 
įvaizdžiu, ne su pačiu Iraku“ (p. 115; žr. taip pat Parker ir kt., 1992). 

Specifinės tapatybės priskyrimas Irakui šiuo atveju glaudžiai siejamas 
su rasinio kitoniškumo sąvokomis. Kaip pažymi Farmanfarmaianas, mo- 
terų prievartavimas išties vyko, o jo aukomis buvo daugiausia Kuveite 
dirbusios migrantės moterys. Tačiau vaizduotis, jog moterų prievartavi- 
mas „nera vienas būdingųjų karo aspektų visame pasaulyje, reiškia tikėti 
iliuzija. Skirtumą lemia tai, kaip šis reiškinys žmonių suvokiamas ir kaip 
į Jį reaguojama“ (p. 115). Anot Farmanfarmaiano, jeigu irakiečių karei- 
vių prievartos aktai susilaukė triuškinamo atsako, tai į tokius pat JAV 
kariškių nusikaltimus paprastai numojama ranka. Jis teigia, jog „tarprau- 
tiniame atributų padalijime“ žagintojų etiketė lipdoma kitų rasių atsto- 
vams (p. 116). Tai pasakytina apie pačią JAV kariuomenę. Juodaodžiams 
JAV kareiviams, Antrojo pasaulinio karo metu dislokuotiems britų bazė- 
se, grėsė didesnė tikimybė nei baltaodžiams būti nuteistiems už seksua- 
linius nusikaltimus (Enloe, 1989, p. 70). 

Šie tapatybės konstravimo bei predikavimo būdai ir jų implikacijos 
tarptautiniams įvykiams neturi būti suprantami vien kaip simbolikos ar 
metaforikos dalykai, nes tai yra visiškai realūs ir konkretūs dalykai. Ta- 
čiau, kaip pabrėžia Farmanfarmaianas, bet koks mėginimas susieti seksu- 
alinės, vyriškumo ar rasinės tapatybės konstravimą su konkrečiais tarp- 
tautiniais įvykiais susiduria su informacijos stygiaus problema (1992, p. 
133). Seksualumo, vyriškumo, rasinio kitoniškumo sąvokos yra užslėptos 
ne tik empiriniu, bet ir epistemologiniu atžvilgiu. Tarptautinių santykių 
tyrinėtojams bei teoretikams nepaprastai sunku suvokti, jog gali būti 
konkretūs ir reikšmingi šių sąvokų ryšiai su „realiais“ tarptautiniais įvy- 
kiais, tokiais kaip karas. O tai turi svarbių implikacijų teoretizavimui 
tarptautinių santykių srityje, kurias dabar aptarsime. 


IMPLIKACIJOS TARPTAUTINIŲ SANTYKIŲ TEORIJAI 


Šiame skirsnyje mėginsime susieti aptartąją tapatybės konstravimo pro- 
blemą su dabartiniais ginčais tarptautinių santykių teorijoje, visų pirma 
su tarpparadigminiu (Banks, 1985; Whitworth, 1989) ir postpozityvis- 
tiniu ginču (/nternational Studies Ouarterly, 1989). 

Terminą „tarpparadigminis ginčas“ įvedė Michaelas Banksas (1985) 
iškeldamas tezę, jog tarptautinių santykių tyrimai susikoncentravo į tre- 
jetą pagrindinių paradigmų - realizmą, pliuralizmą ir struktūralizmą (ki- 
taip žinomą globalizmo pavadinimu). Šis požiūris į tarptautinių santykių 
teorijos studijas plačiai paplito (Holsti, 1985; Little ir Smith, 1991; Viot- 
ti ir Kauppi, 1993). Meginkime panagrinėti, kokias problemas šioms 
trims paradigmoms gali iškelti aptartoji tapatybės tematika. 

Nuo penktojo dešimtmečio realizmas yra vyraujanti tarptautinių san- 
tykių disciplinos paradigma. (Realizmo terminą čia vartojame šiek tiek 
nenoriai, nes faktiškai realizmas yra gana naivus ir merealistiškas, ypač 
nagrinėjant galios ir valdžios problematiką; žr. Enloe, 1989.) Šioje para- 
digmoje pagrindiniais tarptautinės arenos aktoriais laikomos valstybės ir 
jos paprastai traktuojamos kaip vieningi ir racionalūs agentai. Realizmo 
teoretikai daugiausia dėmesio skiria valstybių santykiams ir ypač poten- 
cialiems ar aktualiems valstybių konfliktams. Tokie konfliktai laikomi 
prigimtiniu valstybių elgsenos bruožu, pirmiausia dėl to, kad valstybės 
egzistuoja anarchinėje tarptautinėje sistemoje. Būdingi klausimai, kurie 
domina realistus, koncentruojasi aplink stabilumo, suverenumo, jėgos ir 
galios temas — kaip išlaikyti stabilumą, kaip ir kodėl jis sužlunga, kaip 
išsaugoti suverenumą, kada ir kaip naudoti jėgą palaikant stabilumą ar 

ginant suverenumą. Jėga ir galia yra pagrindinis realistinės analizės de- 
mesio objektas. Ji laikoma bene svarbiausiu tarptautinės valstybių siste- 
mos principu, kuris grindžiamas hobsiškąja pasaulio ir žmogaus prigim- 
ties samprata. Ji taip pat laikoma ekonomine vertybe, nes hobsiškajame 
pasaulyje ji reikalinga ginant savo turtą nuo užpuolikų. Ar realistinėje pa- 
radigmoje apskritai yra vietos teorizavimui ar mąstymui tapatybės tema? 

Kadangi realistai apsiriboja valstybių ir tarpvalstybinių konfliktų pro- 
blematika, šiame kontekste, matyt, apskritai neįmanoma kelti tapatybės 
klausimų. Tokioms specifinėms grupėms kaip moterys, etninės grupės ar 
vaikai realistai neskiria dėmesio laikydami jas nereikšmingomis tarprau- 
tinės sistemos funkcionavimui. Šiuolaikinių tarptautinių santykių teore- 
tikus realistai ragina „grįžti prie pamatinio disciplinos tikslo — gilintis į 
karų priežastis, analizuoti taikos, tvarkos ir saugumo sąlygas“ (Kal Hols- 
ti, pagal Whitworth, 1989, p. 267). Šį raginimą palaiko Kennethas Walt- 
zas (1993) teigdamas, kad „tarptautinių santykių teorija negali būti visa ko 
teorija. Tai yra teorija apie tam tikrus pasauliui rūpimus dalykus.“ Anot 
Waltzo, vieninteliai reikšmingi tarptautiniai agentai yra valstybės, kurias jis 
vadina pamatiniais tarptautinės politinės sistemos vienetais (1986, p. 338). 

Tai gana įtikinamas atsakymas tiems realizmo kritikams, kurie šiai 
paradigmai priekaištauja dėl nesidomėjimo moterų, etninių grupių, vai- 
kų ir panašių marginalizuotų grupių vaidmeniu tarptautinėje arenoje. 
Tokių grupių patirtis realistų nėra atmetama kaip nesvarbi, o veikiau 
kaip meesmine tarptautinės sistemos funkcionavimui. Iš dalies ji yra ne- 
esminė dėl to, kad tokios grupės neturi apčiuopiamos politinės įtakos. 
Šis faktas ypač išryškėja tada, kai į pirmą planą iškeliama „aukštoji po- 
litika“, kurios klasikinis atvejis yra karas. Realistai neneigia to, kad mo- 
terys nukenčia per karus ar kad jos nukenčia specifiniais būdais. Privačiai 
(ne spaudoje, ne auditorijoje) realistas gali pripažinti, jog moterų prie- 
vartavimas yra įprastas karo ginklas. Tačiau jis nedarys tolesnių išvadų. 
Jis nepripažins, kad tapatybė, konstruojama lyčių ar rasių skirtumo pa- 
grindu, gali būti svarbus karo sukėlimo, jo tąsos ir eigos veiksnys. Agen- 
tai, kurie realistą domina ir kuriuos, jo manymu, verta stebėti ir išklau- 
syti, tera saujelė žmonių — joje paprastai vyrauja dominuojančios etninės 
grupės vyrai — kurie disponuoja valstybės valdymo galia. Jie yra priežas- 
tiniai veiksniai. Visa kita tėra padariniai. 

Tačiau, anot Sandros Whitworth, nors realizmo ontologinis prisiriši- 
mas prie valstybių ir valstybinių veikėjų užkerta kelią lyčių problemati- 
kos analizei, jame vis dėlto gali būti epistemologinių atodangų, kuriose 
iš principo ši problematika gali būti teoriškai tematizuojama (1989, 

p. 267—268). Konkrečiai ji turi omeny labiau klasikinį realizmą, kuris 
pripažįsta, jog tokie dalykai kaip nacionalinis interesas, galia ir valstybių 
sistema nėra iš anksto duoti tuo atžvilgiu, kad tai būtų „natūralios“ ka- 
tegorijos, o yra istoriškai sąlygoti dalykai. Tad atrodo, jog šiame konteks- 
te realizmas teikia tam tikrų galimybių teorizuoti apie tokių prasmių 
konstravimą analizuojant, pavyzdžiui, karinės tapatybės arba elgsenos ka- 
re konstruktus. 

Ar tai reiškia, kad tapatybės klausimus galime integruoti į realizmo 
koncepciją ar net prasmingai kelti išlikdami jos rėmuose? Sandra Whit- 
worth teisingai pabrėžia, kad realizmo prisirišimas prie struktūrinių jėgų 
ir valstybių, kaip pamatinių tarptautinės sistemos vienetų, labai apriboja 
realizmo galimybes dorotis su mūsų iškeltąja tapatybės problematika. Ta- 
čiau net jeigu kalbame apie epistemologinę atodangą teorizavimui tapa- 
tybės klausimais, tai, mūsų įsitikinimu, ją visiškai uždaro pozityvistinės 
realizmo prielaidos. Prie šios minties dar grįšime aptardami postpozity- 
vistinį ginčą. 

Kokias tapatybės teorinio įprasminimo galimybes teikia pliuralistinė 
paradigma? Pliuralizmas skiriasi nuo realizmo tuo, kad pripažįsta tokių 
agentų, kaip tarpnacionalinės korporacijos ir organizacijų, tokių, kaip 
Jungtinės Tautos bei Europos Bendrija, vaidmenį tarptautinėje politiko- 
je. Be to, valstybė laikoma ne vieningu agentu, o veikiau įvairių tarpu- 
savyje konkuruojančių reikalavimų bei interesų konglomeratu. Pasauli- 
nės politikos problematika laikoma kintančiu dalyku — neapsiribojama 
vien karinio saugumo tema. Pagrindinės pliuralistinės paradigmos sąvo- 
kos yra tarpusavio priklausomybė ir transnacionalizmas. Klasikinis pliu- 
ralistinės perspektyvos pavyzdys — tai Johno Burtono (1972) iškeltas pa- 
saulinės visuomenės, arba „voratinklinis“, pasaulio modelis. 

Pliuralizmo paradigma tarptautinių santykių teoretikui leidžia išplėsti 
aktualios teorinės problematikos akiraų. Ar tai reiškia, kad šioje paradig- 
moje galimas adekvatus tapatybės konceptualizavimas? Empirinio lyg- 
mens problematika čia išties išplečiama, o tai, anot Whitworth, gali reikš- 
ti, jog feministiniai tarptautinių santykių aspektai pliuralistinės paradig- 
mos gali būti toleruojami (1989, p. 269). Panašiai ji gali toleruoti ir 
kitais aspektais identifikuojamų grupių, tokių kaip etnines arba religinės 
grupės, problematiką. Žinoma, tai laiko šios paradigmos privalumu tie 
teoretikai, kuriems realistinė tarptautinių santykių vizija atrodo pernelyg 
siaura. Ir vis dėlto pozityvistinės pliuralizmo prielaidos verčia abejoti, ar 
jame atsirastų erdvės teorizavimui apie lyčių ar rasių tapatybės konstra- 
vimą ir šių konstruktų poveikį tarptautiniams įvykiams bei procesams. 

Struktūralistinėje/globalistinėje paradigmoje tarptautinės sistemos 
agentais laikomos valstybės, visuomenės bei nevalstybiniai agentai, vei- 
kiantys daugiausia kapitalistinės pasaulinės sistemos parametruose. Šiuo 
atžvilgiu visi jie traktuojami kaip globalinės kapitalistinės struktūros 
veiksniai. Į tarptautinius santykius žvelgiama iš istorinės ir visų pirma iš 
pasaulinio kapitalizmo raidos perspektyvos. Dėmesys telkiamas į domi- 
navimo struktūras tiek visuomenių viduje, tiek tarp visuomenių, pagrin- 
dinį vaidmenį skiriant ekonominiams veiksniams. 

Kaip ir pliuralizmo paradigmos atveju, struktūralizmas/globalizmas 
leidžia išplėsti empirinę disciplinos problematiką, ir tai reiškia, kad gali 
būti tematizuojamos kai kurios iš tų tapatybių, kurių nepaiso realizmas. 
Tačiau iš esmės visos trys paradigmos yra ontologiškai ir ideologiškai 
angažuotos, o tai labai apriboja problemų, kurios jų gali būti laikomos 
reikšmingomis tarptautinių santykių analizei, ratą. Taip pat aišku, jog 
šios trys pozicijos nėra tarpusavyje nesuderinamos. Kaip pažymi Viotti ir 
Kauppi (1993, p. 11), tokie realistai kaip Robertas Gilpinas neneigia 
ekonominių veiksnių reikšmės tarptautiniuose santykiuose; jis nesutaria 
su pliuralistais ir struktūralistais/globalistais tik dėl santykinės politinių- 
karinių ir ekonominių veiksnių svarbos. 

Žodžiu, realistai yra per daug įsitraukę į valstybinę bei karinę-politinę 
problematiką, pliuralistai — į empirinę transnacionalinių procesų proble- 
matiką, o struktūralistai (globalistai) — į ekonominę bei klasinę proble- 
matiką, kad jų tarptautinių santykių analizės paradigmose atsirastų pa- 
kankamai vietos spręsti mūsų iškeltoms tapatybės problemoms. Visos 
trys paradigmos yra per daug ribotos ontologiškai, metodologiškai ir epis- 
temologiškai, ir ribotos būtent tais aspektais, kurie būtini adekvačiai ta- 
patybės problemų konceptualizacijai. Jų aklumas tokiai svarbiai proble- 
matikai griauna jų pretenzijas į tai, esą jos pateikia adekvatų pasaulinę 
politiką formuojančių veiksnių vaizdą. Jau kalbėjome, kad metodologi- 
niai bei teoriniai poslinkiai tarptautinių santykių disciplinoje, vykstantys 
nuo devintojo dešimtmečio pradžios, jos darbotvarkę papildė naujais 
klausimais. Pabaigoje aptarsime šiuos poslinkius. 


POSTPOZITYVIZMAS 


Postpozityvistinis, kitaip dar vadinamas tretysis, ginčas aprėpia keletą 
minties srovių ir keletą skirtingų teoretikų grupių, iš kurių pirmiausia 
paminėtini feminizmo, kritinės teorijos, postmodernizmo ir poststruktū- 

ralizmo atstovai. Kiekviena grupė turi savo teorinę darbotvarkę, tačiau 
jos visos sutartinai meta iššūkį pozityvistinėms prielaidoms, kuriomis re- 
miasi dauguma tarptautinių santykių teorijų, tarp jų realizmas, pliuraliz- 
mas ir struktūralizmas/globalizmas. Postpozityvistų įsitikinimu, standar- 
tinės tarptautinių santykių teorijos paradigmos atsidūrė specifinės teori- 
jos ir realybės sampratos spąstuose, ir tai paaiškina, kodel jos negali ir 
nenori plėsti arba keisti savo tyrimų darbotvarkės. Žodžiu, realizmo, pliu- 
ralizmo ir struktūralizmo/globalizmo paradigmos savo ontologinių bei 
ideologinių prielaidų pagrindu gali sukurti tik labai specifinį tarptautinių 
santykių vaizdą, todėl yra ribotos taip pat teoriškai bei epistemologiškai. 
Šis jų teorinis bei epistemologinis ribotumas lemia tai, ką jos tematizuoja 
tarptautinių santykių arenoje: jų aprašomos šios arenos struktūros tėra jų 
supaprastintų teorinių vaizdinių atspindžiai. Tad tapatybės problemos 
svarbios ne tik praktiniu atžvilgiu, - jų implikacijos paliečia pačius tarp- 
tautinių santykių studijų pagrindus. 

Visa tai yra gana painūs dalykai, tačiau svarbu tureti bent tam tikrą 
šių dalykų supratimą iš tapatybės problematikos pozicijos. Pirmiausia 
svarbu suprasti štai ką: tezė, kad tarptautinių santykių teorija negali ap- 
rėpti visko, teoretiko dar neatpalaiduoja nuo būtinybės mąstyti apie mar- 
ginalizuotos tapatybės grupių gyvenimą bei patirtį arba apie tapatybių 
konstravimo pasaulyje būdus ir apsiriboti valstybe kaip pagrindiniu re- 
ferentu. Kitų paradigmų problemiškumas yra tai, kad jos remiasi tokia 
pasaulio samprata, kurioje jis suvokiamas taip, tarsi jau būtų padalytas į 
atskirus realybės fragmentus, kuriuos tereikia nušviesti. Teorija tada tarp- 
tautinių teoretikų gali būti naudojama kaip įrankis šiems realybės frag- 
mentams paaiškinti arba suprasti ir net numatyti būsimus tarptautinius 
įvykius. Reikšminga, kad tarptautinių santykių teoretikų nesugebėjimas 
numatyti komunizmo žlugimą ar net Izraelio ir Palestinos išlaisvinimo 
organizacijos tarpusavio pripažinimą disciplinoje sukėlė šiokį tokį kon- 
fūzą. 

Pozityvistinė pasaulio ir tikrovės samprata vis dar būdinga vyraujan- 
čioms tarptautinių santykių doktrinoms, nors disciplinoje jau prasidėjo 
„trečiasis ginčas“, arba postpozityvistinė revoliucija. Pozityvistinė pasau- 
lio samprata sugestionuoja, kad tam tikrų referentų ar tapatybių iškėli- 
mas į tarptautinių santykių teorijos dėmesio centrą nėra specifiškai po- 
litinis ar epistemologiškai reikšmingas aktas; jis tėra pasirinkimo dalykas. 
Kitaip sakant, pozityvistų manymu, referento pasirinkimas yra neutralus 
aktas. Waltzas savo referentais gali pasirinkti valstybes, karus bei lyderių 
elgseną, kiti gali tyrinėti moterų ar kurios nors kitos jų pasirinktos gru- 

pės padėtį. Kiekvienas tada kaupia duomenis apie pasirinktąją grupę ir 
kuria atitinkamas teorijas. Jimas George'as tai vadina „stebėtojiška paži- 
nimo teorija, kuri postuluoja, jog žinios apie realųjį pasaulį distiliuoja- 
mos iš išorinių faktų visumos“ (1993, p. 203). Markas Neutfieldas analo- 
giškame kontekste kalba apie „tiesą kaip atitikimą“ (1993, p. 55). Tai im- 
plikuoja įsitikinimą, kad „teoriją“ ir „realų“ pasaulį skiria griežta riba, kad 
„teorija yra „viduje“ generuojamų „išradimų“ sritis, o realybė yra „išorinis“ 
dėsningumų rezervuaras, - dėsningumų, kuriuos teorijos (retrospektyviai) 
aiškina, klasifikuoja ir sistematizuoja ... teorija ... visada skiriasi nuo to pa- 
saulio“ (George, 1993, p. 209). Svarbiausia čia tai, kad teorija vaizduojama 
kaip „kognityvine reakcija į pasaulį, ne kaip pasaulio konstravimo priemo- 
nė. Teorija šiame kontekste yra antrinė faktų atžvilgiu“ (p. 213). 

Tačiau teorija 2era antrinė faktų atžvilgiu. Priešingai, teorija atlieka 
esminį vaidmenį konstruojant ir apibrėžiant tai, kas laikoma faktais. Bū- 
tent šia pagrindine prielaida remiasi tie tarptautinių santykių teoretikai, 
kurie laikosi postpozityvistinės nuostatos. Tai nėra visiškai nauja idėja. 
Albertas Einsteinas sakė, kad „iš principo visiškai klaidinga mėginti te- 
oriją grįsti vien stebėjimo duomenimis. Realiai vyksta priešingas proce- 
sas“ (cituojama pagal MacKinnon, 1989, p. 106). Tačiau šiai idėjai at- 
kakliai priešinasi vyraujanti tarptautinių santykių teorijos srovė, laikyda- 
masi ištikimybės realistinei-pozityvistinei paradigmai (Runyan ir Peter- 
son, 1991; Peterson, 1992b; George, 1993). Atsakydami į priekaištus, 
esą jie tarnauja galingųjų interesams ir gina status guo, realistai ir neore- 
alistai tvirtina, jog jie tik „aiškina tai, kas iš tikrųjų egzistuoja (Runyan 
ir Peterson, 1991, p. 70). 

Tai, „kas iš tikrųjų egzistuoja“ realistinei/pozityvistinei sąmonei, yra 
tam tikras pasaulio vaizdas, kuriame kai kurie dalykai laikomi pagrindi- 
niais ir svarbiais, tuo tarpu kiti — specifiniais, lokaliniais ir galiausiai ne- 
esminiais tarptautinių santykių teorijos požiūriu ir tarptautinės sistemos 
funkcionavimo atžvilgiu. Centriniai ir svarbiausi veiksniai — tai valstybės, 
lyderiai, karai; lokaliniai ir galiausiai nereikšmingi veiksniai — tai lyčių, 
religinės, etninės ir rasinės priešpriešos bei konstrukcijos. Žinoma, reli- 
gija arba tautybė gali būti pripažįstama kaip papildomas konfliktiškumo 
eskalavimo ar solidarumo įtvirtinimo veiksnys. Tačiau didžioji dauguma 
neorealistų, vis dar dominuojančių tarptautinių santykių teorijoje, mano, 
jog sisteminėms teorijoms, kurioms pirmiausia rūpi valstybių jėgų pu- 
siausvyra, nebūtina tokius „kinramuosius“ laikyti reikšmingais aiškinant 
tarptautinės sistemos funkcionavimą ir tarptautinių įvykių eigą. 

Vis delto, nepaisant norų tarptautinę sistemą supaprastinti ją redu- 

kuojant, pavyzdžiui, į valstybių, tautų, visuomenių ar regionų santykius, 
tapatybės politika išlieka esminė jos dalis. Įvairių tapatybių konstravimas, 
predikavimas, internalizavimas, neigimas ar atkūrimas yra nenutrūksta- 
mas procesas, kuris vyksta tiek pasaulinės politikos užkulisiuose, tiek pa- 
čioje scenoje. Pačios ribos, kurios vieną šios tarptautinės sistemos dalį 
skiria nuo kitos, konstruojamos „savųjų“ („mūsų“) identifikavimo ir jų 
atskyrimo nuo „svetimųjų“ („jų“) pagrindu. Tiesą sakant, pati tautos, 
arba nacijos, sąvoka neįsivaizduojama be šios „svetimųjų“ arba „svetim- 
šalių“ idėjos. Migrantai atsirado anksčiau už nacionalinę valstybę. Būtent 
šių ribų konstrukcija migrantus pavertė „svetimšaliais“. 

Verta atkreipti dėmesį į ribų sąvoką ir apmąstyti įžvalgą, kad ribos 
dažnai tampa regimos, bent jau regimos aiškiai, tik tada, kai jos peržen- 
giamos. Tai pasakytina ne tik fizikine prasme, nors ir fizinės „fronto 
linijos“ peržengimas gali būti pavojingas. Keletas britų neseniai tai patyrė 
savo kailiu, kai peržengė Kuveito ir Irako sieną. Protestantas, kuris 
1993 m. buvo nužudytas Šiaurės Airijoje katalikų bare kitų protestantų, 
sumokėjo gyvybės kainą už kitokios ribos peržengimą. Veikiausiai jis 
nenorėjo pripažinti šios ribos, tačiau už jos nepripažinimą jam teko su- 
moketi baisią kainą. Ribos dažnai keičiasi, net jeigu žmonės nekeičia 
savo fizinės padėties, ir tada jie staiga atsiduria už „skiriamosios linijos“, 
staiga tampa „kitais“, „svetimais“, „svetimšaliais“; kaip, pavyzdžiui, serbai 
Kroatijoje, Bosnijos musulmonai Serbijoje, neeuropiečiai naujoje Vakarų 
Europoje, kuri savo piliečius pradeda apibrežti pagal etninius bei rasinius 
kriterijus (Kofman ir Sales, 1992; MacDonald, 1993; Anrhias ir Yuval- 
Davis, 1993). Tarsi iliuzionistų triukuose manipuliuojant dūmų uždan- 
gomis ir veidrodžiais, staiga atsiranda naujos ribos, naujos arba naujai 
apibrėžtos tapatybės visiškai nepriklausomai nuo to, ar tie žmonės, ku- 
riuos jos apibrėžia, jų norėjo ir nepaisant to, kad dėl jų žmonės nukenčia 
arba net žūsta. 


TAD KAS MES ESAME? 


Teiginys, kad gyvename sudėtingame pasaulyje, kuris negali būti aprašy- 
tas ar paaiškintas supaprastintų teorijų priemonėmis, turbūt jau tampa 
postpozityvistine banalybe. Tačiau jeigu mėginame geriau suprasti šį pa- 
saulį, o ypač tuos įvykius, kurie neša skausmus ir praradimus, tai kodėl 
turėtume nepaisyti tų įžvalgų, kurios mums leistų šį tikslą pasiekti? Jeigu 
realizmo teoretikai iš tiesų siekia nuodugniai ir sistemiškai išsiaiškinti 

karų priežastis, tai kodėl jiems nederėtų įsigilinti į tam tikrų vyriškumo 
įvaizdžių internalizavimą karo ideologijoje? Jeigu jie siekia, kad jų audi- 
torija būtų intelektualiai geriau pasiruošusi dorotis su tarptautinės poli- 
tikos problemomis, tai kodėl savo analizės jiems neišplėtus taip, kad ji 
aprėptų tapatybės sąvokas? 

Žinoma, gali būti ideologinių trikdžių tokiems klausimams temati- 
zuoti. Antai paprastai manoma, kad lytinė tapatybė neturi nieko bendra 
su karo priežastimis ar su elgsena karo metu. Tačiau nors tai tėra prie- 
laida, ji daro įtaką supratimui, į ką analizėje būtina ir į ką nebūtina 
atsižvelgti. O kai ši ideologinė nuostata susiejama su ribotu epistemolo- 
giniu realybės konstravimo supratimu, tada tarptautinių santykių teore- 
tikams nesunku vaizduotis, jog tokie dalykai kaip tapatybės politika ne- 
turi ypatingos reikšmės mėginant suprasti tarptautinę sistemą. Be to, 
žinoma, požiūrio pakeitimas reikalauja papildomų pastangų tuo atžvil- 
giu, kad turi būti skaitoma daugiau knygų (tokių, kurias daugelis realiz- 
mo teoretikų laiko nereikšmingomis), kad turi būti įsisavinamos naujos 
metodologijos, taip pat revizuojamos senos pozicijos. 

Kalas Holsti (1993) yra vienas iš tų, kurie sielojasi dėl tokios tarprau- 
tinių santykių disciplinos teorinės ekspansijos. Jo įsitikinimu, ši ekspan- 
sija negarantuoja pažangos. Jeigu nesutariame bent jau dėl pagrindinių 
disciplinos tikslų ir svarbiausių realaus pasaulio problemų, tai „kyla pa- 
vojus, jog [tarptautinių santykių teorijos] meniu taps beskonis visiems, 
išskyrus negausius universitetinių šventovių gyventojus“ (p. 408). Kodėl 
taip turėtų atsitikti? Jeigu, kaip sako Holsti, mūsų „klientai“ yra studen- 
tai ir politiniai veikėjai, ir jeigu jie nori iš mūsų sužinoti, „kas dedasi 
realiame pasaulyje“ (p. 407), tai mėgindami geriau suvokti šį „realų pa- 
saulį“ jie turėtų kelti daugiau gilesnių ir kritiškesnių klausimų. Tai, kas 
„aišku kaip ant delno“ (p. 407), gali būti tuo, ką psichologai vadina 
suvokimo iliuzija. Tokių iliuzijų atvejais to, ką vienas mato tarsi ant 
delno, kitas gali visiškai nematyti. Tas pat pasakytina apie tarptautinės 
politikos „realybę“. Paprasti klausimai „Kas aš esu?“ ir „Kas nustato, kas 
aš esu?“ gali tapti revoliuciniais klausimais tarptautinių santykių discip- 
linoje — panašiai kaip tas klausimas, kurį iškėlė berniūkštis, norėdamas 
suprasti ne tai, kokius rūbus karalius vilki, o tai, kodėl jis nuogas. 

Globalizacijos amžiuje, kai pateikiami globalizuoti valgiaraščiai, groja 
globalizuota muzika ir skelbiamas globalinis laikas, tapatybės poreikio 
atgimimas gali būti traktuojamas kaip baimės dėl ištirpimo vienodybėje 
padarinys. Galime gerti kokakolą, valgyti suši ir per TV žiūrėti Kaimynus 
būdami beveik bet kurioje šalyje. Kova del tapatybės gali būti traktuo- 

jama kaip priešinimasis šiam globalinio suvienodėjimo įvaizdžiui. Alter- 
natyvioje interpretacijoje ji gali būti traktuojama kaip lokalinės bendruo- 
menės ilgesio išraiška postmodernisrinėje, globalistinėje epochoje. Šį jaus- 
mą gali žadinui „tradicijos“ nostalgija, kuri gali būti konstruojama kaip 
nacionalinės valstybės, modernybės simbolio, ilgesys. Šiuo požiūriu tapa- 
tybių konstravimas gali tapti dinamiškesnis ir įvairialypiškesnis mums 
žengiant į dvidešimt pirmąjį amžių. Tačiau tai nereiškia, kad tarptauti- 
nių santykių teorija gali nepaisyti tapatybės problematikos. Kas esame, 
kaip esame, kas mus apibrėžia, kaip tarptautiniams procesams bei įvy- 
kiams daro įtaką ir juos sąlygoja tapatybės konstrukcijos — visa tai yra 
esminiai tarptautinės politikos klausimai. Kiekvienas, kuris mėgina su- 
prasti tarptautinės politikos tendencijas, tačiau purtosi kaip mašalų visos 
šios neįtikėtinai painios ir dinamiškos tapatybės problematikos, rizikuoja 
susilaukti staigmenų. 

Tarptautiniai santykiai ir 
politiškumo sąvoka 


R. B. J. Walker 


ERDVĖS POLITIKA 


Tarptautinių santykių teorijos išreiškia istoriškai specifinę politinio gyveni- 
mo sampratą, įtvirtindamos gerai pažįstamą idėją apie tai, kur toks gyveni- 
mas gali vykti. Politika joms yra tai, kas vyksta šiuolaikiškesnėse teritorinėse 
valstybėse. Tiksliau, tarptautinių santykių teorijos remiasi prielaida, kad tik 
saugiose teritorinėse valstybėse galima rimta politika — politika, kuri, rem- 
damasi tam tikra bendruomene, gali pretenduoti į tam tikrą moralinį sta- 
tusą. Būtent ji laikoma deramu objektu tikrajai politinei teorijai, siekiančiai 
savo aukštų tikslų. Tačiau už valstybių ribų santykiai esą primityvesni — tai 
kovos dėl viešpatavimo ir išlikimo, kurių amplitudė svyruoja nuo anarchijos 
iki utilitarinio bendradarbiavimo, tačiau jiems visada gresia tų civilizuoto 
elgesio standartų, kurie galioja valstybių viduje, išdavystė. 

Nors daugelis analitikų kapitalistinę modernybę sieja su įsisągmonintu 
istoriškumu, modernioji politika yra veikiau erdvinė. Pagrindinė jos ga- 
limybės sąlyga — vidaus atskyrimas nuo išorės, savo piliečių, tautybių ir 
bendruomenių atskyrimas nuo išorinių priešų, svetimųjų bei kitų paša- 
linių (Wight, 1966; Linklater, 1982). Šiuolaikinės politiškumo interpre- 
tacijos reiškiasi dviem giminingais, tačiau vienas kitam priešiškais diskur- 
sais — dailesne valstybės vidaus gyvenimo politine teorija, arba sociologi- 
ja, ir mažiau dailia santykių tarp teritorinių valstybių teorija. Tariama, 
Jog politikos teoretikams, tiriantiems atskirų vidaus bendruomenių gyve- 
nimo potencialą, rūpi teisingumo, laisvės ir tvarkos idealai. Net laikyda- 
miesi pliuralististuiškiausių ar radikaliausių nuostatų jie paprastai postu- 
luoja atskiros valstybės unitarinę tapatybę ar bent jau tam tikrą integruo- 
janų dėsnį, valdantį tam tikrą visuminę struktūrą — tokią kaip kapitaliz- 

mas, arba tam tikrą pasaulinę sistemą, kurioje valstybės atlieka subordi- 
nuotą vaidmenį. Tuo tarpu tarptautinių santykių teoretikams ir iš dalies 
antropologams bei „vystymosi teorijos“ kritikams tenka reikšti nešvarią 
civilizacijos sąžinę, - civilizacijos, kuri nori užmiršti, jog didieji politinių 
bei socialinių teoretikų idealai, taip pat jų dedamos viltys į istoriją, vys- 
tymąsi ar kitokią pažangią raidą yra išreiškiamos konkrečių bendruome- 
nių kontekste. Būtent jie mums primena, kad būdingasis šiuolaikinės 
politinės bei socialinės teorijos universalizmas reikalauja užmaršumo at- 
žvilgiu tos geopolitinės fragmentacijos, kurios kontekste buvo išreikštos 
specifiškai modernios universalumo idėjos. 

Tad tarptautinių santykių teorijos gali būti interpretuojamos kaip mo- 
derniosios politikos ribotumo išraiška (Walker, 1993a). Jos nusako tą 
ribotumą erdviškai. Jose sugestionuojama, jog politika, realioji politika, 
galima tik tuo atveju, jeigu esame pasiruošę — arba pajėgūs - gyventi 
konteineriuose. Ne kiekvienam tokia dabartinio polituiškumo samprata 
yra įtikinama ar priimtina kaip siektinas idealas. Tačiau ribos yra ribos. 
Net mums mėginant įsivaizduoti politikos formas, kurios nepriklausytų 
nuo erdvinio „čia“ ir „ten“ skirtumo, nuo „mūsų“ ir „jų“ skirtumo, patys 
vaizdiniai, kuriais suvokiame politikos alternatyvas, mus tvirtai laiko prie 
to, kur esame ir kuo esame (Walker, 1990). 

Šias glaustas pastabas noriu išplėtoti į trejetą tezių, kuriomis remsiuos 
svarstydamas klausimą, kas sieja kai kurias šiuolaikines kritines tarptau- 
tinių santykių teorijų (erdvinių ribų diskurso)koncepcijas su įvairiomis 
tezėmis apie šiuolaikinės politikos erdvinio-laikiško pobūdžio kaitą. 

Pirmoji iš jų paprasčiausiai primena žmogiškosios egzistencijos isto- 
riškumą, jos kaip istoriškai konstruojamo ir nuolat rekonstruojamo da- 
lyko pobūdį. Nors daugelis tarptautinių santykių teoretikų yra linkę kelti 
neapgalvotas tezes apie moderniųjų erdvinių politinio gyvenimo inter- 
pretacijų ryšį su amžinosiomis žmogiškosios būties realijomis, šios poli- 
tiškumo sampratos istorinis specifiškumas, kurį teigia tarptautinių santy- 
kių teorijos ir liudija konstitucinis jų atsiskyrimas nuo konkrečių ben- 
druomenių politinės teorijos, yra gana akivaizdus. Didžiosiose makrois- 
torikų schemose valstybių sistemos turi varžytis tarpusavyje dėl genčių 
dėmesio, o imperijos tera vienas iš galimų žmogiškąją elgseną organizuo- 
jančių principų. Žinoma, tiesa, kad viena specifinė valstybių sistema, 
susiklosčiusi moderniosios Europos pradžioje, dominuoja tiek dabartinė- 
je mūsų patirtyje, tiek mūsų kolektyvinėje atmintyje, tačiau ji neištrynė 
iš mūsų atminties visų kitokios patirties pėdsakų, nors taip dažnai vaiz- 
duojasi šiuolaikiniai politikos teoretikai bei tarptautinių santykių teorijos 
atstovai. Moderniosios valstybių sistemos istoriškumo fakto nepavyko 

nuslėpti ir neistorinėms struktūralizmo atmainoms, turėjusioms didžiu- 
lės įtakos šiuolaikinėms tarptautinių santykių teorijoms (Wight, 1977, 
Mann, 1986; Vincent, 1987; Hall ir Ikenberry, 1989). Taip pat tiesa, 
jog toji erdvinė politiškumo samprata, kuri paplito moderniosios Euro- 
pos ištakose, savo ruožtu rėmėsi lemtinga graikų poliso paradigma, ir 
ypač jų idėja apie gero gyvenimo galimybes uždaroje bendruomenėje. Be 
abejo, natūralu, kad mūsų patirčiai bei selektyvinei atminčiai daro tokį įspū- 
dį erdvinės poliso ir valstybės politikos idėja, tačiau tik istorine trumpare- 
gyste galima paaiškinti įsitikinimą, kad ši patirtis ir atmintis pasako, kur ar 
kaip politiškumas :u74 egzistuoti ar net kur ir kaip jis dabar egzistuoja. 
Antroji tezė taip pat gana paprasta, tačiau kai kam ji pasirodys labiau 
provokuojanti, nes ji kalba apie visų tarptautinių santykių teorijų nor- 
matyvinį pobūdį. Kaip moderniosios politikos realijų žinovai, tarptauti- 
nių santykių teoretikai tapo cinizmo ir prievartos specialistais. Idealisti- 
nes politinių teoretikų pretenzijas jie pasitinka jeigu ne pašaipiai, tai 
tragiškais rypavimais dėl pasaulio pagedimo. Tačiau šie rypavimai neiš- 
vengiamai remiasi ankstesne - normatyvine — prielaida apie tai, koks tu- 
rėtų būti politinis gyvenimas ir kur jis turėtų vykti. Nepaisant viso jų 
cinizmo tarptautinių santykių teoretikai turi normatyvinių politinės te- 
orijos ambicijų, nors šios ambicijos paprastai reiškiasi kaip atidėtas mo-- 
ralizmas, kaip ateities moralios bendruomenės susikūrimo viltis, net jei- 
gu tai ateičiai nelemta tapti dabartimi. Tarptautinių santykių teorijos 
dažniausiai konstruojamos kaip politinio gyvenimo autentiškai etatisti- 
nėje bendruomenėje priešprieša, kaip jo prielaidų neigimas, kaip nesa- 
mybes diskursas, kurį daro galimą ankstesnis esamybės diskursas. Tačia: 
būdamos negatyvios jos kartu yra ir pozityvios, nes teigia specifinius 
normatyvinius idealus, kurie pastebimi net ciniškiausioje jėgos politikos 
apologetikoje ir pozityvistiškiausiose pretenzijose į objektyvų pažinimą. 
Trečioji tezė kalba apie labai problemišką kaitos ir laikiškumo statusą 
daugelyje tarptautinių santykių teorijų. Politinį gyvenimą konceptuali- 
zuodamos erdvinėmis kategorijomis tarptautinių santykių teorijos susi- 
duria su didžiausiais sunkumais mėgindamos paaiškinti bet kokią tempo- 
ralinę transformaciją (Gaddis, 1992/3; Kratochwil, 1993; Walker, 
1993a). Kaip parodysiu toliau šiame skyriuje, jas ypač glumina teiginiai 
apie pradžias ir pabaigas. Į visus teiginius apie naują politinę praktiką, 
naują pasaulio tvarką, šalių tarpusavio priklausomybę, integraciją, globa- 
lizaciją ir t.t. jos atsako kontrateze, jog tarptautiniai santykiai yra struk- 
tūrinio tolydumo ir pasikartojamumo sritis. Tiek, kiek jos apskritai pri- 
pažįsta teiginius apie naujoves, visos sąvokos, kurias jos naudoja naujo- 
vių kontūrams apibrėžti, išreiškia veikiau erdvinio plėtimosi, o ne laiko 

sukuriamų naujų galimybių vaizdinius. Būdamos erdvinių ribų diskursais 
tarptautinių santykių teorijos gali būti interpretuojamos ir kaip tempo- 
ralinių ribų diskursai. Todel šių ribų bei erdvinės jų konceptualizacijos 
kritika turi esminės reikšmės mums siekiant pergalvoti šiuolaikinę poli- 
tiškumo sąvoką, juo labiau todėl, kad ji atskleidžia daugelio įprastų aiš- 
kinimų apie tai, kas esame „mes“, nepagrįstumą. 


PRADŽIOS IR PABAIGOS 


Šiuolaikinius politinio gyvenimo komentarus apsėdo pradžios ir pabaigos 
temos. Kalbama apie epochos baigtį. Griūvant sienoms ir imperijoms 
galiausiai baigėsi šaltasis karas. Kapitalizmas perėjo į naują savo raidos 
fazę. Modernizacija ir kolonializmas paleido dviprasmišką savo pačių ne- 
krologų srautą sukeldami savo pomirtinės tapatybės krizes. Kai kurioms 
hegeliškai įsiaudrinančioms sieloms net pasirodė, kad istorija priėjo liep- 
to galą. Mažų mažiausiai šis visuotinis apsėstumas baigties idėjomis buvo 
įvykis, pasigavęs sąmonę kai kuriose kertinėse politinio diskurso vietose, 
ir kaip dabar atrodo — taip seniai — prieš kelerius metus (Fukuyama, 
1992; Anderson, 1992; Held, 19934). 

Šis baigties diskursas dažnai buvo entuziastingas, net triumfuojantis, 
bet taip pat dažnai negatyvus: nostalgiškas, apokaliptinis arba papras- 
čiausiai pasimetęs. Šaltasis karas su jo išpirktųjų ir pasmerktųjų hierar- 
chija, su jo centru ir periferija, su jo pirmuoju, antruoju ir trečiuoju 
pasauliu teikė bent jau šiokią tokią tvarkos —- net jeigu neteisingos ir 
primestos - regimybę. Jis bent jau leido susivoku, ką reiškia užsiimti 
įprastąja politika, tiek užsiimant rutinine valdymo veikla, tiek mėginant 
perimti arba paveikti valdžią. Bent jau buvo santykinai lengva nustatyti, 
ką reiškia kova del „emancipacijos“, ką reiškia „išsivadavimas“ ar „revo- 
liucija“. Tačiau baigčių eroje net „pažangios“ politikos tikrenybės tapo 
nostalgijos konstruktais, ženklais, bylojančiais tai, ką kadaise reiškė pa- 
stangos rimtai atsižvelgti į kitokios žmogiškosios būties siekius. 

Baigties pojūčio epochos skatina naujų pradžių įžvalgas. Milenianis- 
tinių pokyčių pajautos euforijoje trumpam sužydėjo naujų iniciatyvų op- 
timizmas, ilgai slopintas branduolinio susirakinimo geopolitikos. Šios 
įžvalgos — naujos pasaulio tvarkos ir kosmopolitinės demokratizacijos vi- 
zijos — sutviskėjo tik keletą akimirkų prieš jas nustelbiant žudynių laukų 
šmėklai ir politinio cinizmo šalčiui. Vis dėlto staigus euforijos virtimas 
pesimizmu nesunaikino pojūčio, jog įvyko kažkas nauja. Kalbos apie kaž- 

kokią naują pasaulio tvarką (netvarką) arba apie kažkokią (selektyvią) 
kosmopolitinę demokratizaciją nėra visiškai laužtos iš piršto (Held, 
1993b). Sunkumai, su kuriais susiduria visos pradėjimo tezės ir iniciaty- 
vos, nėra tai, kad nepakanka ženklų, liudijančių, jog pasaulis nebėra toks, 
koks buvo. Priešingai, tik tie, kurių žvilgsnį bukina metafizinės dogmos 
apie amžinąjį žmogiškosios padėties tragizmą — dogmos, kurios surado 
sau ideologinę nišą šiuolaikinėse tarptautinių santykių teorijose su abe- 
jotina politinio realizmo rubrika — galėjo ignoruoti tą visa apimančios 
istorinės ir struktūrinės transformacijos pojūtį, kurį išreiškė daugybė ke- 
lerių kartų politinių ir socialinių analitikų. Tuos sunkumus veikiau lemia 
tai, kad tokių transformacijų, naujų pradžių ir naujų galimybių suvoki- 
mą pradėjo formuoti istoriškai specifinė samprata apie tai, ką reiškia 
pradėti, baigti ar tapti kitokiais nei esame. 

Net jeigu teiginių apie pradžią ar baigtį neįmanoma nei patvirtinti, 
nei paneigti, jie vis dėlto funkcionuoja kaip daugiau ar mažiau akivaizdus 
autoriteto ir valdžios legitimacijos pagrindas. Galimi skirtingi pradžios ir 
pabaigos nustatymo būdai, diegiantys temporalinės tvarkos principus į į 
sveiko proto lūkesčius, ir į jėgų, besigrumiančių dėl savo legitimacijos, 
praktiką. Valdžios autoritetas priklauso nuo jos pradėjimo mitų ir nuo 
jos projekcijų į ateitį. Nepaisant visų kalbų apie nepermaldaujamą rea- 
lybę ir praktinį būtinumą politinis gyvenimas neįsivaizduojamas be me- 
tafizikos. Abejonės dėl tezių apie nepermaldaujamą realybę arba apie am- 
žinąją žmogiškosios būties situaciją — tezių, kuriomis remiasi tokia dau- 
gybė tarptautinių santykių teorijų — kyla ne tiek del to, kad jos remiasi 
metafizika, kiek del to, kad jos remiasi labai ribotu metafizinių galimy- 
bių repertuaru (ir jį įtvirtina) — pačios nepripažindamos jokios savo me- 
tafizinės, tad ir jokios kitokios atsakomybės. Apeliavimas į nepermaldau- 
jamą realybę niekada nėra įtikinamas, ir įtikinamai jis liudija tik autori- 
tarinę nuostatą tų, kurie juo dangstosi. 


SĄJŪDŽIAI 


Problemas, su kuriomis susiduria šiuolaikinės tarptautinių santykių te- 
orijos, iliustruoja labai marga literatūra, tačiau įtikinamiausiai jas atsklei- 
džia toji, kuri pabrėžia tam tikrų šiuolaikinių sąjūdžių reikšmę, taip pat 
toji, kuri kalba apie gyvenimo spartos didėjimą vėlyvojo kapitalizmo 
(postmodernizmo) sąlygomis. 

Literatūra apie socialinius judėjimus, ypač apie tuos, kurie yra kuria 

nors prasme „nauji“, tapo beveik neaprėpiama. Jos analizei telkiami visi 
tie rafinuoti metodologiniai pajėgumai, kurių apskritai galima tikėtis iš 
sociologų, patenkintų ta etatistine bendruomenės ir visuomenės vizija, 
kuri pačią sociologiją padarė galimą kaip atskirą discipliną. Esminis ribo- 
tumas jau yra įkomponuotas į beveik visus mėginimus kelti klausimą dėl 
specifinių socialinių sąjūdžių naujumo. Analizės horizontas jau apibrėž- 
tas istoriškai specifinės sampratos apie tai, ką reiškia bendruomenė, klasė, 
interesas, tapatybė ar veiksmų orkestravimas erdvėje/laike. Šio horizonto, 
šių konstitutyvių socialinių galimybių ribose galima racionaliai aiškintis, 
ar socialiniai sąjūdžiai tėra klasinės politikos tęsinys, ar jie peržengia jos 
ribas, ar jie reiškia valstybės neigimą, ar pilietinės visuomenės teigimą, ar 
liberalaus pliuralizmo tąsą, ar mėginimą pliuralizmą pastūmėti toliau li- 
beralių įvairovės homogenizavimo pastangų. Net ten, kur socialiniai są- 
jūdžiai suvokiami - del to juos sveikinant arba smerkiant — kaip antieta- 
tistiniai, pati jų analizė neišvengiamai operuoja etatistinėmis sąvokomis 
apie tai, ką reiškia būti etatistu arba antietatistu. Vieningos, erdviškai 
apribotos bendruomenės vaizdinys atrodo toks pat nepašalinamas, kaip 
visagalio dievo vaizdinys pasirodė esąs nepašalinamas iš moderniosios pa- 
saulietinės sąmonės. Ir išties verta prisimint, kad laikas ir judėjimas kar- 
tą buvo sustojęs prie pat amžinybės slenksčio, kai visi angelai buvo su- 
sėdę ant beveik absoliutaus smaigalio, pasiruošę pereiti iš Čia į ten, iš 
gyvenimo į mirtį, iš Žmogaus miesto į Dievo miestą. Dabar kalbėti apie 
kokį nors sąjūdį, net apie sąjūdį, aiškiai išliekantį pasaulietinių kapitaliz- 
mo modernybės reikalavimų ribose, reiškia naudotis kalba ir sąvokomis, 
kurios dar nera visiškai praradusios savo teologinio skambesio. 

Šias bendrojo pobūdžio problemas dar labiau apsunkina tai, kad so- 
cialinių judėjimų analizės dėmesys koncentruojamas į specifines Europos 
ir Šiaurės Amerikos globos valstybių tendencijas, mažiau dėmesio ski- 
riant toms visuomenėms — pirmiausia Lotynų Amerikoje ir Rytų/Centri- 
nėje Europoje - kur imamasi rimtų pastangų konstruojant efektyvesnę 
pilietinės visuomenės tvarką, atsveriančią centralizuotą valstybės galią. 
Pilietinės visuomenės rekonstravimas, vieningo darbininkijos sąjūdžio 
(paradigminio, kaip buvo įsivaizduojama, socialinio sąjūdžio) žlugimas, 
įvairialypių socialinių tapatybių paieška, asmeninio gyvenimo sąsajos su 
struktūrinėmis valstybės bei kapitalo galiomis ir t.t., — visa tai, žinoma, 
yra esminiai šiuolaikinio politinio gyvenimo aspektai, ir jiems buvo ski- 
riama pakankamai dėmesio literatūroje apie socialinius sąjūdžius tokiose 
visuomenėse. Tačiau net čia vaizdinys visuomenės kaip uždaros ertmės, 
kurioje tik ir gali atsirasti koks nors visuomeniškumas, retai tampa kri- 

tinio apmąstymo objektu. Nepaisant literatūros apie socialinius sąjūdžius 
rafinuotumo, ji, kaip atrodo, tebėra saistoma tos politinių galimybių sam- 
pratos, kuri užkerta kelią įsitvirtinusių politinės bendruomenės ar tapa- 
tybės sąvokų kritikai. Šiuo požiūriu terminas socialiniai sąjūdžiai yra ga- 
na iškalbingas. Jis byloja įsitikinimą, jog nepriklausomai nuo to, kas yra 
tie socialiniai sąjūdžiai ir ką jie daro, jie yra socialinių procesų, vykstan- 
čių įtvirtintų politinių vienetų ribose, konstruktai. Jie suvokiami kaip 
politiniai tik specifiškai interpretuojant, ką reiškia politiškumas ir kur jis 
gali būti randamas. Naujumo galimybes apriboja tai, kas, atrodo, tapo 
labai efektyviu amžinybės pakaitu (Walker, 1988; Magnusson ir Walker, 
1988; Magnusson, 1990; Magnusson, 1993). 

Teiginiai apie socialinių sąjūdžių reikšmę grindžiami stebint skirtin- 
gose vietose vykstančias skirtingas kovas dėl skirtingų dalykų. Interpre- 
tacijos sunkumus kelia jų įvairovė, jų specifiškumas ir beveik visada prieš- 
taringas jų pobūdis. Teiginiai apie didėjančią temporalumo reikšmę, ypač 
apie istorinės kaitos spartėjimą, taip pat sunkiai interpretuojami, pir- 
miausia dėl to, kad jie formuluojami gana abstrakčiai ir nusako labai 
bendras socialinių procesų charakteristikas. Antai Marxas kadaise buvo 
pateikęs įžvalgių pastabų apie vidines kapitalizmo tendencijas atkreipda- 
mas dėmesį į jo sąlygotą žmogiškosios egzistencijos sąlygų destrukcijos ir 
rekonstrukcijos dinamiką. Weberis kapitalistinę modernybę taip pat cha- 
rakterizavo specifinės temporalinės trajektorijos terminais, prognozuoda- 
mas desakralizacijos sukeliamą fundamentalią politinę krizę, ypač dviejų 
susijusių erdvinės autonomijos momentų — individualaus subjekto ir te- 
ritorinės valstybės — atžvilgiu; būtent juos Weberiui rūpėjo išgelbėti nuo 
moderniojo racionalizmo puolimo (Walker, 1993b). 

Nors galima skeptiškai žvelgti į abi šias paradigmines problemos trak- 
tuotes ir ypač į koncepcijas, kurios buvo legitimuotos jų vardu, sunku 
nepripažinti, jog jų dėmesys moderniojo temporalumo problematikai bu- 
vo esminis postūmis pastangoms naujai permąstyti politinio gyvenimo 
esmę. Atrodo, jog jos meta rimčiausią iššūkį tai erdvinėmis kategorijomis 
reifikuotai politikos sampratai, kuria remiasi tarptautinių santykių teori- 
jos. Tačiau tas iššūkis buvo iš esmės atremtas. Marxas buvo interpretuo- 
tas iš dalies kaip ekonomistas, neturintis ką nors rimta pasakyti apie 
politiką, o iš dalies kaip utopistas, neturintis ką nors rimta pasakyti apie 
tvarias politines formas; kiekvienu atveju laikoma, jog jo progresistinis 
istoricizmas jam užgožė amžinąsias geopolitikos tiesas. (Nors kituose kon- 
tekstuose Marxas, žinoma, tapo dar akivaizdesnio interpreracinio iškrai- 

pymo auka, tas jo portretas, kurį piešia tarptautinių santykių teoretikai, 
tėra daugiausia šaltojo karo literatūrinių vaizdinių konstruktas.) Dėl pa- 
ties Weberio ambivalentiškumo modernybės atžvilgiu jis buvo suprastas 
taip, tarsi būta dviejų Weberių: arba kaip utuilitaristinis globalinės kon- 
vergencijos teoretikas, arba kaip gana įtartinas teoretikas, vieninteliais 
politikos dilemų sprendimo šaltiniais desakralizuotame pasaulyje laikęs 
visagalę valstybę ir egzistencinį subjektą. Kiekvienu atveju jo pateiktoji 
moderniojo temporalumo interpretacija tampa nereikšminga, nes vie- 
niems ji tik patvirtina erdvines valstybių pretenzijas, o kitiems patvirtina 
neišvengiamą valstybių išnykimą būsimoje globalinėje sistemoje. 

Vis dėlto tampa vis sunkiau nekreipti dėmesio į lemiamą temporalu- 
mo svarbą, pabrėžiamą tose retorinėse strategijose, kurios prisijaukino 
Marxo, Weberio ir kitų modernybės teoretikų įžvalgas apie modernybę 
kaip temporalinio spartėjimo ir erdvinio fragmentavimosi epochą. Tem- 
pas ir vienalaikiškumas tampa įprastomis šiuolaikinio gyvenimo idiomo- 
mis (iš naujausių studijų, tarptautinių santykių kontekste, žr. Gill, 1991; 
Luke, 1991; Der Derian, 1992; Luke, 1993). Pirmieji laikraščių pusla- 
piai dar gali teigti erdvinio fragmentavimosi pasaulį, tačiau verslo ir fi- 
nansų sluoksniai kalba vienalaikiškumo kalba. Tačiau prabilti apie tem- 
poralumą tokia kalba reiškia iškart prarasti balsą šiuolaikinės politikos 
diskursuose. Šiuolaikinės politiškumo traktuotės vis dar formuluojamos 
erdvinėmis kategorijomis: čia ir ten, vidus ir išorė, pirmasis pasaulis ir 
trečiasis pasaulis. Būtent šioje kategorinėje schemoje įgijo politinę reikš- 
mę šiuolaikinė temporalumo samprata, istorinės pažangos ir vystymosi 
idėja. Be šios schemos sunku apskritai suvokti politikos prasmę. Šiuolai- 
kinės poliuiškumo traktuotės remiasi prielaida, jog temporalumo mįslės 
gali ir turi būti sprendžiamos teritorinėje erdvėje. Nors tarptautinių san- 
tykių teorijoms, žinoma, rūpi transformacinis šiuolaikinių įvykių pobū- 
dis, sąvokos, kuriomis mėginama šias transformacijas konceptualizuoti — 
tarpusavio priklausomybė, integracija, režimas, pasaulinė tvarka, globali- 
zacija ir pan. — byloja didžiulę erdvinių vaizdinių įtaką. Kaip ir tie vaiz- 
diniai, kurie siejami su polišu bei valstybe, su konteineriais, kurie vadi- 
nami namais, su amžinybės pasaulietiniais pakaitalais nekintančio valsty- 
bių suvereniteto pavidalu, toli gražu neaišku, ar šie terminai bent kiek 
įtikinamai pagauna šiuolaikinio politinio gyvenimo dinamiką ir takumą. 
Kaip būtų galėjęs išpranašauti Machiavelli, temporalumo siaubas negali 
būti taip lengvai prijaukintas fiksuotos teritorinės erdvės tvirtovėse, kaip 
pradėjo vaizduotis modernioji politinė sąmone. 

Modernioji tarptautinių santykių teorija yra bene reikšmingiausias mo- 
derniojo politinio gyvenimo amžinybės diskursas. Šiuo atžvilgiu jis turi 
esminės reikšmės, nepaisant to, kad jį faktiškai ignoruoja tie socialiniai 
bei politiniai teoretikai, kurie mano, jog teiginius apie amžinybę seniai 
nustūmė į praeitį pasaulietiniai teiginiai apie istoriją, pažangą ir vystymą- 
si. Ir, žinoma, palyginti su daugelio kitų disciplinų teoriniais standartais, 
tarptautinių santykių analizė atrodo gana primityvi ir nerafinuota. Ta- 
čiau pats primityvus nerafinuotumas gali būti rafinuotumo forma — ir 
tokią forma jau daro galimą toji praktika, kuri skatina brėžti ribas tarp 
rafinuotumo ir primityvumo, tarp civilizuotumo ir barbariškumo. Dis- 
ciplininis darbo pasidalijimas šiuolaikiniuose socialiniuose moksluose re- 
miasi labai įvairiais ir gana įtartinais istoriniais bei kultūriniais pagrin- 
dais. 

Tarptautinių santykių disciplina, kaip amžinybės diskursas, grindžia- 
ma idėja, jog pamatinės valstybių santykių realijas nusako keletas nekin- 
tamų taisyklių. Jos teigia neišvengiamą besivaržančių interesų kovą dėl 
viešpatavimo — net jeigu tą kovą galbūt švelnina kvaziinstitucinės struk- 
tūros (jėgų pusiausvyra), išmintinga politika, taip pat susiklosčiusi sudė- 
tinga (teisinės, kultūrinės, funkcinės) valstybių „visuomenė“. Kiek šį am- 
žinosios tragedijos diskursą apskritai veikia temporalumo tezės, jo alter- 
natyvos yra arba palaipsnis perėjimas nuo potencialaus pragaro žemėje 
(karo) prie racionaliai savo interesų siekiančių ir todėl bendradarbiaujan- 
čių valstybių tvarkos (kantiškoji arba utilitarinė tarptautinės tvarkos vi- 
zija), arba radikalus tarpvalstybių santykių transcendavimas pakylant į 
lygį kažkokios dar nenumatomos globalinės bendruomenės, kurioje žmo- 
nija galiausiai realizuos savo autentiškąją tapatybę - alternatyva, kuri pa- 
prastai apibrežia šiuolaikinį utopizmą paliudydama savo neaktualumą. 

Tarptautinių santykių teoriją kaip amžinybės diskursą iš dalies legiti- 
muoja apeliacijos į ilgą sąrašą kanoninių vardų tų autorių, kuriems pa- 
vyko įsigyti amžinosios išminties ir susivokti, kodėl pasaulis yra toks ar 
net kodėl jis negali būti kitoks. Tačiau nebūtina daug perskaityti, kad 
suprastume, jog, bent dviejų žinomiausių autorių tekstai byloja, kaip sun- 
ku kelti amžinybės idėjas sekuliarizuotame pasaulyje. Kanoninės tarptau- 
tinių santykių tradicijos konstravimas gali būti suprastas ne tik kaip mė- 
ginimas legitimuoti specifinę dvidešimtojo amžiaus politinio realizmo 
poziciją, bet taip pat kaip pastanga įtvirtinti specifiškai modernią laiko 
ir judėjimo vietos politiniame gyvenime sampratą. Todėl turbūt verta 

pasvarstyti teiginių apie judėjimą ir temporalumą prasmę tolydžio globa- 
liškesnių trajektorijų epochoje palyginant skirtingus atsakymus į sekulia- 
rizuotos politikos mįsles, kuriuos artikuliavo Machiavelli ir Hobbes'as. 
Dalyką verta svarstyti ypač dėl to, kad naujų politinės praktikos formų 
globaliniame kontekste svarstymas masiškai blokuojamas — blokuojamas 
tų, kurie save įtikino amžinojo prakeikimo teologijos teisingumu ir kurių 
blaivumas bei „realizmas“ veikia kaip iškreiptas religinis ritualas nusta- 
tant savivališkas šiuolaikinės politinės tvarkos ribas. 

Machiavelli ypač jautriai suvokė pradėjimų sunkumus. Nors Valdovas 
dažnai suvokiamas kaip bendras politinio gyvenimo esmės bei jo realybių 
aiškinimas, iš tikrųjų jis gana eksplicitiškai apibrėžiamas kaip labai spe- 
cifinės problemos - pradėjimo ir steigimo problemos — apmąstymas. Bū- 
tent naujų valdų pradėjimo ir išlaikymo iliustravimui Machiavelli taupė 
savo geriausius pavyzdžius. Valdovas klasikiniu stiliumi suvokiamas kaip 
virtt agentas, kaip grynojo kūrybiškumo šaltinis, kaip menininkas-nova- 
torius didelių energijų, tačiau netvarių formų pasaulyje. Machiavelli'ui 
taip pat rūpėjo baigtys — „virtuozų“ nesėkmės išlaikant bendruomenės ar 
atminties tęstinumą. Ir ypač jam rūpėjo tie, kurie nesugeba suprasti, jog 
pasaulis kinta. Kliovimasis tuo, kas veikė anksčiau, įsikabinimas į fiksuo- 
tą vietą, į tvirtovę, viliantis, kad ji apsaugos nuo fortūnos klastos, jam 
buvo patikimas greito žlugimo ženklas. Tad Machiavelli gali būti tarp- 
tautinių santykių teorijos amžinosios išminties šaltiniu nebent tuo atve- 
ju, jeigu amžinoji išmintis traktuojama paradoksaliai - kaip žemiškojo 
atsitiktinumo pripažinimas. 

Hobbesas taip pat puikiai jautė pradėjimų svarbą; jautė taip gerai, 
kad jo netenkino niekas, išskyrus visiškai naują pradžią, kaip visos rimtos 
politikos sąlygą. Šalin aristotelines esmes, šalin aukščiausiąjį gėrį. Tikroji 
politika reikalauja naujos — šiuolaikiškos, moksliškos, nominalistinės — 
kalbos, kurioje žodžiai nepainiojami su daiktais; kuri, be to, leidžia pra- 
eių (prigimtinę būklę) paaiškinti dabarties kalba — m20derniosios žmonijos 
natūraliosios (t.y. istorinės) būklės kalba — taip pat paaiškinti suverenu- 
mą kaip laisvės ir lygybės prieš amžinąjį proto dėsnį amžinąją būtinybę. 

Hobbesas, be abejo, puikiai suprato, jog jo pateiktas suverenios galios 
paaiškinimas tėra fikcija. Galbūt jis siekė pabrėžti suverenios galios rea- 
lybę, ir ši jo ambicija tikrai imponavo daugybei jo komentatorių, tačiau 
jis pats aiškiai suvokė, jog jo nominalizmas neišvengiamai kelia nepato- 
gius klausimus apie tai, kaip žmonės gali būti įtikinti, jog suverenas 
tarnauja jų pačių gyvybiniams interesams. Žinomas Hobbeso siužetas 
apie protą ir baimę tėra žinomas siužetas — viena iš tų legitimacijos stra- 

tegijų, kurios mus verčia Hobbesą traktuoti kaip ideologijos teoretiką, 
aiškinantį, kokiomis priemonėmis istorines būtybes galima įtikinti amži- 
nųjų tiesų būtinumu. Pagrindinis Hobbeso siužeto tikslas — atimti iš 
žmonių istoriją, konstruojant pradėjimo mitą, kuriame individai kyla iš 
tariamos utilitarinio išskaičiavimo galios: išgalvotas siužetas, nors jis iki 
šiol keri ekonomistinius utilitaristus, klusniai susėdusius ant patriarcho 
kelių. Žinoma, tai visiškai kitoks siužetas nei Machiavelli'o sskamos tem- 
poralinio suvedžiojimo pasakos. 

Machiavelli ir Hobbesas suvokia probleminį baigčių ir pradžių pobū- 
dį. Ir galima sakyti, jog jie abu padėjo pagrindus kai kurioms labai skir- 
tingoms teorinėms strategijoms, tarptautinių santykių teorijoje įgijusioms 
realizmo vardą. Tačiau būtent Hobbesas užėmė dominuojančią padėtį 
šioje disciplinoje. Jis ją turi ne todėl, kad jo pateiktasis žmogiškojo pa- 
saulio paaiškinimas yra adekvatesnis (jis pats deda tam tikrų pastangų 
neigdamas atomistinių individų prigimtinės būklės vaizdinio tinkamumą 
aiškinant karo padėtį tarp valstybių, kurios toli gražu nera tik išdidinti 
individai). Hobbesas ją turi pirmiausia dėl to, kad jo požiūris į pradžias 
ir pabaigas puikiai harmonizuojasi su specifiškai moderniu valstybinio 
suvereniteto principu, institucijomis bei praktikomis. Paprastai postu- 
luojama, jog tarptautinių santykių teorijos turi nagrinėti būtent valstybių 
suvereniteto padarinius: geopolitinę fragmentaciją, potencialiai nesibai- 
giančius konfliktus ir santaikos galimybę pasaulyje, neturinčiame ben- 
dros valdžios. Tačiau turbūt labiau verta panagrinėti tai, kaip valstybinio 
suvereniteto principas su savo institucijomis bei praktika tarptautinių 
santykių teoriją padaro amžinybės diskursu — diskursu, kuris be sąžinės 
graužimo kiekvieną bent kiek pesimistiškesnį praeities tekstą skaito kaip 
savo reifikacijų katekizmo patvirtinimą. 

Šiame kontekste Machiavelli'o politinis artistizmas laikui bėgant gali 
būti perinterpretuotas taip, kad būtų suderinamas su rea/politik realybe 
fragmentuotame pasaulyje; tačiau jis taip pat gali būti interpretuojamas 
kaip radikalus griovimas tų atemporalinių žmogiškosios būties reifikaci- 
jų, kurių išlikimą gina valstybinio suvereniteto principas ir atitinkamos 
institucijos bei praktikos. Hobbeso tekstus turbūt lengviau perskaityti 
kaip amžinųjų 7ea/politik tiesų patvirtinimą, tačiau tik tuo atveju, jeigu 
jo eksplicitiškai normatyvinės aspiracijos bus naiviai interpretuojamos 
kaip faktinės padeties konstatacija, o jo eksplicitiški komentarai apie vals- 
tybių santykius bus atkakliai ignoruojami. Išties vyksta kažkas labai reikš- 
minga, jeigu tarptautinių santykių teorija pajėgė išlaikyti savo kaip am- 
žinybės diskurso statusą, o teoretikai, kurie suvokė visų pretenzijų į am- 


Tarptautiniai santykiai ir politiškumo sąvoka 305 


žinybę problemiškumą, buvo taip lengvai kooptuoti kaip kanoniniai am- 
žinosios išminties šaltiniai. Šis kažkas nėra tik abstraktaus teorinio inte- 
reso objektas jau vien todel, kad valstybinis suverenitetas, nors jis papras- 
tai traktuojamas tik kaip formalus principas, taip pat yra institucija ir 
praktika; jis labai apčiuopiamai paliečia tautų ir sąjūdžių kovas, taip pat 
valstybių valdymo aparatus, nors jie pasitikinčiai kalba jo įtaigiu — bet vis 
dėlto tik nominaliu — vardu. Kelti klausimus apie judėjimus, apie gyve- 
nimo tempą, apie jo greitėjimą, apie jų pajėgumą pakeisti mums įprastus 
tapusius gyvenimo būdus reiškia neišvengiamai konfrontuoti su valstybės 
suverenumu, su laiko ir erdvės ribojimo diskursu, kurį tarptautinių san- 


tykių teorija reprodukuoja prijaukintu pavidalu. 


VALSTYBINIS SUVERENITETAS 


Tezė apie valstybių suverenumą gyveno gana ištaigingą gyvenimą tarp- 
tautinių santykių teoretikų bendrijoje šaltojo karo epochoje. Visada ta- 
riamai pripažįstama kaip pamatinis šiuolaikinės politinės ir tarptautinės 
tvarkos principas, ji visada pasižymėjo tyla, kuri ją supo kaip galimos 
kritikos objektą, ypač tyla tų, kurie siekė tarptautinių santykių teorijoms 
suteikti pozityvistinius socialinio mokslo pamatus. Valstybinis suvereni- 
tetas išliko nepajudinama tema tarptautinės teisės literatūroje, kalbant 
tiek apie specifinius ginčus dėl pretenzijų į suverenumą, tiek apie ben- 
dresnius ginčus intervencijos, vidaus jurisdikcijos ir pan. dalykus. Kai 
kur — visos šios literatūros paraštėse — galima aptikti ir rimto gilinimosi 
į istorines suverenumo ištakas pėdsakų (Hinsley, 1986; Onuf, 1991) ir 
net teoriškai sąmoningesnių ginčų apie tai, ką reiškia vadinamasis suve- 
renitetas (Ashley, 1989; Ashley ir Walker, 1990; Shapiro, 1991; Dillon, 
1992; Weber, 1994). Tačiau bene ryškiausiai apie tai, kad tarptautinių 
santykių disiplinoje nesirūpinama šia problema, liudija nenoras priimti 
iššūkį, kurį visoms liberalioms konstitucionalistinėms suvereniteto dok- 
trinoms metė Carlas Schmittas, dabar jau pripažįstamas kaip vienas svar- 
biausių šio šimtmečio autorių suvereniteto temomis ir kaip pagrindinė 
figūra, padariusi įtaką Hanso J. Morgenthau tarptautinių santykių ana- 
lizės vizijai (Schmitt, 1985; Sollner, 1987). 

Valstybinis suverenitetas dabar vėl tapo rimto domėjimosi objektu ne 
tik todėl, kad sumaištyje, kilusioje po šaltojo karo baigties, bei klegesyje 
apie spartėjančią globalizaciją jo statusas tapo dar labiau netikras, bet ir 
todėl, kad bendresniems filosofiniams modernybės principams, kuriais 

taip akivaizdžiai rėmėsi įrakingiausios suvereniteto koncepcijos, taip pat 
buvo mestas rimtas iššūkis. Tiek eksplicitiškai, tokių autorių kaip Miche- 
lis Foucault svarbiausiuose veikaluose, tiek implicitiškai darbuose labai 
skirtingų autorių, priklausančių tokioms daugiau ar mažiau prieštaringai 
įvardytoms srovėms kaip postmodernizmas, poststruktūralizmas, femi- 
nizmas, genealogija ir t.t. suverenių tapatybių galimybės ir jų padarinių 
klausimai tapo nesiliaujančių politinių bei teorinių ginčų objektu. 

Šis susidomėjimo valstybiniu suverenitetu atgimimas, o kartu ir dė- 
mesys platesnėms kultūrinėms jo legitimacijos ištakoms atveria plačias 
galimybes skirtingoms tyrimų strategijoms. Valstybinio suvereniteto idė- 
jų sąsaja su konstitutyviais modernybės principais man atrodo ypač svar- 
bi ir, be to, santykinai paprasta. 

Kaip formalus principas valstybinis suverenitetas klostėsi gana ilgą 
laiko periodą ir, žinoma, jis turi būti siejamas su tos sudėtingos raidos 
kontekstu, kuriame paprastai esti šiuolaikinės valstybės ir kapitalizmo 
atsiradimo moderniosios Europos pradžioje aiškinimai. Be to, jis buvo 
artikuliuotas kaip ištisos aibės problemų, sukeltų šios raidos, sprendimas. 
Antai politiniai teoretikai valstybės suverenitetą pagrįstai traktuoja, viena 
vertus, kaip personalinės valdžios didėjančio nestabilumo problemos 
sprendimą ir, kita vertus, kaip netvirto „tautos“ statuso problemos spren- 
dimą. Valstybės tapo specifiškai moderniomis valstybėmis, atsietomis tiek 
nuo valdovo, tiek nuo valdomųjų. Tačiau platesniame kontekste valsty- 
bės suverenitetas gali būti suprastas ne vien kaip politinio autoriteto ir 
politinės tapatybės mįslių įminimas, bet ir kaip įvairių kitokių problemų 
sprendimo dalis - problemų, kurios iškilo žlugus hierarchiniams pažini- 
mo ir būties modusams. Jeigu Didžioji būties grandinė rėmėsi tolydaus 
pasaulio vaizdiniais, panašumų kultūra, didesnio ir mažesnio gėrio etika, 
tad ir monoteistinė teologija grindžiama politika, tai moderniosios Eu- 
ropos gyvenimas vis labiau klostėsi kaip skilimų, dekartiškųjų dualizmų, 
protestantiškojo ir buržuazinio individualizmo, objektyvumo ir subjekty- 
vumo epistemologijų, horizontalių erdvių ir uždaro, suerdvinto laiko kul- 
tūra. Valstybės suverenitetas pradėjo funkcionuoti naujoje besiplečiančių 
horizontų ir erdvinių demarkacijų visatoje. Tai buvo pasaulis, kuriam 
pradėjo rūpėti ne tiek judėjimas nuo laiko prie amžinybės, ne tiek ma- 
žesnio gėrio tarnavimas didesniam, kiek judėjimas nuo čia į ten nesant 
jokios natūralios tvarkos tarp suverenios tapatybės subjektų. (Bendrame 
tarptautinių santykių teoretikų tylėjimo apie šį lemiamą pasikeitimą fone 
išsiskiria Ruggie (1993), tačiau jo analizė išlieka labai ribota dėl stebėti- 
nai nekrituiško naudojimosi moderniosiomis epistemologijomis, išreiškian- 

čiomis būtent tą subjektų ir objektų suerdvinimą, kurį jo analizė padeda 
atskleisti.) 

Būtent šiame kontekste valstybės suverenitetas gali būti suvoktas kaip 
elegantiškas ir specifiškai modernus trijų filosofinių problemų sprendi- 
mas, — problemų, kurios anksčiau buvo sprendžiamos pasitelkiant dau- 
giausia teologines tikėjimo, išpirkimo ir Bažnyčios žemiškosios tarnybos 
idėjas. Laiko santykio su amžinybė mįslės buvo pradėtos formuluoti kaip 
santykių žemiškoje erdvėje mįslės (Walker, 1993a, ypač 8 skyrius). 

Pavyzdžiui, vieneto ir visumos problema susilaukė dvejopo sprendi- 
mo. Net jeigu valstybės suverenitetas laikomas fragmentacijos šaltiniu, jis 
taip pat išreiškia vieningą sampratą apie tai, kokioje sistemoje suverenios 
valstybės gali egzistuoti. Ši sistema nuo pat pradžių turėjo aiškią kultū- 
rinę tapatybę, apibrėžiamą krikčioniškųjų arba europietiškųjų jos ištakų. 
Ilgainiui pamatinės vienybės veiksniu vis labiau tapo universalizuojanti 
kapitalistinės modernybės kultūra, kuri buvo bendra, nors kai kurios 
valstybės joje dalyvavo nenoriai arba jai nepritarė (šią svarbią, tačiau rei- 
kiamai neįvertintą temą gvildena Hedley Bullas, žr., pavyzdžiui, Bull ir 
Watson, 1984; apie šiuolaikinį globalinės kultūrinės gamybos kontekstą 
žr. Tomlinson, 1991). Šis sprendimas — viena sistema, daugelis valsty- 
bių —- veda prie kito sprendimo, kurį artikuliuoja pirmiausia politinio 
gyvenimo valstybėje teoretikai, mėginantys parodyti, kokiu būdu moder- 
niosios fragmentacijos ir ypač individualizmo problemos gali būti sude- 
rinamos su visuotiniais proto reikalavimais. Nenuostabu, kad pati vals- 
tybė tapo suvokiama kaip būtent toji institucija, kuri leidžia atskirybę 
suderinti su bendrybe; čia paprastai buvo apeliuojama į visuotinį dėsnin- 
gumą kaip žmogiškosios laisvės pagrindą: įtikinamiausiai šį sprendimą 
artikuliavo Hobbeso, Kanto ir Hegelio formuluotės. 

Šis dvejopas atskirybės ir bendrybės problemos sprendimas grindžia- 
mas griežtu vidaus ir išorės, savųjų ir kitų atribojimu. Atskirybės viduje, 
saugios ir autoritetingos tvarkos sąlygomis gali būti realizuojami visuo- 
tinybės siekiai, nors geriau negalvoti apie elgesį visuomenės paribiuose, 
kur dažnai tenka griebtis prievartos ginant teisuoliškumą viduje. Išorėje 
egzistuoja tik kitos atskirybės, nesiejamos jokios bendrybės — grynoji 
anarchija, vienų supratimu, decentralizuota valstybių visuomenė, kitų su- 
pratimu, tačiau kiekvienu atveju tai yra nepanašumo, nesaugumo, kovos 
dėl viešpatavimo ir konfliktiškumo valdos: valdos, kuriose kitas gali būti 
paverčiamas Kitu, o tas Kitas jau gali tapti psichologinių projekcijų, nei- 
gimo, orientalizavimo ir naikinimo strategijų objektu. 

Būdamas vidaus ir išorės demarkacijos apraiška valstybės suverenitetas 

specifikuoja erdvinio ribojimo politiką, kuri specifikuoja ir naujas žmo- 
giškojo egzistavimo laike galimybes. Machiavellio politikos menas besi- 
artinančios fortūnos akivaizdoje užleidžia vietą teritorinės valstybės juris- 
dikcijos ribose fiksuotam temporalumui. Proto triumfas: istorija kaip 
palaipsnis visuotinybės realizavimasis laike. Už valstybės ribų: atsitiktinu- 
mo anarchija, pažangos nebuvimas, utopinių vizijų, nepaisančių žemiš- 
kųjų kovų realybės, pagundos. 

Šie trys sprendimai — bendrybės/atskirybės, savumo/kitoniškumo ir 
erdvės/laiko problemų sprendimai — atsirado ne per vieną dieną, tačiau 
žvelgiant retrospektyviai jie atrodo tobulai elegantiški, racionalūs, išmin- 
tingi, teisingi. Jie patys galbūt remiasi kitų problemų, pirmiausia indivi- 
do partikuliaristinių ir universalistinių siekių suderinamumo problemos, 
sprendimu, — problemos, kurią byloja tai, kad modernusis autonomiškas 
individas blaškosi tarp susvetimėjimo ir savirealizacijos alternatyvų. Savo 
ruožtu jie teikia kitų problemų sprendimo galimybę, pirmiausia tai pa- 
sakytina apie deramą suverenios (makro)valstybės tapatybės santykį su 
(mikro)individo tapatybe. Valstybės suvereniteto principą formuluojant 
kaip principą, kuris remiasi modernybės, kaip tam tikro istorinio gyve- 
nimo būdo, prielaidomis ir kartu teikia joms savo garantijas, galima leng- 
viau suvokti, kokiu būdu jis funkcionuoja kaip legitimacijos praktika, 
daranti kitas žmogiškosios būties formas, kitas atskirybės ir bendrybės, 
kitus asmens santykio su kitais būdus, kitas erdvės/laiko artikuliacijos 
galimybes beveik neįsivaizduojamas. Valstybės suverenitetas funkcionuo- 
ja todel, kad į jį buvo pradėta žvelgti kaip į tai, kas paprasčiausiai egzis- 
tuoja, kas yra ten, pasaulyje, kas atskiria natūralias čia ir ten egzistuojan- 
čias tvarkas. Tačiau tarptautinių santykių teoretikai atkakliai nenori iš- 
mokti Hobbeso pamokos, kad suverenitetas niekada nėra tai, kas papras- 
čiausiai egzistuoja. O tai, kas niekada neegzistuoja paprasčiausiai, nieka- 
da negali paprasčiausiai išnykti. 


PO AMŽINYBĖS 


Tvirtinimai, kad valstybės suverenitetas netrukus išnyks arba kad jis su 
mumis išliks numatomoje ateityje, priklauso vienam iš įtakingiausių mo- 
derniosios politikos diskursų. Tas diskursas formuoja teorines kategorijas 
ir veikia kasdienės sąmonės vaizdinius. Ir jis yra bene mažiausiai patiki- 
mas orientyras mums mėginant iš dabarties griuvėsių projektuoti kokią 
nors ateitį. 

Šis amžinosios esaties ir neišvengiamos nesaties diskursas pats yra su- 
kurtas filosofinių sprendimų, kuriuos valstybės suverenitetas išreiškia ir 
kartu garantuoja. Kitaip sakant, valstybės suverenitetas pats sukuria tas 
sąvokas, kuriomis galime įsivaizduoti jo alternatyvas. Kaip dangus, šios 
alternatyvos mums nepasiekiamos, nebent kaip mistinės galimybės, ply- 
tinčios už mums pažįstamo gyvenimo ribų. Šis diskursas negali suteikti 
mąstymo gairių mėginant suvokti mintį, kad valstybės suverenitetas tam- 
pa atgyvena. Tad vietoje filosofinių sprendimų analizės - sprendimų, ku- 
riuos valstybės suverenitetas natūralizavo kaip sveiko proto ir teisės prin- 
cipus, labiau verta nagrinėti tai, kokiu būdu, tarkime, žmonių, kovojan- 
čių dėl savo išlikimo, pastangos arba kapitalistinio restruktūrizavimo di- 
namika meta iššūkį sprendimams, kurie šį amžinybės diskursą daro ga- 
limą: keliant klausimą, ką reiškia egzistuoti universalistinių ir partikulia- 
ristinių praktikų sandūroje; svarstant alternatyvias savumo ir kitonišku- 
mo konceptualizacijas; tyrinėjant erdvines ir temporalines galimybes, ku- 
rių nenumato erdvinio uždarymo doktrinos kartografai, Hegelio dvasios 
vaikai. 

Būtent iššūkių šiems sprendimams kontekste galima prasmingai kelti 
klausimus apie tai, ką dabar reiškia kriuiškumas ar net novatoriškumas. 
Būtent šiame kontekste galima kai kuriuos socialinius sąjūdžius mėginti 
suvokti kaip naujo politiškumo paieškos praktiką, o ne vien kaip socio- 
loginius specifinės politiškumo konceptualizacijos reiškinius. Be to, bū- 
tent šiame kontekste specifines lokalines kovas galima suvokti atsižvel- 
giant į platesnius, net globalinius procesus nepostuluojant, kad būtina 
nusilenkti prieš suverenią valstybę kaip vienintelę lokalumo ir globalu- 
mo, čia ir ten tarpininkę. 

Man atrodo, jog būtent tokiu būdu galima interpretuoti daugelį šiuo- 
laikinio pasaulio reiškinių, nors ne visi jie žadina mano viltis ar sukelia 
šiltus jausmus. Tačiau kiek apskritai galima įžvelgti kokių nors geresnių 
galimybių už esamas, tai tokių įžvalgų, mano supratimu, daugiausia gali 
suteikti tie, kurie geba nagrinėtu bendrybės/atskirybės, savumo/kitoniš- 
kumo, erdvės/laiko santykius nepasiduodami kerams to amžinybės dis- 
kurso, kuris ne tik niekada negalėjo mūsų nuvesti prie istorijos pabaigos, 
bet vis daugiau liudija, kad savo kerus jis dabar gali išlaikyti tik didėjan- 
čio smurto ir vargo kaina. 

Deja, tai, ką pradėjome laikyti rimtąja politika — ta, kuri remdamasi 
tam tikra bendruomene siekia tam tikro savo moralinio statuso ir kurią 
teigia tarptautinių santykių teorijos, neigdamos moderniosios politinės 
teorijos solipsistines universalijas — įklimpo į didžiules problemas. Kaip 

normatyvinis siekis, ji išlieka patraukli daugybei žmonių. Kai kurie net 
sugeba ją įsivaizduoti kaip geresnių bendrabūvio formų kūrimo kalvę. 
Tačiau daugeliui kitų bendruomenės prigimtis ir jos lokalizacija yra labai 
neapibrėžtu dalykai; moralinio statuso siekiai, kurie grindžiami neapib- 
rėžta bendruomene, akivaizdžiai rizikingi, o daugelis mėginimų spręsti 
aktualiausias mūsų laikmečio problemas vadovaujantis tuo, ką pradėjome 
laikyti rimtąja politika, būtų tik juokingi, jeigu jie nebūtų taip masiškai 
tragiški. 

Šiuolaikinėje politinėje darbotvarkėje gausu nepaprastai sudėtingų 
klausimų. Galime kelti klausimą, kuo būtų demokratija, jeigu ji nebūtų 
susieta su teritorine bendruomene (Connolly, 1991a, 1991b); arba ką 
galėtų reikšti pareiga, jeigu ji nebūtų apibrėžiama tik bendrapiliečių at- 
žvilgiu; arba koks ryšys galėtų sieti globalumą su lokalumu, jeigu netar- 
pininkautų valstybė, paprasčiausiai monopolizuodama visus visuotinumo 
ryšius su atskirybe; arba kuo būtų politinė tapatybė, jeigu ji nebūtų api- 
brėžta totalizuojančių pilietiškumo ar tautiškumo reikalavimų, jeigu jos 
nedisciplinuotų Schmitto aprašytoji atstūmimo politika (Campbell, 
1992) arba jeigu jos neteologizuotų fundamentalistinės teisuoliškumo 
formos, kuriomis valstybės taip dažnai naudojasi siekdamos tapti žemiš- 
kaisiais dievais; arba ką reiškia veikti atsižvelgiant į biosferos realybes 
arba į skurdžiausiųjų žemės gyventojų poreikius; arba ką reiškia pasaulyje 
su pralaidžiomis sienomis veikti lyčių, rasių, kultūrų arba klasių interesų 
vardu. 

Mėginti rasti atsakymą į bet kurį iš šių klausimų ar net mėginti juos 
deramai suformuluoti — nors šiuo metu jau gausu literatūros, mėginan- 
čios tai daryti (paminėsiu tik McCrane, 1989; Butler ir Scott, 1992; 
Lash ir Friedman, 1992; Campbell ir Dillon, 1993; Agamben, 1993; 
Said, 1993) — reiškia suvokti, kokia trapi tapo modernioji politiškumo 
samprata. Ji išties per daug trapi, kad atsakymo į klausimą, kuo ir kur 
dabar gali būti politiškumas, galima būtų tikėtis iš šiuolaikinių tarprau- 
tinių santykių teorijų. Tą trapumo pojūtį iš dalies išreiškia dabartiniai 
ginčai del subjektyvizmo pavojų ir atitinkamai dėl kokio nors „atspirties 
taško“ būtinybės, jį apibrėžiant strategijos, taktikos ar net logistikos ter- 
minais. Tas lengvumas, su kuriuo įvairios „tapatybės politikos“ atmainos 
virsta vienokios ar kitokios atmainos etatizmu (būdais, kurie primena 
ankstesnes pozicijas, siejamas su Georgy Lukasco, Karlo Mannheimo ar 
Leo Strausso vardais) ar net agresyvesnio teisuoliškumo formomis, ypač 
kelia nerimą tarptautinių santykių teorijų kontekste, nes jos gali būti 
interpretuojamos būtent kaip tie diskursai, kuriais mėginama nubrėžti 

ribas tai teisuoliškumo politikai, kuri yra esminis moderniųjų valstybių 
bruožas. Gali būu, kad emancipacinė specifinių grupių praktika gali rei- 
kalauti „atspirties taško“ grupėms siekiant bent kiek veiksmingiau pasi- 
reikšti pasaulyje, tačiau taip pat tikra, jog teisuoliška tapatybės politika 
veikiausiai tik reprodukuos tuos atskyrimo ir priskyrimo kodeksus, kurie 
tarptautinių santykių teorijas padarė tuo, kuo jos tapo. Mums tikrai jau 
gana uždarų konteinerių politikos. 


Pastaba 


Noriu išreikšti padėką Denverio universiteto Žmogaus teisių raidos cen- 
tro ir Tarptautinių studijų mokyklos 1992m. kovą surengtos konferen- 
cijos „Socialiniai sąjūdžiai, pilietinė demokratija ir naujoji globalinė sis- 
tema“, kurioje pirmas šio teksto variantas buvo pateiktas kaip plenarinis 
pranešimas, organizatoriams ir dalyviams. 

15 
Drįsk nežinoti: 
tarptautinių santykių 
teorija prieš ateitį 


Ken Booth 


Politinės teorijos, tarp jų ir tarptautinių santykių teorijos, visada rodo 
savo laiko idėjas. Tad nenuostabu, kad sutrikusį ir susiskaidžiusį šiandie- 
nos pasaulį rodo pakrikusi tarptautinių santykių disciplina. Mums neaiš- 
ku, ar esame istorijos pabaigoje, ar jos pradžioje. Mes abejojame, ar ga- 
lime numatyti, kas bus ateityje, nes nesutariame del to, kas buvo praei- 
tyje. Mes pradedame baimintis, ar turės kokią nors ateių tie, kurie bus 
gyvi dvidešimt pirmojo amžiaus viduryje. Mums neaišku, kas esame 
„mes“. Apie ką turime mąstyti? Kaip turime mąstyti? Kodėl turime mąs- 
tyti? Pastaraisiais metais, metodologiniams sukrėtimams sutapus su neri- 
mą keliančiomis globalinėmis tendencijomis bei amžiaus baigties nuotai- 
komis, daugelis Vakarų intelektualų prarado pasitikėjimą savimi; iškilo 
naujo ateities išradimo poreikis. Tarptautinių santykių studijose, kaip ir 
kitose disciplinose, šie sukrėtimai buvo akivaizdūs; atskiruose šios knygos 
skyriuose buvo parodyta, kaip jie reiškiasi ginčuose dėl teorijos, dėl metodo, 
dėl mokymo programų ir dėl politinės darbotvarkės. Šiame paskutiniame 
skyriuje mėginsime šias permainas susieti su tarptautinės politinės teorijos 
dabartimi, taip pat pateiksime pasiūlymą, kokiu keliu jai žengti į ateitį. Nors 
mūsų disciplina šiuo metu yra pakrikimo padėtyje, būtent jos objektas to- 
lydžio įgyja vis didesnę teisę tapti visų socialinių mokslų objektu. 


ŽVELGIANT Į ATEITĮ 


Norėdamas suremontuoti automobilį, jūs kreipiatės į mechaniką; no- 
rėdamas rekonstruoti butą, jūs kreipiatės į statybininką, tačiau norėda- 

mas iš naujo išrasti ateitį, ar jūs kreipsitės į tarptautinių santykių teorijos 
profesorių? Jūs nepadarysite klaidos į jį nesikreipdamas, nes mums ne 
itin sekėsi dorotis su ateitimi. Tai tapo akivaizdu po netikėtų radikaliųjų 
1989 metų revoliucijų Rytų Europoje ir iškart po jų įvykusios vienos iš 
supervalstybių abdikacijos. 

1989 metai užbaigė disciplinos profesoriams sunkų dešimtmetį, per 
kurį tarptautinių santykių disciplina Kliunkio Pliumpio pavyzdžiu vis 
labiau skilo į tarpusavyje konkuruojančias paradigmas. Turbūt didžiausia 
jos geda buvo trenksmingas Berlyno sienos griuvimas. Jeigu akademinė 
tarptautinių santykių teorija nesugebėjo numatyti, aprašyti ir paaiškinti 
tokio kardinalaus istorijos posūkio, tai kodėl ji neturi būti atmesta ir 
palaidota po Sienos griuvėsiais kartu su kitais netikusiais dalykais? Su- 
prantama, kad po tokios patirties jūs suabejosite, ar siekiant naujai išrasti 
ateitį verta samdyti tarptautinių santykių profesorių. Tačiau į ką dar jūs 
galite kreiptis? Kitos disciplinos turi tam tikrų ateities įžvalgų bei vizijų, 
tačiau ar jos išties gali pasiūlyti daug praktiškai realių dalykų? Mūsų 
demesio siekia ir teologija, ir mokslas, tačiau kokiais ateities pažadais jie 
gali mus sudominti? Jie gali mums pasiūlyti Tikėjimą ir Viltį - o kaip su 
Bendruomene? 

Nepaisant visų tarptautinės politinės teorijos trūkumų, nėra akivaiz- 
du, kad kitos disciplinos galėtų su ja konkuruoti išrandant naujas ateities 
vizijas. Tad jau laikas visiems akademiniams vyrams ir moterims mėginti 
rekonstruoti, iš naujo sudėti „suskilusią discipliną (Holsti, 1985). Esu 
įsitikinęs, kad tokia rekonstrukcija būtina, tačiau ji negali būti atlikta 
pagal tradicinius brėžinius, jeigu siekiame pradėti produktyviai mąstyti 
apie tai, „kas, ką, kada ir kaip gauna“ (Lasswell, 1950) globaliniu mas- 
tu — būtent taip suprantu „pasaulinę politiką. 

Šūkis „Drįsk nežinoti!“ apverčia Kanto suformuluotą Švietimo šūkį 
(Reiss, 1989, p. 54). Jį pasirinkau šio skyriaus pavadinimui todėl, kad 
„patikimos žinios“ tarptautinių santykių teorijoje vis labiau virsta oksi- 
moronu. Žinios šioje disciplinoje nebėra patikimos: jomis netikima. Dau- 
gelį metų, o iš dalies dar ir šiandien, tarptautinių santykių teorijos dės- 
tymas priminė veikiau sekmadieninę mokyklą negu universitetinį lavini- 
mą. Iš anksto žinomi klausimai reikalavo iš anksto žinomų atsakymų. 
Rinktinių citatų buvo mokomasi iš šventųjų knygų. Apie mąstymo ko- 
kybę buvo sprendžiama pagal tai, ar jis atkartoja praeities kanonus. Stu- 
dentai buvo sparčiai socializuojami į profesionalumo normas, kurios vei- 
kiau migdė negu žadino mintį. Studentai žinojo ne tai, kas vyksta pasau- 
lyje, o tai, kas jiems apie jį dėstoma, o tai, kas buvo dėstoma, dažnai juos 

ne priartindavo, bet atitolindavo nuo žmogiškųjų būtybių gyvenimo re- 
aliame pasaulyje. Jeigu mūsų tariamai žinomi ir mūsų dėstomi dalykai 
tokie menkaverčiai, tai akademinės tarptautinių santykių studijos turi 
būti pačios naujai išrastos prieš mums mėginant naujai išrasti globalinės 
visuomenės ateitį. 

Šūkis „Drįsk nežinoti!“ turi fundamentalių implikacijų tarptautinių 
santykių teorijai. Jis reiškia revoliuciją disciplinos ontologijoje, epistemo- 
logijoje ir darbotvarkėje. Drįsti nežinoti reiškia drįsti peržiūrėti pamati- 
nes sąvokas; atskleisti tai, kas buvo užskleista; rehumanizuoti tai, kas 
buvo dehumanizuota; deseksualizuoti tai, kas buvo seksualizuota; svei- 
kinti abejojimą, o ne tikrumą; įveikti anarchijos logiką logikų anarchija; 
denatūralizuoti įsitvirtinus; sveiką protą; apgyvendinti pasienio zonas, 
skiriančias tarptautinių santykių teoriją nuo kitų akademinių disciplinų; 
ideologizuoti tariamąjį „objektyvumą“; naujai permąstyti žmogiškojo 
konstravimo darinius; kontekstualizuoti tradiciją; normatyvumą padaryti 
norma; įsiklausyti į disciplinos „iškalbingus nurylėjimus“. 

Žinoma, priėmus tokią programą kyla pavojus, kad akademinė tarp- 
tautinių santykių disciplina bus įtraukta į juodąją filosofijos skylę. Mąs- 
tydami apie mąstymą visada rizikuojame sugriauti bet kokį tikrumą dėl 
savo žinių bei veiklos būdų. Tai ypač kelia nerimą tais atvejais, kai tu- 
rime reikalą su tokia disciplina kaip tarptautinių santykių teorija, kuri 
visada buvo glaudžiai susijusi su politiniais sprendimais bei jų padari- 
niais. Implicitiškai tarptautinių santykių teorija vadovavosi senuoju prin- 
cipu, kad „nėra praktiškesnio dalyko už gerą teoriją . Permąstant discip- 
linos ateitį būtina naujai permąstyti praktikos ir teorijos sąsają. Svajonės, 
kurios nėra operacionalizuotos, nepakeičia pasaulio. Žodžiu, jeigu mąs- 
tome politiškai, negalime laukti, kada filosofija galiausiai išsiaiškins, kas 
yra grožis, gėris ir tiesa. Pasaulis susiduria su daugybe einamųjų ir ilga- 
laikių problemų, todėl jeigu tikimės ateitį pasiekti būdami geros formos, 
privalome jau dabar demonstruoti savo „nežinojimo drąsą“. Dėl kelių 
priežasčių 2045 metai gali būti laikomi simboline ateities gaire. 

Tai bus pirmosios atominės bombos susprogdinimo virš Hirosimos 
miesto šimtmečio sukaktis. Be to, tai yra patogi laiko distancija — vidu- 
tinio amžiaus žmogui sunku mintimi aprėpti daugiau nei pusės amžiaus 
tarpsnį — 0 mes jau esame vidurkelyje. 1945 metais susprogdinus atomi- 
nę bombą buvo padėtas taškas tradiciniam racionalistiniam tautų politi- 
nio lošimo supratimui. Hirosimos sunaikinimas buvo ne tik miesto tra- 
gedija — tai buvo to supratimo tragedija. Ji išreiškė kelių šimtmečių truk- 
mės tarptautinių santykių kulminaciją — santykių, kuriuos apibrėžė Vest- 

falijos valstybių sistema, Machiavellio etika ir Clausewitzo karo filosofija, 
talkinama „mokslo pažangos“. 

Tačiau žvelgiant į radioaktyvius sunaikinto miesto griuvėsius jau ga- 
lėjo įsižiebti naujo supratimo kibirkštis — jie akivaizdžiai bylojo, kur gali 
nuvesti tradicinis racionalumas (galingųjų „sveikas protas“). Ir vis dėlto 
tas racionalizmas, kuris baigėsi Hirosimos sunaikinimu, šaltojo karo me- 
tais išliko tarptautinės politikos praktikų ir teoretikų mąstysenos pagrin- 
du. Todėl praradome labai daug laiko. Kai dabar susimąstome apie tai, 
su kokiomis numatomomis problemomis pasaulis susidurs per ateinantį 
pusšimtį metų, greitai paaiškėja, jog žmonija atsidurs didžiausiame pavo- 
jųje, jeigu mums nepavyks įveikti 1945 metų sveiko proto. Štai kodėl šio 
skyriaus pavadinimo paantraštėje yra frazė „tarptautinių santykių teorija 
prieš ateitį . Vienas iš kriterijų, galinčių paliudyti, jog Žmonija įveikė 
1945 metų logiką, būtų tas, kad tie, kurie dabar skaito šiuos žodžius, 
jeigu jie bus gyvi Hirosimos šimtmečio sukakties metu, į tą įvykį žvelgs 
su tuo pasibaisėjimu ir nesupratimu, su kuriuo dabar žvelgiame į tokias 
mūsų įveiktas socialines institucijas kaip vergovė arba žmonių deginimas 
ant laužo dėl jų religinių įsitikinimų arba dėl tų įsitikinimų nebuvimo. 
Socialiniai dariniai, tokie kaip tarptautinių santykių praktika, negali būti 
perdaryti per vieną dieną, tačiau laikui bėgant jie gali būti transformuoti. 


PRIEŠ ATEITĮ 


1945 metų sveikas protas nekliudomai tapo šaltojo karo strategijų pa- 
grindu. Aplinkybės buvo labai palankios akademiniam tarptautinių san- 
tykių teorijos skrydžiui. Per visą šį laikotarpį ji buvo steroidais maitina- 
ma disciplina savo paprasčiausiu realistiniu (strateginiu) pavidalu tapda- 
ma socialinių mokslų Benu Johnsonu. Nelyg cie liūdnos šlovės atletai ji 
užsiaugino raumenų; ji veržėsi priekin, nepaisydama to, kas dėjosi apa- 
čioje, kituose akademiniuose dirvonuose; ji buvo dosniai finansuojama; 
ji diskontavo etiką; ji vengė nepatogių klausimų; ji rūpinosi tuo, kas yra 
čia ir dabar, palikdama ateičiai rūpinimąsi ateitimi. Penketas svarbiausių 
priežasčių paaiškina, kodel šaltojo karo metais tarptautinių santykių te- 
orijos atstovai paliko ateičiai rūpintis ateitimi. 


Tarptautinių santykių specialistai netikėjo ateitimi. Uarprautinių poli- 
tinių santykių teorijoje viešpatavo dvi realizmo atmainos, ir abi tarptau- 
tinius santykius traktavo kaip „belaikę dabartį“. Klasikinio realizmo 

(smarkiai paveikto krikščioniškojo pesimizmo) tarpvalstybiniai konfliktai 
suvokiami kaip ydingos ir nesikeičiančios žmogiškosios prigimties apraiš- 
kos. Neorealistai visur regi nesibaigiančią valstybių kovą dėl išlikimo nuo- 
lat kintančios jėgų pusiausvyros anarchijoje sąlygomis. Abiejų srovių at- 
stovai — pavyzdžiui, Niebuhras ir Waltzas, žvelgdami į nesibaigiančias 
dvidešimt penkerių šimtmečių kovas, tiesia ranką Tukididui (Niebuhr, 
1938; Waltz, 1979). Pats Tukididas šiandieną jaustųsi kaip namuose 
Artimųjų Rytų politikai skirtuose seminaruose, kur kalbama tik apie kri- 
zes, agresyvumą bei savanaudiškumą ir apie tai, kad galingieji daro ką 
įstengia, o silpnesnieji - kas jiems privalu. Realistams Meliano dialogas 
yra amžinasis valstybių veiklos scenarijus (Thucydides, 1972, p. 400- 
408). 

Vyraujančioje realizmo teorinėje perspektyvoje niekada neiškyla nau- 
jo ateities išradimo uždavinys, nes valstybių žaidžiamas žaidimas niekada 
nesikeičia. Siūlyti realistui naujai suprojektuoti ateių būtų tas pat, kas 
siūlyti Brianui Johnsonui naujai išrasti kriketą. Realistams, kaip ir gar- 
siems kriketo komentatoriams, toks išradimas neįsivaizduojamas: jų už- 
davinys — nuolat pasakoti reinkarnacijos istoriją. Žaidimas (kriketas arba 
tarptautiniai santykiai) be galo kartojamas skirtingomis formomis, skir- 
tingomis aplinkybėmis, tačiau jo dvasia nekinta. Kaip ir scenarijus. Be- 
laikės dabarties pasaulis suvokiamas kaip natūralus ir kaip geriausias iš 
visų galimų pasaulių. 


Tarptautinių santykių teorijos „archyvas“ buvo nuskurdintas. Tekstų, iš 
kurių pastarąjį pusšimtį metų studentai sėmėsi žinių, atranka buvo ten- 
dencinga. Maitinimasis steroidas nėra sveika akademinei disciplinai, ta- 
čiau šaltasis karas tarptautinių santykių teoriją sugundė žengti šiuo keliu. 
Per šį laikotarpį disciplina buvo plėtojama beveik nepaisant poslinkių 
sociologijoje, filosofijoje bei kitose intelektinio gyvenimo srityse. Pavyz- 
džiui, tarptautinių santykių istorijos studijos buvo iš esmes ne kas kita, 
kaip atgaline data vykdomas realistinių prielaidų patvirtinimas. 

„Archyvą“ (Said, 1985, p. 41—42) sudarė autoritetinga minties „tra- 
dicija“, pabrežianti nenutrūkstamą realistų liniją. Taikos teoretikai ir ki- 
ti, kurie mąste apie ateitų, buvo diskvalifikuojami kaip „utopistai“ ir ne- 
įtraukiami į kanoninį sąvadą; dėstomuose kursuose jie paprastai buvo 
išjuokiami, menkinami arba ignoruojami. Tačiau net tie klasikiniai mąs- 
tytojai, kurie pateko į archyvą - Hobbesas, Machiavelli, Augustinas ir 
kiti - buvo dekontekstualizuoti taip, kad tapo, kaip taikliai pasakė Mi- 
chelas Donelanas, „pilvakalbių lėlėmis“, arkartojančiomis manipuliatorių 

žodžius (1990, p. 142). Archyvas buvo tik priemonė dabarčiai kontro- 
liuoti, o ne mąstymo apie ateitį šaltinis. 


Tarptautinė politinė teorija išreiškė daugiausia Vakarų ideologiją. Uur- 
būt neatsitiktinai realistinis/strateginis mąstymo stilius vyravo anglosaksų 
pasaulyje. Jėgą pabrėžianti politinė teorija buvo paranki tiems, kurie dis- 
ponavo didelėmis pajėgomis, politinėmis ir karinėmis, taip pat akademi- 
niu prestižu. Vakarai nenorėjo kitokios teorinės ateities, nes jie viešpa- 
tavo praktinėje dabartyje. Nebuvo palikta jokių atodangų transcenden- 
cijos arba emancipacijos idėjoms. Tokių idėjų, kaip tarpusavio priklau- 
somybės teorija ar pasaulinių sistemų teorija, buvo vengiama jas traktuo- 
jant kaip nederamas amerikietiškose akademinėse studijose. 

Jeigu E. H. Carras (1961) buvo teisus sakydamas, kad visa istorija yra 
šiuolaikinė istorija, iš to, matyt, išplaukia, jog visa politinė teorija yra 
šiuolaikinė politinė teorija. Tad „pilvakalbio lėlių“ vaizdinys yra galbūt 
net pernelyg nudailintas. Tiksliau būtų sakyti, Hobbesas, Machiavellis ir 
kiti tapo šaltojo karo pašauktiniais — intelektine fronto linija branduoli- 
nio ginklavimosi ir globalinės karinės konfrontacijos ajatoloms. Filosofai, 
žvelgiantys į ateitį, į amžinosios taikos epochą (Kantas), pasaulio visuo- 
menės teoretikai (Falkas) ir kitokie „radikalai“, vartojant šaltojo karo 
terminą, buvo laikomi naivuoliais arba bendrakeleiviais, dažniausiai — nai- 
viais bendrakeleiviais. Vienaip ar kitaip geležinė uždanga supo kiekvieną. 

Aiškinimas, kas ir ką gauna pasaulinėje politikoje, kurį tais laikais 
pateikdavo baltaodis anglosaksų tarptautinių santykių profesorius, buvo 
labai nepanašus į tą aiškinimą, kurį pateiktų (jei turėtume šansų jos iš- 
klausyti) prievartaujama, vaikų nukamuota, alkana jauna moteris iš ku- 
rios nors karų draskomos Afrikos šalies. Tai nereiškia, kad profesorių 
pateikiamuose aiškinimuose nebuvo tiesos elementų, tačiau tai reiškia, 
jog aiškinimuose, kurių megirdėjome, taip pat buvo tiesos elementų. Vis 
dėlto siekiantiesiems tiesos bejėgių tylėjimas sakė daugiau negu savanau- 
diški galingųjų žodžiai. „Pasaulį mes matome ne tokį, koks jis yra, — 
matome jį tokį, kokie esame mes“, sakė Anals Nin. Šaltojo karo laikų 
anglosaksų tarptautinių santykių profesoriai, būdami galingųjų teoreti- 
kais, vengė teorinių ateities vizijų ar empirinių studijų, kurios būtų ga- 
lėjusios sužadinti epistemologinių abejonių ar sukelti ontologinę revoliu- 
ciją. 


Tarptautinių santykių specialistų siekis tureti politinę įtaką. Valdžia ge- 
neruoja žinias; ji taip pat prie savęs pritraukia akademikus — kaip daly- 

vius, kaip pagalbininkus ir kaip stebėtojus. Politinės įtakos siekis reiškė, 
kad tarptautinių santykių specialistai gilinosi į politikų darbotvarkę, ku- 
rioje, kaip žinoma, gvildenamos veikiau artėjančių rinkimų, o ne atei- 
nančių kartų problemos. Daugelis tarptautinių santykių specialistų, ypač 
Jungtinėse Valstijose, siekė valdžią ne tik studijuoti, bet ir jos įsigyti (kad 
ir nedaug, kad ir netiesiogiai). Tačiau kai akademikus užvaldo politinio 
aktualumo ir dalyvavimo politikoje siekiai, jie tampa vyraujančios idėjos, 
valdžios ar tuo momentu vykdomos politikos apologetais. Kuo labiau 
akademikai „bičiuliaujasi“ su politikų bendruomene, tuo labiau jie ją 
supranta ir, žinoma, tuo daugiau jie jai atleidžia. Tarptautinių santykių 
studijos, kaip valstybės veikėjo ir stratego kultas, visada traukė savo spin- 
desiu, tačiau kaip ir visi kiti kultai, jis reikalavo, kad jo tarnai pripažintų 
specifinę ir neginčytiną pasaulio interpretaciją. Kai akademikai pradeda 
užsiimti politikų ir biurokratų darborvarke, jie atsiduria padėtyje, kurioje 
negali prabilti apie naują pasaulio darbotvarkę. 


Nuvertėję disciplinos žodžiai. Patvari teorinė mąstymo apie ateitį struk- 
tūra negali būti sukonstruota iš akytos medžiagos. Kai kurie pagrindiniai 
tarptautinių santykių teorijos žodžiai buvo ir yra politizuojami; vartojami 
nerūpestingai; kai kurie iš jų yra pakeitę savo prasmes; dar kiti nenusako to, 
ką jais siekiama nusakyti. Keletas tai iliustruojančių pavyzdžių. 


1 Mes kalbame apie „taiką („Nuo 1945 metų gyvename taikos sąlygo- 
mis.) taip, kad taika tereiškia „pasaulinio karo nebuvimą“. Tai gana 
keista taikos samprata, kuri teikia iškreiptą tikrovės vaizdą, nes nutylimas 
daugiau nei 20 milijonų smurtinių mirčių per tą laikotarpį faktas. 

2 Jau daugelį metų kalbame apie „būsimąjį nacionalinės valstybės nu- 
nykimą“, nekreipdami dėmesio į faktą, jog realiai egzistavo tik labai 
nedaug nacionalinių valstybių. (Egzistavo daugiausia daugiatautės vals- 
tybės, valdomos hegemoninės tautos.) Ir šiuo atveju terminas atspin- 
di disciplinos požiūrį į tikrovę — iš viršaus į apačią. 

3 „Valstybę“ mes laikome pamatiniu analizės vienetu, tačiau mažai kal- 
bame apie įvairialypes jos charakteristikas. Valstybių formos labai skir- 
tingos, tačiau mes teoretizuojame taip, tarsi visais atvejais turime rei- 
kalą su vadovėline valstybe. Daugelis valstybių egzistuoja tik juridiš- 
kai, ne kaip „socialiniai faktai (Jackson and Rosberg, 1982). 

4 Daugelyje savo teorijų remiamės „suvereniteto“ koncepcija, nors fak- 
tiškai valstybės autonomijos laipsnis mažėja. Suverenių valstybių ana- 
lizės atotrūkis nuo pasaulinės politikos analizės didėja kasmet, vis la- 

biau ryškėjant tradicinės legalistinės suvereniteto koncepcijos atotrū- 
kiui nuo realiai mažėjančio visų valstybių pajėgumo vien savo nuožiū- 
ra tvarkyti vidaus politinį bei ekonominį gyvenimą. 

5 Čia, Vakaruose, sukūrėme „trečiojo pasaulio“ terminą ir vis dar ma- 
nome, kad jis paaiškina kelių žemynų elgseną. Tačiau kai kurie skir- 
tumai tarp vadinamojo „trečiojo pasaulio“ šalių yra tokie pat dideli 
kaip skirtumai tarp kai kurių „pirmojo“ ir „trečiojo“ pasaulio šalių. 
Singapūras ir Sudanas turi mažiau tarpusavio panašumų negu Mos- 
taras ir Magadišas, o Vašingtono skurdžiai gyvena tokiame pat „hob- 
siškosios baimės“ pasaulyje kaip ir „trečiojo“ pasaulio nuskriaustieji. 
Abiejuose pasauliuose viešpatauja elitas, kuris mėgaujasi globalinės 
rinkos gėrybėmis ir lokalinės valdžios privilegijomis. 

6 Mes kalbame eufemistiniu „branduolinės strategijos“ žargonu nesigi- 
lindami į reikalo esmę — o reikalas susiję su galimu civilizacijos išny- 
kimu. Pats branduolinis ginklas sukūrė istorinį atotrūkį tarp griau- 
namosios galios ir politinio tikslo, tačiau eufemistinė kalba apie „strate- 
giją mėgina šiuos dalykus vėl susieti racionalistiniu Clausewitzo ryšiu. 

7 Svarbiausia, mes primityviai sutapatinome galią su karine galia. Ta- 
čiau tai nėra sinonimai, nors Pirmininkas Mao sakė, kad visa galia 
ateina per šautuvo žiotis, o Stalinas klausė: „Kiek divizijų turi Popie- 
žius?“ Gali būti, kad tiesmukiškas galios tapatinimas su karine galia 
mums sukliudė šaltojo karo metais suvokti kitus priežastinius veiks- 
nius ir iškelti kai kuriuos svarbius klausimus; ir jis buvo viena iš 
priežasčių, kodėl komunistinės valdžios žlugimas Rytų Europoje mus 
užklupo taip netikėtai. Realizmas sutelkė mūsų dėmesį į nepatikimus 
„galios“ rodiklius. Matydamas, kaip jo nuotraukos, jo žmonės, jo 
ideologija ir jo organizacija plinta Rytų Europoje, Popiežius šiandien 
galėtų paklaust: „Kiek statulų turi Stalinas?“ 


Jeigu šie ir kiti kertiniai tarptautinių santykių teorijos žodžiai taip 
netiksliai įvardija esamybę, tai kokia iš jų nauda konceptualizuojant at- 
eitųį? Jeigu sąvokoms neatitinkant reiškinių galima nekreipti dėmesio į 
reiškinius, tai kaip teorijos, kurios jų pagrindu kuriamos, gali mums 
padėti įžvelgti ateitį? Ne tik filosofinės problemos iškyla tada, kai — anot 
Wittgensteino — „kalba išeina atostogų“ (1992, p. 19, $ 38). 


Del minėtų penkių priežasčių šaltojo karo laikotarpiu tarptautinių 
santykių specialistai neįgijo konstruktyvaus mąstymo apie ateitį įgūdžių. 
Net jeigu jų metodologijos būtų buvusios nepriekaištingos, jie nekėlė 

esmingiausių klausimų (Hopf, 1993). Ši padėtis dar nepasiraisė per trum- 


pą ir itin sudėtingą devintojo dešimtmečio tarpsnį, kai istorijos žingsnis 


labai paspartėjo, o disciplina suskilo. 


ATEITIES DEKONSTRAVIMAS 


Šaltojo karo metais vyravusį realistinį/strateginį teoretizavimą tarptauti- 


nių santykių temomis galima buvo apibūdinti kaip socialinių mokslų 
Beną Johnsoną, o devintajame dešimtmetyje disciplina jau priminė vei- 
kiau Monty Pythono estafetinį bėgimą: 


1 


Realistai ir toliau buvo smarkiai išsiveržę į priekį, tačiau nors ten jų 
buvo dauguma, bet jau mažesnė nei anksčiau ir nepaliaujamai puldi- 
nėjama kritikų. 

Viena jų atskilėlių grupė nusprendė, kad geriausia palaukti, kol viskas 
aprims. Jausdama nostalgiją šaltojo karo laikams ir buvusiam savo 
disciplinos nepajudinamumui, ji pasitraukė iš distancijos perbėgdama 
į istorines studijas. 

Atsirado nauja postmodernistų komanda. Jiems patiko galimybė bė- 
gioti tarp skirtingų linijų, tačiau kadangi jie nesutiko, kad pirmenybė 
būtų teikiama finišui, o ne startui, pasiliko kur buvo, netrukdydami 
kitiems užsiimti savo reikalais. 

Į lenktynininkų gretas nepastebimai prasmuko normatyvinė koman- 
da, kuri „po keturiasdešimties metų apylankos“ (Smith, 1992) nu- 
sprendė griebtis veiksmų. Ji provokavo savo kritikus minioje svaidy- 
damasi grasinančiais „f-žodžiais“: Frankfurto mokykla, fundamenta- 
lizmas, Foucault. Tai buvo didelių idėjų ir garsių vardų komanda, o 
jos žodyne nebuvo vienskiemenių žodžių. 

Vis daugiau individų padarė išvadą, kad jiems nepavyks pasiekti fini- 
šo linijos, tad geriau pasivaikštinėti po apylinkes, peržengus linijas 
pasišnekučiuoti su sociologais, ekonomistais, filosofais ir kitais. Jie 
nežinojo, kurlink jie eina, tačiau žinojo, kas turi keliauti kartu su jais. 
Viena iš mokyklų, noriai kertančių skiriamąsias komandų linijas, bu- 
vo istorinė sociologija. Ji mėgino iš naujo tematizuoti valstybę, nors 
iš pirmo žvilgsnio tai buvo keistas sumanymas disciplinoje, kuri buvo 
kritikuojama dėl to, kad valstybei skiria pernelyg daug dėmesio. Liko 
neaišku, ar jos pateikta valstybės ir visuomenės analizė gali būti įkom- 
ponuota į realizmo paradigmą. 

7 Dalyvavo ir atnaujinta kritinės teorijos komanda. Kartais ji spurtuo- 
davo, tačiau niekada nesituikėdama pasiekti finišo linijos. Tiesa, tai ir 
nebuvo jai svarbiausia: svarbu buvo judėti. Ji geriau žinojo, iš kur ji 
atvyksta, negu į kur vyksta. Tai nebuvo jai svarbiausia: lenktynes ji 
laikė atviromis visiems, dėl to ją sveikino viena žinovų grupė minioje. 

8 Tik viena komanda buvo diskvalifikuota - nes ji buvo netinkamos 
lyties. Tarptautinių santykių teorija niekada nei teorijoje, nei prakti- 
koje nebuvo draugiška moterims. Vis dėlto nedidelei feminizmo te- 
oretikų grupei pavyko joje užimti šiokį tokį placdarmą ir pradėti kelti 
abejones dėl to, kokiu pagrindu galingieji būtent taip sukonstravo 
lenktynių tikslą ir dalyvių sudėų. 


Didžiulė problema, su kuria susidūrė šių akademinių lenktynių ste- 
bėtojai (studentai), buvo tai, kad atrodė, jog kiekvienas jų dalyvis (jų 
profesoriai) už teisę jose dalyvauti turėjo pateikti savąjį pačios disciplinos 
apibrėžimą. Užuot buvusios sskmadienine mokykla, akademinės tarptau- 
tinių santykių studijos pernakt virto daugiaveidžiu diskursu. Prasidėjo 
rimta disciplinos savivokos krizė, kuri buvo pavadinta „trečiuoju ginču“ 
(Lapid, 1989). 

Skaitytojas gali pamanyti, kad apibūdindami discipliną kaip Monthy 
Pythono estafetę ją kritikuojame, nes disciplinos nebuvimas yra Pythono 
lenktynių esmė. Jokiu būdu. Retrospektyviai šią raidą galima suvokti 
kaip būtiną ir naudingą disciplinos evoliucijos fazę. Postpozityvistinės 
fazės sumaištis faktiškai padėjo disciplinai išvengti istorinio apsnūdimo ir 
intelektinio nuosmukio (Smith, Booth ir Zalewski, spaudoje). Mąstant 
apie naują jos raidos fazę poetinė citata iš Nietsches galbūt nesužadins 
nepamatuotų lūkesčių: „chaoso dar savy turėti reikia, kad žvaigždę šo- 
kančią įžiebt galėtum“ (1969, p. 46). 

Ko pasiekė devintojo dešimtmečio „postpozityvistai '? Kokios pažan- 
gos galima tikėtis iš šio chaoso? 

Postmodernistai pradėjo kelti klausimus apie kalbą, kontekstualumą, 
pažinimo pagrindus, autoriteto struktūrą, taip pat apie valdžios ir darbo- 
tvarkės (profesinės bei politinės) santykį. Ką galime pažinti? Kritinės te- 
orijos atstovai pradėjo kelti klausimus apie ideologines pažinimo ištakas, 
apie teorijos savanaudiškumą, apie etikos svarbą, apie politikos neužbai- 
giamumą (open-endedness) ir apie intelektualų vaidmenį. Ar filosofuoja- 
me tik tam, kad maloniai praleistume laiką, ar tam, kad pakeistume 
pasaulį? Istorinės sociologijos atstovai pradėjo domėtis istorinėmis vals- 
tybės atsiradimo ir jos ekspansijos priežastimis; istorine valstybės formų 


324 Ken Booth 


įvairove; valstybės, kultūros ir ekonomikos ryšiu; visuomenės, valstybės 
ir tarptautinės sistemos suderinamumu. Kas yra ta būtybe, kurią vadina- 
me valstybe? 

Feminizmo teoretikai pradėjo kelti klausimus apie tapatybę, apie „po- 
liuškumo“ prigimtį, apie lytinę diskriminaciją teorijoje ir praktikoje. Jie 
pradėjo reikalauti, kad beveik grynai vyriška disciplina atvertų savo duris 
ir savo protus labai rimtoms lyčių santykių problemoms. Jie susidūrė (ir 
susiduria) su didžiulėmis kliūtimis. Atkreipsime dėmesį tik į vieną, kurią 
iliustruoja Fukuyamos išgarsėjusio straipsnio „Istorijos pabaiga?“ pasku- 
tinė pastraipa. Joje atsiskleidžia stulbinamai seksistinė, tačiau tipiška pa- 
saulio samprata. Fukuyama teigia, jog „baigiasi kova dėl pripažinimo ... 
pasaulinė ideologijų kova, kuri reikalavo ryžto, drąsos, vaizduotės ir ide- 
alizmo“ (1989, p. 18). Šioje Rambo stiliaus frazėje nerasime net užuo- 
minos apie tai, kad ryžto, drąsos, vaizduotės ir idealizmo reikėjo ir kas- 
dieniame gyvenime moterų, kurioms netrūksta ryžto dorotis su prievarta 
šeimoje ir kitokiose situacijose, kurios drąsiai paskiria savo gyvenimą 
seniems ir paliegusiems žmonėms slaugyti, kurių vaizduotė padaro įsime- 
nančius gimtadienius ir kitas šventes ir kurių idealizmu remiasi labdaros 
ir taikos sąjūdžiai. Jeigu taip ignoruojamas moterų gyvenimas, tai visai 
nenuostabu, kad nepripažįstamas ir jų vaidmuo platesniame pasaulio gy- 
venimo kontekste. Jeigu tarptautinės politikos studijos nemato vienos iš 
dviejų lyčių, tai ko dar jos nemato? 

Visos šios postpozityvizmo srovės —- postmodernizmas, kritinė teorija, 
istorinė sociologija ir feminizmo teorija — dar labiau suskaidė discipliną, 
kurią ir šiaip jau skaidė devintojo dešimtmečio pradžios tarpparadigmi- 
nis ginčas. Tas „ginčas“ — tiksliau kalbant, izoliuotų monologų serija — 
vyko kaip trijų vyraujančių koncepcijų — realizmo, pliuralizmo ir struk- 
tūralizmo/globalizmo (Banks, 1985). Realizmas išliko dominuojanti pa- 
radigma, juo labiau po to, kai išaiškėjo, jog pliuralistai pripažįsta daugu- 
mą jo prielaidų. Tad vos pradėję įprasti mąstyti trijų paradigmų katego- 
rijomis tarptautinių santykių tyrinėtojai buvo įtraukti į trečiojo ginčo 
sumaištį. Šios naujos idėjos (naujos bent jau tarptautinių santykių teori- 
jos studentams) erzino arba įkvėpė, nelygu skonis, tačiau kaip visuma jos 
buvo naudingos. Postpozityvistus ir tradicinius realistus vienijo viena es- 
minė bendra tema — galios ir valdžios tema. Dėl visiškai nesuprantamų 
priežasčių rimčiausių realizmo teoretikų — pavyzdžiui, Carro ir Niebuh- 
ro — įžvalgos buvo užmirštos jau šeštajame dešimtmetyje, tad postpozi- 
tyvistai susigrūmė su mažiau rafinuotais ir mąsliais realizmo mokytiniais 
bei interpretatoriais. Kitaip nei toji realizmo mokykla, kuri susiklostė 


Drįsk nežinoti 325 


devintojo dešimtmečio pradžioje, postpozityvistinės srovės sutelkė savo 
dėmesį ne tiek į išorines jėgos politikos formas, kiek į gilumines jos 
struktūras. 

Carro Dvidešimties metų krize (1946) tarptautinės politikos analitikus 
įtikino, jog visa rimta politika yra jėgos politika; dabar kai kurie iš jų 
suprato, jog rimtas pažinimas yra jega. Tačiau kur tada yra tiesa? Šis 
klausimas buvo ontologinės revoliucijos užuomazga. Postpozityvistai pra- 
dėjo kelti labai gerus ir paprastus klausimus, tiesa, ne visada geru ir 
paprastu būdu. Tai yra tokie klausimai, kurių sprendimui kai kurie iš 
mūsų — O šiuo požiūriu mūsų daugėja —- turėsime paaukoti savo likusį 
profesinį gyvenimą. Sekmadieninė mokykla užsidarė. Turime kūrybinį 
chaosą, kurio „savy turėti reikia“. Ar yra kokių nors šansų, kad „žvaigždę 
šokančią įžiebt galėsim“? 

Turiu omenyje tai, kad tarptautinių santykių teorija turėtų tapti nau- 
jai išrasta, naujai sukonstruota, ; ateitį orientuota disciplina. Trejetas ap- 
linkybių paaiškina, kodel šis projektas toks svarbus. 

Pirma, pasaulinės politikos sritis yra derama akademinių svarstymų 
vieta sprendžiant pamatines žmonijos ateities problemas. Politinis moks- 
las ir sociologija turi prasmę tik globaliniame kontekste. Daugumai mū- 
sų tarptautinių santykių teorija buvo dėstoma kaip politinio mokslo at- 
šaka, tačiau tampa vis akivaizdžiau, kad pats politinis mokslas gali būti 
rimtai studijuojamas tik kaip globalinės politikos studijų dalis. Discipli- 
niniais terminais, tradicinis atsakymas į klausimą „Kas ką supa?“ turi būti 
apverstas. Pasaulinė politika yra politinio mokslo namai, ne priešingai. 
Kantas buvo teisus: politinė teorija turi būti tarptautinė politinė teorija 
(Reiss, 1989, ypač p. 47-49). Pasaulinė politika yra naujoji metafizika, 
globalinis moralinis mokslas. 

Antra, nepaisant visų tarptautinių santykių teorijos trūkumų, niekas 
negali jos apkaltinti nepraktiškumu. Kai kitos politinės ar akademinės 
galvos pradeda skrajoti padebesiais, jos specialistai visada kelia žemiškus 
klausimus. Jie primena tiems, kurie siūlo tobulai logiškus protingesnės 
ateities projektus, kad būtina atsižvelgti į Rousseau įspėjimą, jog „būti 
protingam bepročių pasaulyje yra beprotybės atmaina“ (cituojama pagal 
Waltz, 1959, p. 181). Jie taip pat primena tiems, kurie pažangos tikisi 
iš gerų žmonių rodomo pavyzdžio, kad būtina suprasti, kodėl Niebuhras 
niekinamai kalbėjo apie tuos, „kurie nori gyventi istorijoje be nuodėmės“ 
(cituojama pagal Donelan, 1990, p. 43). Apskritai akademikų pareiga 
jėgai atskleisti tiesą. Tarptautinių santykių tyrinėtojai visuomet imdavosi 
atsakomybės tiesai atskleisti jėgą. 

Trečia, kitas specifinis tarptautinių santykių disciplinos bruožas yra 
tai, kad nuo pat savo atsiradimo ji glaudžiai siejasi su praktine politika. 
Daugeliui jos atstovų ši teorijos sąsaja su praktika yra patraukliausias jos 
aspektas. Naujai išrandant ateitį nesėkmės mūsų tyko ne tiek naujų idėjų 
konstravimo, kiek jų realizavimo kelyje. Tarptautinių santykių specialis- 
tai yra įpratę dirbti intelektualiai nešvariomis rankomis. 

Globalinis interesų mastas, dėmesys tiesos ir jėgos problemai, prak- 
tinis žinių pobūdis — dėl šių tarptautinių santykių teorijos bruožų ją pa- 
grįstai galima laikytu, kaip sakėme skyriaus pradžioje, visų socialinių 
mokslų objektų objektu. 


ATEITIES PAGAVA 


Kas yra tas transcendentinis humanitarinis mokslas, kurį turime iš naujo 
sukonstruoti? Kaip turėtume jį apibrėžu? Kokie yra jo parametrai? Dau- 
gelį metų aš pars, kaip ir kiti disciplinos dėstytojai, tenkinausi Charleso 
Manningo formule, kad tarptautinių santykių teorija — tai disciplina, tu- 
rinti centrą, bet neturinti periferijos. Tas dėmesio centras esąs tarpvals- 
tybiniai santykiai. Tokia formuluotė (rodanti, kuo užsiima diplomatai ir 
kariai) tampa vis neadekvatesnė mėginant išsiaiškinti, kas, ką, kada ir 
kaip gauna globaliniu mastu. Geresnę formuluotę teikia Nicholas Reng- 
geris parafrazuodamas Paskalį: tarptautinių santykių teorija yra ta „bai- 
sioji sritis, kurios centras yra visur ir kurios ribų nera niekur“ (1990, p. 
61). Tai gana taiklus apibūdinimas, tačiau pasakyti studentams, ypač 
pradedantiems savo studijas, jog jų pasirinktas dalykas neturi nei centro, 
nei ribų, būtų gana rizikinga džiaugsmo dėl kūrybinės sumaišties išraiška. 

Viena iš disciplinos rekonstravimo strategijų galėtų būti toji, kuri iš 
studentų nereikalautų išukimybės vienai kuriai nors paradigmai ar me- 
todologijai. Kai tai prasidėjo Aberistvite 1919 m., tarptautinių santykių 
akademinių tyrimų tikslas buvo eksplicitiškai apibrėžtas kaip didžiųjų 
laikotarpio problemų tyrimas. O tai, žinoma, buvo didžiosios karo ir 
taikos problemos. Mes galėtume pereiti į „naują fazę“ žengdami ne tiek 
teorinių grumtynių keliu, nors joms taip pat dera palikti vietos, kiek 
mėgindami savo skirtingais aspektais pažvelgti į didžiąsias mūsų 
laikotarpio problemas. Net skirtingų ontologinių nuostatų autoriai daug- 
maž sutaria, kad mūsų disciplinos, o ir paties pasaulio artimiausių pen- 
kiasdešimties metų darbotvarkę nusako trys idėjos: bendruomenė, saugu- 
mas ir emancipacija. Jos gali apibrėžti pamatinius kokybiškai naujos pa- 

saulinės tvarkos parametrus — jei mums pavyks naujai išrasti savo kolek- 
tyvinę ateitį. 

Globalinėje politinėje sistemoje gyvenome nuo pat Europos valstybių 
sistemos susiklostymo laikų, tačiau dabar mums atsiveria naujo tipo pa- 
saulinės tvarkos galimybė. Terminą „pasaulinė tvarka“ čia vartoju Hedley 
Bullo specialiąja prasme (1977, p. 20-22), o ne George'o Busho miglo- 
ta, propagandistine ir diskredituota prasme. Kalbėdamas apie „pasaulinę 
tvarką“ Bullas turi omeny ne tarpvalstybinių santykių tvarką, o tas žmo- 
nių sąveikos struktūras, kurios padeda pasiekti pirminių socialinio gyve- 
nimo tikslų (tiesa, juos jis apibūdina gana problemiškai — kaip išlikimo, 
tiesos ir nuosavybės siekius). Galima ir reikia mąstyti apie žmonijos kaip 
visumos santykių tvarką (ne vien apie valstybių santykių tvarką) — gali- 
ma, nes dabar gyvename lokaliai tik trivialiąja prasme (t.y. kiekvienu 
konkrečiu laiko momentu užimame konkrečią erdvės vietą); reikia, nes 
pasaulinė tvarka yra fundamentalesnė už tarpvalstybinę tvarką, ir ji taip 
pat yra pirminė moralės požiūriu (p. 22). 

Pirmasis didysis ateities (žmogiškosios) pasaulinės tvarkos klausimas — 
kur yra politinės bendruomenės ribos ir kaip bendruomenė turi būti 
organizuojama (Linklater, 1990b)? 1945 metų sveikam protui nelemta 
sukurti sveiką 2045 metų pasaulio tvarką. Jeigu tada tai dar nebuvo 
akivaizdu, tai prabėgęs pusšimtis metų parodė, jog valstybių bendruome- 
nei vargu ar pavyks sukurti žmogiškąją pasaulio tvarką. Kosmopolitinės 
žmogiškosios bendruomenės susikūrimo viltys, žinoma, susiduria su stip- 
riomis komunitarinėmis tradicijomis bei tapatybėmis, kurios daugeliui 
atrodo galingesnės už visas kosmopolitines vertybes. Tačiau toks klausi- 
mo formulavimas pačią problemą ir jos sprendimo alternatyvas pateikia 
pernelyg supriešintu pavidalu. 

Nepaisant anksčiau išsakytų komplimentų, trečiasis ginčas turėjo ir 
kai kurių šalutinių negatyvių padarinių, tarp jų ir tai, kad paskatino kurti 
naujas nenaudingas priešpriešas; tai ypač pasakytina apie komunitarinių 
filosofijų bei rapatybių supriešinimą su kosmopolitinėmis. Ateityje turė- 
tume atsisakyti požiūrio, kuris komunitarizmą ir kosmopolitizmą trak- 
tuoja kaip nesuderinamus dalykus. Vietoje paprastų devynioliktojo šimt- 
mečio klasifikacijų dvidešimt pirmajame amžiuje mums teks mąstyti 
kompleksinių ir persiklojančių tapatybių sąvokomis, vykstant nuolati- 
niam kosmopolitinių ir komunitarinių vertybių dialogui. Tos vertybės 
gali koegzistuou:. 

Ką tai reiškia praktiškai? Bhikhu Parekhas (1993) neseniai panašiu 


aspektu rašė apie demokratiją ir žmogaus teises. Jo požiūriu, šios sąvokos 

mums teikia globalinės politikos išraiškos priemonių, nes jose įkūnytos 
plačiai pripažįstamos vertybės. Jos turi universalią prasmę ir nėra vien 
specifinis Vakarų kultūros bruožas. Tačiau gali ir turi būti paliekama 
erdvės lokalinėms tapatybėms bei variacijoms. Šiuo atžvilgiu komunita- 
rinės vertybės yra operacionalizuojamos kosmopolitiniame kontekste. Lo- 
kalinės interpretacijos gali klostytis globalinių normų rėmuose. Skirtin- 
gumas tam tikrose ribose — štai principas, kuriuo turėtų būti plačiau 
vadovaujamasi globalinėje politikoje. Bendrumo siekis neturi būti nau- 
dojamas kaip skirtumų šalinimo įrankis, tačiau ir kultūra neturi būti 
naudojama kaip kankinimų pateisinimo priemonė (pastaruoju klausimu 
žr. Robson, 1993). 

Kosmopolitinės sistemos egzistuoja. Paisydami kultūrinių skirtingu- 
mų turime taip pat suvokti tarpkultūrinio bendrumo faktus. „Kultūrų“, 
kaip ir „valstybių“, nedera laikyti juodosiomis dežemis. Kokybiškai nau- 
jos pasaulinės tvarkos sistemą formuoja tokie veiksniai kaip fizinio susi- 
siekimo globalizavimas; pasaulinės kalbos; didėjantus „pasaulinių“ įvaiz- 
džių bei simbolių vaidmuo; kapitalizmo, sukūrusio universalią šiuolaiki- 
nę istoriją, galia (Linklater, 1990a); mokslo kultūra su jos pagarba em- 
piriniams faktams (Rosenau, 1990, p. 425—429); teritorinio principo 
reikšmės mažėjimas; valstybių bendruomenės, išpažįstančios Mervyno 
Frosto išvardytas aštuoniolika normų, tarp jų demokratijos ir žmogaus 
teisių metanaratyvus, atsiradimas (1986, p. 120-160). 

Daugeliu atžvilgiu didėjanti globalinių veiksnių įtaka gyvenimui yra 
akivaizdi - nepaisant kartkartinių nacionalizmo proveržių. Jamesas Rose- 
nau yra teisus kalbėdamas apie veržlaus/herojinio nacionalizmo nuosmu- 
kį (1990, p. 431—436). Ten, kur pratrūksta kraštutinis nacionalizmas — 
kaip dabar buvusioje Jugoslavijoje — ten jis yra mesmeristinis būtent dėl 
to, kad liudija tik atžangą į praeių, kuri nieko negali duoti sprendžiant 
sudėtingas dabarties problemas. Tai nereiškia, kad dvidešimtojo amžiaus 
pabaigoje neliko devynioliktojo šimtmečio idėjomis tebegyvenančių pro- 
tų ir kad todel karo tarp tautų galimybė greit išnyks. Tačiau nacionaliz- 
mas praranda savo prasmę. Pasaulyje išties vyksta radikalūs pokyčiai, jei- 
gu viena supervalstybe gali išsižadėti savo valdų neiššovus į ją nė vienos 
kulkos, o kita gali išsirinkti savo prezidentu ir vyriausiuoju karo vadu 
žmogų, kuris išsisukinėjo nuo karinės prievolės. Sunku įsivaizduoti pa- 
našių įvykių sutapimą bet kuriame kitame tarptautinės istorijos periode. 

Komunitarizmo ir kosmopolitizmo koegzistencija, kurią čia numato- 
me, nebūtinai sukurs tobulai harmoningą pasaulinę tvarką, tačiau yra 
pagrindo manyti, kad kalbant vidaus politikos terminais ji labiau primins 

padriką Indijos visuomenę, negu gentinių karų draskomą buvusią Jugos- 
laviją. Globalizacijos ir fragmentacijos tendencijų sąveika byloja ateinant 
naują amžių, kuris bus artimesnis veikiau padrikai Viduramžių negu eta- 
tistinei dvidešimtojo amžiaus tvarkai, nors bus pasimokęs iš abiejų. 

Antroji didžioji ateities problema - kas yra saugumas ir kas turi būti 
saugus? Tarpvalstybiniai karai (kitaip nei pilietiniai) vis labiau tampa 
atgyvena, nes valstybėms lieka vis mažiau argumentų, pateisinančių jų 
kariuomenių siuntimą už savo sienų. Kalbant paprasčiau, tokių veiksmų 
sąnaudos auga, o jų nauda menkėja (Knorr, 1966). Tarpvalstybiniai ka- 
rai bus mažesnė problema dvidešimt pirmajame amžiuje, negu jie buvo 
dvidešimtajame. Tačiau valstybių viduje išliks prievarta bei kitokios grės- 
mės; šiandien dauguma žemės gyventojų turi baimintis veikiau savo pa- 
čių valdžios (jos tironijos, nekompetentingumo arba vieno ir kito) negu 
kaimyninės šalies kariuomenės. Šalia tradicinių grėsmių iškilo aibė naujų 
pavojų, kuriuos kelia ekonominis spaudimas, ligos bei aplinkos tarša. 

Kai kurių analitikų įsitikinimu, viena iš mūsų problemų dorojantis su 
ateitimi yra tai, kad nebeturime aiškiai identifikuojamo priešo (kitaip nei 
Hitlerio ar Napoleono laikais). Tačiau tai nėra tiesa. Priešą turime, ir 
išties grėsmingą priešą. Tas priešas esame mes patys. Problemų kelia pati 
vartotojiškoji Vakarų demokratija, gyvenanti, anot J. K. Galbraitho 
(1992), „malonumų kultūros“ sąlygomis. Imkime, pavyzdžiui, gamto- 
saugos problematiką. Labai abejotina, ar mūsų planeta gali be galo ilgai 
atlaikyti augančius Vakarų apetitus bei likusiojo pasaulio poreikių didė- 
jimą. Iš šių dviejų grėsmių planetai didesnį pavojų kelia pirmoji. Tačiau 
kapitalizmo principais besirvarkančiame pasaulyje vartotojas yra suvere- 
nas; patį individo tapatumą sudaro jo vartotojiškasis pajėgumas: „Perku, 
vadinasi, esu“. Idealiu atveju kiekvienas pirkinys turėtų būti daromas 
paisant globalinės sąžinės, tačiau toks elgesys retas visuomenėse, kuriose 
asmens tapatybę apibrėžia tai, ką jis perka. Jeigu priešas esame mes patys, 
mūsų pergalė reikš tai, kad įveiksime nepaprastai sudėtingą savo pačių 
visuomenių rekonstravimo uždavinį. Globalinė aplinka dar turės patirti 
daug žiaurių išbandymų, kol globalinė ekonomika išties suvoks būtinybę 
su ja elgtis padoriau. 

O tai veda prie trečios didžiosios problemos: kas yra emancipacija? Ir 
kas turi būti emancipuojamas? Gyvenant informaciškai susietame pasau- 
lyje neišvengiama, kad žmonės lygina savo gyvenimo būdą su kitu. Eman- 
cipacija buvo viena iš dvidešimtojo amžiaus problemų ir nėra pagrindo 
manyti, kad ji nustos tokia būti dvidešimt pirmajame. Kai kurie pritars 
esamoms alternatyvoms, kiti joms priešinsis (tačiau net „tradicinis“ gy- 


330 Ken Booth 


venimo būdas šiais laikais jau yra pasirinkimo dalykas). Emancipacija 
reiškia žmonių — kaip individų ir kaip grupių — išsilaisvinimą nuo socia- 
linės, fizinės, ekonominės, politinės bei kitokios priespaudos bei prievar- 
tos, kuri užkerta jiems kelią daryti tai, ką darytų turėdami pasirinkimo 
laisvę. Emanipacija ir saugumas yra dvi tos pačios monetos pusės (Booth, 
1991b). 

Saugumas ir emancipacija yra platesnės sąvokos negu taika ir karas, 
kaip jie tradiciškai suvokiami. Suteikus joms prioritetą aiškėja, jog įprasti 
intelektiniai tarptautinių santykių teorijos įrankiai nėra tinkami dorotis 
su šiomis problemomis. Todėl pasaulinės politikos tyrinėtojams teks daug 
pasimokyti iš kitų disciplinų teorijų bei metodologijų. 

Pasaulinė tvarka, kuri skatintų bendruomeniškumą, saugumą bei 
emancipaciją, logikos požiūriu galėtų būti apibūdinama kaip globalinė 
„bendruomenių bendruomenė“ daug laisvesnėje valstybių sistemoje. 
Sprendimų priėmimo galia, kuri dabar paprastai suteikiama valstybei, 
būtų devoliuciškai perleidžiama žemyn — tenkinant socialinius bei kito- 
kius regioninių bei vietinių grupių poreikius, ir aukštyn, kontinentinių 
bei globalinių institucijų žinion — dorojantis su aplinkosaugos bei kito- 
kiomis problemomis, kurias spręsti nėra pajėgi jokia atskira valstybe(Falk, 
1980, 1987). Kai susiduriame su globalinio masto sprendimais, nei „ma- 
ža - gražu“, nei „kuo didesnis, tuo geresnis“ neišreiškia tiesos. Kriterijus 
yra adekvatumas, ir etatizmas šiuo požiūriu nėra adekvatus. 

Skirtingumų organizavimo forma, kurią čia nusakėme, teikia tam tik- 
rų vilčių, kad valdymas įgis racionalumo ir žmogiškumo bruožų. Priešin- 
gai idėjoms, kurias siūlo pasaulinės valdžios šalininkai, ši bendruomenė 
grindžiama veikiau valdžios decentralizacija negu jos centralizacija. Pa- 
vyzdžiui, yra pagrindo manyti, jog Jungtinėms Tautoms vertėtų tapti 
demokratiškesne, o ne stipresne organizacija — šios dvi nuostatos papras- 
tai neigia viena kitą. Žvelgiant iš pasaulinės istorijos perspektyvos atsto- 
vaujamoji ir normas kurianti JT būtų naudingesnė nei organizacija, ku- 
rios rankomis didžiosios valstybės primeta pasauliui savo tvarką. Tik tap- 
dama tokių normų kūrimo ir legitimacijos forumu JT taps tikrojo tarp- 
tautinio bendrumo išraiška, o ne vien galingiausių tarptautinės sistemos 
valstybių įrankiu. 

Be abejo, tokios globalinės bendruomenės nepavyks įkurti greitai arba 
lengvai. Be to, ir nedera persistengti formuojant tolimą ateitį, nes nega- 
lime kontroliuoti ar numatyti visų būsimų įvykių ar pokyčių. Šioje situ- 
acijoje racionaliausia, akademiškai ir politiškai, užimti poziciją, kurią api- 
būdina „utopinio realizmo“ terminas (Booth, 1991a). Būrų naivu tikėtis, 

kad galime sukurti „griežtą“ žmonijos ateities mokslą, tačiau tikrai nėra 
per anksti puoselėti viltį, kad labiau į ateitį orientuota tarptautinių san- 
tykių teorija mums padės geriau susivokti dabartyje. 

Šio skyriaus pradžioje tradicinė tarptautinių santykių samprata buvo 
kritikuojama dėl to, kad ji buvo užklupra visiškai nepasiruošusi istori- 
niams 1989 metų įvykiams — šaltojo karo baigčiai ir galiausiai Sovietų 
Sąjungos žlugimui. Tai pagrįsta kritika, nes, kaip pabrėžia Johnas Lewi- 
sas Gaddisas, šaltojo karo metais daugelis įprastosios tarptautinių santy- 
kių teorijos atstovų nuolat sau kėlė užduotis prognozuoti, o įvykis, kurio 
jie nenumatė — tarptautinės sistemos žlugimas — tikrai nebuvo nereikš- 
mingas (1992/93, p. 53). Tačiau ši kritika iškart sužadina kitas abejones: 
ar devintojo dešimtmečio pradžioje disciplinoje atsiradęs naujas mąsty- 
mas mums pasitarnaus geriau? Ar jis bus jautresnis ateičiai? Ar jis bus 
geresnis vadovas apmąstant dabartį? Ar jis bus parankus praktikoje? Yra 
keletas aplinkybių, teikiančių vilties, jog tarpparadigminio ginčo pusėms 
pradėjus įsiklausyti į viena kitos argumentus, suvokus postpozityvizmo 
įžvalgas ir pasimokius iš pastarųjų laikų disciplinos raidos bei pasaulio 
įvykių mūsų pajėgumas apmąstyti ateitį turėtų padidėti. 

Galime iškart čiupti jautį už ragų ir nedvejodami pripažinti, jog tiksli 
prognozė visada bus nerealiai aukštas reikalavimas, kurio negali paten- 
kinti jokia disciplina, turinti reikalą su žmogiškųjų būtybių visuomene. 
Prognozavimo problemos yra gerai žinomos (žr., inter alia, Gaddis, 1992/ 
93, p. 17-18; Hopf, 1993, p. 205-207). Ar galime iš anksto žinou, 
kuriais teoretikais galima kliautis? Kaip vertinti prognozę, kurioje teisin- 
gai numatyta bendroji raidos tendencija, tačiau radikaliai suklysta dėl jos 
pasireiškimo laiko? Kaip aiškinti pasitvirtinusius pranašavimus arba nu- 
matymus? Ar turi kokią nors vertę prognozės, kurios pasitvirtina, tačiau 
ne dėl prognozėje nurodomų priežasčių? Kaip dorotis su visų politinių 
prognozių savigriovos galimybe, kai pati prognozė sukelia jai priešingas 
tendencijas? Kol prognozės apie žmogiškąją elgseną kartu yra ir žmogiš- 
kosios elgsenos veiksniai, tol socialiniai mokslai negali tapti visiškai moks- 
liški. Vis dėlto tarptautinių santykių teorijai mėginant naujai išrasti save 
kaip discipliną galima ne be pagrindo teigti, jog potencialiai ji tampa 
jautresnė ateities atžvilgiu nei buvo anksčiau. Joje atsiranda rafinuotesnių 
sąvokinių priemonių adekvatesniam tikrovės vaizdui sukonstruoti; ji tam- 
pa atviresnė naujoms idėjoms bei konceptualizacijoms; ji jau turi subti- 
lesnį žmogiškųjų veiksmų ir struktūros santykio supratimą; ir ji pradėjo 
ateitį suvokti kitaip nei vien kaip amžinąją dabarties tąsą, nes ji griauna 
savo pačios tradicines reifikuotas struktūras grąžindama į sceną žmones 

(ir pripažindama didesnę jų tapatybių įvairovę). Kitaip nei realizmo vy- 
ravimo laikais, kai buvo keliamos tik ontologinės abejonės, dabar, tarp- 
disciplininių mainų dėka, ji tampa atviresnė radikalesniems iššūkiams, o 
tai leidžia geriau tarpusavyje suderinti sąvokas, reiškinius ir aiškinimus, 
taip pat sudarinėti akademines bei politines darbotvarkes, grindžiamas 
subtilesne normatyvine bei empirine analize. 

Visa tai liudija, jog, palyginti su situacija, kuri buvo nusakyta šio 
skyriaus pradžioje, padėtis disciplinoje pagerėjo, net jeigu savo galimybė- 
mis ji neprilygsta utopiniams prognostinio tikslumo reikalavimams. Re- 
alistinė tarptautinių santykių teorijos paskirtis - ne numatyti ateitį visoje 
jos konkretybėje, bet padėti užkirsti kelią joje slypintiems pavojams ak- 
tualizuotis. Mes privalome kurti ir naudoti bent jau tokias teorijas, ku- 
rios padėtų minimalizuoti blogiausias realybes (tokias kaip badas arba 
karas) ir blogiausias galimybes (tokias kaip branduolinio ginklavimosi 
varžybos ir gamtos nualinimas). Visa, ką ji duotų daugiau, būtų tarsi 
dovana. Tarptautinės politinės teorijos tikslas gali būti suvoktas kaip 
Marxo „mokslo“ ir Morgenthau „mokslo“ sulydymas į utopinio realizmo 
visumą: tarptautinės politinės teorijos problema — mėginti pasaulį keisti 
jį suprantant ir mėginti pasaulį suprasti jį keičiant. 


KELYJE Į ATEITĮ 


Tarptautinių santykių disciplinai turi rūpėti ne tik teorija, bet ir politinis 
veiksmas, tačiau prigimtinė intelektualų nuostata juos verčia baiminantis 
filosofinių klaidų susilaikyti nuo teisingų veiksmų. Postpozityistinis gin- 
čas tarptautinių santykių specialistus padare šiek tiek jautresnius šiai pro- 
blemai, nei jie buvo anksčiau. Antifundamentalistai išklibino ankstesnį 
pasitikėjimą pamatinėmis disciplinos prielaidomis. Tačiau fundamenta- 
lizmo ir antifundamentalizmo priešprieša pati tėra viena iš tų nevaisingų 
dichotomijų, kurias sukūrė trečiasis ginčas. 

Architektūros kalba (kur figūruoja tokios sąvokos kaip „pamatai“, „pa- 
grindai ar „Archimedo atramos taškas“) nėra tinkama — nes per daug 
absoliutistinė — mąstant apie visuomenės gyvenimą istorinėje perspekty- 
voje. Žmogiškoji visuomenė yra nuolat kintanti, save rekonstituojanti 
visuomenė, reikalaujanti skirtingų jos racionalizacijos formų skirtingais 
istorijos periodais. Racionalumas gali būti nepriklausomas nuo laiko da- 
lykas, tačiau tam tikrose istorijos epochose jį gali geriau paaiškinti mitai, 
o ne logika. „Mes“ ir „visuomenė“ yra viena kitą konstituojančios sąvo- 

kos. „Aš“ turi būti laikomas nepriklausomu nuo laiko dekartiškuoju ego, 
o laiko ir vietos produktu. Tapatybės evoliucionuoja, o žodžiai keičia 
savo prasmes. Valstybės nėra amžinos. „Mes“ yra konstravimo ir rekonst- 
ravimo produktas. Todėl derėtų kalbėti ne apie nepajudinamus politinės 
minties ir veiksmo „pagrindus“, o veikiau apie „atspirtis“ (anchorages). 
Šios atspirtys nusako ne absoliuristines filosofines, religines ar ideologi- 
nes pozicijas, o tik patikimiausius taškus nuolat besikeičiančioje aplinko- 
je, žvelgiant iš kurių patogiausia svarstyti žmonijos reikmių tenkinimo 
būdus. Atspirtys reikalingos tam, kad nesibaigiančiuose globaliniuose gin- 
čuose dėl mūsų bendro gyvenimo būdų turėtume galimybę pagrįsti, jog 
„tas būdas yra geresnis nei anas“. 

Tačiau kas turi mums parūpinti šiuos atspirties taškus? Tikiuosi, jog 
ateinančiame disciplinos raidos etape empirinė ir normatyvinė teorija 
skirs daugiau dėmesio silpniesiems, o ne galingiesiems, pasaulinės poli- 
tikos aukoms, o ne vien nugalėtojams. Tradiciškai disciplinos globalinė 
perspektyva buvo iš viršaus į apačią, ne iš apačios į viršų — tiek filosofine 
galios prasme, tiek tiesiogine geografine prasme. Tad iš pradžių pasiūly- 
kime pasaulinės politikos aukoms naujai sukonstruoti ateitį (gyvenimiš- 
kas Rawlso „nežinojimo uždangos“ eksperimentas). Pasaulis, kaip jie jį 
įsivaizduotų, tikrai būtų artimesnis „teisingumui kaip nešališkumui“ ne- 
gu tas pasaulis, kurį tradiciškai aprašinėjo ir aiškino galingųjų akademi- 
kai. Pasaulinės politikos aukos pasirinktų kitokius atspirties taškus naujai 
ateities vizijai sukurti. 

Aukos pakelia tradicinių pasaulinės politikos teorijų bei jas palaikan- 
čių struktūrų naštą. Mums mąstant apie ateities išradimą būtų įdomu 
mintyse perrašyti JI Chartiją - ją pradedant ne garsiaisiais žodžiais „Mes, 
tautos ... (1945 metų prapagandoje jie reiškė „Mes, didžiosios valsty- 
bės'), bet „Mes, aukos ...“. Net jeigu iškart nebūtų priimta revoliucinė 
Visuotinė aukų chartija, pradžiai būtų galima pasaulinės politikos aukų 
delegacijai (sudarytai iš nevalstybinių organizacijų atstovų) suteikti vietą 
Saugumo Taryboje. Aukų patirtis tikrai padarytų specifinį poveikį spren- 
dimų priėmimo institucijoms. 

Kennerhas Bouldingas, neseniai miręs, mėgo sakyti: „esame kuo esa- 
me todėl, kad pasukome tuo keliu“. Šiame skyriuje buvo nuolat reiškia- 
mas įsitikinimas, jog galime naujai išrasti pasaulinės politikos discipliną 
ir savo kolektyvinę ateitį — taip, kad galėtume tapti tuo, kuo norime 
tapti. Tačiau negalime suteikti kokios nors garantijos. Mus supa daugybė 
pavojų, ir negalime būti tikri, jog pajėgsime su jais susidoroti. Išties, ar 

galima tikėtis naujo pasaulio išradimo, jeigu akademinėje tarptautinės 
politikos disciplinoje išlieka toks susiskaidymas? 

Tad abejonės del tarptautinių santykių teorijos ateities, išsakytos šio 
skyriaus pradžioje, išlieka. Disciplinoje tebevyrauja chaosas, ir nematyti 
jokios „šokančios žvaigždės“. Vis dėlto mėginau parodytu, jog yra tam 
tikro pagrindo vilčiai, nes disciplinos darbotvarke platėja, aiškinimai tam- 
pa nuodugnesni, analitiniai įgūdžiai tobulėja. Todėl jeigu joje dabar ke- 
liamos problemos būtų keliamos po dešimties metų, esu tikras, jog ga- 
lėčiau daug drąsiau nei dabar, sprendžiant globalinės politikos rekonst- 
ravimo problemas, rekomenduoti kaip žinovę/žinovą tarptautinių santy- 
kių teorijos profesorę/profesorių. Palyginti su ta analize ir siūlymais, ku- 
riuos iki šiol teikė šioje disciplinoje viešpatavę žmonės, neabejoju, kad ji/ 
jis teiks geresnę analizę ir geresnius siūlymus. 


Pastaba 


Šio skyriaus tekstas paskaitos pavidalu buvo pateiktas Globalinio saugu- 
mo paskaitų kursui Kembridžo universitete. Bendroji kurso tema buvo 
„Ateities išradimas: pavojai, svajonės ir perspektyvos '; bendroji paskaitų 
serija buvo suorganizuota Universiteto globalinio saugumo programos. 
Toji paskaita čia buvo suredaguota ir šiek tiek išplėsta, taip par buvo 
pridėtos nuorodos; tačiau stengiausi išsaugoti originalo stilių. Reiškiu 
padėką tiems Programos vykdytojams, kurie man suteikė intelektinę bu- 
veinę 1992-1993 m., taip pat Josepho Rowntree labdaros trestui ir Vel- 
so universiteto Tyrimų fondui už apmokėtas akademines atostogas. 

